
Ebyanjula 


Abasomi bange ab’ebitiibwa 

Amatendo gonna amajjuvu ga Allab Owoobuyinza, Oyo eyatuwa 
obutebenkevu bw’okukkiririza mu Busiraamu, era emirembe gibeere ku 
Nnabbi Mubammadi eyalunngamya abantu okubaggya mu kizikiza 
n’abalaga ekitangaala. 

Omuntu yenna ategeera obulungi, asobola okukitegeera nti ensi eno 
yatondebwa nga waliwo ekigendererwa. Olw’okusobola okutuukiriza 
ekigendererwa kino, Allab Owoobuyinza yatuma Bannabbi n’abawa 
amadiini basobole okulunngamya abantu. Eddiini ezo zonna zizze ziba 
n’omulamwa gumu era nga zizze ziyitibwa Busiraamu. Obusiraamu kye 
kirabo ekisinga obunene Allab kye yawa omuntu okuva Iwe kiri nti mu 
Busiraamu abantu mwe basobolera okukuumira obutukuvu bw’obuton- 
de bwabwe Katonda bwe yabawa era nga (mu ddiini eyo) mwe bayinza 
okuyita okukyusa ensi n’efuuka essamba ey’ebimuli bya looza. Munda 
zaffe twettanira okudda eri Omutonzi, naye nga kino kisoboka kutuuki- 
rizika nga tuyita mu mbeera eya tawubiidi (okukkiririza mu Bumu bwa 
Allab) mu Busiraamu. Embeera eno etusobozesa mu mwoyo okudda eri 
Katonda waffe ate nga lino ly’essanyu ery’obulamu erisingira ddala. 

Abantu abo abaagala okubeera abaddu ba Allab abeesimbu, balina 
okutegeerera ddala Obusiraamu obw’omunda era balina okutuukiriza 
amateeka gaabwo. Abo abatuuka ku ntikko y’okussa Obusiraamu mu 
nkola, mu bikolwa ne mu myoyo gyabwe, bajja kufuna okwagala kwa 

Allab n’empeera okuva gy’ali. So ng’ate ku ludda olulala, abo abatawuli- 
riza kukoowoolwa okuva eri Allab okudda gy’ali bajja kuzikirira era be 
b’okufiirwa ku Lunaku Iw’enkomerero. Eggulu erya bbululu teritonnye- 
sangako ku maziga (terikaabangako) Iwa boonoonyi, wabula eggulu lye 
limu eryasaanyaawo abalabe b’Obusiraamu nga liyita mu kubwatuka 
okw’amaanyi ne nnamutikkwa we nkuba. Enjuba gye tulaba ye njuba 
y’emu eyayakirako embiri za Ealaawo (Pbaraob), Nimuroodi (Nimrod) 
n’abagyemu abalala. Olwaleero enjuba y’emu eyakira ebyasigalira 
by’obwakabaka bwabwe. Bwe batyo tewali n’omu ku bo eyasobola 
okufuna obulamu obutaggwaawo nga bwe baali baagala. Abo bokka 
abaweereza AUab mu bwesimbu be baafuna essanyu eritagambika n’em- 
peera mu kiseera kye kimu. 

Ekinyusi ky’enzikiriza y’Obusiraamu kwe kulangirira nti teri 
Katonda (mulala) okuggyako Allab era Mubammadi mubaka wa Allab. 
01uvannyuma Iw’okulangirira okwo, olwo omuntu afuuka mukkiriza. 
Wabula Obusiraamu ssi ddiini ya kukkiriza kwokka, naye omuntu yee- 
taaga obukkiriza bwe okubujjuuliriza n’okukola emirimo emirungi. 
Kulaane entukuvu bulijjo etukubiriza okubeera abakkiriza n’okukola 
emirimo emirungi. Obukkiriza bw’omuntu bubeera butuukiridde nga 
buyita mu kusinza Allab Owoobuyinza awamu n’okukola emirimo emi- 
rungi. Mu byafaayo, abakkiriza abo abaafuula obukkiriza bwabwe obu- 
tuukiridde tebaafuna bizibu mu bulamu wadde okuva ku mulamwa 
olw’okutiisibwatiisibwa abatakkirizza kwe bakola. Omufuzi w’obumbula 
Ealaawo bwe yabonyaabonya ennyo abantu abaali abalogo be kyokka 
oluvannyuma ne bakkiririza mu Nnabbi Musa (emirembe gibeere ku 
ye), ekyo tekyabawugula kubajja ku Bukkiriza, wabula baagamba bugam- 
bi nti: “Katonda waffe! Tufukirireko obukkiriza (tunywereze mu bukki- 
riza) era otutte nga tuli mu kwewaayo (gy’oli). (A’araf, i ■. 126) Mu ngeri 
y’emu, Abagoberezi ba Kristo ab’emirembe egy’edda baabakasuka mu 
nsolo enkambwe nga babalanga okukkiriza kwabwe, naye tebaawuguka 
kuleka kukkiriza mu Bumu bwa Katonda wabula baalondawo okukom- 
ba ku ssanyu ery’omwoyo lye baafuna mu kufiiririra obukkiriza. So nga 
ne mukyala Sumayya, eyali atya n’okufumitibwa obufumitibwa empiso, 
teyatya byuma ebyengeredde (omuliro) bye baamutekanga ku mubiri 
gwe ng’ekyamuwanga amaanyi bwe bukkiriza obw’amaanyi bwe yalina 
mu Busiraamu. Bba naye yagoberera mukyala we bwe yagaana okukuba 

_ 

enkyukira okuva mu kkubo ly’Obusiraamu wadde nga baamutta mu 
ntiisa. Obulamu bwa Basswababa ba Nnabbi (Allab asse ku ye okusaasi- 
ra n’emirembe) n’obulamu bw’abamu ku bagoberezi b’amadiini ama- 
tukuYu amalala ng’Obusiraamu tebunnajja, nabwo bujulira ntakera 
engeri obukkiriza gye buyinza okuwangulamu obutakkiriza. 

Ebyafaayo biraga nti Abasiraamu ebbanga lye bamala nga bassa mu 
nkola Obusiraamu nga AUab Owoobuyinza bwe yabulagira, obugunjufu 
bwabwe buzze bweyolekera mu mbeera ebadde ezze emanyibwa 
olw’okubeera ensunsule eya waggulu. Babadde bajja bakulembera mu 
saayansi, eby’obufuzi, n’ebintu ebirala mu bulamu. Wabula, bwe basuu- 
lawo okuteeka mu nkola Obusiraamu oba ne babukola mu bikolwa byo- 
kka so ssi mu mwoyo, babadde bajja bafiirwa amaanyi gaabwe n’obumu. 
Bazze bakoma okubeera abakulembeze mu by’obufuzi, eby’enfuna ne 
mu byenkulaakulana ebirala. Bwe tutyo, twetaaga omulundi omulala 
okudda ku nzikiriza yaffe n’obwesimbu n’okugissa mu nkola ssi mu 
bikolwa bya ku ngulu byokka naye ne mu mwoyo (munda). 

01w’obwetaavu obwo, kye nvudde nnambulula oludda Iw’Obusiraa- 
mu olukwata ku mwoyo. Mu kusooka ngezezzaako nga bwe nsobola 
okunnyonnyola n’okulambika omusingi gwe nzikiriza yaffe n’ebigende- 
rerwa ebiri emabega w’omusingi guno. Nga ngoberera empagi z’obukki- 
riza, nnondodde ebikwata ku ludda Iw’omwoyo mu kusinza okw’Obusi- 
raamu. Wadde Obusiraamu ng’enzikiriza buyinza okulabika okusinziira 
gye bukoma mu kussibwa mu nkola, ebyembi nti mu mirembe gyaffe 
enkola eno ebulamu eby’omwoyo ogw’Obusiraamu. Emikolo egikolebwa 
mu Busiraamu gikolebwa ng’egyokutuusa obutuusa etteeka nga giringa 
emikolo gyonna emirala egikolebwa mu by’obuwangwa, naye ng’om- 
woyo gw’Obusiraamu kumpi teguliimu na kamu. 

Ekitabo kino kigenderera okuwa ekitangaala ku mwoyo (omutima) 
oguli emabega w’okusinza kw’Obusiraamu n’okwambaza Obusiraamu 
ekyambalo ky’emboozi okuva mu byafaayo bya bannabbi ne banywanyi 
baabwe, n’eby’okulabirako okuva mu bulamu bw’Abasuufi (ebiyinza 
okugobererwa). Naddala emirundi emingi gye twogedde ku bitontome 
bya Ruumi, Yunus Emre n’Abasuufi abalala, gigenderera okukwanaga- 
nya okwagala okuli mu ngeri gye tukolamu ebintu n’embeera yabyo 
ey’eddiini. 

Ebitundu mu kitabo kino ebyogera ku kugaba n’okuwaayo zaka 
nabyo bissiddwaako nnyo omulaka. Okugenda ewala ennyo ebitundu 
bino kwe bisobodde okukola, mu kunnyonnyola ebyenfuna ebizimbidd- 
wa ku musingi gw’Obusiraamu, kulaga nnyo omuwendo ogw’amaanyi 
ogwannamaddala ogubirimu gwe biyinza okutuusa ku nsi yaffe eno 
etambulira ku musingi gw’ebintu ebirabika. Obusiraamu bufuba oku- 
lunngamya, ssi mu bya mwoyo byokka, naye ne mu bintu ebirala. Bwe 
ntyo ntadde essira ku mateeka agafuga eby’enfuna by’Obusiraamu oku- 
sobola okuyambako mu lutalo Iwaffe olulwanyisa okwagala okw’ebintu. 

Nga mpandiika ekitabo kino, njagala okwebaza kwange okw’enjawulo 
kugende eri omwami Mubammadi Esbmeli olw’obuwagizi bwe 
n’olw’omulimu gw’akoze mu kutereeza ekitabo kino. Era nsabira baganda 
bange abalala ababaddeko kye bakoze mu kukuba ekitabo kino mu kyapa 
era nsaba nti ekitabo kino kijja kubeera ensibuko y’emikisa egy’omwoyo 
era saddaaka yaabwe etaggwaawo ku Lunaku Iw’enkomerero. 

Era njagala okwebaza okw’enjawulo kugende eri Dr. Suleman Derin 
ne Dr. Ali Kose olw’obuyambi bwe bakoze mu kuwuunula ekitabo kino 
n’abo abakoze omulimo gw’okutereeza abafubye okulaba ng’ebiwuu- 
nuddwa bikwatagana bulungi nga bwe kisoboka. Nsaba Allab akkirize 
okulafuubana kwabwe kwe bakoze mu mutima omulungi era abasasule 
musera. 

Nsaba AUab abantu abo abalabye omugaso mu kitabo kino bakiga- 
nyulwemu nga bwe bagenda bategeera Obusiraamu munda mu mbeera yaa- 
bwo ey’ebikolwa ebirabika (ku ngulu) n’ey’omwoyo, era nsaba AUab atuwe 
emikisa tufune akatundu akatusaanira mu mugabo gw’ekitangaala ekiva mu 
makulu ga aya eno bwe tuUmusisinkana ku Lunaku Iw’enkomerero: 

“Mazima ddala mu bantu abo abaagoberera Ekkubo lye mwalimu 
Bulayimu (Ibraabiimu). Jjukira bwe yajja ewa Katonda we n’omutima 
Omulamu (omwanjulukufu).” (Swaffaat, 37 : 83) 

Aamiina. 





Osman Nuri Topba? 
16-01-2003 
Uskudar. 






Obusiraamu N’EMBEERA 
Yaabwo Amakula 








Allah ye nnannyini mannya agasinga obulungi (Twaba, 20:8) 









Mu byafaayo by’omuntu, ekinyusi ky’eddiini zonna, okuviira ddala 
ku ddiini eyasooka eyakkira ku Adamu, kizze kifaanagana. 
Enkyukakyuka zokka ezibadde zitera okubaawo zibadde zibeera mu 
mateeka agafuga abantu ab’enjawulo kubanga ebibiina by’abantu bibad- 
de bijja bikulaakulana okuva ku bantu b’omulembe okudda ku balala. 
Awamu n’ekyo, enkyukakyuka zino ezizze zibaawo zibadde tezikwata ku 
mulamwa n’ekinyusi eby’enzikiriza zino. Olw’ensonga eyo, eddiini 
zonna ezassibwa okuviira ddala ku ddiini eyakkira ku Adamu (emirem- 
be gibeere ku ye), nga ye muntu eyasooka okutondebwa era ye Nnabbi 
eyasooka okutumwa, okutuukira ddala ku Nnabbi Mubammadi (Allab 
amuwe okusaasira n’emirembe) zonna zifaanana Obusiraamu bw’otu- 
nuulira ku musingi gwazo. 

Eyo y’ensonga Iwaki Nnabbi (Allab asse ku ye okusaasira n’emirembe) 
yagamba mu badiisi Abu Murayira gy’anyumya nti “Nnawulira Omubaka 
wa Allab ng’agamba nti, ‘Mu bantu bonna nze nsinga okubeera mutabani 
wa Mariyamu (Nnabbi Yisa) okumpi. Era Bannabbi abalala bonna balinga 
abagatta obugassi kitaabwe naye, era nga tewaliiwo Nnabbi mulala wakati 
wange naye’. (Bukbari, ekitabo 4, ekitundu 55, namba 651) 


N’olw’ekyo tekiba kituufu okulowooza nti Obusiraamu bukoma ku 
Kulaane yokka kubanga Obusiraamu bukunngaanya eddiini zonna ezaa- 
busooka ezo Allab ze yassa. Ekigambo ddiini wano kikozesebwa oku- 
tegeeza eddiini nga bwe zaali ng’abantu tebannaba kuzikyusakyusa era 

- 

kino Kulaane ekikakasiza mu aya eno wammanga nti: “Eddiini (entuufu) 
eri Allah bwe Busiraamu (okwewaayo eri Okusalawo Kwe). Era abo 
abaaweebwa Ekitabo tebaayawukana (ku ddiini) okuggyako olw’en- 
saalwa eri wakati waabwe, oluvannyuma Iw’okumanya okubaggyira. 
Naye oyo ayawukana ku bubonero bwa Allah (amateeka ge), Allah 
mwangu wa kulamula.” (Aali - Imraani, 3 : 19) 

Aya eno era ekirambika nti Obusiraamu lye kkubo lyokka erisobola 
okugonjoola emitawaana egy’obuntu. Wano twogera ku Kulaane kye 
yalangirira nti yo (Kulaane) lye kkubo ly’okwesiima ku nsi kuno ne ku 
Lunaku Iw’enkomerereo. Aya eno wammanga kino eyongera okukiram- 
bika obulungi bw’egamba nti: 

“Omuntu yenna agoberera eddiini endala etali Busiraamu 
(kwewaayo eri Allab) tejja kukkirizibwa; era ku Lunaku Iw’enkome- 
rero agenda kubeera mu abo ab’okufaafaaganirwa (aleme kusigaza 
kalungi ka mwoyo konna).” (Aali Imraan, 3 : 85) 

Bwe kityo Obusiraamu y’eddiini ezze essibwa okuviira ddala ku 
Adamu okutuuka ku Nnabbi ow’enkomerero Mubammadi (Allab asse 
ku ye okusaasira n’emirembe), era buli kiseera ebadde ejja efuulibwa 
etuukiridde, mu mirundi gyonna gye yassibwa mu byafaayo by’obuntu 
ng’era okutuukirira okusinga kwali mu Kulaane. 

Okunnyonnyola Obusiraamu kuyinza okuwumbibwawumbibwa mu 
bikolo bibiri: 

1. Obukkiriza (Imaan): Okukkirirza n’obwesimbu mu bikolo ebi- 
taano eby’Obusiraamu (empagi ettaano). 

2. Okukola emirimu emirungi (amal al-swalih): Okukola ebikolwa 
ebirungi ebyo Allab bye yalaalika n’obukkiriza obwesimbu 
obwannamaddala. 

Obusiraamu obukolebwa wansi w’emisingi gino ebiri buteekateeka 
obulamu bwaffe, ebirowoozo byaffe, n’enneeyisa yaffe mu ngeri etee- 
keddwa mu bipimo ebirungi. Obusiraamu lye kkubo erituusa omuntu 
mu maaso ga Allab nga bukwanaganya amagezi, okutu, amaaso, oluli- 
mi n’omutima (nga bubikwanaganya) n’ekitangaala ekitukuvu. Singa 
obulungi bw’Obusiraamu bwali bwa kugwa ku kitundu ky’olwazi bwan- 
dibetense olwazi ne bulufuula ettaka eggonvu era eggimu. Ku ludda 

_ 

olulala, emitima gy’abo abeesamba Obusiraamu gyafuulibwa Iwazi olu- 
kaluba so ng’ate Obusiraamu bwe bwokka obulina obusobozi obusobo- 
la okuYumula emitima egyo. 

Obusiraamu bufuula obulamu bw’abantu obw’amagezi n’obwabuli- 
jjo obutuukirivu era ne bubajja mu kizikiza ne bubazza mu kitangaala. 
Abo abakkiriza Obusiraamu basitulwa okuva mu mbeera eya wansi 
esemberayo ddala ne balinnyisibwa okutuuka ku ddaala erisembayo 
okubeera waggulu. Bulina obusobozi okukyusa omuntu owabulijjo ne 
bumufuula omuntu atuukiridde. Obusiraamu, eky’okukyusa omwoyo 
gw’omuntu, bukikola nga buyita mu kuzza omuntu eri embeera ye 
ey’obutonde. 

Obusiraamu kye kyambalo ky’obulunngamu ekyo Allab ky’ayam- 
baza oluse Iw’abantu bonna. Abo abeewaayo eri Obusiraamu, bajja kusi- 
tuka bafune obulamu obutaggwaawo era babeere mu mbeera y’obutafa. 
Allab yayita Bannabbi bonna, ng’abo abali ku ntikko y’obuweereza eri 
Allab yabayita eri embeera emu. “Bwe yabagamba nti mweweeyo! Buli 
omu kwe kugamba nti nneewaddeyo eri Katonda w’ensi zonna.” 

Mu mbeera za Nnabbi omukulu ennyo Bulayimu (emirembe gibee- 
re ku ye) kino kyalagirwa mu Kulaane nti: 

“Katonda we bwe yamugamba nti weeweyo! Ye kwe kugamba nti 
nneewaddeyo eri Katonda w’ensi zonna.” (Baqara, 2 : i3i) 

Okwewaayo kuno kufunika ng’omuntu atuuse ku kubeera okumpi 
ne Allab ng’ayita mu kwogera ku mannya ge. Mu butuufu, ekigendere- 
rwa ky’okusinza okw’engeri yonna kwe kusembera okumpi ne Allab, era 
n’okufuna okumanya n’okwagala Allab. 

Omubuulizi omu yali ayogera mu muzikiti ng’ayogera ku kufa 
n’ebiriddirira oluvannyuma Iw’okufa. Yali annyonnyola ebibuuzo omufu 
by’agenda okubuuzibwa nga bamaze okumuziika okugeza: “Obulamu 
bwo wakoleramu ki? Eby’obugagga byo wabisaasaanyiza mu ki? Obula- 
mu bwo wabukozesa otya? Ebintu bye wayiga wabissa otya mu nkola? 
Ebiragiro by’Obusiraamu wabigobereranga otya? Era ebyaziyizibwa 
wabyewalanga otya?” Yayogeranga ku bintu eby’obusammambiro naye 
nga takwata ku kinyusi. Mu bamuwuliriza mwalimu omusomesa omu- 

suufi omukulu eyayitibwanga Sbibli. Sbibli olw’okwagala okujjukiza 
omubuulizi ekinyusi ky’ensonga zonna yamugamba bw’atyi: 

“Mubuulize! Weerabidde okwogera ku kibuuzo ekisingira ddala 
obukulu Allab ky’agenda okubuuza abaddu Be ku Lunaku Lwenkome- 
rero. Bwe tulisisinkana AUab ku Lunaku Iwenkomerero agenda kubuuza 
nti: Owange muddu wange! Nze nnali naawe ebiseera byonna, ggwe wali 
ne b’ani?” 

Okusinziira ku ddaala ly’ekitiibwa, Obusiraamu bututuusa mu bula- 
mu mwe tuwulirira nti tuli ne AUab ebiseera byonna: 

“Era ali wamu nammwe awo wonna we mubeera.” (Kadiid, 57:4) 

Okubeera kw’ensi n’eggulu obulungi kwesigamye ku kugondera 
kwaffe Allab. Okugonda kuno bwe kubulawo, obusungu bwa AUab buba 
bwakutukkako. 

“Ebizibu byeyolese mu nsi ne mu ggulu (obutebenkevu bw’ensi 
yonna bwonoonese, obutyabaga obw’obutonde buzze) olw’ebyo emiko- 
no gy’abantu bye gikoze, bw’atyo (Allab) alyoke abakombye ku bukaawu 
bw’ebimu kw’ebyo bye bakoze, basobole okweddamu (okuva mu kkubo 
ekkyaamu lye bagoberera.)” (Ruum, 30 : 4i) 

Aya eno ky’etegeeza kye ky’okuba nti okuva ku Busiraamu kuleeta 
okukyankalana kw’obutebenkevu n’okukkaanya kw’obutonde. Obubenje 
obw’obutonde butegeerekeka nga buggyawo olw’okulabula abantu badde 
eri Obusiraamu. 

Abantu abamanyi eby’omunda basobola okwawula wakati wa Omu- 
tonzi n’ebitonde bye. Omuntu ow’ekika ekyo atunuulira embeera ey’oku 
ngulu nga bwatunuulira mu kiseera kye kimu embeera ey’omu nda 
ategeere ensi eno nga bw’eri ate nga bw’ajjukira Enkomerero. Yeetege- 
reza eggulu eritalina nsalo naye nga bw’awangaala obulamu lubeerera 
obujjukira amaanyi amatukuvu agali emabega w’eggulu eryo. Yeemanyi 
obunafu ng’omuweereza era talekaayo kweyisa mu ngeri eno ey’obuwee- 
reza. Ku lugendo Iwe eri ensi etakoma, Mlab amuwa ebyama bye ebi- 
tukuvu. Bw’atyo omuddu agwa wansi n’avunnama ng’ayaayaanira 
Katonda we. Mu ngeri eno ekigendererwa ky’okutonda ne kiba nga 
kituukiriziddwa nga n’omuddu afunye ebyengera ebitaggwaawo nga aya 
eno wammanga bw’ekirambika: 

_ 

“N’oyo Allah gw’aba ayagadde okulunngamya, agaziya omutima 
gwe eri Obusiraamu (okwewaayo gy’ab)” (An’am, 6: 125 ) 

Mu bufunze, omuntu okutuuka ku kwesiima kusobokera mu Busi- 
raamu nga Nnabbi (Mlab asse ku ye okusaasira n’emirembe) bw’atu- 
tegeeza nti: 

“Oyo yenna akkiriza nti Allab ye Katonda n’Obusiraamu ye ddiini 
ye, Mubammadi Nnabbi era ng’ebyo bimusanyusa, Allab ajja kumusa- 
sula n’okumuyingiza Ejjana.” (Abu Dawuda, Swalat, 36; Tirmidbi, Swalat, 42) 

Ekigambo Islam (Busiraamu) kiva mu kigambo Silm ne Salaam, 
ebitegeeza emirembe, okwewaayo, obutukuvu n’obwesimbu. Essuula ya 
Kulaane esooka Eaatiba ewumbawumba ekinyusi ky’Obusiraamu. Oku- 
sinziira ku ssuula eno, Obusiraamu bwettanira kutwala muntu eri ebyen- 
gera bya Allab ne mu kkubo eggolokofu n’awona obusungu bwa Allab. 

“Mu bnnya lya Allab, Omusaasizi ennyo Ow’okusaasira okw’en- 
jawulo. 

Amatendo amajjuvu gonna ga Allab, Omulabirizi w’ebitonde. 

Omusaasizi ennyo (asaasira okusaasira okubuna), Omusaasizi 
ow’okusaasira okw’enjawulo. 

Omufuzi w’Olunaku Iw’okulamula. 

Ggwe Wekka gwe tusinza, era Ggwe Wekka gwe tweyuna oku- 
tuyamba nga tufunye obuzibu. 

Tulunngamye mu kkubo eggolokofu. 

Ekkubo ly’abo be wagabira ebyengera; eritali kkubo l’yabo abasun- 
guwalirwa wadde (abo) abaabula.” (Faatiba, i:i-7) 

Bwe butyo Obusiraamu butuukiriza ebyetaago by’obukkiriza n’ama- 
gezi. Bukuuma omuntu n’atatuukibwako ebyo ebikosa obulamu bwe 
n’ebintu bye wamu n’obulamu n’emirembe eby’abantu abato. Emigaso 
gy’Obusiraamu giyinza okulambikibwa mu bufunze bwe gityi: 

- Obusiraamu y’eddiini y’obukkiriza esinga obulungi: Obusiraamu 
buwa enkola ey’obukkiriza esinga obulungi, nga mu kiseera kye kimu 
bukuuma ekitiibwa ky’omuntu ne bumutangira enzikiriza ezitalinaako 
musingi, okugeza ng’okusinza ebifaananyi (amasanamu). 

- Obusiraamu bugunjula omutima nga buyita mu bikolwa ebiri mu 
kusinza. Ebintu ebiri mu kusinza mu Busiraamu bikola ku mwoyo 
n’omubiri olw’okuba okubituukiriza kwetaaga omubiri n’omwoyo. Abo 
abatuukiriza ebibakakatako mu Busiraamu bawangaala mu bulamu 
obweyagaza mu nsi eno nga balinga abali mu Jjana. 

- Obusiraamu ddiini ya kusaasira: Obusiraamu bufuba okutwala 
omuntu eri essanyu erituukiridde n’okusaasira kwa Allab, wadde 
ng’ebikolwa bye ebisinga obungi byandimugwanyizza ebibonerezo 
n’okusaanawo. Allab Oweekitiibwa agamba nti okusaasira kwe kusukka 
ku busungu bwe. 

Abu Kurairab anyumya nti: Nnabbi (Allab asse ku ye okusaasira 
n’emirembe) yagamba nti, “Allab bwe yatonda ebitonde, yawandiika mu 
Kitabo kye era kino n’akyekakasaako era nga kiri naye ku Namulondo 
ye (Arsb) nti, ‘Mazima ddala okusaasira kwange kusinga obusungu 
bwange.” (BukLari, ekitabo 9, ekitundu 93, namba 501) 

Basmalab eyo gye boogera ku ntandikwa ya buli ssuula erimu aman- 
nya ga Allab agoogera ku kitendo kye eky’okusaasira. 

Mu linnya lya Allab, Omusaasizi ennyo (Ow’okusaasira okubuna) 
Ow’okusaasira okw’enjawulo. Ebitendo bino ebibiri era byogerwa mu 
ssuula esooka mu Kulaane mu aya ey’okubiri. 

Amatendo gonna amajjuvu ga Mlab, Katonda Omulabirizi w’ebi- 
tonde byonna. Omusaasizi ennyo Ow’ekisa eky’enjawulo; ekitegeeza 
Ow’ekisa ekingi. Aya ebbiri ezisooka mu ssuula eno (al-Rahmaan) zitu- 
tegeeza nti okusinziira ku kusaasira kwa Allab yatuyigiriza Kulaane: 

“Omusaasizi ennyo y’oyo eyayigiriza (abantu) Kulaane (Rabmaan, 
55:1-2). Aya zino era ziraga nti ebiri mu Kulaane nabyo kusaasira eri ebi- 
tonde. Mu ssuula Isra kino bakinnyonnyola bulungi nti: 

“Tussa (mu mitendera egy’enjawulo) mu Kulaane ebyo ebiwonya 
era ebirimu okusaasira eri abakkiriza (so nga) eri abalyazaamaanyi teri- 
na ky’ebaleetera okuggyako kufaafaaganirwa kwokka (oluvannyuma 
Iw’okubula).” (Isra, 17 : 82) 





Kulaane ssi ye yokka eky’okusaasira eri abantu, wabula ne Nnabbi 
w’Obusiraamu, Kulaane kwe yakkira era n’agisaasaanya naye kya kusaa- 
sira eri ebitonde: 

“Ensonga yokka gye twakutumira kwe kusaasira eri ebitonde byon- 
na.” (Anbiyaa, 21 : 07). 

Mpozzi ate kino eky’okusaasira kyatuukirira mu bulamu bwa Nnab- 
bi (AUab asse ku ye okusaasira n’emirembe) okuva Iw’atakolimirako 
bantu abo abaamukijjanya. Mu kibuga ky’e Twaifa abantu baamukuba 
amayinja ne bamuleka ng’atiiriika omusaayi olw’ebiwundu bye baamu- 
tuusaako. Malayika Jibuliilu yamutuukirira n’amusaba akkirize asaa- 
nyeewo abatuuze b’omu kibuga ekyo olw’engeri embi gye baali bamuyi- 
sizzaamu. Kyokka Nnabbi (Allab asse ku ye okusaasira n’emirembe) 
ekyo yakigaana n’agamba Jibuliilu nti: “Nedda ekyo sikyagala. Nze ndi 
Nnabbi wa kusaasira.” 

Teyakoma ku kugaana bugaanyi kya kubonereza balabe be wabula 
n’okubasabira yabasabria AUab abalunngamye era babeere bulungi. Mu 
bino tuyinza okuyigamu nti ekibala ekisooka eky’Obusiraamu kwe 
kusaasira. Mikwano gya Allab abo abaagoberera omusingi guno ogwa 
zaabu baawumbawumba okuweereza Allab n’okubeera omuddu gy’ali 
mu misingi gino ebiri: 

1. Ta’ziim li amrillak (Okuwa ekitiibwa ebiragiro bya Allab): Oku- 
tuukiriza ebiragiro bya Allab mu ngeri y’okubissaamu ennyo 
ekitiibwa. 

2. Shafaqatu li khalqi Llaahi: Okusaasira ebitonde by Allab. 

Obusiraamu ddiini ya magezi: Wadde nga Obusiraamu tebwateke- 
bwawo magezi ga muntu oba okukolera ku magezi, okuva eddiini 
n’amagezi bwe biri nga byombi birabo okuva eri Omutonzi tewali nson- 
ga Iwaki byombi tebiyinza kubeera wamu. Obusiraamu bulunngamya 
amagezi g’omuntu okugatuusa ku mbeera ezisinga okuvaamu ebibala. 
Bwe zityo embeera ezo ne zisobozesa omuntu okuwangaala obulamu 
obwenkanankana (obupime obulungi) awatali kwekubiira ku ludda 
olumu oba olulala. 

Bino bw’obissa mu bigambo ebirala, amagezi g’omuntu gasobola 
okunnyonyolebwa mu bujjuvu mu kukkiririza mu bumu bwa Allab. Mu 
ngeri eyo, Allab, mu bitundu bingi mu Kulaane, atukubiriza okukozesa 
amagezi gaffe ng’akozesa ekigambo: “Afalaa ta’qiluuna?” (Abaffe temu- 
tegeera oba abaffe temufumiitiriza?) 

Nnabbi (Allab asse ku ye okusaasira n’emirembe) naye atukubiriza 
tukozese amagezi gaffe tulowooze ku bigendererwa by’obulamu. Bwe 
yali ageraageranya empeera z’okusinza n’okulowooza yagamba nti: 
“Ssaawa emu omuntu gy’aba atadde mu kulowooza ekira emyaka nkaaga 
gy’aba amaze mu kusinza.” 

Amagezi g’omuntu gaatondebwa ng’ekidduka (entambula) ekitam- 
buza omuntu okumutuusa eri Allab n’eri okulunngama. Ge gamuyamba 
okutaputa ebintu ebitukuvu. 

Obusiraamu ddiini ya kwagala: Okukozesa obukozesa amagezi teki- 
mala kulunngamya muntu kumutuusa eri ebintu ebitukuvu ebikwata ku 
Allab. Ebiseera ebimu okukozesa amagezi tekumala kutuusa muntu eri 
Allab. Mpozzi ate gayinza okubbika omuntu mu kinnya ky’okubuusabuu- 
sa. Olw’ensonga eyo amagezi gateekeddwa kubeera wansi wa mateeka 
g’okwagala era gaweebwe n’ekitangaala ky’okwagala. Ruumi agamba nti: 

“Oyo yenna eyaweebwa omukisa era n’afuna okumanya (okulimu 
ebyama by’omwoyo) amanyi nti amagezi gava ku Iblis (Sitaane) so ng’ate 
okwagala kuva ku Adamu.” (Masnawi iii, I402) 

“Okwagala lyato lya balondemu: kubanga ebiseera ebisinga obungi 
kubeera kutaasa na kununula.” (Masnawi iii, 1406) 

Abantu abo, nga bafilosofa abeesigamira ku magezi ng’eky’okulunn- 
gamya bafuuka baddu abakola ebiyungo byabwe eby’ebweru bye bibara- 
gira. Baba baweereza ba maaso gaabwe bye galaba n’amatu gaabwe bye 
gawulira nga tebatera kwejjukiza ebyo ebikusike. Amagezi gasobola oku- 
manya Allab nga gayita mu kwagala, naye nga go gokka kye kintu 
ekyeyambisibwa obweyambisibwa, so nga okwagala kwandisobola okwe- 
tuusa eri Omutonzi. 

Okwagala kuvaamu kwewaayo na kwefiiriza. Omukkiriza ayagala 
Katonda we ayinza n’okuwaayo obulamu bwe mu kkubo lya Allab. Bas- 
swababa ba Nnabbi (Allab asse ku ye okusaasira n’emirembe) baawaayo 
kumpi buli kantu mu kkubo lya Allab ne Omubaka we era eyo ye nson- 
ga eyabatuusa mu kifo ekisinga okubeera ekya waggulu mu byafaayo 
by’omuntu. Buli Nnabbi (Allab asse ku ye okusaasira n’emirembe) Iwe 
yabangako ky’abasaba baamuddangamu nti: “Kitange ne mmange 
i mbawaddeyo okuba ennunuzi yo”. 





OBUSIRAAMU N’EMBEERA YAABWO AMAKULA 


Bwe butyo Obusiraamu ddiini ya mutima okusinga bw’eri eddiini 
y’amagezi gokka. Eddiini y’Obusiraamu egenderera kutuuka ku mutima 
gw’omuntu okusookera ddala. Mu ngeri y’emu, Obusiraamu ddiini ya 
kwenkanyankanya: Ekintu ekisingira ddala obukulu mu Busiraamu kwe 
kubeera nga buteekawo ebipimo ebyenkanankana wakati w’ensi ebbiri. 
Nga Allab bwe yatonda ensi yonna ng’ekwataagana era ekkiriziganya 
bulungi era ng’etebenkedde, n’Obusiraamu bwe butyo bwateekawo olu- 
guudo olutuusa omuntu eri obwenkamunkamu mu bulamu bw’omuntu. 
Obusiraamu bw’ateekawo embeera empime obulungi wakati w’obulamu 
bw’ensi n’Enkomerero, wakati w’omwoyo n’omubiri, wakati w’abasajja 
n’abakazi, wakati w’omugagga n’omwavu, ne wakati w’ebintu eby’om- 
woyo n’ebitali bya mwoyo. Ebintu bino ebirabika ng’ebyennyume, 
byakyusibwa ne bifuuka buli kimu ekijjuuliriza kinnaakyo wansi w’Obu- 
siraamu. Obusiraamu tebuwaayo oba okubuusa amaaso ensi endala 
olw’ensi eno, oba omubiri olw’omwoyo. Obusiraamu buggyawo okukoo- 
nagana wakati w’ebintu bino era mu kifo ky’okukoonagana ne butee- 
kawo kukwatagana na kukkiriziganya. Omuntu ng’akozesa ebiwawaatiro 
bino asobola okubuuka mu bbanga okutuuka eri ensi eziri waggulu. 

Obusiraamu ddiini ya kumanya na kugoba nsonga: Obusiraamu si 
ddiini egwanira obulungi abantu abatamanyi. Wabula ate, Obusiraamu 
ye ddiini ey’enkomerero era esinga okutuukirira eyaweerezebwa okulwa- 
nyisa obutamanya. Olw’ensonga eyo, Kulaane egamba nti okumanya ye 
mbeera esinga okubeera enkulu esobozesa omuntu okutya Katonda era 
omukkiriza owannamaddala: 

“Abo abamanyi be bo bokka mu baddu ba Allab abamutya (oku- 
tya okwannamaddala). Mazima ddala Allab wa maanyi Omusonyiyi.” 

(Faatwiri, 35:28) 

Ye Nnabbi Mubammadi (Mlab asse ku ye okusaasira n’emirembe) 
yagamba nti: “Enkizo omumanyi gy’alina ku muntu asinza (nga talina 
ky’amanyi) eringa enkizo gye nnina ku muntu asembayo okubeera n’ed- 
daala erya wansi mu mmwe.” (Abu Dawuda, Elm, i) 

Awamu n’ekyo, Obusiraamu bugatta wakati w’okumanya n’amage- 
zi. Okumanya okutaliiiko magezi kuyinza okuleetera abantu emitawaana 
okusinga emigaso. Okugeza okumanya eddagala (obusawo) nga tekulii- 
mu magezi gafumiitiriza kuyinza okukozesebwa okutta okusinga okuvu- 

mula. Eyo ye nsonga Iwaki Nnabbi (Allab asse ku ye okusaasira n’emi- 
rembe) alabula bw’atyi: “Omuntu yenna eyeeyongera okumanya nga 
tayongedde kwesamba nsi na kutya AUab, aba yeeyongera kwesamba 
Allab.” (Kanz al-irfaan, 62) 

Obusiraamu ng’eddiini y’empisa ezisinga obulungi: Omuntu atwali- 
bwa nga ye ntikko y’okutonda. Omuntu ye musigire wa 7\Jlah ku nsi. 
Wadde ng’omuntu yatondebwa mu ttaka, naye Allab yamufuuwamu 
omwoyo gwe mu mubiri gwe. Kulaane eyeekitiibwa etulaga ng’era 
bw’etulabula obutaleka myoyo gyaffe kwonoonebwa na kwagala kwaffe 
okunyomebwa. Ewa omuntu amagezi omwoyo gwe okugutukuza oku- 
guggyamu emize emibi era n’okutuuka ewa Allab n’omutima omutuku- 
vu. Nnabbi Mubammadi (Allab asse ku ye okusaasira n’emirembe) kye 
kifaananyi ekisinga obulungi eky’omuntu eyatuuka ku kigendererwa 
kino ekikulu era n’atuuka ku ntikko y’empisa ennungi. Yatuuka 
n’okukyasanguza nti ekimu ku bigendererwa bye ebisinga obukulu mu 
bwannabbi bwe kwali kulaga mpisa ezisinga obulungi: 

Mazima ddala nze nnatumibwa kujjuza mpisa ezisinga okubeera 
ennungi. (Muwattwa, al-Khulqu, 7) 

Kulaane ejulira ekintu kino era n’etenda Nnabbi (Allab asse ku ye 
okusaasira n’emirembe) mu aya eno nti: 

“Era ddala ggwe oli wa mpisa ez’ettendo.” (Qalam, 68 :4) 

Basswababa ba Nnabbi (Allab asse ku ye okusaasira n’emirembe) 
baali bajulizi abalamu ku nsonyi za Nnabbi. Nnabbi (Allab asse ku ye 
okusaasira n’emirembe), mu nsonyi, yali asinga omuwala omuto eyee- 
bisse (olw’okutya abantu). Olw’okwongera okutangaaza ku bukulu 
bw’ensonyi (amakulu okukwatibwa Allab ensonyi), yagamba nti: “Enso- 
nyi n’obukkiriza bigendera wamu. Ekimu bwe kiggwa mu muntu n’eki- 
rala kimuggwaamu.” (Suyuutwi, Jaami-u Swagbiru, I, 53) 

Ebigambo bya Jalaalu Ddiini Ruum ebijja wammanga bitangaaza 
bulungi obukulu bwa baya (amakulu okuwulira ensonyi ng’ekisobyo 
kikoleddwa) nga zeesigamidde ku bukkiriza. 

“Nabuuza amagezi nti obukkiriza kye ki? Amagezi gange ne gaa- 
nukula omutima gwange nti, ‘Obukkiriza si kirala wabula okweyisa obu- 

lungi (Adab)’. Olw’ensonga eyo abo abatalina adaabu (mpisa) bajja 
kubeera wala nnyo n’okusaasira kwa Allab.” 

Obusiraamu ddiini ya kisa na kweyisa bulungi. Okusinziira ku 
Nnabbi (Allab asse ku ye okusaasira n’emirembe) ekisa, abantu abangi 
kye batatwala ng’ekikulu, kijja kubeera kintu kikulu nnyo ku Lunaku 
Iw’okulamula. Nnabbi (Allab asse ku ye okusaasira n’emirembe), 
eky’okulabirako kye nga kyali kisinga obulungi mu ngeri zonna ez’obu- 
lamu, ne mu kisa era yawa ekyokulabirako ekirungi. Bwe yalabanga nga 
waliwo omu ku Basswababa be alina ensobi gy’akoze yayinzanga okugi- 
tereeza nga taswazizza muntu agikoze. Mu kifo ky’okulumbanga obute- 
reevu omuntu eyabanga akoze ensobi, olulimi yakozesanga Iwa wamu 
nti: “Ki ki ekituuseewo okuba nga ndaba abantu abamu nga bakola kino 
na kiri”, era ng’okwogera mu ngeri eno yabanga tayagala kuweebuula 
muntu eyabanga akoze ensobi eyo. 

Obusiraamu ddiini ya bwenkanya: Ekimu ku bintu Obusiraamu bye 
bussaako essira buli kiseera bwe bwenkanya n’enkola ey’amateeka. Oku- 
sinziira ku Busiraamu, ezzambi erisinga obutasonyiyibwa, ng’oggyeeko 
okugatta ekintu ekirala ku AUab, kwe kutyoboola eddembe ly’omuntu 
omulala. Nnabbi (AUab asse ku ye okusaasira n’emirembe) we yasinga 
okubeerera omuyi mu bulwadde bwe obwamutta, yateeka essira ku 
bukulu bw’okussa ekitiibwa mu ddembe ly’abalala ye kennyini bwe 
yagenda mu muzikiti n’asaba okusasula buli muntu eyalina ky’abanja 
nga yali takimusasulanga, nga bw’agamba nti “Basswababa bange! Bwe 
mba nnina ekintu ky’omuntu kye nnatwala mu butanwa, bino bye bintu 
bye nnina akiggyemu akitwale. Bwe mba nga waliwo gwe nnakuba mu 
mugongo nga sigenderedde guno gwe mugongo gwange, agukube aso- 
bole okwesaSUZa. (Asimu Koksal, Islam Taribi, V. II Olup. 38) 

Endaba y’Obusiraamu ku nsonga y’obwenkanya eyazimbibwa ku 
musingi ogw’amaanyi bwe gutyo yatuuka ku ntikko y’obutuukirivu era 
ereetera omuyivu yenna agezaako okugisomako okugyegomba. 01uvan- 
nyuma Iw’okutaganjula enkola zonna, omufilosoofa Omufalansa Lafayet, 
eyakola omulimo ogw’amaanyi mu kuteekateeka endowooza ezaalee- 
tawo enkyukakyuka mu Bufalansa, yagamba bw’atyi “Owange Mubam- 
madi! Tewali muntu n’omu eyatuuka ku ddaala lyo ery’okuleeta obwen- 
kanya mu bantu.” 

Ebyafaayo by’Obusiraamu bijjudde ebintu ebyazuuka nga bijulira 
ekifo obwenkanya kye bugenze bukwata mu bantu b’emirembe egitali 
gimu. Lumu omusajja yagula embalaasi okuva mu katale. Naye n’efa nga 
wayise ennaku ssatu zokka wadde nga yali nvubuka era nga ya maanyi. 
Omuguzi yabuusabuusa nti okufa kw’embalaasi kwandiba nga kwali 
kuvudde ku mutunzi okugiwa obutwa asobole okulumya omuguzi 
kubanga baalinamu obutakkaanya ku nsonga ezitali zimu. Yagenda mu 
kooti okwekubira enduulu kyokka n’amala ennaku ssatu ng’agenda naye 
ng’omulamuzi tamusangayo. Omuguzi kye yakola kwe kutwala ensolo 
ew’omusawo w’ebisolo eyakisanga ng’okubuusabuusa kwe kwali kutuufu 
embalaasi yali efudde butwa. Omulamuzi bwe yakomawo okuva gye yali 
alaze omuguzi yaddayo mu kkooti. Omulamuzi kwe kumubuuza nti: 
“Lwaki tewajjirawo mu kkooti kubanga olwo twandisobodde okulaba 
obubonero ku mbalaasi? Omusajja eyeemulugunya yamuddamu nti, 
“Oweekitiibwa najja mu kkooti ennaku ssatu nnamba naye nga sikusan- 
gayo.” Omulamuzi yaddamu nti, “Oli mutuufu. Mmange yafa ne ntin- 
digga olugendo okudda mu kabuga ke waffe nsobole okubeerawo nga 
bamuziika. 01uvannyuma Iw’okulowooleza akaseera omulamuzi yakyu- 
kira omuwandiisi n’amulagira awandiike ensalawo ye, era ensonga zaa- 
gonjoolwa bwe zityi: “Okubulawo kw’Omulamuzi mu kkooti kwaviirako 
omuwaabi okufiirwa. Olw’ensonga eyo okufiirwa omuwaabi kwe yatuu- 
kako kulina kusasulwa Mulamuzi”. 

Mu bufunze, Obusiraamu ddiini ya bwenkanya mu bintu ebirabi- 
kako ne mu by’omwoyo. Olw’ensonga eyo, edda waliwo abantu bajjajja 
ffe be baayitanga ‘Abasiraamu abatalina ddiini’ bwe baabeeranga nga ssi 
Basiraamu naye nga bassa ekitiibwa mu bwenkanya era nga beeyisa 
bulungi. Ate ku ludda olulala, Abasiraamu abateeyisanga bulungi era 
nga tebassa kitiibwa mu bwenkanya baabayitanga ‘Basiraamu abatali 
bakkiriza’. Obusiraamu bwe buteekebwa mu nkola mu ngeri eyaddala 
busobola okutukuza omwoyo gw’omuntu ne baguggyamu obutali butuu- 
kirivu bwonna. Obusiraamu bwe bwokka obusobola okukyusa abantu 
abaafuuka emmere y’eby’okwegomba kwabwe okubanyomesa. Obusi- 
raamu busobola okubakyusa okubaggya mu bifo ebyo ebya wansi ne 
bubateeka mu bifo ebisinga okubeera ebya wagggulu. 

Nnabbi (Allab asse ku ye okusaasira n’emirembe) agamba nti “Omud- 
o du bw’akkiriza Obusiraamu n’abussa mu nkola, ebirungi byonna by’aba 

yaakakola biweebwa omuwendo ate ebibi byonna by’aba yaakakola ne 
bimuggyibwako. Okuva awo, ebikolwa bye ebirungi bikubisibwaamu emi- 
rundi okuva ku kkumi okutuuka ku lusanvu lulamba. Sso ng’ate ekyonoo- 
no bakiwandiika omulundi gumu (mu Kitabo ekiwandiikibwamu emiri- 
mu gy’abaddu) okuggyako nga rMlab akisonyiyidde ddala. 

Okuviira ddala eyo ku ntandikwa y’eddiini, wajja wabeerawo abantu 
abaabeeranga tebaagala kukkiriza kulunngamya kwayo naye nga basinga 
kwagala kugoberera kwegomba kwa myoyo gyabwe okubanyoomesa 
ng’abaddu ba sitaani. Waliwo eby’okulabirako bingi okuva mu byafaayo 
by’Obusiraamu. Wadde nga Bannamakka baali bamativu ku bwesigwa 
bwa Nnabbi Mubammadi (Allab asse ku ye okusaasira n’emirembe), bangi 
ku bo baagaana okukkiriza obubaka bwe obwalimu emisuwa gy’obulamu. 
Baamanya ebikwata ku Busiraamu nga bayita mu ngeri gye baali bama- 
nyiimu Nnabbi (Allab asse ku ye okusaasira n’emirembe) naye eby’embi 
okwagala kwabwe okunyoomebwa kwabazimbako akayumba ne kubale- 
mesa okukkiriza ekituufu. Bwe batyo baagwa mu kinnya ky’obutakkiriza. 
Abayawudi n’abagoberezi ba Kristo nabo baamala emyaka n’ebisiibo nga 
balagaanyisa okujja kwa Nnabbi Mubammadi (Allab asse ku ye okusaasira 
n’emirembe). Naye bwe yamala okujja baagaana okukkiriza Obusiraamu 
kubanga Nnabbi yali avudde mu bantu balala, ate nga bo baali bajjudde 
omwoyo ogw’okwagala ennyo amawanga gaabwe awamu n’okusosola mu 
mawanga. Okusingira ddala Abayawudi baasukka ku bantu abalala mu 
ngeri gye baagaanamu Obusiraamu nga kino kiva ku byafaayo byabwe 
ebiwanvu eby’okugaana Bannabbi n’okubatta. 

Ekyafaayo kino wammanga kikulaga bulungi ekintu kino: 

Lumu Nnabbi (Allab asse ku ye okusaasira n’emirembe) yasomera 
Abayawudi aya za Kulaane zino: 

“Bwe baba bakuwakanyizza, gamba nti: ‘Nze nneewaddeyo eri Katon- 
da na buli muntu angoberera (naye yeewaddeyo)’. Era buuza abo abaawee- 
bwa Ekitabo (Abayawudi n’Abagoberezi ba Kristo) n’abo abataasoma 
(Abawalabu abasinza amasanamu) nti: ‘Abaffe (nammwe) mwewaddeyo 
(eri Mlab)?’ Bwe baba beewaddeyo, ddala baba bagoberedde ekkubo 
ettuufu naye bwe bagaana ne bakyuka (okuva ku kituufu) ggwe omulimo 
ogugwo kutuusa Bubaka; so nga Mlab alaba abaddu be.” (Aal-imraan, 3 :20) 


Bwe yamala okubasomera aya eno kwe kubabuuza nti: 


e 





OBUSIRAAMU MU MWOYO N’EBIKOLWA 


“Mukkiriza Obusiraamu?” 

Abayawudi baamuddamu nti: 

“Yee tubukkiriza.” 

Olwo Nnabbi (Mlab asse ku ye okusaasira n’emirembe) kwe kubuu- 
za ekibuuzo kino: 

“Ne Yisa (emirembe gibeere ku ye) mumukkiriza nti kigambo kya 
Allab, omuddu we era Omubaka we?” 

Baddamu nti: 

“Nedda, era tusaba Mlab atukuume tuleme kukola nsobi bw’etyo.” 

Bwe kityo, bwe baagaana okukkiriza Nnabbi bye yababuuza ebikwa- 
ta ku Nnabbi Yisa (emirembe gibeere ku ye) baafuuka abakaafiiri (aba- 
gyeemu). 

Yabuuza abagoberezi ba Kristo bw’atyi: 

“Mukkiriza ne muwa obujulizi nti Yisa (emirembe gibeere ku ye) 
kigambo kya Allab era Mubaka we? 

Baamuddamu nti: 

“Kisoboka kitya Yisa (emirembe gibeere ku ye) okubeera ekitonde 
kya AUab, Yisa ye mwana wa Mlab.” 

Olulala Nnabbi (Allab asse ku ye okusaasira n’emirembe) yagenda 
mu ddarasa y’abayivu Abayawudi n’abayita bayingire Obusiraamu. 
Nuaim bin Kaaritb ne Zayidi kwe kumubuuza bwe batyi: 

“Ggwe osoma ddiini ki?” 

Nnabbi (Allab asse ku ye okusaasira n’emirembe) yabaddamu nti: 
“Nze ngoberera ddiini ya Bulayimu.” 

Abayawudi kino olwabagwa mu matu kwe kugamba nti: “Ne Bulayi- 
mu yali Muyawudi.” 

Nnabbi (Allab asse ku ye okusaasira n’emirembe) yabagamba nti: 
“Oba ekyo kiri bwe kityo kati tukkirize Tawuraati (Torab) etusalirewo.” 

Abayawudi ekirowoozo kya Nnabbi eky’okuleka Tawuraati ebasali- 
rewo baakigoba. Baalina omusajja omuyivu omwatiikirivu nga yayiti- 

bwanga Abdullab bin Salaam. Ono yali mumanyi nnyo mu bo era nga 
bulijjo baabeeranga bamuwaana n’okumutendereza. Naye Abdullab 
olwayingira Obusiraamu byonna bye baamutendanga baabyerabira ne 
batandika okumuvuma n’okumukolimira. Baakyusa n’essuula (mu bita- 
bo byabwe) ezaalanga Nnabbi Mubammadi (Allab asse ku ye okusaasira 
n’emirembe), era bino Kulaane ebyogerako bw’etyi: 

“Okubonaabona kuli eri abo abawandiika Ekitabo n’emikono gya- 
bwe oluvannyuma ne bagamba nti bino biva eri Allab, basobole okubi- 
tunda omuwendo omutono! Okubonaabona kuli ku bo olw’emikono 
gyabwe bye gyawandiika era okuboonabona kuli ku bo olw’ebyo bye 
baapakasa. (Baqara, 2 : 79) 

“Mu Bayawudi mulimu abo abakyusa ebigambo okubiggya mu bifo 
byabyo ebituufu.” (Nisaa-i, 4 : 46; Maa-idah, 5 : 13) 

Ebikolwa eby’ekika kino biraga nti Abayawudi n’abagoberezi ba 
Kristo baakyusakyusa eddiini zaabwe okusinziira ku bwagazi bwabwe, 
bwe batyo ne boonoona embeera y’okusomesa kw’eddiini ezo entuufu. 
Olwaleero, kkopi ya Tawuraati esingayo obukadde ya mu kyasa kya 
mwenda nga Kristo tannazaalibwa. N’ekivaamu, kwe kuba nga waliwo 
ekiseera kiwanvu nnyo ekyawula wakati wa Nnabbi Musa ne Tawuraati 
gye baakunngaanya. Eby’embi, n’abo abawoza “okulongoosa mu Busi- 
raamu”, balina ekigendererwa kye kimu. Era nga bwe gwali luli (ku bala- 
la) na bano balina ebigendererwa bye bakweka nga babisibye mu bigam- 
bo ebiwoomerera. 

Amagezi g’omuntu tegasobola kutegeera kumalayo ensonga oba 
ebigendererwa ebiri emabega w’okutonda ensi yonna. Kino kiri kityo 
kubanga ensi yatondebwa Katonda Oyo alina obusobozi n’obumanyi 
eby’enjawulo. Allab amanyi bulungi embeera y’omuntu kubanga ye 
yamutonda. N’olw’ekyo ebiragiro Bye n’ebyo bye yaziyiza ebikwta ku 
bulamu bw’omuntu, bisinziira ku bubumbwa bw’omuntu. Amagezi aga- 
taazimbirwamu obubaka obw’ekitiibwa tegasobola kutegeera kumalayo 
bintu ng’ebyo. Amagezi amalamu gaba tegayinza kuwakanya nti Omu- 
tonzi amanyi bulungi ebitonde bye era nti asobola okubiragirira obula- 
mu obubisingira okubigyamu. Tuyinza okugamba nti Obusiraamu ye 
ddiini yokka gye baazimbira omuntu ng’etuukana n’obubumbwa bwe. 





OBUSIRAAMU MU MWOYO N’EBIKOLWA 


Allab Oweekitiibwa Owaamaanyi ng’akozesa okusaasira kwe okutaliiko 
kkomo, obuntu yabuweereza Obusiraamu ng’eddiini ebuna (ey’abantu 
bonna). Mu Busiraamu yateekamu enkola etuukiridde era ekwata ku buli 
nsonga ekwata ku mpangaala y’abantu. Ng’eddiini, Obusiraamu busobola 
okuddamu ekibuuzo kyonna ekikwata ku bulamu ekiyinza okugya mu 
magezi g’omuntu. Okugeza, ebirooto bisukka ebintu bye tulaba mu bulamu 
obwa bulijjo kubanga bibeera mu magezi gaffe. Wadde ng’ekyo kiri kityo, 
Obusiraamu bupima endooto era ne bubaako ne kye buyamba mu kulan- 
dulula amakulu gaazo. Enkola yonna okwesigamizibwa amaateeka bw’ere- 
kayo ekintu ekikulu mu bubumbwa bw’omuntu obutonde bw’omuntu 
bugigaana. Okugeza Obukatoliki bwagaana obwetaavu obuliwo okufuna 
amaka era ne bugaana bannadiini (Bafaaza n’Abasisita) okuwasa oba 
okufumbirwa. Amateeka ag’ekika ekyo gakontana n’obutonde bw’omuntu 
era gye biggweera omuntu kino kimukaka okugagyemera. 

Obutonde bw’omuntu bulimu ebintu ebisobola okukyusibwa n’ebyo 
ebitasobola kukyusibwa. Enkola zonna ez’eddiini ezitateeka birowoozo 
ku bintu by’obutonde bw’omuntu ebitakyuka, tezisobola kuwangaala 
kumala kiseera. Obutonde bw’omuntu buyisa ensalo zonna ezibukakati- 
bwako. Okugeza, Abazungu ab’e Bulaaya baabateekako Obukristaayo 
obulongooseemu naye era gye byaggweera nga Obukrisrtaayo babuggye 
mu bulamu bwabwe era nga basazeewo kubukuumira mu masinziso 
gokka. Eby’embi abagoberezi ba Kristo bangi abaayabulira eddiini yaa- 
bwe yonna olw’embeera etatuukagana na bumbubwa bwa muntu eri mu 
nzikiriza eyo. Okwongereza kw’ebyo, okuva okukkiririza mu maanyi 
amatukuvu Iwe kiri mu butonde bw’omuntu “Abagoberezi ba Kristo” 
abamu batandise n’okukkiririza mu Sitaane. 

Obusiraamu, ku ludda olulala butunuulira obutonde bw’omuntu obu- 
tukuvu era olw’ensonga eyo, ne bwe buyitibwako ekiseera tebukaddiwa 
ekiseera ne bwe kibeera ekiwanvu ennyo. Twala eky’okulabirako eky’abaka- 
zi okubeera n’emitima emigonvu okusinga abasajja, era ng’ekiva mw’ekyo 
be bakazi okuba ne mbeera mwe batakkirizibwa mu mateeka kukola nga 
bajulizi, nga bwe kitaba ekyo obwenkanya buyinza obutafunika. 

Amateeka ga Allab gaziyiza embeera z’omuntu enkyamu okutumbu- 
ka n’okumufuga. Ng’oggyeeko ekyo gatuyamba okutumbula embeera 
ennungi. Mpozzi ate Obusiraamu butuwa eddembe okuteekateeka obula- 
i mu bwaffe okusinziira ku mbeera empya eziba zizzeewo mu bulamu nga 

zisobola okukyuka n’okutereera. Eddembe lino liweebwa omuntu olw’obu- 
lungi bwe. Tewali kusalawo kwa nkalakkalira ku mbeera z’obulamu 
ezikyukakyuka. Olw’ensonga eyo, Obusiraamu ddiini etuukana n’embeera 
era ng’efa ku mbeera y’obubumbwa bw’omuntu. Bwe kityo era kikulu 
okumanya nti embeera z’obutonde zitera kwettanira ludda oluliko ebirun- 
gi okusinga oluliko ebibi bwe buba tebuliiko kunyigirizibwa okuva mu 
mbeera ebwetoolodde. Okussa essira ku nsonga eyo, Nnabbi (yMlab asse 
ku ye okusaasira n’emirembe) agamba nti buli mwana azaalibwa, azaali- 
bwa mu bubumbura bwa Busiraamu. (Bukbari, janaa-iz, 92) 


Abu Kurayira anyumya bw’atyi: 

Nnabbi (Allab asse ku ye okusaasira n’emirembe) yagamba nti, 
“Buli mwana azaalibwa n’enzikiriza entuufu ey’Obusiraamu (amakulu 
okusinza Katonda Omu n’obutamugattikako kintu kirala) naye bakadde 
be be bamukyusa okumufuula Omuyawudi, Omugoberezi wa Kristo oba 
Omumagian (Omumajuusi - oyo asinza omuliro) ng’ensolo bw’evaamu 
ensolo endala egifaanana. Abaffe mwali mugisanze ng’esaliddwaako e 
bitundu by’omubiri ebimu?” (Bukbari, ekitabo 2 , ekitundu 23, namba 467) 


Ekiva mu kuba nti obusaasizi bwa Allab obubuna businga obusungu 
bwe, kwe kuba ng’ensi, okutwalira awamu, ejjudde emirembe n’obuteben- 
kevu. Mu kibira, tuyinza okulaba obusolo obutono era obunafu nga buwan- 
gaalira mu kibira kimu n’ensolo ez’amaanyi era enkambwe. Ekintu kye 
kimu tukisanga ne ku muntu, oyo eyatondebwa nga ye nsonga enkulu ku 
nsi eno. Wadde ng’akyaymza okubeera n’ebitono ebibi n’ebirungi, ebbanga 
ebitendo ebirungi lye bimala nga bye bisinga ebibi, embeera etuuka ng’ebin- 
tu ebibi by’akna tebisobola kuvaayo ne birabika ku ngulu. Naye obubum- 
bwa buno obulungi bwonoonebwa embeera z’obuntu ezeetoolodde omuntu 
nga bwe twazinnyonnyodde mu badiisi ya Nnabbi (Allab asse ku ye okusaa- 
sira n’emirembe) waggulu. Obusiraamu, nga buyita mu mbeera y’obulamu 
gye butusongerako bukola kyonna ekisoboka okukuuma obubumbwa buno 
obutayonooneddwa ne buba nga bukkiriza obutukuvu bw’omwoyo obwo 
Allab Owoobuymza bwe yawa omuntu okusigala nga butangalijja. Mu Busi- 
raamu kitegeerwa nti ebintu ebikyamu mu bubumbwa bw’omuntu tebiso- 
bola kumalibwawo na kusanguKbwawo byonna. 


Eky’okulabirako, mu kifo ky’okukkiriza eddembe ly’okwemalako 
ennyonta y’omukwano, nga bwe kiri mu nkola ez’ebikwata ku mwoyo 

eriwo, Obusiraamu buteekateeka eby’okulabagana mu mukwano mu 
nsalo z’obufumbo n’amaka okusobola okukuuma omutindo gw’abantu 
okusigalawo. Obusiraamu buwagira okwagala okw’omu butonde okub- 
bulukukira mu mbeera y’obufumbo, bwe butyo ne bubeera nga busobola 
okutwala okwagala kwaffe omukwano (eby’obufumbo) eri ebigendere- 
rwa ebitukuYU nga bwe kyalagirwa mu kukola olulyo olulungi. 

Bwe tudda ku kuba n’eby’obugagga, Obusiraamu busomesa nti buli 
kintu, mu butuufu, kya Allab. Abakkiriza bababuulira engeri y’okusaa- 
saanyamu okusobola okuyamba abalala mu kifo ky’okwewaayo n’eki- 
gendererwa eky’okukungaanya eby’obugagga olw’okubyefuga. Obusiraa- 
mu butulagira okwesigamu omutima ogw’okusiima n’okukolagana 
n’abalala mu kifo ky’okusiba ensaalwa ku mutima. 

Mu ngeri y’emu, Obusiraamu buteekateeka amagezi g’omuntu. 
Buzimbira amagezi ku musingi ogw’obubaka, kubanga awatali kuwani- 
rirwa bubaka, okulowoolereza kusobola okubuza omuntu ne kumutuusa 
okuggyamu ebintu ebitali birungi. Eyo ye nsonga Iwaki Bafilosoofa buli 
omu agaana okutwala ebigambo bya munne. Okwongereza ku ebyo, mu 
Atbens ey’edda okubba kyatwalibwanga nga kikolwa kyattendo kasita 
omuntu abbye yeegenderezanga ne batamukwata. Ababbi baabagumiiki- 
rizanga era nga tebababonereza olw’amagezi n’obukodyo n’obukujjuku- 
jju omubbi bwe yakozesanga okusobola okubba. Wadde ng’okubba kira- 
bika bulabisi nti kubi, kino amagezi obugezi tegasobola kukituukako nga 
tegayambiddwaako bubaka. Amagezi g’omuntu bwe gaba nga tegasobola 
kulaba kintu ekiri mu giraasi butya bwe tugasuubira okutegeera ekituufu 
mu bintu ebizibu ebitali byeyolefu. Okukozesa amagezi, bwe kubanga 
kukkiriziddwa nga kye kintu kyokka kye tukozesa okusalawo, ebiseera 
bijja kutuuka ng’enjuyi zombi tuzirabamu butuufu era ng’obwenkanya 
tebusobola kutuukibwako. Kino wammanga kifaananyi kirungi. 

Mu Atbens ey’edda waliwo omuyizi eyali asoma amateeka eyakola 
endagaano n’omusomesa we (Pulofeesa) amutendeke okubeera looya 
(munnamateeka). Omuyizi yali wa kumusasulako ekitundu ky’ebisale 
by’okusoma bye baalagaana amangu ddala nga yaakamala okutendeke- 
bwa ate ekitundu ekirala akimuwe ng’amaze okuwangula omusango gwe 
ogusooka mu kkooti. Naye omuyizi olwamala okutendekebwa kwe 
i kukatema pulofeesa we ng’ekitundu ekisooka kye yali amuwaddeko bwe 





OBUSIRAAMU N’EMBEERA YAABWO AMAKULA 


kyali kimala okusasulira bye yali akoze era nga yali si wa kumwongera 
ssente ndala ne bwe yandiwangudde omusango mu kkooti. 

Pulofeesa kye yakola kwe kwongerayo ensonga n’atwala omuyizi 
mu mateeka ng’amulanga okumenya endagaano gye baali bakoze. Olu- 
naku Iw’omulamuzi okuwulira omusango Iwatuuka era Pulofeesa n’an- 
nyonnyola Omulamuzi bw’atyi: “Mu ngeri yonna oba mpangudde omu- 
sango oba mpanguddwa, ssente zange oyo ajja kuzimpa.” Omulamuzi 
kwe kubuuza Pulofeesa nti: “Atya?” Ko Pulofeesa nti: “Singa mpangudde 
omusango omuyizi ajja kunsasula fiizi zange ze nnamusomeseza ng’et- 
teeka olw’okutuukiriza okusalawo kwo. Bw’atasasula olwo ajja kuba azii- 
mudde ensala yo, ekintu ekitasoboka. Omusango bwe gunsinga olwo 
omuyizi ajja kuba ng’awangudde omusango era okusinziira ku ndagaano 
gye twakola naye okufuna empeera yange kasita awangula omusango 
gwe ogusooka kiba kijja kumukakatako okunsasula kuba awangudde.” 

Omuyizi gwe baali baatendeka obulungi kwe kuwaayo okwewo- 
zaako kwe ng’agamba nti: “Ate ekyennyume ky’ekyo kye kituufu! Nze 
sigenda kusasula kye kimu mpangudde omusango oba gunsinze.” Omu- 
lamuzi yamulagira anyonnyole kino kw’akijja era omuyizi n’annyon- 
nyola bw’atyi: “Singa mpangula omusango mba sijja kumusasula kuba 
bwe nkikola mba ntyobodde okusalawo kwa kkooti eno era ng’ekyo ssi 
kituufu. So ng’ate bwe mpangulwa omusango okusinziira ku ndagaano 
gye twakola mba sirina kumusasula.” 

Nga bw’olaba mu kifaananyi ekyo waggulu amagezi g’omuntu gaso- 
bola okutuuka ku kusalawo okutakwatagana naye ng’ensalawo zonna 
zizimbiddwa ku bujulizi obukkirizibwa. Kino kiteekwa kubeera bwe kiti 
singa obubaka tebweyambisibwa. Obusiraamu, olw’okussa essira ku buku- 
lu bw’okuwa ekitiibwa eddembe ly’abalala n’okulitwala ng’ekintu ekikulu, 
buli kintu buleetawo engeri endala mu nkolagana wakati w’abantu abak- 
kiriziganya. Obusiraamu busomesa omuntu okulowooza ku byetaago 
by’abalala okusinga ebyetaago by’omuntu yennyini. Kino kirambikibwa 
bulungi mu badiisi y’Omubaka egamba nti abantu abeebaka obulungi nga 
baliraanwa baabwe basuze njala ssi ba muffe ekirambika bulungi. 


Eno ye ngeri Obusiraamu gye bwakyusaamu abagoberezi baabwo 
ne bubafuula abantu abagabana, abafaayo era abaagala baganda baabwe 
ne bannyinaabwe. Ng’Obusiraamu tebunajja, Abawalabu baali baayatii- 

kirira olw’obukyayi n’obulabe buli omu bye yalina ku munne awamu 
n’okunyaga ebintu by’ebika ebirala nga bayita mu ntalo ezitatadde. Baali 
tebalina mitima gisaasira ekyabatuusanga n’okuziika bawala baabwe nga 
balamu, nga balowooza nti abawala tebaabeeranga na kitiibwa. Baabee- 
ranga n’ennyombo n’okuwoleragana eggwanga ebitakoma, ebyavanga- 
mu okuttinngana okutakoma. Owaamaanyi yalinnyiriranga eddembe 
ly’omunafu so nga n’amateeka gaabeerangawo kuyamba ba maanyi. 
Omutontomi asinga obwatiikirivu Omutuluuki, Mebmed Akif, embeera 
embi eno yagyogerako bw’atyi: 

“Singa omuntu teyalinanga mannyo, baganda be bandibadde bayin- 
za okumulya.” 

Naye Obusiraamu bwe bwajja, abantu abo baasituka eddaala ne 
bafuuka abantu abasinga okubeera n’empisa n’ekitiibwa mu bantu 
b’omu nsi yonna. Abo abaali nga bettanira buli omu okunywa omusaayi 
gwa munne (okuttinngana) baakeesa enkya, ng’Obusiraamu bumaze 
okujja, nga batuuse mu mbeera eyabatuusanga okulumirwa n’okufa ku 
bannaabwe ne bwe kyaba nga kiteeka obulamu bwabwe mu katyabaga 
oba nga kiseera kya kufa. Ekyafaayo kino Rudbaifa ky’anyumya kiraga 
eddaala ly’ekisa n’okugaba abantu ab’emirembe egyasooka lye baali 
batuuseeko. Kudbaifa yali mu ddwaaniro ng’anoonya bantu abaali basi- 
mattuse okufa mu lutalo Iwe Yarmuku. Anyumya bw’atyi: 

“Nnalaba Kizibwe wange eyayitibwanga Kaaritb ng’ali mu kitaba 
ky’omusaayi kwe kudduka ne nngenda gye yali muwe ku tuzzi. Naye aba 
agenda okunywa bw’atyi kwe kuwulira eddoboozi lya Ikrimab ng’alaajana: 

“Amazzi, ettondo ly’amazzi ku Iwa Allab!” 

Kaaritb yalaza n’amaaso eri Ikrimab n’ata amazzi, nga ky’ategeeza 
nti ngatwalire Ikrimab. We nnatuukira ate we twawulirira eddoboozi lya 
Eyaasbi ng’alaajana: “Amazzi! Amazzi bannange!” 

Nga Kaaritb bwe yali akoze ne Ikrimab teyakkiriza mazzi wabula 
yasonga mu Eyasbi. Nnadduka naye Eyaasbi teyalina bbanga limala 
kunywa mazzi n’akutuka n’afa. Nnadduka ne nzirayo ntwalire Ikrimab 
amazzi kwe kumusanga nga naye amaze okufa. Mu kusoberwa nnaddu- 
ka ne nzirayo ewa Kaaritb, naye eby’embi nnamusanga afudde. 

Abalwanyi basatu abaali bali ku njegoyego z’okufa, buli omu yakki- 
riza n’awaayo amazzi agaali gamuweereddwa okunywa ng’ayagala yeefii- 
rize akakisa ako akawe omuntu omulala ye asooke okunywa. Olw’ekiko- 
Iwa ekyo, tewali n’omu yasobola kutuukibwako nga tannaba kussa 
mukka gwe omuvannyuma na kufuuka mujulizi nga takombye ku tton- 
do lya tuzzi. 

Kino kiwa ekifaananyi ekiraga eddaala erya waggulu mu mpisa 
Obusiraamu ze bwali buzimbye mu bulamu bw’abagoberezi baabwo 
abaasooka. Abantu abo be bamu, mu biseera by’obutamanya ng’Obusi- 
raamu tebunnajja, baabeeranga basanyufu nnyo omu okutirimbula 
munne nga yeekwasa akasonga akatono ennyo. Mu Busiraamu, emitima 
gyabwe gyasaanikirwa okusaasira okutukuvu n’emikisa mu ngeri eya- 
tuusisa omulembe gwabwe oluvannyuma okuyitibwa “Omulembe 
Gw’essanyu (aswru ssa-aadab)”. 

Allab Ow’amanyi atujjukiza ekyengera kino ekinene mu aya eno 
wammanga: 

“Mujjukire ekyengera kya Allab kye yabagonnomolako, bwe mwali 
abalabe n’agatta emitima gyammwe, ne mukeesa enkya, olw’ekyengera 
kye, nga muli ba luganda. Era nga mwali ku mugo gwa lunnya Iw’omu- 
liro n’agubataasa n’agubaggyamu. Bw’atyo (Allab) bw’annyonnyola obu- 
bonero bwe mulyoke mugoberere ekkubo eggolokofu.” (Aali imraan, 3 : io3) 

Aya eno eyogera eri abantu bonna ng’eyita mu kwogera ku Basswa- 
baba ba Nnabbi (Allab asse ku ye okusaasira n’emirembe). 

Emboozi y’emu etuukirira ku Batuluuki. Nga Obusiraamu tebunna- 
batuukamu, erinnya lyabwe teryali ddungi mu byafaayo. Atilla yekka 
yaleka biwoobe byokka na bitaba bya musaayi mu kilomita akasanvu 
(7,000) ke yatuukamu ng’ali mu ntalo ze. Naye abantu abo bwe baamala 
okufuna ekitiibwa ky’Obusiraamu eggwanga lino lyafuuka erimu ku 
mawanga agasinga okussibwamu ekitiibwa era erijjudde okwagala n’oku- 
saasira eri obuntu. Nga bayita mu kusaasira abalabe baabwe, be bagam- 
ba bwe batyi: 

“Kisa olina obukambwe bungi! Abalabe bange obafuula abantu be 
njagala.” 

EMPAGI ETTAANO EZ’OBUSIRAAMU 

Nga bwe twayogedde, Obusiraamu kukkiriza na kukola mirimo 
mirungi. Okusinziira ku Busiraamu, omuntu alina ebintu bibiri by’atee- 
keddwa okutuukiriza eri Allab, ekisookera ddala kwe kubeera n’obukki- 
riza ate ekirala bye bikolwa by’alina okukola. Ebimukakatako ebikwata 
ku kukkiriza birina okulowoozebwako ng’ebyo ebikwata ku mirimo 
gy’alina okukola tebinnaba. Olw’ensonga eyo Nnabbi (Allab asse ku ye 
okusaasira n’emirembe) yagamba nti: 

“Ekintu kye nsinga okutiisa abantu b’ekibiina kyange {UmmaK) kwe 
kugatta ebintu ebirala ku Allab.” (Musnad, iv, 124 , 126 ) 

Abantu bajja kugabanyizibwamu amawanga abiri mu maaso ga Allab, 
ery’Abakkiriza n’ery’Abatali bakkiriza. Obukkiriza busimbiddwa mu kito- 
le ekiri awamu. Singa omuntu agaana okukkiririza mu kimu ku bikolo 
by’obukkiriza, kino kiba kifaanana n’okugaana byonna okubikkiriza. 
Ebikolo byonna bizitowa mu ngeri y’emu, olw’engeri omuntu Iw’atalina 
ddembe kudda ku AUab kye yayita ekituufu ye n’akiyita ekikyamu. Ka 
tubuuze, mu mbeera ze ez’obunafu, omuntu ayinza okugaana Omutonzi 
Owoobuyinza Owaamanyi? Awatali bukkiriza emirimo emirungi tegigasa. 
Mu Busiraamu obukkiriza bukwata krfo ekisingayo okubeera ekya waggu- 
lu mu bintu byonna omuntu by’ateekeddwa okukola. 

Naye, obukkiriza tebusobola kwetengerera nga tewali mirimo mirun- 
gi. Emirimo emirungi gibukuuma obutatuukibwako mutawaana. Obusi- 
raamu bulinga omuti gw’ebibala. Obukkiriza nga buyita mu mutima, gye 
mirandira gy’omuti ogwo. Okulangirira obukkiriza ng’okozesa olulimi ye 
nduli ate ebikolwa ebirungi bye bimuli n’ebibala by’omuti. Nga ebibala 
bwe bibeera ebigendererwa omuti bye gwettanira, na bwe kityo ebikolwa 
ebirungi bye biteekeddwa okuva mu bukkiriza. Okumanya ebyama ebiku- 
sike n’okusemberera Allab biyinza kutuukibwako ng’omuntu ayise mu 
kukola emirimu emirungi. Bwe tukozesa ebigambo ebirala, Obusiraamu 
ssi bukkiriza kyokka, wabula era buzingiramu ebikolwa ebirungi. Liba 
kkubo lya mutawaana omuntu okulowooza okutuuka ku kwesiima ng’ayi- 
se mu kukkiriza kwokka awatali kukola mirimu mirungi. Nga n’ekiva 
mw’ekyo kwe kubanga empagi ennya ku ezo ettaaano ez’Obusiraamu nga 
o bikolo bya bikolwa ebirungi. Empagi emu yokka esooka ey’Obusiraamu 

_ 

y’ekwata ku kukkiriza, nga nayo kwe kwatula okukkiriza. Radiisi eno 
wammanga eyogera ku mpagi z’Obisraamu ettaano: 

Ibn Umaru anyumya nti: Omubaka wa Allab yagamba nti: 

“Obusiraamu bwazimbirwa ku mpagi (misingi) ttaano: 

1. Okujulira nti teri mutuufu kusinza okuggyako Allab nti era 
Mubammadi Mubaka wa Allab. 

2. Okuyimirizaawo esswala ezaalaalikibwa mu butuufu bwazo. 

3. Okuwaayo zaka (amakulu saddaaka ey’etteeka). 

4. Okulamaga olugendo Iw’e Makka 

5. Okusiiba omwezi gwa Lamanzaane. 

(Bukbari, ekitabo 1, ekitundu 2, namba 7) 

Wabula, ebikolo bino ebitaano Obusiraamu ssi kwe bukoma. Ezo 
z’empagi enkulu eziwaniridde omuzimbo naye nga waliwo n’ebikolo 
ebirala. Obusiraamu buteekateeka obulamu bw’omuntu okuva Iw’abeera 
mu kibaya (Iwazaalibwa) okutuusa Iw’ayingira mu ntaana, nga buteeka- 
teeka obulamu bwe obw’omwoyo n’obw’omubiri, obulamu bwe nga ye 
n’obulamu obw’enkolagana ye n’abantu. N’okuyisa obuyisa amaaso mu 
Kulaane ne badiisi za Nnabbi (Allab asse ku ye okusaasira n’emirembe) 
kujja kukulaga nti bikwata ku buli kitundu mu bulamu bw’omuntu. 
Wabula badiisi eyo waggulu ewa Abasiraamu ebiragiro ebisooka bye 
beetaaga okuzimbira obulamu bwabwe. Omuzimbo bwe guba tegulina 
mpagi enkulu tegusobola kunywerera ku musingi gwagwo. Wabula 
empagi endala ze ziwanirira zino enkulu okusobola okunyweza omu- 
zimbo gwonna. Nga zikolera ku kino, badiisi endala nnyingi ezongera 
okutangaaza ku bikolo ebirala. Okugeza waliwo badiisi egamba nti: 

“Obusiraamu bukolebwa emigabo munaana. Omugabo ogusooka 
kwe kukkiririza mu Busiraamu, okusaala ogwo mugabo gumu, okutoola 
zaka ogwo nagwo mugabo gumu, okusiiba nagwo mugabo, okulamaga 
olw’e Makka okukola bijja ogwo nagwo mugabo gumu, okulagira 
okukola obulungi nagwo mugabo, okwekesa abantu okukola obubi ogwo 
nagwo mugabo, n’okulwana mu kkubo lya Allab nagwo mugabo...” 

Ebiragiro by’Obusiraamu bikola ng’emikono gya kampasi (com- 
pass). Ogumu gubeera wamu omulala nga bwe gutambula. Kino kitegee- 
za nti ebikolwa ebyalaalikibwa biri wamu era biteekeddwa okukolebwa 
buli mukkiriza, naye ate ebikolwa ebya sunna mu kusinza, omuntu aso- 
bola okulondamu okusinziira gy’akoma mu busobozi. Abo abalina obu- 
sobozi ng’obwa Abu Bakari balina okukola ebingi, era ssi kituufu ku bo 
okweyisa ng’Omusiraamu omunafu. Ate ku ludda olulala, abo abatalina 
busobozi bwa kika kya waggulu ng’obwa Abu Bakari tebasobola kussa 
mu nkola Busiraamu nga Abu Bakari bwe yakola. Etteeka ekkulu wano 
kwe kubanga oluvannyuma Iw’okutuukiriza ebikolwa ebyalaalikibwa mu 
kusinza mu ngeri entuufu omuntu nga bw’asobola, omuntu asaana akole 
ebikolwa ebitali byalaalikibwa (ebya ssunna) olwo asobole okutuuka mu 
maaso ga Allab ng’ayita mu kwesonyiwa eby’ensi. Nga tuyise mu kukola 
bwe tutyo tujja kukula tutuuke ku mbeera etugwanyiza okubeera abasi- 
gire ba Katonda ku nsi. 

Nga bwe kiri ekikulu okutegeera amateeka g’Obusiraamu agalabi- 
kako, era kikulu okutegeera ebikusike eby’omwoyo mu Busiraamu. Allab 
Owoobuyinza yatubuulira lunye emisingi gino ng’ayita mu Mubaka we 
(Allab asse ku ye okusaasira n’emirembe). Mu ngeri eno, Allab yatuwa 
amaanyi okusomesa Obusiraamu mu ngeri entuufu era n’atuwa omuki- 
sa okussa Obusiraamu mu nkola mu ngeri esaanidde. Kadiisi eno wam- 
manga eyasinga okwatiikirira nga badiisi ya Jibuliilu, essa essira ku kintu 
kino nga Umaru (Allab amusiime) bw’aginyumya. Umaru Ibn al-Khat- 
twab yagamba bw’atyi: 

Olunaku lumu twali tutudde ne Omubaka wa Allab (Allab asse ku 
ye okusaasira n’emirembe) ne wajja omusajja ng’ayambadde engoye 
enjeru ennyo ezitukula. Enviiri ze nga nzirugavu nnyo. Yali talina kiraga 
nti yali atambudde olugendo so ng’ate tewali n’omu muffe yali amuma- 
nyi. Yafukamira awaali Nnabbi (Allab asse ku ye okusaasira n’emirem- 
be) n’ateeka ebibatu bye ku bisambi bya Nnabbi n’amugamba nti: 

‘Mubammadi, mbuulira Obusiraamu kye kki? 

Omubaka wa AUab (Allab asse ku ye okusaasira n’emirembe) kwe 
kumugamba nti: 

Obusiraamu (al-Islaam) kwe kujulira nti teri asinzibwa mu butuufu 
okuggyako Allab era nti Mubammadi Mubaka wa AUab, n’oyimirizaawo 

esswala, n’otoola zaka, n’osiiba omwezi gwa Lamanzaane, n’olamaga olw’e 
Makka okukola bijja bw’oba olina obusobozi (obusasulira olugendo). 

(Eyabuuza) kwe kugamba nti: 

G’oyogedde ge mazima. 

Umaru Ibn Kbattwab agamba nti: “Kyatwewuunyisa omusajja oku- 
beera nga y’omu y’abuuza ate y’omu y’ajulira nti Nnabbi ayogedde 
mazima.” 

Eyabuuza kwe kwongerako nti: 

Mbuulira ku Imaan (obukkiriza). 

Nnabbi ow’ekitiibwa yaddamu nti: 

Obukkiriza kwe kukkiriza Allab, ne Bamalayika be, n’Ebitabo bye, 
n’Ababaka be, n’Olunaku Iw’enkomerero, n’okkiriza okusalawo kwa 
Katonda kw’aba akoze kye kimu ky’aba asazeewo (kikulabikira nga) 
kirungi oba kibi. 

Eyabuuza kwe kugamba nti: 

G’oyogedde ge mazima. 

Eyabuuza kwe kugamba nti: “Kati mbuulira ku al-Ibsaan (okukola 
emirimu emirungi). 

Nnabbi (yMIab asse ku ye okusaasira n’emirembe) kwe kumugamba nti: 

Ibsaan kwe kusinza Allab ng’olinga amulaba, kubanga bw’obeera 
tomulaba mazima ddala Ye akulaba. 

Eyabuuza kwe kwongera n’agamba nti: 

Mbuulira ku Ssaawa (envannyuma ey’okuzikirira). 

Nnabbi (Allab asse ku ye okusaasira n’emirembe) kwe kuddamu nti. 

Kino gwe bakibuuzizza takimanyi kukisinza abuuzizza! 

Eyabuuza kwe kugamba nti: 

Mbuulira nno ku bubonero bw’Essaawa. 

Nnabbi (yMIab asse ku ye okusaasira n’emirembe) kwe kumugamba nti: 

- 

Omuzaana (omuddu omuwala) ajja kuzaala mukama we, era ojja 
kulaba abantu abatabeera mu ngoye abatambulira mu bigere ebyereere 
(abatabeera na ngatto), abaavu, abalunzi b’embuzi nga bavuganya mu 
kuzimba amayumba agalinga embiri. 

Eyanyumya badiisi, Umaru Ibn Kbattwab yeeyongera okunyumya nti 
“01uvannyuma omusajja yagenda naye nze ne nsigala ne Nnabbi (yMlab 
asse ku ye okusaasira n’emirembe) akaseera katono. Nnabbi (Allab asse 
ku ye okusaasira n’emirembe) kwe kumbuuza nti: “Umaru! Omanyi oyo 
abadde abuuza?” Nnamugamba nti: “Allab ne Omubaka we be bamanyi.” 
Nnabbi (AUab asse ku ye okusaasira n’emirembe) kwe kugamba nti: “Oyo 
yabadde JibuliUu; yazze kubayigiriza ddiini yammwe.” 

Mu bufunze, Obusiraamu ddiini ey’okusinza Allab Omu. AUab 
Owoobuyinza agamba mu Kulaane nti: 

“Tewali kyantondesa majinni na bantu okuggyako Iwa kunsinza.” 
(Dbariyaat, 51 : 56) 

Allab Owoobuyinza alagira Nnabbi we Mubammadi (Allab asse ku 
ye okusaasira n’emirembe) okutegeeza abantu bonna ekintu kino nti: 

“Gamba (ggwe Mubammadi) nti: Mazima nze nnalagirwa okusinza 
Allab nga Yekka gwe nkolera eddiini. 

Era ne ndagirwa okubeera omusaale (akulemberamu) Abasiraamu 
(abeewaayo mu mateeka ge). 

Gamba nti ddala ntya ebibonerezo by’Olunaku olunene singa ngye- 
mera Katonda wange. 

Gamba nti Mlab Yekka gwe nsinza ng’era Ye Yekka gwe nkolera 

eddiini.” (Zumar, 39 : ll - 14) 

Okukkiriza AUab si kumala bumazi gagoberera mateeka ga ddiini 
mu ngeri y’ekizibu ky’amaaso ng’eya roboti (kompyuta). Okukkiriza kwe 
kusinza Omutonzi w’ensi eno, Oyo afuga obulamu n’okufa, okubeera 
omusanyufu n’okusalawo kwe, n’okukola emirimo emirungi, okusinziira 
ku kwagala kwa AUab. 

Okuyimirizaawo eddiini nkizo eyaweebwa Bannabbi bokka. Mu 
i ddiini ez’ensi yonna, Obusiraamu ye ddiini yokka ekyalina ensibuko 

yaayo nga ekyakuumiddwa bulungi. Allab yafuula ekyamagero kya 
Kulaane nga kya kusigalawo lubeerera. 

Obusiraamu bwasangulawo ebintu abantu bye batya, okukkiriza mu 
bisiraane, era ne buggyawo emikululo gy’ekizikiza. Mu kifo ky’obutama- 
nya, Obusiraamu bw’ateekawo obwenkanya, n’empisa ez’ekika ekya 
waggulu, era ne buleeta essanyu eringi n’eddembe mu nsi. 

Obusiraamu buyamba omuntu okwevumbula n’okumusomesa 
ekyama ekiri mu aya eno: 

“(Omuntu) nnamufuuwamu omwoyo gwange (okuva ewange)” 

Obusiraamu busiimuula endabirwamu y’omutima ne bugutegeka 
okusisinkana Allab, ne buguwunda n’empisa ennungi, era ddagala lya 
buwangaazi kuba bukyusa ebiro by’okufa ne bubifuula ebintu eby’okwa- 
gala nga bwe kifaananako ku muvubuka bw’alindirira ekiro ky’embaga. 

Mebmet Akif, ng’atunuulira embeera ey’ennaku Abasiraamu b’omu 
biseera bye gye baali bawangaaliramu ng’entabwe eva ku bunafu bwa- 
bwe mu kwewaayo eri Obusiraamu yagamba nti: 

“Abasiraamu bwe baba tebaagala kufootoolwa ng’ennaku ziyiseewo 

Bateekwa okudda eri omulamwa gw’Obusiraamu.” 













Okwatula Obukkiriza 
N’empagi Zaabwo 








"Laa ilaaha illa Llaahu Muhammadu Rasuulu Llaahi." 

Teri mutuufu wa kusinza okuggyako Allah; Mubammadi Mubaha wa Allah. 







kulangirira obukkiriza ly’eddaala erisooka mu kuyingira mu 
Busiraamu. Bino bye bigambo ebiwa obujulizi nti Katonda ali Omu era 
nti ali Bumu era n’okukkiriza nti Nnabbi Mubammadi (Allab asse ku ye 
okusaasira n’emirembe) ye Mubaka wa Allab eyakomererayo. Ekigambo 
ekyo gwe mulandira gw’eddiini. Kirina ebyama byonna ebituusa omun- 
tu eri okwesiima. Ekigambo era kiyitibwa amannya mangi agalaga 
obukulu bwakyo eri Abasiraamu. Muno mulimu: 

Kalimak al-twayyibah; ebigambo ebisinga obulungi. 

Kalimak al-taqwa; ekigambo ekiraga okutya Allab. 

Qawulu al-thaabit; ebigambo ebinywevu. 

Maqaalidu al-samaawaat wal ardhwi; ebisumuluzo ebiggula eggulu 
zonna n’ensi. 


Kalimatul ikhlas; ebigambo ebiraga obwesimbu. 

Tbamanul Jannah; omuwendo ogugula Ejjana. 

Okwatula n’okukolera ku kigambo ky’obukkiriza kye kinyusi 
ky’Obusiraamu era kye kinyusi ky’enjigiriza z’eddiini endala zonna, era 
amatabi g’Obusiraamu gonna geesigamye ku mulamwa guno. Mu ngeri 
eyo, okwatula ekigambo kino ekitukuvu kwe kusinza okusingira ddala 
obukulu okuli waggulu w’okusinza kwonna. Wadde n’okusinza okusin- 
ga obulungi okw’esswala kulina ebiseera ebigere mwe kuteekeddwa 

- 

okukolebwa, naye okulangirira okukkiriza kukolebwa mu biseera byon- 
na teri kkomo ku kiseera Abakkiriza mwe bateekeddwa okukukolera. 
Obukkiriza bulijjo buteekeddwa okukuumibwa obutiribiri okubuziyiza 
okutuukibwako ebintu eby’omutawaana okugeza ng’obutafaayo n’obu- 
gayaavu. Okusiiba, esswala n’engeri endala zonna ez’okusinza biyinza 
okulindirizibwa singa wabaddewo omuzinzi, wabula obukkiriza tebuyin- 
za kulindirizibwako ne bw’ebeera mbeera ng’efaanana etya. 

Ekigambo ky’obukkiriza kye kino: 




“Asb’badu anlaa ilaaba illa Llaabu wa asb’badu anna Mubammadan 
Abdubu wa rasuulubu” (njulira n’omwoyo gwange ne nkakasa n’olulimi 
nti teri asinzibwa mu butuufu okuggyako AUab era njulira n’omwoyo 
gwange ne nkakasa n’olulimi nti Mubammadi muddu we era mubaka 
we). Kino kitegeeza nti omuntu okuyingira Obusiraamu ateekeddwa 
okwatula ebigambo bino n’olulimi Iwe ate n’abikkiriza mu mutima gwe. 
Okuteeka mu nkola obukkiriza kuzingiramu ensonga zonna n’ebintu 
ebiri mu Kulaane. Mu bigambo ebirala, Kulaane yonna ennyonnyola 
bigambo bino. Ekinyusi kya Kulaane kwe kukkiriza nti Allab ali Omu, 
tawukiidi. Kino aya eno wammanga ekirambika bulungi bw’etyi: 


“Buno bubaka obutongole eri abantu, basobole okulabulwa 
nabwo, era bamanye nti Allab Ye Yekka Omu asinzibwa mu butuufu, 
era abo abalina amagezi beebulirire.” (ibraabiim, u: 52) 


Ebikolwa by’Omuddu byonna ebitenderezebwa bibala bya bigambo 
bino ebirungi era nga mwe biva. Ebigambo bino gye bikoma okunywera 
mu mutima, n’omuddu gy’akoma okufuna essanyu mu kusinza. Ku 
ludda olulala ebintu byonna ebireeta obusungu bwa Allab biva mu 
butakkiriza bigambo bino ebitukuvu. Allab Owoobuyinza agamba mu 
Kulaane nti: 


“Tolaba engeri Allab gy’akubamu ekifaananyi eky’ekigambo eki- 
rungi kyefaanaanyirizaako omuti omulungi ogwasimba ekikolo kya- 
gwo (omulandira) mu ttaka ne gwanjaaza amatabi gaagwo mu bbanga 
(amakulu gali waggulu nnyo). Guleeta ebibala buli kiseera, olw’oku- 
salawo kwa Allab. Era Allab akubira abantu ebifaananyi (engero) 
balyoke bajjukire. Ate ekigambo ekibi kiringa omuti omubi: ogusi- 

guukuluddwa ekikolo ne kisuidibwa waggulu, tegulina we gunywere- 

ra.” (Ibraabiim, 14:24- 26). 

Ebigambo mu aya eno ebigamba nti “guleeta ebibala byagwo buli 
kiseera”, Nnabbi (Allab asse ku ye okusaasira n’emirembe) yabinnyon- 
nyola nga okujjukira n’okwogera ku mannya ga Allab (Fadbwailul 
A’amaal). 

Ibn Abbaasi (Allab amusiime), ng’annyonnyola aya eno agamba 
bw’atyi: “Aya eno eyogera ku kigambo ky’obukkiriza, emirandira gyakyo 
giri mu mutima gw’omukkiriza ate amatabi gaakyo gali mu ggulu. 
Ebikolwa ebirungi omukkiriza by’akola bituuka mu ggulu. Ebigambo 
ebikyafu by’ebyo ebirimu obutakkiriza, era n’ebyo ebigatta ebintu ebira- 
la ku Allab. Tewali kikolwa kirungi kyonna ekikkirizibwa nga tewali 
bukkiriza.” 

Olw’ensonga eyo, AUah kye yava atugamba mu Kulaane nti: 

“Mazima yeesimye oyo eyeetukuza.” (A’ak, 87:14). 

Nnabbi (Allab asse ku ye okusaasira n’emirembe) annyonnyola eki- 
gambo kwetukuza mu aya eno nga: okwatula ebigambo 

di) j Si 

‘Laa ilaaba illa Llaabu Mubammadu rasuulu Llaabi’ (Teri asinzibwa 
mu butuufu okuggyako Allab; Mubammadi Mubaka wa Allab) n’omu- 
tima gumu, n’okulekayo okusinza amasanamu mu bikolwa ne mu 
mwoyo (Fadbwailul A’amaali, 466). 

Mikwano gya Allah abo omulimu gwabwe oguli okutukuza emyoyo 
okugiggyamu kakiki yenna, bakola nga balungamizibwa badiisi eyo wag- 
gulu. Amasanamu si bulijjo nti gaba galabika, ebiseera ebimu emyoyo 
gy’abantu gibeera n’amasanamu ageekwese okugeza okwagala kw’omun- 
tu okw’ensolo. Mu aya eno wammanga, Allah Owaawaggulu anenya 
endowooza ey’ekika ekyo n’agamba nti: 

“Tolaba oyo afiiula okwagala kwe okuba Katonda we” (iaathiyah, 45 : 23 ). 

Obumu ku buvunaanyizibwa bw’Ababaka nga bwe bulambikibwa 
mu Kulaane kwe kutukuza emitima gy’abantu okugiggyamu obulwadde 
n’okugibikkulira engeri ennyingi ez’okukkiririza mu Bumu bwa Allab 

(tawukiidi). Obukiriza bulinga ndabirwamu, omuntu bw’aba tafaayo ku 
bikwata ku Katonda, endabirwamu eno ebaamu olufu (n’eba nga teraba 
bulungi). Endabirwamu erimu olufu etulemesa okufuna n’okuzzaayo 
ebitangaala ebitukuvu. Ebitangaala ebitukuvu bibbulukukira mu mutima 
gw’omukkiriza, bwe guba nga gugonzeddwa nga tuyita mu kutendereza 
n’okujjukira amannya ga Allab {dkikru Llaak). Dkikri (okujjukira 
Katonda) kye kyennyume ky’okwerabira. Embeera y’omutima ogwo- 
noonese eggyibwawo nga tuyita mu kudda eri Allab n’obwesimbu bwon- 
na n’okwewaayo okukola by’ayagala. 

Ababaka ne mikwano gya Allab bayita abantu bakkirize okussa mu 
nkola obukkiriza ekintu ekijja okuggulirawo omuntu omulyango gw’eg- 
gulu n’ensi. Ababaka bagabana ebigambo bino ebiwoomerera n’abantu 
abalala bonna mu ngeri esinga obulungi nga bayita mu kwagala n’oku- 
saasira. Abantu bangi ab’omukisa omulanga guno baagwanukula era ne 
baloza ku bukkiriza obwannamaddala obuwoomerevu n’okusinga 
Kawtbara (Nsulo za mu Jjana). Baakulemberamu okwetikka omumuli 
gw’obukkiriza. Mu ngeri eno, leka tulabe ennyiriri za Aziz Mabmut 
Rudayi ezijja wammanga: 

Gondera ebiragiro bya Allab 
Jangu eri obumu; eri Obumu 
Zza obujja obukkiriza bwo 
Jangu eri Obumu; eri Obumu 

Totunula wala nnyo mu bbanga eryesambye 
Tokasuka mutima gwo mu muliro 
Tomala gagenda na buli kintu ky’olaba 
Jangu eri obumu; eri obumu. 

Zibiriza amaaso eri ekyo ekitali Allab 
Suubira okuva eri allab buli ky’oyagala, 

Weggyeemu ebyo ebikutawaanya mu mutima gwo, 

Jangu eri Obumu; eri Obumu. 

Olowooza ki, ggwe abuzaabuzibwa n’ebintu eby’ekiseera, 

Olunaku lumu ojja kuzuukuka, 

Jangu eri Obumu; eri Obumu. 

Leka okumala gakoppa eby’ekizibe ky’amaaso. 

Ssa mu nkola obumu bwa Allab n’obwesimbu. 

Noonya era osange ebirooto byo, 

Jangu eri Obumu; eri Obumu. 

N’olw’ekyo, tosinza bintu nga bw’obiraba, 

Tunuulira amakulu agabirimu 
Gezaako okubeera kumpi ne Owaddala 
Jangu eri obumu, eri obumu 

Tokkiriza mwoyo gwo ogwegomba eby’obwagazi 
Tolowooza nti omanyi 

Teweekasuka mu muliro gwa sbirk (okugatta ebintu ebirala ku Allab) 
Jangu eri obumu, eri obumu 

Leka okwagala okw’ekiseera okutawangaala 
Otera okwogera ku bafu 
Omutambuze akulekawo tokeerewa 
Jangu eri obumu, eri obumu. 

Obukkiriza bulina ensonga ez’amagezi ezitalinaako kkomo. 
Olw’ensonga eyo, ensi, eggulu na buli kintu ekibirimu bikakasa obubaka 
obuli mu bigambo ebyo ebitukuvu. Ne Allab Owaawaggulu awa obuju- 
lizi ku Bumu bwe bw’agamba nti: 

“Allab awa obujulizi nti teri asinzibwa mu butuufu okuggyako Ye, 
ne Bamalayika (nabo bawa obujulizi), n’abo bannannyini kumanya, 
ng’ayimirira ku bwenkanya (okulaga ebitonde bye); teri asinzibwa mu 
butuufu okuggyako Ye, Owaamaanyi, Omugezi” (Aali imraam, 3 :19). 

Obukkiriza mu bufunze bulina amakulu ana: 

1. Okulangirira okubeerawo kwa Allab, 

2. Okulangirira ebitendo bya Allab 

3. Okulangirira ebikolwa bya AUab 

4. Okulangirira obwesigwa bwa Omubaka wa Allab. 

Obukkiriza ye nvumbo y’enzikiriza y’Obusiraamu era eyitibwa 
Aamantu (nzikirizza). Empagi omukaaga ez’obukkiriza ye nkola y’enzi- 
kiriza y’Obusiraamu mu bufunze. 

- 

Okunnyonnyola ekigambo Aamantu kuli bwe kuti: “Nzikirizza Allak 
Owaawaggulu, ne Bamalayika be, n’ebitabo bye, n’Ababaka be n’Olu- 
naku Iw’okulamula, n’okugera kwe nti byonna ebirungi n’ebibi bigwawo 
na kukkiriza kwa Allab Omusukkulumu era nti wajja kubaayo obulamu 
oluvannyuma Iw’okufa. Era njulira nti Mubammadi muddu We era 
mubaka We.” 

Omuntu bw’akkiriza empagi ettaano ez’Obusiraamu afuuka 
Musiraamu, ate bw’akkiriza empagi omukaaga ez’obukkiriza afuuka 
Mukkiriza. Wabula okwatula obwatuzi ebigambo bino awatali kubikki- 
riza mu mutima tekumala muntu kubeera Mukkiriza. 

Okukkiriza okubeerayo kwa Allab n’obwannabbi bwa Mubammadi 
(AUab asse ku ye okusaasira n’emirembe), omuntu yeetaaga okwesigamu 
okutegeera n’okuwangaala obulamu obutereevu. Bino okubissa mu bigam- 
bo ebirala, obukkiriza bwaffe bulina okubeera obw’amaanyi era obutuufu 
busobole okututuusa ku kwesiima. Bwe twogera ku bukkiriza okubeera 
obw’amaanyi kino kizingtramu okukkiriza ebitendo bya yMlab byonna. 

I. OKUKKIRIZA ALLAK 

Amagezi g’omuntu mafunda tegasobola kumanyira ddala , Allab, 
eyatonda eggulu, ensi n’ebyo byonna ebiri wakati w’eggulu n’ensi, bw’ali 
era ne bw’afaanana. Olw’ensonga eyo, okufumiitiriza ku nfaanana ya 
Allab kireeta ebirowoozo ebisobu mu kufumiitiriza kw’omuntu era kwo- 
noona obukkiriza obutuufu. Omubaka (Allab asse ku ye okusaasira 
n’emirembe) yagaana okufumiitiriza n’okulowooza okw’engeri eno 
n’agamba nti: 

“Lowooza ku byengera bya Allab (ebitonde bye, amaanyi n’ekitii- 
bwa) naye tofumiitiriza ngeri gy’afaananamu (kubanga teri asobola 
kutuuka ku kituufu ku nsonga eyo)” (Kitaabu al-Arba-iina). 

Olw’okwagala okussa essira ku bunafu bw’amagezi gaffe, Abasuufi 
abakulu bagamba bwe batyi: 

“Katonda wange! Oli nga bw’oli, oli waggulu wa kutegeera kwaffe 
n’ebyo bye tukumanyaako.” 

Okumanya Allab nga bw’afanaana kiri wala nnyo n’obusobozi 
bwaffe. Wabula amagezi g’omuntu gasobola okulaba ekintu ne gateebe- 

reza engeri y’oyo eyakikoze, okugeza gasobola okuyita mu kifaananyi 
ekisiige ne gatuuka ku kutegeera omusiizi, ebiva mu kintu ne gatuuka 
ku nsonga. Amagezi g’omuntu, alina okutegeera okuyonjo n’ekigende- 
rerwa ekirungi, bwe gatunuulira ebitendo ne Allab by’akola tekirowoo- 
zeka nti gayinza okugaana okukkiriza Allab. Okugaaana okukkiriza kuva 
ku magezi na birowoozo bya muntu kubeera birwadde. Singa obutukuvu 
bw’amagezi n’omwoyo biba bikuumiddwa bulungi biba bijja kukuuma 
omuntu n’okumutangira okugaana obukkiriza. N’abantu abo abazaali- 
bwa mu mbeera y’abantu abatakkiriza Allab, basobola okuvumbula 
obukkiriza obutuufu, nga kino bwe kiyinza okulabika ku ngeri Nnabbi 
Bulayimu (emirembe gibere ku ye), gye yavumbulamu obukkiriza, kasita 
baba nga balina emitima emitukuvu. Wadde nga Bulayimu (emirembe 
gibeere ku ye) yazaalibwa mu bantu abaali bakkiririza mu masanamu, 
naye ng’ayita mu kukozesa amagezi n’omutima yasobola okutuuka ku 
bukkiriza obutuufu n’ayingira mu kukkiriza Obumu bwa 7\Jlah. 

Okukkiriza kwangu okusinga obutakkiriza. Okukakasa nti teri 
Mutonzi kulekawo ebibuuzo bingi ebitaanukuddwa ku nsibuko y’ensi eno, 
n’okufa n’obulamu. Embeera y’obutakkiriza yeefaanaanyirizaako omuntu 
omuyala naye nga tawulira kulumwa njala olw’obusimu bw’omubiri 
okwonooneka, oba omuntu gwe basirisizza n’atawulira bulumi bwa kiso 
ekisala. Kulaane abantu abo ebayita ba kiggala ba muzibe.’ 

Allab Owoobuyinza yatonda embeera y’omuntu n’agiteekamu 
obwetaavu eri okukkiriza AUab n’okunoonya ekituufu. Tewali muntu 
atalina bwetaavu buno. Kino bwe kiba tekizuuse ekyo kiba kiva ku buzi- 
be na bwa kiggala eby’omwoyo. Okukkiriza kwaffe okw’omwoyo kubik- 
kibwa obuzito bw’ebintu by’obulamu mu ngeri y’emu nga bwe tutaso- 
bola kujjukira birooto byaffe. 

Mu ddiini ezaava mu ggulu n’eddiini omuntu ze yeeteerawo, mwon- 
na mulimu eky’okukkiriza Allab. Wabula mu ddiini ez’abantu ze beetee- 
rawo, okumanya Allab omuntu kw’aba alina kukyuka nnyo okuva ku 
nzikiriza entuufu etwala Allab nga Ye Yekka Omutonzi w’ensi eno, era 
ali waggulu w’obunafu bwonna n’ebitendo by’obuntu, wabula nga alina 
ebitendo byonna ebijjuvu era ebituukiridde. Ebitendo bino byatumanyi- 
sibwa Nnabbi (Allab asse ku ye okusaasira n’emirembe) era nga tebiso- 
bola kukyusibwa. Okusinziira ku miteeko abamanyi gye batera okugen- 
derako, ebitendo bya Allab ebimu bye bino wammanga: 

OKUBEERAWO KWA ALLAH: Allah w’ali era okubeerawo kwe 
tekwesigamye ku kintu kyonna. Olw’ensonga eyo Ye aliwo ku bubwe. 
Tasobola kuteeberezebwa butabeerawo. Era ebintu byonna, okuggyako 
Ye, bitonde bye era okubeerawo kwa byo kwa luvannyuma. Okubeerawo 
kwa byo si tteeka. Kulaane egamba nti: 

S/j 0 li S/ ^ J^^ ^ 

i_5? (_5? 1-^ ^ 

“Allab (Ye Katonda asinzibwa), teri asinzibwa mu butuufu okug- 
gyako Ye, Omulamu eyeebeezaawo Yekka olubeerera. Otulo tetuyinza 
kumukwata wadde okusumagira. Bibye ebyo byonna ebiri mu ggidu 
zonna n’ensi...” (Baqara, 2 : 255) 

Kyeyoleka bweyolesi nti waliwo embeera etambulira awamu era 
etambula obulungi mu nsi eno ennene. Obutebenkevu buno bubaddewo 
okuva ensi Iwe yatandikawo nga butambulira mu ngeri empime obulungi 
era ey’ekikugu. Kimanyiddwa bulungi nti singa ensi yali terina okweweta 
okwenkana degree 23,5 ey’ekinnya, ebiseera eby’obudde eby’enjawulo 
tebyandibaddewo. Singa tekyali bwe kityo ekitundu ky’ensi ekimu kyandi- 
badde mu butiti ng’ekitundu ekirala krri mu kyeya. Mu ngeri y’emu singa 
ebbanga eriri wakati w’ensi n’enjuba nga lyali bsingako obuwanvu katono 
nnyo, ensi yonna yandibade ekutte balaafu; so ng’ate singa ebbanga eriri 
wakati w’ensi n’enjuba nga lyali limpiko katono nnyo, ensi yonna yandisi- 
ridde n’efuuka wu. Bino, n’embeera endala, biraga nti ebitundu byonna 
ebiri mu ssejjengo w’ensi byateekebwa mu nkola enteeketeeke obulungi 
mungeri y’obukugu obulamu busobole okutambula. 

Enkola eyo entuukirivu era ey’okwegendereza kabonero akalaga 
okubeerawo kwa Allab n’obumu bwe, n’amaanyi n’obusobozi Omutonzi 
w’ensi eno by’alina. Kulaane egamba nti: 

“N’eggulu yaliwanika, n’ateekawo ebipimo (by’obwenkanya).” 

(Rahmaan, 55 : 7) 

“Oyo eyatonda eggidu omusanvu mu myaliiro (bidi limu waggu- 
lu wa linnaalyo); toyinza kulaba mu kutonda kwa (Allab) Omusaasizi 
i ennyo busobu bwonna. Zzaayo amaaso olabayo olwatika Iwonna? Era 

zzaayo amaaso omulundi omulala amaaso go gajja kukuddira nga 
magonvu (gatidde) era nga makkakkamu.” (Mulk, 3-4) 

Singa omulimi alaba ebirime mu nnimiro ye nga bikutuddwa mu 
ngeri eri awo nnagalaale ekyo ekizuuse ku nnimiro ye aba ajja kukiteeka 
ku kibuyaga oba ku katyabaga konna akalala. Kyokka singa akisanga 
ng’ebirime byakutuddwa mu ngeri enteeketeeke, okugeza nga bakutud- 
de ekirime kimu ne bayisaawo bisatu oba bitaano, olwo ekizuuse ku 
birime bye aba tajja kukiteeka ku bigwa bitalaze. Aba ajja kumanya nti 
ekikolwa kino eyakikoze ategeera era nga yabadde amanyi ky’akola nga 
n’obusobozi yabadde abulina, era aba ajja kulowooza nti ekikolwa ekyo 
kyakoleddwa omu ku balabe be. Mu ngeri eyo, aba alina okwebuuza 
butya ensi etambulira ku ntegeka ennungi era ey’obwegendereza 
bw’eyinza okumala gabeerawo nga tewali agitaddewo, nga tasobola na 
kukkiriza nti akantu akatono ng’okukutula ebirime nti kisobola okweko- 
la kyokka. Najiibu Fadbli, Omutontomi Omutuluuki omwatiikirivu 
akoowoola abo abamalira ebiseera mu butamanya n’agamba bw’atyi: 

Ndaba nga nzenna banzinze mu lugoye. 

Omuntu gwe bazinze (mu ssuuka) teyeetaaga muntu amuzinga? 

Mukugu ki oyo eyayiiya ekifaananyi ky’ekyenyi ky’omuntu (mu maaso); 

Tewali ayinza kwebuuza nga yeeraba mu ndabirwamu? 

Ye Jalaalu Ddiini Ruumi asaba amaaso n’emitima okuzuukuka nga 
biggulawo enzigi z’amagezi n’okulowooza ku Katonda. 

“Nga bw’olaba ejjinja erisa obuwunga (millstone) nga litambula, 
wandifubye n’olaba n’amazzi g’omugga agalitambuza!” 

“Bw’olaba enfuufu mu bbanga, wanditunuulidde ne mpewo 
ezikunngunta ezigisitula mu bbanga!” 

“Bw’olaba ebbinika nga yeesera, era tunuuKra omuliro n’eriiso ejjogi!” 

“Mbuulira, musiru ggwe! Kiki ekikkiriziganya n’amagezi? Embiri 
ezo n’ebizimbe birina eyabizimba, oba tebirina yazimba?” 

“Mbuulira mwana wange! Kiki ekituukana n’amagezi? Ebiwandiiko 
ebyo ebiri ku kisenge n’empapula ezo empandiikeko birina eyabiwan- 
diika oba tebirina yabiwandiika?” 

“Mwanaadaamu ggwe! Oyinza okusonga ku kintu ekimu bwe kiti 
ekyereetawo ku Iwakyo? Laba ekizuuka bw’okuula ekirime okuva mu 
ttaka mwe kiri. Oyinza okulowooza nti kyemeza kyokka?” 

Omutontomi ebintu bino abirambika bulungi mu bigambo ebisen- 
geke obulungi: 

Singa ekifo kino kyajja kyokka ne kibeerawo, 

N’abasuubuzi abakiriko (n’emigugu gyabwe) nabo bandibadde bee- 
pangawo bokka 

Omuzimbo oguyitamu omukka mu busolya gutulaga nti, 

Awatali muliro, tewali mukka. 

Singa waali tewali maanyi ga njawulo, 

Ensi yandyetoolodde yokka? 

Singa omulimi alekako olumu ennimiro ye nga teriimu muntu agi- 
rabirira. 

Enngano yandisobodde okweggya yokka mu birimba byayo? 

Ettaka bwe liba eriyonta nga lyagala mazzi, 
ekire mu bbanga kibuulira eriiso, 

Abajfe waliyo omugga ogukulukuta gwokka? 

Oyo yenna agamba nti tasobola kulaba biri mabega wa lutimbe, 
Ekirimbo kye kiba kijja kwefuula omusota ku Iwakyo! 

Sitaane eba neetegefu okuyiwa kolaasi ku kitangaala 
Era eba ajja kugamba enda ye nti kkiriza ku lulwo Iwokka. 

Olulimi Iwabuuza Mebmedi okulaba ekiri mu mutima gwe; 

Awatali mutima olulimi teruyinza kwatula Iwokka. 

Omutima n’okwagala ebikyali mu mbeera yaabyo ey’obutonde, byo- 
kka bimanya nti waliwo olujegere Iw’ebintu ebigwawo era nga byonna 
byesigamye ku Mukozi Oweekitalo, Allab, era biba bijja kukkiriza Allab. 
Wabula Sitaane asuula ebitimba bye mu buli nsonda asobole okubuza 
abantu mu birowoozo byabwe. Jalaalu Ddiini Ruumi alabula abantu 
obutalimbwa ne bagwa mu mitego gya Sitaane n’agamba nti: 

“Tolimbibwa Sitaane mu nsonga eno ey’obukkiriza. Sitaane mubbi 
mugezi alindirira enzikiza y’ekiro ng’ekutte awo era bw’afuna akakisa 
o ako nakonkona ku luggi Iwo. Bw’owulira akonkona n’oyagala okugenda 

_ 

ku luggi okulaba akonkona ng’okutte tadooba mu mukono. Naye buli 
Iw’ogezaako okukoleeza ettaala nga Sitaane afuuwa omuliro ng’ezikira. 
Bw’otyo oba tosobola kulaba ani azze, olwo n’osalawo nti olutambi Iwe 
lutobye. Awo n’osigala nga totegedde mubbi azikiza ettaala. Sitaane, mu 
ngeri eno ayingirira ettaala (tadooba) y’enzikiriza yo mu kizikiza ky’obu- 
teetegereza. Bw’etyo Sitaane egenda n’ebirungi ebiri mu mutima gwo 
n’etekulekera kantu k’oliragayo mu bulamu obuddirira. Mu ngeri eyo 
osigala nga tomanyi bitonde na Mutonzi eyabitonda.” 

Nga bwe kyalangirirwa mu Kulaane mu bigambo bino: “Abamanyi 
be bokka abatya Allab (mu butuufu bw’oku mutya) (Fatwir, 35 : 28 ), oku- 
manya Ekitiibwa kya Allab n’amaanyi Ge obulungi, nga tonnaleeta bira- 
la byonna, kusinziira ku kumanya (Science). Eistein kino yakinnyonnyo- 
lera mu bigambo bino wammanga: 

“Omutonzi w’ensi eno tazannya muzannyo gwa kuteeba (zaala). 
Ebitonde bye si bya kumala gateeba oba okuba nga byamala gateekebwawo. 
Tulaba, mu bungi nga bwe tusobola, ebipimo ebirungi n’okukwatagana 
(okukkiriziganya) okw’ensi eno n’okwewuunya... Nnyinza okugamba nti 
omuntu yenna eyeetegereza obutonde afuna ekitubwa ky’eddiini mu ngeri 
gy’avumbulamu Ekitubwa kya Mlab. Mu ngeri eyo, siyinza kulowoozaayo 
munnassaayansi mutuufu atalina bukkiriza bwa maanyi mu mutima. Kino 
kiyinza okunnyonnyolwa bwe kityi: Tekisoboka okukkiririza mu saayansi 
ng’omuntu talina ddiini. Bwe kityo eddiini eteriimu kumanya (saayansi) 
buba buzibe bwa maaso, so ng’ate okumanya (saayansi) okutalumu ddiini 
buba bulema.” 


Olw’ensonga eyo Bannasaayansi bangi abataali Basiraamu baayin- 
gira Obusiraamu ate nga n’abangi abataayingira Busiraamu, baamanya 
nti baalina okukkiriza Obunene bwa Allab. Kino kya magero kya 
Kulaane. Allab agamba nti: 


“Era abo abaaweebwa okumanya balaba ekyo ekyassibwa gy’oli 
okuva ewa Katonda wo nti ge mazima, era nti kirunngamya eri 
Ekkubo lya Oyo Owaamaanyi, Nnannyini kutenderezebwa kwonna.” 


(Sabaa, 34: 6) 


“Tujja kubalaga obubonero bwaffe mu nsi (eno yonna), ne mu bo 
bennyini, okutuusa Iwe kineeyoleka gye bali nti eno (Kulaane) ge 

mazima. Abaffe ekyo tekimala bumazi nti Katonda Ye Mujulizi 
(alaba) ku buli kintu?” (Fuswilat, 4i: 53) 

Omuntu yenna atunuulira ensi eno nga gy’atutte ng’eky’okuyiga, 
alaba obubonero obutabalibwa obwogeddwa mu aya eno. 

Singa mu nsi mwalimu bantu bokka na bisolo bandikozesezza 
omukka gw’obulamu {oxygen) nga bagukyusa ne gufuuka “carbondioxi- 
de” (omukka ogw’obutwa) era mu kaseera katono bandifudde obutwa 
obugenda bweyongera. Wabula Allab Owoobuyinza eyateekawo ensi, 
era yatonda ebimera n’abiwa obusobozi obukozesa carbondioxide nga 
bimukyusa ne bimufuula oxygen ensi eryoke esobole okutambulira mu 
bipimo ebirungi. 

Ku ludda olulala Omutonzi yajjuza ebisatu eby’okuna eby’ensi 
amazzi. Ettundutundu ly’ekimu eky’okuna ekisigaddewo ekisinga obu- 
nene n’alitonda nga ddungu na njazi ebitaddako bimera. Ekitundu ky’et- 
taka ne kisigala nga kitono nnyo. Wabula Allab Owaawaggulu akyu- 
sakyusa ettaka lino okuva mu ngeri emu okudda mu ndala lisobole oku- 
vaamu emmere eriisa ebiramu byonna mu nsi. Leka tutunuulire ekika 
ky’ensolo kimu. Singa ensolo ez’ekika ekyo zonna eziriwo, ezaali zibad- 
dewo, n’eziribaawo nga zonna bazireeta ku nsi omulundi gumu ebbanga 
lyonna eririwo lyandijjudde n’eby’okulya (oba ebikozesebwa) tebyandi- 
maze kuwanirira kika ekyo ekimu. Wabula Allab ebisolo byonna abiton- 
da mu biseera ebituufu n’ebifo ebisaana. Kino osobola okukissa ku 
bitonde byonna. Olwo ensi mu biseera n’ebifo ebikusike esobola okuwa- 
nirira obwesedde n’obwesedde {trillion) emirundi mingi. Okubeerawo 
kw’ebitonde mu nsi kufugibwa ebipimo ebirungi n’okukugira. Okugeza, 
kimanyiddwa nti waliwo omuti {plane tree) oguzaala obukadde bw’ensi- 
go ezifuumuukira mu bbanga nga ziringa paracuuti ezikoleddwa ebyoya. 
Singa ensigo ne bwe zandibadde za muti gumu nga buli emu yalina 
omukisa okufuuka ekibala, ebifo byonna ebijimu byandijjudde miti 
egyo. Ensi teyandibadde na kifo kimala na muti ogumu bwe guti. 
Ekifaananyi kino osobola okukissa ne ku bitonde ebirala. Bino bisonga 
ku kintu kimu nakyo kwe kubeerawo kw’okukkiriziganya n’okukwata- 
gana kw’ebintu mu bipimo ebisaana ebirungi mu nsi. 

Kuno kw’ogatta okuba nga Allab Owoobuyinza yawa ebitonde ebi- 
o ramu ebitendo nga n’ebyo byokka ebiwangaalira ku mmere emu bivaa- 

_ 

mu ebintu bya njawulo ate nga n’ebivaamu, buli kimu kijjuuliriza kin- 
naakyo okusobola okuyimirizaawo obulamu bwa byonna. Okugeza ente 
oba endiga erya muddo naye n’evaamu amata n’ebyoya ebya wuulu; 
naye ekisaanyi ekivaamu wuzi za liiri {silk) kyo kivaamu wuzi ate ensolo 
endala yo n’evaamu buwoowo bwa misiki (musk), so nga byonna biridde 
ekikoola kye kimu. Enjuki evaamu mubisi ng’eridde ebimuli, so 
ng’omuntu, atwalibwa nga kye kitonde ekisinga obutuukirivu, tasobola 
kuvaamu mubisi ng’enjuki bwe zikola. Kkala ez’enjawulo, obuwoowo, 
ebikoola ebimuli bye bijja mu birungo ebiri mu ttaka awatali mutabuzi 
wa biragalalagala (munnakiimiya) asobola kukolayo ng’ebyo kyewuu- 
nyisa nnyo. Ensolo w’esobolera okukyusa omuddo ne gufuuka ennyama 
n’amata, omuntu ne bw’omuwa entuumu (tani) ne ntuumu z’omuddo 
okuggyiremu ekifi ky’ennyama kimu ekyo takisobola. 

Omuntu ategeera, buli Iw’atunuulira ensi eno, ateekeddwa okulaba 
okubeerayo kwa AUab, n’amaanyi n’obuyinza Allab by’alina. Ebintu 
Allab bye yakola ng’okuweereza Bannabbi n’okufuula abantu abajjuvu 
ng’ayita mu kubawa okumanya n’empisa, yabikola Iwa kusaasira Kwe. 
Okwo gattako nti singa omuntu yeetunuulira n’atunuulira n’ensi ng’ako- 
zesa amagezi aba ajja kutegeererawo butya bwe kifuuka ekisesa era 
eky’obusiru obutakkiriza ng’alabye obunene n’ebyewuunyo byabyo. 

Omutontomi bino yabiteeka mu bigambo ebirungi bwe yatontoma nti: 

Amakulu mangi ageesengejja nga gayita mu nkola ezitakoma. 

Obubonero bwa Allab bulijjo bujja kubeera mu mutima gwa Adamu. 

Ekintu ekyeraga kyokka nti ensi n’eggulu tebirina mpagi zibiwaniridde 

Tewali buweke (butajfaali), tewali bipimo! 

N’ebbanga eritakoma waggulu, n’ettaka eriddugavu wansi. 

Muddu ggwe ky’oteekeddwa okukola kwe kmunnama ku mukeeka 

okusaalirwa! 

Kituufu ddala, ensi eno etekoma kabonero akalaga okubeerayo kwa 

Allab n’Ekitiibwa kye 

Era eyo y’ettaala y’obukkiriza. 

Eggulu lirina ebituli ebiddugavu n’ebyeru. Kino saayansi omutuufu 
yaakakizuula ebiseera bino. Naye tusanga nga Allab alayira ebituli bino 
mu Kulaane entukuvu n’agamba nti: 

“N’era siri atalayira ebifo (ebituli) by’emunnyenye era mazima 
ekyo kirayiro kya maanyi singa mumanyi.” (Waaqia. 56:75 - 76) 

Ekintu kino saayansi ow’akakyo kano kye yaakavumbula kiraga 
obulungi bw’ebintu ebituli mu maaso. Ekifo emunyeenye we bazizaalira 
kiyitibwa ekituli ekiddugavu. Ekintu ekitono kifuluma mu kituli ekyeru 
ne kitandikirawo okugaziwa emirundi obwesedde n’obwesedde {trillion) 
okusinga bwe kyabadde. Ate emmunyeenye endala ezisingira wala ensi 
eno kwe tuli zifa mu kiseera ekigere nga zisemberedde ebituli ebidduga- 
vu. Ekyo kitegeeza nti enjuba eyakaayakanya eggulu lyaffe, olunaku 
lumu ejja kutuukiriza ekyawandiikibwa nti, “Enjuba (n’ekitangaala 
kyayo) bw’erizingibwako.” (Takwir, si : i) 

Olunaku olwo enjuba nayo ejja kuvaawo. Tekyewuunyisa olunaku 
olwo okuluyita olunaku Iw’okuzikirira. Buli kintu olwo Iwe kiriggwaawo 
ne kituuka ku nkomerero yaakyo era tewaliba kya kukola okuggyako 
okudda eri Allab nga tuyita mu kuvunnama. 

Mu bimpimpi, abo abamanyi bakitegeera nti ensi eno mu maaso 
g’ekitiibwa kya Allab eringa akaweke k’enfuufu mu buweke bw’enfuufu 
obungi (obuli eyo mu bwesedde n’obwesedde) obuli mu bbanga. Mu 
birala mulimu ensozi emiseetwe amayanja, n’abantu. Mu butaba na 
maanyi buno omuntu yeesanga nga talina ky’ali okuggyako omugaso 
agulina mu kubeera muweereza. 

Ekifaananyi kino eky’ekifo ky’omuntu eky’okubeera nga ttondo 
butondo okuva mu mayanja kyetaagisa okutegeera mu magezi Allab 
Oyo Owamaanyi, Omusobozi, Eyeebeezaawo Yekka, Omugabirizi, era 
amala ebyetaago by’abantu n’ebisolo ge yawa omuntu. Wabula okuso- 
bola okutegeera kino omuntu alina okubeera n’omutima omuggule. 
Kulaane egamba nti: 

“Abaffe balemeddwa okutambida mu nsi ne bafuna emitima gye 
bategeera nagyo, era n’amatu ge bawuliza nago. Mu mazima amaaso 
tegaziba wabula emitima egiri mu bifuba gye giziba” (Hajj, 22 :46) 

Ibraabiim Haqqi ow’e Erzurum bino abissa mu bigambo eby’ama- 
gezi n’agamba nti: 

Aho abamanyi basobola okulaba 
Nnaye abazibe b’amaaso tebasobola. 

Ye Yunus Emre agamba nti: 

Ekkubo ettuufu likutwala mu kifo ekituufu 

Eriiso erya ddala likutuusa okumanya Allak. 

Allak alaba buli wantu 

Naye kyetaagisa liiso okulaba... 

Ensi n’eggulu birina obujulizi bungi obulaga nti Allab gy’ali era nga 
kino tekyetaaga na kunnyonnyola. Abaddu ba Allab ekintu kino 
bakikombako na buli kitundu mu mitima gyabwe. Bwe basuula wabbali 
ebintu by’ensi, emyoyo gyabwe gitandika okuwulira ebyama bya AUab. 
Abo abasobola okukola kino, eky’okwesonyiwa eby’ensi, okusinziira ku 
badiisi, “bafa nga tebannaba kufiira ddala”. Bajja kusituka mu kiseera 
ekituufu. Bejja mu bulamu obwabwe bwe bandiwangadde ne bawangaa- 
lira mu mwoyo gwa Nnabbi. 

Tebaba na kubuusabuusa kwonna ku mazima n’ebintu ebiriwo. Eki- 
faananyi kino wammanga kinnyonyola bulungi embeera eyo: 

Junayidi al-Baghdaadi, omu ku Bannaddiini Abaamaanyi, yabuuza 
abantu abaali banguwa nga badduka balina gye beeyuna. Yababuuza 
bw’atyi: 

“Nga mwanguwa mulaga wa?” 

Baamuddamu nti: 


“Baatugambye nti waliwo kakensa eyavudde awantu; nti era alina 
obusobozi obunnyonnyola okubeerayo kwa AUab ng’akozesa ensonga 
lukumi mu emu lulamba! Tugenda kuganyulwa mu kunnyonnyola 
kw’akola. Naawe oyinza okutwegattako bw’oba oyagadde!” 

Junayidi al-Bagdaadi olwawulira ebyo kwe kuteekako akamwenyu- 
mwenyu akakeneka n’abagamba nti: 


“Waliwo obubonero n’obujulizi ebitabalika mu nsi amaaso bye 
gasobola okulaba n’omutima bye gusobola okuwulira. Waliwo obujulizi 
nkuyanja obulaga okubeerayo kwa Allab. Bantu mmwe! Awamu n’obu- 
julizi obwo, leka abo mu mmwe abakyalimu okubuusabuusa bagende! 
Omutima gwange tegulina kakunkuna konna.” 


Bwe batyo abantu abalina okumanya kw’omwoyo ekintu kino 
bakinnyonnyola bwe batyi: 

- 

“Allab teyeekwese. Wabula, kiyinza okugambibwa nti Allab amaaso 
gaffe tegasobola kumulaba kubanga abantu tebasobola kugumira maanyi 
ag’okumulaba.” 

Okugeza, singa mu kisenge mulimu ettaala {bulb) ng’erina amaanyi 
agaweza amaanyi g’okwaka {volts) enkumi ettaano, amaaso g’omuntu 
tegasobola kubaako ne kye galaba mu kitangaala eky’enkana awo. Na 
bwe kityo, ekitangaala kya AUab kya maanyi nnyo era eyo ye nsonga 
Iwaki abantu tebasobola kumulaba. Abantu tebasobola kulaba AUab 
n’amaaso gaabwe ag’obutonde era eyo ye nsonga Allab kye yava agamba 
Nnabbi Musa nti, “Tojja kundaba (butereevu)” (A’araaf, 7:143) 


OKUBEERAWO KWA ALLAK OKUTALINAAKO NTAN- 
DIKWA: Kiri mu magezi nti ebitonde byonna bya Mlab eyakola ebintu 
byonna era nga Ye talina yamutonda. Talina ntandikwa. Ye ye ntan- 
dikwa ya buli kintu. Kulaane egamba nti: 

“Ye ye Ntandikwa era ye Nkomerero, ye wa waggulu era y’asinga 
okubeera okumpi...” (Kadiid, 57 : 3) 

“Ku ntandikwa Allab yali waali, era tewaali kintu kyonna kyamu- 
sooka....” (Bukbari). Nnabbi (Allab asse ku ye okusaasira n’emirembe) 
yagambanga mu sswala nti: Katonda wange! Ggwe ntandikwa, era tewali 
kintu kyakusookawo....” (Muslim, 6i) era yawa Abasiraamu amagezi 
okukozesanga ebigambo ebyo nga balina kye basaba. 

OBUTAKOMA: Allab talina nkomerero. Waakubeerawo olubeere- 
ra. Kulaane egamba nti: 

Tewali kintu mu nsi muno ekirina ekitendo eky’okubeerawo olu- 
beerera. Eyo ye nsonga Iwaki buli kintu mu nsi muno kiwangaala obula- 
mu ku musingi gwa kugabana biseera, kubanga Allab ekitendo kino 
eky’okubeerawo olubeerera yakyerekera nga kikye Yekka era ebitonde 
byonna n’abifuula eby’okuggwaawo. 

Ekipande ekigamba nti ye yekka (Allab) alibeerawo olubeerera, 
i ekiwanikibwa ku ntaana z’abasiraamu kinnyonnyola ekintu kino. Yunus 

Emre atujjukiza ensonga eno nti buli kiriwo, okuggyako Allab, kya 
kusaanawo (kiriwo kiseera kigere) n’agamba nti: 

Ndaga omuzimbo gwonna 
Ogutalina nkomerero egwonoona 
Kunngaanya ebintu byonna by’olina, 

Ebyo by’ogenda okuleka ng’ofudde... 

N’olw’ekyo, abaddu ba yUlab tebafaayo ku nsi eno wabula bettanira 
kutuuka ku mbeera ey’okusaanawo mu Allab. Abasajja n’abakazi bano 
abagezi tebagwa mu kitimba kya bya kweyagala by’ensi n’okumalibwa- 
mu n’ensi eno era bo, engeri gye bali mu kyama ky’omusingi gwa “fa 
nga tonnafa” batandikirawo olugendo olw’okubatuusa eri ekiseera 
ky’okubeerawo olubeerera. 

Okukkiriza nti, “mubiri gwe guggwaawo, so ssi mwoyo,” beeyam- 
bulako omubiri ne bagusuula, olwo ne batindigga olugendo olw’omuti- 
ma gwabwe. 01uvannyuma gye biggweera nga batuuse eri Allab ne 
bagamba nti: 

Nsanze oyo gwe nsinga okwagala 
Obulamu bwange ka buweebweyo. 


OBUMU BWA ALLAH: Ensi okubeera ng’etambula bulungi mu 
mirembe n’okukwatagana okuva Iwe yatondebwa, kimala bumazi okula- 
ga nti buli kintu kyakolebwa amaanyi gamu. Singa amaanyi ago gaali- 
nako amaanyi amalala ge gakola nago olwo okukwatagana obulungi 
n’obutebenkevu (obutuufu) byandibadde byonooneka olw’enkaayana 
n’obutakkiriziganya ebyandibaluseewo wakati w’amaanyi ag’enjawulo 
era embeera y’obutali butebenkevu yandifudde obulamu okuba obuzibu. 
Mu Kulaane mulimu nti: 

“Allab yagamba nti: ‘Temweteerangawo basinzibwa babiri (mu 
kusinza, amakulu temusinzanga bakatonda babiri) kubanga ddala 
Omusinzibwa ali Omu, era Nze nzekka gwe muba mutya (teri mida- 

la).” (Nahl. 16 : 51) 

“Gamba nti: singa waaliwo abasinzibwa abalala awamu naye nga 
bwe bagamba olwo bandinoonyezza ekkubo eribatuusa eri nnanyini 
Nnamulondo.” (Isra, 17 : 42) 

“Singa mu ggulu n’ensi mwalimu omusinzibwa atali Katonda 
Omu, byandyonoonese. Okutenderezebwa kwa Allab, Katonda wa 
Nnamidondo, ali waggidu nnyo (wala) n’ebyo bye bamugattako!” 

(Anbiyaa, 21:22) 

“... era tewali Katonda yenna ali naye (singa waaliwo bakatonda 
bangi) buli omu yanditutte bye yatonda, ate abamu bandigezezzaako 
okulinnya ku bannabwe! Okutenderezebwa kwa AUab, ali wala nnyo 
n’ebyo bye bamugattako!” (Mu’minuuna, 23 : 9i) 

Singa weekenneenya Kulaane ojja kukisanga ng’ekintu Allab kye 
yasinga okulagira abaddu be kwe kukkiririza mu bitendo bye. Mu biten- 
do ebyo, okukkiririza mu Bumu bwa Allab kye kisinga okubeera ekiku- 
lu. Ekitendo kino kikulu nnyo ng’era, mu Busiraamu, okugatta ekintu 
ekirala ku Allab kibalibwa nga lye zambi ekkulu erisinga okuvaako obu- 
sungu bwa Allab. Kulaane erabula abantu era n’ebawa amagezi obuta- 
gwa mu nsobi eno eva ku bunafu bw’amagezi. 

“Oyo agatta bakatonda abalala ku Allab, AUab Ejjana yagifmda 
karaamu ku ye (taligiyingira), era Omuliro gwe gugenda okubeera obud- 
do bwe. Abalyazaamaanyi tebalina bagenda kubataasa.” (Maa-ida, 5: 72 ) 

“Era mazima ddala watumirwa ng’ababaka abalala nabo bwe baa- 
tumirwa nti bwe mugezaako ne mugatta ekintu ekirala mu kusinza 
Allab, emirimo gyammwe gyonna gijja kwonooneka (mujja kuba 
mukoledde bwereere), era mujja kubeera mu abo abokufaafaagani- 
rwa.” (Zumar, 39 : 65) 

“Allab tasonyiwa kumugattako kintu kirala naye asonyiwa ekintu 
ekirala kyonna ekitali ekyo oyo gw’aba ayagadde. Omuntu agatta ekin- 
tu ekirala ku AUab aba akoze ezzambi eddene ennyo.” (Nisaa-i, 4:48) 

Eddiini endala ezakka okuva mu ggulu zaalinga Obusiraamu nga 
zikyali mu mbeera ya zo mwe zakkira, naye oluvannyuma zaagenda 
zikyusibwa ne zigenda nga ziva ku mulamwa. Mu ddiini ezo eyasinga 
okuyisibwa obubi y’ey’Obugoberezi bwa Kristo. Mu ddiini eno okukki- 
rirza mu Bbumu bwa AUah kwakyusibwa ekitagambika mu kyasa 

eky’okutaano era okukkiririza mu Bumu bwa Allab n’obwannamunigina 
bwe, obutali butabikemu kantu ne kusikizibwa “Obusatu”. Wabula 
abantu abakenkufu mu ddiini, ab’omu biseera bino tebawagaira nzikiri- 
za eno eteriimu makulu ekibatuusa n’okwesamba kkanisa. Era eyo ye 
nsonga Iwaki olwaleero Obwapaapa bwatandika okunoonyereza ku ngeri 
Obukristu gye buyinza okuddayo okusomesa enzikiriza eyasooka 
ey’okukkiririza mu Bumu bwa Allab. 

AUab ali “Omu” era ebigambo bino birambulukufu bulungi okulaga 
nti teri kubuusabuusa teri Katonda mulala wa kubiri. Omutontomi 
alambika Obumu bwa Allab mu bigambo bino: “Ye Yekka aliwo. Ali 
Omu ku lulwe, Ye Yekka!” 

Bwe kityo okukkiriza AUab kuteekwa okuba nga kulambulukufu 
nga tekulekaawo muwaatwa gwonna gulowoozesa nti kisoboka okubee- 
rayo katonda omulala. Enzikiriza ekkiririza mu Bumu bwa AUab, Obu- 
siraamu gye bwagala era gye bulagira. Lino era lye ddaala erisooka eri- 
reeta omuntu mu ddiini y’Obusiraamu. Enzigi nnyingi ez’okusaasira 
kwa Allab, emikisa gye, obuyambi, n’ebyengera bigenda eri abo abatan- 
dulula, ebigere mu kkubo lino. Bw’atyo Bilaali al-Habashi (Allab amu- 
siime) yagumira okubonyabonyezebwa okw’abo abaasinzanga ebifaana- 
nyi nga baagala kumuwaliriza kudda ku kusinza ebibumbe. Naye era, 
n’okwagala ennyo okw’obukkiriza, yabaddangamu ng’akozesa ebigambo 
“Abad, Abad (Allab ali Omu! Ali Omu!” Era ng’okumusasula okugumii- 
kiriza kwe kuno, Nnabbi (Allab asse ku ye okusaasira n’emirembe) 
yamufuula Omwaziinyi omukulu eyakoowoolanga abantu okugenda 
okusaala. 


N’akantu akatono ennyo bwe kaba kabuze mu kukkiriza tekasobola 
kusasulwa bikolwa birungi ne bwe biba byenkana wa. Kino oyinza oku- 
kifaanaanyirizaako ekifo ky’omuntu asanyukira ebirungi ebingi by’afuna 
naye nga tasobola kugumiikiriza kuyisibwamu maaso oba kujolongebwa 
mu kitiibwa kye. N’olw’ekyo obukaafiiri ssi kirala okuggyako okutyo- 
boola ekitiibwa kya Allab era nga kikolwa kya kiwe ekikolebwa ku kitii- 
bwa kya 7\flah. Eno y’ensonga Iwaki kibalibwa ng’ekitasonyiyika. 
Olw’ensonga eyo obukkiriza kye kikolwa ekikulembera Allab ky’alagira 
oluvannyuma emirimo emirungi emirala ne giryoka gigoberera. 

- 

Mu lutalo Iwe Uhudi omusajja omuzira eyayitibwanga Amuri bin 
Tbaabit yajja mu maaso ga Nnabbi (Allab asse ku ye okusaasira n’emi- 
rembe) okuyingira Obusiraamu. Naye bwe yalaba olutalo nga lunyinyi- 
tidde kwe kubuuza Nnabbi (Allab asse ku ye okusaasira n’emirembe) 
oba yandyesozze eddwaaniro okusooka oba asooke kulangirira kukkiriza 
Allab Omu, Nnabbi (Allab asse ku ye okusaasira n’emirembe) kwe 
kumugamba nti: 

“Sooka olangirire obukkiriza bwo oluvannyuma ojja kwesogga edd- 
waaniro.” 

Amuri bin Tbaabit yagoberera Nnabbi (AUab asse ku ye okusaasira 
n’emirembe) kye yamugamba. Ng’olutalo luwedde Nnabbi olwalaba 
omulambo gwa Amuri bin Tbaabit mu bazira abaali bafiiridde mu lutalo 
yagamba nti: 

“Yakola kitono naye n’aganyulwa nnyo...!” (Ramazanoglu Mabmud Sami, 
Uhud Gazvesi, 35) 

Obumu bwetaagisa okulangirira Allah okubeera Omu era nga Ye 
Yekka era nga wa njawulo atalina munne. Kwe kugaanira ddala okubee- 
rawo bakatonda abasukka mu Omu. Kye kifo mu bukkirza ekiwa abantu 
Entebbe esinga okubeera ennungi. Ensonga eno Yunus Emre agissa 
bulungi mu bigambo bino: 

Twetaaga olubiri Iw’Obumu. 

N’okulangirira amawulire amalungi. 

Buuka mu kirowoozo ky’obubiri 

Era n’okwewulira ggwe (muweereza) muddu ggwe! 

Okuva Obumu bwe kiri kitendo eky’ekitiibwa ekya Allab, 

Okukiwa Allab nsonga ekkirizisa okusaba kw’omuntu. 

Nnabbi (Allah asse ku ye okusaasira n’emirembe) yawanga Basswa- 
baba amagezi okwogera ku bitendo bya Allah naddala Obumu, olwo 
okusaba (edduwa) kwabwe kulyoke kwanukulwe. 

Ubaadab bin Swamiti anyumya nti Nnabbi (Allab asse ku ye oku- 
saasira n’emirembe) yagamba nti: 

“Abo ababa batunula ekiro, boogere ebigambo bino: ‘Teri asinzibwa 
(mu butuufu) okuggyako AUab. Ali Omu talina amwegattako (munne) 
Obuyinza bubwe n’amatendo amajjuvu gage. Era ku buli kintu kyonna 

Muyinza. Talina kintu kitalina mugaso. Era amaanyi gonna n’obusobozi 
obusaala n’okukola emirimo emirungi byonna biva eri Allab!” 

Nnabbi (Allab asse ku ye okusaasira n’emirembe) era yayongerako 
nti: “Omuntu oyo bw’agamba nti, ‘Katonda wange! Nkusaba onsonyiwe’ 
oba bw’asaba edduwa endala, oba bw’afuna wuzu n’asaala, okusaba kwe 
kwanukulwa.” (Bukhari, Tabajjud, 21) 

Nnabbi (Allab asse ku ye okusaasira n’emirembe) era yagamba nti 
omuntu yenna awulira ng’alina kye yeetaaga ng’ayagala Allab amuyam- 
be, asooke afune wuzu, bw’amala asaaleyo laaka bbiri. Atendereze AUab, 
asaalire Nnabbi, n’oluvannyuma asabe bw’atyi: “Teri asinzibwa (mu 
butuufu) okuggyako Katonda Omu, Omusonyiyi, Omusaasizi. Katonda 
w’ensi eno yonna, Omujjuvu atalina kintu kimukendeerako, era ng’ama- 
tendo gonna amajjuvu gage. Katonda wange! Nkusaba okungabira oku- 
sonyiwa kwo n’okunkuuma obutakola mazambi gonna. Era nkusaba 
okunkuuma mu by’obugagga. Nkusaba obutalekaayo zzambi lyonna oba 
ebisobyo byange nga tobisonyiye! Katonda wange! Omusaasizi ennyo 
Oweekisa ekibuna! Nkusaba onyambe okukola emirimu emirungi 
gy’osiima.” (Tirmidbi, Witiri, 17) 


xy 


OBWAWUFU BWA ALLAH: Allab talina kintu kyonna kimwenka- 
na. Talina kitonde kyonna ky’afaanana. N’olw’ekyo, talina kitendo kyonna 
kimufaananya muntu oba kintu. Emu ku nsonga ezitakkiriziganyizibwako 
mu ddiini ze baakyusakyusa olwaleero eri ku kintu kino. Eddiini zino zaa- 
bula bwe zaateeka wabbali ebitendo bya Allab okugeza okubeera 
ng’ayawukana n’ebintu n’abantu, okubeera ng’ali wala nnyo n’okufumiiti- 
riza era n’okutegeera kw’omuntu, olwo ne bamuteekako, mu bitabo bya- 
bwe, ebitendo by’abantu bingi okusinziira ku kufumiitiriza kwabwe. Baa- 
tuuka n’okumuteekako ebitendo nga: okwerabira, okukoowa, okwetonda, 
okulemererwa okulabirawo ekintu, n’okutabulwa. Okugeza bagamba nti 
Katonda awa ebiragiro ku by’amataba, naye oluvannyuma n’abyerabira. 
Agenda okulaba nga buli kifo kijjudde amazzi! Awo nga Iw’ajjukira ekira- 
giro kye yawadde, ate oluvannyuma Iw’okulaba nga buli kitonde kiri mu 
lyato, Ye kennyini ayanguwa n’aggalawo oluggi Iw’eryato. Era okusinziira 
ku bitabo byabwe, Nnabbi Yakubu yameggana ne Katonda era n’amegga 

- 

Katonda. Ku bigambo bino ebitayingira mu bwongo kw’ogatta okubeera 
nga kimanyiddwa nti Abayawudi baayita Uzayiru omwana wa Katonda 
ate abagoberezi ba Kristo ne bayita Yesu omwana wa Katonda (Tawuba, 9 : 
30). AUab agamba mu Kulaane ku bikwata ku kukkiriza kwabwe okusin- 
ziira ku bye bafumiitiriza nti: 

“Tebaawa Allab kigero kituufu kimusaana. Ate nga, ku Lunaku 
Iwenkomerero, ensi yonna efunyirwa mu kibatu kye n’eggulu ligenda 
kuzingibwako Mukono gwe ogwaddyo. Okutenderezebwa ku kwe. Ali 
waggulu nnyo n’ebyo bye bamugattako.” (Zumar, 39 :67) 

“... Tewali kimufaanana kyonna, era ali Omu awulira era Alaba 
(ebintu byonna).” (Sbuura, 42: ii) 

“Gamba nti: Allab ali Omu Yekka; Allab Eyeesigamizibwako enson- 
ga; teyazaala era teyazaalibwa; era talina kintu kyonna kimufaanana.” 

(Ikblas, 112 : 1-4) 

Nnabbi (AUab asse ku ye okusaasira n’emirembe) yawulira omuntu 
ng’asaba bw’atyi: “Katonda wange! Oli Omu Wekka bwannamunigina; 
Tozaala, tewazaalibwa era tolina kintu kyonna kikwenkana. Nkusaba 
ompe okusaasira kwo; nkusaba onsonyiwe ebyonoono byange, Ggwe 
Asonyiwa era Omusaasizi ennyol”, yagamba omuntu ono bw’atyi: 

“Asonyiyiddwa. Asonyiyiddwa. Asonyiyiddwa!” (Abu Dawuda, Swalat, 179) 

Yunus Emre oyo amanyi amawulire gano amalungi asaba AUab 
amusonyiwe ng’akozesa ebigambo bino wammanga: 

Allah Owoobuyinza, Allah Owoobuyinza 
Teri yenna alinga Ggwe! 

Nkusaba osonyiwe ebyonoono byajfe, 

Ggwe Musaasizi ennyo! 


\'J 


OKWEBEEZAAWO YEKKA: Allab yeebeezaawo Yekka era wa 
kubeerawo olubeerera. Ebitendo eky’okweyimirizaawo Yekka n’okubee- 

rawo olubeerera bimu ku mannya ga Allab, agategeeza nti Ye yeeyimiri- 
zaawo Yekka nga talina ntandikwa wadde enkomerero, era talina kyon- 
na kye yeetaaga ku kitonde kyonna. Mpozzi ate buli kintu kyetaaga gy’ali 
kisobole okubeerawo. Kulaane egamba nti: 

“Abange abantu! Mmwe muli abeetaavu eri Allab. Ate Ye Allab ye 
mugagga (atalina kye yeetaaga) atenderezebwa.” (Fatwir, 35:15) 

Ng’Obubaka buno obutukuvu bwe bukirambika, Allab tali mu bwe- 
taavu eri kintu kyonna asobole okubeerawo, era eyo ye nsonga Iwaki 
Allab yeebeezaawo Yekka olubeerera. 

Omuntu bw’abeera nga tategeera kitendo kya Allab kino, era 
bw’abeera nga talina kukkiriza kujjuvu eri ensonga eno, obukkiriza bwe 
bubalibwa nga obutali bujjuvu era buba bufu. Kino kiri kityo kubanga 
okukola bw’atyo aba akkakkanya eddaala lya Allab ku ly’ebitonde. 

Bw’atyo Allab tatendebwa na bitendo eby’abantu oba ebintu. Wabula 
abo emitima gyabwe egijjudde obukkiriza obutuukiridde bulijjo boogera 
ku mannya ga Mlab aga “okweyimirizaawo Yekka” n’erya “Okubeerawo 
olubeerera”, era n’emikisa gy’okwogera ku mannya gano beenyweza ku 
muguwa gwa Allab era ne basaanawo mu Ye. Kwe kugamba nti, omuddu 
okweyagalira mu kwogera ku mannya ga Allab amatukuvu kikwatagana 
n’engeri gye yeetakkuluzaako ebintu byonna n’asigaza AUab Yekka. 

Sswababa wa Nnabbi omu yasaba bw’atyi: 

“Katonda wange! Amatendo gonna amajjuvu gago, Ggwe Musaasizi 
ennyo, era teri asinzibwa mu butuufu okuggyako Ggwe. Ggwe Mutonzi 
w’eggulu n’ensi alina Ekitiibwa n’ekisa. Ggwe Mulamu, Eyeeyimirizaawo 
Yekka era Ow’okubeerawo olubeerera. Katonda wange! Nkusaba nga 
nkozesa amannya go!...” 

Nnabbi (Mlab asse ku ye okusaasira n’emirembe) bwe yawulira 
ensaba ya Sswababa ono, yabuuza abaamuli okumpi: 

“Mumanyi amannya omuntu ono g’asabisa?” 

Baamuddamu nti: “Allab ne Omubaka we be bamanyi!” 


Nnabbi (Mlab asse ku ye okusaasira n’emirembe) kwe kubagamba nti: 

“Ndayira Allab Oyo akwatiridde obulamu bwange nti omuntu oyo 
asabye Allab ng’akozesa amannya ge agasinga obukulu. Edduwa ze 
n’ebyo by’ayagala by’asabye ng’akozesa amannya ago byanuukuddwa.” 
(Tirmidhi, Da’awaati, 63) 


V 


Ebitendo bya Allab ebimanyiddwa bye bino wammanga: 

OBULAMU: Allab alina obulamu era ekitendo kino kiri mu ye yen- 
nyini. Allab Mulamu olubeerera, ng’ekitendo ekimanyiddwa “Hayy” 
bwe kikiraga. Ye mulamu, ow’okubeerawo obulamu obutaggwaawo, era 
alina obulamu obutalina kkomo. 

Bwe kityo, obulamu bwonna bubeerawo ng’endabirwamu y’ekiten- 
do kya Allab, era bwo bulina ekkomo. N’olw’ekyo, obulamu bw’ekitonde 
bwo bwa kiseera ekiriwo era bwa mubiri era nga buggyawo nga buva mu 
kwegatta kw’omubiri n’omwoyo. N’olw’ekyo butwalibwa okuva mu buli 
kintu kya mu nsi mu kiseera ekigere. Ekitendo kya “Omulamu atafa 
(Hayy)” kyo kya Allab Yekka, kubanga Ekitiibwa Kye kikwatagana na 
kubeera mulamu, ow’olubeerera, era ng’alina obulamu obutaggwaawo. 
Mu bufunze, obulamu bwa AUab tebugaana kubeerawo kwa kufa, era 
ekitendo ekyo eky’obulamu obutaggwaawo kikye Yekka. Kino kyoge- 
rwako mu Kulaane nti: 


“Obwesige bwo buteeke mu (Allab) Oyo Omulamu atafa.” Furqaan, 
25 : 58) 


Abu Muusa (Allab amusiime) anyumya bw’atyi: 





“Nnabbi (Allab asse ku ye okusaasira n’emirembe) yayimirira muffe 
n’ayogera ebigambo bino ebitaano: ‘Allab Mulamu olubeerera, tasuma- 
gira era otulo tetumukwata. Y’ayongera riziki gy’awa abaddu be era 
n’agikendeeza. Esswala esaalibwa ekiro emutuukako nga gye basadde 
emisana tennaba, ate n’esswala gye basadde emisana n’emutuukako nga 
gye basadde ekiro tennaba kutuuka. Ekimusiikiriza kye Kitiibwa kye 
Ekitukuvu. Singa ekisiikiriza ekyo kivaawo, Ekyenyi kye kyandiyokezza 
ebitonde byonna.” (Muslim, Imaan, 293) 

Radiisi ya Nnabbi (Allab asse ku ye okusaasira n’emirembe) endala 
egamba nti: 

“Omuntu oyo yenna asaba Allab amusonyiwe ng’akozesezza ebi- 
gambo bino emirundi esatu AUab amusonyiwa ‘Nsaba AUab Oyo 
Omulamu atalifa era agenda okubeerawo olubeerera ansaasire’.” 

Allab agamba nti: 

“Ye ye Mulamu: Teri asinzibwa mu butuufu okuggyako Ye. Kale 
mumusabenga ng’eddiini mugikolera Ye Yekka. Amatendo amajjuvu 
ga AUah. Alabirira ebitonde byonna.” (Mu’minu, 40 :65) 

Nnabbi (Mlab asse ku ye okusaasira n’emirembe) bwe yabeeranga 
n’ekintu ekimutawaanya yasabanga ng’akozesa edduwa eno: 

“Katonda wange Omulamu atalifa era Ow’okubeerawo olubeerera! 
Nkusaba onnyambe okuyamba okuva mu kusaasira kwo.” (Tirmidbi, 
Da’awaati, 91) 

Ye Ali (Allab amusiime) anyumya bw’atyi: 

“Olutalo Iw’e Badri bwe Iwatandika nnalwanayo akaseera oluvan- 
nyuma ne nngenda Nnabbi (Allab asse ku ye okusaasira n’emirembe) 
we yali nga njagala kulaba kye yali akola. Nnamusanga avunnamye nga 
bw’ayogera ebigambo bino: 

‘Katonda wange Omulamu atalifa, agenda okubeerawo olubeerera! 
Nkusaba okuntaasa, nnoonya buyambi okuva gy’oli!’ 

Nnamuleka ne nzirayo mu lutalo ne nnwana. Bwe waayitawo 
akaseera nakomawo era okulaba kye yali akola. Naye nnamusanga akya- 
Yunnamye nga bw’ayogera ebigambo bye bimu bye nnamuleka ayogera: 

‘Katonda wange Omulamu atalifa, agenda okubeerawo olubeerera! 
Nkusaba okuntaasa, noonya buyambi bwo!’ 

Nnaddayo ne nnwana. Bwe waayitawo akaseera nnakomawo ndabe 
kye yali akola kwe kumusanga mu kifo kye kimu. Yasigala bw’atyo oku- 
tuusa Katonda bwe yatuwa obuwanguzi.” 


Waliwo aya eno egamba bw’etyi: 

“Mumanye nti Allah awa ensi obulamu oluvannyuma Iw’okufa 
kwayo! Tumaze okubalaga obubonero obweyolefu, mulyoke mutegee- 
re.” (Kadiid, 57 : 17) 

Ibn Abbaasi aya eno yagyogerako bw’atyi: 

“Okuwa ensi obulamu oluvannyuma Iw’okufa kya kuyiga ekirabi- 
kako kye tuyinza okulaba. Naye waliwo n’amakulu amalala aya eno 
g’etusongerako. Allab agonza emitima emikakanyavu egyaguba ku 
bikwata ku bintu by’obukkiriza n’agizza eri Omutonzi waagyo. Agonza 
emitima egifudde ng’ayita mu kugisomesa n’okugiwa amagezi agategee- 
ra ensonga.” 


OKUMANYA (N’AMAGEZI): Allab alina okumanya, era okuma- 
nya kwe (okumanya ensonga) kubuna buli kintu. Teri kintu na kimu 
ekiri wabweru w’okumanya kwe. Olw’ensonga eyo, Ye y’amanyi ebyayi- 
ta, ebiriwo, n’ebirijja. Teri kintu kiyinza kwekweka kumanya kwe. Buli 
kintu kimanyiddwa gy’ali era kyeyolefu gy’ali. Era amagezi (sayansi) 
abantu ge baakavumbula buweke butono nnyo ku kitendo kya AUab 
eky’okumanya. Mu Kulaane mulimu nti: 

“Mazima ddala, teri kintu na kimu kyekwese Allah mu nsi ne mu 
ggulu.” (Aali Imraani, 3 : 5) 

“Gamba nti: Ne bwe mukweka ekyo ekiri mu bifuba byammwe oba 
ne mukyolesa, AUab akimanya, era amanyi ebiri mu ggulu, n’ebyo ebiri 
mu nsi. Era Allab ku buli kintu kyonna Muyinza.” (Aali imraani, 3:29) 

“Era Ye ye Allah ali mu ggulu ne ku nsi. Amanyi ebyo byonna bye 
mukweka ne bye mwolesa, era amanyi ebyo bye mukola.” (An’aam, 6 :3) 

“Amanyi ebyo ebiri mu maaso gaabwe (mu nsi) n’ebyo ebiri ema- 
bega waabwe (ku Lunaku Iwenkomerero), era tebalina kintu kyonna 
kye bayinza kwetooloola kumanya mu Kumanya kwe okuggyako ekyo 
ky’aba ayagade...” (Baqara, 2 : 255 ) 

Eyo nno ye nsonga Iwaki tugamba nti: “Allab y’amanyil’ kubanga 
i okumanya kw’omuntu tekutuuka na mumwa gwa kappini (oba empiso) 

mu guyanja gw’ensi eno yonna ogunene. Mu Kulaane waliwo ewagamba 
nti: 

“...temwaweebwa mu kumanya okuggyako akantu katono nnyo.” 

(Isra, 17:85) 

N’olw’ensonga eyo, enzigi za saayansi ziggulwawo eri abantu oku- 
noonyereza, naye era waliwo ebisenge ebitasobola kuyingirwamu okug- 
gyako nga Allab akkirizza. Ensonga eri emabega w’ekyo kwe kuleka 
omuddu wa Allab amanye nga bw’alina by’atasobola era ategeere nga 
bwe yeesigamye ku Allab olwo alyoke akkirize amaanyi ga Allab n’oku- 
manya kwe. Mu Kulaane mulimu nti: 

“... muyinza okutamwa ekintu nga kye kirungi gye muli, ate 
muyinza okwagala ekintu naye nga kibi gye muli, Allab y’amanyi 
mmwe temumanyi.” (Baqara, 2 : 216 ) 

Mu butuufu, abantu bafuna okwennyamira olw’ebintu ebisooka 
okubalabikira nga bibi, ng’omuntu tasobola kulaba kusaasira okuli ema- 
bega w’ebintu bino. Ate ebiseera ebirala ne yeezinga ku bintu ebiggyira 
mu kifaananyi ky’ebintu ebirungi n’atasobola kulabirawo bubi 
obubyekweseemu. 

Banyumya nti waliwo omusajja omulongoofu eyali ava mu kika 
ekimu eky’Abawalabu. Abantu b’ekika ekyo baatwalanga nnyo ebigam- 
bo by’omusajja ono era nga babikolerako. Lwakya lumu ne basanga 
ng’embwa zaabwe zonna zifudde kwe kugenda ew’omusajja omulon- 
goofu ono ababuulire ekyali kigenda mu maaso. Omusajja yasiriikirira. 
Nga wayise akaseera katono musajja wa Katonda ono yabagamba nti: 
“Okufa kw’embwa ezo osanga kujja kuvaamu ebirungi!” 

Ekiro ekyaddako enkoko zaabwe empanga nazo zonna zaafa. Bwe 
baakitegeera baagenderawo ew’omusajja omulongoofu era eyabaddamu 
nga bwe yabaddamu ku ky’embwa nti: “Okufa kw’enkoko ezo osanga 
kujja kuvaamu ebirungi!” 

Olwawulira bino omu ku bantu abo n’abuuza nti: 


“Mukama waffe! Embwa ze zitukuuma ate enkoko empanga ze 
zituzuukusa okugenda okusaba. Birungi ki ebyo okufa kw’ebintu bino 
bye kuyinza okutuleetera?” 

Omusajja omulongoofu kwe kuddamu nti: 

“Allab Ye yekka amanyi ebyama. Ddala alina ekintu ekyamazima 
eky’amaanyi ky’akwese mu nsonga eno kye tutayinza kutegeererawo kati.” 

Ekiro ekyaddako omuliro gwonna gwazikira. Buli muntu olwo 
n’atandika okwewuunya ebizibu ebirala bye baali boolekedde ebyali 
bigenda okubatuukako. 

Naye bwe baazuukuka ku makya olwo nga kwe kutegeera ekyama 
ekyali mu bintu ebyo ebyewuunyisa ebyagwawo. Ekiro ekyo waliwo aba- 
labe abaali bazinze era ne banyagulula ebyalo ebyali byetoolodde ekyalo 
ky’abantu abo era nga baasemberera nnyo ekitundu ky’abantu kino. 
Naye bwe bataawulirayo mbwa eboggola wadde enkoko ekookolima ate 
nga yali nzikiza njereere, abalabe baabayitako buyisi nga tebategedde nti 
waaliwo abantu. Kale ekika bwe kityo bwe kyawona okunyagululwa 
n’okutirimbulwa. (Silk’s Suluuk). 

Bwe tutyo bwe tulaba ng’ebintu ebyagwawo ebyaleetera abantu oku- 
tawaanyizibwa okwamaanyi ate bwe byafuuka eby’omugaso ennyo gye bak! 
Ibrabim Haqqi Erzum ebintu bino abissa mu bigambo bino wammanga: 

Tobuuza Iwaki ekintu kiri bwe kityi, 

We kiri era we kisaana. 

Tunuulira ekigenda okuzuuka gye binaggweera; 

Leka tulabe Katonda ky’anaaleeta ku nkomerero, 

Ye akola ekisinga obulungU... 


V 


Nnabbi (Allab asse ku ye okusaasira n’emirembe) agamba nti: 

“Omuddu bw’alwala, Allab amusindikira Bamalayika babiri n’aba- 
lagira nti: ‘Mugende mulabe omuddu bw’atutte ensonga y’obulwadde 
obumukutte.’ 




Bwe basanga omuddu ng’ali mu kwebaza na kutendereza Allab, 
amawulire agakwata ku mbeera gy’alimu bagazzaayo mu maaso ga AUab 
Oyo amanyi ennyo. Olwo Allab eyasindise Bamalayika okulaba ebikolwa 
« by’omuddu n’agamba nti: 

‘Bwe ntwala obulamu bw’omuddu ono eyeebaza, aba ajja kufuna 
ekifo mu Jjana. Naye ate era bwe mmuleka ne mmuwonya aba asaanira 
okubeera n’omubiri n’omusaayi ebisinga ku by’alina, era ne mmuso- 
nyiwa ebyonoono bye’.” (Muwattwa, Ayn, 5) 

Radiisi ya Nnabbi (Allab asse ku ye okusaasira n’emirembe) eno 
etulaga nti n’ebintu ebirabika ng’ebitalina migaso girabikako ku ngulu 
gye tuli nga bibeera kugezesa okuva eri Allab, era nga biyinza okuviirako 
omuntu okufuna empeera ennyingi. 

Mu byafaayo by’obuntu waliwo ebyasooka okulabika ng’ebyali biva 
ku busungu, naye oluvannyuma gye byaggweera ne bizuuka okubeera 
okusaasira. Mu ngeri y’emu waliwo ebintu ebyasooka okulabika 
ng’eby’okusaasira naye ne biggwa nga byali bizze Iwa busungu. Okugeza, 
abantu b’oku mulembe gwa Nnabbi Huudu baalaba ebire by’obusungu 
ne babirowooza okubeera ebire ebireeta enkuba. Amayinja gaamala 
kutandika kugwa wansi ng’olwo Iwe bategeera nga bwe kyali ekibone- 
rezo, wadde ng’obudde bw’okweddako bwali bubaweddeko. 

N’olw’ensonga eyo, buvunaanyizibwa bwa muddu okwewaayo eri 
Allab ng’amanyi nti Ye y’amanyi ennyo. N’okwewaayo kuno kusoboka 
kutuukirira nga kuyita mu kumanya oba okufumiitiriza mu mutima 
kubanga teri saayansi ayinza kuggya mu muntu ebizibu ebiyinza okuva 
mu butamanya nsonga eno. Okumanya Allab kwe kwokka okuyinza 
okuggyawo ebintu bino. Mu butuufu, eriyo abantu bangi abataasoma 
naye nga baaweebwa empeera nnyingi nga bayita mu kumanya Allab. 

Eyo ye nsonga Iwaki Yunus Emre atugamba nti saayansi asinga kwe 
kumanya Mlab: 

Ennukuta abiri mu mwenda (29), 

Z’osoma okuva ku A okutuuka ku Izzard, 

Ogamba nti A, mukama wange, 

Ekyo kitegeeza ki? 

Saayansi ategeeza kumanya, 

Ategeeza okwetegeera, 

Bw’oba nga tosobola kwetegeera, 

Lwaki osoma saayansi? 

AUab ategeeza ekifo ky’okumanya kw’omuntu: 

. omuntu era tamanyi ky’agenda kufuna enkya...” (Luqmaam, 31 :34) 

“Gamba nti: Okumanya (ekiseera), kuli eri Allab Yekka...” (Mulk, 
67 : 26) 

Okumanya kye kitangaala kya Allah. Okumanya okujjuvu kwa 
Allah, era Okumanya kwe kuhuna huli kintu. Okumanya kwa Allah 
kulinga endabirwamu. Ehintu ehirahikira mu ndabirwamu biyinza 
okwawukana, naye endabirwamu eraga ehintu hyonna hy’ekuhamu, ate 
yo tekyuka. 

Okumanya kwa Allah tekubeera kirowoozo. Engeri ey’ohutehenke- 
vu ey’okwegendereza n’okukkiriziganya ensi eno yonna kw’eyimiridde, 
ng’era tewali muntu ategeera ayinza kubiwakanya, hwe bujulizi ohupya 
obulaga okumanya kwa Allah okutakutukawo. Kyeyoleka kyokka nti 
omuntu ayinza okubaayo n’akantu k’ayiiyaayo nga wayiseewo emyaka 
egiwera ate nga ayambiddwaako ahantu abalala ahangi. Okugeza, okuso- 
hola okuwuliziganya ng’abantu bakozesa essimu ez’omu ngalo kwe 
tuliko olwaleero kwaggyawo oluvannyuma Iw’okumanya okwakunnga- 
nyizibwa okuva emabega mu hyasa ehingi wamu n’ebintu ehingi ahantu 
ab’enjawulo hye baayitamu mu biseera eby’enjawulo. N’ebintu ebirala 
ebyazuuka, n’okugenda mu maaso okwajja, hyonna bifaanana hwe hityo. 
Ehintu ehyo hyonna hye tumanyi n’ehitannaha kutweyolekera ehitag- 
gwaayo hintu ebyewuunyisa, Allah hye yateeka mu nsi n’okumanya kwe 
okutukuvu. Mu Kulaane Mlab kino akijjukiza ahantu nti: 

“Abaffe Oyo eyatonda okuba nga tamanyi? Ng’ate Ye Mugondeza 
Amanyi (Kakensa).” (Mulk, 67: 14 ) 


M 




ALLAH AWULIRA BYONNA: Allah Ye awulira hyonna era 
okuwulira kwe tekulinga okwaffe. Teri ddoboozi lyonna erimwekwese 
ly’atawulira. Nga hwe bakinnyonnyola, awulira eddoboozi ly’ensolosozi 
etambulira ku jjinja. Era ebitonde hyonna hisohola okuwulira ng’okuwu- 
lira kwahyo bikujja ku kitendo kya Allah ekya Awulira-hyonna. Tebalina 
kye bayinza kuwulira singa ohusohozi ohwo huha huhaggyiddwaako. 
Waliwo ebifaananyi hingi ebiraga ekintu ekyo. 

Allab mu bifo bingi ayogera ku kitendo ky’okuwulira byonna 
ng’akyogerera wamu n’eky’Okulaba byonna era ajjukiza abantu okulaba 
kwe okutukuYU, nga mw’ekyo abalabula obutabula okuva mu kkubo 
eggolokofu. 


xy 


ALLAH, ALABA BYONNA: Ekitendo ky’okulaba byonna nakyo 
kitendo kya 7\Jlah okusinziira ku mbeera ze eza Obwakatonda. Alaba 
bulungi buli kintu kyonna. Ye ye Alaba-byonna. Teri kintu kiyinza 
kwekweka kulaba kwe. Era nga bwe bakyogera alaba ensanafu ng’eri ku 
jjinja eriddugavu ekiro (ekikutte enzikiza). 

Jalaalu Ddiini Ruumi annyonnyola Iwaki abantu bababuulira ku 
bitendo bya Allab omuli ‘Amanyi byonna’, ‘Awulira byonna’ ne ‘Alaba 
byonna’: 

“Allab akubuulira ku kitendo kye eky’okumanya byonna oleme 
kukola bikolwa bikyamu ku nsi.” 

“Allab akubuulira ku kitendo kye eky’okuwulira byonna olyoke 
okuume omumwa gwo nga muggale obutayogera bigambo bitasanyusa 
n’ebigambo ebibi.” 

“Allab akubuulira ku kitendo kye eky’okulaba byonna olyoke 
weewale okukola ebintu ebibi mu nkukutu.” 


Bw’atyo Allab amanyisa abaddu be obuvunaanyizibwa bwabwe ku 
nsonga eyo bw’atyi: 

“Togoberera ebyo by’otalinaako kumanya kubanga mazima 
amatu, amaaso n’emitima byonna bijja kubuuzibwa ku bintu ebyo 
(ku Lunaku Iw’okulamula).” (isra, 17:36) 

Niyadbi Misri obuvunaanyizibwa buno abwogerako ng’akozesa ebi- 
gambo bino wammanga: 

Eriiso eritalina busobozi bulaba, 

Teririna kye liri okuggyako okubeera ery’obulabe ku mutwe kwe liri. 
Okutu okutawulira magezi gonna, 

Kusaana kuyiibwamu bikomo ebisaanuufu biyitemu. 

- 

Olulimi olutamanyi kutendereza na kwogera ku linnya lya Allak, 
Ekinyama ekyo tokiyitanga lulimi (Iwa muntu). 


Abaddu ba Allab abagyeemu babagamba bwe batyi: 

“Abange abaddu! Abaffe mwatukkiririzaamu mu bulamu bw’ensi 
oba temwatukkiririzaamu? Bwe muba temwatukkiririzaamu, Iwaki tem- 
wagezaako kutukkiririzaamu? Bwe muba mwatukkiririzaamu mwali 
muteekeddwa okukolera ku bye mwali mukkiririzaamu (nga bwe kye- 
taagisa)”. 

Nabsbabi ow’ekitiibwa, ajjulula ebigambo ebyo waggulu, agamba nti: 

“Ggwe omuntu atatya! By’okola mu nkukutu bikole ne mu Iwatu 
olwo kiryoke kyerage kaati oba otya Allab oba otya bantu! Bw’oba otya 
Allab, olwo oba omutiira buli wantu!...” 

“Abagoberezi b’ekkubo eggolokofu era abatya Allab buli we babeera 
mu buli kifo baba bamanyi nti Allab abalaba.” 

Kaliifa ow’okubiri, Umaru, lumu yali alambula ekiro ng’ayitaayita 
mu makubo g’e Madiina, kwe kuyimirira awulirize amaloboozi agaali 
gava mu nnyumba nga gaali ga kuwaanyisiganya bigambo wakati wa 
maama ne muwala we: 

Maama yalagira muwala we ayongere amazzi mu mata. Yamugamba nti: 

“Yongera amazzi mu mata ge tugenda okutunda enkya.” 

Omuwala yaddamu nti: 

“Maama, tomanyi nti Kaliifa yagaana okutabula amazzi mu mata 
ag’okutunda?” 

Maama yalagira omuwala ebya Kalitfa abiveeko nga bw’amugamba nti: 

“Kaliifa anaamanya atya nti twatabudde amazzi mu mata ekiro 
kino!..” 

Wabula omuwala eyalimu okutya Allab yagaana okukkiriza obulya- 
ke obw’ekika kino maama we bwe yali ayagala okumukozesa kwe 
11 kugamba maama we nti: 

“Maama ka tugambe nti Kaliifa tatulaba, naye ate butya Allab? 
Kyangu okukweka abantu obukuusa naye kinaasoboka kitya okubukwe- 
ka Allab Oyo alaba buli kintu?” 

Ebigambo by’omuwala ono atya AUab byakwata Umaru omubabiro. 
Ebigambo by’omuwala munnaddiini ono byamusanyusa nnyo era nga 
wayiseewo akaseera yamwogerereza mutabani we. Bano baafumbiri- 
ganwa era ne bavaamu omwana Umaru bin Abdul Aziizi oluvannyuma 
eyafuuka Kaliifa ow’okutaano. 

N’olw’ekyo, ekikulu ekiri mu kino kwe kutambuliza obulamu bwaf- 
fe ku musingi ogumanyi nti buli kiseera Allab atulaba bulungi kyonna 
kye tuba tukola. Mu Kulaane mulimu nti: 

“Amaaso tegasobola kumulaba naye Ye alaba buli maaso kye gala- 
ba: Era Ye Mugondeza Omukenkufu mu buli kintu.” (An’aam, 6:103) 


OKWAGALA KWA ALLAH: Allab alina okwagala era akola ky’aba 
ayagadde. Bw’aba agenda okukola ekintu alagira bulagizi nti “Beera” 
olwo ekintu ky’aba alagidde ne kibeera. Ebikolwa bye tebitunulwamu: 

“Omutandisi w’eggidu n’ensi. Bw’aba asazeewo ekintu agamba 
bugambi nti “Beera” ne kibeera.” (Baqara, 2:117) 

“Ye Mukasi (atunuulira) okuva waggulu eri abaddu be, era y’ama- 
nyi buli kintU.” (An’am, 6 : 118) 

“Gamba nti ‘Katonda wange Omufuzi w’obuyinza, owa obuyinza 
oyo gw’oba oyagadde, n’oggyako obuyinza oyo gw’oba oyagadde, 
oweesa ekitiibwa gw’oba oyagadde ate n’okkakkanya gw’oba oyagad- 
de. Mu Mikono Gyo mwe muli obulungi. Mazima ddala Ggwe ku buli 
kintu Oli Muyinza.” (Aall Imraani, 3 : 26) 

Nga aya ezo bwe zikiraga nti Allab Ye Mukozi atalinaako kkomo, 
buli kintu ekigwawo oba ekikolwa kyonna, kibeerawo na kukkiriza kwe. 
Mu bufunze, “ekintu ky’asalawo kibeerawo, ate ekyo ky’aba tasazeewo 
tekiyinza kubeerawo!” 

N’olw’ekyo, ebikolwa Allab by’ayagala bikolebwa na kwagala kwe. 
Ate ebikolwa Allab by’atayagala nabyo bikolebwa na kukkiriza kwe, naye 
nga mu kiseera we bizuukira biba bigezo gye tuli. 

Bw’etyo aya eri waggulu ekirambika nti, buli kintu kiriko 
akakwakkulizo aka “Singa 7\Jlah ayagadde oba ng’akkirizza.” 
Akakwakkulizo kano kakwata ku buli kitonde, nga mw’ozingidde 
eby’omubiri n’eby’omwoyo, era nga kizingiramu ne Bannabbi. 
Ekifaananyi kya kino kye kintu ekyagwawo ku mulembe gwa Nnabbi 
(Allab asse ku ye okusaasira n’emirembe): 

Waliwo ekibinja kya Bannamalungu abaagenda ewa Nnabbi (Allab 
asse ku ye okusaasira n’emirembe) nga balina ebibuuzo bye baali 
bamubuuza. Olw’okuba nga bye baali bamubuuza yali tabimanyi bulun- 
gi ate ng’alowooza nti obudde gye bwali bujjako yali wa kufuna bubaka 
obukwata ku nsonga ezo, yabasaba bamuddire enkeera nga bw’abagam- 
ba nti: 

‘Mujje mundabe enkya Iwe mujja okufuna okwanukulwa!” 

Naye engeri we yayogerera nabo gy’ataagamba nti “Allab ng’aya- 
gadde” oba “Allab bw’anaaba asiimye”, Allab teyasindika bubaka oku- 
mala sabbiiti bbiri nnamba. 01uvannyuma Iw’okulindira obubaka 
akaseera akawanvu, aya eno wammanga yakka: 

“Era togezanga n’ogamba nti ekintu kino nja kukikola enkya okug- 
gyako (ng’ogasseeko nti) “nga Allab ayagadde”. Jjukira nnyo Katonda 
wo bw’oba weerabidde ogambe nti: ‘Oboolyawo Katonda ajja kunnunn- 
gamya nsemberere okutuuka okumpi n’obulunngamu mu kino.” (Kabfu, 
18:23 - 24 ) 

Nga aya eno bw’ekiraga, abantu bulijjo tebasobola, oba tebalina 
busobozi bumala, okukola nga bwe baagala kubanga okwagala kwabwe 
n’amaanyi tebyemala. N’olw’ekyo, omuddu ateekeddwa okumanya obu- 
nafu bwe buno era, mu kukuuma obutiribiri obuvunaanyizibwa bwe eri 
Katonda, ateekeddwa obutagenda wala nnyo. Bw’atyo Mlab annyonnyo- 
la nti ayinza okusonyiwa ebyonoono n’amazambi byonna, okuggyako 
okumuwakanya oba okumugattako ekintu ekirala n’omuddu okutyo- 
o boola eddembe lya bantu banne. Allab ajja kusonyiwa oyo yenna gw’ali- 

_ 

ba ayagadde naye tajja kusonyiwa muntu oyo amunyiiza. Kino kirambi- 
kibwa bulungi mu Kulaane nti: 

“Bya Allab ebyo byonna ebiri mu ggulu ne mu nsi, asonyiwa oyo 
gw’aba ayagadde, ate n’abonereza oyo gw’aba ayagadde. Allab Musonyiyi, 
Omusaasizi (ow’okusaasira okw’enjawulo).” (Aali imraani, 3 :129) 

Mikwano gya Allab okwagala kwabwe bakubembeka ku kwagala 
kwa Allab nga bayita mu kutegeera ekitendo kino. Era nga bwe kiri mu 
bintu ebirala basaanawo mu Allab. Bamanyi bulungi nti okwagala 
(n’okusalawo) kwa Allab kuli mu kifo kituufu olwo byonna ebibeetoo- 
lodde ne babyolekeza ekifo ekyo. 

Seeka Sunbul (Allab amusiime) yabuuza abayizi be ekibuuzo kino: 

“Baana bange! Wandikoze ki singa Allab akuwadde obuvunaanyizi- 
bwa okuddukanya ensi eno?” 

Buli omu yawaayo endaba eyiye eyawukana n’eya munne. Omu ku 
bayizi yagamba bw’atyi: 

“Nze abatali bakkiriza bonna mbazikiriza!” 

Omulala n’agamba nti: 

“Nze abanywi b’omwenge bonna mbamalawo!” 

Ko omulala nti: 

“Abakommonta sigala bonna mbatta ne mbamalawo!” 

Mu bayizi mwalimu omukenkufu eyayitibwanga Mustaafa 
Muslikbiddini Afendi, eyali asirikidde awo. Seeka yamukyukira 
n’amubuuza nti: 

“Mutabani! Ggwe wandikoze ki?” 

Mustaafa Muslikbiddiini Afendi yamuddamu mu bukkakkamu nti: 

“Mukadde wange! Mutawaana ki - Mlab atutaase - oguli mu ngeri 
Allab gy’alabiriramu ensi eno? Nze buli kintu nandikiresse nga bwe kiri.” 

Seeka Sunbuli Sinaani yakyamuukirira n’agamba nti: “Ekintu kati 
kifunye amakkati gaakyo we kiteekwa okubeera.” Era okuva ku lunaku 
olwo Mustaafa Muslikbiddiini Afendi baatandika okumuyita amakkati 
g’abamanyi, era Seeka bwe yafa ye yamusikira. 

Bulayimu Haqqi ow’e Erzurum alangirira okwekwata kwe ku Allah 
mu bigambo bino ng’alinga aleeta mu bufunze omulamwa gwe tuliko: 

Ebikolwa bye byonna bisukkulumu, 

Ebikolwa bye byonna bituukagana bulungi, 

Era ebikolwa bye byonna biyamba; 

Leka tulabe kiki ky’akola, 

Ky’akola kibeera kirungi. 

Twala ekigambo kyange, by’akoze byonna bye bisinga obulungi, 

Ku kirayiro kyange akoze ekisinga obulungi, 

Ku kigambo kyange akoze ekisinga obulungi; 

Leka tulabe Allab ky’akoze, 

Ky’akoze kye kisinga obulungU... 


AMAANYI GA ALLAH: Allab Ye Owaamaanyi era Omusobozi. 
Teri kizibu gy’ali. Ekitendo kino Allab akyogerako bw’atyi mu bufunze 
mu Kulaane nti: 

“...Allab ku buli kintu kyonna alina obuyinza.” (Baqara, 2 : 20 ) 

Mu aya endala agamba bw’atyi: 

“Mazima ddala bw’ayagala ekintu ekiragiro kye kiri nti ‘Beera’ ne 
kiba!” (Yaasiin, 36 : 82 ) 

Era Mlab bw’alagira ekintu kibeere ekintu ekyo kirina okubeera nga 
bw’aba alagidde. N’olw’ekyo, tetuteekeddwa kugwa mu nsobi ya 
kulowooza ku Busobozi bwa Allab nga tubugeraageranya n’endowooza 
yaffe ennafu nga bwe tulina okusobola okuliko ekkomo. Amaanyi ga 
Allab agatakoma tegaliiko bukwakkulizo wadde okulemererwa abantu 
kwe balina. N’olw’ekyo teri muntu atalina ky’alemwa bw’ogeraageranya 
n’amaanyi ga Allab agatalemwa. Amaanyi gaffe gakoma awo Allab w’aba 
alagidde gakome. 

Ebyafaayo bijjudde okuwangulwa kw’abo abaayagala okwewaggula 
balinnye okusukka we baali bateekeddwa okukoma. Mu bano mwalimu 
Nimuroodi, Croesus, Abu Jabal n’abalala bangi. Baaleka ensi nga tebali- 
na ke batutte, Allab n’atwala obulamu bwabwe n’abafuula ekisekererwa. 

Twala eky’okulabirako eky’okufa kwa Nimuroodi, eyalokompoka mbu 
yali katonda. Okufa kwe okwava ku nsiri okumuluma kutuwa eky’okuyi- 
ga ku bikwata ku Maanyi ga Allab. Ekirala ekiwa eky’okulabirako ekira- 
ga Amaanyi ga AUab kwe kuzikirira kwa Abraba n’abaserikale be abaa- 
lumba Ka’aba. Bw’obala enjovu ze yali aleese okulwana naye obunyonyi 
obunyonyi obwa Abaabiila ne bubasaanyaawo, okiraba nga kifaananyi 
ekirungi ekiraga Amaanyi ga Allab. 

Jalaalu Ddiini Ruumi agamba nti: 

“Wadde ensi eno ng’erabika nga etakoma era ennene ekisusse mu 
ndaba yo, naye ewa Allab teyenkana na kaweke. Zibula amaaso olabe 
ebintu ebikwetoolodde; musisi, kibuyaga, n’amataba engeri gye bigoyaa- 
mu ensi eno n’ebintu ebigirimu!” 

Mu mazima, Amaanyi ga Allab ebiseera ebimu geeyolekera mu 
bintu bye tuba tutamanyidde. Okugeza, emigaso egiri mu muliro, amaz- 
zi, empewo, n’ebintu ebirala eby’obutonde ebiseera ebimu gikyuka ebin- 
tu bino ne bifuuka bya bulabe olw’amaanyi ga Allab. Mu kino omuntu 
yandibadde alaba Entegeka za Allab eziri emabega w’ebintu ebigwawo 
mu bintu eby’obutonde abo abatasobola kulaba mbeera eno baba balina 
obuzibu bw’okulaba. Jalaalu Ddiini Ruumi alabula abantu abo abagyemu 
abatafa ku biragiro bya Allab, n’agamba bw’atyi: 

“Teweerabira nti ensi eringa kasubi mu maaso ga Allab. Okwagala 
kwa Allab ebiseera ebimu kugisitula mu ddaala ate ebirala ne kugissa. 
Ebiseera ebimu, kufuula ensi ng’erina omugaso ate ebirala ne kugifuula 
etalina mugaso. Olumu kugiwuuba kugizza ku mukono ogwaddyo ate 
olulala ne kugizza ku mukono ogwakJcono. Ebiseera ebimu kugifuula 
ennimiro ejjudde ebimuli bya looza ate ebirala ne kugifuula ennimiro 
ejjudde amaggwa...” 

Amazima gano galagiddwa mu Kulaane nti: 

“Tomanyi nti Allab ye nnannyini bufuzi bw’eggulu n’ensi era nga 
temulina atali Ye mukuumi yenna wadde omutaasa.” (Baqara, 2 :107) 

Ye Yunus Emre, kabaka w’abantu abagezi n’abaagazi, obwetaavu 
bwaffe eri Allab abussa mu bigambo bino: 

Bwe ngoberera ekkubo nga ssiri naawe, 

Sisobola kuyambibwa wadde okusimbula ekigere! 

Ggwe maanyi gange agali mu mubiri gwange, 
Okutwala omutwe gwange mu maaso! 


EKIGAMBO KYA ALLAH: Allah alina ekigambo, era teyeetaaga 
ddoboozi, nnukuta, wadde emboozi okulambika ekigambo kye. 
Okwogera kwa Allab tekuliimu nnukuta oba eddoboozi; ebigambo bye 
tebirinaayo bigambo bya muntu yenna bye bifaanana. Era abantu bayin- 
za okwogera nga bayita mu kugabana ku kwogera kwa Allab. Yunus 
Emre ekintu kino akyogerako bulungi bw’atyi: 

Ye ggwe amanyi ekinyusi ekiri mu bigambo 

Jangu oyogere okma mu Ye ekigambo kino kiyita muye? 

Oyo atategeera mulamwa gwa kigambo kino, 

Alowooza nti kiva mu nze! 

Allab Owoobuyinza ebiragiro bye ne by’agaana n’ebirala abiwa 
Bamalayika, Bannabbi, n’abantu, n’ebitonde byonna okutwalira awamu, 
nga biyita mu kitendo kye ekya Ekigambo Ekitukuvu. Ng’okutonda kwa 
Allab bwe kuyita mu kigambo “beera”, okutonda, mu ngeri emu oba 
endala, kusinziira ku kitendo kya Allab kino. Okweyoleka okutono 
okw’ekitendo kino kuyinza okulabikira mu kusobola okwogera 
okwaweebwa abantu. Yunus Emre ku kino agamba nti: 

Ekigambo kiyinza okuyimiriza olutalo, 

Ekigambo kiyinza okutemesaako omutwe gw’omuntu, 

Ekigambo kiyinza okukyusa ssupu alimu obutwa 
N’afuuka omubisigw’enjuki n’omuzigo! 




Ebitabo byonna ebitukuvu ebyassibwa byayita mu kitendo kino 
eky’Ekigambo Ekitukuvu. Obubaka ebiseera ebimu bwassibwanga 
Malayika Jibuliilu, ate ebiseera ebirala ne bukka butereevu, nga bukwe- 
keddwa emabega w’ekisiikiriza. Eno emu ku ngeri z’okufunamu obuba- 
ka okuva ewa Allab. Mu Kulaane mulimu ekigamba nti: 

“Omuntu teyalina Allah kwogera naye okuggyako nga Bubaka, 
oba emabega w’ekisiikiriza, oba nga (Allah) atumye Omubaka oku- 
tuusa obubaka bw’ayagala, nga Allab akkirizza. Mazima ddala Allab 
Waawaggldu, Mugezi.” (Sbuura, 42 : 51) 

“... Ate ne Musa, Allah yayogera naye butereevu.” (Nisaa-i, 4: i64) 

AUab yayogera ne Musa butereevu awatali kukozesa lulimi wadde 
eddoboozi, naye ng’akozesa ekitendo kye ekya Ekigambo Ekitukuvu eki- 
taggwaawo. Abantu ensanvu abaawerekera ku Musa okubeerawo 
ng’okwogera kuno kugenda mu maaso ne Jibuliilu, tewali n’omu yawu- 
lira kwogera kuno nga kukolebwa wadde okuwulira muli okwogera 
OkutukuYU. Musa yazirika ng’afunye okukyusibwa mu mbeera asobole 
okutuukana n’embeera eyaliwo. Yawulira ng’ali bweru wa biseera n’ekifo 
nga tajjukira gye yali, mu nsi eno ne ku Lunaku Iwenkomerero. 
Yeegomba nnyo okulaba Allab, naye Allab n’amugamba nti: “Tolisobola 
kundaba!” 

Wabula, Musa bwe yakalambira ng’ayagala okulaba AUab ng’ali mu 
mbeera y’okuzirika, yagambibwa atunule ku lusozi era ng’olusozi bwe 
Iwandisigaddeewo nga telubetentese naye yandisobodde okulaba Allab. 
Okusinziira ku bye banyumya, ekimyanso ekyamaanyi kyajja ku lusozi 
nga kiri emabega w’ebibikka ebingi, olwo olusozi ne Iwabika, Musa 
n’azirika. Bwe yadda engulu yasaba okusaasirwa, ng’awulira yali agenze 
wala nnyo (n’abuuka ensalo). Singa Musa teyazirikirawo, naye yandisaa- 
nyeewo mu ngeri olusozi gye Iwasaanawo. 

Ku ludda olulala, Malayika Jibuliilu, omu ku bamalayika abakulu, 
yagamba Nnabbi (AlJab asse ku ye okusaasira n’emirembe) ebigambo 
bino mu kiro Nnabbi mwe yatindiggira olugendo olw’ebyafaayo okugenda 
mu ggulu bombi bwe baatuuka ku muti oguli mu ggulu ery’omusanvu: 

“Nnabbi! Nze nzikirizibwa kukoma wano. Okuva wano okweyonge- 
rayo ojja kugenda wekka. Singa ntandulula ekigere kimu nja kwokebwa 
nsiriire ng’amanda!” 

Nnabbi yekka ye yaweebwa omukisa okweyongerayo era n’aweebwa 
ekitiibwa ky’okulinnya mu ggulu. Mu kiro ky’okulinnya mu ggulu, 
Nnabbi (Allab asse ku ye okusaasira n’emirembe), Kabaka w’ebitonde. 

yaweebwa ekitiibwa ky’okutuukirira n’okwogera mu ngeri gye tutasobo- 
la kufumiitiriza. 

Engeri ekitendo ky’Ekigambo Ekitukuvu bwe kitalina kwegatta 
kwonna na bigambo birala, kiba tekirina bukendeevu bwonna. Ekigambo 
Ekitukuvu ekyo ekituddira mu nsi, mu butuufu, ssemayanja ezitakoma 
mu makulu gaakyo. Kino mu Kulaane kyogerwako bwe kityi: 

“Gamba nti, ‘Singa ennyanja yali bwino ow’okuwandiika ebigam- 
bo bya Katonda wange, ennyanja yandikalidde ng’ebigambo bya 
Katonda wange tebinnaba kuggwaayo ne bwe twandireese ennyanja 
endala eyambeko.” (Kahf, 18 : 109) 

“Singa emiti gyonna egiri mu nsi nga gyali kalaamu ng’ennyanja 
(bwino ow’okukozesebwa mu kuwandiika) ng’ennyanja endala 
musanvu zijja oluvannyuma okuyambako (ku nnyanja eno), ebigam- 
bo bya Allab tebyandiweddeyo. Allab wa maanyi nnyo, Mugezi wa 
byonna.” (Luqman, 31 : 27) 

Ebigambo byonna mu nsi eno biraga ekitendo kino Ekitukuvu. 
Bw’atyo Allab alina amannya amakulu agoogerebwa ennimi ezitabalika. 
Allab yawa ebitonde bye byonna, nga mw’otwalidde n’ebyo ebirowooze- 
bwa obutabeera na bulamu, n’olulimi okuva mu kitendo kye Ekitukuvu 
Eky’ekigambo. Mu Kulaane mulimu nti: 

“Eggulu omusanyu n’ensi n’ebyo byonna ebibirimu bitendereza 
Allab, era teri kintu okuggyako nga kimutendereza Iwa kuba nga 
temutegeera kutendereza kwabyo. Mazima ddala Ye Waakisa, 
Musonyiyi.” (Isra, 17 : 44) 

Yunus Emre yayogera ku bikusike ebiri mu aya eyo n’agamba nti: 
Emigga gy’omu ggulu 

Gikulukuta nga bwe giyimba ebigambo Allab, Allab 
Ennyonyi ennyonza ez’Obusiraamu 
Ziyimba nga bwe zoogera ebigambo Allab, Allab 

Amatabi g’omuti gwa Tuba geewuuba 
Nga gasoma Kulaane n’ennimi zaagwo 
Ebimuli bya looza eby’omu ggulu 

Biwunya akawoowo nga bwe byogera ebigambo Allab, Allab. 

OKUTONDA (ENTANDIKWA): Ekyo kye kitendo Allah ky’akoze- 
sa okutonda, era nga kitegeeza okutonda okuva mu butaliiwo; era ekiten- 
do kino kya Allah Yekka. Ensi ezitabalika zonna ye yazitonda. Era n’ebi- 
tendo ebya Allab ebirala nabyo bizingiddwa mu kitendo ky’okutonda. 

Mu Kulaane mulimu nti: 

“Oyo eyatonda buli kintu kye yatonda nga kirungi, era yatandika 
okutonda omuntu (nga tamujja mu kintu kirala kyonna wabula) 
ng’amujja mu ttaka.” (Sajda, 32:7) 

“Ye ye Oyo eyabatondera ebyo byonna ebiri mu nsi oluvannyuma 
n’adda ku kutonda eggidu n’azitereeza nga ziri ggulu musanvu. Era 
Ye ku buli kintu Mumanyi.” (Baqara, 2:29) 

“Oyo ajja omidiro mu muti ogwa kiragala, olwo ne muba nga 
gwe mukoleeza.” (Yaasiin, 36 : 80) 

“Tebalaba ebintu Allab bye yatonda: (butya) ebisiikirize byabwe 
bwe bidda ku ddyo ne ku kkono, nga bavunnamira AUab, era nga 
bakkakkamu.” (Nahli, 16:48) 

Ekitendo ky’okutonda kyawukana ku bitendo ebirala ebya AUab. 
Allab amanyi ng’ayita mu kitendo ky’Okumanya. Ate mu kitendo 
ky’Amaanyi, akola ebintu oba n’abiggyawo. Ate mu kitendo ky’Okwa- 
gala asalawo okubeezaawo ebintu oba n’abiggyawo. Olwo ekitendo 
ky’Okutonda, ne kijja, nga mu kyo okutonda ebintu mwe kuyita. 

Ebintu ebikusike mu nsi byekwese mu kitendo ky’Okutonda. 
N’olw’ekyo, bub kintu eky’okutondebwa kiwa obujubzi ku kubeerayo 
kwa Allab. 


Okuwumbawumba, Allab amanyiddwa n’abaddu be nga bayita mu 
bitendo bye. Ebitendo ebyo byonna n’ebitendo ebirala tebibeerawo kati 
oba olulala naye bibeerawo ekiseera kyonna okubeerawo kwa byo teku- 
sinziira ku byetaago bya kiseera oba ekifo. 

Tewab kitendo kya Allab ekirina ekyennyume. Okugeza bwe tugam- 
ba nti Mlab Mulamu tekitegeeza nti wabwo ekitendo ky’okufa. Waab 
naye okubeerawo kwe tekulinaayo kubeera ng’ajja kutuuka ekiseera 

aveewo. Alina Okumanya, naye tasobola kwogerwako ng’alimu obuta- 
manya (oba okumanya kwe kuyinza okuvaako obutamanya ne bujja). 
Agaba ebyetaago naye taliimu kuba na byetaago. Ebitendo byonna ebi- 
rala nabyo bifaanana bwe bityo. 

Ku ludda olulala, AUab talina biyungo ebituukana n’ebitendo ebyo 
byonna, era teri na kitendo ekyenkana empeke y’akalo ku bitendo bye 
ekisangibwa mu bantu. Bifaananyi bufaananyi eby’ebitendo bino bye 
bisangibwa mu bantu. Okugeza, okusobola kwaffe okwogera kiva mu 
katundu akazza ekimyaso (oba okulaga ekifaananyi) mu kitendo kya 
Allab eky’ekigambo. Bwe kityo obulamu bwa AUab tebulina we bufaa- 
nanirako bulamu bwaffe. Okulaba kwe tekwefaanaanyirizaako kulaba 
kwaffe. 

Mu bufunze, ebiri mu bitendo bya Allab Ow’ekitiibwa byonna biri- 
na obutakoma n’obutaggwaawo. Era ebitendo bya Allab byonna tebiko- 
ma mu kusooka ne mu biseera eby’omu maaso. Teri kitendo kya AUab 
ekiriko ekkomo. Olw’ensonga eyo, Okumanya kwe, Amaanyi ge, 
Ekigambo, Okutonda, n’ebitendo bye ebirala byonna, tebirina kibifaa- 
nana kyonna era tebinnyonnyolwa. Bwe tudda ku byaffe tusanga nga 
biriko ekkomo era nga biriko n’ekiseera. Olw’ekyo, abantu abatasobola 
bulungi kumanya bibakwatako, tebasobola kumanya bikwata ku bitendo 
bya Mlab nga bwe kyetaagisa. Nga bwe tutasobola kutegeera obwennyini 
bwa Allab mu ngeri y’emu tetusobola kutegeera bwennyini bwa bitendo 
bya Allab. 

Ku ludda olulala, ekintu oba ekitendo ekisukkulumu tekigeraagera- 
nyizibwa na kitendo kya wansi oba okukiteekako. Okukakaatikako 
okwekika ekyo bwe kuba kukoleddwa kukolebwa kukkakkanya kintu 
ekyo ekisinga. Okugeza, singa kkapa ogigeraageranyizza n’empologoma, 
okugeraageranya kuno (oba okubembeka) kulaga kkapa kubeera ya maa- 
nyi okusinga kkapa zinnaayo mu maanyi. Naye empologoma bw’eba nga 
gye bageraageranyizza ku kkapa kino kiba kitegeeza mpologoma kubee- 
ra ntiitiizi era na kubeera nnafu na butaba na maanyi. Bwe kityo okuge- 
raageranya Allab n’ebitonde bye buba buzibe bwa maaso era kuba kuzza 
gwa nnaggomola. Mu ngeri y’emu, kubeera kutyoboola okutaggya mu 
busukkulumu bwa Allab. Eyo ye nsonga Iwaki ekikolwa eky’ekika ekyo 
kiyitibwa kugatta bintu birala ku Allab era akikoze n’ayitibwa Musbiriku 
(agatta ebintu ebirala ku AUab). Okugeza, Abasbiriku bakola ensobi. 

obutakkiriza bitendo bya Allab ebitalina nsalo, okugeza okuba nga awu- 
lira byonna era alaba byonna, ne babyenkanyankanya n’obusobozi bwa- 
bwe bwe balina mu kuwulira n’okulaba olwo n’enzikiriza zaabwe ku 
bikwata ku bitendo bya Allab ne bazifundiza mu mayinja agatalina kye 
gasobola nga bo bennyini be bagawa n’ebifaananyi bwe galina okubeera. 
Wabula abo abategeera amazima nti ebitendo byabwe eby’obuntu kantu 
katono nnyo ku kifaananyi ekiva mu bitendo bya AUab, bawangaalira 
mu kiseera eky’obutaba na bwe bali nga bayita mu kumanya kw’om- 
woyo era, nga bawulira essanyu ly’obukkiriza, ne bagamba nti: 

“Teri aliwo (mu butuufu) okuggyako 7 \Jlah.” 

Mu magezi ne mu birowoozo balina okumanya nti “Katonda wange! 
Oli ky’oli!” 

Mu ngeri eno, nga tebalina kubuusaabuusa kwonna wadde kukya- 
ma kwonna (oba kubula) era oluvannyuma Iw’okubeera n’omutima 
omutuufu, batuuka eri Katonda waabwe era ne bafuna ekifo mu kitabo 
ky’abatukuvu. 

Omu ku Basuufi (dervish) yabuuza Baayaziid-i Bastami nti: 

“Mukadde wange! Mannya ga AUab ki agasinga obukulu?” 

Baayaziid-i Bastami yamuddamu bw’atyi: 

“Mwana wange! Olowooza waliyo amannya ga Allab agatali makulu 
(amatono)? Tobeera muntu atalina buvunaanyizibwa; amannya ga Allab 
gonna makulu. Bw’oba oyagala okusaba kwo Allab akwanukule, lekera 
awo okwemalamu n’eby’okweyagala by’obulamu! Amannya ga Allab 
tegabeera mu mitima egitalina buvunaanyizibwa. Emitima egijjudde 
okumanya gye gyo AUab gy’abeeramu ng’ayita mu mannya ge amangi.” 

II. OKUKKIRIZA BAMALAYIKA 

Bamalayika bitonde ebirungi ebitalina mubiri. Eyo y’ensonga Iwaki 
tetusobola kulaba malayika na maaso gaffe nga ziri mu mbeera yaazo 
entuufu nga bwe zifaanana. Wabula ate malayika bitonde ebirina obuso- 
bozi okulabikira mu ngeri endala esaanidde. Wabula malayika zakkirizi- 
bwa okulabibwa Bannabbi abalondemu abaamanyi nga ziri mu mbeera 
zaazo ezitali za mubiri. Obubumbwa bwazo tebwetaaga mmere, byaku- 

nywa wadde okwebaka, engeri gye zaatondebwa nga ziweereza Allab 
okumala ebiseera byonna. Tezaaweebwa mwoyo (nafs). N’olw’ekyo 
embeera yaazo tekkiriza kugyemera AUab. Omuwendo gwa zimalayika 
munene nnyo tegubalika. Kigambibwa nti amatondo g’enkuba galeete- 
bwa bamalayika ate nga buli malayika kino ekikola omulundi gumu 
gwokka nga terina mukisa mulala kuddamu kutonnyesa ttondo okutuu- 
sa ku Lunaku Iw’okulamula (Olunaku Iw’enkomerero). Eyo y’ensonga 
Iwaki amatondo g’enkuba oba obuweke bwa muzira tebitomeregana nga 
bitonnya bikka wansi. 

Bamalayika balina emitendera okusinziira ku buvunaanyizibwa bwe 
balina obw’enjawulo. Mawulaana Jalaalu Ddiini Ruumi kino akyogerako 
bw’atyi: 

“Buli malayika alina ekitiibwa oba eddaala nga byawukana ng’om- 
wezi ogubonese bwegwawukana n’omwezi omulamba.” 

“Buli malayika alina omugabo okuva mu kitangaala ekitukmu. Era 
baweebwa ekitangaala ekitukuvu okusinziira ku madaalagaabwe.” 

Waliwo bamalayika bana abakulu be tuyinza okugamba nti bali ku 
ddaala lya “Bannabbi” ba bamalayika. Bano be ba: Jibuliilu (Gabudyeri 
oba Gabriel), Mikaa’iilu (Micbael), Izraa’iilu (Azrail) ne Israafiilu. 

Jibuliilu ye yaweebwa obuvunaanyizibwa bw’okuleetera Bannabbi 
obubaka. Mikaa’iilu y’alina obuvunaanyizibwa ku bintu eby’obutonde 
ebigwawo. Izraa’iilu y’avunaanyizibwa ku kukomya obulamu bwaffe 
(okuggyamu emyoyo gyaffe). Israafiilu ye y’ajja okufuuwa enngombe 
mu kiseera ensi Iw’egenda okuggwawo ne ku Lunaku Iw’okulamula. 

Bamalayika, mu ngeri y’okwogera, balinga emyoyo gyaffe gye tulina. 
Nga bwe tutasobola kulaba myoyo gyaffe, mu ngeri y’emu tetusobola 
kulaba Bamalayika. Nga bwe tutayinza kuwakana nga tugamba nti tetu- 
lina myoyo, mu ngeri y’emu tetuyinza kuwakanya kubeerayo kwa 
Bamalayika. Bagamba nti okuwakanya okubeerayo kwa Bamalayika 
kibanga okuwakanya okubeerayo kwa Bannabbi kubanga malayika ye 
yajjululanga ebigambo ebitukuvu eby’amazima okubituusa ku eri aban- 
tu. Bw’etyo Kulaane erabula bw’etyi abo abawakanya okubeerayo kwa 
Jibuliilu, Malayika evunaanyizibwa ku bubaka: 

“Gamba nti: oyo yenna abeera omulabe wa Jibuliilu, (mazima 
ddala obubaka) abussa ku mutima gwo na kwagala kwa Allab, ng’aka- 
kasa ebyo ebyaliwo okusooka era nga kulunngamya na kuwa mawidi- 
re amalungi eri abakkiriza.” (Baqara, 2:97) 

Nga bwe tumaze okukiraba, Bamalayika ng’oggyeko okukola 
obuweereza obutukuvu eri Allab balina emirimu emirala gye bakola. 
Abamu bayamba abantu abali mu buzibu nga bakolera ku biragiro bya 
Allab. Bamalayika ab’ekika kino, okuyamba abakkiriza, baakukola emi- 
rundi mingi mu byafaayo by’Obusiraamu, era Basswababa ba Nnabbi, 
abaalwana mu lutalo Iw’e Badiri, kino baakiwaako obujubzi bwe batyi: 

“Mu ssaawa eya kazigizigi, mu lutalo Iw’e Badiri, twalaba abalabe 
nga bafa nga tebakooneddwako na bitala byaffe.” 

AUab kino akyogerako mu Kulaane n’agamba nti: 

“Jjukira Katonda wo bwe yatumira Bamalayika (obubaka obu- 
gamba nti) mazima ddala nze ndi wamu nammwe. Munyweeze abak- 
kiriza. Nja kuteeka okutya mu mitima gy’abatakkiriza mubateme 
waggulu w’ensingo zaabwe era mubatemeko obusongezo bw’ennwe 
zaabwe.” (Anfaal, 8 :12) 

“Singa mwasobola okidaba nga Bamalayika baggyamu emyoyo 
gy’abatakkiriza (nga bafa), nga bakuba mu byenyi byabwe n’emigon- 
go gyabwe, (nga bwe bagamba nti) mukombe ku (bukaawu bw’e) 
bibonerezo by’omuliro ogubuubuuka!” (Anfaal, 8 : so) 

Bamalayika abamu beemalirira ku buvunaanyizibwa bwa kutukuu- 
ma. Bano bayitibwa Bamalayika abakuumi (Kafaza); Bamalayika abalala 
bo bawandiika buli kantu ke tukola. Bano babayita “abawandiisi ab’ebi- 
tiibwa (Kiraaman kaatibiina)”. Waliwo Bamalayika Mun’kar ne Nakiir 
abavunaanyizibwa ku kusoya omuntu ebibuuzo nga y’akafa. Waliwo ne 
Bamalayika ng’obuvunaanyizibwa bwabwe kusabira bantu Allab abaso- 
nyiwe era baleme kubula kuva ku kkubo ttuufu. 

III. OKUKKIRIZA EBITABO BYA ALLAK 

Okuva ku Adam (emirembe gibeere ku ye), omuntu eyasooka oku- 
tondebwa era Nnabbi eyasooka okufuna obubaka, n’okweyongera mu 
maaso, Allab yaweereza by’ayagala bikolebwe ne by’atayagala ng’ayita 

mu bubaka. Obubaka buno okusooka obwaberanga mu mpapula naye 
oluvannyuma ne bubeera mu bitabo olw’okuba obwetaavu bw’okulunn- 
gamizibwa bwali bweyongedde olw’okweyongera kw’abantu n’ebizibu. 
Waliwo ebitabo ebikulu bina ebitukuvu: Tawuraati (Torab), Zabbuli 
(Psalms), Enjiri (Gospel), ne Kulaane. Ye Adamu yaweebwa empapula 
kikumi (100), Setb n’aweebwa amakumi ataano (50); Diriisa (Idriis oba 
Enocb) n’aweebwa amakumi asatu (30); ate ye Bulayimu (Ibrabim) 
n’aweebwa empapula kkumi (10). Nga tuzze ku bitabo ebikulu, 
Tawuraati yaweebwa Musa, Zabbuli n’eweebwa Daudi; Enjiri n’eweebwa 
Yisa (Yesu), Kulaane n’eweebwa Mubammadi (Allab asse ku ye okusaa- 
sira n’emirembe) Kabaka w’ensi eno yonna. 

Ebitabo ebitukuvu biringa amabaluwa okuva ewa Allab ng’agawee- 
reza abaddu be. Bikola ku ngeri abantu gye bateekeddwa okumala obu- 
lamu bwabwe era ne biwa obujjanjabi obutuusa omuntu eri essanyu 
ery’olubeerera. Ebitabo bye bitulaga ekitendo kya Allab ekyaliwo okuva 
edda n’edda nga kye ky’okwogera eri ensi era n’okutegeera abantu. 
N’olw’ekyo ebitabo ebitukuvu era bituleetera eky’amagero mu bigambo 
n’obubaka ebibirimu. 

Kulaane nga kye kitabo ekitukuvu ekyakomererayo yasangulawo ebi- 
tabo byonna ebyasooka. Kino kyali kityo olw’ensonga bbiri. Esooka, 
ekiseera kiwanvu nga Kulaane tennaba kussibwa, ebitabo ebitukuvu byali 
byakyusibwa okuva mu ngeri gye byalimu oba nga byabula oba nga byayo- 
noonebwa oba enyiriri zaabyo nga zaayonoonebwa oba okukwekebwa. 

Ensonga ey’okubiri, ebyetaago by’omuntu ebyakyuka byali byetaaga 
obubaka obujjudde obw’enkomerero nga bupya. Awamu n’ekyo, obu- 
baka obwasooka, era emiramwa emikulu egy’empapula n’ebitabo, nga 
bikwata ku misingi emikulu egy’obukkiriza, bwasigala nga bwe bumu. 
Omutontomi kino akissa bulungi nnyo mu bigambo bye: 

Amakulu agali mu bitabo ebina gali nti: ‘Teri asinzibwa mu butuufu 
okuggyako Allab’. 

Allab agamba mu Kulaane nti: 

“Na buli bantu twabawa enkola yaabwe (ey’emirimo gy’eddiini) 
gye bagoberera kale tebakuwakanyanga mu kintu kino, wabula 

koowoola (abantu okudda) eri ekkubo lya Katonda wo. Mazima ddala 
ggwe oli ku bulunngamu obutereevu.” (Hajj, 22 :67) 

Ekintu ekyawula eddiini ezaava ewa Katonda (mu ggulu) kwe 
kubeera nga, awatali kubuusabuusa, zonna zeesigamiziddwa ku bubaka 
okuva ewa Allab. Wabula we twogerera ng’ekintu kino kyasigala na 
Busiraamu bwokka engeri ebitabo by’eddiini endala ezaakulembera 
Obusiraamu bwe byayingiramu ensobi z’obuntu mu ngeri gye byakuu- 
mibwamu n’engeri amakulu gaabyo gye gaayingizibwamu ebintu ebirala, 
n’engeri amakulu amatuufu agasooka gye gaakyusibwamu. Kyo ekituufu 
kiri nti Obusiraamu bwajja ng’ensonga enkulu yali ya kuba ng’eddiini 
endala zaali zikyusiddwa. Mu kiseera kye kimu, Kulaane, ng’obubaka 
obwakomererayo, ekunngaanya emiramwa gyonna egyasooka era nga 
bwe butuukiriyu n’obujjuvu obw’ebyo obuntu bye bwetaaga okufuna 
eddembe n’essanyu wano ku nsi ne ku Lunaku Iw’enkomerero. Okuva 
Iwe buli obubaka obusembayo, Kulaane eri wansi w’obukuumi n’obuyin- 
za bwa Allab. Kulaane ekirambika bulungi era n’esoomooza nti tekigen- 
da kubaawo yo okukyusibwa oba okuwanyisibwa n’egamba nti: 

“Bwe mubaamu okubuusabuusa kw’ebyo bye twassa mu biseera 
eby’enjawulo ku muddu waffe, kale mideeteeyo essuula emu bw’etyi 
efaanana Kidaane era muyite abajulizi (oba abayambi) bammwe 
babayambe, atali Allab, bwe muba ddala nga mwogera mazima.” 

(Baqara, 2 :23) 

Nga aya eno bw’ekyogera, Kulaane ebaddewo nga tekyusibwa oku- 
mala ebyasa n’ebyasa. Erimu emisingi egirunngamya era ne gitutuusa eri 
okwesiima nga gye gino: 

1. Emisingigy’obukkiriza n’emirimo emirungi. 

2. Engeri y’obulamu bw’omuntu: Emitendera gy’okutonda; oku- 
zaalibwa, okuwangaala ne ku nkomerero okufa. Era n’embeera 
y’omuntu: ebisikiriza omwoyo ebitali bya buvunaanyizibwa; 
ebisikiriza omwoyo gw’omuntu ebituukiridde; wamu n’amaku- 
bo agayitibwamu okutukuza omwoyo okuva mu kwekuza. 

3. Entambula y’ensi ey’ekyewuunyo: Emiko gy’eggulu omusanvu; 
enjuba, omwezi, emmunyenye, ebintu eby’obutonde ebigwawo. 

enkuba, okukyuka kw’ekiro n’emisana, ebitonde ebiri wakati 
w’eggulu n’ensi n’obubumbwa bwabyo. 

4. Amawulire agakwata ku byafaayo n’ebintu eby’edda: Ebirungi 
n’ebibi ebikwata ku mawanga ag’enjawulo ku nsi ne ku Lunaku 
Iw’enkomerero; okwesasuza okutukuvu; eby’okuyiga okuva ku 
babaka n’abantu baabwe, n’eby’okuyiga okuva mu mirembe 
egyayita. 

5. Ennyanja y’okujjukira, okufumiitiriza n’okutendereza ebiviira 
ddala ku ntandikwa nga tennaba okutuusiza ddala ku biseera 
ebyo mu maaso ebitaggwaawo. 

IV. OKUKKIRIZA ABABAKA 

Ababaka be balunngamya abatuusa abantu eri okuvumbula, oku- 
noonya n’okusigala mu kkubo eggolokofu. 

Abantu nga bwe basobola okukyama okuva mu kkubo eggolokofu, 
Allab y’abakuuma obuteeyongera kubuuzaabuzibwa n’abatumira Ban- 
nabbi; bw’atyo Allab, ng’ayita mu bitabo ebitukuvu ne Bannabbi, bwe 
yategeeza abantu ebikwata ku buvunaanyizibwa bwabwe ne bye batatee- 
keddwa kukola era n’abafuula abavunaanyizibwa ku bye baba bakoze; 
era omukisa guno n’aguwa buli muntu. 

Kulaane egamba nti: 

“Era mazima ddala mu bidi bantu (ba kibiina) twatumamu Omu- 
baka (abagambe) nti ‘Musinze Allab era mwewale okugoberera ebintu 
ebikyamu...” (Nahli. 16 : 36) 

Ekigendererwa ky’eddiini kwe kuyamba abantu okuggyawo oba 
okukendeeza ebisikiriza ebikyamu eby’omwoyo, n’okuyamba mu kwon- 
gera amaanyi mu bisikiriza by’omwoyo ebirungi. Wabula okusobola 
kino okukituukiriza, abantu beetaaga “ekifaananyi ekituukiridde”. Eno 
y’emu ku nsonga Iwaki Allab yatuma Bannabbi eri obuntu, okubeera 
eby’okulabirako ebituukiridde eri abantu. 

Allab agamba mu Kulaane ku nsonga eno nti: 

_ 






OKWATULA OBUKKIRIZA N’EMPAGI ZAABWO 


“Tewali mubaka gwe twatuma okuggyako (n’ekigendererwa 
kimu) abeere ng’agonderwa, okusinziira ku kwagala kwa Allab...” 

(Nisaa-i, 4:64) 

Nnabbi Mubammadi (Allab asse ku ye okusaasira n’emirembe) ye 
ntikko y’obutuukirivu. Era eyo ye nsonga Iwaki Allab agamba mu Kulaa- 
ne nti: 

“Mazima ddala mulina mu Mubaka wa Allab eky’okidabirako 
ekirungi eri oyo oba asuubira okusisinkana Allab n’Olunaku Iw’enko- 
merero, n’atendereza nnyo Allab.” (Alizaab, 33 : 21 ) 

Olw’ensonga eyo, buli muntu alina obuvunaanyizibwa okukkiriza 
Allab n’okubeera omuddu omulungi. Wadde nga Allab yalagaanyisa 
Bannabbi okuyingira Ejjana ku Lunaku Iw’enkomerero, naye nabo, 
baaweebwa obuvunaanyizibwa okutuukiriza omulimu gw’obwannabbi 
ogwabatumwa. Kino kyogerwako mu Kulaane bwe kiti: 

“Tujja kubuuliza ddala abo betwaweereza obubaka era tujja 
kubuuliza ddala abo abaabuwebwa okubutuusa.” (A’araaf, 7:6) 

Olw’okuba nga Nnabbi Mubammadi (Allab asse ku ye okusaasira 
n’emirembe) yali amanyi bulungi obuvunaanyizibwa buno ng’era muli 
abuwulira, yabuuza Basswababa be abaali basukka mu mitwalo ekkumi 
mu kubuubra kwe okwasembayo (Okubuubra Okw’okusiibula) nga tan- 
nafa nti: 

“Abange abantu! Mujja kubuuzibwa ebinkwatako enkya; munadda- 
mu mutya?” Basswababa baddiramu wamu nti: 

“Otuukirizza omubmu ogwakuweebwa ogw’okutuusa obubaka 
okuva eri Allab. Otuwadde amagezi era n’otubuubra!” 

Nnabbi, ekitangaala ky’okubeerawo, ng’awulidde ebigambo bino, 
yagamba nti “Basswababa bange! 

Abajfe ntuusizza obubaka?. 

Abajfe ntuusizza obubaka^ 

Abajfe ntuusizza obubakaV’ 

Nnabbi (Allab asse ku ye okusaasira n’emirembe) obujulizi bwa 
Basswababa yayagala okubukakasiza ddala ng’abuuzizza ekibuuzo kye 

kimu emirundi esatu. 01uvannyuma yasaba Allab akakase obujulizi 
buno nti: 

“Katonda wange! Nkusaba obeere omujulizi! 

“Katonda wange! Nkusaba obeere omujulizi! 

“Katonda wange! Nkusaba obeere omujulizi.” (Bukbari, ilm, 37) 

Okuva buli kibiina kya bantu bwe baakitumira Nnabbi, omuwendo 
gwa Bannabbi munene nnyo. Kulaane egamba nti: 

“Mulimu abo (Bannabbi) be twakubuulira emboozi ezibakwa- 
tako; ate ne wabeerawo abo be tutaakubuulira bibakwatako...” (Nisaa-i, 
4 : 164) 

Okusinziira ku njogera ezimu omuwendo gwa Bannabbi guwerera 
ddala emitwalo kkumi n’ebiri mu enkumi nnya (124,000). Kulaane eyoge- 
rako amannya ga Bannabbi amakumi abiri mu bataano abasinga obututu- 
mufu. Abamu ku bano baaweebwa amateeka amapya naye ng’abalala 
bangi baagendanga mu maaso n’amateeka ga Bannabbi abaabasookanga. 

Bannabbi baaweebwa obuvunaanyizibwa obw’engeri zino essatu 
wammanga: 

1. Okusomera abantu baabwe aya za AUab 

2. Okukulembera abantu okutukuza emyoyo gyabwe 

3. Okusoma Ebitabo Ebitukuvu ebyassibwa Katonda n’okuyiga 
ensonga wamu n’amagezi basobole okukulembera abantu baa- 
bwe okubatuusa eri ekkubo eggolokofu. 

Okubeerayo kwa Bannabbi kukulu nnyo ku kubeera kwaffe obulun- 
gi. Balina eby’okulabirako bingi ebirungi mu buwangwa bwabwe nga 
byonna biri mu mubiri gumu; era mu ngeri ey’okukwatagana obulungi 
bakulembera emyoyo gy’abantu okugituusa eri Katonda waabwe. 

Baagunjulwa era ne balondebwa Allab, era bwe batyo ne baba nti 
balina ebitendo eby’enjawulo Allab bye yabawa. Ebitendo bino bye bino 
wammanga: 

Okwogera amazima: Bannabbi bulijjo bakuuma butiribiri ekitendo 
ky’okubeera abantu abalungi. Ebikolwa byabwe bituukana bulungi n’ebi- 
gambo byabwe. Tebasobola kulimba n’akatono era amazima gaabwe 

gaakakasibwa n’abo abataabakkiririzaamu. Wano ka tunokoleyo ebitono 
ku bifaananyi ebiyitirivu ebiraga ekitone kyabwe eky’obwesimbu. 

Meraclius, Kabaka we Byzantium, olw’okwagala okumanya ebifa ku 
Nnabbi Mubammadi (Allab asse ku ye okusaasira n’emirembe) alina bye 
yabuuza Abu Sufyaane, mu kiseera ekyo nga yali tannaba kusiramuka. 
Ekimu ku bibuuzo bye yamubuuza kyali kino: 

Meraclius : Yali yeekyusizzaako n’ava ku kigambo kye? 

Newankubadde Abu Sufyaane yawakanya nnyo Nnabbi naye yad- 
damu nga talonzalonzezza nti: 

Abu Sufyaane: Nedda! Bulijjo anywerera ku ky’aba ayogedde! 

Ye Ubayy bin Kbalaf yali mulabe wa Busiraamu ow’olulango era 
yali wa mutawaana ennyo. Nga Nnabbi tannasenguka, Ubayyi ono yali 
yamutiisatiisa okumutta ng’amugamba bw’atyi: 

“Nina ensolo ey’amaanyi gye nnunda, era ng’olunaku lumu nja 
kugyebagala nkutte nga ndi ku nsolo eyo. 

Nnabbi (Mlab asse ku ye okusaasira n’emirembe) yamuddangamu nti: 

“Allab bw’aliba ayagadde nngenda kukutta!” 

Olutalo Iw’e Ubudi bwe Iwali lugenda mu maaso Ubayy bin Kbalaf 
yatandika okunoonya Nnabbi (Allab asse ku ye okusaasira n’emirembe) 
nga bwagamba nti: 

“Bwe sisobola kumufuna olwaleero ngenda kutuuka ku kizibu!” 

Bwe yagwa ku Nnabbi (Allab asse ku ye okusaasira n’emirembe) 
n’amusemberera, Basswababa baayagala okumugajambula (okumug- 
gyako omutwe), kyokka Nnabbi (Allab asse ku ye okusaasira n’emirem- 
be) y’abayita n’abagamba nti: 

“Mumuwe ekyanya ajje gyendi!” 

Bwe yasembera okumpi, Nnabbi (AUab asse ku ye okusaasira n’emi- 
rembe) kwe kuggya effumu mu ngalo za sswababa omu n’alikasukira 
Ubayyi bin Kbalaf Effumu lyayita ku nsingo ya Ubayyi naye wadde nga 
lyamunuubulako katono ekyo kyali kimala okuwanula Ubayy ku mba- 

laasi kwe yali. Yatya nnyo kwe kudduka amangu n’addayo mu balwanyi 
be nga bw’aleekaana nti: 

“Ndayira nti Mubammadi anzise!” 

Bamusinzabifaananyi abaaliwo baatunula ku kiwundu kye yali afu- 
nye ne bamugamba nti: “Naye wano bakunuubuddeko bunuubuzi!” 

Wabula kino tekyakkakkanya Ubayy era wano kwe kugamba nti: 

“Nga tuli e Makka, Mubammadi yanngamba nti, ‘Tewali kubuusa- 
buusa nja kukutta nga Katonda asazeewo!’ Ndayira nti nja kufa ne 
bw’aba ampandulidde buwandulizi malusu!” 

Ubayy yabeera awo ng’asinda, Abu Sufyaane kwe kumuwooyawooya 
alekere awo okusinda nga bw’amugamba nti: “Toteekeddwa kusinda 
olw’olubale obubale olutono nga luno.” 

Wabula Ubayy yamuddamu bw’atyi: “Ggwe omanyi antuusizaako 
olubale luno? Mubammadi y’aluntuusizzaako! Naye ndayira Llaata ne 
Uzza, singa olubale luno lubadde Iwa kwawuzibwamu mu abantu b’e 
Rijaazi bonna bandizikiridde. Mubammadi yanngamba nga tuli e Makka 
nti, ‘Awatali kubuusabuusa nja kukutta nga Katonda asazeewo!’ Awo ne 
mmatira nti ajja kunzita. Okuva Iwe yakyogera era wa kunzita ne bwe 
yandimpandulidde buwandulizi malusu obulusu.” 

Gye byaggweera nga Ubayy, eyali omulabe asooka owa Nnabbi 
(Allab asse ku ye okusaasira n’emirembe), afudde eggulo limu ery’olu- 
naku Iwe baateekateeka okudda e Makka. 

Kino kya kuyiga kikulu nnyo. Ne Musinzabibumbe ow’olulango 
eyali amanyi ennyo Nnabbi (Allab asse ku ye okusaasira n’emirembe) 
obulungi, yakkiriza amaanyi g’ekigambo kye. 

Obwesigwa. Bannabbi be bantu abastnga obwesigwa mu nsi. N’abo 
abatali bakkiriza kino bakiwaako obujulizi era ekigambo kya Bannabbi baki- 
twala nga kikulu. Bwe batyo okutuusa ne Bamustnzabibumbe baatwalanga 
Nnabbi ng’asaantra okwesigika ne bamuyitanga “Omwesigwa” era ne bamu- 
teresa ebtntu byabwe eby’omuwendo nga bamwesiga n’okusinga ab’enn- 
ganda zaabwe. Obwesigwa buno bwatuuka wala nga ne Nnabbi (AUab asse 
ku ye okusaastra n’emtrembe) we yatuuktra okusenguka okugenda e 
Maditna yali alina eby’omuwendo by’aterekedde Bamusinzabtfaananyi. 

Wadde nga yali adduka kutaasa bulamu bwe obwali mu matigga, yasaba 
Ali, muganda we (omwana wa taata we omuto), okusigala e Makka azzeeyo 
ebintu by’abantu bye baali baamuteresa. 

Amagezi n’okutegeera: Bannabbi baawukana ku bantu abalala mu 
kutegeera n’okumanya. Balina amagezi ga njawulo. Basalawo bulungi era 
nga bamanyi okusikiriza. Ebitone bino birabikira mu ngeri za njawulo mu 
Bannabbi era obulamu bwa Nnabbi Mubammadi (Allab asse ku ye oku- 
saasira n’emirembe) bujjudde ebifaananyi bingi ebiraga ekitendo kino. 

Ng’obubaka tebunakka, abantu b’ebika by’omu Makka eby’enjawulo 
baasalawo okuddaabiriza Ka’aba. Naye bwe baatuuka okuzza Ejjinja 
Eriddugavu mu krfo we lyali lirina okubeera, waabalukawo obutakkaanya 
nga buva ku ani eyali ow’okufuna enkizo n’ekitiibwa okuzzaayo Ejjinja 
Eriddugavu ery’emikisa ku emu ku nsonda za Ka’aba. Ekintu kino kya- 
genda wala era nga baali babulako katono okulwana ekyandireseewo olu- 
talo ddekabusa wakati w’ebika olwanditwazizzaako akaseera. Ng’embeera 
eyonoonese, waliwo omuntu omu eyaleeta ekirowoozo bw’atyi: 

“Temulwana! Okuva ensonga eno Iw’etulemye okugonjoola tuleke 
omuntu anaasooka okuyingira ng’ayita mu mulyango ogwo atusalirewo 
eky’okukola!” 

Bakkiriziganya ku kirowoozo ekyo era ne balinda omuntu ayingire. 
Wabula omuntu olwayingira baabugaana essanyu kubanga yali 
Mubammadi “Omwesigwa”. 

Nnabbi (Allab asse ku ye okusaasira n’emirembe) bwe baamuyitira- 
mu ekyali kibakaayanya yalonda omuntu omu omu akiikirire ekika kye. 
01uvannyuma yaggyako essuuka n’agyalirira ku ttaka n’abasaba bateeke 
Ejjinja Eriddugavu ku ssuuka era buli akiikira ekika kye afune ensonda 
gy’akwatako ku suuka. Bwe kityo buli kika bwe kyasobola okufuna eki- 
tiibwa ky’okusitula ku Jjinja Eriddugavu. 01uvannyuma ye yennyini 
yasitula ejjinja eriddugavu n’aliteeka mu kifo we lyali lirina okugenda 
nga bo baliwaniridde ku suuka. Bw’atyo bwe yasobola okulaga ekifaana- 
nyi ekirungi mu kulengera ewala n’amagezi era n’asobola (Allab asse ku 
ye okusaasira n’emirembe) okutaasa abantu olutalo zzisabyalo olwali 
Iwengedde. 

Ku ludda olulala, amagezi Nnabbi (Allab asse ku ye okusaasira 
n’emirembe) ge yayolesa mu kulwanirira Obusiraamu n’okulengera 
ewala mu ntalo, naddala olw’e Kudaybiyya, olutalo Iw’okununula Makka 
n’olutalo Iwe Runayni, ne mu ngeri gye yakwatamu abantu b’e Twaifa 
n’obwenkanya bwe yalaga, ebyo byonna bya kika kya waggulu era biri 
wala n’obusobozi bw’omuntu owa bulijjo. 

Engeri y’okutegeezaamu abantu: Bannabbi batuusa ebiragiro ebi- 
tukuYU ku bantu nga bwe baba balagiddwa. Kino bakikola nga tebon- 
geddeemu wadde okukendezaamu. 

Obutaba na mazambi (obutukuvu): Bannabbi bakuumibwa obu- 
takola bugyemu bwonna wadde ekyonoono. Wabula engeri gye batee- 
keddwa okumanya nti nabo bitonde ebirinamu obunafu era olw’obu- 
teetwala nga bakatonda ebiseera ebimu bakolayo ensobi entonotono. 
Waliwo ensonga endala eri mu kintu kino. Singa Bannabbi baali tebaso- 
bola kukola nsobi yonna, abantu bandifunye eky’okwekwasa mu mitwe 
gyabwe obutasobola kugoberera byakulabirako byabwe nga balowooza 
nti eky’okugoberera ebyo bye baalagirwa okukola n’okuleka ebyabagaa- 
nibwa tebasobola kukikola kubanga kyetaagisa bantu ba njawulo. Bwe 
kityo Bannabbi tebateekeddwa kulowoozebwako ng’abava mu lulyo Iwa 
Bamalayika era kino Kulaane ekyogerako mu aya eno ey’ekitiibwa nti: 

“Gamba nti singa mu nsi mwalimu Bamalayika nga be batambu- 
liramu nga bali mu mirembe, twandibatumidde Malayika nga muba- 
ka okuva mu ggulu.” (isra, i? : 95 ) 

Ng’oggyeko ebitendo ebitaano ebya Bannabbi bonna, Nnabbi 
Mubammadi (Allab asse ku ye okusaasira n’emirembe) alina ebitendo 
ebirala bisatu (ebyeyongerako) era bye bino wammanga: 

I. Nnabbi Mubammadi (Allab asse ku ye okusaasira n’emirembe) 
ye Mwagalwa wa Allab, era alina enkizo ku bantu abalala 
bonna. Y’asinga okussibwamu ekitiibwa mu bitonde byonna. 
Najiibu Fadbil Kisakurek, Omutontomi Omutuluuki, ayogera 
ku Nnabbi (AUab asse ku ye okusaasira n’emirembe) ng’akoze- 
sa ebigambo bino: 

Akawoowo ko kaasengejjebwa dda mu biseera ebitajjukirwa. 

Oli mubisi gwa njuki, okubeerawo kwo ky’ekintu enjuki mwe 
zitereka omubisi 

2. Nnabbi Mubammad (Allab asse ku ye okusaasira n’emirembe) 
yatumibwa eri abantu bonna n’amajinni. Kino kitegeeza nti ye 
Nnabbi w’ebizito ebibiri. N’eddiini gye yaleeta ya kubeerawo 
okutuusa ensi Iw’eriggwaawo. Bannabbi abalala baatumibwan- 
ga eri abantu ab’enjawulo era nga balina ekkomo ku biseera bye 
baatumibwamu. N’olw’ekyo, wadde ng’ebyamagro bya bannab- 
bi bonna byali bituukagana na biseera byabwe mwe baatumi- 
bwa, ebyamagero bya Nnabbi Mubammadi (Allab asse ku ye 
okusaasira n’emirembe) tebirinaako kkomo lya kiseera. Mu byo 
Kulaane kye kyamagero ekisinga obukulu ekijja okusigalawo 
okutuusa enkomerero y’ensi. 

3. Nnabbi Mubammadi (Allab asse ku ye okusaasira n’emirembe) 
ye Nnabbi wa Allab eyasembayo. Wabula bwe tutunuulira eki- 
gambo Nnabbi (AUab asse ku ye okusaasira n’emirembe) kye 
yagamba nti: “Nnabeera Nnabbi nga Adamu ali wakati wa 
mazzi n’ettaka”, olwo Nnabbi abeera nga ye ‘yasooka’ bw’otu- 
nuulira okutondebwa, okuva Iwe yatondebwa okubeera Nnabbi 
w’ensi ebbiri ey’abantu n’ey’amajinni. 

Ng’oggyeeko ebitendo bino byonna, Nnabbi Mubammadi (Allab 
asse ku ye okusaasira n’emirembe) yaweebwa ekifo ekya waggulu ekya 
“Maqaam Mabmuud” n’Okuwolereza Okunene. Olw’ensonga eyo Nnab- 
bi ow’ekisa ajja kusaba Allab asonyiwe ebyonoono by’abantu b’ekibiina 
kye {Ummak) ku Lunaku Iw’okulamula era okuwolereza kwe kujja kuk- 
kirizibwa. Ebigambo bya Kulaane bigamba bwe bityi: 

“Singa abo awo we baalyazamaanyiza emyoyo gyabwe nga bajja 
gy’oli ne beegayirira Allab abasonyiwe, ne basaba ne Omubaka abee- 
gayirireko, bandisanze Allab nga Musonyiyi Omusaasizi” (Nisaa-i, 4:64) 

Ebigambo ebyo (ebya Kulaane) biraga nga okuwolereza kwa Nnabbi 
Mubammadi bwe kugenda okubeera okukulu era okw’omugaso ku 
Lunaku Iw’okulamula. 

- 

Ebigambo bino wammanga ebikwata ku Nnabbi (Allab asse ku ye 
okusaasira n’emirembe) nabyo bituusa amawulire amalungi eri emitima 
gyaffe. 

“Ku Lunaku Iw’okulamula, abantu bajja kugenda ewa Adamu 
bamusabe abeegayirireko Allab abasonyiwe nga bwe bagamba nti: “Twe- 
gayiririreko Allab atusonyiwe!” 

Adamu ajja kubaddamu nti: 

“Ssi nze ndi mu kifo ekyo; kyandibadde kirungi ne mugendako ewa 
Bulayimu! Oyo ye mukwano gwa Allab...” 

Bwe baligenda ewa Bulayimu agenda kubagamba bw’atyi: 

“Nze ssiri mu kifo ekyo; naye mugezeeko Musa! Oyo ye yayogera ne 
Allab...” 

Bajja kugenda ewa Musa naye ajja okubagamba bw’atyi: 

“Ssi nze ali mu kifo ekyo, naye mugezeeko Yisa! Oyo ye mwoyo 
ogwava ewa Allab era yava mu kigambo kye....” 

Bwe balituuka ewa Yisa ajja kubagamba bw’atyi: 

“Ssi nze ali mu kifo ekyo naye mugende ewa Mubammadi!” 

Bajja kujja ewange mbagambe nti “Kituufu, nze ndi mu kifo ekyo.” 

01uvannyuma nja kusaba okukkirizibwa okuyingira mu maaso ga 
Allab era nja kukkirizibwa. 01uvannyuma nja kufuna obubaka obunjigi- 
riza ebigambo by’okutendereza bye ssimanyi kati. Nja kukozesa ebigam- 
bo bino okutendereza Allab era nvunname. Nga ndi mu mbeera eno nja 
kugambibwa bwe ntyi: 

“Mubammad! Situla omutwe gwo! Yogera kati, ebigambo byo bijja 
kuwulirwa! Saba kati; okusaba kwo kujja kwanukulwa! Wolereza abantu; 
okuwolereza kwo kujja kukkirizibwa!” 

01uvannyuma nja kugamba bwe nti: “Katonda wange! Njagala 
abantu b’ekibiina kyange; njagala abantu b’ekibiina kyange!” 

Allab agenda kugamba nti: 

“Mubammadi! Jangu otwale buli muntu alina obukkiriza obwenka- 
na empeke y’akalo omujje mu Muliro.” 

Nja kuvaayo nkole nga bwe nngambiddwa. 01uvannyuma nja kuko- 
mawo okwebaza 7\Jlah nga nkozesa ebigambo by’okutendereza nga bwe 
mba nasoose okukola. Nja kuddamu nvunname omulundi omulala. 
Allab ajja kuddamu agambe nti: 

“Mubammad! Situla omutwe gwo! Yogera kati, ebigambo byo bijja 
kuwulirwa! Saba kati; okusaba kwo kujja kwanukulwa! Wolereza abantu; 
okuwolereza kuno kujja kukkirizibwa!” 

Nja kuddamu njogere nti: 

“Katonda wange! Njagala abantu bange; njagala abantu bange!” 

Allab ajja kugamba nti: 

“Mubammadi! Jangu otwale buli muntu alina obukkiriza obwenka- 
na empeke y’akalo omujje mu Muliro.” 

Nja kuvaayo nkole nga bwe nngambiddwa. 01uvannyuma nja kuko- 
mawo okwebaza Allab nga nkozesa ebigambo by’okutendereza nga bwe 
ndiba nasoose okukola. Nja kuddamu nvunname omulundi omulala. 
Allab ajja kuddamu agambe nti: 

“Mubammad! Situla omutwe gwo! Yogera kati, ebigambo byo bijja 
kuwulirwa! Saba kati; okusaba kwo kujja kwanukulwa! Wolereza abantu; 
okuwolereza kwo kujja kukkirizibwa!” 

Nja kuddamu njogere nti: 

“Katonda wange! Njagala abantu b’ekibiina kyange; njagala abantu 
b’ekibiina kyange!” 

Allab ajja kugamba nti: 

“Jangu otwale buli muntu alina obukkiriza obutono n’okusinga 
empeke y’akalo omujje mu Muliro.” 

Nja kuvaayo nkole nga bwe nngambiddwa. 01uvannyuma nja kuko- 
mawo okwebaza Mlab nga nkozesa ebigambo by’okutendereza nga bwe 
ndiba nasoose okukola. Nja kuddamu nvunname omulundi omulala. 
Allab ajja kuddamu agambe nti: 

“Mukammad! Situla omutwe gwo! Yogera kati ebigambo byo bijja 
kuwulirwa! Saba kati; okusaba kwo kujja kwanukulwa! Sabira abantu 
okusonyiyibwa; okuwolereza kwo kujja kukkirizibwa!” 

Mu kiseera kino nja kugamba nti: 

“Katonda wange! Nsaba olukusa Iwo luzingiremu buli muntu eya- 
gamba nti, ‘Teri asinzibwa mu butuufu okuggyako Mlab’.” 

Allab ajja kugamba nti: 

“Ndayira Ekitiibwa kyange n’Obunene bwange, nja kujja mu Muliro 
buli muntu eyagamba nti: ‘Teri asinzibwa mu butuufu okuggyako 
Allab’.” (Bukhari, Tawubiidi, 36) 


Mu bimpimpi, Bannabbi balina ebitendo ebisukkulumu ebitasobola 
kuyitibwako era baafuuka abalunngamya eri abantu, era abantu baabwe 
baalagirwa okubakkiririzaamu n’okubagoberera. Allab Owaawaggulu 
alagira Abakkiriza nti: 

“Mugambe nti: ‘Tukkiriza Allab, n’obubaka obwo obwassibwa 
gye tuli, n’obubaka obwo obwassibwa eri Bulayimu ne Ismaaila, ne 
Is’baaka ne Yakubu n’Ebika (abazzukulu b’abaana ba Yakubu), n’obu- 
baka obwaweebwa Musa ne Yisa n’obwo obwaweebwa Bannabbi 
okuva eri Katonda waabwe. Tetwawulamu n’omu ku bo era nga ffe 
twewaddeyo gy’ali (nga tidi Basiraamu).” (Baqara, 2 : 136). 

“Abo be bo Allab be yalunngamya; goberera okulunngama kwa- 
bwe (kwe baafuna).” (An’aam, 6 : 90). 

Abo abagondera ekiragiro ekitukuvu kino bafuna essanyu n’okwe- 
siima mu nsi ne ku Lunaku Iw’enkomerero era bafuna ekifo eky’ekitii- 
bwa mu nsi zombi. Mlab agamba nti: 

“Abo bonna abagondera Allab ne Omubaka we abo be bagenda 
okubeera awamu n’abo Allab be yagabira ebyengera mu Bannabbi, 
n’abo abakkiriza amazima, n’abajidizi (abaafiira mu ntalo z’eddiini) 
n’abalongoofu, era abo be basinga obulungi okubeera nabo.” (Nisaa-i, 
^ 4:69). 

_ 

So ng’abo abagyemera ebiragiro ebitukuvu be bo abagenda okubee- 
ra mu kufaafaaganirwa mu nsi zombi: 

“Kale mutambule mu nsi, mulabe enkomerero y’abo abaawaka- 
nya amazima!” (Nisaa-i, 16:36) 

“Oyo yenna agaana okukkiriza (okubeerawo kwa) Allab, ne 
Bamalayika be, n’Ababaka be, n’Olunaku Iw’enkomerero, aba abuze 
olubula olutagambika.” (Nisaa-i, 4: i36) 

Mu biseera ebyayita, abantu abatafaayo abeemalangamu 
n’eby’okweyagala by’ensi eby’ekiseera, mu buli kiseera na mu buli 
mulembe, baabula okuva ku kkubo lya Bannabbi erijjudde ekitangaala, 
Bannabbi ba Allab lye baabalagiriranga era ne bazikirira. Baasobola 
n’okubuza abantu baabwe be baatuusa n’okuzikirira. Mu bujega, ebintu 
ebitaliimu eby’ensi eno byabamalamu ne bafuuka ekitagasa. Baasalawo 
okweyisa ng’ensolo olw’obutamanya byama na nsonga eziri emabega 
w’ebitonde okutondebwa, bwe batyo ne bazikirizibwa bwe basisinkana 
obusungu bwa Allab. 

Mu Kulaane mulimu nti: 

“Emirembe emeka gye twazikiriza nga tebannajja? Abaffe osobo- 
la okubaako ne gw’ofuna ku bo oba osobola okuwulira akukuba akaa- 
ma?” (Mariyamu, 19 : 98) 

“Abaffe tebaatambula mu nsi ne balaba enkomerero y’abo abaa- 
basookawo? Baali babasinga amaanyi era baalima ensi ne bagiyin- 
giwaza mu muwendo gw’ebintu okusinga bano bwe bakoze, ababaka 
baabwe ne babaggyira n’obunnyonnyofu Allab teyabalyazamaanya 
naye bo bennyini be beeryazaamanyanga.” (Ruum, 30: 9) 

Allab ayogera ku bantu abo abagayaavu abalemera ku bukaafiiri 
ng’akozesa obubonero obutukuvu n’okulabula ebingi ennyo, n’agamba 
bw’atyi: 

“... Kale okwesamba kuli eri abantu abo abatakkiriza!” (Mu’minuu- 
na, 23 :44) 

Mu bufunze, ababaka bonna bantu ba bitiibwa abaalunngamya 
obuntu nga bali ku musingi gwa tawubiidi (obumu bwa Allab). Okuwa- 
kanya omu ku bano, ng’obubaka bwe bwakakasibwa Kulaane, kujja 





OBUSIRAAMU MU MWOYO N’EBIKOLWA 


omuntu mu bukkiriza. Okugeza, omuntu awakanya obwanabbi bwa Yisa 
aba takyabalibwa nga Omukkiriza. Bannabbi bonna, batuusa emisingi 
gye gimu ku bantu, era ng’obubaka obwo bwonna yali ddiiini ya Busi- 
raamu. Nnabbi ow’enkomerero Mubammadi (Allab asse ku ye okusaa- 
sira n’emirembe) ye mukama wa Bannabbi bonna. Ajja kukunngaanya 
abantu be bonna wansi wa “Bendera y’okutendereza)” ku Lunaku 
Iw’okulamula. Bendera eno ejja kubeeramu ne Bannabbi bonna abaa- 
sooka nga bali n’abantu baabwe abaabakkiriza ne batambulira ku kkubo 
eggolokofu. Bano be Bannabbi n’abantu baabwe bonna abaabagoberera 
mu mirembe gyabwe okutuusa ebiragiro byabwe Mlab Iwe yabisangu- 
langawo; bonna bajja kufuna ekifo kyabwe mu “Bantu ba Mubammadi.” 

“Era emirembe gibeere ku Babaka! N’amatendo gonna amajjuvu 
ga Allab, Omulabirizi w’ebitonde byonna (era abirabirira).” (Swaffaat, 
37 : 181 - 182) 


V. OKUKKIRIZA OLUNAKU LW’ENKOMERERO 



Allab Owoobuyinza yateekateeka emitendera etaano egy’obulamu 
bw’omuntu. Omuntendera ogusooka gwe gwo omuntu w’abeerera mu 
nsi y’emyoyo. Ogw’okubiri kye kiseera wabeerera mu lubuto Iwa maama 
we; omutendera ogw’okusatu gwe gwo ogw’obulamu obw’ekiseera mu 
nsi eno; omutendera ogw’okuna kye kiseera omuntu ky’amala mu 
mutendera ogw’omu makkati emagombe mu ntaana, omutendera 
ogw’okutaano ye Nkomerero n’obulamu obutaggwawo oba mu Jjana 
oba mu Muliro. Omuntu yaweebwa obulamu obw’ekiseera ng’ekigezo. 
Okwesiima n’essanyu ebitaggwaawo bisinziira ku bikolwa bya muntu 
n’enneeyisa ye mu bulamu buno obw’ekiseera. Okukkiriza Olunaku 
Iw’enkomereo gwe gumu ku misingi omukaaga okuyimiridde Obukkiri- 
za era gwe gusobozesa omuntu okumanya nti waliyo empeera n’ebibo- 
nerezo eri ebikolwa n’ebikolebwa omuntu olwo abantu bafuuke ba 
buYunaanyizibwa mubulamu buno obw’ekiseera. Essira eringi lyateeke- 
bwa ku kukkiriza Olunaku Iw’enkomerero okutuusa Iwe Iwayogerwako 
wamu n’okukkiriza Allab mu aya nnyingi mu Kulaane. AUab Oweekitii- 
bwa agamba nti: 

Omuntu yenna akkiriza Allah n’Olunaku Iw’enkomerero n’ako- 
la emirimo emirungi ajja kufuna empeera ze okuva eri Allah era teha- 
genda kufuna kutya kwonna wadde okunakuwazibwa.” (Baqara. 2:62) 

Waliwo aya ezoogera ku bitendo by’abakkiriza ng’eno: “Abo abak- 
kiriza Allab n’Olunaku Iw’enkomerero tebakusaba lukusa baleme 
kidwana n’emaali yaabwe n’emibiri gyabwe (bo bennyini okwnyigira 
mu lutalo) era Allab amanyi abo abamutya”. (Tawuba, 9:44) 

Aya ezo zoogera ku bitendo by’okukkiriza Allab n’Olunaku Iw’en- 
komerero. 

Enkomerero eyo egenda okutandika oluvannyuma Iw’okufa bulamu 
bupya, gy’eri era ya kubeeawo olubeerera. Aya ey’ekitiibwa eno egamba nti: 

“Obulamu buno obw’ensi tebidina kirala wabida omuzannyo 
n’okwesanyusa! Naye ddala ennyumba y’Enkomerero obwo bwe bida- 
mu obwannamaddala singa bamanyi” (An’kabuuti, 29:64) 

Okumanya kino kwandiviiriddeko omuntu buli kadde k’alina na 
buli kakisa okubikozesa obulungi n’atabeera muntu atafaayo ku buvuna- 
nyizibwa bw’alina eri Allab. Obulamu bwabwe bukyuka ne bufuuka 
obulamu obujjudde okusinza Allab n’okukola emirimu emirungi. Bali 
mu mbeera eri wakati w’okutya n’okusuubuira ku bikwata ku buddo 
bwabwe n’Enkomerero yaabwe. Emitima gyabwe gikaaba n’amaaso gaa- 
bwe ne gayunguka amaziga olw’okutya Allab era nga beeraliikirira Olu- 
naku Iw’okulamula. 

Banyumya nti waliwo omusajja omutya Katonda omu eyagenda mu 
katale Yali agenze kubaako by’agula bye yali yeetaaga. Yali amaze oku- 
balamu mu bintu bye yali agenda okugula era n’alaba nga ssente yali 
aziweza. Wabula bwe yatuuka mu katale yeesanga nga ssente ze yali 
alina zaali tezimala kugula bintu bye yali azze okugula. Bw’atyo musajja 
wa Katonda yatandika okukaaba era n’akaaba nga tasirika. Eky’okulaba 
omusajja omukulu akaabira ssente obutamumala kyewunyisa abantu 
abaaliwo. Baagezaako okumuwooyawooya asirike nga bwe bamugamba 
nti okukaaba olwa ssente okugaana okumala teyali neeyisa nnungi ku 
muntu omukulu. Nga wayise akaseera musajja wa Katonda yakkakkana 
okuva mu mbeera era, ng’eno bwasinda, n’abuulira abantu bwatyi: 

“Temulowooza nti amaziga gange gazze Iwa nsi eno! Wabula 
ntegedde nti okubala kwange kwe nnakoze nga ndi ka nga bwe kutaso- 
bodde kumala kugula bintu mu katale bye nabadde njagala! Kati kino 
bwe kiba tekisoboka, butya okubala kwe tukola mu nsi bwe kuyinza 
okumala okutuyisa mu Lunaku Iw’enkomerero!” 

Tewali kubuusabuusa nti amaziga agayiika ku Iw’okusinza 
n’okuweereza Allab mu bulamu buno gajja kuleeta akamwenyumwenyu 
ku matama ku Lunaku Iw’enkomerero. Olw’ensonga eyo, omutontomi 
omwatiikirivu Yunus Emre, akwala ekifo ky’okumwanjo mu bantu abo 
abayiwa amaziga olw’obulamu obw’oluvannyuma era n’ayita na buli 
muntu okwegatta mu nnyiriri ze zimu. 

Bwe tujjukira bwe tuti olunaku olwo (Olunaku Iw’okulamula). 

Leka tuttulukuse amaziga olwaleero 
Luno Iwe lunaku olw’okwerekereza byonna 
Leka tuttulukuse amaziga olw’olunaku luno. 

Ensi ya kweyasaayasaamu ku lunaku olwo 
Abafu bonna bajja kuzuukira. 

Ebikolwa byonna ebikyamu bya kubuuzibwa 
Leka tuttulukuse amaziga olw’olunaku luno. 

Eggulu ligenda kubejjukamu ku Lunaku olwo 
Omuntu wa kugumira ebintu bingi 
Buli muntu agenda kubeera mu ntiisa 
Leka tuttulukuse amaziga olw’olunaku luno 

Entiisa y’olunaku olwo 

Abantu abatalina mutawaana ebafuula bakadde. 

Kati butya ate omwonoonyi. 

Leka tuttulukuse amaziga olw’olunaku luno. 

Olunaku olwo kaseera ka kukaaba 
Abasajja n’abakazi bagenda kubeera bukunya 
Leka emitima gyonna gisiriire. 

Leka tuttulukuse amaziga olw’olunaku luno. 

Yunusu waabwe! Tandula ebigere mu kkubo eggolokofu. 
Ow’oluganda kiki ky’osobola okukola 

_ 






OKWATULA OBUKKIRIZA N’EMPAGI ZAABWO 


Okuteereeza kuva eri Allak Yekka. 

Leka tuttulukuse amaziga olw’olunaku luno. 

Mu kitontome ekirala Yunus agamba bw’atyi mu nnaku: 

Ekipimo ky’ekitabo kye mu mateeka kibeere kituufu. 

Abatagoberera mateeka babonerezebwe. 

Aboonoonyi baakuyisibwa nga bwe kisaanira. 

Nze nkola ki? Nngambe ki? 

Obulamu ku nsi kuno ne bwe bulijjula, omu ku Bamalayika abaku- 
lu, Israeaafiilu ajja kufuuwa engombe (suuri) erivaamu eddoboozi erya- 
tondebwa edda ku ntandikwa nga liva mu ngombe eyo (suur) abantu 
bonna bajja kuzuukira oluvannyuma bakungaanire mu kifo ky’okuzuu- 
kiriramu. 

Abantu okuzuukira ku Lunaku Iw’enkomerero kitono nnyo ku 
Allab Owoobuyinza eyatonda ebitnu ebyali bitabangawo. Kulaane kino 
ekyogerako bweti: 

“Omuntu agamba nti: butya nga mmaze okufa, abaffe ngenda 
kuzuukizibwa nga ndi mulamu? Abaffe omuntu tajjukira nti twamu- 
tonda olubereberye nga teyali kintu kyonna?” (Mariyamu, 19:66 - 67) 

“Omuntu alowooza nti tetusobola kukunngaanya magumba ge? 
Nedda (ssi ekyo kyokka) wabula tusobola n’okutereeza enjola (ebin- 
kumu) eziri ku nnwe z’engalo ze.” (Qiyaama. 75 : 3 - 4) 

“Omuntu talaba nti twamutonda okumuggya mu matondo 
g’amazzi g’ekisajja naye n’ava awo n’afuuka omulabe ow’olwatu? 
N’atufaananya ebintu ebirala ne yeerabira engeri gye twamutondamu. 
N’agamba nti: ‘Ani agenda okuzuukiza amagumba gano nga gamaze 
okufuuka obuwulungwa (enfuufu)?’ Gamba nti: ‘Agenda kugazuukiza 
Oyo eyagatandikawo okugatonda olubereberye ate nga ye mumanyi 
ku buli kitonde. Oyo abaggyira omuliro mu muti ogwakiragala ne 
musobola okukuma. Oyo eyatonda eggulu zonna n’ensi alemwa atya 
okutonda abantu nga bo? Nedda wabula Ye Mutonzi Omumanyi. Eki- 
gambo kye bw’aba asazeewo ekintu kwe kugamba nti ‘Beera’ ne kibee- 
ra. Okutenderezebwa kwa Oyo eyassa obufuzi obw’oku ntikko mu 
Mukono Gwe ate nga gy’ali gye mujja okuddizibwa.” (Yaasiin, 36:77- 83) 

“Ajja ebiramu mu bifu, ate ebifu n’abiggyamu ebiramu, ensi 
n’agiwa obulamu oluvannyuma Iw’okufa kwayo, nammwe bwe mutyo 
bwe mugenda okuggyibwayo (okuzuukizibwa).” (Ruum, 3o: i9) 

“Gamba (ggwe Mubammadi) nti: ‘Ka mubeere mayinja oba 
byuma, oba ebintu ebyatondebwa ebibazitowerera mu mitima’. Bajja 
kugamba nti, ‘Ani agenda okutuddiza obulamu (okutukomyawo)’. 
Gamba nti: ‘Oyo eyabatonda omulundi ogwasooka!’ Bajja kukunyee- 
nyeza omutwe bagambe nti: ‘Ekyo kigenda kubeerawo ddi?’ Gamba 
nti: ‘Oboolyawo kiri kumpil’ ” (isra, 17:50 - 5i) 

“Abange abantu! Bwe mubeera mu kubuusabuusa ku bikwata ku 
kuzuukira, mumanye nti mazima Ffe twabatonda nga tubajja mu 
ttaka oluyannyuma ne tubajja mu ttondo ly’amazzi g’ekisajja, oluvan- 
nyuma ne tubajja mu kisaayisaayi, oluvannyuma mu kinyamanyama 
ekitondeddwaako (ebiyungo) n’ekitatondeddwaako, tusobole okukin- 
nyonnyola gye muli ne tutebenkeza mu nnabaana w’abakazi kye twa- 
gala okumala ekiseera ekigere. 01uvannyuma ne tubafulumya nga 
muli baana bawere, oluvannyuma musobole okukakata. Mu mmwe 
mulimu abafiisibwa era mu mmwe mulimu oyo azzibwa eri obulamu 
obusinga okubeera obwa wansi obw’obukadde abeere nga talina 
ky’amanyi oluvannyuma Iw’okubeera nga yali alina ky’amanyi. N’ola- 
ba ensi nga teriimu bulamu, naye bwe tumala okugitonnyesaako 
amazzi, ekyamuka (n’efuna obulamu) era n’ereeta (n’emeza) buli 
kintu ekisanyusa.” (Hajji, 22 : 5 ) 

Bino engeri gye biri bigambo bya Allab Owoobuyinza, atwala obu- 
lamu bw’abalamu ate abafu n’abazuukiza, biraga nti okuzuukira kugen- 
da kubeerawo awatali kubuusabuusa. Mu maaso g’ekintu kino eky’oku- 
beraawo awatali kubuusabusa, omuntu alina okuteeka mu birowooza 
okulangirira kuno: “Ojja kufa nga bw’owangadde, era ojja kuzuukizibwa 
nga bw’ofudde.” Mu ngeri eyo omuntu ateekedwa okweteekerateekera 
olunaku luno. 

Nga Yunus bwe yagamba nti: 

Mikwano gyange! Baganda bange! 

Ntya nti nja kufa. 

Ate nga ndi mwetegefu okufuna kye nsaanira. 

Bwe ntyo sifaayo nga nfudde. 

_ 

Ate Allah Owoobuyinza agamba nti: 

“Omuntu yenna akola ekirungi ekizitowa nga akanyiikuuli ajja 
kukiraba; ate oyo yenna akola ekibi ekizitowa nga akanyiikuuli ajja 
kukiraba.” (Zalzala, 99 : 7-8) 

“Olunaku Iwe watalibaawo kyabugagga oba omwana birigasa 
muntu, okuggyako oyo (aliganyulwa) alijja ewa Alla n’omutima omu- 
lamu.” (Sbuaraa, 26:88 - 89) 

Omutontomi omwatikirivu Arif Nibad aya zino zaamuwa amaanyi 
n’ayiiya ennyiriri zino wammanga: 

Baagamba nti: “Teri nku mu muliro; 

Omusaabaze y’ajja okwetwalira enku ze! 

Olwo ne mmanya nti omuntu agenda mu Jjana 

Aliba alina okwetwalira ebimuli bya looza ne lily. 

Yunus naye atulaga nti omuntu abna okweteekateeka ng’agenda mu 
Lunaku Iw’okulamula n’agamba nti: 

Enkya omulimu gujja kuba nga tegunnaggwa. 

Bwe guba nga tegukomekerezeddwa leero ku nsi kuno! 

Mu bigambo ebirala, Enkomerero kifo ekitaddizibwawo eri abantu 
abalungi n’ababi kubanga tewali kintu kisinga kuba kya butonde oku- 
singa okusasula obulungi n’okubonereza abo abasaanira okubonereze- 
bwa. Singa tewaab makomera oba ebitongole ebirala mwe bateeka aba- 
menyi b’amateeka n’abakozi b’ebibi mu nsi eno ey’ekiseera obulamu 
bwandibadde buzibu nnyo. Ne bw’oyogera ku nsonga eno yokka, kyan- 
dibadde kisoboka okukkiriza okubeerayo kw’Olunaku Iw’enkomerero. 

Kintu kyangu okugeraageranya ng’oyita mu bifaananyi bino: 
Omuntu ayagala nnyo okubonereza ng’ekintu ekibi kimukoleddwako ne 
bwe kubeera kubojjebwa kwa kiwuka ku mubiri gwe. Ku ludda olulala, 
omuntu asiima ekirungi ekiba kimukoleddwa ne bwe kibeera kikopo kya 
kaawa era ekirungi akijjukirira emyaka egiwera. N’olw’ekyo buba buzibe 
bwa maaso obutakkirizika okulowooza nti ebikolobero ebikolebwa 
omuntu wamu n’ebintu ebirungi omuntu by’akola mu bulamu bwe nti 
bisigala nga tebifiiriddwaako Allab Owoobuyinza. Waliwo abalyazaa- 
maanyi bamusibiramubbwa abanyigiriza abalala; okwemulugunya 
kw’omuntu gwe banyigirizza; obukaafiiri bw’atab mukkiriza; n’obukki- 

riza bw’omukkiriza mu bulamu ku nsi kuno. Singa tewali kusasulwa 
mpeera n’abantu okubonerezebwa olw’eneeyisa embi, okutonda abantu 
kwandibadde tekuliimu makulu. Si kyokka naye n’enteekateeka ezaatee- 
ka ebitonde byonna wansi w’okulabirirwa kw’abantu nazo tezandibad- 
demu mugaso. Bino byonna byandibadde bikontana n’ekitendo kya 
Allab Owoobuyinza Oyo Omwenkanya era Ateekubiira. Nga AUab 
Owoobuyinza ali wala nnyo n’obutaba mutuukirivu, mu ngeri y’emu ali 
wala nnyo n’okugwa mu bukendeevu obwo. Olw’okukkaatiriza ensonga 
y’Olunaku Iw’okubala abantu, okusasula empeera n’okubonereza, Allab 
Owoobuyinza agamba nti: 

“Abaffe omuntu alowooza nti ajja kulekebwa awo nagalaale?” 

(Qiyaama, 75 : 36) 

“Abaffe mwalowooza nti twabatonda mu muzannyo era nti temu- 
genda kuzzibwa gye tuli?!” (Mu’minuuna, 23 : 115) 

“Tetwatonda ggulu n’ensi nga tuli mu muzannyo.” (Duklian, 44: 38) 

“Abakaafiiri ne bagamba nti: ‘Essaawa (endagane) tejja kututuu- 
kako’ Gamba nti: ‘Ndayira Katonda wange Amanyi ebikusike! Mazi- 
ma ddala ejja kubajjira; tewali kintu kyonna ka kibeere nga kizitowa 
nga empeke y’akalo nga kiri mu ggulu oba mu nsi wadde nga katono 
okusinga ku mpeke y’akalo okuggyako nga kiri mu Kitabo Ekinnyon- 
nyofu.” (Sabaa, 34 : 3) 

“Allab! Teri asinzibwa mu butuufu okuggako Ye. Ajja kubakunn- 
gaanya ku Lunaku Iwenkomerero olutalinaamu kubuusabuusa. Ani 
ayogera emboozi esinga eya Katonda?” (Nisaa-i, 4:87) 

“Abange mmwe abakkiriza! Mukkirize Allab ne Omubaka We, 
n’Ekitabo Kye ekyo kye yassa eri Omubaka We, n’Ekitabo ekyo kye 
yassa olubereberye. Naye omuntu awakanya Allab ne Bamalayika Be, 
n’Ebitabo Bye, n’Ababaka Be, n’Olunaku Iwenkomerero, aba abuze 
olubula olw’ewala ennyo.” (Nisaa-i, 4:i36) 

“Abuuza nti” ‘Olunaku Iw’okuzuukira lugenda kubeerawo ddi?’ 
Naye (olunaku) amaaso bwe galiggwaamu ekitangaala, omwezi ne 
gusiikirizibwa, enjuba n’ezingibwa wamu n’omwezi, omuntu agenda 
kugamba nti: ‘Obuddukiro buli ludda wa?’ Nedda! Tewali buddukiro. 

^ Ewa Katonda wo ku Lunaku olwo ye walibeera obutebenkevu. Omun- 

tu ajja kutegeezebwa ku Lunaku olwo ebyo bye yakola okusooka ne 
bye yakola oluyannyuma.” (Qiyaamah, 75 :6 -13) 

Ekiseera olunaku Iw’okuzuukira we lugenda okubeererawo tekyoge- 
rwako mu Kulaane wadde mu badiisi (ebigambo n’ebikolwa bya Nnab- 
bi). Wabula, obubonero obutono n’obunene obulaga okusembera 
kw’Olunaku olwo babwogerako mu bikolo ebyo ebikulu. Tuyinza 
okubwogerako wano mu bufunze: 

a. Obubonero obutono: 

1. Okusoma n’okumanya bijja kukendeera ate obutamanya 
bweyongere. Omwenge n’obwenzi bijja kuba bikolebwa kyere. 

2. Okutta nga kuva ku busonga omutali oba awatali nsonga yonna 
kujja kweyongera. 

3. Obwenkanya n’ensonga okuwulirwa bijja kuvaawo abantu nga 
tebakyafaayo oba ekintu kiri mu mateeka oba nedda, kikkirizi- 
bwa oba tekikkirizibwa. 

4. Okwewaggula ku bazadde n’okufukaamirira abakyala bijja 
kweyongera. 

5. Okubba mu bipimo n’okulya enguzi bijja kusaasaana era buli 
muntu ajja kutandika okubyemulugunyako. 

6. Okussa ekitiibwa mu bantu n’ekisa bijja kukendeera nnyo era 
abantu bajja kuba nga tebakyafa nnyo ku kulabulwa. 

7. Okusenguka okudda mu bibuga kujja kweyongera. Ebizimbe bijja 
kututumuka. Abantu abatasobola mirimu n’ababi bajja kuwee- 
bwa ebitiibwa era be bajja okubeera n’obuyinza n’amaanyi. 

8. Okukuba zaala, okulagula n’ebikozesebwa mu zaala bijja kuyitirira 
era bibe biganzi. Abantu bajja kuba nga tebakyafaayo ku biseera. 

9. Okwonoona ssente, ebintu, n’ebintu eby’omugaso kujja kweyon- 
gera. Abantu bajja kufa nnyo ku bintu by’ensi okusinga essanyu 
eriri mu Lunaku Iw’enkomerero. 

b. Obubonero obunene: 

I. Omukka ogugenda okumala ennaku amakumi ana. 

- 

2. Okujja kwa Dajjaali masiya 

3. Okujja kw’ekisolo ekiyitibwa Daabatul Ardbwi, 

4. Enjuba okuviirayo ebugwanjuba 

5. Ya’juuj ne Majuuj okusaasaanira ensi eno. 

6. Nnabbi Yisa (emirembe gibeere ku ye) okudda ku nsi. 

7. Nnawookeera w’omuliro ogw’amaanyi ogugenda okwaka ogu- 
genda okwokya ekitundu ky’e Rijaazi. 

8. Okubbira kw’ebifo bisatu mu Buvanjuba n’Obugwanjuba ne mu 
kizinga kya Buwalabu. 

Olunaku Iw’okulamula lugenda kutandika Israafiilu, omu ku Bama- 
layika abakulu bw’alifuuwa enngombe era okuzuukira kugenda kubaawo 
ng’afuuye enngombe y’emu omulundi ogw’okubiri. Kino kyogerwako 
ku Kulaane bwe kityi: 

“Engombe (suur) n’efuuyibwa, bonna abali mu ggulu zonna 
n’abo abali mu nsi ne bazirika okuggyako oyo Allab gwaliba ayagadde 
(n’asigalawo) oluvannyuma n’efuuyibwa omulundi omulala, olwo 
bonna ne besanga nga bayimiridde batangaaliridde (balinda ekigenda 
mu maaso).” (Zumar, 39 : 68) 

Okwongera ku bigambo bino n’okunnyonnyola obubonero bw’Olu- 
naku Iw’okulamula, waliwo enteekateeka endala ey’enngombe Israafiilu 
gy’agenda okufuuwa. Okusinziira ku kuteekulula kuno, wajja kubeerawo 
okufuuwa mu nngombe kwa mirundi esatu: 

1. Okufuuwa kw’omu bbanga (Nafkbatul Eadbwaa): Enngombe 
eno bw’erifuuyibwa, ensi yonna ejja kuba nga teyeenyeenya. 

2. Okufuuwa okw’okubwatuka (Nafkbatul Sswa-iqah): Enngombe 
bw’erifuuyibwa ku mulundi guno, buli kintu kigenda kuzikiri- 
ra. Teri lusozi lugenda kusigalawo ate ensi egenda kusigala nga 
ya museetwe era nga ntereevu. Buli kintu kijja kuzikirira. Allab 
Owaamaanyi Yekka y’agenda okusigalawo. 

3. Enngombe y’okuzuukira n’okulamulwa: Allab Owaamaanyi ajja 
kulagira ebiriwo byonna “okuyimirira” era bui muntu agenda 
kuzuukira ayimirire. (Tefbiimu, iv, 591) 

_ 

Allab Owaawaggulu agamba nti: 

“Enngombe ejja kufuuyibwa, olwo abantu bave mu ntaana zaa- 
bwe nga banguyiriza okugenda eri Katonda waabwe. Bajja kugamba 
nti: ‘Nga zitusanze! Ani atuzuukizizza okutujja we tubadde twebase 
(mu ttulo twaffe). (Bajja kugambibwa nti) kino (Allab) Omusasisizi 
ennyo kye yabalagaanyisa era n’ababaka ne boogera mazima!” (Yaasiin, 
36 : 51 - 52) 

Okusinziira ku bamanyi abamu, abatakkiriza n’abo abagyemera 
Allab Owaamaanyi bajja kufuna obulumi n’ebibonerezo mu ntaana. 
Wabula, obulumi obuli mu ntaana butono nnyo bw’obageraageranya ku 
bulumi obuli mu muliro. Olw’ensonga eyo ekiseera omuntu ky’amala 
mu ntaana kibalibwa ng’ekiseera ky’okwebaka. Bwe balizuukira okuva 
mu ntaana abo abaakola ebyonoono n’abo abaafa nga tebakkiriza bajja 
kusisinkana obulumi obuyitirivu era awo bajja kutandika okupapa 
n’okulaajana nga basaba obuyambi ng’eno bwe bagamba nti, “Tuswad- 
de, kiki ddala ekigenda mu maaso.” (OmerNasbi Bilmen, Tefsir, VI, 2943) 

Abo abaliba basaliddwa ebibonerezo byabwe bajja kwogera ebigambo 
bino: ‘Tuswadde! Mbeera ki eno gye twesanzeemu. Okusinziira ku ndaba 
eno, ebibonerezo by’omu ntaana bijja kuggyibwawo mu kiseera kya myaka 
amakumi ana, ebbanga eriri wakati w’enngombe esooka n’eyokubiri. 
Omufu ku kiseera ekyo ajja kubeera mu mbeera ya kwebaka. Olw’ensonga 
eno, bwe balizuukuka okuva mu tulo otwo ku Lunaku Iw’okulamula ne 
bamanya nti bagenda kufuna ebibonerezo bajja kulaajana nga bwe bagam- 
ba nti “ani oyo atuzuukusizza okutujja mu tulo twaffe?” 

Ekikulu okujjukira wano si ddi Olunaku Iw’okulamula Iwe lulibee- 
rawo, wabula buli muntu abe nga yeetegekedde okufa ng’olunaku Iwe 
olusembayo, era n’obulamu bwe obw’Olunaku Iw’enkomerero. 

Ensi kitangalijja ekikwenyakwenya, so ng’Enkomerero bwe bulamu 
obutaggwaawo. Tulina okwekuba mu kifuba ne tudda mu mbeera yaffe 
ng’okufa tekunnatutuukako. Kino tusaanidde okukikola tusobole 
okwewala ebibonerezo n’okwejjusa nga tetulina magezi gonna. Tewali 
kubuusabuusa nti buli muntu ajja kugoolekaganya ne malayika Izraa-ilu 
(Malayika w’okufa) mu kiseera ky’atamanyi wadde ekifo. Olw’ensonga 
eyo omuntu ateekeddwa okumanya ensonga eziri emabega wa aya eno: 

“Mudduke mudde eri Allab.” (Dbariyaati, 5i:50) Kino kiba kijja kumuyam- 
ba asobole okunoonya obuyambi okuva ewa Allab nga obuddiro bwe. 

Abakkiriza abannamaddala be bo abatandikirawo okusiga mu bula- 
mu obujja oluvannyuma Iw’okufa okutandika n’olwaleero nga tebanna- 
lindirira lunaku Iwabwe olusembayo (okufa). Abantu ab’ekika ekyo 
tebajja kutya wadde kubeera na nnaku ku lunaku olw’entiisa olunaku 
olw’okusala emisango. 

Omutontomi omwatiikirivu Yunus ayogera ku by’ayagala ku 
Lunaku Iw’okulamula 

(Allah Owaamaanyi) nkusaba otuteeke 

Mw’abo abaliyingira ennyumba entukmu eya Firdawsi. 

Ne mw’abo abagenda okulaba obulungi bwo 

Bwe balituuka mu maaso go. 

VI. OKUKKIRIZA OKUGERA 

Okwagala kwa Allab kuli mu buli kyonna ekiriwo. Tewali kintu 
kiyinza kubeerawo nga tekiriimu kwagala kwa Allab na maanyi Ge. Ne 
bwe kaba kaweke ka nfuufu tekayinza kuva mu kifo kudda mu kirala 
oba akaswera akatono okukyusa ebiwawaatiro byako awatali kwagala 
kwa Allab. Okuva Allab Owoobuyinza Iw’alina okumanya okusinga 
okwa buli kintu wamu n’okumanya ensonga mu buli kimu era n’amage- 
zi era ng’amanyi ekyagwawo mu biseera eby’emabega n’ekijja okugwawo 
n’ekirigwawo. Okusalawo (okugera) ekintu ekirigwawo mu biseera 
eby’omu maaso kwe kuyitibwa. “Okugera (Qadar)” ate ekintu ekige- 
reddwa bwe kigwawo nga Mlab bwe yakigera ekyo kye kiyitibwa “oku- 
salawo kwa Allab (Qadha).” 

Omuntu tayinza kutegeerera ddala n’amalayo bulungi amakulu 
g’okugera ng’akozesa okumanya okw’obuntu n’ebipimo abantu bye 
bakozesa. Era eyo ye nsonga Iwaki okugera kwa Allab kubadde kujja 
kukozesebwa bubi emirundi mingi. Tewali kinene muntu ky’ayinza 
kuganyulwa mu kugezaako okusima amakulu g’okugera kubanga oku- 
tegeera kw’omuntu kulina we kukoma. Kulaane kino ekiraga bulungi 
era tekkiriza muntu kubaako ky’akola okugezaako okusima okugenda 
ewala ekigambo kugera: 

“Ewuwe ye wali ebisumuluzo by’ebintu ebitalabwako (ebyekwese) 
teri abimanyi okuggyako Ye....” (An’aamu, 6: 59) 

Nga bwe kitasoboka kunnyonnyola muntu eyazaalibwa nga muzibe 
langi (kkala) z’ebintu, na bwe kityo okutegeera kw’omuntu, n’okubeera 
nga kulina we kukoma, n’ebigambo ebitono by’alina, tasobola kutegeera 
kumalayo byonna ebyekwese n’ebintu ebikwata ku kugera. Abo bokka 
Allab be yawa okumanya okw’enjawulo be balinako akatono akayinza 
okubayamba okutegeera okugera. Emboozi eno eri mu Kulaane ennyon- 
nyola bulungi kye twagala okugamba. 

Allab Owoobuyinza atuma Nnabbi Musa (emirembe gibeere ku ye) 
eri Kbidri (emirembe gibeere ku ye) Allab gwe yali awadde okumanya 
okw’enjawulo, Musa (emirembe gibeere ku ye) asobole okubaako ne 
by’amuyigako. Okumanya kuno Kbidri kwe yali alina kwali kuzza eki- 
tangaala okuva ku Lubaawo Olukuumibwa (Lawubul Mabfuuz) oluli 
ewala n’ebintu ebivaako ensonga n’ebigendererwa. Musa (emirembe 
gibeere ku ye) ne Kbidri (emirembe gibeere ku ye) batandika okugenda 
ku lugendo ne batandika okufuna okweyoleka kw’ebintu ebitukuvu.^ 
Bwe weetegereza ebintu ebiri mu mboozi eyo ebyatuukawo ng’okozesa 
amagezi, omuntu ayinza okukisanga ng’okuwummula ekituli mu lyato 
kiraga butali bwenkanya eri bannanyini lyato naye ng’ate omuntu 
bw’addamu n’atunuulira ekintu kye kimu nga bwe kyali, kyali kitegeeza 
kukuuma lyato obutanyagibwa bantu abaali balumbye akatundu era nga 
lyali lya kusigala nga lye livaamu ku ssente n’okuyamba bannyini lyo 
abaali abaavu. 

Mu ngeri y’emu wadde ng’okutta omwana mu mboozi eyo kwali 
kulabika (ku ngulu) ng’okutemula, naye nga mu butuufu kwali kutaasa 
bulamu bwa bazadde be abaali abakkiriza n’okubateekerateekera Olu- 
naku Iwenkomerero. Era bw’otunuulira ku ngulu, eky’okuzimba ekisen- 
ge abantu abaali bagobaganyizza Kbdri (emirembe gibeere ku ye) ne 
Musa (emirembe gibeere ku ye) kuno mu butuufu kwali kukuuma bya 
bugagga eby’abaana ba mulekwa ababiri. 

Wabula ebikusike n’ensonga eziri emabega w’ebintu ebyo bisobola 
kuvumbulwa ng’omuntu ayise mu kumanya Allab kwe yamuwa. Olw’en- 
songa eyo ebikusike ebikwata ku kugera tebisobola kutegeerwa magezi 

gokka. Okutegeera amakulu agali mu kugera kiri wala n’okutegeera 
kw’omuntu ng’akozesa amagezi ge aga bulijjo. Eyo y’ensonga Iwaki 
Nnabbi Mubammadi (Allab asse ku ye okusaasira n’emirembe) yutula- 
gira okukkiriza okugera kwa Allab era n’atugaana okukukubaganyaako 
ebirowoozo n’okukaayana ku bikukwatako. Bwe yasanga abantu nga 
babbinkidde mu kukubaganya ebirowoozo ku bikwata ku kugera, Nnab- 
bi (Mlab asse ku ye okusaasira n’emirembe) yagamba nti: 

“Abaffe waliwo eyabawa obuvunaanyizibwa okukubaganya ebi- 
rowoozo ku nsonga y’okugera oba kino kye kyatumya (Omubaka) gye 
muli? Abo abaabasookawo baazikirira olw’okukubaganya ebirowoozo 
na kutaganjula nsonga ya kugera. Kale temuddamu kugikubaganyako 
birowoozo.” 

Ekikulu mu nsonga eno si kwe kunoonya okusima n’okusokoola 
ebikwata ku kugera, wabula okutegeera obubaka obukulu obugirimu 
n’okumanya obuzibu obuli mu kugitegeera. Allab enneeyisa y’abantu 
yagyawulamu emirundu ebiri: 

1. Ebintu eby’obuwaze / ebikolwa ebiteekeddwa okubaawo 

2. Ebintu eby’enyongeza / ebikolwa ebya kyeyagalire. 

1. Ebintu Eby’obuwaze / Ebikolwa Ebiteekedwa Okubaawo. 

Ebikolwa eby’obuwaze bigwawo nga tetubyagadde oba okubisalawo 
era bino biva ku kugera na kusalawo kwa Allab. Tekisoboka n’akatono 
okubaako ne kye tubikolako oba okukyusa entambula y’ebintu ebyo. 
Okuzaalibwa, okufa, okuzuukira, okwebaka, okulumwa enjala, enkula 
gye twakulamu, ebiseera bye tumala ku nsi n’ebirala ebifaanana bityo, 
byonna bimu ku bintu eby’obuwaze era ebitasobola kwewalika. Ebintu 
ebigwawo bwe bityo oba ebikolwa bwe bityo biyitibwa okugera kwen- 
nyini {qadarul mutwlaq) era abantu ssi be bakuvunaanyizibwa ku bintu 
ebirina okubeerawo n’ebikolwa. Amaaso g’abantu tegasobola kulaba 
n’amatu gaabwe tegasobola kuwulira ebintu ebyo Iwe binaagwawo. 
Omutontomi Omusuufi Omwatiikirivu ayitibwa Ruumi alaga embeera 
eno ey’ekyewuunyo bw’atyi: 

“Wona okugera okw’engeri eyo, ate entuuko eyita mu kwetaba mu 
h kugera okulala n’okusalawo okutukuvu.” 

Kulaane yo mu aya eno wammanga eyogera bw’etyi ku kugera nga 
bwe kutasobola kwewalika era nga bwe kulina okugwawo. 

N’ekiragiro kya Allab okwo kusalawo okwakolebwa (okulina 
okutuukirizibwa).” (Ahzaab, 33 : 38) 

Wabula omuntu tateekedwa kulowooza nti ebintu by’obutonde ebi- 
gwa bitalagaanye nti kwe kugera era kwe kusalawo. Okugera mu ng’eri 
emu kutegeeza butebenkevu na kutereera kwa nsi era kulaga enkola 
entukuYU erimu okutereera kuno nga Allab Owoobuyinza kino bw’aki- 
nyonyola mu Kulaane. 

“Mazima ddala buli kintu twakitonda mu kigero (kyakyo ekituufu).” 
(Qamaru, 49) 

Eno y’ensonga Iwaki okuwakanya ebiva mu kugera bwe kitegeeza 
obutamanya oluusi n’obusiru. Buli kintu kitambula nga kiri mu biseera 
byakyo ebituufu. Okugeza, entambula y’enjuba egenda bulungi nga 
tewali muntu yeeraliikirira oba n’afuna okubuusabuusa mu ntambula 
yaayo oba nafuna okutya nti enjuba egenda kusemberera ensi ejookye 
oba yeeyongereyo ewala eteeke obulamu mu katyabaga. Abasiraamu 
n’abatali Basiraamu bonna bakkiriza nti enjuba eva Buvanjuba n’egwa e 
Bugwanjuba buli lunaku awatali kwosa oba okukeerewa. Mu ngeri 
y’emu, omuntu bw’ategeera ensonga eri emabega w’ekintu kye kimu 
kirungi oba kimulabikira ng’ekibi (ekirimu emitawaana) yandigambye 
nga takirumyemu nti, “embeera yonna ekivuddemu, ekyo kye kituufu 
okubeera.” Kino kitegeeza kukakasa na kukkiriza ntegeka za Katonda. 
N’abatakkiriza abasinga okubeera ab’omutawaana muli munda bawulira 
nga bamativu bwe balaba engeri ennungi era ekkiriziganya, ebintu gye 
bitambulamu era n’engeri entebenkevu ensi gye yassibwawo. Beewuunya 
ebintu engeri gye bitambulamu. Buli kintu kikusike abantu kye bavum- 
bula, nga kwe kwagala kwa Katonda (ayagadde bakikole), kisika abantu 
abategeera ne bwe batabeera bakkiriza, eri ebyewunnyo by’entegeka za 
Katonda mu kiwonvu ekitaggwaawo, era ne kubeewuunyisa, ng’og- 
gyeeko okumala gawakanya ensonga eziri emabega w’ebintu ebikusike. 

Abo abaleeta ensonga ezitategeerekeka ne boogera ebitaliimu nsa 
nga bwe waliwo embeera etambuza okugera abo tebategeera bikusike 
ebikwata ku kugera kwa Katonda era tebalina kulowooza yadde amagezi. 
Abantu ab’ekika ekyo tebasobola kwawulawo kirungi na kibi, ekituufu 

n’ekikyamu, ekintu ekyaddala n’ekitali kyaddala, era abo butamanya 
bwe bubatawaanya. 

Ku ludda olulala, kyeraga kyokka nti ebintu okugera n’okusalawo kwa 
Allab tebimanyiddwa nga bwe bifaanana. Okutukweka ebintu bino mu 
butuufu kusaasira eri omuntu kubanga, singa amanya ekigenda okumutuu- 
kako kye kimu kirungi oba kibi, obulamu bwandimukaluubiridde nnyo. Mu 
ngeri eyo, ebintu ebitambuza obulamu bwe, okugeza okulya, okunywa, 
okukola n’ebirala byandiyimiridde. Abantu bawangaala n’essuubi 
ery’okuwangaala era tebakutukawo na kusuubira ne bwe babeera ku mugo 
gw’entaana kubanga AUab Owoobuyinza yabakweka okugera n’okusalawo 
kwe. Kuno kusaasira nnyo era nteekateeka ntukuvu entuukirivu ebisobozesa 
omuntu okugenda mu maaso n’obulamu bwe mu nsi muno. 

Bwe tudda ku bikwata ku bibi ebikolebwa, tewali kibi kiva mu kwa- 
gala kwa Allab. Wabula yakkiriza ebikolwa ebibi okubeerawo ng’ekye- 
taagisa okugezesa mu nsi muno. Allab Owaamaanyi yakugira omuwen- 
do gw’ebibi ebizuuka era okukoma ku muwendo guno kulimu okusaasi- 
ra eri ebitonde kubanga takkiriza bibi byonna ebyetoolodde obulamu 
okugwawo. Kino tuyinza okuba nga tetukimanyi naye okukugira ebibi 
kukuuma abantu ku bintu ebirabwako n’ebitalabwako ebyandibatuusiz- 
zaako obulabe. Ekitali ekyo, singa abantu nga baali tebalina bukuumi 
bwenkana awo abantu bandisendasendeddwa okukola amazambi oku- 
sinziira ku bibi n’okwegomba kw’omwoyo. Kino kiri kityo kubanga 
omuntu yettanira okukola ebibi nga bwe yettanira okukola ebirungi. 

Allab Owaamaanyi okusendebwasendebwa kuno akwogerako 
bw’atyi: 

“Omuntu asaba ebibi nga bw’asaba ebirungi omuntu apapa nnyo.” 
(Israa, 17 : 11) 

“Singa Allab yali ayanguyiriza abantu ebibi (bye beesabira) nga 
bw’abanguyiriza ebirungi, olwo bandibadde baatuusibwako dda ebi- 
Zibu (Yunus, 10:11) 

Abantu mu nsi gye bakoma okulowooza n’okwepimamu gye bako- 
ma okumanya amakulu agali mu aya zino. Okutegeera okukuuma Allab 
kw’awa omuntu tusobola okuwa ebifaananyi bino ebiraga ekisenge eki- 
tukuvu ekitangira obubi n’ebintu ebirumya okuzuuka (ebigwawo). 

Leka tutunulire ku nneeyisa y’omulimba n’ebigambo bye. Okusobola 
okumatiza omuntu omulala, oba alina okukozesa ebigambo nga: “Ge 
nkubuulira ge mazima. Bwe mba nnimba amaaso gange gazibe” (wano 
bagamba Katonda ankube bbalaayi oba Katonda ankolimire). Bw’ayogera 
eby’obulimba taziba maaso era okugezesebwa kwe n’ekiseera ky’ebigezo 
mu nsi eno bisigala nga bulijjo bwe bibeera nga tebikyuseeko. Mu ngeri 
y’emu abantu bangi abakola endagaano ne bayisa mu kamwa ebigambo 
ebyagala okwefanaanyirizaako bwe bityi: “Bwe nkola bwe ntyo omutwe 
gwange gukutulweko oba emikono gyange gimenyeke; bwe neeyisa bwe 
ntyo (waakiri okufa naye nga sikoze bwe ntyo). Ebigambo bino biyinza 
okuba nga bya ddala ng’oli ky’ayogera akitegeeza mu kiseera w’ayogere- 
ra ebigambo ebyo. Wabula abantu bangi abakola ebintu ebyawukana ne 
bye basuubiza nga kyandibadde kibakakasaako ebintu ebibi bye basaba 
okubatuukako (okufiira mu kitooke kya gonja, laddu okunkubira wano). 
Naye wadde nga beesanga mu mbeera gye batayagala, emitwe gyabwe 
tegitemebwako (okuntemangako omutwe) oba emikono gyabwe okume- 
nyeka wadde okufa. Waliwo ebintu bingi ebyefaanaanyirizaako ebyo. 
Mu mbeera bw’etyo, Mlab Owoobuyinza ateekawo ekisenge ky’obukuu- 
mi okusinziira ku kisa kye n’okusaasira kwe wakati w’omuntu n’ebintu 
ebibi by’ayagala singa akoze ekintu ky’atatekeddwa kukola. Ebintu ebibi 
tebisobola kubeerawo kubanga Allab Owaamaanyi akuuma abantu Be. 
Aya eri waggulu gye twaleese ensonga n’amagezi ebiri emabega wa kino 
ebyogera bulungi. 

Nga batambulira mu kitangaala kino, Abamanyi Mlab n’abaddu ba 
Allab abamutya bakkiriza ebintu ebirungi n’ebibi ebiva mu kugera n’en- 
teekateeka za Katonda olwokubanga baba bamanyi ekisa n’okusaasira 
kwa Allab Owaamaanyi. Ekitontome kino kyogera ku nneewayo eyo eri 
okwagala kwa Allab: 

Buli kintuukako nga kiva wuwo kisanyusa 

Ka kibeere kimuli kya looza oba liggwa 

Ka kibe kyambalo kya bwakabaka oba byambalo bya bafu. 

Okusaasira kwo n’ennaku byombi bisanyusa. 

Mu aya eno wammanga, Owaamaanyi AUab atulagira okubeera mu 
mbeera y’okukkiriza n’okwewaayo: 

“Gamba nti: ‘Teri kijja kututuukako okuggyako ekyo Allab kye 
yatugerera. Ye Mukuumi waffe. Kale abakkiriza bateeke obwesige 
bwabwe mu Allab’.” (Tawuba, 9:51) 

Laba ekitontome kino bwe kijjayo obulungi ensonga eno: 

Manya nti ekibi tekiva wa mulabe oba ekirungi okuva ew’omuntu 

ow’omukwano. 

Byonna ebizuuka bisse mu Mikono gya Allab Owaamaanyi; manya 

nti byonna biva gy’ali. 

Kulaane era etugamba nti Mlab Owaamaanyi alina ekisa era akiraga 
oyo yenna gw’aba ayagadde. 

“Allab bw’akutuusaako obuzibu, tewali asobola kubuggyawo 
okuggyako Ye. Ate bw’akwagaliza obulungi teri ayinza kuzzaayo 
birungi by’aba agabye. Akituusa kw’oyo yenna mu baddu be gwaba 
ayagadde. Era ye Musonyiyi Omusaasizi.” (Yunus, lo: 107) 

Okubissa mu bufunze, emirembe gy’omutima n’ebirowoozo 
gyekwese mu kwewaayo n’okukkiriza okusalawo kwa Katonda. Ebikolwa 
byonna omuntu by’akola ebitali kukkiriza ebiva mu kugera biba bya 
bwereere era tebiriimu mugaso. Omutontomi Omusuufi: Omwatiikirivu 
Ruumi kino akinnyonnyola bw’atyi mu lulimi oluwooma nti: 

“Ojja kufuna obuzibu bw’onogenda n’essuubi ly’okufuna emirembe 
n’obutafuna bubi; era omutawaana ogwo ogwakugererwa okukutuukako 
gujja kukutuukako era gujja kukusanga.” 

“Oteekeddwa okumanya nti tewali nsonda mu nsi eno ey’ekiseera 
eteriimu mitego na bubenje. Tewali ngeri ndala ya kufunamu ssanyu 
okuggyako okuvumbula Allab mu mutima gwo n’okufuna obuddo eri 
okubeera kwe mu mwoyo. Eno ye ngeri yokka ey’okufunamu okuwona 
n’emirembe. Tolaba nti n’abo abawangaalira mu bifo ebisinga obutabee- 
ramu mitawaana mu nsi eno ey’ekiseera era ey’okuggwaawo n’abo aba- 
lowoozebwa okuba abasingira ddala okubeera ab’amaanyi nabo gye big- 
gweera nga bafu.” 

“Oteekeddwa okunoonya obuddukiro mu kusaasira n’okukuuma 
kwa Allab Owoobuyinza okusinga okugezaako okunoonya okuwona mu 
bitimba eby’ekiseera. Allab obutwa abukyusa n’abukufuulira eddagala 

erivumula bw’aba ayagadde ate amazzi n’agafuula obutwa era bw’aba 
nga bw’atyo bw’ayagedde.” 


2. Ebikolwa Ebya Kyeyagalire / Eby’okulondamu 

Allab Owaamaanyi yawa omuntu okusalawo okuteemalirira era 
okupime okusobola okwawula okusalawo kw’abantu ku kusalawo kwa 
Katonda. Omuntu ajja kusasulwa empeera olw’ebikolwa ebirungi ebiva 
mu kusalawo kwe era ajja kubonerezebwa olw’ebikolwa ebibi ebiva mu 
kusalawo kwe. AUab ateekawo engeri esobozesa omuntu okugenda ku 
ludda Iwonna ye (omuntu) Iw’aba asazeewo okutwala. Okwetaba kwa 
Allab Owoobuyinza kukoma mu kuteekawo embeera eyo. Omuntu yee- 
taba mu kikolwa nga omuntu ku bubwe era essaawo ekikolwa ekyo, era 
kibeerera ddala mu nkola y’omuntu. Wabula ebiseera ebimu omuntu 
asobola okulemwa okukola ekikolwa awamu n’okuba nga y’amaliridde 
okukikola nga kino kiva ku Allab Owaamaanyi kwetaba mu kikolwa 
ekyo nga Omutonzi ate era ebiseera ebimu Allab agaana omuntu okuko- 
la nga bw’ayagala. 

Nga bwe twannyonnyodde eddako, ssi kirungi okugezaako okufuna 
kalonda ow’okumanya akwata ku kugera okuggyako kimala okutegeera 
ebikulu ebiri mu kugera n’ensonga Iwaki weekuli. Abamu ku abo Allab 
be yawa okuyingira ejjana be bakkirizibwa okugonjoola ebikusike 
ebikwata ku kugera. Olw’ensonga eyo, okugezaako kwonna okuggulawo 
omulyango ogutuusa omuntu eri ebikusike ebikwata ku kugera kutegee- 
za kugenda wala. Okugera bwe kuba nga kukuumiddwa ng’ekyama era 
ng’omuntu tategeezebwako ku kiki ekijja okuzuuka mu biseera ebyo mu 
maaso abamu ku bantu abatamanyi bagamba nti: “nze okugera kwange 
baakuwandiika bubi (oba AUab bw’atyo bwe yangerera okubeera). 
Okwogera bwe batyo, abantu abo bawuunula entegeera yaabwe ku 
bikwata ku kugera basobole okudduka obuvunaanyizibwa obw’ebikolwa 
byabwe n’emirimo gyabwe. Okugezaako omuntu okudduka obuvunaa- 
nyizibwa bwe n’okukolera mu mbeera etekwatagana na kigendererwa 
kya kutondebwa, kya butaliimu na kumala biseera. 


Okumanya kwa Allab Owoobuyinza tekulina kkomo wadde ensalo. 
Amanyi ebyo byonna ebyaliwo, ebiriwo n’ebiribeerawo mu biseera 
eby’omu maaso sso nga okumanya ebyo mu maaso kweyolefu nnyo 

- 

ng’okumanya ebyo ebyakayita emabegako. Olw’okuba okumanya kwaffe 
kukolera mu nsi eggwaawo ate nga ya kiseera, kino kitulowozesa nti 
ebintu eby’okugwawo mu maaso ebimanyiddwa Allab Owoobuyinza nti 
era yabigera dda era n’abinyweza tebikyuka. Kino kiva ku magezi gaffe 
okubeera nga tegasobola manafu era nga gakugirwa obutasobola bwaffe 
okulowoolereza wabweeru w’ensalo z’ebiseera. Olutimbe Iw’ebiseera bwe 
luggyibwawo buli kintu kiba kitangaavu. Bw’atyo Nnabbi Mubammadi 
(Allab asse ku ye okusaasira n’emirembe) we yagendera mu lugendo 
Iw’ekiro (Miraaje) yalaba ensi etaggwawo era bwe yali annyonnyola bye 
yalaba yagamba nti: 

“Nnawulira amaloboozi g’ekkalaamu ng’ewandiika okugera” (Haa- 
kim, Mustadrak, II, 405) 

Bwe yali ajjukira bye yalaba mu nsi eteggwaawo yanyumya nti: 

“Nnalaba engeri Abdu Rabmaani Ibn Awuf gye yatwalibwa mu Jjana”. 

Mu lugendo Iwe luno olwamutuusa mu ggulu, Nnabbi (Allab asse 
ku ye okusaasira n’emirembe) yaggyibwa mu nsalo z’ebiseera n’alaba 
ebintu ebirala eby’enjawulo. Allab Owoobuyinza alina okumanya oku- 
takoma okw’ebintu nga bwe biri kubanga talinaako lukomera Iwa bisee- 
ra era takwatibwako biseera na kifo. 

Olw’ekyo, bwe tulowooza ku butasobola bwaffe okutegeera 
eky’ebiseera tujja kusobola okulaba nti Allab yawa abaddu be amaanyi 
agasalawo mu kigero ekyenkana n’obuvunanyizibwa bwe balina. Singa 
tekyali bwe kityo, Allab Omusaasizi ennyo Ow’ekisa ekingi teyanditadde 
mugugu ku baddu be ng’abawa obuvunaanyizibwa obw’ekika ekyo ate 
bw’amala n’abalamula 

Okuba ng’abantu abavunaanyizibwa obutereevu ku bikolwa byawe 
eri Allab era nga Allab ajja kubalamula okusinziira ku bikolwa byabwe, 
kyeraga bwerazi nti Allab yamala dda okubawa eddembe ly’okusalawo. 

Mawulaana Jalaalu Ddiini Ruumi abuulira abo abategeera ensonga 
eno bw’atyi: 

“Omuddu bwe yeewaayo eri okugera, afuna empeera ez’ekyo eri 
Allab. Okugera kuwoomerera nga switi eri omuddu oyo eyeewaayo gye 
It kuli; kuleetera ekyenyi ky’omuddu oyo okumwenya.” 

“Bw’okola obubi ekkalaamu ewandiika nti kibi bw’obeera ku kkubo 
etuufu ekkalaamu ekuleetera essanyu.” 

“Omubbi yagamba poliisi bwe baamukwata nti ekyo kye nkoze 
Allab yali yakigera dda. Bwe yayogera ekyo owa poliisi kwe kumugamba 
nti nange kye nkola nakyo Allab yakigera dda. Okola ensobi ate n’one- 
nya okugera, eyo tesobola kubeera ntegeera ya muntu mugezi.” 


Mu bimpimpi, Sitaane asikiriza omuntu okukola ebibi, ate omwoyo 
ne gumusikiriza okukola obulungi. Singa bino tebyafuulibwa bya kyeya- 
galire eri omuddu ate kiki ekyandiwalirizza ebyo ebibiri, sitaane n’om- 
woyo okuYuganya?” 

“Ffe abantu tulina obusobozi obukweke mwe tuyita okulondawo. 
Laba engeri obusobozi buno gye bukolamu bwe tuba nga tulina ebi- 
rowoozo bibiri eby’enjawulo. Okola okusalawo ku kiriwa ekikusingira 
obulungi; olwo n’osalawo kiriwa ky’otwala ku bibiri! Ate nga tewali 
muntu yenna akuyambako mu kusalawo kwo. Wali ekyo osobola okuki- 
tuukako singa tewalina busobozi bulondawo?” 

“Okukkiriza nti tukakibwa okukola bye tukola eba nsobi nnene. Enzi- 
kiriza ey’ekika ekyo mu ngeri y’emu etegeeza omuntu okulowooza nti 
talina magezi.” Abakkiririza mu ndowooza eya “tukakibwa” ekyo bakikola 
bakozesa magezi, naye ate ne bawakanya eky’omulimo amagezi gwe gako- 
la. Muganda wange! Singa abantu tebaalina busobozi na maanyi agasa- 
lawo, waali wasobola okubeerayo ebigambo nga ‘kino kibi, kiri kirungi?’ 
N’ensolo zokka zitegeera ebintu mu kigero ekigya mu busobozi bwazo. 
Naye, kyetaagisa omuntu okubeera omugezi okutegeera ekintu kino!” 

“Singa abantu baali tebaaweebwa okusalawo okwa kyeyagalire, oku- 
Yumula obulwadde tewandikunoonyezza kuva wa Mlab butereevu mu 
kifo ky’okugenda ew’omusawo? Obulwadde ssomo ddungi eriyinza 
okukusomesa okusalawo okwa kyeyagalire kye kutegeeza.” 


“Bw’oba olowooza nti tolina ddembe lya kwesalirawo Iwaki okola 
enteekateeka ez’okukola ekintu gundi oba gundi olwaleero oba enkya? 
Olowooza omuntu asobola okukola enteekateeka ez’okukola ekintu nga 
talina kusalawo kwa kyeyagalire?” 


“Abange mmwe abakkiririza mu ndaba ey’okukakibwa! Bwe 
mugamba nti omuddu tasobola kwesalirawo nga mu kiseera kye kimu 

mugenderera kukuba bituli mu maanyi ga Allab, temulaba Iwaki Allab 
abaddu be abassaako obuvunanyizibwa olw’ebikolwa bye babakoze? 
Okutwala endowooza bw’etyo era oba oteeka ekitendo ky’omuntu 
eky’obutamanya ku Allab. Mulowooza nti AUab, Omutonzi w’ensi eno 
yonna, atulugunya abaddu be ng’abavunaanye okukola ekintu kye baso- 
bola? Mwekunngaanye, musobole okutegeera ensonga eziri emabega wa 
Allab okuvunaana abaddu be olw’ekyo kye bateekeddwa okukola ne kye 
batateekeddwa kukola!” 

“Mutunuulire ensi yammwe yokka; bwe muba mulowooza nti Mlab 
Yekka y’alina eddembe ly’okusalawo Iwaki muvunaana omubbi ng’alina 
ebintu byammwe by’ababbyeeko olw’ekikolwa ky’aba akoze. Lwaki abamu 
mubabala nga balabe bamwme era ne mubabeerako n’akakukuuzi? Kijja 
kitya okuteeka ezzambi eryo n’omusango ku bantu abatalina ddembe lya 
kusalawo? Olw’ensonga eyo wateekwa okubeerawo eddembe ly’okusa- 
lawo! Ekitali ekyo tewandibaddewo nsonga ezimbisa makomera!” 

Waliwo ensonga endala eyeetaagisa okwogerwako wano: Okutwalira 
waggulu n’okuyisaawo eddembe ely’okusalawo, n’okulaba amagezi nga 
kye krntu ekisinga obukulu, nako kabonero ka butamanya. Bw’atyo omun- 
tu asobola okumanya butya okusalawo kw’omuntu bwe kuli okunafu, 
bw’oba okugeraageranyizza ku kusalawo kwa AUab okutalina kkomo nga 
kino kisinziira ku kumanya n’amagezi by’aba afunye (okutegeera 
kw’omuntu kwe kusalawo engeri....). Nga byonna obirese, okusalawo 
kw’omuntu, nga kutono nnyo tekulina bwe kwenkana, tekutera kusangi- 
bwa mu baddu abo abasanawo ku Iwa Allab. Olw’ekyo ebigambo n’ebiko- 
Iwa eby’abantu abo abatukuvu abatakkrririza mu kusalawo kw’omuntu 
kusobola kulabirwa mu mbeera eno. Tebagaanira ddala nti omuntu talina 
kusalawo, naye okusalawo kw’omuntu bakulaba nga okutaliiwo nga 
waliwo okusalawo kwa Allab okutalinaako kkomo. Naddala, ku baddu abo 
abasaanawo mu AUab bwe bafuuka “eriiso lya Allab n’omukono Gwe” mu 
nsi muno, okusalawo kw’omuntu kulinga omuliro gw’omusubaawa ogug- 
gweerera wansi w’ekitangaala ky’enjuba era gye biggweera nga guwed- 
dewo. Ekifaananyi kino kituwa eky’okulabirako ekirungi. 

Waliwo olugambo olwasaasaana nti Mubammad al-Noor al-Arabi, 
omuweereza wa Allab eyali awangaala obulamu obutukuvu mu biseera 
bya Ba-Ottoman ebyakomererayo, nti yali awakanya eky’omuntu oku- 
beera n’okusalawo okw’obuntu. Kabaka Aboul Kamidi II (Owookubiri) 





OKWATULA OBUKKIRIZA N’EMPAGI ZAABWO 


kwe kumuyita mu misomo gye egy’enjawulo attottole kiki ddala kye yali 
akkiririzaamu. Mukammad al-Noor al-Arabi yannyonnyola endaba ze 
mu ddarasa bwatyi: 

“Nze siwakanyangako kusalawo kwa muntu wabula nagamba nti ku 
bantu abamu kulinga okutaliiwo; kubanga abatukuvu abaasooka buli 
kaseera bawulira nga Allab ali awo (we bali) era okusalawo kwabwe 
tekufuna mukisa kuvaayo mu lujudde. Olw’ensonga eyo, bye bakola 
babikola basinzira ku kusalawo kwa Allab Oyo atambuza ebintu atali- 
naako kkomo, ng’era tebabikola nga basinziira ku kusalawo kwabwe. 
Okugeza kati tuli mu maaso ga Kabaka. Tukola ekyo ekitulagiddwa bwe 
tugambibwa okujja nga tujja bwe batugamba okugenda nga tugenda. 
Tetusobola kukozesa kusalawo kwaffe nga Kabaka oyo atuli waggulu 
asazeewo kirala. Wadde, nga bw’otunula ku bantu abatalina buvunaa- 
nyizibwa n’ebitonde ebirala wabweru, byo birina obwetwaze bungi era 
nga ba ddembe ku bikwatagana n’okwesalirawo. 

Bwe tugenda ewala mu misingi gino emikulu tusisinkana ebintu 
bingi ebyetaaga okunnyonnyola. Naye omulamwa ogw’ensonga guli bwe 
gutyi: 

Omuntu alina eddembe ly’okwesalirawo eryamuweebwa AUab. 
Wadde nga Allab abeeramu mu kukola obwetaavu bwonna, asanyukira 
bintu birungi byokka. Ekigendererwa ky’omusomesa kwe kulaba nga 
omuyizi ateekeddwateekeddwa era n’aweebwa n’okumanya. Naye 
omuyizi bw’aba nga tafuddeeyo mu kkubo eryo, omusomesa talina 
ky’asobola kukola. Mu ngeri y’emu, omulimo gw’omusawo kwe kuvu- 
mula omulwadde. Naye omulwadde bw’atagoberera by’aba amulagidde, 
mulwadde yekka y’ateekeddwa okwetikka obuvunaanyizibwa ku kibi 
ekiba kimutuuseeko. Omulwadde, mu mbeera eno, tateekeddwa kune- 
nya musawo. 

Olw’ensonga eyo, olw’okuba ebikolwa byaffe biva mu kusalawo 
kwaffe, tetuyinza kweggyako musango nga twewogoma mu kugera. 

Okwewozaako okwo okw’omuntu atasinza oba atagoberera eddiini 
by’egamba obwo bubeera buzibe bwa maaso. AUab awa obuyambi omun- 
tu oyo ayagala okusinza, ate tayamba muntu oyo atayagala kusinza. 

Okweggyako omusango olw’ebyonoono bye tukola nga twewogoma 
mu “kugera” mu ngeri eno si kwa bwenkanya, si kwa magezi era si kiko- 
Iwa kya buntubulamu. 


Olw’ekyo, ebigambo bya Sbabadab ebigamba nti “Teri asinzibwa 
mu butuufu okuggyako Allab” bizingiramu amateeka gano gonna, era 
abo abakkiriza bulambalamba omusingi n’amateeka gano n’emitima 
gyabwe n’olulimi Iwabwe babalibwa nga bakkiriza. 

Ssi kya magezi okubeera ng’omuntu tamanyi bintu n’amakulu ebiri 
mu kukkiriza kuno. Abaddu ba Allab abatukuvu abalina emitima egi- 
tuukiridde bawangaala obulamu obusaanira ekitiibwa kya Allab kye 
bawulira munda. Obulamu bwabwe bufaanana nga obulaadi beezinga 
n’ekitangaala kya Allab. Bulijjo bagezaako okwesanyawo mu AUab 
Mubammad Asad al-Arbili, omu ku baddu ba Allab abatukuvu eyatuuka 
ku ddaala eryo yagamba nti: 

“Nkyalwana okulaba nga ntereeza obukkiriza bwange. Nkyagezaako 
okwogera Sbabaada mu ngeri entuufu, kubanga ssi kyangu kugamba nti 
‘Teri asinzibwa mu butuufu okuggyako Allab’ ng’okyalina amasanamu 
mu mutima gwo. Ne bwe nkyogera, kisigala kibuusibwabuusibwa nti 
kikkirizibwa mu maaso ga Allab.” Bwe kityo, okulangirira obukkiriza 
n’ebigambo ‘Teri asinzibwa mu butuufu okuggyako Allab’ kyetaagisa 
okumanya omulamwa gwakyo omutuufu. Okuwa obujulizi okw’obukki- 
riza awatali kukimanyira ddala tekuleeta bigendererwa biba bikisuu- 
biddwaamu, wadde nga tekiri wala nnyo na kuleeta mugaso. Awamu 
n’ekyo okwatula Sbabaada bwe kuba nga kukoleddwa mu ngeri entuufu 
kuwa omwoyo empeera ezitaggwaawo. 

Nnabbi (Allab asse ku ye okusaasira n’emirembe) lumu yawa Kbu- 
tuba n’agamba nti: 

“Omuntu yenna bw’ayatula ebigambo, ‘Teri asinzibwa mu butuufu 
okuggyako Allab ng’akikakasa mu mutima, era nga talina ky’akoze kira- 
la ekikisangulawo Ejjana eba emukakaseeko.” 

Ali (omwana wa taata wa Nnabbi omuto era mukoddomi wa Nnab- 
h bi Allab asse ku ye okusaasira n’emirembe era oluvannyuma eyafuuka 

Kaliifa) kwe kubuuza nti “Mubaka wa Allab! (Ky’ogamba nti) awatali 
kintu kirala kibuzaabuza kigambo kyo kitegeeza ki?” 

Omubaka wa Allab (Allab asse ku ye okusaasira n’emirembe) kwe 
kumuddamu nti “kwe kwagala ensi eno; ye muntu okufiirwa omutima 
eri ensi eno.” (Ibya). 

Radiisi ya Nnabbi (Allab asse ku ye okusaasira n’emirembe) era 
ng’eri ku nsonga y’emu egamba nti: 

“Teri muddu wa Allab agamba nti: ‘Teri asinzibwa mu butuufu 
okuggyako Allab’ gwe batakomekkereza nga bamugguliddewo emiryan- 
go gya ggulu; okutuusa ebigambo bye ebya Sbabaada Iwe bigenda wag- 
gulu ne bituuka ku Namulondo (Arsbi) ya Allab, nga kino akifuna 
ebbanga ly’amala nga takoze mazambi manene.” (Tirmidbi, Daawat, 126) 

Olw’ensonga eyo, omuntu yeetaaga okwewala okukola amazambi. 
Nnabbi (Allab asse ku ye okusaasira n’emirembe) agamba nti: 

“Omuddu bw’akola ezzambi afuna ebbala eriddugavu ku mutima. 
Bwe yenenya ebbala eryo livaawo; ekitali ekyo lisigala ku mutima teri- 
vaako. Bw’akola ezzambi eddala afuna ebbala eddala eriddugavu ku 
mutima, bw’atyo okutuusa omutima gwe Iwe guddugala ng’eryanda.” 
(Tirmidbi, Tafsiir, 83) 

Okwogera ekigambo ekya Sbabaada tekulina kye kukola ku mutima 
gwa muntu afaanana bwatyo. N’olw’ekyo ebintu bino ebina omuntu 
alina okubivaako: 

1. Okuwakana n’abantu abasiru 

2. Okuyitiriza ebyonoono 

3. Okwetabula ebiseera ebingi n’abantu abatakuzira kuwasa oba 
kufumbirwa 

4. Okukolagana ennyo n’abantu abalina emitima emifu ku bikwata 
ku ddiini. 

Sitaane ky’asinga okwettanira ennyo kwe kwekwata omutima 
gw’omuntu. Omutima gw’omuntu bwe gubeera mu kujjukira n’okuten- 
dereza Allab, olwo Sitaane tasobola kugusemberera era yeeyongerayo 

wala. Naye omutima bwe gwesamba okutendereza Allab olwo Sitaane 
agusemberera n’agwekwata. 

Mu Kulaane mulimu awagamba nti: 

“Abaffe ekiseera tekituuse eri abakkiriza emitima gyabwe okugon- 
da nga gitendereza Allab awamu n’amazima agakka?” (Kadiid, 57 :16) 

Omuntu eyeesamba okutendereza Allab n’awangulwa omwoyo gwe 
bye gwagala oyo abeera ng’ekikomo (eky’omuwendo) ekigudde mu ttosi. 
Olutalo Iw’okulwanyisa omwoyo lutuukirira ng’omuntu yeetukuzizza 
okweggyamu embeera zonna embi era n’okuleeta obulungi mu omu- 
lamwa gwe. Abantu abo abasobola okwetukuza mu ngeri eyo bafuna 
emikisa okuva ewa Allab. Allab agamba: 

“Mazima wa kwesiima oyo eyeetukuza.” (A’la, 87 :i 4 ). 

Tewali kubuusabusa nti okwetukuza okw’ekrka ekyo kutandika na 
kwatula bigambo by’okukkiriza. 

Abu Ali Daqqaq agamba nti: 

“Omuddu bw’agamba nti teri asinzibwa mu butuufu omutima gwe 
gulongoosebwa ng’ekiwero ekibisi bwe kirongoosa endabirwamu. Bwe 
yeeyongera n’agamba nti “okuggyako Allab” ekitangaala kya Allab kitan- 
dika okwakira omutima gwe omuyonjo ennyo. Wano kiba kyeraga bwe- 
razi mu mbeera eyo nti Sitaane okugezaako kwonna kw’akola kugwa 
butaka. 

Hasan al-Basri alambulula Sitaane by’aba alowooza bw’atyi: 

“Abantu b’ekibiina kya Mubammadi nngenda ne mbakuumira mu 
mazambi, naye okwenenya kwabwe kunnemesa okutuukiriza kye njaga- 
la. Ebikolwa ebikyamu ebimu mbibafuulira ebirungi. Mu ngeri eno, 
bangi mu bo tebabyewala engeri gye batabitwala kubeera mazambi mu 
ngeri y’emu era tebabyenenya. Era Hasan al-Basri abakkiriza abalabula 
okwerinda Sitaane agamba nti: 

“N’olw’ekyo ebikolwa ebyo ebibalibwa obutabeera mazambi, biko- 
Iwa bikyamu; naddala ebikolwa ebikolebwa olw’okutuukiriza eby’obwa- 
gazi bw’omwoyo, n’ebyo ebibalibwa okubeera mu nsalosalo z’eddiini.” 

Wabb bin Munabbib agamba nti: 

_ 

“Tya Allab! Ogenda n’ovumirira Sitaane era n’omukolimira mu 
lujjudde, so nga bw’obeera wekka omugondera era n’omufuula mukwa- 
no gwo.” 

EBITI BIBIRI EBY’OBUKKIRIZA 

Ekigambo ky’obukkiriza {Kalimat Shahaada) kirina ebitundu bibiri: 
Ekisooka kiri ku kukakasa okubeerayo kwa Allab n’Obumu bwe; 
eky’okubiri kiri ku kukakasa Mubammadi (Allab asse ku ye okusaasira 
n’emirembe) ng’Omubaka wa Allab era omuddu we. 

Obukkiriza busimba emirandira mu mwoyo ne biguyingizaamu 
ebitundu bino ebibiri nga byombi biri wamu. N’olw’ekyo ekitundu 
ekimu kyokka tekimala. Omuntu ateekeddwa okufaayo ku kwegatta 
kw’ebitundu ebibiri era n’ategeera nga bwe kyetaagisa obukulu 
obw’okukkiririza mu bwannabbi bwa Mubammadi (Allab asse ku ye 
okusaasira n’emirembe). 

Aya emu ekwata ku nsonga eno egamba bw’etyi: 

Omuntu yenna agondera Allab ne Omubaka We, aba yeesii- 
mye olwesiima olunene.” (Abzaab, 33: 7i) 

Omulamwa gw’ensi eno yonna eyatondebwa ng’eva mu kwagala 
Allab kwe yalaga ebitonde bye n’eri obuntu bwonna, gwatondebwa mu 
kitangaala kya Mubammadi (Allab asse ku ye okusaasira n’emirembe). 
Bwe kityo, omulamwa gwa Mubammadi (Allab asse ku ye okusaasira 
n’emirembe), kye kifaananyi ky’endabirwamu mu nsi y’okwagala. Ekitan- 
gaala ky’okwagala ekikwatiridde okutonda kyafuula eggulu n’ensi okubee- 
rawo. Allab yayogera ku Nnabbi Mubammadi (Allab asse ku ye okusaasi- 
ra n’emirembe) n’ebigambo “ye ggwe omwagalwa wange!” Bwatyo 
n’amufuula akasolya k’entikko y’obutonde. Akasolya kaali waggulu ddala 
nti Allab yayatula erinnya lya Mubammadi wamu n’erinnya lye era n’ali- 
teeka ku lubaawo Iw’okugera ku ntandikwa ng’akozesa ebigambo. 

“Teri Katonda okuggyako Allab, ne Mubammadi Mubaka wa Allab.” 

Nnabbi Adam (emirembe gibeere ku ye) olwalaba ebigambo ebyo 
nga biri ku ggulu yasaba Allab amusaasire olwa Mubammadi bwe yali 
asindikibwa mu nsi bwe yalemerwa. Allab yamusonyiwa n’agamba nti: 

“Adam! Oyo y’asinga okubeera omwagalwa gyendi mu bintu bye 
nnatonda. Bw’oba osaba, saba ku lulwe. Kati nkusonyiye nga bw’onsa- 
bye ku lulwe. Singa ssi ye, sandikutonze. (Itaakim, Mustadrak, n, 672, Bayhaqi, 
Dalaa-ilu, V, 488 - 489) 

Allab, mu Kulaane, akakasa ekitiibwa kino, n’eddaala ery’enjawulo 
bye yawa Mubammadi (Allab asse ku ye okusaasira n’emirembe) 
n’agamba nti: 

“Ne tukusitula mu kukwogerako.” (Inshiraahi, 94 : 4) 

Abawuunuzi abamu aya eno baginnyonnyola bwe batyi: 

“Owange gwe Omubaka wange! Erinnya lyo lyayogerebwa n’erin- 
nya lyange mu kigambo kya Shahaada. 

Ekigambo ky’obukkiriza kitandika ne “Teri asinzibwa mu butuufu”. 
Kino kitegeeza kujja byonna ebisinzibwa ebirala mu mutima. Kino kin- 
nyonnyolwa ng’okukuuma omutima okuguggyamu okwagala n’okwe- 
gomba. 

“Tolaba oyo eyafuula okwagala kwe Katonda we?” (Furqaan, 25 : 43 ) 

01uvannyuma Iw’okuggya bakatonda abalala bonna mu mutima, 
ebigambo “okuggyako Allab” ne bijja. Kino kitegeeza okujjuza ekifo 
ky’omutima ogumaze okutukuzibwa ne guggyibwamu ebintu ebirala 
byonna bye bagatta ku Allab, ekitangaala kya Mlab. 

Era nga bayita mu bigambo bino eby’okwatula Sbabaada y’obukki- 
riza “Mubammadi Mubaka We” okwagala Omubaka (Allab asse ku ye 
okusaasira n’emirembe) kuteekebwa mu mutima. Olw’omuntu aba afu- 
nye obukusike ebiri mu kigambo afuna ekifo kye mu bantu abaagala 
Allab ne Nnabbi we era ne yeegatta mu nnyiriri z’abo abeesima. 

Eyo ye nsonga Iwaki okunnyonnyola Obumu bwa Allab ne Mubam- 
madi okubeera Omubaka We era omuddu We kwe kukakasa okugga- 
lawo okuva ku lulimi n’omutima gw’omuntu, era nga bwe bityo ke 
kalombolombo akakulu mu Busiraamu akayingiza omuntu mu kibiina 
ky’Abakkiriza. 

Katonda waffe yatonda ensi eno yonna, era n’atonda Kulaane 
n’abantu, okusinziira ku bisaanyizo eby’amaanyi ge n’ebitendo bye, era 
n’abawunda ng’asinziira ku kiragiro n’amaanyi ebitukuvu. Ensi eno 

eriwo, etambula okuva ng’obutakoma tebunnabeerawo okutuuka ku 
butakoma, erina enteekateeke ey’okwegendereza n’obutebenkevu obu- 
tuukiridde era nga ly’essomero ery’obumu ebituukiridde. 

Ku wankaaki w’essomero lino ery’Obumu, ne ku ggulu ne ku nsi 
kuwandiikidwaako ebigambo. 

<0)1 jy.3 M '4 

(Laa ilaaba illa Llaabu Mubammadun rasuulu Llaabi) 

“Teri asinzibwa mu butuufu okuggyako Allab; Mubammadi muba- 
ka wa Allab.” Teri kaweke katamujjukira (Allab) era teri kaweke katala- 
ga maanyi Ge. 

Olw’okuba nga waliwo enkwatagana ku kumanyiiragana wakati wa 
Omutonzi be bye yatonda, buli kaweke kaweebwa okwagala okutukuvu 
ng’obusobozi mu nsonga eno buweebwa omuntu, kubanga omuntu ye 
ntikko y’okutonda. 

Omuntu aweebwa okwagala okutukuvu okw’amaanyi n’amazima 
ag’omwoyo. Omutima gwe gwambazibwa omwoyo gw’eddiini. Olw’en- 
songa eyo, okukkiriza Allab kwatandika n’okutandika kw’obuntu, era 
kujja kugenderera okutwaliriza ekitundu ekisinga obunene olubeerera. 
Wabula wajjanga kubeerawo abantu abatono abalina obwongo obusaa- 
saanye abajja okugaana okukkiriza era bagoberere okwagala kwabwe 
okw’omubiri. Kulaane eagamba nti: 

Ekitangaala Kye kijjula wadde ng’abatakkiriza kino bakitam- 
wa.” (Tawuba, 9 : 32) 


Eggemo ly’okutendereza Allab bwe lisanga ekisenge mu mutima 
gw’omuddu we, omuddu asinza Allab Yekka, era omwoyo gwa aya eno 
gubaawo. 

“Abakkiriza be bo bokka singa Allab aba ayogeddwaako emitima 
gyabwe gikankana.” (An’faal, 8:2) 


Bwe kityo ekituufu kisimba amakanda. Nnabbi (Allab asse ku ye 
okusaasira n’emirembe) ayogera ku bukulu bw’ekifo nga kino bw’atyi: 

- 

“Ng’olugoye bwe luyulika ne lukaddiwa, n’obukkiriza mu mutima 
bwe buyulika ne bukaddiwa. Mu mbeera eyo, zza obuggya obukkiriza 
bwo n’okulangirira obukkiriza (tawubiidi - obumu bwa AUab).” 

Okutendereza Allab bwe kutasimba makanda mu mutima, omuddu 
tasobola “kufuga kusikirizibwa kwe okudda eri okwagala okw’omubiri. 
Allab abantu ab’ekika ekyo aboogerako bwati: 

“Tolaba oyo eyafuula okwagala kwe Katonda we? Abaffe osobola 
okubeera amumalira ensonga ze?” (Furqaan, 25 : 43 ) 

Kino kitegeeza nti okulangirira Sbabaada kuteekeddwa okutukuu- 
ma okutujja mu mazzi g’okwagala kw’omubiri, ne kutukulembera oku- 
tutuusa eri okugoberera empisa za Nnabbi (AUab asse ku ye okusaasira 
n’emirembe). Ekitali ekyo, tetuyinza kufuna kulunngamizibwa na mpee- 
ra kuva gy’ali. 

Banyumya nti waliwo omuntu eyali tagoberera mpisa za Nnabbi 
(Allab asse ku ye okusaasira n’emirembe) eyaloota ng’alaba Nnabbi 
(Allab asse ku ye okusaasira n’emirembe). Naye Nnabbi (AUab asse ku 
ye okusaasira n’emirembe) yali tamufaako. Mu mbeera eyo, omusajja 
yabuuza Nnabbi nti: 

“Mubaka wa Mlab! Oli munyiivu gye ndi?” 

Ko Nnabbi nti: “Nedda”. 

Ko omusajja nti: “Ate Iwaki tonfaako?” 

Ko Nnabbi nti: “Anti sikumanyi!” 

Ko omusajja nti: “Mubaka wa Allab! Butya bw’obeera nga tomma- 
nyi? Nze ndi mu bantu b’Ekibiina kyo ate ng’abamanyi batugamba nti 
okumanya abantu b’Ekibiina kyo kyangu gy’oli okusinga maama azaali- 
ra ddala omwana bw’amanya omwana we...” 

Nnabbi kwe kumuddamu nti: 

“Ekyo kituufu ddala! Wabula sirina kintu kyonna mu mpisa zange 
kye nsobola kukumanyirako. Jjukira nti abantu bange mbamanya oku- 
sinziira ku ngeri gye bagobereramu empisa zange.” 

Omuntu ono bwe yazuukuka yawulira ennaku olw’engeri gye yalimu, 
It era n’atandika okugoberera empisa za Nnabbi (AUab asse ku ye okusaasira 

n’emirembe). Yatandika okwogera Sbabaada ng’asabira ne Nnabbi (Allab 
asse ku ye okusaasira n’emirembe) 7\Jlah amusaasire. Nga wayiseewo 
akaseera omusajja yaloota Nnabbi (SAW) omulundi omulala. Ku luno 
Nnabbi (AUab asse ku ye okusaasira n’emirembe) yamugamba nti. 

“Kati nkumanyi era nja kukuwolereza eri Allab” 

Nnabbi (Allab asse ku ye okusaasira n’emirembe) ye w’omukwano 
mu b’emikwano, omuganzi mu baganzi, era asaanira okwagalibwa mu 
buli ngeri. Era kye kitonde ekitali kyabulijjo. Y’asinga okusanyusa era 
asinga abantu bonna okutya Allab; era y’asinga okubeera omusaasizi era 
nga ye mulunngamya w’abantu nantalabikalabika. Ye yakyusa abantu 
abaali bafugika abaana baabwe abato nga balamu wansi w’ omusenyu 
gw’eddungu eryokya, n’abafuula abalina emitima emigonvu, era n’aba- 
somesa ekitabo kya Allab n’okumanya ensonga. Okumubala nga 
musukkulumu ku balala bonna, era n’okumwagala enjagala etageraage- 
ranyizika, kabonera akalaga obukkiriza obujjuvu. Nnabbi (Allab asse ku 
ye okusaasira n’emirembe) mu kino agamba bw’atyi: 

Toyinza kubalibwa ng’omukkiriza omujjuvu okutuusa Iw’onjagala 
okusinga bwe weeyagala ne bw’oyagala bakadde bo, omukyala wo, 
n’abaana bo!” (Bukbari, Imaani, 8) 


Radiisi eyo waggulu kulabula kulungi na kuzuukusa. Ku ludda 
Iw’abo abali ewala ennyo n’okwagala, amakubo agabatuusa eri ekitan- 
gaala ky’omwoyo n’okukulaakulana kwa gwo maggale. Empeke y’okwa- 
gala emerera mu ttaka ly’okwagala n’efuna ekikoola. Ye ye nsibuko 
y’emikisa gy’omwoyo. Ettaka lye ery’okwagala likyusa emyoyo egyakad- 
diwa ne ligifuula ebikomo ebitali bitabule. 

Bannabbi n’abatukuvu abaafuna ekitangaala nga bakiggya ku kitan- 
gaala kya Mubammadi (Allab asse ku ye okusaasira n’emirembe) bamu- 
julira ng’omwezi bwe gujulira okubeerayo kw’enjuba. Eyo ye nsonga 
Iwaki mu buli mutima ogugamba nti: 


j 0 Atp ijl 1 j S/ ol 1 


(Asb’badu an laa ilaaba illa Llaabu, wa asb’badu anna Mubamma- 
dan abdubu wa rasuulubu) “Njulira n’omwoyo ne nkakasa n’olulimi nti 
teri asinzibwa mu butuufu okuggyako Allab era njulira nti Mubammadi 
muddu we era mubaka we”, ekitangaala ekitukuvu kikoleezebwa ng’en- 

dabirwamu bwezza ekitangaala. Emitima egyo gifuna essanyu eritalojje- 
ka nga liva ku kweyoleka kw’ekitangaala kino. 

Embeera ya Bilaali Omubabasb eyafuna essanyu ery’ekika kino 
etuwa eky’okulabirako ekirungi. Bilaali yali musajja awangaala yekka 
nga talina wa luganda oba kintu kyonna kya kwekwatako. Yali muddu 
buddu. Naye olunaku lumu yafuna ekitiibwa ky’ekitangaala ky’obukki- 
riza. Okubonaabona kwe yatuusibwako oluvannyuma ng’anyweredde ku 
bukkiriza bwe, kwali kwa maanyi nnyo okugumira, okutuusa okunywe- 
rera kwe ku nsonga bwe kwafuuka ekifaananyi eky’okulabirako eri Aba- 
siraamu abali mu kulwana ku Iw’obukkiriza bwabwe. 

Yalaba ekyenyi n’ekitangaala kya Nnabbi (Allab asse ku ye okusaa- 
sira n’emirembe) era n’aloza ku kwagala kwe. Okubeerawo kwe kwonna 
kwali kitundu ku Nnabbi (Allab asse ku ye okusaasira n’emirembe). 
Naye, Mukama we eyali talina mukisa kuva mu kitangaala ekitukuvu 
yamutulugunya ng’alagira bateeke ekifuba kye ekyereere wansi mu 
ddungu eryali lyokka ng’eryanda. Mukama we era yalagira omubiri gwa 
Bilaali okutaali kagoye konna gukubwe kibooko. Omusaayi gwatiiriika 
okuva mu ddiba ly’omubiri gwe omuddugavu. Bo abantu abatalina 
buvunaanyizibwa abaali bamwetoolodde nga bwe bamukowoola nga 
basaakaanya nti: 

“Muddu ggwe omukyafu! Komawo ewaffe osobole okutaakiriza 
obulamu bwo.” 

Wabula ye yawulugumanga buwulugumi ng’empologoma n’awog- 
gana ng’ayogera ekigambo kya Sbabaada. 

Olwawulira kino, abantu abo abataali ba buvunaanyizibwa baataa- 
ma bugo ne batandika okumukuba era ne bamukubira ddala. Bwe baa- 
lemwa okwemalako ekiruyi, baamukuba emiggo mu nsingo ne bamusi- 
bamu omuguwa ne batandika okumuwalula nga bamwetolooza mu 
nguudo za Makka. Awamu n’ekyo Bilaali omubabasbi obuddukiro yabu- 
noonya mu kwagala Nnabbi (Allab asse ku ye okusaasira n’emirembe). 
Yali tawulira bulumi wabula omutima gwe gwali gujjudde okwagala 
Omubaka. Omutima gwe gwali munene okwenkana ensi, wadde nga mu 
by’omu nsi yali ali mu mbeera mbi ddala era nga yali talina ky’alina. 

Bwe kutyo okwagala kwa Bilaali (Allah amusiime) kwamusitula 
eddaala, n’ava ku mbeera y’omuddu owa bulijjo n’afuuka omufuzi 
w’emitima. Yafuuka muazzin (omwaziinyi) wa Nnabbi. Ne mu kiseera 
ky’okufa okwagala kwe yali awulira eri Nnabbi (Allab asse ku ye okusaa- 
sira n’emirembe) kwali ku mutima gwe era kwe kugamba ng’atuusiza 
okussa omukka omuvannyuma nti: 

“Sanyuka, sanyuka! Mbuuka ngenda ewa Nnabbi (Allab asse ku ye 
okusaasira n’emirembe). 

Olw’ekyo tulina okwetegereza amakulu agab mu kigambo kya 
Nnabbi (Allah asse ku ye okusaasira n’emirembe) kino: 

“Omuntu abeera n’oyo gw’ayagala okusinga....” (BukKari, Adab, 96) 

Tulina okuteekayo okufaayo okuganyulwa mu bintu aya eno by’eyo- 
gerako. 

“Ekyo Omubaka ky’aba abawadde mukitwale ate ekyo ky’aba aba- 
gaanye mukireke. Mutye Allab kubanga Allab muyitirivu wa kubonyaa- 
bonya.” (Hashru, 59 : 7) 

Ekitundu ekisooka ku bigambo bya Sbabaada, nga ye mpagi esinga 
obukulu mu Busiraamu, kiraga mu bufunze omuntu nga bwali omuddu 
omwesimbu eri Mlab. Ate ekitundu eky’okubiri kitegeeza okugoberera 
okulunngamya kwa Nnabbi (Allab asse ku ye okusaasira n’emirembe) 
okusobola okubeera omuddu omwesimbu eri AUab. 

Obulombolombo buno obujja wammanga by’ebisaanyizo ebitee- 
keddwa okutuukirizibwa, okulangirira kuno okusobola okufuna ekifo 
mu mutima: 

1. Omutima guteekeddwa okubeera awamu ne Katonda. Kino kiso- 
bola okutuukirizibwa ng’omuntu ayita mu kutendereza Allab. 
Kulaane egamba nti: 



awatali kubusabuusa mu kutendereza Allab emitima giteben- 
kera.” (Ra’d, 13:28) 

Ekigambo “mutima” tekitegeeza ekinyama kyokka, wabula era ge 
makkati g’okwagala n’okumanya. N’ekigambo “kutendereza” mu aya eri 

waggulu tekitegeeza kuddinngana mannya ga Allah mu bigambo kyok- 
ka. Kitegeeza okumanya Allab munda mu mutima. Eno y’engeri yokka 
omutima gye guyinza okufunamu okumatira n’okukulaakulana okw’om- 
woyo. Era essanyu Allab ly’awa abantu lijja mu ngeri eyo. 

Emitima egyo, egiba gimaze okutuuka ku kigendererwa ekyo bulijjo 
giba giwundiddwa n’obulungi obutuukirivu. Gyegomba obulungi 
bw’okubeerawo, era nga gimanyi nti kino si kirala wabula kweyoleka 
kwa Butuukirivu Obutukuvu. 

2. Okwongera ku kwagala Omubaka wa Allak mu mutima 
gw’omuntu kutuusa omuntu ku kukwatagana n’abo abaagala 
Obusiraamu n’okukyawa nga bwe kyetaagisa abo abayigganya 
Obusiraamu. 

Okwagala kintu ekyetaagisa omuntu okubeera omukkiriza owanna- 
maddala. Ng’omuntu ayita mu kwagala, okusinza n’empisa ennungi 
bifuukira omukkiriza essanyu n’omikisa. 

Engeri omuntu gy’atunuuliramu okubeerawo ekyuka n’efuuka nnun- 
gi. Omuntu bw’atyo ategeera ebikusike ebiri mu njuba evaayo ku makya 
n’enjuba egwa akawungeezi. Omuntu yeewuunya obukugu bw’omusiizi 
w’ebifaananyi ebirungi; naye butya langi ennyingi ezeetabudde mu buton- 
de nga zikyuka buli kadde mu lunaku olumu... Tunuulira ebimuli ebirina 
langi ez’enjawulo okugeza ng’ebimuli bya looza n’ebirala butya bwe bayin- 
za okujja kala ezo zonna mu ttaka eriddugavu? Mu bufunze, omuntu bwe 
yeetunuulira n’atunuulira n’ensi ng’abitunuuliza omukwano n’okwagala 
asobola okusikirizibwa n’ebyewunyo ebirimu. 

3. Omuntu asobola okubeera mu bumu n’abaddu ba Allab aba- 
tukuvu n’asobola okukoppa engeri gye basinzaamu n’engeri gye 
beeyisaamu. 

Okusinziira ku masomo g’omwoyo “ebintu ebiramu oba ebikyu- 
kakyuka biba bisobola okusaasaana,” enneeyisa n’empisa bisobola 
okukwata abantu ng’obulwadde obukwata bwe bukola. Basswababa, 
abaaliko abantu abatamanyi mu biseera ebimu, baafuuka abantu abasin- 
ga okubeera n’empisa mu nsi, nga bino babifuna okuva mu kufuna obu- 
h baka, okufuna ekitangaala, wamu n’amaanyi ag’omwoyo bye baafuna 

okuva mu kubeera mu darasa za Nnabbi (Allab asse ku ye okusaasira 
n’emirembe). 

Mu butuufu, embwa y’abasajja b’omu mpuka omusanvu (Aswbaa- 
bul Kabfi) gye baayitanga Katbmir yafuna emikisa ng’eyita mu kusobola 
okubeera awamu n’abantu abalongoofu (wadde nga yo yali mbwa 
bubwa). Kulaane eyogera ekyafaayo kino eky’abasajja omusanvu abee- 
baka n’embwa yaabwe era nga kirimu eky’okuyiga. 

4. Omuntu alina okukwata obulungi ebitonde ku Iwa Allab. 

Ebiseera bingi Allab aweereza abaddu be obubaka obukwata ku 
mannya ge “Omusaasizi ennyo” era “Ow’ekisa ekingi” n’amannya ge 
amalala. Abaddu be abateekamu obusaasizi. Omuntu ayagala Katonda 
ebitonde bye aba alina okubisaasira n’okubikwasa ekisa. Olaba n’okutta 
omusota ogw’obutwa kulina okukolebwa n’obwegendereza obutalumya 
musota guno mu ngeri eteetaagisa. 

Bino bye biraga okulangirira obukkiriza nga kye kisumuluzo 
ky’Ejjana, ge mannyo g’ekisumuluzo ky’Ejjana. 

Banyumya nga babijja ku wabb bin Munabbib lumu baamubuuza nti: 

Ebigambo Sil 'i/l dl N “Teri asinzibwa mu butuufu okuggyako Mlab!” 
si kye kisumuluzo ky’Ejjana? Yaddamu nti: 

“Kituufu naye ekisumuluzo kibeera n’amannyo. Bw’oba olina ekisu- 
muluzo ekirina amannyo, olwo oluggi Iw’ejjana lusobola okuggulwawo. 
Ekitali ekyo teruggulwawo.” (Bukbari) 

EBIGAMBO EBISINGA OBUZITO KU MINZAANE 

(KU LUNAKU LW’OKULAMULA) 

Nnabbi (Allab asse ku ye okusaasira n’emirembe) yagamba nti: 

“Mazima ddala, Allab ajja kulonda mu lujjudde mu bantu bange 
omuntu omu ne fayilo 99 nga nnene nnyo ezisobola okulabibwa omun- 
tu yenna. Zijja kubikkulwa olwo Allab agambe nti: 

‘Oyinza okwegaana ekintu kyonna ekiri munno? Bamalayika bange 
abawandiika balina kye baakuwandiikako ekitali kituufu?’ 

Omuntu ajja kuddamu nti: 

“Nedda, Katonda wange!” 

Allab ajja kuddamu agambe nti: 

“Kituufu, olina empeera ze tulaba. Tewali bulyazaamaanyi bugenda 
kukukolebwako olwaleero” 

Ku ludda olumu olwa minzaane wagenda kuteekebwayo fayiro (ziri 
ekyenda mu omwenda) ate ku ludda olulala wassibweyo olupapula 
lumu oluliko Sbabaada 

(Asb’badu an laa ilaaba illa Llaabu, wa asb’badu anna 


Mubammadan abdubu wa rasuulubu) 

(Njulira n’omwoyo gwange ne nkakasa n’olulimu nti: ‘Teri asinzi- 
bwa mu butuufu okuggyako AUab, era njulira n’omwoyo gwange ne 
nkakasa n’olulimi nti Mubammadi muddu we era Mubaka we’) 


Era olupapula oluliko Sbabaada lugenda kuzitowa okusinga fayiro 
ekyenda mu omwenda, kubanga tewali kintu kirina kuzitowa kusinga 
linnya lya Allab.” (Tirmidbi) 

Radiisi eno wammanga ey’ekitiibwa ey’amaanyi era ezitowa egamba nti: 

“Okutendereza okusinga obulungi kwe kukozesa ekigambo “ 2ji)l Yl Y” 
(Laa Uaaba Ula Llaabu - Teri asinzibwa mu butuufu okuggyako Mab); ate 
okusaba okusinga obulungi kwe kugamba nti, (AUiamdu U Llaabi - Amatendo 
amajjuYU gonna ga 7\Uah.) (Ibn Maajah, Adab, 55 Tirmidbi, Nasaa-i) 

Okulangirira obukkiriza gye mirandira gy’obukkiriza. Okulangirira 
gye kukoma okwogerwako, obukkiriza gye bukoma okubeera obw’amaa- 
nyi era obutuukirivu. 

Kadiisi entukuvu egamba nti: 

“Nnabbi Musa (emirembe gibeere ku ye) yagamba nti: ‘Katonda 
wange! Njigiriza ekintu kye nyinza okukozesa mu kukusinza n’okuku- 
tendereza.’ 





Allab yaddamu nti: “Gamba nti il Yl dl S/ (Laa Uaaba illa Llaabu - 
Teri asinzibwa mu butuufu okuggyako Allab!) 

Nnabbi Musa (emirembe gibeere ku ye) kwe kugamba nti: 

“Katonda wange! Njagala kumbuulirayo ekintu eky’enjawulo gye 
ndi.” 

AUab n’amuddamu nti: 

“Musa! Singa eggulu zonna omusanvu n’ensi omusanvu nga byonna 
biteekeddwa ku ludda olumu olwa minzaane ng’olulala kuliko ekigambo 
£)! N (Teri asinzibwa mu butuufu okuggyako Allab) ku mizaane 
y’emu, ekigambo ekyo kyandizitoye okusinga eggulu zonna n’ensi 
zonna.” (Nasaa-i) 

Ye Kabaka Sulayimaani yali ayita ku kyalo mu kifo ekimu ng’alina 
eggye eddene ery’amaanyi omwali amajinni n’abantu. Yatuuka mu 
kiwonvu omwali ensanafu. Ensanafu eyali ekulira zinne waayo bwe yala- 
ba Sulayimaani n’eggye lye kwe kugamba nti: 

“Bawansanafu! Muddeyo mangu mu biyumba byammwe, Sulayi- 
mani n’eggye lye baleme kubalinnya kubabetenta nga tebamanyi! Obwa- 
kabaka bwa Sulayimaani (emirembe gibeere ku ye) bwa maanyi nnyo 
ajja kubabetenta! “Muddeyo mangu mu biyumba byammwe!” 

Nnabbi Sulayimani (emirembe gibeere ku ye) Allab gwe yawa obu- 
sobozi obw’enjawulo okuva mu ggulu nga yali asobola okutegeera enni- 
mi z’ensolo n’ebiramu ebirala yawulira ebigambo by’ensanafu enkulu 
kwe kugiddamu nti: 

“Nedda! Obwakabaka bwange bwa kiseera! N’obulamu bwange 
obwo ku nsi buliko ekkomo. Sso nga essanyu omuntu ly’afuna ng’ayo- 
gedde ekigambo kya tawubiidi omulundi gumu, teririiko kkomo!” 

Ebikwata ku kusoma ekigambo kya Sbabaada awamu mu bantu 
abangi, Twabaraam ayogera badiisi ya Nnabbi (Allab asse ku ye okusaa- 
sira n’emirembe) eno ejja nti Imaam Abmada agyogera ng’agijja ku 
Sbaddaad bin Awsi: 

Nnabbi (Allab asse ku ye okusaasira n’emirembe) olunaku lumu 
yakunngaanya Basswababa n’ababuuza: 

“Mulinamu Abantu b’Ekitabo (abagoberezi ba Kristo n’Abayawudi) 
mu mmwe?” 

Baamuddamu nti, “Nedda, Omubaka wa Allab.” 

Wano Nnabbi (yMlab asse ku ye okusaasira n’emirembe) kwe kuba- 
gamba baggalewo oluggi; olwo n’abalagira bw’atyi: 

“Musitule emikono gyammwe mutendereze Mlab nga mwogera 
ebigambo bino, 

£)l Yl Y (Laa ilaaba illa Llaabu - Teri asinzibwa mu butuufu okug- 
gyako Allab). 

Sbaddaad bin Awsi anyumya ebyali mu lukunngaana olw’okutende- 
reza bw’atyi: 

“Twatendereza Allab nga tuyita mu kwogera ebigambo teri asinzi- 
bwa mu butuufu okuggyako Allab, oluvannyuma Nnabbi (Allab asse ku 
ye okusaasira n’emirembe) yasaba edduwa eno. 

“Katonda wange! Wanjawula nga Omubaka wo olw’ekigambo kino. 
Wandagira okukyogera. Wandaganyisa Ejjana nga nkyogedde. Ate Ggwe 
tomenya ndagaano Yo!” 

01uvannyuma Nnabbi (Allab asse ku ye okusaasira n’emirembe) 
yagamba Basswababa be bw’atyi: 

“Muntegere amatu! (Mumpulirize) ngenda kubawa amawulire 
ag’essanyu! Musanyuke, Allab, abasonyiye (amazambi gammwe).” 
(Abmada bin Manbali, Twabaraani). 

Kadiisi endala eyeesigika egamba nti: 

“Okulangirira nti teri asinzibwa mu butuufu okuggyako Allab kya 
muwendo nnyo mu maaso ga Allab. Kulina ekifo ekirungi mu maaso ga 
Allab. Omuntu akyogera nga mwesimbu mu butuufu bwakyo AUab 
amuyingiza Ejjana. Era omuntu akyogera ng’amala gakyogera ku lulimi, 
naye nga tekiva ku ntobo ya mutima omusaayi gwe n’eby’obugagga bye 
bikuumbwa; naye aba ajja kulamulwa olw’ekyo ku Lunaku Iw’enkome- 
rero.” (Jam-ul Fawaa-idu, I, 23) 

Nnabbi (Allab asse ku ye okusaasira n’emirembe) era agamba nti: 
“Langirira amawulire amalungi eri abantu abagenda okukuddira mu 
bigere! Omuntu yenna ayatula nti: 

iil iJl “Laa ilaaha illa Llaahu - Teri asinzibwa mu butuufu oku- 
gyako Allah) ekyo ng’akyogera mu hwesimhu era ng’akijja ku ntoho ya 
mutima gwe ajja kuyingira Ejjana. (jamul Fawaa-it, i, is) 

Omuntu ayogera ekigambo Sil Nl ^l S/ (Laa ilaaha illa Llaahu - Teri 
asinzibwa mu butuufu okuggyako Allah) aba ateekeddwa okwesamba 
okwagala kw’omubiri n’eby’ensi ebirala ebimutwaliriza eri okugyema, 
era aba ajja kugenda mu maaso okutuusa omutima gwe bwe gujjula eki- 
tangaala kya Allab kyokka era n’amagezi n’ebikusike ebitukuvu; era mu 
mbeera eno agenda yeeyongera okulowooza ku bunafu bwe n’ekitiibwa 
kya Allab. Okugaziya ku nsonga eno kyalangirirwa nti: 

“Oyo eyeemanyi obulungi, era aba amanyi Katonda we.” 

OKuva mu kyama kino waliwo ekintu ekikulu ennyo ekyetaagisa 
okutegeera. 

Amaaso ga Allab gatunuulidde butereevu omutima ogujjudde 
okwagala Allab. Omu ku bayizi yabuuza Bayazid al-Bastami nti: “Mbuu- 
liraayo engeri y’okusinza ensembeza okumpi ne Allab!” 

Bayazid al-Bastami yamuwa amagezi bw’atyi: 

“Yagala abaddu ba Allab abatukuvu! Gezaako okuwangula emitima 
gyabwe; kubanga Allab akebera mu mitima gyabwe emirundi 360 olu- 
naku. Leka AUab bw’aba alambula emitima egyo akusangemu.” 

OKULANGIRIRA OBUKKIRIZA MU KASEERA K’OKUFA 

Omuntu okusobola okulangirira Sbabaada nti Sil ‘^l dj N (Laa ilaaba 
iUa Llaabu - Teri asinzibwa mu butuufu okuggyako Mlab; Mubammadi 
Mubaka wa Allab) - kalimatu tawubiidi -) ng’omuntu assa omukka 
omuvannyuma kintu kya mukisa nnyo. Naye okwogera ekigambo ekyo 
mu kamwa kuteekwa okubeera nga kuwangudde emitima gyaffe olwo 
tusobole okukyogera nga tussa omukka omuvannyuma. Bwe tusobola 
okuwangaabra ku bisaanyizo by’ekigambo ekyo, olwo kiba kijja kuba 
nga kitusiiwa mu mitima gyaffe. Omuddu bw’abeera nga tamanyi bira- 
giro by Allah, waba wa kubeerawo ebbanga eddene wakati we n’okulan- 
girira obukkiriza, ate omuddu bw’abeera nga tasobodde kwemalako 
butamanya bwe, ebbanga lyeyongera bweyongezi okugaziwa, era n’okwa- 
tula obwatuzi ekigambo kuba tekujja kumumala. Kino kimalamu nnyo 

amaanyi. N’olw’ekyo buli kaseera mu bulamu bwaffe kandibadde katee- 
kebwateekebwa okusinziira ku bisaanyizo eby’okulangirira obukkiriza 
nga kino tukikola tusobole okufuna essanyu ery’olubeerera. Ekyafaayo 
kino ekijja ekyaliwo mu biseera bya Nnabbi (Allab asse ku ye okusaasira 
n’emirembe) kiwa ekifaananyi ku nsonga eno: 

Waliwo omuYubuka eyali munnaddiini ng’ayitibwa Alqama nga yali 
omu ku Basswababa ba Nnabbi (Allab asse ku ye okusaasira n’emirem- 
be). Alqama yali muwulize era teyalaganga kwekaanya kwonna ng’awee- 
reddwa obuvunaanyizibwa bwonna. 

Ekitendo kye kino ne Nnabbi (AUab asse ku ye okusaasira n’emirem- 
be) yakisiima ng’era akitendereza. Naye bwe yali asemberedde okufa yale- 
mererwa okwatula ekigambo ky’obukkiriza. 01uvannyuma Nnabbi (yUlab 
asse ku ye okusaasira n’emirembe) baamubuulira ku mbeera ye. Olw’oku- 
ba Nnabbi (Allab asse ku ye okusaasira n’emirembe) yali ayagala nnyo 
omuvuboka ono yasitukiramu n’agenda okumulaba era n’amubuuza ekya- 
li kigenda mu maaso. Omuvubuka yamuddamu nti: 

“Mubaka wa Allab mpulira nninga alina ekintu ekiringa kkufulu ku 
mutima gwange.” 

Nnabbi (Allab asse ku ye okusaasira n’emirembe) kwe kubuuza 
abantu abaaliwo oba waaliwo ekintu ekyali kiyinza okulobera omuvubu- 
ka oyo okwatula ekigambo eky’obukkiriza. Bwe beebuuza, bakisanga nga 
Alqama yali yanyizaako maama we ng’era maama yali akyali munyiivu 
gyali. Nnabbi (Allab asse ku ye okusaasira n’emirembe) yayita maama 
w’omuvubuka engeri gye yali amwagalamu olw’emirimo emirungi gye 
yali akoze. 

Nnabbi (Allab asse ku ye okusaasira n’emirembe) yabuuza maama 
wa 7\Jqama bw’atyi: 

“Singa omuntu akumye omuliro ng’ayagala kusuulamu mutabani 
we amwokye, omukyala oyo ekyo ky’aba agenda okukola oyinza oku- 
kiwagira? 

Maama eyali mu kwennyamira yaddamu bw’atyi: 

“Nedda Mubaka wa Allab ekyo siyinza kukyagala!” 

Nnabbi kwe kumugamba nti: 

_ 






OKWATULA OBUKKIRIZA N’EMPAGI ZAABWO 


“Bwe kiba bwe kityo, kati wandisonyiye mutabani wo ebyo ebyamu- 
sobako. Muggyeeko omusango ku bikwata ku buvunaanyizibwa bwe 
gy’oli!” (Tanbiibul Gbaafiliina, 123 - 124) 

Maama eyali awulira obubi mu mutima yasonyiwa omwana we bwe 
yamala okulaba ekisa eky’enjawulo n’okusaasira Nnabbi (Allab asse ku 
ye okusaasira n’emirembe) kye yalaga eri omwana oyo. Yakkiriza n’aleka 
bye yali avunaana mutabani we. Omuvubuka bw’atyo yasobola okwatula 
ekigambo ky’obukkiriza awatali kuwulira nkenyera oluvannyuma n’afa. 

Waliwo ebintu bingi ebifaanana n’ekyafaayo kino mwe tweyonoo- 
nera eddiini yaffe n’obulamu bwaffe obw’oluvannyuma. Kulaane ne 
Kadiisi za Nnabbi (Allab asse ku ye okusaasira n’emirembe) byekwese 
mu kulangirira obukkiriza. Tusaba Katonda atukuume tuleme kubeera 
mu bagyeemu abatafaayo era atusobozese okwatula ekigambo ky’obuk- 
kiriza, nga Nnabbi (Allab asse ku ye okusaasira n’emirembe) bwe 
yagamba nti: 

“Oyo yenna asobola okulangirira Sbabaada nti, ‘Teri asinzibwa mu 
butuufu okuggyako Allab’ ng’ekigambo kye ekisembayo (nga tannafa) 
mu nsi muno, wa kuyingira Ejjana” (I. Canan. Kutbu al-sitta Mubtasar, II, 204) 


OMUWOLEREZA OMUKULU 

Okulangirira obukkiriza kukola ng’omuwolereza eri abalangirizi ba 
kyo mu maaso ga Allab. Kimuwolereza mu ngeri ematiza okutuusa 
omuddu Iw’asonyiyibwa. Radiisi ey’ekitiibwa egamba nti: 

“Waliwo empagi mu ggulu ekoleddwa mu kitangaala ekitukuvu. 
Omuddu bw’agamba nti “teri asinzibwa mu butuufu okuggyako AUab” 
empagi eno etandika okwenyeenya. Olwo Allab n’agigamba nti: 

“Tewenyeenya!” 

Empagi eddamu nti: 

“Omuddu eyayogedde alangiridde obukkiriza tannaba kusonyiyi- 
bwa. Butya bwe nsirikira wamu ne sseenyenya?” 

Allab addamu n’agamba nti: 


“Ddala musonyiye.” 

Olwo empagi n’esirisa okwenyeenya.” (Bazzaari). 

Nnabbi (Allab asse ku ye okusaasira n’emirembe) era agamba nti: 

“Abantu abalangirira obukkiriza tebalina mutawaana mu ntaana 
zaabwe era tebajja kubeera na mutawana ku Lunaku Iw’okulamula. 
Nsemberera okuwulira ebigambo bye boogera nti “Tukwebaza AUab 
Ggwe eyatwozaako ennaku n’ebitutawaanya n’obituggyako.” 
Ng’ebigambo ebyo byogerwa abantu abo we baviira mu ntaana nga 
beekunkumulako ettaka.” (Fadwailul-A’amaal, 478) 

“Teri asinzibwa mu butuufu okuggyako Allab” kitegeeza kukimanya 
bulijjo na kukiwulira munda ku ntobo y’omutima. Okulangirira nti 
“Teri asinzibwa mu butuufu okuggyako AUab” nga kukoleddwa bulungi 
era mu bwesimbu y’engeri y’okusinza ensukkulumu ku ngeri z’okusinza 
endala zonna. Obubaka n’okukowoola kwa Bannabbi bonna bifunzidd- 
wa mu kulangirira kuno. Ye nkizi y’eddiini zonna entuufu. 

“Tetwatuma Mubaka yenna nga tetunnakutuma okuggyako nga 
twamutumira obubaka nti mazima ddala teri asinzibwa mu butuufu 
okuggyako Nze. Kale nsinza.” (Anbiyaa, 21 : 25 ) 

Okusaasira kwa Allab eri abaddu be n’abasonyiwa tekulina kkomo. 
Nga bwe kiri mu Kulaane, Allab ayinza okusonyiwa ebyonoono byonna 
okuggyako okumugattako ekintu ekirala. Era nga bwe kiri mu badiisi za 
Nnabbi (Allab asse ku ye okusaasira n’emirembe), Allab ajja kubonereza 
abo abaamugyemera n’abo abalemera ku ky’obutalangirira bukkiriza. 
Nnabbi (AUab asse ku ye okusaasira n’emirembe) agamba nti: 

“Singa omuntu ayogera ekigambo ky’okukkiriza n’atalondawo nsi 
kugisussa ku ddiini obusungu bwa Allab tabumuteekako. Naye bw’alon- 
dawo ensi mu kifo ky’okulondawo eddiini era n’agamba nti, “Teri asin- 
zibwa mu butuufu okuggyako Allab”, AUab amugamba nti: ‘Toli mwe- 
simbu mu ebyo by’oyogera!”’ (Fadbwailul A’amaal, 48i) 

Abu Rurayira anyumya bw’atyi: 

“Lumu nnabuuza Omubaka wa Allab (AUab asse ku ye okusaasira 
n’emirembe) nti: ‘Ani alisinga okuganyulwa mu kuwolereza kwo ku 
Lunaku Iw’okulamula?’ Nnabbi yaddamu nti: 

‘Era nnabadde nsuubira nti ggwe ojja okusooka okumbuuza eki- 
buuzo bwe kityo engeri gye mmanyi engeri gy’ojjumbiramu ebinkwa- 
tako. Omuntu ajja okusinga okuganyulwa mu kuwolereza kwange y’oyo 
agamba nti, ‘Teri asinzibwa mu butuufu okuggyako Allab’ mu mazima 
era nga mwesimbu ng’akijja ku ntobo y’omutima gwe. ”(Bukhari) 

Baraa anyumya bw’atyi: 

“Mu lutalo Iw’e Ubudi waliwo omuntu eyalina ekyambalo ky’oluta- 
lo mu maaso ge eyajja ewaali Nnabbi (Allab asse ku ye okusaasira n’emi- 
rembe) okulangirira nga bw’ayingidde Obusiraamu. Naye bwe yalaba 
olutalo lunyinyitidde kwe kubuuza Nnabbi (Allab asse ku ye okusaasira 
n’emirembe) bw’atyi: 

“Mubaka wa Allab! Nsooke nngende nneetabe mu lutalo oba nsoo- 
ke kwatula kukkiriza kwange mu Katonda Omu?” 

Nnabbi (Allab asse ku ye okusaasira n’emirembe) yamugamba nti: 

“Sooka oyatule okukkiriza kwo oluvannyuma weetabe mu lutalo!” 

Amir bin Tbabit yagoberera Nnabbi (Allab asse ku ye okusaasira 
n’emirembe) kye yali amugambye, era nalwana n’obuzira. 01uvannyuma 
Nnabbi bwe yalaba omulambo gwe mu bazira abaali bafiiridde mu lutalo 
yagamba nti: 

‘Yakoze kitono naye n’aganyulwa kinene! (Ramazanoglu Mahmud Sami, 
Uhud Gazvesi, 35) 


OBULUNGI BW’OKULANGIRIRA OBUKKIRIZA 

Omubaka wa Allab (Allab asse ku ye okusaasira n’emirembe) agam- 
ba nti: 

“Waliwo olutimbe wakati wa Allab na buli kimu mu bitonde Bye. 
Naye tewali lutimbe lusiikiriza bigambo ‘Teri asinzibwa mu butuufu 
okuggyako Allab’ n’emikisa taata w’omwana gy’awa mutabani we.” 
(Tirmidbi) 

Kigambibwa nti: 

Waliwo ebizikiza bya ngeri ttaano era n’ettaala ezibyakira ttaano: 

- 

a. Okwagala ensi eno ekyo kizikiza, ate okutya Allah kye kitan- 
gaala ekyakira okwagala okwo. 

b. Ekyonoono ekyo kizikiza; okwenenya y’ettaala ya kyo ekyakira. 

c. Entaana ekyo kizikiza, okwatula nti ‘Teri asinzibwa mu butuufu 
okuggyako Allah’ buli kiseera y’ettala egyakira. 

d. Obulamu obw’oluvannyuma ekyo kizikiza, emirimo emirungi 
y’ettaala eyakira obulamu obwo. 

e. Olutindo olugenda mu Jjana ekyo kizikiza; obukkiriza obwan- 
namaddala ekyo kye kitangaala ky’olutindo olwo. 

Omuntu oyo asobola okwenyweza ku bitangaala bino afuna essanyu 
ery’olubeerera. Omubaka wa rMlab (Allab asse ku ye okusaasira n’emi- 
rembe) agamba nti: 

“Ku lunaku Iw’enkomerero, Allab ajja kulagira nti oyo yenna eya- 
langirira nti, ‘Teri asinzibwa mu butuufu okuggyako Allab’ n’aba ng’ali- 
namu akanyikuuli ak’obukkiriza mu mutima gwe, muleke ave mu 
muliro! Oyo yenna eyalangirira nti teri.... oba nanzijukira, oba n’abaako 
we yantiira, mumuleke ave mu muliro!” (Kaakim) 

Nnabbi (Allab asse ku ye okusaasira n’emirembe) agamba nti: Omu 
mu mmwe bw’afuna wuzu n’agamba nti, ‘Njulira nti teri asinzibwa mu 
butuufu okuggyako Allah, nti era mubammadi Mubaka we era muddu 
we’, emiryango gy’Ejjana omunaana giggulwawo ku lulwe, n’ayingirira 
mu gumu ku miryango egyo gw’aba ayagadde. (Muslim, Twabaarat, 17: Abu 
Dawuda, Ibn Maajab) 

Okulangirira obukkiriza kye kitangaala ky’omutima. Mu ngeri 
y’emu era kye kitangaala ky’ekyenyi ky’omuntu. 

Nnabbi (Allab asse ku ye okusaasira n’emirembe) agamba nti: 

“Abaana bo batandise okwogera n’ekigambo, ‘Teri asinzibwa mu 
butuufu okuggyako Allab’. Bayigirize okugamba nti, ‘Teri asinzibwa mu 
butuufu okuggyako Allab’ nga batuusizza okufa, kubanga omuntu yenna 
ayatula nti, ‘Teri asinzibwa mu butuufu okuggyako Allah’ nga kye 
kigambo kye ekisembayo mu nsi muno, tavunaanibwa zambi lyonna ne 
bw’awangaala emyaka lukumi,” (Bayhaqi) 

Wabula omuntu okuleka sbabaada n’etambuza obulamu bwe kintu 
kikulu nnyo, kubanga embeera ye ng’assa omukka omuvannyuma eba 
ejja kusinziira ku ngeri omuntu gye yakolangamu mu ngeri eno. Kigam- 
bibwa nti Nnabbi Bulayimu (emirembe gibeere ku ye) lumu yabuuza 
malayika w’okufa bw’atyi: 

Malayika w’okufa! Olabikira mu kifaananyi ki ng’otwala obulamu 
bw’omuntu? Njagala kukulaba nga bw’olabika mu kiseera ekyo.” 

Mallayika w’okufa yamuddamu nti: 

Nnabbi wa Allab! Abaffe ekyo osobola okukigumira?” 

Nnabbi Bulayimu (emirembe gibeere ku ye) bwe yaddamu nti, ‘Yee, 
nkisobola’, Malayika w’okufa kwe kugamba nti: 

“Kale kyusa ekyenyi kyo!” 

Nnabbi Bulayimu (emirembe gibeere ku ye) bwe yakyusa ekyenyi 
kye omulundi omulala Malayika w’okufa yali ali mu kifaananyi ekitiisa 
era yali atiisa nnyo okutunuulira. Nnabbi Bulayimu ng’alabye ekifaana- 
nyi kino yazirika. Bwe yadda engulu yalaba Malayika w’okufa ng’ali mu 
kifaananyi kye yalimu okusooka n’amugamba nti: 

“Ku muntu omukozi w’ebibi kimala bumazi okulaba ekyenyi kyo, 
ne bw’aba tazzeeyo kutuukibwako kintu kirala!” (M. Sami, Ramazanoglu, ibra- 
him Aleybisselam) 

Tekyewuunyisa! Eri omuntu eyawangaala ng’omukkiriza owanna- 
maddala endabika ya Malayika w’okufa ejja kuba tetiisa. 

Omuddu aweebwa ebigezo emirundi mingi mu nsi muno. Okukki- 
riza kwe bwe kubeera okw’amaanyi ebigezo bino abiyita, naye bw’ataba 
wa maanyi abigwa. 

Bwe batyo, abantu bafuna ebizibu, okubonaabona, ennaku n’obulu- 
mi mu lutalo Iwabwe olw’obukkiriza n’okukola emirimo emirungi. Mu 
ngeri eno abantu abalongoofu n’abatali balongoofu beeyawulangamu. 
N’olw’ekyo okubeera obubeezi n’okukkirirza mu Allab tekimala; omun- 
tu yeetaaga okwongerayo ekifo kye ng’ayita mu kwambaza obukkiriza 
bwe emirimo emirungi asobole okuyita ebigezo ebingi mu bulamu. 

Mu aya eno ejja, Allah alangirira butya obukkiriza bwe bukwataga- 
na n’ebikemo: 

“Abantu balowooza nti bajja kulekebwa bagambe bugambi nti 
“Tukkirizza nga tebagezesebwa? Ddala twagezesa abo abaabasoo- 
kawo; era Allab ajja kumanyira ddala abo abategeeza kye bagamba 
era ajja kumanya abo abalimba.” (Ankabuut, 29:2-3) 

Okusinziira ku kulangirira okuli mu aya ya Kulaane eyo waggulu, 
obukkiriza kyengera era okugezesebwa kye kipimo ekipima omuwendo 
omuddu gw’abna okusasula asobole okukuuma okukkiriza kwe. AUab 
ayagala abantu be basasulire obukkiriza olwo balyoke bategeera obukulu 
bw’okukkiriza, ng’abagezesa okusinziira ku busobozi bwabwe. Mu 
Kulaane mulimu nti: 

“Allab yagula ku bakkiriza emyoyo gyabwe n’emmaab yaabwe, 
n’abawanyisizaamu Ejjana...” (Tawuba, 9: iii) 

N’olw’ekyo abantu babna okuwaayo emyoyo gyabwe, ebintu bya- 
bwe n’ebirala mu kkubo lya Allab ng’ebbeeyi y’obukkiriza obutuukirivu. 
Mu butuufu, emitawaana okubonaabona n’obulumi obw’ensi abakkiriza 
bye batuukako biwandiikibwa ng’omuwendo ogusasulwa mu nsi nga 
gwa kuzzibwawo mu Bulamu obujja. 

Ku ludda olulala, okufuba kw’abatakkiriza okuyigganya abo abalwa- 
na okuwangaala ng’eddiini bw’eragira, awatali kubuusabuusa, kujja 
kubatuusa eri Enkomerero embi ey’obulumi mu mubro; kubanga ekyo 
kibagwanira olw’ensonga bbiri: Esooka tebalina bukkiriza, ate endala 
bayigganya Abakkiriza. 

Mu bimpimpi omuwendo gw’obukkiriza, amakulu omuwendo 
omukkiriza owannamaddala gw’alina okusasula, kwe kukuuma omuti- 
ma gwe nga mutukuvu tegulinaamu kusikirizibwa kwewaayo eri muntu 
oba kintu, atab Allab. Kino kitegeeza kufuba nga bwe tusobola okuyita 
ebigezo byaffe. N’olw’ekyo okudduka ekikolwa kyonna oba enneeyisa 
eyinza okwonoona omukisa gwaffe ogw’okusimba n’okulabirira obukki- 
riza obutuufu kisaanyizo ekiteekeddwa okutuukirizibwa. 

Obutatuukiriza kisaanyizo kino omuntu kumutwala eri okusaanawo 
okw’obubwo n’embeera efuula okwenenya nga tekukyamugasa. 

EBINTU EBYONOONA OKULANGIRIRA OBUKKIRIZA. 

1. Okwewaayo eri ebintu ebirala atali Allab. Allah agamba nti: 

“Mazima ddala Allah yabataasa mu bifo bingi ne mu lutalo Iw’e 
Runayini, obungi bwammwe bwe bwabasigula naye ne butabaako kintu 
kyonna kye bwabagasa, ensi n’ebafundirira wadde nga ngazi nnyo, olu- 
yannyuma ne mukyuka ne mudduka.” (Tawuba, 9:25) 

Eyo y’ensonga Iwaki omuddu yandigoberedde omusingi ogugamba 
nti Ggwe Wekka Ggwe tusinza era Ggwe Wekka gwe tunoonya oku- 
tuyamba. 

2. Obutatwala biragiro bya Allab n’ebyo bye yagaana ng’ebintu 
ebikulu. Kuno kwe kugyemera Allab ne Omubaka we. Ku kino 
Allab agamba nti: 

“Kisoboka kitya nze okwegwanyiza atali Allab okuba Omulamuzi 
wange (ansalirawo) awamu n’okuba nti Ye ye yassa gye muli Ekitabo 
(Kulaane) nga kinnyonnyoddwa bulungi. N’abo be twawa Ekitabo 
(Abayawudi n’Abagoberezi ba Kristo) bamanyidde ddala nti (Kulaa- 
ne Kitabo) kye twassa mu mazima nga kiva eri Katonda wo. Kale 
tobeeranga mw’abo ababuusabuusa. 

“Era kimaze okutuukirira ekigambo kya Katonda wo mu mazima 
n’obwenkanya, mpaawo kikyusa Bigambo Bye. Ye ye Awulira era 
Amanyi byonna. 


“Bw’ogondera abo abali ku nsi abasinga, bagenda kukubuza 
okukuggya ku Kkubo lya Allab, ate nga tebagoberera okuggyako bye 
bateeba era tebalina kye bakola okuggyako okulimba. 

“Mazima ddala Katonda y’amanyi oyo abula okuva ku Kkubo lye 
era y’amanyi abalunngamu.” (An’aam, 6 : ii4 - ii7) 

“Abange mmwe Abakkiriza! Bwe mugondera ekibiina ky’abo 
abaaweebwa Ekitabo (Abayawudi n’Abagoberezi be Kristo) bajja 
kubazzaayo mu bugyemu oluvannyuma Iw’okukkiriza kwammwe! 


“Butya bwe mugyema nga aya za AUab zibasomerwa ate nga ne 
Omubaka we ali mu mmwe. Omuntu oyo eyeekwata ku AUab aba 
alunngamye eri ekkubo eggolokofu.” (Aali imraani, 3 : loo - loi) 

“Abange mmwe Abakkiriza! Bwe mugondera abo abaagyema 
bajja kubazzaayo emabega ku bukongovule bwa mmwe, mubeere aba- 
faafaaganiddwa. 

“Wabida Allab Ye Mukuumi wammwe era Ye ye Mutaasa asinga. 

“Tujja kuteeka entiisa mu mitima gy’abo abatakkiriza kubanga 
baagatta ebintu ebirla mu kusinza Allab ebyo Allab by’ataabagamba; 
obuddo bwabwe Muliro ate nga obwo bwe buddo obusinga obubi eri 
abalyazaamaanyi. 

“Allab yatuukiriza endagaano gye yabalagaanyiza bwe mwali 
mubatta (abalabe) n’obuyinza bwe; okutuusa Iwe mwaggwaamu 
amaanyi ne muyombagana ku kigambo wakati wammwe ne mugyema 
oluyannyuma Iw’okubalaga kye mwagala. Mu mmwe mulimu ayagala 
obulamu bw’ensi, era mu mmwe mulimu ayagala Enkomerero. Olu- 
yannyuma n’abaddusa ne mubaviira alyoke abagezese. Yabasonyiwa 
era awa obulungi Abakkiriza.” (Aali imraani, 3 : 149 - 152) 







Esswala (Swalat / Namaz) 


Empagi Esooka Ey’okusinza Okw’Obusiraamu, 
Empagi y’Eddiini, Ekitangaala ky’Obukkiriza, 
Era Entambula Ey’okulinnya kw’Abakkiriza. 






"Mazima ddala beesiimye Abakkiriza. Abo abeewombeefu mu sswa- 
la zaabwe." (Mu'minuuna, 23:1-2) 







(^bulamu bw’omuntu bujjudde obubonero obulaga okunoonya 
ekituufu okusobola okutuuka ku Mutonzi w’ensi. Obubonero buno buva 
mu kukkiriza kwaffe okuli mu butonde bw’okwagala okukkiriza n’oku- 
sinza. Bino biri munda era bizimbiddwa mu bubumbwa bw’omuntu. 
Abo abasigala nga baggyidwaako amazima amatukuvu ne babula nga 
baddira ebintu ebitalina maanyi ne babifuula bakatonda be basinza, 
ebintu ebitasobola na kwetuusaako ebyetaago ebyabyo eby’obutonde 
kino nga kyalabika mu biseera ebyayita n’olwaleero, bakomekkereza nga 
bagoberera amakubo agatategeerekeka era agatali matuufu. Bwe kityo 
olwaleero obukadde n’obukadde bw’abantu basinza ebintu ng’ente, so 
ng’era bangi mu bo okugeza ng’abagoberezi b’eddiini ezaakyusibwa aba- 
lina endowooza egamba nti Katonda alina ebitendo by’abantu, so nga 
Katonda talina kimukendeerako era y’agabirira era alabirira ensi yonna. 

Kino kiraga nti omuntu yeetaaga okubeera omuweereza era nti yee- 
taaga okutuukiriza ebisaanyizo ebimusobozesa ekyo okukituukiriza (eki- 
gendererwa). Bwatyo Allab agamba mu Kulaane nti: 

Satonda majinni na bantu okuggyako Iwa kimsinza.” (Dbariyaat, 5i: 56) 

Kino kitegeeza nti olw’okusalawo kwa Katonda, omuntu muddu ate 
engeri gy’awangaalira mu kyama eky’obuweereza, ali mu mbeera ya 
bwetaavu (lubeerera). N’olw’ekyo omuntu ateekeddwa okutuuka ku 
kwesiima n’obuwanguzi ku ddaala ly’asoboleramu okutwala okusikirizi- 

bwa kuno okw’obutonde eri okugoberera (okufuna) ekitiibwa n’okugu- 
lumizibwa kw’omuntu. Era olwo n’abeera ng’aweereddwa obuvunanyi- 
zibwa bw’okutendereza n’okusinza Katonda we. Ggye bigweera ng’ebi- 
tendo byonna ebisukkulumu omuntu bye yaweebwa nga byonna biri ku 
nsonga ya kutuukiriza buvunaanyizibwa buno. Kulaane egamba nti: 

“Gamba nti, ‘Katonda wange tabafaako singa ssi kusaba kwam- 
mwe.” (Furqaan, 25:77) 

Bwatyo, Allab mu aya eno, ne mu aya endala nnyingi mu Kulaane 
ayogera nti omuntu yeetaaga okubeera n’obukkiriza. N’olw’ekyo abakki- 
riza abagenderera okusembera mu maaso ga Allab n’emitima emirungi 
benyweza ku nsulo ennungi ez’ebikolwa eby’okusinza ebiyitibwa emiri- 
mo emirungi era n’omutima ogwagala, basaabala okugenda mu liyanja 
ly’obumu ne Katonda waabwe. N’esswala awatali kubuusabuusa, kwe 
kusinza okusinga obunene n’obukulu okutuusa omuddu eri eriyanja 
ly’okwegatta ewa Katonda. Kino kiri kityo kubanga esswala ggwe musin- 
gi era entikko ey’ebikolwa byonna bwe tuba tutunuulidde ebigirimu, 
gy’ekoma n’eddaala. 

Ebitonde byonna mu nsi, nga mw’otwalidde enjuba, omuddo ogwa- 
kiragala n’emiti byonna bitendereza Allab. Ebinyonyi, ensozi n’amayinja 
byonna bitendereza Allab mu ngeri gye tutamanyi. Ebimera bitendereza 
Allab nga biyimiridde; ebisolo bimutendereza abikutamye, ate ebintu 
ebitalina musaayi (bulamu) byo Allab bimutendereza byebasse wansi. 
Ebitonde ebyo mu ggulu nabyo bwe bityo. Bamalayika abamu batende- 
reza Allab nga bayimirdde, abalala nga bakutamye n’abalala nga beebase 
wansi. Wabula esswala Allab gye yawa omuntu ng’entambula emulinyisa 
(emutuusa ku kulinnya) bino byonna ebikunganya (eby’okusinza). Bwe 
batyo abo abasaala n’omutima ogumu bafuna empeera ezitabalika era 
n’okweyolekerwa okw’omwoyo okuva ekikolwa kino eky’okusinza Iwe 
kikungaanya ensinza yonna ebitonde byonna ebyo ku nsi eno n’ebyo mu 
endala zonna ze bisobola okukola. 

Solomon Cbalabi ekintu kino ekyeyawulidde esswala akiteeka 
bulungi mu bigambo bino. 

Oyo yenna asaala esswala eno, afuna ekitiibwa mu maaso ga Allab. 

_ 






ESSWALA (SWALAT / NAMAZ) 


Engeri gy’ekungaanya buli ngeri ya kusinza, okwegatta ku Allab 
mwe kuli mu kusinza okw’ekrka kino. 

Nnabbi (Allab asse ku ye okusaasira n’emirembe) kino akyogerako 
bwati: “Esswala esobozesa omuntu okufuna okukkirizibwa eri Allab 
n’okwagala kwa Bamalayika. Y’engeri ya Bannabbi, kye kitangaala 
ky’amagezi. Ggwe musingi gw’obukkiriza. Ewa ebintu omuntu by’afuna 
(Riziki) emikisa ne byeyongera era ne byala. Ewa omubiri eddembe kye 
ky’okulwanyisa ekirwanyisa abalabe. Ekuumira wala Sitaane. Y’ewolere- 
za omuntu asinza ewa Malayika Walumbe. Ggwe musubbawa era omu- 
keeka mu ntaana. Yeyanukula Bamalayika Mun’kar ne Nakiir (Bama- 
layika ababiri ababuuza omufu ebibuuzo nga yakaziikibwa). Ye 
w’omukwano ogwomunda okutuusa ku Lunaku Iw’okulamula. Kye kisii- 
kirize ekiribikka abakkiriza ku lunaku Iw’okulamula. Ye ngule eri ku 
mutwe. Kye kyambalo ekibikka omubiri. Kye kitangaala ekisooka. Lwe 
lutimbe oluli wakati we n’abalala. Bwe bujulizi bw’abakkiriza mu maaso 
ga Allab. Bwe buzito ku mizaane. Y’efuula okuyita ku lutindo nga ogen- 
da mu Jjana (swiraatwa) okwangu ennyo, kye kisumuluzo ky’ejjana 
kubanga esswala kutendereza kuwa kitiibwa, kugulumiza, kusoma na 
kusaba. Mu bimpimpi okusaalira mu kiseera ekituufu kukunnganya 
ebikolwa byonna ebirungi.” (Tanbiibul gbafiliina, 293) 

Eyo y’ensonga Iwaki esswala ye nsisinkano ne Allab era kye kirabo 
eri abantu b’Obusiraamu ng’okulinya okutono (bw’okugerageranya ne 
Miraaje okulinya kwa Nnabbi (Allab asse ku ye okusaasira n’emirembe) 
nga kino bwe kyogerebwako mu Kulaane. 

Yunnama osembere kumpi ne Allab!” (Alaq 96 : 19) Omuntu 
asobola okusembera okumpi ne Allab ng’ayita mu kusaala. 

Mu sswala entuufu (eyaddala) byonna ebitali Mlab bigyibwawo era 
ebintu byonna ebirabankanya omuntu eby’ensi bisangulwawo. Asinza 
ne gwe basinza basisinkana. Olwo omuntu asobola okulambula okugen- 
da wansi w’ebyama ebitukuvu. Esswala yalaalikibwa ku Nnabbi (Allab 
asse ku ye okusaasira n’emirembe) oluvannyuma Iw’okusisinkana Allab 
mu kiro ky’okulinya mu ggulu (Lailatul Miraaje) nga malayika omukulu 
Jibaliilu si yagireeta, n’olw’ekyo, eyo y’ensonga Iwaki Nnabbi (Allab asse 
ku ye okusaasira n’emirembe) yagamba nti: 

“Esswala kye kitangaala ekisanyusa eriiso lyange.” (Nasaa-i Ahmada 
bin Kanbali). 

Ebyo ebikungulwa okuva mu sswala okugeza ng’okutuukirira, obuk- 
kakkamu, okussa ekikoowe, okufuna emirembe n’omukwano ebyo 
byonna tebisoboka kufunwa kuva mu kintu kirala okuggyako mu sswala. 
Eddaala ly’esswala mu nsi muno liringa eddaala ly’okulaba Allab ku 
lunaku Iw’enkomerero. Kubanga tewali kikolwa kya kusinza omuddu 
mw’ayinza kusemberera Allab okusinga bw’abeerera mu sswala. 
Obuwoomu obusinga obulungi n’okweyoleka kw’omwoyo bisobola 
kufunika nga biyita mu sswala. Tuyinza okugamba nti ebikolwa byonna 
ebikolebwa mu kusinza madaala agateekateeka omuntu okumutuusa eri 
esswala. Eyo ye nsonga Iwaki Nnabbi (Allab asse ku ye okusaasira n’emi- 
rembe) yannyonnyola esswala nga “empagi y’eddiini era ekitangaala 
ky’omutima, ekisumuluzo ky’essanyu era okulinnya kw’abakkiriza.” 
Esswala n’embeera yaayo entukuvu yonna, kikolwa ekitali kya bulijjo 
eky’okusinza ekigabanyizibwa wakati w’omuddu ne Allab. Mu kino 
eringa ssuula ya al-Eaatiha (ssuula esooka mu Kulaane). 

Aya ennya ezisooka mu suula eno Allab ze yassa ze zino: 

1. Mu linnya lya Allab Omusaasizi alina okusaasira okubuna, 
Omusaasizi alina okusaasira okw’enjawulo. 

2. Amatendo gonna amajjuvu ga Allab omulabirizi era agabirira 
ebitonde. 

3. Omusaasizi alina okusaasira okubuna, Omusaasizi alina oku- 
saasira okw’enjawulo. 

4. Omufuzi w’olunaku Iw’okusasula. 

Aya eyokutaano egamba nti, “Ggwe wekka gwe tusinza era gy’oli 
yokka gye tunoonya okutuyamba n’okutujja mu buzibu (okutudduuki- 
rira)”. Aya eno egabanibwa wakati w’omuddu ne Allab. Eggyayo obuvu- 
naanyizibwa omuddu bw’alina eri Allab n’ekitiibwa kya Allab ne ky’ako- 
lera abaddu. Omuddu ateekeddwa ebikolwa bye byonna eby’okusinza 
okubikolera Allab Yekka nga muli amanyi nti Allab ye Yekka alina oku- 
sinzibwa. Aya ezisigadde ez’essuula eyo za muddu. Mu badiisi ezijjuuli- 
riza Kulaane {Madiisi Qudusi) Nnabbi (Allab asse ku ye okusaasira 
h n’emirembe) z’ayogera naye nga bigambo ebiva eri Allah, Nnabbi (AUab 

asse ku ye okusaasira n’emirembe) agamba nti Allab Oweekitiibwa 
yagamba nti, “Nagabanya esswala wakati wange n’omuddu, ekitundu 
ekimu kyange ate ekirala kikye.” (Muslim, Swalat, 38 - 40) 

Bwe kityo sswala erimu omuddu okuwanjagira Katonda we. Esswala 
kusaba. Allab agamba mu Kulaane nti, “Yimirizaawo esswala olw’oku- 

njogerako.” (Twaha 20:14) 

Ate era ekyama ekiri mu aya “kale munzijukire, nja kubajjukira!” 
(Baqara, 2:152) kirabikira mu sswala okusinga mu ibaada endala zonna. 

Mu biseera bye sswala obumu ne Allab mwe bulabikira nga kino 
bwe kirambikibwa mu badiisi Qudusi endala. Nnabbi (Allab asse ku ye 
okusaasira n’emirembe) agamba nti Allab yagamba nti: “Nze ndi wamu 
n’oyo ansaba...” (BukLari, TawWidi, 15) 

Wabula omuntu okusobola okuganyulwa mu bumu buno nga bwe 
kyetaagisa, aba alina okutuuka ku ddala erya Ibsaan (okulongoosa). 
Nnabbi (Allab asse ku ye okusaasira n’emirembe) kino akyogerako bwati: 

“Ibsaan (okulongoosa) kwe kusinza Allab (okusaala) ng’olinga 
omulaba! Bw’oba tomulaba ye akulaba!” (Muslim, imaan, i) 

Bwe kityo esswala esaaliddwa bw’etyo ebalibwa nga “ekitangaala 
ky’eriiso (essanyu): Abo abasaala mu ngeri eyo beesiimisa Allab ne 
Omubaka we (Allab asse ku ye okusaasira n’emirembe). 

N’olw’ekyo esswala eringa omuti ogw’emikisa ogulaga Nnabbi Musa 
(emirembe gibeere ku ye.) ekkubo. Kye kyekubagizo ky’emitima egifu- 
nye ebizibu; ly’essanyu ly’emitima egikooye ebintu by’ensi ebigimalako 
emirembe; kwe kugabirira kw’omwoyo; bwe bujjanjabi bw’emitima; era 
Iwe lulimi Iw’okumanya. Bwe waabangawo obuzibu mu buvunaanyizi- 
bwa bw’ensi, Nnabbi (Allab asse ku ye okusaasira n’emirembe) yalagi- 
ranga Bilaali (Sswababa eyali yeetisse eddimu ly’okwaziina okukoowoola 
abantu okusaala, adban) bw’ati: 

“Owange Bilaali! Tuwewezeeko ng’okowoola abantu eri esswala.” 

Kino kyabeeranga bwe kityo kubanga tewali kikolwa kya kusinza 
kyenkana sswala. Omuntu ali mu sswala ayinza obutabaako kimutaataa- 
ganya okuggyako esswala. Esswala ekutulawo enkolagana gy’aliko 
n’ebintu ebirala. Ewa omuntu omukisa gw’okufuna essanyu eritalojjeka 

ly’ajja mu kubeera obumu ne Allab. Teri nsinza ya ngeri ndala yonna 
eyinza kuwa muntu ssanyu lya kika ekyo. Okugeza, mu kiseera kya 
Ibaada (okusinza) y’okusiiba omuntu ayinza okubeera mu katale 
ng’omutunzi oba omuguzi... Omuntu ali mu bijja naye ayinza okubeera 
mu mbeera y’emu. Wabula, omuntu ali mu sswala tayinza kubeera 
muguzi oba mutunzi, asobola kusaala kyokka. Kino kitegeeza nti aba ali 
mu maaso ga Allab mu mubiri n’omwoyo. 

Abakkiriza abatuufu basaala eswala ttaano olunaku nga bwe kyaba- 
laalikibwa mu Kulaane nti, “Esswala zaalaalikibwa ku bakkiriza mu 
biseera byazo ebigere.” (Nisaa-i, 4 : io3) 

Basaala ne sswala ez’ennyongeza (eza ssuuna), era mpolampola bafu- 
na ekifo mu baddu ba Allab abakozi b’emirimo emirungi, era ku nkome- 
rero, nga bafunye okusaasira okutakoma n’ekisa, batuuka awali emirembe 
nga bwe kyalaalikibwa Allab mu kiragiro, “Dda eri Katonda wo!” 

Abasiraamu abagoberera ekkubo lino bali mu kifo ekya “munziju- 
kire, nja kubajjukira!” (Baqara. 2:i52) 

Beeyagalira mu “okwogera ku Allab kye kisinga obunene (ekintu 
mu bulamu)!” (Ankabuut, 29 : 45) 

Ekigambo kino kirimu amakulu abiri: “okwogera ku Allab”, eki- 
tegeeza, okusaala kye kintu ekisingira ddala obunene, n’amakulu aga- 
gamba nti “yUlab okujjukira omuddu kunene nnyo okusinga omuddu 
bw’ajjukira AUab.” Olw’ensonga eyo, okusaala kye kikolwa (oba omuli- 
mo) ekisookerwako mu kusinza ekisembeza omuddu okumpi ne Allab. 

OKWETEEKERATEEKERA ESSWALA 

Okusobola okusaala kikulu nnyo omuntu okweteekerateekera sswala 
obulungi. Mu Kadiisi za Nnabbi (Allab asse ku ye okusaasira n’emirem- 
be), okufuna wuzu (okutawaaza) kwogerwako ng’ekisaanyizo ekisooka. 

Okufuna wuzu kye kisaanyizo ekisoooka kubanga kulimu obulungi 
obw’omwoyo, obw’omubiri n’obw’obubumbwa. Imaam omukulu Abu 
Ranifa alina ebigambo bye yayogera nti bwe yafunanga wuzu yabanga 
awulira ng’ebyonoono bye biringa ebinaazibwa. Ebigambo bino birungi 
kubanga binnyonnyola obukulu bw’okweteekerateekera sswala obulun- 
gi. Okuyigirizibwa okw’omwoyo n’okulengerera ewala okwa Imaamu 

oyo omukulu mu nsonga eno kwayatiikirira nnyo, era lumu yagamba 
bw’atyi omuvubuka embulakalevu eyali afuna wuzu: 

“Mwana wange! Bambi amazambi lino na lino galeke.” 

Omuvubuka yamubuuza nti, “Omanyi otya nti nkola ezzambi lino 
na lino?” 

Imaamu omukulu kwe kumuddamu nti: “Ndabidde ku mazzi 
agakulukuta ng’ofuna wuzu...” 

Ku ludda olulala, okusenya amannyo ng’okozesa omuswaki 
(miswaaki) nakyo kintu kikulu, era yali sunna (mpisa ya Nnabbi) Allab 
asse ku ye okusaasira n’emirembe. Ensonga eno Nnabbi (Allab asse ku 
ye okusaasira n’emirembe) agyogerako bw’ati: “Sswala y’omuntu 
gy’asadde ng’asenyezza amannyo n’omuswaki (miswaak) ya maanyi 
emirundi nsanvu okusinga esswala omuntu gy’asadde nga tasenyezza.” 
(Abmada bin tianbali, Musnad, VI, 272) 

“Omuswaki (miswak) tegukoma ku kuyonja mannyo kyokka, naye 
era gusanyusa Allab.” (Bukbari, Swawmu, 28) 

Nga bwe kimanyiddwa, ekikolwa ky’okusaala kikolebwa lulimi nga 
kiyita mu bantu okwatula ebigambo ebiraga obwannamunigina bwa 
Allab, okukakasa nti “Allab munene, okutendereza Allab, n’okusoma 
okulala. N’olw’ekyo akamwa, okusaba okutukuvu mwe kuva, kateekedd- 
wa okukuumibwa nga kayonjo mu sswala. Kino awatali kubusabuusa 
kijja kuleeta emirembe mu mutima. 

Wadde ng’akasenya n’eddagala ly’okusenya nga nabyo biyonja 
amannyo, naye waliwo emigaso egy’ekisawo emirala egifunibwa mu 
kukozesa omuswaki, nga bwe kiri mu badiisi za Nnabbi (Allab asse ku 
ye okusaasira n’emirembe). Omuswaki gukuuma amannyo nga guga- 
gaana okuvunda era ne guziyiza ebizibu by’omu lubuto okwo kw’oteeka 
n’emigaso emirala. 

Ekimu ku bintu ebikulu mu kwetegekera esswala kwe kumanya ebi- 
saanyizo bye sswala, sunna zaayo n’ebintu ebikakata okukolebwa mu 
sswala ng’etteeka. Kino kisinziira ku badiisi ya Nnabbi (Allab asse ku ye 
okusaasira n’emirembe) egamba nti “ebintu ebitono eby’okusinza nga 
bikoleddwa okusinziira ku kumanya bisinga ebikolwa ebingi nga biko- 
leddwa mu butamanya. 

Era nate tutekeddwa okugezaako nga bwe tusobola okwetegekera 
esswala nga tutukuza emitima gyaffe okugigyamu obulabe, enkwe, 
n’obunafu obulala bwonna mu mpisa nga kino tukikola nga bwe tulon- 
goosa ebitundu byaffe eby’ebweru ku mubiri. Tuteekeddwa okwekenge- 
ra obukodyo bwa Sitaane n’emitego gye n’abantu abalinga Sitaane aba- 
tujja ku mulamwa nga tweteekateeka. 

Abantu abagezi bategeera era ne bateeka mu nkola aya eno nti 
“kuuma engoye zo nga nnyonjo (teziriimu bbala)!” Mudatbiru, 74 : 4. 
Aya etegeeza nti: “Weeyonje ku ngulu ne munda nga weetegekera esswa- 
la ekitegeeza nti okubeera mu maaso ga Allab, beera n’empisa ennungi!” 

Kigambibwa mu badiisi ya Nnabbi emu nti “funza enkizi y’omu- 
gongo gwo, era wewula olubuto Iwo ku Iwa sswala!” (jamiu’s swagJiiim) 

Eky’okufunza enkizi (okukendeeza amakkati g’omugongo) kitegee- 
za kwewala bikolwa ebyaziyizibwa ate okuwewa olubuto (okulukuuma 
nga lutono) kitegeeza butalya nnyo. 

EBYETAAGISA OKUKOLA NG’ESSWALA TENNABA: 

OBUKKAKKAMU OBW’OKUGONDA (KHUSHU-U) 

Ebyetaagisa okukola ng’esswala tennaba ebyokungulu bifugibwa 
amateeka ga fiqh (Entaputa y’amateeka g’ekisiraamu). Esswala esaalibwa 
nga tegoberedde mateeka ga Busiraamu tekkirizibwa. So ng’ate esswala 
eba tesaaliddwa mu ngeri y’obugonvu n’obukkakkamu tessibwamu kitii- 
bwa. N’olw’ekyo esswala eteekeddwa okugatta awamu amateeka 
ag’okungulu n’agomunda ago agawunda omutima. Okuwunda omutima 
kutuukirizibwa na kuteeka mu nkola ekyama ky’okwetukuza. Kulaane 
egamba nti: 

“Ddala beesimye abo abeetukuza” (A’ala, 97:14) 

Okusiga okw’omwoyo kuno kukulu nnyo mu sswala. Allab tayogera 
ku bintu ebiteekeddwa okukolebwa mu sswala (faradbwa), ebyetaagisa 
(waajib), wadde omuwendo gwa laaka ze sswala, naye addinngana 
obukulu bw’okugonda n’obutebenkevu mu birowoozo. Obukulu bw’em- 
beera zino bugenderera mu bulamu bwaffe. Olw’ekyo oludda olw’om- 
woyo mu sswala Iwe lusinga okubeera olukulu omuntu asaala Iw’atee- 
keddwa okussaako essira. 

Mu Kulaane waliwo ewagamba nti: 

“Abakkiriza baakwesiima abo abalaga obugonvu mu sswala zaa- 

bwe.” (Mu’minuuna, 23: 1 - 2) 

Nnabbi (Allab asse ku ye okusaasira n’emirembe) agamba nti: 

“Omuntu afuna wuzu nga bwe kyetaagisa, n’asaalira mu kiseera eki- 
tuufu, n’akutama era n’avunnama mu bugonvu n’okutya, esswala ye 
evaayo ng’ettaala eyaka ennyo n’esabira omusaaze oyo nti: ‘Allab 
akukuume nga bw’otuukirizza ebyetaagisa ku nze!’ So ng’oyo atafuna 
wuzu mu butuufu bwayo, n’atasaalira mu biseera ebituufu, n’atakutama 
na kuYunnama mu kutya n’okugonda, esswala ye evaayo ng’ekintu ekid- 
dugavu n’esabira omusaaze nti: ‘Allab akuveemu nga bwondagajjaliddel’ 
Bw’etyo esswala, ng’egoberera ekiragiro kya Allab, ebaako ne w’egenda 
mu kifo oluvannyuma n’ekomawo n’ekuba omuntu asaala oluyi mu kye- 
nyi.” (Twabaraani) 


Babaaddiin al-Naqshiband lumu baamubuuza nti: 

“Omuddu asobola atya okubeera omugonvu mu sswala?” 

Yaddamu nti: 

“Waliwo ebintu bina ebyetaagisa ekyo okukituukako: 

1. Okuba ng’ennyingiza yo eri mu mateeka. 

2. Okwegendereza ng’ofuna wuzu 

3. Okuwulira nga Allab w’ali ng’omuntu atandika okusaala 
n’agamba nti “Allaaku akbaru” (Allab Munene) 

4. Omusaaze okuwulira okubeerawo kwa Allab ekiseera kyonna; 
okusigala ng’ali mu mirembe n’obukkakkamu, n’okugondera 
Allab oluvannyuma Iwe sswala.” 

Okugonda mu sswala kukulu nnyo era omuddu Allah amukwata 
okusinziira ku kugonda kwe. Nnabbi (Allab asse ku ye okusaasira n’emi- 
rembe) agamba nti: 

“Omuntu bw’amaliriza esswala kimu ekye kkumi eky’empeera 
kiyinza okumuweebwa oba n’aweebwa kimu kya munaana, oba kimu 
kya musanvu, oba kimu kya mukaaga oba kimu kya kutaano, oba kimu 
kya kuna, oba kimu kya kusatu oba kitundu kya mpeera....” (Abu Dawuda, 
Swalat, 124) 

Abantu bangi abatasobola kufuna kimu kya mukaaga wadde ekimu 
eky’ekkumi eky’empeera z’esswala ze basaala. Omusaaze afuna kitundu 
ekyo ky’aba akoze mu kutya n’obugonvu.” (Abu Dawuda, Nasaa-i) 

Kitegeeza nti omuddu afuna empeera mu sswala gy’asadde mu 
bugonvu n’okutya. 

Abo abasaala mu bwesimbu ekigendererwa kyabwe kiba kusaala 
bulungi era nga bwe batyo beewayo eri Allab. Balowooza ku sswala 
yokka era nga basaala basobole okufuna eby’omwoyo bye bawangula. 
Amaaso gaabwe bagakkakkanya nga gatunuulidde ebifo we bagenda 
okuvunnama, era nga mub bawulira nti bab wansi n’okwetegereza oku- 
tukuvu, ne bagenda mu ssanyu ery’omwoyo. 

Eno y’embeera ey’abaddu abeesimbu ababna emitima emirungi. 
Kino kitegeeza nti okugonda mu kutya bye bibala eby’obwesimbu. Olu- 
vannyuma obwesimbu buwa omuddu okutya era ne bumubnnyisa 
eddaala mu maaso ga Allab era ne bumuwa obukuumi Obutukuvu. 
Nnabbi (Allab asse ku ye okusaasira n’emirembe) kino akyogerako nti: 

“Amawulire amalungi g’abo abalunngamizibwa mu kkubo eggolo- 
kofu. Olw’okuba bo, emitawaana egy’amaanyi givaawo.” (Fadbwailul A’amal) 

Obwesimbu n’okugonda okusobola okusimba amakanda mu muti- 
ma olwo bisobole okuleeta emigaso gy’omwoyo, ebintu bino biteekedd- 
wa okwegenderezebwa n’okuteekebwa mu nkola: 

1. Emirembe gy’omutima: Omwoyo guteekwa okubeera nga gukka- 
lidde nga guli ku sswala yokka, okutendereza Allab ne aya omuntu z’aso- 
ma. Omusaaze ateekeddwa okukutulawo okulabankana n’eby’ensi. 
Omwoyo ogutasobola kukutulawo kulowooza ku bintu bya nsi tegusobola 
birowoozo ebyo kubimalira ku sswala. Tegusobola kumanya nti guli mu 

maaso ga Allah. Singa omuntu asobola okuwangula okwerabira kuno, 
n’asobola okubeera mu wamu ne Allab, era n’asobola okuganyulwa mu 
makulu agali mu by’asoma, olwo afuna emirembe mu birowoozo / omu- 
tima. Bwe batyo abaddu ba Allab baafubanga okusasula, ssi sswala zokka 
ze batasaalanga bulungi mu ngeri ematiza, wabula n’ezo ze bataasobola 
kusaalanga ng’ebirowoozo bibali wamu. Wabula kino tekitegeeza nti buli 
muntu ateekeddwa okweyisa mu ngeri y’emu ng’eyo, naye kiraga obukulu 
bw’okubeera n’omutima omulamu mu sswala. 

Ekireeta obutebenkevu mu birowoozo kwe kulafuubana okufuna 
eby’omwoyo. Kwe kwegomba okusitula omwoyo. Okulafuubana kutuu- 
kirira na kutegeera nti okubeera mu mukwano gwa Allab kisoboka kufu- 
nika ng’oyita mu sswala. 

2. Okutegeera (okumanya): Omuntu ateekeddwa okumanya by’aso- 
ma. Kino kye kintu ekikulu ekyokubiri oluvannyuma lw’obutebenkevu 
bw’omutima. Okutegeera kukola ng’olutindo olw’obutebenkevu mu 
mutima busobole okubeerawo ne mu biseera ebirala. 

3. Okuwa ekitiibwa: Omuntu ateekwa okumanya nti ali mu maaso 
ga Allab, olwo n’akuuma ekitiibwa mu mubiri n’omwoyo. Ekitegeeza nti 
okuwa ekitiibwa kugenderera na mirembe mu mutima, okutegeera, 
n’okugoberera amateeka mu sswala. Okubeera n’empisa zino kwongera 
mu maaso omutindo gw’esswala era esswala erina empisa zino ya kuwo- 
lereza omusaaze ku Lunaku Iw’okulamula. 


Omuntu ateekwa okulowooza ku kulabula kuno okujja: 

“Bw’oba oyagala esswala yo okubeera ey’okubnnya (mu ggulu), 
tolowooza nti okusinza kwo kulungi nnyo kusuffu mu maaso ga Katon- 
da Oweekitiibwa n’emikisa Allab gye yakuwa! Tolowoolezangako ddala 
nti okusinza kwo kumala okwebaza ebyengera Allab bye yakuwa! 
Lowooza ku Nnabbi (AUab asse ku ye okusaasira n’emirembe) eyagam- 
banga nti, “Katonda wange! Saasobodde kukwebaza mu butuufu nga 
bwe kyetaagisa; nkusaba onsonyiwe!” 


4. Okutya n’okuwa ekitiibwa. Omuntu asaala alina okuwubra okutya 
n’okweraliikirira ebiva mu kuwa ekitiibwa. Okutya kuwa omuntu asaala 
okumanya amaanyi ga AUab n’okubeera kwe owa waggulu, olwo okutya 
n’okussaamu ekitiibwa ne byeyoleka. Okutya kuva mu kuwa AUab kitii- 

bwa n’okukuuma omutima okuguggyamu obutamanya. Eno y’engeri 
esinga okusitula eddaala ly’omuddu mu maaso ga Allab. Kulaane egam- 
ba nti 

“...Abasinga ekitiibwa mu maaso ga Allab y’oyo asinga okumu- 

tya....” (Huju-raati, 49:13) 

Abu Dbarri anyumya nti: 

Nnabbi (Allab asse ku ye okusaasira n’emirembe) olunaku lumu, 
yali atambuddeko mu biseera ebikoola by’emiti we bikunkumukira. 
Nnabbi (AUab asse ku ye okusaasira n’emirembe) kwe kugamba nti: 

“Abu Dbarri! Teri kubuusabuusa nti singa Omusiraamu asaala ku 
Iwa Allab Yekka, sswala ye n’agisaala n’obwesimbu mu mutima (nga 
ky’akola akitegeeza), ebyonoono bye bikunkumuka ng’ebikoola bwe 
bikunkumuka okuva ku muti.” (Abmad, TargWib) 

5. Okulindirira okulimu okusuubira: Omuntu ng’asaala ateekeddwa 
okusuubira okusaasira kwa AUab, era na bwe kityo okumuwanjagira 
oluvannyuma Iw’esswala. Omuntu bw’atya obuti, embeera eno emufuula 
alina ennaku, era olunaku lumu okutya kuyinza okutaataaganya obute- 
benkevu bw’omyoyo gwe. N’olw’ekyo okulindirira okulimu essuubi kug- 
gyawo akabi kano. 

6. Obukakkamu: Kino kijjuuliriza ebirungi bye twogeddeko waggu- 
lu. Omuddu eyeeraba ng’ali mu maaso ga Allab, awulira okuswala 
bw’aba ng’alina empisa embi z’akola, era bw’atyo asobola okuzeewala. 
Mu ngeri eyo, bw’abeera mu sswala amanya ebisobyo bye n’ebintu 
by’abuusa amaaso. Teyeesigula ibaada z’akola. Nnabbi (Allab asse ku ye 
okusaasira n’emirembe) ku nsonga eno agamba bw’ati: 

“Omuntu yenna teyeesigulanga ng’alowooza nti ebyonoono bye biso- 
nyiyiddwa olw’okusinza (okusaala) kw’akoze. (Fadbwail ul A’amaali 25i) 

Omuntu tateekeddwa kwesigula nti ebyonoono bye bisonyiyiddwa 
olw’esswala gy’asadde, era bulijjo ateekeddwa okusigala nga musonyiwa- 
vu olw’ebikolwa bye ebibi engeri okusonyiwa bwe guli omukisa n’oku- 
saasira okuva eri Allab. Okusonyiwa kuva mu kisa Allab ky’aba akwa- 
tiddwa omuntu. Ekitali ekyo, tetusobola kusaala na kwebaza bulungi 
Katonda. Wabula esswala ezisaaliddwa mu bukakkamu ne mu kwegen- 
dereza, zisanyusa Allab mu Busaasizi bwe n’Ekisa kye. 

Mu bimpimpi, omuntu oyo atagatta ntambula ya mubiri n’okutya 
mu mutima tasobola kufuna kinyusi kya sswala. Omuntu yeetaaga 
okufuba okutuusa ekigendererwa ky’esswala mu mubiri n’omwoyo. 
Ebintu ebyonoona enkwatagana y’omubiri n’omwoyo biteekeddwa 
okuggyibwawo, ebirowoozo nabyo biteekeddwa okuba nga tebirina kibi- 
rabankanya kyonna. Okugeza Nnabbi (Allab asse ku ye okusaasira 
n’emirembe), ku nsonga eno yagamba bw’atyi: 

“Esswala n’emmere bwe biggyira mu kiseera ekimu musooke mulye 
(oluvannyuma musaale)!” (Bukbari, Muslim) 

Abayivu Abasiraamu ensonga eno ekwata ku kukwatagana kw’omu- 
biri n’omwoyo mu sswala bagissaako essira, era nga bayisiza mu lugero 
boogera ku sswala z’abantu ba bityi bisatu ezitakkirizibwa. 

1. Omuyizzi (w’esswala) 

2. Omwetissi (w’esswala) 

3. Omusuubuzi (w’esswala). 

Wano omuyizzi bategeeza omuntu oyo atunuulira kino na kiri 
ng’ali mu sswala; omwetissi ne bategeeza oyo ateeteewuluza asobole 
okwewala okuddamu okutawaaza so nga ddala awulira bubi (nga yan- 
dikyetaaze); ate omusubuuzi wano ye muntu atajja bintu bya nsi mu 
mutwe n’omutima. Abantu ab’ebiti bino ebisatu ebiri mu ngero tebaso- 
bola kutebenkera mu sswala, era tebasobola kufuna butebenkevu na 
buteefu n’okutya ebyetaagisa. Bamala gasaala era basaala kutuusa tteeka, 
ekintu ekitakkirizibwa mu maaso ga AUab kubanga ebitundu by’omubiri 
(ebiyungo) nabyo biteekwa okubeera ebyetegefu. Bw’atyo Nnabbi (Allab 
asse ku ye okusaasira n’emirembe) eyalaba omuntu ng’ayisa engalo mu 
kirevu (ng’asaala) yagamba nti: 

“Singa mu mutima gw’omuntu ono mwabaddemu okutya n’oku- 
gonda, ebiyungo bye byonna byandibadde wamu.” (Tirmidbi) 

Radiisi ya Nnabbi (Allab asse ku ye okusaasira n’emirembe) eno 
eraza eri obumu bw’omubiri n’omwoyo mu sswala. 

Radiisi ya Nnabbi eno wammanga (Allab asse ku ye okusaasira 
n’emirembe) nayo erambika ensonga eno: 

“Bw’osituka okusaala, saala ng’okuumira ebitundu by’omubiri gwo 
gwonna wamu. Teweenyeenya ng’Abayawudi bwe bakola kubanga 
okukuuma omubiri nga tegwenyeenya kimu ku bisaanyizo by’esswala 
ennungi. (Tirmidbi) 

Ebintu musanvu mu sswala bintu bya Sitaane (amakulu nti Sitaane 
abyagala nnyo). Okwerumika (omusaayi okujja nga guva mu nnyindo), 
okusumagira, okubuusabuusa, okwayuuya, okwetakula, okumagamaga, 
okuzannyisa ekintu....” (Tirmidbi) 

Ebintu bino bikosa omwoyo gw’esswala. Mu ngeri endala, omuntu 
asaala bw’alaga okutya n’obugonvu ku ngulu, naye munda nga talinaamu 
kutya, ekikolwa kino kiyitibwa kugonda oba kutya okw’obunnanfuusi, era 
omutima guteekeddwa okukuumirwa ewala n’embeera ey’ekika ekyo. 

Ekisembayo ku nsonga eno ey’okutya, bye bigambo bya Nnabbi 
Bulayimu (emirembe gibeere ku ye) Allab by’atuwa mu Kulaane nti: 

“Katonda wange! Nkusaba onteeke mu bakuuma esswala obutiri- 
biri ne bazzukulu bange (nabo bwe batyo), Katonda waffe, era nkusa- 
ba okkirize esswala yange!” (ibrabiim, i4 : 4o) 

Hatem-i Asam awa amagezi engeri y’okusaalamu obulungi n’agam- 
ba nti: 

“Weeteekereteekere okusaala mu ngeri esingayo obulungi. 
01uvannyuma Ka’aba ogiteeke mu makkati g’ebisige byo; olutindo olu- 
genda mu Jjana (swiraa-twa) luteeke wansi w’ebigere byo. Ejjana giteeke 
ku mukono gwo ogwaddyo; ate Omuliro oguteeke ku mukono ogwa 
kkono! Genda mu maaso ga Allab n’essuubi n’okutya, ng’olowooza nti 
Izraa-iilu (Malayika w’okufa) agenda kukuggyamu omwoyo, era ng’eno 
ye sswala yo esembayo mu nsi muno! Tandika okusaala n’obwegendere- 
za ng’otegeera ky’okola ogambe nti “Allaabu Akibaru (Allabu Munene!)” 
Tandika okusoma Kulaane mpolampola nga bw’olowooza ku makulu 
gaayo! Omutima gwo gufuule ogukutama mu kuwa ekitiibwa era ovun- 
name mu bukkakkamu. Omubiri gwo guleke gugoberere ebisaanyizo 
by’esswala eby’ebweru, naye omutima gwo guleke gubeere olubeerera 
mu mbeera y’okuvunnama era togukkiriza kwawukana kw’omwoyo 
h n’omubiri wadde ebbanga ly’olussa olumu...” 

Al-Ghazaali annyonnyola engeri y’okubeeramu n’okwagala 
Omubaka wa Allab (Allab asse ku ye okusaasira n’emirembe) w’obeere- 
ra mu kutuula ng’osoma tabiyyaatu mu sswala n’awa eky’okulabirako 
ekikulu. Mu sswala, kyetaagisa nnyo omutima okubeera mu mirembe 
nga bwe kinnyonnyolwa mu kusomesa kuno wammanga: 

Agamba nti: 

“Kyetaagisa omusaaze okufumiitiriza Nnabbi (Allab asse ku ye oku- 
saasira n’emirembe) ng’ali wakati w’amaaso g’omutima awo w’agambira 
nti, ‘Owange Nnabbi, emirembe n’emikisa gya Allab bibeere ku ggwe!’ 
Mu tabiyyaatu esooka n’ekomererayo.” 

Okulamusa kuno naddala okwa Allab eri Nnabbi mu kiseera 
ky’okulinnya kwa Nnabbi okugenda mu ggulu (Miraaje) n’ebigambo 
‘Owange Omubaka! Emirembe n’okusaasira kwa Allab bibeere ku ggwe 
mu nsi muno ne ku Lunaku Iw’enkomerero’, kwab kuweesa Nnabbi 
(Allab asse ku ye okusaasira n’emirembe) kitiibwa. 

Esswala y’eringa okulinnyisibwa kw’omukkiriza mu ggulu, ng’ewa 
abo abagirowoozaako ennyo emigaso okuva eri Okusaasira Okutukuvu. 

N’olw’ekyo omuntu yandigezezzaako okufuna emigaso egiva mu 
mwoyo gw’okuweereza emikisa eri Nnabbi (Allab asse ku ye okusaasira 
n’emirembe) mu sswala. Kitegeeza okutujjukiza okubnnya kwa Nnabbi 
mu ggulu. Okubnya kwe bye bikusike ebiri mu kukyuka kw’okwagala 
kwa Allab eri Nnabbi (Allab asse ku ye okusaasira n’emirembe). 
Okulangirira obukkiriza okusomebwa ng’omuntu yaakamala okusaabra 
Nnabbi (Allab asse ku ye okusaasira n’emirembe), kulaga engeri okukki- 
riza Allab Omu n’okubeera omuddu we bwe kiri eky’ekitiibwa ennyo, 
era kiraga nga bwe kyetaagisa okuweereza ebiramuso eri Nnabbi (Allab 
asse ku ye okusaasira n’emirembe) buli linnya lye bwe lyogerwako. Bwe 
kityo, esswala na bino byonna ebigirimu eringa akaggi k’eddirisa aka- 
tuggubrwa okuva ku mulamwa omutuufu ogw’Obusiraamu. Abaagazi 
ba Allab basembera kumpi n’akaggi k’eddirisa kano. 

Era ne batunuubra okukyuka kuno okwawaggulu n’ebintu mu 
butuufu bwa byo nga bwe balaba ebikusike ebitukuvu. N’olw’ekyo 
omuntu tayinza kutuuka ku butuukirivu bwa kukkiriza nga tategedde 
ebyama ebiri mu kuweereza ebiramuso eri Nnabbi (Allab asse ku ye 

okusaasira n’emirembe) nga kw’ogasse n’okusoma erinnya lya Allab 
ng’ayita mu kwogera n’okulangirira obukkiriza. 

Olw’ekyo, Allab alagira abakkiriza okusaalira Nnabbi (Allab asse ku 
ye okusaasira n’emirembe) ng’ekiraga okwagala eri Nnabbi (Allab asse 
ku ye okusaasira n’emirembe) mu aya omugambirwa nti Allab ne 
Bamalyaika be nabo basaalira Nnabbi. 

“Ddala Allab ne Bamalayika be basaalira Nnabbi (Allab amuwa 
emikisa n’emirembe)! Abange mmwe Abakkiriza mumusaalire 
mumusabire n’emirembe emingi.” (Abzaab, 33 :56) 

Olw’ekyo abo abasinza ne basaala batwalirizibwa era ne batafiira 
ddala ku bintu bya ku nsi. Tebeefiirayo ku bintu bya nsi n’amasanyu 
gaayo. 

Jalaalu Ddiini Ruumi ayogera ku bantu abo abasobola okusaalira 
mu ngeri eno n’agamba bw’atyi: 

“Abantu abo bava mu nsi muno amangu ddala nga baakayingira 
bwe bati mu sswala nga bafaananako ensolo esaddaakiddwa bw’ebanga 
esaliddwa.” 

01uvannyuma Ruumi akoowola omuntu asaala n’amugamba nti: 

“Saala ng’oyimiridde ng’omusubbaawa bwe guyimirira mu kifo ekimu 
mu muzikiti nga gulaga obwolekero bw’e Makka. Beera mugezi omanye 
amakulu g’ebisomebwa ebisooka ng’otandika okusaala. jS] Allaabu 
Akbaru (AUab Munene) kitegeeza nti Katonda waffe! Twewaayo nga sad- 
daaka mu maaso go! Era bwe tusitula emikono gyaffe okugyolekeza 
amatu, buli kintu tukirese mabega, era buli kintu tukyolekezza Ggwe!) 

0 '' 

Okusoma ^iill Allaabu akbaru (Allab Munene) ng’omuntu atan- 
dika sswala kulinga okwatula ekigambo “Allab muņene” ng’omuntu 
asala ekisolo kya saddaaka. Nga bw’agamba nti Allaabu akbaru 

(Allab munene) ng’atandika sswala, aba ateekeddwa okweyambulamu 
ebintu byonna by’awulira muli.” 

Mu kiseera ekyo omubiri gwo gulinga nga Ismaail ate omwoyo gwo 
gulinga Ibraabimu (emirembe gibeere ku bo). Omwoyo gwo bwe 
gugamba nti, Allab Munene omubiri gwo gweyambula obusimu bwonna 
n’obwagazi era bw’ogamba nti: 

jJl iil (ntandise) n’erinnya lya Allah Omusaasizi 
ow’okusaasira okubuna, Omusaasizi ow’okusaasira okw’enjawulo, bibee- 
ra bisaddakiddwa.” 

Abo abasaala bayimirira mu nnyiriti nga bwe bandikoze ku Lunaku 
Iw’okulamula; batandika okubabbwa emitimo gyabwe ne bawanjagira Allab. 

Okuyimirira mu sswala ng’omuntu akaaba kulinga okuyimirira mu 
maaso ga Allab ku Lunaku Iw’okulamula ng’abantu baakazuukuka okuva 
mu ntaana. Allab ajja kukusimba ebibuuzo akubuuze nti, “Okoze ki mu 
bulamu bwo obwo ku nsi? Biki bye wapakasa era biki by’ompaddeko?” 

“Ebibuuzo eby’ekika ekyo bijja mu bwongo ng’omuntu ayimiridde 
mu maaso ga AUab mu sswala. “Ng’ayimiridde mu sswala omuddu awu- 
bra okuswala oluvannyuma n’akutama wansi nga tasobola kusigala 
ng’ayimiridde olw’ensonyi z’awubra. Ng’ali mu kukutama atendereza 
Allab nga bw’agamba nti, “Okutenderezebwa kwa Allah, Omunene.” 

“01uvannyuma Allab alagira omuddu nti, “Situla omutwe gwo oya- 
nukule ebibuuzo!” “Omuddu asitula omutwe mu busonyiwavu, naye 
tasobola kugumira mbeera eyo, mu kiseera ekyo avunnama.” 

“01uvannyuma Allab agamba nti: “Situla omutwe gwo oyanukule. 
Ngenda kukubuuza ku by’okoze mu bulamu bwo obw’ensi.” 

“Ekigambo kya Allab ky’amugamba kya maanyi nnyo era nga taso- 
bola kugumiikiriza kusigala ng’ayimiridde. Bw’atyo atuula wansi ng’awe- 
se amaviivi ge Allab agamba nti “Nnakuwa ebyengera n’ebintu eby’omu- 
gaso wabikozesa otya? Abaffe wabyebaza? Nnakuwa ebintu eby’obugag- 
ga ebirabwako n’eby’omwoyo; wabifunamu ki? 

“01uvannyuma omuddu akyusa ekyenyi kye n’akyolekeza ku ludda 
olwaddyo; awo n’alamusa omwoyo gwa Nnabbi (Allab asse ku ye oku- 
saasira n’emirembe) ne Bamalayika. Era abagamba nti ‘Bakama b’ensi 
y’emyoyo! Mbasaba muwolereze omuddu ono omunaku eri Allab.” 

“Nnabbi (Allab asse ku ye okusaasira n’emirembe) ayanukula 
omuntu ono alamusa bw’atyi: Ekiseera ky’obuyambi n’okukuwa emi- 
rembe kiweddeko. Byonna byandikoleddwa mu bulamu obw’ensi. Toko- 
ze mirimu mirungi mu nsi, tosinzizza nga bwe kyetaagisizza; ebiseera 
byo obyonoonye! 

“Olwo omuddu ekyenyi ekyolekeza oludda olwakkono, n’asaba 
obuyambi okuva eri abooluganda Iwe. Bamuddamu nti: Ffe totusaba 
buyambi; ffe baani? Olina okwanukula Katonda wo ku lulwo!” 

Omuddu atasobola kufuna buyambi okuva ku njuyi zombi aggwaa- 
mu essuubi. Bw’amala okubulwa essuubi lyonna ery’okufuna obuyambi 
adda eri AUab okunoonya obuddukiro gy’ali era nga bw’ayanjuluza ebi- 
batu bye mu sswala agamba nti: “Katonda wange! Mpeddemu essuubi 
lyonna okuva ew’omuntu yenna. Ggwe Eyasooka Ow’enkomerero era 
Ow’enjawulo atalina amufaanana eri abaddu okuwanjagira era ow’enko- 
merero ew’okuddukira. Nkusaba obuyambi mu kusaasira kwo n’ekisa 
ebitaggwaawo.” 

Ruumi ayongerako: 

“Laba obubonero buno obulungi obw’esswala era omanye ekyo 
ky’ogenda okusisinkana. Weekumeekume ogezeeko okuganyulirwa mu 
sswala yo mu mubiri n’omwoyo! Omutwe gwo togukoteka ng’ekinyonyi 
ekironda empeke ku ttaka! Wuliriza ebigambo bya Nnabbi nti: Omubbi 
asinga obubi y’oyo abba mu sswala ye.” (Kaakim, Mustadrak, I, 353). 

“Omuntu bw’asaala ng’ali mu kutya n’obukkakkamu eri Allab 
ng’amanyi okwagala kwe, Allab amusasula n’amugamba nti nja 
kukuyamba.” 

Nnabbi (AUab asse ku ye okusaasira n’emirembe) ng’ayogera ku ddaala 
ly’esswala mu ngeri y’okutya okw’okusaamu ekitiibwa yagamba nti: 

“Abantu babiri bayinza okusaala nga buli omu asaala yekka naye 
nga basaalira mu kifo kye kimu, mu kiseera kye kimu. Wabula ne wabee- 
rawo enjawulo nnene wakati waabwe ng’eringa eri wakati w’eggulu 
n’ensi.” (Ibya). 

N’olw’ekyo Kulaane ekiraga bulungi nti abakkiriza be bo abasaala 
nga batya era nga bagonvu mu sswala zaabwe: “Era abo abakuuma 
(obutukuYU bw’e) sswala zaabwe.” (Ma-aariji, 70 : 34) 

Era mu ssuula y’emu mu Kulaane mulimu nti: 

“Abo esswala yaabwe abagisaala olubeerera.” (Ma-aarij, 70 :23) 

Abo abalina obumanyirivu mu bintu by’omwoyo balowooza nti: 

_ 

“Ekigendererwa kya aya eno kwe kunnyonnyola omwoyo gw’esswa- 
la okuva ebirabika ku ngulu mu sswala bwe bitasobola kusigalawo lubee- 
rera. Wabula omwoyo gwe gukutama ne guvunnama. Esswala ey’olu- 
beerera kitegeeza kujjukira Allab buli kiseera.” 

Mawulaana Jalaalu Ddiini Ruumi, naye aya eno aginnyonnyola 
ng’ayita mu lugero n’agamba nti: 

“Omuddu akuuma embeera ye eno mu sswala n’oluvannyuma 
Iw’esswala, mu ngeri eno ebiseera bye eby’obulamu abimala mu kutya 
Allab na mpisa nnungi era omumwa ggwe na gwo n’agukuuma n’om- 
woyo gwe. Eno y’embeera y’abo abaagala Allab.” 

Ruumi agenda mu maaso nti: 

“Esswala eyo etukuumira ewala n’ebikolwa ebibi esaalibwa emirundi 
etaano olunaku, wadde nga abaagala AUab bulijjo basigala mu sswala 
olw’omukwano oguli mu mwoyo gwabwe n’okwagala okutukuvu okukoleeza 
amawuggwe gaabwe tegukkakkana n’okusaala emirundi etaano olunaku. 

Esswala y’abaagala Allab eringa embeera y’eky’ennyanja mu mazzi. 
Ng’eky’ennyanja bwe kitayinza kuwangaala awatali mazzi, n’omutima 
gw’oyo ayagala Allab teguyinza kuwangaala awatali sswala za lubeerera. 
N’olw’ekyo enngombo egamba nti: “Tonnambula nnyo!” Abaagala Allab 
tebagikozesa. Omwoyo gw’abaagala Allab bulijjo gusigala nga muyonta. 

“Ayagala Allab bw’ayimirira ewala n’okwegomba kwe, ne bwe kaba 
akaseera akatono, kimuwulikikira ng’emyaka olukumi. Bw’amala emya- 
ka olukumi n’ekintu ekisinga obuganzi gy’ali kimuwulikikira ng’akasee- 
ra akatono ennyo gy’ali. Eyo nno ye nsonga Iwaki ayagala Allab lubeere- 
ra abeera mu sswala era nga mu sswala mw’ayita okusisinkana Allab. 
Bw’asubwa laaka emu ey’esswala kimuwulikikira ng’asubiddwa laaka 
z’esswala olukumi olulamba.” 


“Abange mmwe abagezi era abategeera kiri bweru wa magezi oku- 
tegeera obumu ne Allab mu sswala. Kisoboka kutegeerekeka na kusaddaa- 
kayo magezi olwa Oyo asinga obuganzi n’okuzza obuggya omutima.” 


Ate okuzza obuggya omutima kisinziira ku ludda ki omuddu 
Iw’akwata Ruumi oludda luno alwogerako bw’atyi: 

- 

“Obwolekero bwa bakabaka ye ngule n’olukoba; ate obwolekero 
bw’abantu abalowooleza mu by’obugagga by’ensi ye zaabu ne feeza; ate 
obwolekero bw’abo abaagala ebintu ebirabibwako gaba masanamu; ate 
obwolekero bw’abo abaagala eby’omwoyo guba mutima na mwoyo; ate 
obwolekero bw’abo abaakyawa ensi ke kafo mu muzikiti; ate obwolekero 
bw’abo abatafaayo ku bintu, gye mirimo egitali mikulu nnyo; ate obwo- 
lekero bw’abanafu kwe kulya n’okwebaka; ate obwolekero bw’abantu 
kwe kumanya n’amagezi. 

Obwolekero bw’ayagala Allab kwe kweyunga okutaggwaawo; obwo- 
lekero bw’omuntu omugezi, kye Kyenyi kya 7\Jlah; ate obwolekero 
bw’abantu abateeka ennyo ebirowoozo ku nsi kwe kufuna ebintu n’ama- 
daala; obwolekero bw’abayizi {dervishes) kwe kufuna enteekateeka ez’ed- 
diini; obwolekero bw’okwagala ennyo, kwe kwegomba ebintu by’ensi; ate 
obwolekero bw’abantu abali mu busibe kwe kuteeka obwesigwa mu 7\Jlah. 

Tuteekeddwa okumanya nti obwolekero gye tutunula nga tusaala 
ssi gwe muzimbo gwa Ka’aba, naye kye kifo Ka’aba w’eri. Ka’aba 
bw’evaawo n’edda mu kifo ekirala eyo teyinza kubeererayo bwolekero 
bwa sswala.” 

N’olw’ekyo, omuntu ateekeddwa omutima gwe okugwolekeza eri 
Allab ng’ate omubiri gwe agwolekeza Ka’aba. Kubanga obwolekero 
bw’omutima Ye Allab. 

Ku ludda olulala, okusobola okutuukiriza eky’okutya n’okugonda 
mu sswala, omuntu aba alina okubeera n’okumalirira mu mutima oku- 
tuufu ng’agoberera badiisi ya Nnabbi (Allab asse ku ye okusaasira n’emi- 
rembe) egamba nti, “Ebikolwa biramulwa na kigendererwa.” Kino 
kitegeeza kumanya muli ani oyo gwe twesimbye mu maaso bwe tuba tuli 
mu sswala nga tusaala. Kino kyetaagisa okwekenneenya omutima bye 
gwagala n’okwawukana n’ebigendererwa byonna okuggyako okukkirizi- 
bwa Allab. 

Omuntu ateekeddwa okuwulira ekitiibwa kya Allab mangu ddala nga 
yaakatandika okusaala n’ebigambo. “Allaabu akbar” (Allab Munene!). 
Omuntu bw’asitula ebibatu bye n’abyolekeza amatu okutandikira emabe- 
ga we aba alina okwerabira buli kimu. Omuntu asaala alina okuwulira 
It essanyu ery’okubeera mu maaso ga Allab mu mutima gwe. Bw’atandika 

okusaala, ateekwa okuwulira muli ng’alinga ajjulukuse okuva mu bulamu 
buno obw’ekiseera n’adda mu bulamu obw’enkomerero. 

Bw’aba ayimiridde, omuntu asaala ateekeddwa amaaso ge okugatu- 
nuza awo w’agenda okuteeka omutwe ng’avunnama. Obudde bwonna 
ateekeddwa okuwulira muli nti ali mu maso ga Allab, era nti kitonde 
ekiteemalirira nga bulijjo yeetaga obuyambi bwa AUab. Ateekwa okuge- 
zaako okubeera mu baddu ba AUab abo Allab b’awaana n’ebigambo nti: 
“Omuddu omulungi oyo!” 

Bw’aba asoma mu Kulaane ateekeddwa okusoma obulungi, era 
n’agezaako okutegeera n’okulowooza ku makulu ga aya wamu n’okuzis- 
sa mu nkola mu bulamu. Nnabbi (Allab asse ku ye okusaasira n’emi- 
rembe) agamba nti “Okusoma Kulaane kitegeeza kwogera na 7\Jlah.” 
(Abu Nuaim, Kilya, 7. 99) N’olw’ekyo omwoyo gw’omuntu bw’aba ng’asoma 
Kulaane guteekeddwa okubeera nga mwegendereza era omuzuukufu. 

Omusaaze ateekeddwa okwogera ebigambo “okutenderezebwa kubee- 
re ku Allab Omunene” ng’alowoolereza ku makulu g’ebigambo ebyo nga 
muli awulira ekitiibwa kya Allab awo w’abeerera mu kukutama. 

Ate w’agambira ebigambo: “Okutenderezebwa kwa Katonda wange 
Owaawaggulu” ng’ali mu mbeera y’okuvunnama, omuntu asaala atee- 
keddwa okuwulira muli nate ekitiibwa kya Allab. Nga tukimanyi bulun- 
gi nti omuddu mu mbeera y’okuvunnama aba w’asingira okubeera 
okumpi ne Allab, tuteekeddwa okuvunnamya emyoyo gyaffe awamu 
ng’emibiri gyaffe bwe givunnama. Eyo yokka ye ngeri gye tuyinza 
okwewanguliramu emikisa egiri mu aya egamba nti: “Vunnama obeere 
kumpi (ne Allab)!” (Alaq96:i9) Bw’atyo omuddu ateekeddwa okweyagalira 
mu kubeera kwe ne Allab ng’agezaako okubeera mw’abo abaagala Allab 
era abeesunga ennyo okufuna okwagalibwa Allab. 

01uvannyuma Iwa buli laaka bbiri ez’esswala omuddu ng’atudde 
bulungi wansi ateekeddwa okutuula mu kitiibwa era awulire engeri gy’ali 
omwetaavu ng’era olw’ensonga eyo ateekeddwa okuwanjagira Allab 
amuwe okusaasira. 


Bwe kituuka ku kikolwa ky’okukyusa ekyenyi kye okutunula kud- 
dyo ne ku kkono, (okufundikira esswala nga bw’agamba malayika ebbiri 
nti “emirembe n’okusaasira kwa AUab bibeere ku mmwe”, omuntu asaa- 

la bino ateekeddwa okubikola mu kuwulira essanyu ly’okubeera awamu 
ne Allab ng’ayita mu sswala era empulira eno gy’alina munda n’agiga- 
bana ng’alamusa Bamalayika ababiri ku kibegabega ekyaddyo ne kkono. 

Esswala bw’eba ng’esaaliddwa mu ngeri esanyusa Allab, okulamusa 
kuno Bamalayika bakuddamu. Era Allab esswala ey’ekika kino agisasu- 
lamu empeera ku Lunaku Iw’enkomerero nga bwe kiri mu Kulaane. 

“Emirembe gibeere ku mmwe olw’obugumikiriza bwe mwakola! 
Ennyumba yammwe ey’Enkomerero nga mpitirivu obulungi.” (Ra’ad, 3:24) 

Ebyetaagisa ebyo eby’esswala nga okutya n’obugonvu, obulungi 
munda, n’okuba awamu ne AUab, ssi bintu omuntu by’atasobola kutuu- 
kako. Okweyagala okw’omwoyo mu sswala tekuteekeddwa kubalibwa 
ng’ekintu eky’okwewunda mu sswala. Engeri esswala Nnabbi (Allab asse 
ku ye okusaasira n’emirembe) ze yasalanga, ng’ate ye yatusomesa engeri 
y’okusaalamu, zituwa engeri esukka ku bipimo ebyo. N’ensaala ya Bas- 
swababa n’abo mikwano gya Allab (abalondemu) abaddira Basswababa 
mu bigere nazo kya kulunngama kya mwoyo gye tuli. 

ENSAALA YA NNABBI 

(ALLAH ASSE KU YE OKUSAASIRA N’EMIREMBE) 

Banyumya nti Nnabbi (Allab asse ku ye okusaasira n’emirembe) 
bwe yabanga asaala ng’abaliwo bawulira eddoboozi ery’okusinda nga 
liva mu kifuba kye. Ali (Allab amusiime) ajjukira ekintu kino n’agamba 
nti: “Nnalaba Nnabbi ng’akaaba mu sswala ng’ali wansi w’omuti mu 
lutalo Iw’e Badiri. Yakaaba nnyo era ekiro kyonna n’akimala mu kifo 

ekyo...” (Fadbwailul A’amal, 299) 

Nnabbi (Allab asse ku ye okusaasira n’emirembe) yalabwako ne mu 
mbeera ng’omutima gwe guvaamu amaloboozi nga galinga okutokota 
kw’entamu efumba enva. (Abu Dawuda, Swalat, 157; Nasaa-i, Sahw, 18) 

Ayisa naye agamba bw’atyi: 

Bulijjo twanyumyanga ne Nnabbi naye ekiseera ky’esswala bwe kya- 
tuukanga yafuukanga n’abeeranga ng’eyali tatulabangako, era ebirowoo- 
zo bye byonna yabizzanga eri Allab...” (Fadbwailul A’amaal, 299) 

N’olw’ekyo okufuna omukisa gw’esswala ng’eno kye kyandibadde 
ekigendererwa ekisaale eky’emyoyo gyaffe. Wadde nga kino tekitera 
kutuukirira twandibadde tugezaako mu ngeri ng’eno. Mu bimpimpi, 
embeera y’ebirowoozo bya Nnabbi (Allab asse ku ye okusaasira n’emi- 
rembe) mu sswala ye yandibadde ekifaananyi ekisembayo kye twettani- 
ra. Gye tukoma okusemberera ekifaananyi kino ekisembayo, gye tukoma 
okufuna emigaso mu sswala zaffe. 

Wano we tugambira nti omuntu tayinza kukola kikolwa kyonna ne 
kituukirira bulungi nga tayise mu kugezaako mirundi egiwera. N’esswa- 
la bw’etyo bw’eri. Mu kusooka esswala esaalibwa ng’erina by’ebulamu. 
Era omuddu yeetaaga ekiseera okugisaala ng’etuukiridde bulungi 
ng’omuntu w’ekitone ky’okusiiga bwe yeetaaga ekiseera n’obumanyirivu 
okusobola okukola omulimu mu butuufu bwagwo. Olw’ensonga eyo, 
abo abatasobola kusaala sswala zaabwe mu ngeri ematiza tebasaanye 
kuggwaamu maanyi era balina okugenda mu maaso nga bagezaako oku- 
tuusa Iwe banaatuuka ku kusaala nga bwe kyetaagisa. Ng’omuntu bwe 
yeetaaga okusengejja ttani z’ettaka asobole okufuna gulaamu emu eya 
zaabu, omuntu yeetaaga okugezaako okutuuka ku butuukirivu n’emi- 
rembe mu sswala na kuddinngana mu ngeri y’obugumiikiriza. 

Era kyetaagisa mu sswala okufuna okuwulira muli nga bwe bakun- 
nyonnyola mu badiisi ya Nnabbi (Allab asse ku ye okusaasira n’emirembe) 

“Bw’osaala kikole ng’eringa ye sswala yo gy’ogenda okukomako ofe! 
Toyogera kintu ky’ogenda kwejjusa; tosikirizibwa na bintu abantu aba- 
talina buvunaanyizibwa bye beegomba!” (Ibn Maajab, Zubud, 15). 

Basswababa ba Nnabbi (Allab asse ku ye okusaasira n’emirembe) 
n’abalongoofu ba Allab abaabaddira mu bigere bulijjo baalwanga nnyo 
okutuuka ku kigendererwa kino badiisi ya Nnabbi Allab asse ku ye oku- 
saasira n’emirembe ky’eyogerako. 

OKUSAALA KW’ABASIRAAMU ABAASOOKA 

Umaru (Mlab amusiime), Kaliifa owokubiri bamufumita nga bamu- 
taddeko ekiwundu eky’amaanyi ekyali eky’okumuviirako okufa. Ekisago 
kino kyamutuusibwako omusajja omusinza w’omuliro eyali alina bye yee- 
mulugunya. Umaru yavaamu omusaayi mungi era ng’ali mu mbeera mbi 

nnyo era waayitawo akaseera katono n’azirika. Naye we yazirikira kyali 
kiseera kya sswala ne wabaawo eyayogerera okumpi n’okutu kwe nti: 

“Owange Umaru! Kiseera kya sswala!” 

Ekyewuunyisa, Umaru yadda engulu okusaala era bwe yamala 
n’agamba nti: 

“Omuntu atasaala talina kifo mu Busiraamu!” 

01uvannyuma Iw’ebigambo ebyo yaddamu n’azirika era n’afa. 

Ali, Kaliifa owookuna, ye yapeeruukanga era ne yeesammulako ebi- 
rowoozo byonna eby’ensi ng’ali mu sswala. Lwe baamukuba akasaale 
ng’ali mu lutalo, yasalawo kutandika kusaala omuntu asobole okumusi- 
ka akasaale mu mubiri. Teyawulira bulumi nga bamuggyamu akasaale. 
Lumu baamubuuza nti: 

“Owange omukulembeze w’abakkiriza! Lwaki ekyenyi kyo kipee- 
ruuka ate omubiri gwo ne gukankana bwe kiba kiseera kya sswala?” 
Yaddamu nti: 

“Ekyo kiseera kya kusinza ibaada eyo eggulu n’ensi gye bitaasobola 
kugumira. Era simanyi oba nja kusobola okugikola mu butuufu bwayo 
oba nedda.” 

Basswababa ba Nnabbi (Allab asse ku ye okusaasira n’emirembe) 
bonna baafunanga muli okuwulira okutya nga basaala. 

Ye Kasane (Allab amusiime), muzzukulu wa Nnabbi (Allab asse ku 
ye okusaasira n’emirembe), yappeeruukanga ng’afuna wuzu. Waliwo 
kino eyakiraba kwe kumubuuza bw’atyi: 

“Owange Rasane! Lwaki opeeruuka ng’ofuna wuzu?” Rasane kwe 
kumuddamu nti: “Ekyo kiseera kya kuyimirira mu maaso ga Allab, 
Owaamaanyi Oweekitiibwa era Omunene.” 

Rasane yalinanga edduwa gye yasomanga ng’ayingira omuzikiti 
ng’egamba bw’etyi: 

“Katonda wange! Wuuno omuddu wo ali ku luggi Iwo. Katonda 
wange Omusaasizi ennyo! Omuddu wo akola ebyonoono ali mu maaso 
h go. Walagira abaddu bo abalongoofu okusonyiwa ensobi z’abo ababakoze 

ebibi kubanga oli wa kisa nnyo era oli Musonyiyi nnyo. Nkusaba onso- 
nyiwe ebyonoono byange era onsaasire olw’ekisa kyo n’okusaasira kwo!” 

Zayn al-Abidiina yapeeruukanga olwasitukanga okugenda okufuna 
wuzu era bwe yabanga agenda okusaala ng’amagulu ge gakankana. 
Abaamubuuzanga nti “kiki ekiba kikutuuseeko” yaddangamu nti “temu- 
manyidde ddala mu maaso g’ani mwe mba nngenda okuyimirira?” 

Lumu ennyumba ye yakwata omuliro ng’ali mu sswala naye n’ataki- 
rabirawo. Olw’amala esswala bamubuulira ekyali kiguddewo nga bwe 
bamubuuza bwe bati, “Kiki ekyakulobedde okulaba ekyabadde kigenda 
mu maaso?” Yabaddamu nti “Omuliro ogw’oku Lunaku Iw’enkomerero 
gwe gwannemesezza okuwulira omuliro gwo ku nsi kuno.” 

Muslim bin Yasaar yateranga okuwulira mu ngeri y’emu ng’ali mu 
sswala. Lumu yali e Basra ng’asaalira mu muzikiti gwayo, omuzikiti ne 
gugwa naye n’atakiraba ekyali kituuseewo ye n’agenda mu maaso na 
kusaala. Bwe yamala okusaala baamubuuza bwe bati: 

“Omuzikiti gugudde naye tokifuddeeko! Lwaki weeyisizza bw’otyo?” 

Yeewuunya nnyo kwe kubabuuza nti: “Kituufu omuzikiti gugudde?” 

Ye Sufyaane bin Tbawuri lumu yali abbidde mu kufumiitiriza 
okw’omwoyo. Yabeera yekka okumala ennaku musanvu nga talya 
tanywa. Mukama we mu by’omwoyo kino baakimugamba kwe kubuuza: 

“Naye ebiseera by’esswala aba abimanyi?” 

Be yabuuza baamuddamu nti: 

“Abimanyi era asaala bulungi esswala ze.” Bwe yawulira kino kwe 
kugamba nti “Neebaza Allab atakkiriza Sitaane kulumba Sufyaane.” 


Omuntu omu ayagala Allab yanyumya bw’atyi: “Lumu nnasaala 
esswala ya Aswri Dbunnuun al-Misiri gye yakulembera. Yali muddu wa 
Allab omutuukirivu. Yasoma nti “Maabu akbaru” naye yaleekaana nnyo 
ng’agamba nti: “Allaabu” ne ndowooza nti omwoyo gwe gwawukanye 
n’omubiri gwe. Ate bwe yagamba nti “Akbaru” omutima gwange ne 
gutyemuka ne gweyuzaamu bulere”. 


Amir bin Abdullab ye yakutulangawo byonna eby’ensi era yagam- 
banga nti “nandyegombye ne bankuba akasaale ne kayita mu mubiri 

- 

okusinga okumanya abantu abali awo bye bakola ne bye boogera nga 
ndi mu sswala.” 

Abo abatasobola kusaala nga Basswababa ba Nnabbi (yUlab asse ku 
ye okusaasira n’emirembe) bwe baasaalanga tebafuna ssanyu lya kusaala. 
Baatuuka n’okubuusabuusa engeri esswala gy’ejja omuntu mu bintu 
ebiri wabweru w’esswala. Tebalina magezi gasobola kutegeera nti abantu 
nga bafuna essanyu ly’okukola ebikolwa eby’ensi n’ebibi, Iwaki nabo 
tebafuna ssanyu ly’omwoyo ng’erifunibwa mu sswala. So ng’ate kizibu 
eri abo abatasobola kutegeera ssanyu ery’ekika kino okutegeera embeera 
y’essanyu lino. Abantu abo abatafaayo, bakkiriza nti abantu bayinza 
obutalaba kintu kyonna kibeetoolodde nga bali mu kwogera n’abaaga- 
Iwa baabwe oba nga bali mu ngeri endala, naye tebasobola kutegeera nti 
omuntu asobola okufuna essanyu okuva mu sswala esobozesa omuddu 
okusobola okwogera ne Allab, gw’asinga okwagala. Obwo buzibe bwa 
maaso na butalaba bya kika kya waggulu. 

Mu butuufu, esswala entuufu etuusa omuddu eri obutuukirivu 
n’okumanya Allab. N’olw’ekyo, okusaala kutwalibwa nga kintu kyangu 
nnyo eri abo abalina obukkiriza obw’amaanyi era abo emitima gyabwe 
egyawundibwa n’okwagala Mlab, esswala ebawa essanyu eritoogerekeka. 
Eyo ye nsonga Iwaki bulijjo bawulira nga balinga abali mu sswala ne bwe 
babeera mu mubiri tebali mu sswala. Waiswal Qarani bulijjo yayagalan- 
ga okubeera mu sswala. Lumu mukwano gwe yamulambula ng’asaala. 
Mukwano gwe yamulinda amale okusaala, naye bwe yamulaba nga yali 
tagenda kumala kusaala kwe kwegamba muli nti: 

“Omutima gwange! Wazze wano kulambula Waiswal na kubaako 
by’omuganyulwamu eby’omwoyo. Eno y’embeera ye esinga okubeera 
eyo waggulu. Gano ge magezi agasinga okubeera amalungi gy’oli. 
Ekikolwa kyogera okusinga ekigambo! Bw’oba osobola okufuna 
eky’okuyiga okuva mu ekyo ky’olabye, kino kimala n’okusinga kye 
wabadde oyagala okutuuka ku nkomerero y’obulamu bwo!” 

Lino lyali ssomo eritali lya bigambo era eryali lisinga okubeera 
eddungi eri omuntu ono. Era oluvannyuma bwe yalowooza nti yali 
amaze okuweebwa emikisa emitukuvu ekifo ekyo yakivaamu. 

Bwe kituuka kw’abo abatuuka ku mbeera bw’etyo Allab aboogerako 
bw’atyi mu Kulaane. 

ne sswala. Mazima ddala esswala nzibu nnyo okuggyako eri 
abo abagonyu.” (Baqara, 2 : 45) 

Wadde nga tuyinza obutasobola kutuuka ku ddaala ly’abo Allab 
b’ayagala nga bwe bakola, tuteekeddwa okugezaako nnyo ng’eemitima 
gyaffe n’emyoyo gyaffe nga bwe bisobola. Ebiseera ebimu Sitaane etubu- 
zaabuza n’etuwugula okutujja ku sswala nti kubanga tetusobola kusaala 
nga bwe kyetaagisa mu bugonvu n’okutya. Kino kitimba ekiyinza oku- 
yiirako omuntu okubula. Kisingako okusaala wadde nga tekukoleddwa 
mu bogonvu n’okutya ebituukiridde okusinga obutasaalira ddala. 
Enjawulo eri wakati w’ebintu ebyo byombi (okusaala esswala etetuuki- 
ridde n’obutasaalira ddala) nnene nnyo. Abo abatasaala bulijjo bafuna 
okufaafaganirwa. Naye abo abasaala, wadde nga tebasadde bulungi, 
lumu bayinza okufuna ebyengera ebitukuvu ebibalunngamya okusaala 
esswala ezituukiridde ezikkirizibwa mu maaso ga Allab. Ne bwe tusaala 
esswala emu yokka efaanana bw’etyo tuyinza okufuna embavu okwe- 
simba mu maaso ga Allab. 

ESSWALA ETTAANO EZIKATA OKUSAALIBWA BULILUNAKU 

Emirimo emikulu Allab yagirangirira eri Nnabbi (Allab asse ku ye 
okusaasira n’emirembe) ng’ayita mu Malayika omukulu Jibuliilu. 
Wabula esswala ettaano eziteekedwa okusaalibwa buli lunaku ng’etteeka 
ezo zaaweebwa Nnabbi (Allab asse ku ye okusaasira n’emirembe) bute- 
reevu mu kiro eky’ebyewuunyo Iwe yalinnya mu ggulu. Mu kusooka, 
zaali sswala amakumi ataano ezaali ez’okusaalibwa buli lunaku naye 
Nnabbi Musa (emirembe gibeere ku ye) n’awa Nnabbi Mubammadi 
(Allab asse ku ye okusaasira n’emirembe) amagezi bw’atyi: 

“Mubaka wa Allab! Ekyo nnakigezaako ku Batabani ba Yisirayiri 
nga tonnatumwa naye ne nnemwa. Abantu bo nabo obuvunaanyizibwa 
obw’ekika ekyo tebabusobola!” 

Nnabbi (Allab asse ku ye okusaasira n’emirembe) ekiro ekyo, yasa- 
ba Allab emirundi etaano okukendeeza esswala okuzituusa ku sswala 
ettaano ez’etteeka eza buli lunaku. 

Nnabbi Musa (emirembe gibeere ku ye) n’era yagamba Nnabbi 
Mubammadi (Allab asse ku ye okusaasira n’emirembe) nti: 

“Abantu bo n’esswala ettaano tebazisobola okuzisaala buli lunaku.” 

Nnabbi kwe kumuddamu nti: “Nswala okuddayo okuwanjagira 
Allab omulundi omulala!” 

Olwo ne zifuuka esswala ttaano buli lunaku. 

Wabula era Allab yalaga abaddu be okusaasira okusinziira ku 
kuwanjaga kwa Nnabbi (AUab asse ku ye okusaasira n’emirembe) era 
n’amubuulira n’amawulire amalungi n’akendeeza esswala okutuuka ku 
ttaano: 

“Owange Nnabbi! AUab tajjulula kigambo kye. Mujja kufuna 
empeera za sswala amakumi ataano wadde nga musadde ttaano.” (ibn 

Maajab, Iqaamatus Swalab, 194) 

Nnabbi abuulira abantu be ebikwata ku sswala ettaano eza buli 
lunaku bw’atyi: 

“Allab yagamba nti nalaalika abantu bo esswala ttaano. Waliwo kye 
mbasuubiza. Mazima ddala (eno y’endagaano yange). Omuntu asaalira 
esswala ezo ettaano mu biseera byazo ddala nja kumuyingiza Ejjana. 
Naye tewali ndagaano gye nkoze wakati wange n’abo abatasaala sswala 

eZO. (Ibn Maajab, Iqaamatus Swalab, 194) 

Mu badiisi ya Nnabbi endala mulimu nti: 

“Allab yalaalika esswala ttaano zisaalibwe abaddu be buli lunaku. 
Allab akakasa abo abasaala esswala ezo mu bwesimbu okubayingiza 
Ejjana ku Lunaku Iw’okulamula. Naye Allab talagaanyisa abo abatatwala 
sswala nga kikulu, abaziragajjalira ne baba ne bye batatuukiriza mu kuzi- 
saala, Allab abo ajja kubakolako nga bw’ayagala ayinza okubabonereza 
oba n’abasonyiwa.” (Ibn Maajab, Iqaamatus Swalab, 194) 

Nnabbi (Allab asse ku ye okusaasira n’emirembe) yabuuza 
Basswababa ekibuuzo kino ng’ayagala kubannyonnyola obukulu bw’es- 
swala ettaano eza buli lunaku. 

“Singa omu ku mmwe alina omugga ogukulukutira okumpi n’olug- 
gi Iwe, ng’anaaba mu mugga guno emirundi etaano olunaku, olowooza 
ayinza okubaako n’akakyafu akayinza okusigala ku mubiri gwe?” 

Basswababa baamuddamu nti: 

_ 

“Tewali bukyafu bwonna buyinza kusigala ku mubiri gwe.” 

Nnabbi (Allab asse ku ye okusaasira n’emirembe) kwe kubagamba 
nti: 

“N’esswala ettaano zikola bwe zityo. Allab asangulawo ebyonnono 
n’esswala ettaano ezisaalibwa buli lunaku.” (Buldiari, Mawaaqiitu, 6) 

Nnabbi (Allab asse ku ye okusaasira n’emirembe) yalangirira 
amawulire amalungi gano wammanga mu badiisi ez’enjawulo. 

“Singa amazambi amanene geewalibwa, esswala ettaano eza buli 
lunaku n’esswala ya Juma (esaalibwa ku Lwokutaano mu jjama) bibali- 
bwa ng’ebisangulawo amazambi amatono agaba gakoleddwa wakati wa 
buli kimu n’ekirala. Era kino kigenderera ebiseera byonna” (Muslim, 
Twahaarah, 14) 

“Omusiraamu bw’afuna wuzu ng’ekiseera ky’esswala kituuse, 
n’asaala mu ngeri entuufu erimu okutya, esswala ye eyo esangulawo 
ebyonoono bye by’aba yaakakola. Era kino kigenderera ebiseera byonna. 

(Muslim, Twahaarah, 7) 

Kiteekwa kitegeerekeke wano nti esswala ettaano eza buli lunaku 
zonna nkulu. Waliwo ensonga Iwaki zisaalibwa mu biseera bya njawulo 
mu lunaku. Engeri gye zaawukanyamu ebiseera, nnungi eri omubiri 
gw’omuntu n’omwoyo gwe. Olw’ensonga eyo, omuntu ateekwa okubee- 
ra omwesimbu buli emu n’agisaala nga bwe kyetaagisa mu bwesimbu. 
Allab agamba mu Kulaane nti: 

“Okutenderezebwa kwa Allab bwe mu buwungeeza ne bwe mu 
bukeesa. Era amatendo gonna amajjuvu gage mu ggulu ne mu nsi ne mu 
biseera eby’olw’eggulo n’olunaku we lutandikira okukyuka (okukkakka- 
na).” (Ruum, 30:17- 18) 

Abdullab ibn Abbaasi aya zino azibala ng’ezoogera ku sswala ettaa- 
no eza buli lunaku n’agamba nti: 

“Ebigambo ‘bwe muzuukuka ku makya’ kitegeeza sswala ya 
kumakya (sububi). Ebigambo ‘olweggulo’ bitegeeza sswala ya mu ttuntu 

(Dhuhuri) 

Ebigambo ‘olunaku bwe lutandika okumenyeka’ bitegeeza sswala ya 
Aswiri. 

Ebigambo ‘bwe mu buwungeeza’ bitegeeza sswala ya Magbaribi 
(eyakawungeezi) n’ey’ekiro (Isba).” 

Waliwo aya endala mu Kulaane ezoogera ku sswala ezaalaalikibwa. 

Sapbiri assa essira ku bukulu bw’esswala ettaano ezaalalikibwa oku- 
saalibwa buli lunaku n’ayogera bw’atyi ku mbeera y’abo abatasaala: 

“Bamalayika bakoowoola abo abatasaalira ddala sswala ya ku makya 
(sububi) bwe batyi: ‘Abange mmwe aboonoonyi ababi ennyo!’ 

Abo abatasaalira ddala sswala ya mu ttuntu nti, ‘Owange ggwe 
eyammibwal’ 

Abo abatasaalira ddala sswala ey’olweggulo nti, ‘Owange ggwe 
omwewagguzil’ 

Abo abatasaalira ddala sswala ya kawungeezi nti, ‘Owange ggwe 
nantasiimal’ 

Abo abatasaalira ddala sswala ey’ekiro (Isba) nti, ‘Owange ggwe 
afiiriddwal’ 

Ku ludda olulala, engeri n’amateeka agafuga esswala ezaalaalikibwa 
n’esswala endala ezeeyongerako (sunnab) Nnabbi (Allab asse ku ye oku- 
saasira n’emirembe) ze yasaalanga bulijjo oba ezo ze yateranga okusaala, 
gateekeddwa okugobererwa obulungi. Bino bye bitundu ebikulu eby’es- 
swala ettaano n’esswala eza kyeyagalire ebitateekeddwa kuleka oba kula- 
gajjalirwa olunaku Iwonna. Waliwo badiisi nnyingi eza Nnabbi (Allab 
asse ku ye okusaasira n’emirembe) ezikwata ku nsonga eno. 

“Laaka ebbiri eza ssuna eze sswala yo kumakya za mugaso nnyo oku- 
singa ensi n’ebitonde byonna ebiri mu nsi.” (Muslim, Sswalatul Musaaflriina, 96) 

“Nnabbi (Allab asse ku ye okusaasira n’emirembe) yasaalanga Laaka 
nnya nga tannasaala laaka ezaalaalikibwa eza sswala y’omu ttuntu (dbu- 
bur), era yasaalanga laaka bbiri oluvannyuma Iwa sswala y’omu ttuntu.” 

(Tirmidfli, Juma, 66) 

“Allab asaasire abantu abo abasaala laaka ennya nga tebannasaala 
laaka ezaalaalikibwa eza sswala ya Aswir.” (Tirmidfli, Swalat, 201 ) 

“Yanguwa osaale laaka bbiri eza ssunna oluvannyuma Iw’okusaala 
laaka essatu ezaalalikibwa ez’esswala ya kawungeezi (Magbaribi), okuva 
Iwe bazitwalira awamu ne laaka ezaalalikibwa.” (Rezin) 

Bino ebijja wammanga byayogerwa nga bikwata ku laaka ennya 
ezennyongeza ng’omuntu tannasaala sswala ya kiro (Isba). 

“Waliwo esswala esaalibwa wakati w’okwaziina (adban) n’okukima 
(Iqaamah) okukolebwa nga laaka ezaalaalikibwa zigenda okutandika.” 
(Bukbari, Adhan, 16) 

Ate ne laaka ebbiri ezigoberezebwako oluvannyuma Iwa laaka ez’et- 
teeka (faradbwa) eza sswala ey’ekiro (Isba) zimanyiddwa nti Nnabbi 
bulijjo yazisaalanga. 

Ekimu ku bintu ebikulu ebikwata ku sswala kwe kusaalibwa mu 
kiseera kyayo. Buli Nnabbi (Allab asse ku ye okusaasira n’emirembe) 
Iwe baamubuuzanga nti: 

“Kusinza kwa kika ki okusinga obulungi?” 

Yaddangamu nti: “Esswala esaaliddwa mu kiseera kyayo.” (BukLari, 

Mawaqiitus swalat, 5) 

N’olw’ekyo, kirungi okusaala esswala nga yaakayingirawo. Nnabbi 
(Allab asse ku ye okusaasira n’emirembe) kino yakyogerako bw’atyi: 

“Allab asanyukira nnyo abo abasaala sswala mu biseera byayo ebi- 
tuufu, naye asonyiwa abo abazisaala ng’ekiseera kiggwaako.” (jam’ul Fawaa- 
id, I, 163) 


xy 


Ng’oggyeeko esswala ettaano ezaalaalikibwa buli lunaku waliwo 
esswala endala eyalaalikibwa nayo ye sswala y’okulwokutaano (Jumu’ab). 
Esswala eno esaalibwa mu kibinja era ekulemberwa kbutuba (okubuuli- 
rira). Esaalibwa mu kifo kya sswala yo mu ttuntu (eya Dbuburi). Abantu 
bonna abasajja abawezezza emyaka gy’obukulu bateekeddwa okusaala 
sswala eno okuggyako abatambuze. Sswala eno ssi ya buwaze eri abakya- 
la naye bayinza okwegatta ku basaaze. Kulaane eyogera ku bukulu bwa 
sswala y’okulwokutaano nti: 

“Abange mmwe Abakkiriza! Okukowoola kw’esswala bwe kuba 
kukoleddwa ku Lwokutaano mwanguwe eri okutendereza AUab, 
muleke eby’okusuubida ekyo kye kibasingira obulungi bwe muba nga 
mumanyi!” (Jumu’ab, 62:9) 

SSWALA EZITALI ZA TTEEKA 

Mu badiisi qudusi (badiisi Allab mwe yatumira obubaka eri Nnabbi, 
Allab asse ku ye okusaasira n’emirembe, naye Nnabbi n’abutuusa ku 
bantu ng’akozesa bigambo bye), Allab agamba nti: 

“Omuntu yenna awalana omuddu wange nja kumuggulako olutalo. 
Omuddu wange tayinza kunsemberera na kintu kye njagala okusinga 
ekyo kye nnamulaalikako. Naye omuddu wange tavaawo ng’ansembere- 
ra n’ebintu eby’enyongereza (bye ssamulaalikako) okutuusa Iwe mwaga- 
la. Bwe mwagala nfuuka amatu ge g’awuliza, ne nfuuka amaaso ge g’ala- 
bisa, era ne nfuuka ebibatu bye by’akwasa, nfuuka ebigere bye by’atam- 
buza (nfuuka omutima gwe gw’alowoozesa ne nfuuka olulimi Iwe 
Iw’ayogeza). Bw’ansaba mwanukulirawo. Bw’ampanjagira muwonye 
ekintu nkimutangira. Tewali kintu kye siyanguyira kukola ng’okutwala 
obulamu bw’omuddu omukkiriza. Tayagala kufa ate nga nange saagala 
kintu ky’atayagala...” (Bukbari, Riqaaqi, 38) 

N’olw’ekyo, Abasiraamu bannaddiini abatya Katonda nga bagende- 
ra ku badiisi ya Nnabbi (Allab asse ku ye okusaasira n’emirembe) basaa- 
la sswala eza sunna mu biseera by’okutya, mu biseera bya matumbibud- 
de ne mu biseera ebirala, era ne bwe baba nga balina kye betaaga, nga 
zino bazongereza ku sswala ezaalalikibwa (eza Fawadbwa). Bali mw’abo 
abaatendebwa mu Kulaane nti: 

“Obubonero bwabwe buli mu byenyi byabwe nga buva mu 
kuvunnama kwe babeeramu.” (Fati’bi, 48 :29) 

Bafuna essanyu ery’olubeerera nga balijja mu sswala era nga sswala 
eza sunna zisaalibwa olw’okukuuma essanyu lino eritaggwaawo. Nnabbi 
(Allab asse ku ye okusaasira n’emirembe) wadde nga teyakola kyonoono 
yasaalanga ekiro okutuusa ebigere bye bwe byazimbanga era yasomanga 
Kulaane okutuusa Iwe yakoowanga. N’olw’ensonga eyo sswala za sunna 
tezitwala kifo kya sswala za faradbwa naye ate zongera kuzinyweza na 

kuziwanirira nga n’ensonga kwe kugezaako okuzisaala mu ngeri entuufu. 
Nnabbi (Allab asse ku ye okusaasira n’emirembe) agamba nti: 

“Okusinza (ibaada) omuddu kw’alisooka okubuuzibwako ku 
Lunaku Iw’enkomerero ye sswala. Esswala ye bw’erisangibwa nga yasaa- 
libwa bulungi ajja kuba awonye naye bw’erisangibwa nga nkendeevu, 
ajja kubeera mu abo ab’okufaafaaganirwa. Sswala eza faradbwa bwe ziri- 
sangibwa nga tezimumala kumutaasa, Allab ajja kugamba nti: 

“Waliwo esswala eza ssunna omuddu wange ze yasaala zijjuulirize 
sswala eza faradbwa?” 

Ibaada endala nazo bwe zityo bwe zigenda okubeera.” (Tirmidbi, Swalat, 188) 

N’olw’ekyo okubala sswala eza faradbwa ng’ezimala nsobi nnene, 
kubanga kisemberera okuba nga tekisoboka okusaala sswala eza farad- 
bwa nga bwe kyetaagisa era mu butuufu bwazo. Ne bwe tuziwa obuzito 
obwenkana wa, tusobola ekiseera kyonna okukola ensobi nga tuzisaala. 
N’olw’ekyo tetulina mukisa mulala okumalawo obumulumulu obwo 
okuggyako nga tuyise mu kusaala sswala ez’ennyongereza. Ebiba bita- 
tuukiridde nga tusaala sswala eza faradbwa bisobola okujjuulirizibwa ne 
sswala eza ssunna, okuva Iwe tutalina mukisa kuziddamu kuzitereeza 
singa zituyiseeko oba nga tetuzisadde bulungi. Wabula kino tekitegeeza 
nti tuleke sswala ezaalaalikibwa amaanyi tugamalire ku za sunna zokka. 
Twandigezezzako okusaala esswala ez’ebika byombi mu kiseera kye 
kimu. Enkola ya Nnabbi ku nsonga eno etuwa eky’okulabirako eky’en- 
jawulo ekirungi. Ku ludda olulala, abo ababa bataasadde sswala za farad- 
bwa mu biseera byazo ebituufu tebandigezezaako kuliwa esswala ezita- 
saalidwa kyokka, naye bandisadde ne sswala eza sunna engeri sswala 
ezibayiseeko bwe basobola okuzisaala ekiseera kyonna mu lunaku so nga 
esswala eza sunna, okugeza nga ezo ezisaalibwa akawungeezi, olw’egg- 
gulo, ng’enjuba evuddeyo, n’ekiro zirina kusaalibwa mu biseera byazo. 


Rabii-a bin Ka’abi al-Aslami yagamba bw’atyi: 

“Nnabeeranga ne Nnabbi (Allab asse ku ye okusaasira n’emirembe) 
ekiro nga mmulindako okumuwa amazzi ag’okufuna wuzu n’ebirala. 
Lumu yanngamba bw’atyi: 

‘Mbuulira ekintu kye wandiyagadde mu nze nkukolere!’ 

Nnamugamba nti: 

‘Njagala kubeera naawe mu Jjana.’ 

Kwe kugamba nti: ‘Oyagala ki ekirala?’ 

Nnamuddamu nti: ‘Ekyo kyokka kye njogedde kye njagala.’ 

Kwe kunngamba nti: 

‘Bwe kiba bwe kityo, kati nnyamba ng’oyita mu kusaala ennyo nga 
bw’osobolal’” (Muslim, Swalat, 226) 

Kadiisi ya Nnabbi (Allab asse ku ye okusaasira n’emirembe) endala 
ekwata ku nsonga eno egamba bw’etyi: 

“Teri kintu kiyinza kuyamba muddu okusemberera Allab ng’oku- 
yunnama ng’ali yekka. Ekitegeeza nti sswala za sunna z’asaala ng’ali 
yekka awaka ze zimusembeza okumpi ne Allab okusinga ebirala.” (Ibn 
Mubaarak). 

Ye Shaqiiq al-Balkhi yagamba nti: 

Twanoonya ebintu bitaano era ne tubisanga mu bintu bitaano: 

1. Ebibala mu riziki twabinoonyanga mu sswala z’olw’eggulo. 

2. Ekitangaala mu ntaana twakinoonyanga mu sswala esaakbwa ekiro. 

3. Okuddamu ebibuuzo Bamalayika ababiri bye babuuza omufu 
twakunoonyanga mu kusoma Kulaane. 

4. Okusobola okuyita ku lutindo okuva mu nsi eno okugenda mu 
ggulu (Swiratwa) twakunoonyezanga mu kusiiba na mu kuwa 
saddaaka. 

5. Ekisiikirize ku Lunaku Iw’okulamula twakinoonyezanga mu 
kutendereza Allab ng’omuntu ali yekka. 

Waliwo sswala za sunna nnyingi, era ng’ezisinga obukulu ze zino 
wammanga: 

Sswala ya Dhuha (Esswala esaalibwa mu kiseera kya kalasamayanzi, 
ekitundu ky’olunaku ekisooka ng’ettuntu terinnaba). 

Nnabbi (Allab asse ku ye okusaasira n’emirembe) yagamba nti: 
“Ebigambo ‘amatendo gonna amajjuvu ga Allab’ eyo eba saddaaka, ebi- 
gambo ‘okutenderezebwa kwa Allab’, eyo nayo saddaaka, ebigambo ‘Teri 
asinzibwa mu butuufu okuggyako Allab’ eyo nayo saddaaka; okulagira 
okukola ekirungi eyo nayo saddaaka, okuziyiza okukola ekibi eyo nayo 
saddaaka. Ate sswala ya Dbuba eya laaka ebbiri edda mu kifo kya bino 
byonna.” (Muslim, Swalaatul Musaafiriina, 81) 

Ayisa, mukyala wa Nnabbi (AUab asse ku ye okusaasira n’emirem- 
be) yanyumya bw’atyi: “Lumu nnalaba Nnabbi (yMlab asse ku ye okusaa- 
sira n’emirembe) ng’asaala sswala ya Dbuba, era teyaddayo kumpitako 
obulamu bwange bwonna.” (Bukbari ne Muslim). 

Sswala ya Awwaabiina (ey’olweggulo) 

Nnabbi yagamba nti: 

“Oyo yenna asaala esswala wakati w’akawungeezi n’esswala y’ekiro 
eyo eyitibwa sswala ya Awwaabiina (abeenenya).” (ibn Mubaarak, al Raqaa-iq) 

Takiyyatul Masjidi (sswala esaalibwa olw’okulamusa omuzikiti) 

Nnabbi (Allab asse ku ye okusaasira n’emirembe) yagamba nti 
omuntu mu mmwe asaalenga laaka bbiri bw’aba ayingidde omuzikiti 
nga tannatuula wansi!” (Bukbari, Swalat, 60) 

Sswala ya Taraawiiki (esswala esaalibwa mu mwezi gwa Laman- 
zaane oluvannyuma Iwa sswala y’ekiro eyalaalikibwa) 

Ayisa, mukyala wa Nnabbi (Allab amusiime) yagamba nti: 

“Nnabbi (Allab asse ku ye okusaasira n’emirembe) teyeezinganga 
ku kusinza mu myezi emirala nga bwe yeezinganga mu kusinza mu 
mwezi gwa Lamanzaane. Ate era mu mwezi ogwo naddala yasinganga 
okwezinga mu kusinza mu nnaku ekkumi ezisembayo mu mwezi gwa 
Lamanzaane.” (Muslim, itikaafu, 832) 

Nnabbi (Allab asse ku ye okusaasira n’emirembe) yagamba nti: 

“Oyo yenna asaala ekiro kya Lamanzaane nga mwesimbu era 
ng’asaala Iwa kusuubira kufuna mpeera, asonyiyibwa amazambi g’aba 
yaakakola.” (Bukliari, Imaani, 27) 

Esswala esinga obukulu esaalibwa mu Lamanzaane ye sswala ya 
tarawiya (tarawiibi). Esaalibwa mu laaka amakumi abiri era olw’okuba 
etwala ekiseera kiwanvuko omuntu asuubirwa okugisaala obulungi. 

Sswala ya Istikkaara (esswala esaalibwa ng’omuntu tannaba kwe- 
baka ng’asuubira Allab okumusalirawo ekisinga obulungi ku bintu ebi- 
biri oba okusingawo) 

Jabbeeri bin Abdallab yagamba nti: 

Nnabbi (Allab asse ku ye okusaasira n’emirembe) yatuyigirizanga 
sswala ya Isti-kbaara ng’alinga atuyigiriza essuula mu Kulaane..” (BukLari, 
Tabajjudi, 28) 

Sswalaatul Haaja (sswala esaalibwa omuntu okutuukiriza by’ayagala) 

Nnabbi (Allab asse ku ye okusaasira n’emirembe) ayogera ku sswala 
y’ekyetaago omuntu gy’asaala ng’asaba Allab amumalire ekyetaago kye 
oba amuwe ky’ayagala, n’agamba nti: 

“Omuntu yenna alina ky’ayagala okuva eri Allab, asooke afune 
bulungi wuzu nga bwe kyetaagisa, oluvannyuma asaale laaka bbiri, olu- 
vannyuma asabire Nnabbi okusaasirwa, era bw’amala asabe edduwa eno 
wammanga. 

“Teri asinzibwa mu butuufu okuggyako yMlab, Omusaasizi ennyo, 
Oweekisa ekingi. Amatendo gonna amajjuvu ga Allab, afuga eggulu. Era 
amatendo gonna ga Allab, alabirira ebitonde byonna. 

Katonda wange! Njagala ebintu ebiva mu kusaasira kwo, era njagala 
okusonyiwa kwo, era njagala okutuuka ku bulongoofu. Katonda wange 
Omusaasizi ennyo! Nkusaba oleme kulekawo zzambi nga tolisonyiye, 
wadde nnaku okuggyako ng’oginzijeeko, wadde kyetaago okuggyako 
ng’okinkoleddeko... (TirmidW, Witr, 17) 

Sswalaya Takajjudi (esswala esaalibwa omuntu ng’azuukuse ekiro) 
n’esswala endala ezisaalibwa ekiro. 

Buli kiseera kirina engeri yaakyo mu maso ga Allab. Wabula, ebisee- 
ra ebimu bya muwendo nnyo okusinga ku binnaabyo, era birina okuko- 
zesebwa obulungi. Ekiro kye kimu ku biseera bino Kulaane ne badiisi za 
Nnabbi (AUab asse ku ye okusaasira n’emirembe) kye byogerako 
ng’ eky’omuwendo. 

Obuzito Allab bw’awa ekiro n’ebyama ebikirimu bingi nnyo tebiba- 
lika. AUab agamba nti: 

“Ndayidde ekiro n’ebyo bye kikunngaanya mu kizikiza kya kyo.” 
(inshiqaaq, 84 :17) “Ndayidde ekiro bwe kiba kikunidde.” (Dhuha, 93:2) Ekya- 
ma ekiri mu Allab okulayira ekiro ddirisa ettukuvu eri emitima gyaffe 
n’emyoyo gyaffe okulingirizaamu okusobola okulaba ebintu ebingi. 

Ekiro kye kiseera ky’okuvunnama mu maaso ga AUab n’okwagala 
n’omukwano olw’ekigendererwa eky’okufuna okusiima kwe, mu kifo 
ky’okwebaka ku buliri obugonda. Olw’ensonga eyo esswala ezennyongeza 
ezisaalibwa ekiro nkulu nnyo okufuna okusemberera Allab. Olw’ekyo 
omuntu ayagala era n’asaala ekiro olw’okwagala kw’awulira eri Allab. 
Oyinza okugamba nti okusaala ekiro kulinga okusisinkana n’okunyumya 
ne gw’oyagala ekiro: okusigala ng’otunula ekiseera buli muntu w’aba yee- 
bakidde kitegeeza kukuteeka mu kibiina ky’okwagala n’okusaasira. 

Nnabbi (Allab asse ku ye okusaasira n’emirembe) yasaalanga ekiro 
okutuusa ebigere bye Iwe byazimbanga. Lumu baamubuuza 

“Mubaka wa Mlab! Lwaki weekaluubiriza obulamu ng’ate Allab 
yakirangirira mu Kulaane (mu ssuula 48) nti wasonyiyibwa amazambi 
go gonna?” 

Yaddamu nti: 

“Kiba kibi ki nze okubeera omuddu asiima (eyeebaza)?” (Bukbari, 
Tabajjad, 6) 

Nnabbi (Allab asse ku ye okusaasira n’emirembe) era yagamba nti: 

“Esswala esinga okubeera ennungi ng’ogyeeko sswala ezaalaalikibwa 
ye sswala esaalibwa ng’omuntu asisimuse ekiro okuva mu tulo.” (Muslim 
202 - 203) 

“Laaka ebbiri omuntu z’asaala ekiro za mugaso nnyo okusinga ekin- 
tu kyonna mu nsi. Singa ssaalowooza nti gwandibadde mugugu na kuzi- 
towereza abantu b’Ekibiina kyange nandibalagidde okusaala laaka ezo.” 
(Fadbwailul A’amaal, 257) 

Waliwo akaseera mu kiro singa Omusiraamu akagwikiriza n’asaba 
ekintu okuva ewa Allab, ekintu ekyo kimuweebwa (mbagirawo).” (Tir- 
midhi, Witr, 16) 





OBUSIRAAMU MU MWOYO N’EBIKOLWA 


“Singa omusajja azuukuka ekiro n’azuukusa ne mukyala we basaale 
laaka bbiri bombi, Allab awandiika amannya gaabwe mu abo abasinga 
okutendereza Allab. (Abu Dawuda, Tatwawwu-u, 18) 

“Tolekanga okusaala ekiro! Kubanga eyo yali mpisa ya bantu aba- 
longoofu abaabasooka. Okusinza ekiro kisembeza omuntu okumpi ne 
Allab, kuggyako omuntu amazambi, ne kukuuma omubiri nga mulamu 
(tegulwala), ne kumuziyiza okukola ebikolwa ebibi.” (Timidbi). 

“Allab asaasire omuntu azuukuka ekiro okusaala mu ngeri y’emu 
n’azuukusa mukyala we okukola ekintu kye kimu. AUab era asaasire 
omukazi azuukuka ekiro okusaala, era n’azuukusa ne bba akole ekintu 
kye kimu!” (Abu Dawuda, Witri, 13) 

Nnabbi (AUab asse ku ye okusaasira n’emirembe) yagamba Abu 
Dbarri, bw’atyi: 

“Abu Dbarri! Abaffe weetegeka ng’ogenda okutambula olugendo?” 

Ko Abu Dbarri nti: 

“Ye, Nnabbi nneetegeka.” 

Nnabbi (Allab asse ku ye okusaasira n’emirembe) kwe kugamba nti: 

“Kale butya bw’olowooza olugendo olw’Olunaku Iw’okulamula bwe 
lugenda okubeera? Wuliriza kye nngenda okukugamba; nkubuulire 
ekintu ekigenda okukugasa ku Lunaku Iw’okulamula?” 

Abu Dbarri yaddamu nti: 

“Ye Omubaka wa Allab!” 

Nnabbi (Allab asse ku ye okusaasira n’emirembe) kwe kugamba nti: 

“Siiba ku lunaku olw’ebbugumu ennyo ng’osiiba Iwa kwetegekera 
Lunaku Iwa kulamula. Saala esswala eya laaka ebbiri ekiro osobole 
okuwona ekiwuubaalo mu ntaana. Tambula olugendo ogende ku Ka’aba 
omulundi gumu mu bulamu bwo, era owe saddaaka omuntu omunaku 
olw’okwetegekera Olunaku olw’okuzikirira. Yogera ebigambo ebirungi 
oba okuume olulimi olwo obutayogera bigambo bikyamu!” (Ibu Abid 
P|[| Dunya, Kitaab al Tabajjud). 

Ku nsonga eno, Nnabbi (Allab asse ku ye okusaasira n’emirembe) 
yagamba Abu Kurayira bw’atyi. 

“Owange Abu Kurayira! Bw’oba oyagala okubeera mu kusaasira kwa 
AUab ng’oU mu ntaana ne ku Lunaku Iw’okuzikirira, zuukuka ekiro osaale 
laaka bbiri ku Iwa AUab. Owange Abu Murayira! Bw’osaaUra mu nsonda emu 
mu nnyumba yo, ennyumba yo eyaka ng’emmunyeenye mu ggulu, era efuuka 
ng’emmunyeenye eri abantu mu nsi muno.” (ibyaa - u uluumuddiini, i, 1023 ) 

Abdallab bin Umaru, olw’okwagala okumuwuunulira, yaleka 
Nnabbi (Allab asse ku ye okusaasira n’emirembe) amanye emu ku 
ndooto ze ng’ayita mu Hafsa, eyali mwannyina wa Abdallab era nga 
mukyala wa Nnabbi (Allab asse ku ye okusaasira n’emirembe). Nnabbi 
(Allab asse ku ye okusaasira n’emirembe) yagamba ng’awuunula 
endooto eyo nti: 

“Abdallab muntu mulungi nnyo wabula ate yandibadde musuffu 
singa abadde asaala ekiro!” 

Okuva kw’olwo Abdallab teyalekayo kusaala kiro (BuMiari, Tabajjud, iv, 360) 

Nnabbi (Allab asse ku ye okusaasira n’emirembe) yagamba nti 
“Malayika omukulu Jibuliilu yagamba nti Ekitiibwa ky’omukkiriza, tewali 
kubuusabuusa, kikwatagana ne sswala y’ekiro...” (Kaakim, Mustadrak, iv, 360) 

Omu ku baddu ba Allab abo b’asiima y’oyo ava mu kiriri kye eki- 
gonda era ekibuguma alyoke asaale esswala ya tabajjud. AUab asiima 
omuddu oyo n’agamba Bamalayika nti: 

“Kiki ekireetera omuddu wange ono okufaayo okusaala ekiro mu 
buddebuno?” 

Bamalayika baddamu nti: 

“Lwa kwagala kufuna kusaasira kwo na mikisa gyo, na Iwa kutya 
bibonerezo byo.” 

Allab abagamba nti: 

“Kale kati muwadde by’anneetaagamu. Era mukuumye okuva mu 
ebyO by’atya. ” (Fadwailul A’amaal, 299) 

Aya za Kulaane nnyingi zikoowoola abakkiriza okutendereza Allab 
mu biseera by’ekiro. 

“Ne mu kitundu ekimu eky’ekiro mutendereze n’oluvannyuma 
Iw’okuYunnama.” (Qaf, 50:40) 

“Ne mu kiro mutendereze n’oluvannyuma Iw’okubula kw’emmu- 
nyeenye.” (Twur, 52 :49) 

“N’abo abamala ekiro nga basinza Katonda waabwe, nga bavun- 
nama ne bayimirira.” (Furqaan, 25 :64) 

Allab annyonnyola ebitendo by’abo abajja okuwona okuyingizibwa 
mu Muliro era bayingire Ejjana n’agamba nti: 

“Akaseera katono nnyo ke beebakangamu. Ne mmambya ng’ebu- 
lako katono okusala beegayiriranga nnyo Allab abasonyiwe.” (Dbariyaat, 
51:17-18) 

Ku kitiibwa kino ogattako nti Allab ayogera ku bakkiriza abo aba- 
mutendereza obudde bw’ekiro ng’abalina enkizo bw’obageraageranya 
n’abakkiriza abalala n’abatakkiriza. 

“Abaffe oyo omugonvu eri Allab avunnama oba n’ayimirira 
(ng’ali mu sswala) mu biseera by’obudde bw’ekiro, ng’atya Enkome- 
rero ate ng’asuubira okusaasira okuva ewa Katonda we (afaanana 
n’oyo atakkiriza)? Gamba nti: ‘Abaffe abo abamanyi n’abatamanyi 
benkana?’ Abo bannannyini magezi (na kulowooza) be bajjukira.” 
(Zumar, 39 : 9) 

Nga Allab bw’ayogera kw’abo abalongoofu abasinza ekiro, mu ngeri 
y’emu alabula abaddu abo abatafaayo nga tebakola nga bannaabwe. 

“N’ekiro muvunnamire omutendereze ekiro ekiwanvu. Mazima 
ddala abo (abatakkiriza) baagala obulamu bw’ensi eno obw’amangu 
ne baleka emabega waabwe Olunaku oluzito.” (insaan, 76 :26 - 27 ) 

Ekitundu ky’ekiro ekyokubiri kigambibwa okubeera nga kye kisin- 
gako okubeera n’enkizo. Nnabbi (Allab asse ku ye okusaasira n’emirem- 
be) lumu yabuuzibwa ku kintu ekyo nti: 

“Mu kitundu ki okusinza mwe kusingira okukkirizibwa?” 

Yaddamu bw’atyi: “Okusinza okukolebwa mu kitundu ekyokubiri 
eky’ekiro...” (Abu Dawuda). 





ESSWALA (SWALAT / NAMAZ) 


Wabula nga bwe kitali kyangu okusinza ekiro, omuntu alina oku- 
genderera bino. Ku kwagala ennyo okusinza ekiro, omuntu alina okulya 
emmere enyanguyangu ate ne yeebaka mangu. Banyumya nti: 

“Nnabbi (Allab asse ku ye okusaasira n’emirembe) abantu teya- 
bawagiranga kwebaka nga sswala y’ekiro (Isba) tennaba ate teyabawagi- 
ranga kunyumya ekiwanvu oluvannyuma Iwa sswala eyo.” (Bukbari, Mawaa- 
qiitu al-sswalat, 23) 


Omusiraamu ateekeddwa okwemanyiiza okwebaka amangu 
n’okuzuukuka nga bukyali. Wayinza okubeerawo embeera eziteebeereka 
naye ekyo tekisaanidde kumalamu muntu maanyi agasaala ekiro. 
Umaru, Kaliifa owokubiri, agamba nti: 

“Nnabbi (yMlab asse ku ye okusaasira n’emirembe) ebiseera ebimu 
yayogeranga ne Abu Bakari ku nsonga z’Abasiraamu okutuusa obudde 
Iwe bwakyanga. Nange nabeerangawo nabo.” (Tirmidbi) 

Emisingi gino mikulu nnyo okusobola okuggyawo obuzibu obuli 
mu kuzuukuka okusaala ekiro era giyamba okusumulula ebifundikwa 
bya Sitaane by’etugga omuntu nga yeebase. Nnabbi (Allab asse ku ye 
okusaasira n’emirembe) yagamba nti: 

Bwe weebaka Sitaane etugga ebifundikwa bisatu emabega w’ensingo 
yo olwo n’egamba buli kifundikwa ky’etugga nti: ‘ekiro ekiwanuvu 
kibeere naawe’. Bw’ozuukuka n’oyogera erinnya lya Allab ekifundikwa 
ekimu kisumulukuka. Bw’ofuna wuzu ekifundikwa ekirala kisumuluku- 
ka. Ate bw’osaala ebifundikwa byonna bisumulukuka, olwo n’ozuukuka 
ku makya ng’oli mulamu era ng’oli mu ssanyu. Ekitali ekyo ozuukuka 
ng’oli mu tulo era nga toli musanyufu.” (Bukbari, Tabajjud, 12 ) 


Bwe kityo, kyeraga kyokka nti esswala esaalidwa ekiro ya muwendo 
nnyo era ng’ekwata krfo kyakubiri bw’oggyako sswala za faradbwa (ezaa- 
lalikibwa). Wabula abo abasaala ekiro bajjukizibwa nti tebateekeddwa 
kwewulira mbu kubanga basinza Allab ekrro. Ekyo bwe bakikola bafi ir wa 
emikisa gye bandibadde bafuna mu kusaala okwo. Bulijjo bandijjukidde 
Kadiisi ya Nnabbi (Allab asse ku ye okusaasira n’emirembe) egamba nti: 


“Waliwo abantu bangi abasinza ekiro, naye ne baviirayo awo. Basu- 
la buSUZi nga batunula.” (Abmada bin tianbali, Musnad, II, 373) 

SSWALA ESAALIBWA MU JAMA (EKIRINDI) 

Ekimu ku bintu ebisinga obukulu ebikwata ku sswala kye ky’okuba 
nga sswala ezaalaalikibwa zisaaliwba mu jama. 

Okusaalira sswala ezaalalikibwa mu jama nkola ya Nnabbi (AUab 
asse ku ye okusaasira n’emirembe) ey’amaanyi era nga teyalekayo kuzi- 
saalira mu jama okuggyako mu nnaku z’obulamu bwe ezaasembayo we 
yabeerera omuyi. 

Ekyafaayo kino wammanga kikulaga obukulu bw’okusaalira sswala 
mu jama. Omu ku Basswababa ba Nnabbi (Allab asse ku ye okusaasira 
n’emirembe) eyayitibwanga Abdallab Ibn Maktuumu, eyali muzibe, 
lumu yasaba Nnabbi (Allab asse ku ye okusaasira n’emirembe) amuso- 
nyiwe eky’okusaalira sswala ezaalaalikibwa mu jama. 

“Owange Omubaka wa Allab! Omanyi ekizibu kyange; emiti gy’en- 
tende mingi mu kkubo erituuka ku muzikiti! Ate siyinza kufuna muntu 
ankwata ku mukono!” 

Nnabbi (Allab asse ku ye okusaasira n’emirembe) yamuddamu nti: 

“Owulira okwaziina kw’esswala?” 

Yamuddamu nti: “Ye, nkuwulira!” 

Nnabbi kwe kumugamba nti: “Oba okuwulira jangu osaale jama ne 
bw’oba Oyavula...” (I. Canan, Kutubi al-sitta, VIII, 256) 

Nnabbi (Allab asse ku ye okusaasira n’emirembe) agamba nti: 

“Abo abajja mu muzikiti mu nzikiza bajja kufuna ekisiikirize ku 
Lunaku Iw’okulamula Iwe watalibeerayo kisiikirize.” (ibu Maajab) 

Waliwo badiisi za Nnabbi (Allab asse ku ye okusaasira n’emirembe) 
ezikwata ku nsonga eno endala: 

“Esswala esaaliddwa mu jama esinga omuntu gy’asade yekka emi- 
rundi abiri mu musanvu.” (Bukbari, Adban, 30) 

“Sswala esaaliddwa abantu ababiri erina enkizo ku eyo esaaliddwa 
omuntu omu; esswala esaaliddwa abantu abasatu erina enkizo ku eyo 
esaaliddwa abantu ababiri. Omuwendo gye gukoma obunene n’esswala 
gy’ekoma okwagalwa ewa Allab.” (Abu Dawuda, Nasaai, Imaamat, 45) 

“Abo abasaala sswala y’ekiro mu jama babalibwa ng’abamaze eki- 
tundu ky’ekiro ekisooka nga basaala; ate abo abasaala sswala y’oku 
makya mu jama babalibwa ng’abamaze ekitundu ky’ekiro eky’okubiri 
nga basaala.” (Muslim, Masjid, 260) 

“Abo abasaalira esswala ettaano eza buli lunaku mu jama nga tebayo- 
sa bajja kuyita ku lutindo oluva mu nsi eno okubatuusa mu Jjana nga 
balinga olumamya. Kuno gattako nti Allab ajja kubazuukiza era abakunn- 
gaanye mu bbaliro mu mugigi ogw’okubiri ogw’Abasiraamu oluvannyu- 
ma Iwa Nnabbi (AUab asse ku ye okusaasira n’emirembe). Abo abasaala 
jama ekiro n’emisana bajja kufuna empeera ezenkanakana n’abajulizi 
abaafiira mu kulwanirira eddiini lukumi lulamba.” (jam’ul fawaa-id, 246) 

“Muyimirire mu nnyiriri entereevu nga musaalira mu jama kuban- 
ga ako kabonero ka sswala esaliddwa obulungi. (Abu Dawuda, Swalat, 93) 

Okusaalira sswala mu jama kwongera amaanyi g’obukkiriza mu 
muntu. Ye ndabirwamu y’ekibiina ky’Abasiraamu. Ekibiina ky’abakkiri- 
za kikuumibwa Iwa sswala za jama. 

Nnabbi (Allab asse ku ye okusaasira n’emirembe) agamba nti: 

“Omuntu agenda mu muzikiti okusaala oluvannyuma Iw’okufuna 
wuzu awaka, alinga omuntu agenda ku Ka’aba okulamaga oluvannyuma 
Iw’okuteekako biraami (engoye ez’enjawulo ez’emikolo gya bijja).” (Fad- 
bwailul A’amaal, 275) 

Omuntu ono aweebwa empera buli kigere ky’alinnya ng’agenda ku 
muzikiti era ezzambi lye limu limusonyiyibwa. 

“Omuntu asaalira mu jama ennaku amakkumi ana okuva Iwe zitan- 
dika okutuusa Iwe ziggwaako aweebwa ebitiibwa bibiri: Ekisooka awona 
n’atagenda mu Muliro. Ekyokubiri kwe kumwesambya obunnanfuusi.” 

(Muslim, Tirmidbi) 

Ku Lunaku Iw’okulamula Mlab ajja kubuuza nti: 

“Baliwa baliraanwa bange?” 

Bamalayika bajja kuddamu nti: “Katonda waffe! B’ani baliraanwa bo?” 

AUab ajja kugamba nti: “Be bo abaagendanga mu mizikiti bulijjo.” 


Nnabbi (Allab asse ku ye okusaasira n’emirembe) agamba nti: 

“Omuzikiti ge maka g’omukkiriza owannamaddala era Allah abad- 
du be bano yabakakasa okubawa obwangu, okusaasira, n’okwanguyirwa 
okusomoka Olutindo olutwala abantu okubajja mu nsi okubatwala mu 
ggulu: (Twabaraani). 

Okusaalira sswala mu jama kintu kikulu nnyo ng’era Nnabbi (Allah 
asse ku ye okusaasira n’emirembe) yalabula abantu ku buzibu obuyinza 
okutuuka ku bantu abagayaalirira jama. Emu ku badiisi za Nnabbi (Allab 
asse ku ye okusaasira n’emirembe) ku nsonga eno egamba nti “Sswala 
z’abantu abo abatasaala jama wadde nga bawulira okwaziina (ne basalawo 
okusaalira wonna we bali) nga tebalina nsonga ematiza tezikkirizibwa.” 

Basswababa bamubuuza nti: 

“Omubaka! Kiki ekibalibwa ng’ensonga ematiza?” 

Nnabbi (AUab asse ku ye okusaasira n’emirembe) kwe kubaddamu nti: 

“Bwe bulwadde oba okutya akabenje.” (Abu Dawuda, ibn Maajab) 

Ekibiina ky’abantu bwe baba tebasobola kweyunga ku jama mu 
muzikiti, bateekeddwa okukola jama eyaabwe awo we bali. Nnabbi 
(Allab asse ku ye okusaasira n’emirembe) kino yakyogerako bw’atyi: 

“Abantu abawera abasatu mu kyalo oba ekitundu ekyesudde, bwe 
batasaala bonna mu jama, Sitaane ebeefunngamyako (ebeerimbikamu 
n’ebafuga). Gezaako okusaala n’abantu abalala era kola kyonna ky’oso- 
bola okwetaba mu jama; kubanga omusege gulya endiga kaasa (eyeesud- 
de zinne waayo.)” (Abu Dawuda, Abmada ne Nasaa-i). 

Okusaala sswala ya jama ku makya n’ekiro kukulu nnyo. Nnabbi 
(Allab asse ku ye okusaasira n’emirembe) agamba nti: 

“Oyo yenna asaala sswala ya Isba (ey’ekiro) mu jama abalibwa 
ng’amaze ekitundu ky’ekiro ekisooka mu kusinza; ate oyo asaala esswala 
y’okumakya (sububi) mu jama abeera ng’amaze ekitundu eky’okubiri 
eky’ekiro mu kusinza.” (Muslim) 

“Singa abantu baab bamanyi ebirungi ebiri mu kukoowoola abantu 
okugenda okusaala n’okuyimirira mu lunyiriri olusooka mu jama, bwe ban- 
dibadde nga tebabna mukisa gwonna gubituukako wabula nga bayise mu 
kukuba kalulu basobole okubeera abaazbnyi oba okusobola okusimba ku 
lunyiriri olusooka, baabsazeewo okukuba akalulu. Singa baab bamanyi ebi- 

rungi ebiri mu kukeera okugenda okusaala jama, bandibadde bavuganya. 
Singa baali bamanyi empeera eziri mu sswala y’okumanya n’ekiro baaligen- 
ze okuzisaala ne bwe baalibadde bagenda baawila.” (Bukbari, Muslim) 

N’olw’ekyo Omukkiriza ateekeddwa omutima gwe okugumalira ku 
sswala, n’amatu ge okugawaayo okuwuliriza okwaziina. Okwetaba mu 
jama kutandika na kwetaba mu kwaziina okw’esswala. Basswababa ba 
Nnabbi (Allab asse ku ye okusaasira n’emirembe) okwazina olwatandi- 
kanga nga bayimiriza byonna bye baabanga bakola ebikwatagana n’ensi 
basobole okwetegeka okuyingira mu mbeera ze sswala. Emikono egyawuu- 
banga ennyondo, n’ennimi ezaayogeranga nga biyimirira; enguudo nga 
zonna zitwala bantu kugenda ku muzikiti. Emitima gyabwe egyali gijjudde 
okwagala AJlab gyagobereranga okulunngamya Nnabbi (yMlab asse ku ye 
okusaasira n’emirembe) kwe yannyonnyola nti: 

“Bw’owulira okwaziina okw’esswala ddamu ebigambo omwaziinyi 
by’ayogera! 01uvannyuma oyogere ebigambo ebinsaalira! Omuntu oyo 
yenna ansaalira omulundi ogumu 7\Jlah amusaasiramu emirundi kkumi 
ng’okumusasula. Kino kikulu nnyo era ddaala lya waggulu nnyo mu 
Jjana era nga lya kuweebwa omuddu omu yekka, era nga njagala oku- 
beera omuntu oyo. Omuntu oyo ayagala okuwolereza kwange, kujja 
kumuweebwa.” (Muslim, Swakt, ii) 

Omuntu agenda ku muzikiti n’atafuna makulu ag’omwoyo 
ag’omunda agali mu sswala nga bwe gannyonyoddwa waggulu tafuna 
mikisa mu kikolwa kye. JJadiisi ya Nnabbi (Allab asse ku ye okusaasira 
n’emirembe) eyogera ku nsonga eno erina okujjukirwa egamba nti: 

“Omuntu afuna ky’aba amaliridde munda ng’agenda ku muzikiti.” 

(Abu Dawuda) 

Ku ludda olulala okusaala jama kuwa omuntu obusobozi obwokufu- 
na obulamu bwe, era ne kuyamba omuntu okutereeza obulamu bwe 
obuba tebuteredde. Waliwo badiisi ya Nnabbi (AUab asse ku ye okusaasira 
n’emirembe) egamba nti omuntu oyo asitula omutwe okuva mu kuvun- 
nama nga imaamu (omukulembeze asaaza) tannasitula mutwe gwe tatya 
nti Allab ayinza omutwe gwe okugufuula nga ogw’endogoyi?” (Bukbari ne 
Muslim). JJadiisi eno eraga nti abantu abatagendera ku nteekateeka baso- 
bola okutendekebwa nga tuyita mu sswala; n’omuntu bw’atyo ayinza oku- 

tendekebwa okuyimirira obulungi mu maaso ga Allab. Ekitali ekyo, oku- 
tereera n’okutebenkera tebiyinza kubaawo mu sswala. 

Ekigambo ekisembayo ku bikwata ku sswala ya jama ky’ekyo nti 
buli mukkiriza omutima gwe guteekeddwa okubeera ku muzikiti; kuban- 
ga mu bantu b’ebibiina omusanvu abo abaalagaanyisibwa ekisiikirize 
kya Katonda ku Lunaku Iw’okulamula Iwe watalibeerayo kisiikirize kira- 
la, mulimu ekibinja ky’abakkiriza abo emitima gyabwe egiringa egiwani- 
kiddwa ku muzikiti.” 

SSWALA NG’OBUDDUKIRO OBW’ENJAWULO 

Esswala kwe kusinza okusinga okubeera n’enkizo ku kusinza okula- 
la kwonna era bw’eto ya njawulo mu kunoonya okutaasa kwa Allab. 
N’olw’ekyo omuntu bw’afuna obuzibu obw’engeri yonna, omutawaana, 
okusoomoozebwa, okubonaabona, amayengo, n’obulumi aba alina 
okudda butereevu eri esswala. Kino Nnabbi (AUab asse ku ye okusaasira 
n’emirembe) yakikolanga. 

Kudbayifa yagamba nti: 

“Nnabbi (Allab asse ku ye okusaasira n’emirembe) buli Iwe yafu- 
nanga obuzibu obw’ekika kyonna yaddukiranga eri sswala.” (Abmada, Abu 
Dawuda) Ate Abu Dardaa yagamba bw’atyi: 

“Buli omuyaga Iwe gwakunnguntanga nga Nnabbi agenda mu muzi- 
kiti era ng’abeera eyo okutuusa Iwe gwaggwangayo. Mu ngeri y’emu 
yasaalanga mu kiseera ky’okusiikirizibwa kw’omwezi oba enjuba.” 

Wano ka tulambululeko ku ky’okusiikirizibwa kw’omwezi oba enju- 
ba. Olunaku Bulayimu, mutabani wa Nnabbi (Allab asse ku ye okusaa- 
sira n’emirembe), Iwe yafa omwezi gwasiikirizibwa. Basswababa abamu 
kwe kuwanuuza nti: 

“Omwezi gusiikiriziddwa ku lunaku Iwe lumu omwana wa Nnabbi 
(Allab asse ku ye okusaasira n’emirembe) Iw’afiiriddeko.” 

Naye Nnabbi (Allab asse ku ye okusaasira n’emirembe) kino 
yakiwakanya nga bw’agamba nti: 

“Omwezi oba enjuba tebisiikirizibwa Iwa kufa kwa muntu?” (Muslim, 
Kusuuf, 29) 

Ku ludda olulala, muwala wa Abu Bakar yabuuza Ayisa, mukyala 
wa Nnabbi (Allab asse ku ye okusaasira n’emirembe) enjuba ng’esiikiri- 
ziddwa nti: 


“Ako kabonero ka busungu oba kuzikirira?” 

Ayisa kwe kumwanukula nti: “Yee”. 

Amri bin Aas naye anyumya bw’atyi: 

“Enjuba yak emaze okusiiktrizibwa. Nnabbi (AUab asse ku ye okusaasi- 
ra n’emtrembe) kwe kuyimirtra asaale. Yayimtrtra n’alwawo nnyo ne 
tulowooza nti teyali wa kukutama naye kyaddaaki yakutama. Naye era 
yalwawo nnyo ne tulowooza nti taakutaamulukuke. Yavunama, era ne 
tulowooza nti teyali wa kusitula mutwe; naye yagusitula n’abeera mu ktfo 
ekyo n’alwawo nnyo okutuusa Iwe twalowooza nti yaU ssi wa kuvunnama 
mulundi gwa kubtri. Naye yamala n’avunama. Era ne tulowooza kye kimu. 
Naye yamala n’asitula omutwe. Bw’atyo era bwe yakola ne mu laaka ey’oku- 
btri ey’esswala. Yabeeranga akaaba we yabeereranga mu kuvunnama. 

01uvannyuma yawanjagira Allab bw’atyi: 

“Katonda wange! Tewakakasa nti togenda kubabonereza ebbanga 
lye ndimala nga ndi mu bo?! Tewakakasa nti togenda kubabonereza 
ebbanga lye balimala nga beenenya?! 

“Okusiikirizibwa kwe njuba kwaggwawo enjuba n’etandika okwaka 
nga ne Nnabbi (AUab asse ku ye okusaasira n’emirembe) amaze okusaa- 

la.” (Nasaa-I ne Abu Dawuda) 


Ng’ebyafaayo bino bwe bikyoleka, okusiiktrizibwa kw’enjuba ssi ktntu 
kya bulijjo ekiggyawo olw’embeera y’obutonde. Okusiikirizibwa kw’enjuba 
kuggyawo okutujjukiza ekitiibwa kya Katonda n’amaanyi ge. Era nga kula- 
bula kwa Katonda, era akabonero ka Lunaku Iw’okuziktrtra; kubanga okufli- 
na eggulu ertkutte enztkiza ekibwatuktra ate ng’obudde misana, ktraga butya 
omwezi n’enjuba bwe bikolera mu btragtro bya yMlab ng’era bitambula oku- 
sin zii ra ku nteekateeka za AUab, era kitulaga embeera nga bw’egenda oku- 
beera ku Lunaku Iw’okuzikirtra. Abantu bateekeddwa okufuna okulabulwa 
okuva mu kusiikirizibwa kw’omwezi n’enjuba olwo babeere nga bafaayo 
ekiseera kyonna era babeere nga bamanya nti buli kintu mu nsi eno kijja ne 
kigenda, ekyo kibaviireko okwetegekera Enkomerero; kubanga okukwati- 
bwa kw’enjuba tekugenda kuggyibwawo mulundi mulala. 

Okulabula kwa Allab okw’engeri eno kuyrnza n’okusangibwa mu bintu 
ebirala. Okugeza enjatika z’ettaka nakwo kulabula okwefaananyirizaako 
kuno. Allab asobola okutwala obulamu bwa baddu be nga tayise mu kuta- 
bangula njatika zino. Naye, aziraga amaaso g’abaddu be ng’ekifaananyi 
eky’enkomerero eyinza okubeerawo, olwo basobole okubeera ku bunkenke 
obw’olubeerera mu ngeri eno basobole okweteekerateekera Enkomerero. 
Mu butuufu kuno kulabula AUab kw’akola era nga ssi kwe kulabula kwok- 
ka. Amataba, omuyaga, endwadde ezitawonyezebwa, n’ebirala, ng’ebyo 
byonna kulabula kwa Allab. Omutontomi ensonga eno agyogerako bwati: 

Okufa kunsemberedde, 

Nga kwekwasa okulumwa omutwe! 

Wabula era kiteekeddwa okukkaatiriziwba nti singa bino tebyaliwo 
abantu mu butafaayo bandibadde bagwa mu nkwagulo z’okufa nga 
tebakwetegekedde ne bazikirira ne baggwaawo. Naye, Allab Omusaasizi 
ennyo abaddu be abalunngamya ng’ayita mu bintu bingi bye basanga 
ebitukuYu basobole okweteekerateekera ekyo ekiteewalika, ng’okufa 
tekunnabazinduukiriza. Nadr anyumya nti: 

“Olunaku lumu ekizikiza kyakwata emisana. Nnadduka ne ngenda 
ewa Anasi okumubuuza nti: 


“Ekintu ekifaanana bwe kiti kyagwawooko ku mulembe gwa Nnabbi 
(Allab asse ku ye okusaasira n’emirembe)?” 

Yanziramu nti: “Allab akitukingirize! Twaddukanga ne tuyingira 
mu mizikiti kibuyaga ne bwe yakunnguntanga obukunngunsi!” 

Ekyabakozesa nga bwe batyo kuba esswala ye ngabo etangira obu- 
benje obungi n’ebirumya mu nsi eno, era ye ngabo etangira Omuliro. 
Allab agamba nti: 

“Abange Abakkiriza! Munoonye okuyambibwa nga muyita mu 
kugumiikiriza ne mu sswala; mazima ddala Allab ali wamu n’abagumii- 
kiriza. (Baqara. 2 : 153) 





Obwakabaka bwa Ealaawo (Pbaraob) e Misiri bwayatiikirira nnyo 
mu byafaayo. Bwayatikiirira olw’effugabbi, okweraga n’okweyagala. 
Bwali mu bufuzi mu Misiri ne mu biseera bya Nnabbi Bulayimu (emi- 
rembe gibeere ku ye). Kabaka Ealaawo yawambanga abakazi abalungi 

abaagendanga mu nsi ye, bwe yabanga omufumbo ng’atta bba olwo bwe 
yabanga alina mwannyina n’asaba mwannyina amumuteere. 

Nnabbi Bulayimu (emirembe gibeere ku ye) yava mu kibuga kye 
Urfa ne mukyala we Sarab ne boolekera Misiri nga Nimroodi amaze 
okufa. Bwe yali asala ensalo basajja ba Falaawo baamubuuza ebikwata 
ku mukazi gwe yali naye. Nnabbi Bulayimu (emirembe gibeere ku ye) 
yabaddamu nga bwe yali mwannyina (nga munda ategeeza mu ddiini) 
ng’asuubira nti yali ajja kusobola okumweddiza ng’alina engeri gy’ako- 
zesezaamu amateeka. Bwe yaddamu bw’atyo kwe kumuleka ye agende 
naye ne batwala Sarab mu lubiri. 

Banyumya mu Bukbari nti Sarab bwe yatuuka mu lubiri yafuna 
wuzu n’asaala laaka bbiri, olwo ne yeegayirira Allab amutaase, era Allab 
n’amutaasa. 

Falaawo eyali agezaako okutuukirira Sarab yatandika okuziytra 
kubanga AUab yali akuuma Sarab. Gye byaggweera nga Falaawo asannya- 
ladde era kino ne kimuyitirirako. 01uvannyuma yata Sarab ng’amuwadde 
omuddu we (omuzaana) Kajara ng’ekirabo. Falaawo yagamba abakungu 
be abaali mu lubiri era abaali bawuniikiridde bw’atyi: 

“Omukazi ono ssi muntu jjinni. Aba kusigala nange akaseera kato- 
no bwe kati nandizikiridde. Nnamuwadde omuzaana wange ng’ekirabo 
aleme kuntusaako bulabe!” 

Ebyo byonna laaka ebbiri Sarab ze yasala ze zaabikola. 

N’olw’ekyo, Nnabbi (Allab asse ku ye okusaasira n’emirembe) yala- 
giranga abantu be ab’omu nju okusaala buli Iwe batuukibwangako obu- 
zibu oba akatyabaga era nga yasomanga aya ya Kulaane eno: 

“Lagira abantu bo okusaala era ekyo okiremereko, tetukusaba 
kutusasula mpeera. Ffe tukugabirira nabo. N’Enkomerero ennungi 
y’abo abakola emirimo emirungi.” (Twaha, 20 :132) 

Nnabbi (Allab asse ku ye okusaasira n’emirembe) era yatutegeeza 
nga Bannabbi abaamusooka bwe bekwatanga ku sswala buli Iwe baafu- 
nanga obuzibu. 

“Bannabbi abasooka nabo bekwatanga ku sswala bwe baafunanga 
obuzibu oba emitawaana.” (Fadhwailul A’amaal, 249) 

Nnabbi (Allab asse ku ye okusaasira n’emirembe) era yagamba nti: 

“Allab ayamba abantu b’Ekibiina kyange ng’asinziira ku sswala 
abantu aba wansi ze basaala n’obwesimbu bwabwe.” (Nasaa-i, jibaadi) 

Allaama sba’raani agamba bw’atyi: 

“Ensi abantu baamu mwe batasaala efuna obutyabaga n’ebizibu. Ate 
ensi abantu baamu mwe basaala etaasibwa n’etetuukako bizibu ebyo. 
Omuntu aleme kugamba nti: ‘Nze nsaala, abalala bwe baba tebasaala ebyo 
siraba we binkwatirako’ kubanga kasita ekibiina ky’abantu kituukibwako 
emitawaana oba akatyabaga kino tekitaliza nalumanya ne saalumanya. 

Nnabbi (Allab asse ku ye okusaasira n’emirembe) lumu yabuuzibwa 
bw’atyi ku kintu kino: 

“Tusobola okuzikirira ne bwe tubeera nga muffe mulimu abantu 
abalongoofu?” 

Nnabbi (Allab asse ku ye okusaasira n’emirembe) yaddamu nti: 
“Yee, obukyamu bwe buba bwefuze (ekitundu). (Muslim, Fitanu, i) 

N’olw’ekyo buli Mukkiriza eyaweebwa amaanyi ag’omunda alina 
obuYunaanyizibwa okulagira abalala okukola ebirungi n’okubaziyiza 
okukola ebibi.” 

Ku ludda olulala, engeri yokka ey’okutikkulwa omugugu oguli ku 
bibegabega byaffe nga buyita mu bikolwa ebitali bya buvunaanyizibwa, 
kwe kwenyweza ku sswala. Kino kitegeeza nti okuwona ebyonoono kiso- 
boka omuntu ng’ayise mu kwenenya na kusaala. Nnabbi (AUab asse ku 
ye okusaasira n’emirembe) yagamba omwonoonyi eyajja ewuwe ne 
basaala bonna ng’ayagala kwenenya yamugamba nti: 

“Allab asonyiye ebyonoono byo.” (Muslim, Abu Dawuda ne Bukbari) 


ESSWALA EY’OLUBEERERA 


Ebiragiro Allab by’awa mu Kulaane tebikozesa kigambo “Saala”, 
wabula byogerwa n’ebigambo “Yimirizaawo esswala!” 




Sswala esaaliddwa obulungi eziyiza Omukkiriza okugendera ku 
bwagazi; era ereetera Omukkiriza okuwulira essanyu. Mu Kulaane 
waliwo ewagamba nti: 

Era oyimirizeewo esswala kubanga esswala eziyiza omuntu 
okukola ebikolwa eby’obuwemu n’ebikolwa ebikyamu era okwogera 
ku Allab kye kisinga obunene, era Allab amanyi ebyo bye mukola.” 

(An’kabuuti, 29 : 45) Esswala eziyiza omuntu okukola ebikolwa ebibi nga 
tannaba kusaala oba ng’amaze, oba ng’ali mu sswala. Esswala bweteziyi- 
za muntu kukola bikolwa bikyamu kino kiba kitegeeza nti oyo tasaala 
lubeerera. Nnabbi (Allab asse ku ye okusaasira n’emirembe) ayogera ku 
sswala ez’abantu ab’ekika ekyo n’agamba nti: 

“Omuntu oyo yenna esswala ye gw’eteziyiza kukola bikolwa bibi 
ebimanyiddwa by’akola ate emwongerayo bwongezi kumwesambya 
Allab.” (Jam-ul Fawaa-idu I, 339) 

N’olw’ekyo ekintu ekisinga obukulu wano omuntu kye yanditad- 
deko ennyo essira bugonvu mu sswala. 

SSWALA EZISAALIBWA NG’OMUNTU 

TATADDEEYO MWOYO (ASAALA KUTUUSA TTEEKA) 

Sswala etesaaliddwa bulungi n’eyo Sitaane gy’ayingiramu yenkana 
oluyi Iwe bakubye omuntu agisadde. Kulaane egamba nti: 

“Okuboonaboona kuli eri abasaaze abo abasaala esswala zaabwe 
nga baziragajjalira, abo abasaala ka bandabe ne bamma (baliraanwa 
baabwe) obuntu obutonotono.” (Ma-uuna, i07:4-7) 

Abataputa Kulaane boogera ku ngeri zino ssatu ez’obutafaayo mu 
sswala: 

1. Obutafaayo nga sswala etuuse omuntu n’agirindiriza n’agisaala 
mu kiseera ekirala. 

2. Obutawulira sswala mu mwoyo awamu n’okuba nga mu mubiri 
omuntu ali mu sswala. 

3. Obutafaayo ku bintu ebirina okukolebwa mu sswala. 

Mawulaana Jalaalu Ddiini Ruumi agamba nti: 

“Nnabuuza amagezi gange obukkiriza kitegeeza ki? Amagezi ne gee- 
sigama ku matu g’omutima gwange ne gugakuba akaama nti, ‘obukkiri- 
za ze mpisa’.” 

Empisa ezisinga obulungi kwe kuwa Allab ekitiibwa ate kino kiragi- 
bwa mu kusinza naddala mu sswala. 


Obutamanya ebyetaagisa, ebiteekeddwa okukolebwa n’ebiri mu 
sswala ekyo Sitaane kyekozesa okujja emikisa mu sswala. Okusikirizibwa 
kw’omutnu asaala eri obutafaayo kukkiriza Sitaane okubeerako ne 
ky’ekola ate nga esswala Sitaane gy’enafuya tekkirizibwa. 

Abantu abamu balaga nga bwe bali abalwanirizi b’Obusiraamu 
lukulwe naye nga tebategeera bukulu bwa sswala nga bwe kyetaagisa era 
nga tebagifaako tebagitwala ng’ekikulu. Banyooma ebiragiro bya Kulaane 
ne Radiisi n’amagezi ge bibawa, era ne basigala nga tebafaayo ku sswala. 
Bagayaalirira ekitiibwa, okutya n’ebiteekeddwa okukolebwa mu sswala. 
Basaala mu ngeri eringa eraga nti baagala kuva mu sswala amangu nga 
bwe kisoboka. Tusaba Allab atuwonye obutafaayo obw’ekika ekyo. 

Abantu abatali ba buvunaanyizibwa balinga abo abagwereddwaako 
ssente (ne bataba na ke basigazizza). Baba tebalina kye basigazizza okug- 
gyako okukoowa n’okuggwaamu amaanyi. (Nasaa-i) 

“Allab tabala bitendo birungi ebirala eby’abo abatasaala bulijjo.” 

(Twabaraani) 

01uvannyuma ate Nnabbi (Allab asse ku ye okusaasira n’emirembe) 
yayogera ku muntu okugayaalirira esswala nga “obubbi”. Agamba nti: 

“Omubbi asinga abantu obubi y’oyo abba mu sswala ye.” (Abmada ne 

Kaakim) 


Ate obubbi obw’ekika kino okuba nga bukolebwa ku Iwa Sitaane 
omubbi talina ky’afuna okuggyako okukoowa. Era omubbi yandijjukid- 
de ebigambo bya Allab mu nsonga eno nti: 

“Okubonaabona kuli eri abasaala abo esswala zaabwe abaziraga- 
jjalira..” (Maa’uuna, 107:4-5) 



Nga aya eno bw’ekirambika, abo abagayaavu tebasobola kusemberera 
sswala, ate abo abatasobola kuwangula obuteewaayo bwabwe tebasobola 
kuggwera mu mwoyo gwa sswala, bwe batyo ne batasobola kugiganyulwa- 
mu. Omuntu oyo asaala nga tafuddeeyo ku bintu ebirina okutuukirizibwa 
mu sswala n’asaala nga tamanyi na kumanya nti ali mu maaso ga Allab, 





ESSWALA (SWALAT / NAMAZ) 


n’abeera ng’ali mu kulowooza ku brntu bya mu nsi ng’ali mu sswala, ekyo 
kitegeeza nti ddala abeera tasaala era nti esswala eyo esigala ku nsi. 

Bw’etyo esswala eteekeddwa okufuula obukkiriza bw’omuntu obu- 
tuukiridde mu mutima, emaliriza ng’eggyeewo buggyi obukkiriza bw’abo 
abatafaayo ku sswala. Era esswala z’abantu ab’ekika ekyo tezirina ke 
zibawa okuggyako ebibonerezo ebitaggwaawo. Kulaane egamba nti: 

“Abannanfuusi (ddala) bagezaako okukwenyakwenya Allab naye 
ye y’abakwenyakwenya. Bwe bayimirira okusaala bayimirira bagayaa- 
vu. Baagala bantu babalabe era nga Allab tebamutendereza okug- 
gyako kitono nnyo.” (Nisaa-i, 4:142) 

ABO ABEEWALA ESSWALA (ABATASAALIRA DDALA) 

Omuddu wa Allab omutuukirivu yalabula abantu abatasaala 
n’agamba bw’atyi: 

“Abo abatasaalira ddala olw’eby’okufuna by’oku nsi bagenda kuzuuki- 
zibwa era bayimirire ku Bbaliro okubalamula ne Qaruuna. Abo abatasaala 
olw’amaanyi ge beerabamu mu kufiiga, okuddukanya n’okutambuza emiri- 
mo bajja kuzuukizibwa ne Falaawo. Abo abatasaala olw’okubeera abakungu 
ab’amaanyi bajja kuzuukizibwa ne Raaman (omukungu wa Falaawo) n’abo 
abeesamba sswala olw’okwagala ennyo okufuna amagoba mu by’obusuubu- 
zi bajja kuzuukizibwa ne Ubayy bin Kbalaf, omulabe wa Nnabbi kayingo. 

Abo abagayaalirira esswala bawangaala obulamu obutalina kalungi 
kabuvaamu. Tebalina kitangaala kitukuvu eky’obulungi mu byenyi byabwe. 
Teri kikolwa kyabwe kigenda kuvaamu mpeera. Edduwa zaabwe ze basaba 
Allab, tezikkirizibwa. Era baggyibwako okwagala kw’abantu abatukuvu. 
Obumanyiriyu bwabwe bwonna buli mu bulumi okugendera ku nngombo 
egamba nti: “Ofa nga bw’owangaala”. Entaana zaabwe zikyuka ne zifiiuka 
ebinnya by’OmuKro, eyo gye basanga obusungu bwa 7\Jlah nga bubalindi- 
ridde. Babuuzibwa n’amaanyi era oluvannyuma ne basuulibwa mu Muliro. 

Nga bwe kinyumizibwa mu badiisi eri mu Bukbari, Nnabbi (Allab 
asse ku ye okusaasira n’emirembe) yabuuzanga Basswababa oluvannyu- 
ma Iwa sswala y’oku makya oba baabeeranga bafunye ebirooto. Abo 
abaabanga baloose baamubuuliranga endooto zaabwe era ng’abawuu- 

nulira bye zaabanga zitegeeza. Olunaku lumu era yabuuza oluvannyuma 
n’agamba nti: “Nnaloose abantu babiri abazze ne bantwala.” 

01uvannyuma yababuulira endooto yonna ng’abannyonnyola Ejja- 
na n’Omuliro, naddala okubonaabona okuli mu Muliro. Emboozi 
y’omusajja ali mu Muliro yanyumizibwa bw’etyi: 

“Omu ku basajja yakubibwa ku mutwe n’ejjinja. Ejjinja lyamukuba 
nnyo okutuusa nti lyamubuukako ne ligwa eri. Kino kyazuuka emirundi 
n’emirundi.” 

Nnabbi (Allab asse ku ye okusaasira n’emirembe) kwe kubuuza 
abantu ababiri abaamutwala: 


“Omuntu ono yani?” 

Baamuddamu nti: 

“Omusajja ono otulo twamusingira okusaala esswala ezaalalikibwa 
era yava ne ku ky’okusoma Kulaane wadde nga yali yayiga okugisoma 
ku ntandikwa.” 


Sitaane naddala egezaako okwesambisa omuddu okumujja ku sswa- 
la. Sitaane eyagala okukakasa nti omuddu akuumiddwa wala n’okusaa- 
sira kwa Katonda okuva Iw’ekimanyi nti oyo atalina sswala talina ddii- 
ni.” (Twabaraani) 


N’olw’ekyo, Abakkiriza abalengera ewala beekuuma ebitimba bya 
Sitaane ku nsonga eno ne bafa ku sswala ne bakola kyonna ekisoboka 
okulaba nga baliwa sswala ezo ze baba batasobodde kusaalira mu biseera 
byazo ebituufu. 

Nnabbi (Allab asse ku ye okusaasira n’emirembe) agamba nti: 



“Omuntu oyo yenna eyeerabira esswala ye, agisaala mangu nga yaa- 
kagijjukira; tewali ngeri ndala ya kugisasulamu (eteri eno).” (Muslim, 
Masaajid, 314) Obubaka obuli mu badiisi eno obw’okuliwa esswala etesaa- 
liddwa mu kiseera kyayo bwe buba tebufiiriddwaako, omuddu aba ajja 
kubeera mu mbeera mbi nnyo ku Lunaku Iw’enkomerero. 

ESSWALA NG’EKKUBO LY’OKWAWULA 

Nnabbi (Allab asse ku ye okusaasira n’emirembe) yawa amagezi 
omuntu yenna eyasiramuka nti: 

“Akabonero k’Obusiraamu ye sswala. Omuntu asaala mu biseera 
ebituufu n’agenderera ebintu byonna ebijjuza esswala, n’agisaala n’omu- 
tima gumu omuntu oyo abeera Mukkiriza.” (Fadbwailul A’amaal, 255 - 256) 

Yasomesanga abo abeegattanga ku Busiraamu engeri y’okusaalamu 
era ng’abategeeza nti esswala ye mpagi y’eddiini era ye yawula Omukki- 
riza ku atali mukkiriza. 

Basswababa ba Nnabbi (Allab asse ku ye okusaasira n’emirembe) 
obutasaala baakutwalanga nga obutali bukkiriza. Abu Bakar yagamban- 
ga abantu abaamubeeranga okumpi esswala bwe yatuukanga nti: 

“Abange abantu! Musituke! Muzikize omuliro gwe mulimu nga 
mukozesa esswala!” 


Esswala tekoma ku kya kwawula bwawuzi wakati w’omukkiriza 
n’atali mukkiriza naye awa enjawulo mu madaala g’abakkiriza. Abu 
Kurayira anyumya badiisi eno: 

“Abantu babiri nga bava mu kika kya ba Udaa baagenda ewa Nnabbi 
(Allab asse ku ye okusaasira n’emirembe) okuyingtra Obusiraamu. 01uvan- 
nyuma omu yafiira mu lutalo mu ddwaaniro. Omulala ye yafa obulwadde 
nga wayiseerwo omwaka. Nnaloota ng’omu eyafa obulwadde bwe nga 
wayiseewo omwaka ng’ayingidde mu Jjana nga munne eyafa ng’omuzira 
nga tannayingira. Kino kyanneewunyisa nnyo ne nngamba nti: 

“Eddaala ly’oyo afiiridde mu lutalo teriri waggulu okusinga eddaala 
ly’oyo afudde obulwadde? Eyafiira mu lutalo ssi ye yandisoose okuyin- 
gira Ejjana?” 


Ekintu kino Bwe nnakibuulira Nnabbi (Allab asse ku ye okusaasira 
n’emirembe) yagamba bw’atyi: “Tolaba empeera z’oli eyafa oluvannyu- 
ma ze yafuna? Yasiiba mu mwezi gwa Lamazaane mu mwaka ogwo 
ogweyongeramu ng’oli amaze okufa. Era yasaala laaka ze sswala kakaaga 
kalamba.” (Ahmada ne Ibn Maajab) 


Olulala mu mbeera efaanana bw’etyo, Nnabbi (Allab asse ku ye 
okusaasira n’emirembe) yabuuza Basswababa bw’atyi: 

- 

“Omuntu eyafa nga wayiseewo omwaka teyakola ibaada endala?” 
Kko bo nti: “Yee, yakola” 

Yeeyongera n’ababuuza nti: 

“Teyeeyongerako okuvunnama emirundi egisinga ku gy’oli eyali 
yafa omwaka gumu emabega?” 

Baamuddamu nti: “Kituufu.” 

Awo Nnabbi (Allab asse ku ye okusaasira n’emirembe) kwe kugam- 
ba nti: 


“Waliwo enjawulo nnene wakati waabwe ng’eri wakati w’eggulu n’ensi.” 

Enkizo y’esswala eyogerwa mu badiisi ya Nnabbi (Allab asse ku ye 
okusaasira n’emirembe) eno wammanga: 

“AUab teyalaalika kintu kisukkulumu ng’obukkiriza n’esswwala. Singa 
yali wa kulaalika kintu kisuukulumu ktrala yandiktragidde Bamalayika wadde 
bamalayika abamu bakutama abalala ne bavunnama ektro n’emisana.” 

“Sswala ye Jibaadi (okulwana mu kkubo lya Allab) esinga obunene.” 

“Omuntu bw’ayimirira okusaala, Allab akyukira gy’ali ate bw’amala 
okusaala nga Allab akyuka okuva gy’ali.” (Fadbwailul A’amaal, 256) 

“Singa waba wabaddewo akatyabaga oba omutawaana okuva mu 
ggulu abantu abali mu muzikiti tebibakosa...” (Fadbwailul A’amaal, 256) 

“Ekisumuluzo ky’Ejjana ye sswala.” (Tirimidhi, Twabaarat 3) 

“Esswala ye saddaaka ya buli Mukkiriza atya Katonda.” (Kuzai, Mus- 
nad, I, 181) 

“Omuntu agayaalirira esswala abeera ng’omuntu afiiriddwa eby’obu- 
gagga bye byonna era afiiriddwa n’abantu b’omu maka ge bonna.” 

(Nasaa-i ne Ahmada) 



Olw’obukulu bw’esswala n’obusukkulumu bwayo, Obusiraamu 
bulagira okugitendeka mu myaka emito egy’obulamu bw’omuntu, era 
Nnabbi (Allab asse ku ye okusaasira n’emirembe) atuwa amagezi oku- 
beera abanyweevu mu nsonga eno, n’agamba nti: 

“Mulagire abaana bammwe okusaala nga bawezezza emyaka omu- 
sanvu. Ate mubakubemu bwe baba bawezezza emyaka ekkumi (ne bata- 
saala). Era ku myaka egyo mubaawule mu kwebaka. (Abu Dawuda) 


OKUWUMBAWUMBA 

Kisaana kigendererwe nti sswala etera okutandika okusinziira ku bizi- 
bu by’omutima bwe guba guyita mu bigezo oba emitawaana, ne yeeyon- 
gera mu maaso okufuna essanyu mu biseera by’okusanyuka okwa Idi 
zombi. Bwe tukubaganya ekifaananyi wano, tuyinza okugamba nti abo 
abasaala bulijjo mu nsi eno bajja kuweebwa okusasulwa n’ekijjulo ku 
Lunaku Iw’enkomerero, engeri esswala gy’ezingiramu amakulu ag’okuku- 
lembera omuddu okumutwala eri obukuumi n’empeera za Katonda. Mu 
bimpimpi, esswala ewa omuntu emigaso egy’omubiri gino wammanga: 

Esswala eragira ebikolwa ebiyamba omubiri okugukuuma nga 
mulamu. Mu ngeri y’emu eteekateeka ebiseera mu lunaku era n’etereeza 
obulamu bw’omuntu bwonna. 

Esswala era ereeta emigaso egy’omwoyo nga bwe kijja wammanga. 
Bw’eba esaaliddwa bulungi ewa omuntu essanyu ery’okubeera mu maaso 
ga Allab, okulowooza, emirembe mu biseera by’okutya, essanyu mu bisee- 
ra by’okusanyuka, okutwaliriza n’embeera y’omwoyo, okukuuma obukki- 
riza, okubeera mu mbeera ennungi n’enkolagana ennungi ne Katonda. 

Esswala ereeta emigaso gino mu mbeera za bantu: 

Okubeera awamu, okumanyagana, omukwano n’okunyweeza enko- 
lagana ey’obwasseruganda. 

Kiteekwa okutegeerekeka nti tewali kyekwaso kiyinza kukkirizibwa 
ekisonyiyisa omuntu okusaala. N’abo abali mu ddwaaniro bateekeddwa 
okusaala mu mpalo. Era n’abakazi nabo tebasonyiyibwa sswala ng’og- 
gyeko ensonga ezo ezikwata ku bulamu bw’ekikazi. 

Nnabbi (Allab asse ku ye okusaasira n’emirembe) yali munyweevu 
nnyo ku bikwata ku sswala n’atuuka n’okutulabula okutuusa ne we 
yabeerera mu kaseera ke akasembayo: 


“Mubeere beegendereza ku bikwata ku sswala!” 

Tuteekeddwa lubeerera okubeera abazuukufu ku bikwata ku sswala 
nga tutwala amagezi agali mu kulabula okwo waggulu. 

Emyoyo gy’abantu egyo egitwala okulabula okwo ng’ekikulu ne 
gitegeera obukulu bw’esswala, esswala egifuukira essanyu erisinga obu- 
lungi mu bulamu bwagyo. Oluyimirira bwe batyi okusaala giva mu 
mbeera y’obulamu buno obw’ekiseera ne gibeera wamu ne Allab. 

Omuntu asaala yeetaaga okubeeramu ebitendo bino esswala ze ziso- 
bole okukkirizibwa. 

1. Abo mu sswala zaabwe abazisaala olubeerera (ne batazikutulawo). 

2. Era abo mu by’obugagga byabwe omuli omugabo ogumanyidd- 
wa nga gwa musabiriza n’oyo atasobola kusaba (olw’ensonga 
ezitali zimu) 

3. Era abo abakakasa Olunaku Iw’okulamula 

4. Era abo abeeraliikirira ebibonerezo bya Katonda waabwe 

5. Era abo abakuuma obwereere bwabwe; 

6. Era abo abakuuma ebintu bye baba babateresezza era n’enda- 
gano zaabwe ze bakola bazikuuma butiribiri; 

7. Era abo abanywerera ku bujulizi bwe baba bawadde; 

8. Era abo abakuuma butiribiri obutukuvu bw’okusinza kwabwe; 

Abo be bagenda okuweebwa ebitiibwa mu Jjana.” (Ma-aarij, 70 :23 - 25) 

Katonda wange! Nkusaba esswala zaffe zifune ekitiibwa eky’okusaa- 
libwa mu ngeri entuufu era ennungi; era zibalibwe ng’okulinya (Miraaje) 
okudda gy’oli! Nkusaba esswala zaffe ozitufuulire essanyu, era eky’okwe- 
siima kw’emitima gyaffe mu nsi munno ne ku Lunaku Iw’enkomerero. 

Aamiina. 


OKUFUNA WUZU, OKUNAABA OMUBIRI GWONNA, 
OKWETUKUZA N’ETTAKA 



I. Wuzu (okutawaaza) 

1. Okunaaba mu maaso (ekyenyi) 

2. Okunaaliza ddala emikono gyonna okutuusa ku nkokola. 

3. Okuyisa ekibatu ekitobye amazzi ku kimu kya kuna ky’omutwe 
okuva omutwe we gutandikira okudda enkoto. 

4. Okunaaza ebigere okutuusa ku bukongovule 

Ebikolwa ebya ssunna Nnabbi (Allab asse ku ye okusaasira n’emi- 
rembe) bye yakolanga ng’afuna wuzu 

1. Okulangirira okumalirira nti ekikolwa ky’okufuna wuzu kikole- 
bwa n’ekigendererwq eky’okwetukuza n’okusinza. 

2. Okusoma 3 JI “Bismi Llaabir Rabmaanir Rabiimi” 

(Ntandise n’erinnya lya Allab Omusaasizi ennyo ow’okusaasira 
okubuna, Omusaasizi ow’okusaasira okw’enjawulo), ng’omun- 
tu atandika okufuna wuzu. 

3. Okutandika n’okunaaba engalo okutuuka ku bisekeseke. 

4. Okwoza amannyo n’omuswaki (miswaaki) wonna we kiba kiso- 
bokodde, bwe kiba tekisobose; okugayonja n’engalo. 

4. Okunaaza ebiyungo okuva ku ntandikwa okutuuka okumala 
awatali kusiriikirizaamu. 

5. Okusangula ebitundu ebitawaaziddwa. 

6 . Okunyumunguza amazzi mu kamwa emirundi esatu. 

7. Okuleka amazzi ne gaba ng’agagenda mu mimiro n’okugazza 
emirundi egiwera. Naye ekyo tekikolebwa muntu yasiibye 

8 . Okulongoosa ebituli by’ennyindo ng’oyita mu kufeesafeesa 
amazzi mu nnyindo emirundi esatu. 

9. Okunaaza ebiyungo emirundu esatu esatu. 

10. Okutandika okunaaza ekiyungo ekiri ku ludda olwaddyo nga 
tonnanaaza kiri ku Iwa kkono. 

11 . Okutandikira ku busongezo bw’engalo ng’onaaza emikono, 
n’obugere ng’onaaza ebigere. 

12 . Okuyisa engalo ezitobye ku kirevu (n’okisiimuulamu). 

13. Okutambuza empeta eri ku ngalo okulaba nga tewali katundu 
kasigadde ku ngalo nga kakalu tekatuuseeko mazzi. 

- 

14. Okusiimuula n’engalo embisi ku ngulu kw’amatu ne mu nda. 

15. Okuyisa ebibatu emabega (nkoona) w’omutwe okutuuka ku 
nsingo. 

16. Okuyisa ekibatu ekitobye ku mutwe gwonna. 

17. Okulaba ng’amazzi gatuuse wakati w’engalo n’obugere (mu 
mpataanya). 

2. Okunaaba omubiri gwonna(ghusul) 

Ebikolwa eby’etteeka (faradbwa) mu kunaaba: 

1. Okunyumunguza amazzi mu kamwa okutuuka ku ddokooli. 

2. Okunaaza ebituli by’ennyindo 

3. Okunaaza omubiri gwonna. 

Ebikolwa ebya sunna (ebya kyeyagalire) Nnabbi (Allab asse ku ye 
okusaasira n’emirembe) byeyakola mu kunaaba 

1. Okuleeta nniya (okumalirira) nti ekigendererwa ky’okunaaba 
kwetukuza na kusinza. 

2. Okusoma >11 jjl “Bismilaabir Rabmaanir Rabiim” 

(ntandise n’erinnya lya Allab Omusaasizi ennyo asaasira oku- 
saasira okubuna, Omusaasizi olw’okusaasira okw’enjawulo). 

3. Okunaaza obukyafu bwonna okubujja ku mubiri. 

4. Okunaaza ebitundu eby’ekyama 

5. Okufuna wuzu ng’omuntu tannaba kunaaba. 

6 . Okunaaza omubiri emirundi esatu n’okulaba ng’amazzi gabuna 
buli kafo. 

7. Okunaaza omutwe okusooka, oluvannyuma oludda olwaddyo 
okuva ku kibegabega (okukka wansi) oluvannyuma n’ozzaako 
ekibegabega ekyakkono. 01uvannyuma n’osiimuula omubiri. 

8 . Okusembyayo okunaaza ebigere. 

_ 

3. Okwetukuza n’ettaka oba omusenyu 
nga tewali mazzi (tayammum) 

Ebikolwa ebikakata okukolebwa mu kwetukuza n’ettaka 

1 . Okuleeta nniya nti okusiiga enfuufu kukolebwa Iwa kusinza na 
kwetukuza. 

2 . Okuyisa ebibatu ku ttaka oba omusenyu ebitukuvu n’osiimuula 
emikono, n’okuyisa ku ttaka oba omusenyu omulundi omulala 
n’osiimuula mu maaso. 

Ebintu ebiri sunna (ebitali bya buwaze) Nnabbi (Allab asse ku ye 
okusaasira n’entirentbe) byeyakola nga yeetukuza n’ettaka 

1. Okumala okusoma jJl dil “BismiUabir Rabmaanir 

Rabiim ” (ntandise n’erinnya lya Allab Omusaasizi ennyo asaasira 
okusaasira okubuna, Omusaasizi olw’okusaasira okw’enjawulo). 

2. Ebyo byonna okubikola nga biddiringana nga bwe tubyogedde. 

3. Ebyo okubikola awatali kuyimirizaamu. 

4. Ebibatu okubisindika mu maaso okusooka ate n’obizza emabega 
nga bw’osiimula ku ttaka. 

5. Engalo obutaziwumba. 

6 . Okukunkumula ebibatu ng’obisitula okubiggya ku ttaka. 

4. Okusaala 

Waliwo ebisaanyizo kkumi na bibiri ebyetaagisa okutuukirizibwa 
mu kusaala. Ebimu ku bino bisaanyizo ebiri ebweeru w’esswala era nga 
biyitibwa “obulombolombo bw’esswala.” Ate ebirala bisaanyizo bya 
munda. Bino biyitibwa “mpagi za sswala.” 

Obulombolombo bw’esswala 

1. Okwetukuza okweggyako ebikyafu ebitalabika: Ekyetaagisa mu 
kino kwe kwetukuza okweggyako obukyafu obutalabika oba enfuufu. 
Kino krkolebwa n’akufuna wuzu, okunaaba oba okwetukuza n’ettaka. 

2. Okwetukuza okweggyako ebikyafu ebirabika: Ekyetaagisa mu 
kino kwe kulaba ng’omubiri gwonna, olugoye omuntu Iw’ayambadde, 
ne wansi w’agenda okusaalira nga byonna tebirina byenyinyalwa oba 
bukyafu bwonna. 

3. Ekyambalo ekituufu: Okwambala obulungi mu ngeri etuukana 
n’empisa ezeetaagisa okubikka ebitundu eby’ekyama. Ku musajja, omu- 
biri guteekeddwa okubikkibwa waakiri okuva ku kkundi okutuuka ku 
maviivi. Ku mukazi, omubiri gwe gwonna guteekeddwa okubikkibwa 
okuggyako mu maaso ebibatu n’ebigere. Singa kimu kya kuna ky’omu- 
biri kirabika (kyebikkula) olwo esswala ebeera nfu. 

4. Okwolekera Ka’aba: Okwolekera obwolekero obutuufu, Ekibula, 
Ka’aba gy’eri mu Makka. Singa obwolekero bw’omuntu bukyuka ng’asaala 
(ne buva mu bwolekero bwa Ka’aba) olwo sswala ye eba efudde. 

5. Ebiseera: Sswala ezaalaalikibwa ziteekeddwa okusaalibwa mu biseera 
byazo ebigere. Teziteekeddwa kwanguyizibwa (ng’ebiseera byazo tebinna- 
tuuka) oba okulindtrizibwa (ng’ebiseera byazo ebituufu biweddeyo). 

6 . Enniya (okumalirira): Okuleeta nniya y’okusaala mu mutima ne 
ku lulimi. Esswala bw’ebeera ya jama (esaalibwa mu kibinja) imaamu 
(akulembera banne mu sswala) ateekeddwa okuleeta nniya nti ye muku- 
lemebze (imaamu) mu sswala eno, ate abagoberezi nabo bateekeddwa 
okuleeta nninya nti bagoberezi mu sswala y’emu. 

Empagi z’esswala 

1. Okusoma iil “Allabu Ak’baru” (AUab Munene) ku ntandikwa. 
Kino kikolebwa ng’omuntu asitudde ebibatu okubituusa ku matu nga 
bw’ayogera nti “Allabu akbar” (Allab Munene). 

2. Okuyimirira: Abantu abo abalina amaanyi agamala okuyimirira 
baba bateekeddwa okuyimirira batandike okusaala. Bwe baba tebasobo- 
la, bayinza okutuula oba okugalamira. 

3. Okusoma: Kino kitegeeza kusoma waakiri aya ssatu okuva mu 
Kulaane ng’omuntu ayimiridde. 

4. Okukutama: Bwe tuva mu kuyimirira tukutama ng’ebibatu byaf- 

fe tubitadde ku maviivi nga bwe tugamba nti: jlAJA “Sub’baana 

Rabbiyal Adbwiimi” (okutenderezebwa kwa Katonda wange Ow’ekitii- 
bwa). Kino tukyogera emirundi esatu. 

5. OkuYunnama: Kino kitegeeza kuvunnama wansi ng’ekyenyi, 

ennyindo, ebibatu byombi, n’amaviivi nga byonna bikoonye wansi, ng’eno 
omusaaze bw’asoma nti: “Sub’baana Rabbiyal A’la’ (oku- 

tenderezebwa kwa Katonda wange owawaggulu), emirundi esatu. 

6 . Okutuula obulungi: Ktno kikolebwa n’okutuula ng’esswala ekomek- 
kerezebwa omusaaze asobole okusoma: “Tabiyyaatu” (ebiramuso ebingi). 

Obulombolombo obulala obw’esswala 

1. Okutandika esswala n’ekigambo Sil “Allaabu ak’bar” (Allab 
Munene). 

2. Okusoma ssuula eggulawo Kulaane (al-Faatiha) mu laaka (ebi- 
tundu) zonna eza sswala, kye kimu mu sswala ezaalalikibwa 
oba eza ssunna. 

3. Okusoma sssula al Faatiba nga tannasoma ssuula ndala yonna. 

4. Omuntu ateekeddwa okusoma aya oba ebitundu ebimpimpi 
okuva mu Kulaane, ekitono ennyo aya ssatu, ng’azongereza ku 
al-Faatiha. Kino kirina okukolebwa mu laaka ebbiri ezisooka 
mu buli sswala eyalaalikibwa {eyafaradkwa) ne mu laaka zonna 
eza sswala eza sunna. 

5. Okuteeka ennyindo n’ekyenyi wansi ng’omuntu avunnama. 

6 . Okuvunnama emirundi ebiri mu buli laaka eya sswala (olumu 
nga lugoberera lunaalwo) 

7. Ebintu byonna okubikola nga bwe kyetaagisa 

8 . Okutuula ng’osimbye omugongo oluvannyuma Iw’okusaalako 
laaka ebbiri ez’esswala eza laaka essatu oba ennya. 

9. Okusoma “Tabiyyaatu” ng’otudde busimbalaala. 

10. Okuyimirira ng’ovudde mu kutuula osobole okujjuza laaka 
essatu oba ennya ez’esswala. 

11. (Imaamu) okusoma mu Iwatu ssuula eggulawo (al-Faatiha) 
n’ekitundu mu Kulaane ekisomebwa oluvannyuma Iwa al-Faa- 

tiha, mu laaka ebbiri ezisooka mu sswala ey’okumakya (Subu- 
hi), ey’akawungeezi (Magbribi) n’ey’ekiro (Isba), bwe ziba nga 
zisaaliddwa mu jjama ne mu sswala y’olwokutaano eya Jjuma 
n’esswala za Idi. 

12. Okusoma mu ddoboozi erya wansi (mu kaama) mu laaka zonna 
eza sswala y’omu ttuntu (dbuburi), n’ey’olwe’eggulo (Aswri), 
ne mu laaka ey’okusatu mu sswala y’akawungeezi (Magbaribi) 
ne mu laaka ey’okusatu n’ey’okuna mu sswala y’ekiro (Isba). 

13. Okusoma mu ddoboozi eriwubrwa ssuula eggulawo (al-Faatiha) 
n’ebitundu okuva mu Kulaane mu sswala ya tarawiya (Tarawiibi), 
ne mu sswala ya witiri ezisaabbwa mu mwezi gwa Lamanzaane. 

14. Esswala bw’eba esaaliddwa mu jjama, abasaaze, ng’oggyeeko 
Imaamu akulembera sswala, tebabna kusoma ssuula eggulawo 
(al-Faatiha) n’ekitundu okuva ku Kulaane. 

15. Okusoma edduwa ya qunuutu (okwewaayo) mu laaka ekomere- 
rayo eya sswala ya witri eya laaka essatu (gye basaala ku nko- 
merero ya sswala ya Isba). 

16. Okusaba okw’enjawulo okukwatagana n’esswala za idi. 

17. Okufundikira esswala n’okulamusa Bamalayika ku kibegabega 
ekyaddayo n’ekya kkono. 

18. Okuvunnama oluvunnama Iw’okwerabira (Sajda assabaw) singa 
omuntu aba akoze ensobi yonna entono ng’asaala. 

19. Okuvunnama singa aya evunnamirwako esomeddwa ng’asaala. 

Ebikolwa ebya ssunna (ebya kyeyagalire) Nnabbi 
(Allab asse ku ye okusaasira n’emirembe) bye yakola ng’asaala 

1. Okusitula ebibatu okubituusa ku matu, omuntu bw’aba atandi- 
ka esswala ne ku ntandikwa ya qunuutu y’esswala ya witri, 
n’oluvannyuma okuteeka ekibatu eky’omukono ogwa ddyo ku 
ngulu kw’omukono ogwa kkono wansi w’ekkundi oba ku kifu- 
ba (abakazi bo emikono gyabwe bagiteeka ku kifuba). 

2. Okusoma “subbaanaka” ng’asaala tannasoma suula ya al-Faa- 
tiba mu laaka esooka mu bub sswala n’oluvannyuma okugamba 

_ 

nti: “A-uudhu Billaahi mina Ssbaytwani Rrajiim” (nsaha Allah 
okumponya Sitaane eyakolimirwa). 

3. Okugamba nti: “Aamiina” mukaama (okusinziira ku madhiha- 
bu ga Ahu Kaniifa) oluvannyuma Iwa al-Faatiha mu huli sswala 
kye kimu nga esaaliddwa mu jjama oha nga ya sekinnoomu. 

4. Okugamba nti: yAI ii\ “Allaabu ak’baru” (AUah Munene) nga 
tannatandika n’oluvannyuma Iwa huh kikolwa mu huh kitundu 
kya sswala. 

5. Okugamba nti: jAl il (sami-al Llaahu liman hamidahu 

rahhanaa lakal hamdu - Allah awulidde omuddu we oyo amu- 
tendereza. Katonda waffe, amatendo amajjuvu amalungi gago!) 
nga bw’akutaamulukuka (bw’asituka okuva mu kukutama). 

6 . Okugamba nti: jlAli “Suhhaana rahhiyal adbwiimi” 

(okutenderezebwa kwa Katonda wange Omunene, emirundi 
esatu nga bw’akutama; n’okugamba nti: JJ-'i/l jlAli. 
“Suh’haana rahhiyal A-ala” (okutenderezebwa kwa Mukama 
wange Owaawaggulu) emirundi esatu mu kuvunnama. 

7. Okuteeka ehihatu ku maviivi mu kiseera ky’okukutama n’okugolola 
enkokola, n’omutwe okubeera nga gwenkanankana n’omugongo. 

8 . Okuteeka amaviivi, ehihatu, n’oluvannyuma ekyenyi wansi 
ng’ovunnama; n’okubiggyawo ng’otandika n’ekyenyi, ehihatu 
n’osembyayo amaviivi; n’okuteeka ekyenyi mu makkati 
g’emikono mu kuvunnama. 

9. Okuteeka emikono ku maviivi ng’otudde husimhalaala; okuso- 
ma “Tabiyyaat” mu kutuula okusooka, n’okusoma “Tabiyyaa- 
tu” ne “Swalaat Nnabiyyi” (Sswala ya Nnahhi oha okusaalira 
Nnahhi) mu kutuula okusembayo. 

10. Okukyusa ekyenyi n’okitunuza ku ludda olwaddyo bw’omala 

n’okikyusa n’okitunuza ku ludda olwakkono ku nkomerero ye 
sswala nga bw’oyogera ehigamho nti: ail ^SC.1 “Assa- 

laamu alaykum wa rabmatu Llaahi” (Emirembe gibeere ku 
mmwe n’okusaasira kwa Allah). 

- 

Empisa Ennungi Mu Sswala 

Amaaso gaffe okugatunuuliza ekifo we tugenda okuvunnama nga 
tuyimiridde; okugatunuuliza ku bigere nga tukutamye; okugatunuuliza 
emikono egikutte ku maviivi mu kiseera we tubeerera tutudde obusim- 
balaala; n’okugatunuuliza ebibegabega bwe tuba tukyusa ekyenyi okuki- 
tunuza ku ddyo ne ku kkono ku nkomerero ye sswala. 

OkuYunamma okw’okwerabira 

Okuvunnama okw’okwerabira kukolebwa bwe wabaawo ebimu ku 
bintu ebirina okukolebwa mu sswala nga byerabiddwa oba nga biko- 
leddwa mu ngeri nkyamu, nga kino kikolebwa okusobola okudda mu 
kifo ky’ekintu ekyerabiddwa oba ensobi ekoleddwa. 

Okuvunnama kw’okwerabira n’okuvunnama emirundi ebiri olu- 
vannyuma n’osoma “Tabiyyaatu” ne “Swalaatu Nnabiyyi” (Esswala ya 
Nnabbi) nga tonnatoola Salaamu ekomekkereza esswala. 

Ebikolwa ng’okwerabira okusoma edduwa ya qunuutu mu sswala ya 
witiri, okukutama nga tonnaba kusoma ebitundu mu Kulaane oluvannyu- 
ma Iwa ssuula ya al-Faatiha; okwerabira okutuula obusimbalaala oluvanyu- 
ma Iwa laaka ebbiri ezisooka (nga tonnaba kuyimirira kunonayo laaka eziba 
zisigaddeyo); obutavunnama nga aya esomeddwa ewak awalagirwa okuvun- 
nama. Buli kimu kw’ebyo kyetaagisa okuvunnama okw’okwerabira. 

Wabula omuntu bwe yeerabira okuvunnama envunnama z’okwera- 
bira n’akomekkereza esswala nga tavunnamye, tateekeddwa kudda mu 
sswala eyo. 










Zaka N’OKUGABA 








"Ne baliisa emmere, oiw'okwagaia Aiiati (oba awamu n'okuba nga 
bagyagaia), abanaku ne bamuiekwa n'abawambe." (Insaan, 76 : 8) 











Crvmuntu kye kitonde ekisingira ddala okubeera mu ktfaananyi eki- 
rungi mu bitonde byonna AUab bye yatonda. Wabula okwawukana 
kw’abantu mu butonde bwabwe oba ebintu bye bafuna oba ebibatuukako 
oluvannyuma, okugeza enjawulo mu mawanga oba omutindo okubeera 
ab’amaanyi oba abanafu, okubeera abalamu oba abalwadde, abayivu oba 
abatasomye, abagagga oba abaavu, (okwawukana kuno) tekukyusa kitii- 
bwa kya muntu eky’obwebange Allab kye yamutonda nakyo. Ebyo biyam- 
ba okuteekawo obutebenkevu n’okukkiriziganya (okukwatagana), n’em- 
beera ennungi mu bantu. Mu njawukana zino abantu ab’enjawulo baso- 
bola buli omu okuganyulwa mu munne mu ngeri ez’enjawulo. 


Naddala okwawukana kw’abantu nga bwe baba bayimiridde mu 
mbeera z’ebyenfuna ez’obwavu n’obugagga, nga byennyume bibiri, 
kuleetawo embeera ey’obutebenkevu mu bantu. Allab yatonda ensi 
ng’abantu bagaggawala oba ne baavuwala, ekiseera oba kagenderere, 
olw’okubagezesa ennyimirira yaabwe mu mbeera z’ebyenfuna ez’en- 
jawulo. Ekiva mu kino z’embeera zino ebbiri, obwavu oba obugagga, 
okuleetawo amakulu mangi n’okwefumiitiriza eri abo abategeera. 
Okubeera omugagga kyokka tekiraga bulungi bwa muntu; ng’okubeera 
omwavu bwe litali zambi; wabula byombi biriwo ng’ekitundu ku kugera 
kwa Katonda (ngabanya ya Allab). Byombi byoleka magezi ga Allab 
Owaawaggulu nga bw’akirambika mu Kulaane nti: 

- 

“Ffe twagabanya wakati waabwe enfuna yaabwe mu bulamu 
bw’ensi buno ne tusukkulumya abamu ku balala, olwo abamu baso- 
bole okukozesa bannaabwe. Naye okusaasira kwa Allab wo kulungi 
okusinga ebyo bye bakunngaanya. Singa tekyali nti abantu bonna 
bandibadde ekibiina kimu (bonna ne babeera abakaafiiri abettanira 
obulamu bw’ensi bwokka) twanditeereddewo abo abawakanya (Allab) 
Omusaasizi obusolya obwa ffeeza ku mayumba gaabwe n’amadaala ge 
balinnyirako, era n’enzigi z’amayumba gaabwe n’ebitanda kwe baga- 
lamira (nabyo byandibadde bya ffeeza) era twandibawadde 
eby’okwewunda ebya zaabu. Naye mazima ebyo byonna bya kweyaga- 
la bya bidamu bwa nsi obwa kaseera. Enkomerero eri ewa Katondawo 
y’abo abatya Allab.” (Zuldiruf, 43:32 - 35 ) 

“Allab ayanjiduriza riziki (enfuna) oyo gw’aba ayagadde mu 
baddu be, era n’amufunziza (riziki). Mazima ddala Allab y’Amanyi 
byonna.” (Ankabuut, 29 : 62) 

Nga aya ezo waggulu bwe zitutegeeza, engabanya y’obugagga eya 
buli muntu teyenkanankana. Naye olowooza kino kiraga butali bwenka- 
nya? Okuva Iwe kiri nti obuvunaanyizibwa bw’okukozesa eby’obugagga 
esinziira ku busobozi, eky’okuddamu kiri nti nedda. Abo abalina 
eby’obugagga ebisinga ku balala baba bajja kuba n’omugugu gw’obuvu- 
naanyizibwa ogusinga ku gw’abo abalina ekitono era buli omu aba ajja 
kubalibwa okusinziira ku mugugu gwe yeetisse. Bwe butyo obwenkanya 
mu ntambula y’ebintu bwe buteekebwawo mu bantu. Obusiraamu 
bw’alagira abantu okuwa zaka busobole okubaziyiza okukola ng’abaddu 
okusobola okukunngaanya eby’obugagga, embeera eno eyinza okubalee- 
tera okubeera ba sitakange, ob’omululu, abeemanyi. Mu ngeri y’emu 
Obusiraamu bwalaalika zaka busobole okuziyiza abaavu okufuna 
endowooza embi okugeza ng’ensaalwa n’obukyayi eri abagagga abali- 
nawo. Mu kuwa zaka, ng’eva mu by’obugagga byonna omuntu by’ali- 
nako obuvunaanyizibwa okumala waakiri omwaka mulamba, kiteekawo 
embeera y’obwenkanya wakati w’abagagga n’abaavu, okuwanngana eki- 
tiibwa n’okwagalana wakati waabwe. Kyetaaga kisigale mu bwongo nti 
omuntu k’abe mugagga oba mwavu, tamanyi nti ajja kusigala mu mbee- 
ra y’emu ey’obugagga oba obwavu kagenderere, naye omuntu yeesanga 
bwesanzi nti mugagga oba mwavu mu kiseera ekyo. Abaavu tebalina 
It kubeerawo nga buli kiseera balindirira kuweebwa naye bateekeddwa 

okufuba nabo basobole okufuna eby’obugagga (bave mu mbeera eyo). 
Mu kiseera kye kimu, n’abagagga balina okusaasaanya obugagga mu 
ngeri esanyusa Allab naye si kukunngaanya bukunngaanya byabugagga 
na kubikukulira. Era kirina okukkaatirizibwa nti buli muntu ky’awaayo 
mu kkubo lya Allab kijja kumuddizibwawo ku nsi kuno oba mu Bulamu 
obw’oluvannyuma. Omulimo ogutasaanye kuyisibwamu maaso gwe gwo 
gavumenti gw’ekola mu kutema empenda okusobola okuyamba abantu 
okweggyamu ekintu kyonna ekiyinza okubakuumira mu bwavu obw’olu- 
beerera, ate n’okuziyiza abagagga okunyuunyuuta abaavu, n’okukozesa 
obubi amaanyi oba amagezi bye balina mu busuubuzi obutagendera ku 
mateeka. Ng’abantu abakola bizinesi bwe baweebwa ebintu ebibasikiriza 
okuddukanya emirimo gyabwe, era wagwanidde wassibwewo enteeka- 
teeka ez’okusomesa, okutendeka wamu n’okutumbula eby’obulamu ebi- 
tandikirwako, n’embeera z’abantu okutwalira awamu. 

N’olw’ekyo zaka gwe gumu ku mirimo egisingira ddala obukulu mu 
Busiraamu egikwata ku buvunaanyizibwa omuntu bw’alina ku balala 
abo Allab baayagala era abaddu be. 

AUab Owoobuyinza, okusinziira ku Ye Yekka by’amanyi, agezesa 
abaddu be okusinziira ku nfuna yaabwe. Allab ajja kubuuza abagagga 
engeri gye baafunamu eby’obugagga byabwe, oba nga baabifuna mu 
makubo matuufu oba makyamu oba baawaayo zaka n’okwenyigira mu 
kuyamba mu bintu ebirala eby’enjawulo. Kuno kusoomoozebwa kwa 
maanyi nnyo eri abagagga okusobola okulaba oba batuukiriza obuvu- 
naanyizibwa bwabwe bwe balina eri abantu abawangaala obubi era abee- 
taaga ennyo obuyambi bwabwe basobole okwetuusaako ebintu ebyabuli- 
jjo ebisookerwako. Bwe basomoka ekigezo kino baba bajja kusasulwa 
kinene mu Jjana. 

“Era mugabe mw’ebyo bye twabagabira ng’okufa tekunnajjira 
omu mu mmwe, olwo n’agamba nti: ‘Katonda wange! Singa onnindi- 
rizzaako akaseera katono ne nsaddaaka n’embeera mu bantu abalon- 
goofu. Wabula Allab tagenda kidindiriza mwoyo gwonna entuuko 
yaagwo bw’ebeera etuuse, era Allab Amanyi ebyo bye mukola.” 

(Munaafiquuna, 63 : 10 - 11) 

Ku ludda olulala, abaavu nabo bagezesebwa mu ngeri ey’enjawulo. 
Bano Allab Owoobuyinza tabalaalikako kuwaayo kintu kyonna ekintu 

ekyandibakuumidde ddala mu bwavu. Ekigezo abaavu kye balina kwe 
kubeera abagumiikiriza, nga tebeemulugunya buli kiseera awatali nson- 
ga etegeerekeka oba okweyisa obubi mu bantu bannaabwe, nga batwala 
ebyo bannaabwe bye bafunye mu makubo amatuufu, era nga balina 
okwekuumira mu mbeera ennungi ate entukuvu. Bwe bayita obulungi 
ekigezo kino baba bajja kusasulwa musera ku Lunaku Iwenkomerero era 
okubonaabona kwabwe ku nsi kuba kujja kubawaanyisibwamu ebyen- 
gera ebitaggwaawo n’obugagga obw’omu ggulu. 

Ekiragiro ky’okuwa zaka kyogererwa wamu n’okuyimirizaawo 
esswala (swalat) ezaalaalikibwa eza buli lunaku mu Kulaane emirundi 
abiri mu musanvu (27). Kino kiraga obukulu bw’ekiragiro kino. 
Omulundi gumu gwokka ekiragiro ky’okuwa zaka n’okuyimirizaawo 
esswala we byogererwa nga tebiri wamu, naye ng’era ku mulundi guno 
Allab Owoobuyinza akikkaatiriza nti abo abayimirizaawo esswala mu 
ngeri entuufu (nga bwe kisuubirwa) baba era bajja kutuukiriza obuvu- 
naanyizibwa bwabwe obulala. Mu Busiraamu, ebiragiro bya biti bibiri: 
huquuqu Llaah, obuvunaanyizibwa bwe tulina obutereevu eri AUab - 
okugeza okuyimirizaawo esswala - ne huquuqul ibaadi, obuvunaanyizi- 
bwa bwe tulina obutereevu ku bantu bannafe - okugeza zaka. Tulina 
okusaasaanya okuva mu by’obugagga bye tuba tuweereddwa era tulina 
n’okwewaayo ffe ke nnyini. Obuvunaanyizibwa buno bukwata ekifo kya 
ku mwanjo mu biti nga bwe tubimenye. Wadde ng’Obusiraamu buli 
tteeka bulitwala bw’alyo mu kulituukiriza era nga okumenya erimu ku 
mateeka tekikosa ntuukiriza ya tteeka ddala, wabula etteeka ery’okutoola 
zaka lyo lirina enjawulo. Omukkiriza yenna bw’atatoola zaka (ng’ebadde 
emukakatako) esswala ye eba tejja kukkirizibwa. Omubaka (AUab asse 
ku ye okusaasira n’emirembe) agamba nti: 

“Omukkiriza bw’asaala naye n’atawaayo zaka esswala ze teziba na 
makulu.” (Munavii, Kunuuzu al-Haqaa-iq, olup. 143) 

Eyo ye nsonga Iwaki Kaliifa wa Nnabbi (AUab asse ku ye okusaasira 
n’emirembe) eyasooka, Abu Bakari, abantu abaagaana okuwa zaka yaba- 
twala ng’abavudde mu ddiini wadde nga baali bakkiriza okusaala esswa- 
la zaabwe. Yalangirira olutalo ku abo abaagaana okuwaayo zaka kuba 
ebalibwa ng’obuvunaanyizibwa abagagga bwe balina eri abaavu. AUab 
Owoobuyinza agamba mu Kulaane nti: 

“Nga ne mu mmaali yaabwe mulimu omutemwa ogumanyiddwa 
Ogw’omusabirizi n’omwetaavU ...” (Dbariyaati, 51 : 19) 

Era Nnabbi, Allab asse ku ye okusaasira n’emirembe, yagamba nti: 

“Bw’owaayo zaka oba otuukirizza obuvunaanyizibwa bwo obuli mu 
by’obugagga byo eri abo abatalina” (Tirmidbi) 

Abagagga bwe bawa ekyo kye bateekeddwa okuwaayo eri abaavu, 
emmaali yaabwe etukuzibwa era n’essibwamu omukisa. N’olw’ekyo, 
emmaali y’abagagga etukuzibwa okuva mu buzibu bwonna. Abanaku ne 
bakateeyamba bwe baba nga baweereddwa okusobola okwetuusako 
ebyetaago by’obulamu, olwo nno abagagga baba bagenda kweyagalira 
mu bugagga bwabwe awatali kutaataagana nga bamanyi nti abaavu nabo 
bafunye okumatira ku byetaago byabwe ebya bulijjo. Aya eno wamman- 
ga ekkaatiriza ensonga eno: 

“Ggya mu mmaali yaabwe saddaaka obatukuze era obalongoose 
nayo, era basabire mazima esswala zo ku bo kya kuwummida gye bali; 
era Allab Awulira era Amanyi.” (Tawuba, 9 :103) 

Okugabanya zaka kusanyusa abaavu, naye ate mpozzi era kuganyula 
abagagga okusinga ekintu ekirala kyonna kubanga bafuna emikisa ku 
njuyi zombi (ku nsi ne ku Lunaku Iw’enkomerero). zaka kitegeeza “oku- 
longoosa n’okutukuza” era etukuza omuntu okumuggyamu obulwadde 
obuli mu mutima. Enaaza eby’obugagga by’omuntu n’ebiggyamu abalala 
bye babanja era n’ebitukuza. Guno era mulimo gwa Babaka ekitegeeza 
nti batukuza abantu okubaggyamu obulwadde obw’omwoyo. 

Okwongereza kw’ekyo, zaka eweereddwaayo mu mutima ogwagala 
era omugabi eteekawo enkolagana ennungi wakati w’abaavu n’abagagga. 
Okuviira ddala eyo mu biseera eby’emabega ennyo waabangawo 
obukuubagano wakati w’abagagga n’abaavu. Okutwaliza awamu, aba- 
gagga batunuulira abaavu ng’abatalina mugaso era abatalina kye bama- 
nyi. Baabanyomanga ne babayisaamu amaaso era nga babatwala okusin- 
ziira ku obwavu bwabwe gye bwakomanga. Ku ludda olulala, abaavu 
baatunuuliranga abagagga n’obusungu, n’obukyayi, era nga babakwati- 
rwa ensaalwa olw’obugagga bwabwe. Embeera eno ekyaliwo mu bantu 
bangi mu nsi. Wabula enzikiriza zonna ezassibwa okuva mu ggulu, ziri- 
na obuwaayiro obulagira abagoberezi baazo okulabirira abalala n’okula- 

ga okusaasira n’omukwano eri abanafu. Singa buli mugagga olwaleero 
awaayo zaka emubanjibwa, wandibadde tewali mwavu mu bantu b’ebi- 
tundu eby’enjawulo. So ng’ate zaka gwe mutemwa ogusembayo wansi 
Omusiraamu gw’ayinza okuwaayo, kyokka nga tewali kkomo ku bungi 
bwa bintu omukkiriza alina imaani (obukkiriza) entuufu bw’alina 
okuwaayo nga saddaaka wabula kino kisinziira ku kwagala kwa muntu 
okuwaayo mu kkubo lya Allab n’okwagala kw’alina eri Allab. Ku 
mulembe gwa Umaru bin Abdul Aziizi, Kaliifa okuva mu b’olulyo Iwa 
Umayya, abakungu baanoonyanga abaavu babawe zaka nga bwe kyetaa- 
gisa ne bababula, okuva abaavu Iwe baabeeranga abatono mu kitundu. 
Baabuuza Kaliifa Umaru bin Abdul Aziiz eky’okukolera zaka eggwanga 
gye lyali likunngaanyizza. Abagagga bonna baali batuukirizza bulungi 
obuvunaanyizibwa bwabwe obw’okuwaayo zaka eyabanga ebabanjibwa. 
Eyo ye nsonga Iwaki ekiseera kino kitwalibwa mu byafaayo by’Obusiraa- 
mu ng’ekiseera ekisinga obulungi ng’oggyeeko ekiseera kya ba Kaliifa 
b’Obusiraamu abana abaasooka. 

Jalaalu Ddiini Ruumi annyonnyola obukulu bw’okuyamba abaavu 
mu ngeri enyuma bw’atyi: 

Wadde nga kyo (omwavu) kye kyo ekijjudde okumanya, kirina 
ennyumba ejjudde omukka (obwavu n’obwetaavu): ggulawo eddirisa 
lyakyo ng’owuliriza (ebizibu bye). (Masnawi, iii, 485) 

N’olw’ekyo, Obusiraamu buvubiriza ebiwundu by’abantu ebiva mu 
bwavu n’obugagga. Ku ludda olulala, enkola ezitali za Busiraamu zire- 
meddwa okutuuka ku buwanguzi obubuna oba zirwawo mu kugonjoola 
obuzibu buno. Kye baakola kwali kugenda ku nkomerero emu ey’oku- 
gaana oba okukugira ennyo eddembe ly’okubaako n’ekyobugagga oba 
ekintu eky’obwannannyini, oba ku nkomerero endala ey’okufuula 
eky’okufuna eby’obugagga ekintu eky’omuwendo era ekyagalwa ennyo. 
Baagaana eddembe ly’abaavu okusaba obuyambi okuva mu bagagga ne 
bakiviirako ddala ne bakirekera baavu okusaba obuyambi okuva ku 
baavu bannaabwe, ekintu ekyaleetera obusabirizi okubeera omuze 
ogw’olubeerera. Obusiraamu, obuzibu buno bwabukwata mu ngeri 
ey’okubuulira abagagga emigaso egiri mu kusaddaaka, mu kyama ne mu 
Iwatu, ate n’abaavu ne bubakubiriza okubeera abagumiikiriza n’obuta- 
beera mugugu ogw’olubeerera eri bannaabwe wabula okugezaako nga 
h bwe basobola okukola basobole okwetuusaako ebyetaago byabwe. 

Mu mazima, okuwaayo okw’obuwaze (zaka) kye kimu ku bintu 
eby’omuwendo Obusiraamu bye bwaleetera obuntu. Enkola eno eya 
zaka n’okugaba okwa ssaddaaka okw’engeri ez’enjawulo, biyamba mu 
kuYubiriza ebizibu, okubonaabona, n’obugubi abaavu, abanaku, bamu- 
lekwa ne bannamwandu, bye bawangaaliramu. Era mu Busiraamu abad- 
du mwe bayambibwa okuteebwa n’okufuuka abaana baboobwe. Abaddu 
baasobola okwenunula nga bayambibwa saddaaka ne zaka. Era okuta 
abaddu nga tebamaze kuwaayo kintu kyonna okwenunula mulimo 
ogwassibwako essira ng’ekikolwa eky’okusinza era ekkiggyisaako omun- 
tu amazambi ge yabanga akoze. 

Ng’oggyeeko okulwanyisa obwavu, zaka era erina omulimo omulala 
omukulu ennyo. Zaka eyamba abantu okuwona okutubira mu lutobazi 
Iw’okusasula olutentezi ssente ez’ennyongeza eziweebwayo omuntu 
eyeewola {riba). Singa abantu abali mu bwetaavu baba tebayambidd- 
waako baba bajja kuwalirizibwa okwewola baweeyo amagoba agali wag- 
gulu ennyo. Okwewola mu kusooka kulabika ng’ekintu ekyangu naye 
nga mu butuufu kintu ekigezaako okunyunyunta omwavu. Mu kuwaayo, 
abaavu baba tebeetaaga kwewola okusobola okwetuusaako ebyetaago 
ebya bulijjo mu bulamu. Abo abaggya amagoba ku ssente ze bawola 
abantu abali obubi baganyulwa mu mbeera y’obwetaavu eba eriwo, so 
ng’abo abagaba zaka oba saddaaka eri abaavu beenyigira mu kwetikka 
emigugu gy’abaavu. Abawa zaka oba saddaaka baba tebalina kantu na 
kamu ka ku nsi ke baba basuubira okuva mu baavu abo be baba bawad- 
de; babayamba buyambi bo (abagaba) basobole okufuna okusiimibwa 
Allab Owoobuyinza. Singa omwavu ayagala okwewola aba talina musin- 
go gw’asobola kuwaayo kwewola mu bbanka, aba awalirizibwa okugenda 
mu makampuni agawola. Ebbanja lyonna bwe liba terisobola kusasulwa 
mu bbanga ettono ennyo eriweebwa omuntu oyo, omuwendo gw’eb- 
banja lye yeewola okusooka gukubisibwamu emirundi ebiri n’esatu oku- 
tuusa omuntu Iw’aba nga asobola kusasula magoba gokka olwo eyeewola 
n’atandika okuwangaalira mu mabanja olubeerera. 

Omuntu ow’omululu talimatizibwa n’ebyobugagga byonna 
by’akunngaanya ka bibe nga byenkana wa; gy’akoma okufuna ebingi era 
n’omululu gwe gye gukoma okweyongera. Ku ludda olulala, abo 
abawaayo zaka (oba saddaaka) tebabeera ba mululu, babeera bamativu 
n’ekitono kye balina mu bintu by’ensi. Abantu abo abalya amagoba 

agava mu kwewola (riba) beeyongera mululu na kwagala kufuna byabu- 
gagga era tebafaayo ku kwonoona bulamu bw’abalala basobole okwon- 
gera ku bugagga bwabwe. Kisoboka okulaba abantu ab’ekika ekyo mu 
bifo byonna ebiddukanyizibwamu obusuubuzi mu nsi muno. Ku ludda 
olulala, aya eno wammanga etukubiriza obutakozesa nnyongeza mu 
bizinesi zaffe: 

“Allab asaanyaawo riba (sente ezidda ng’amagoba mu kuwola) 
ate n’ayaza emmaali egiddwaamu saddaaka, naye Allab tayagala ata- 
Siima oba omwonoonyi.” (Baqara, 2 : 276) 

Abo ababigika amagoba mu ssente ze bawola bannaabwe emmaali 
yaabwe eggwaamu emikisa gya Allab olwo ne batafuna wadde empeera 
emu bw’etyi ku Lunaku Iw’enkomerero. Bayinza n’okufuuka ba lunkupe 
ku nsi kuno. Ky’ova otera okulaba abantu abafunye eby’obugagga ebingi 
nga bayita mu kubigika bannaabwe amagoba amangi mu nsimbi ze 
babawola nga zonna zibaweddeko mu kaseera akatono ennyo, kakyayin- 
za okubeera akabenje, ndwadde, kubitunda oba nsobi bye biyinza oku- 
sanyaawo emmaali yaabwe mu kaseera mpaawo we kaaga. Obulumi 
obuva mu magoba agava ku kuwola (riba), tebukoma ku muntu omu 
naye kusaasaanira abantu bonna ne zoonoona emisingi egizimba embee- 
ra y’abantu. Mu nnyongeza efunibwa awatali kukakaalukana oba okuko- 
la, omugagga yeeyongera kugaggawala ate omwavu ne yeeyongera kwa- 
vuwala. Ssente zino ezitali nkolerere zoonoona obumu bw’abantu. 
Olw’ebibi ebivaamu, abantu ab’ekika ekyo bafiirwa akakisa ak’okufuna 
obugagga obw’omwoyo awamu n’ebyengera ebitaggwaawo. 

Ku ludda olulala, okugabanya zaka kuleetawo okukkaanya mu 
bantu wamu n’obutebenkevu ebireeta okusaasira kwa Allab mu bulamu 
buno obw’ensi ne ku Nkomerero. Ekyafaayo kino wammanga ekya- 
gwawo kiwa ekifaananyi ekirungi eky’okugaba okw’ekika ekyo bye 
kuleetera omuntu kinnoomu awamu n’obumu mu bantu: 

Olunaku lumu omusajja omusabiriza yasaba Ali (Allab amusiime) 
ssente. Ali kwe kulagira batabani be Rasane ne Kuseyini okuleeta ebi- 
nusu okuva awaka. 

Abalenzi ebinusu baabifuna okuva ku maama waabwe ssente ne 
baziwa kitaabwe eyazikwata zonna n’aziwa omusajja wadde nga baali 
bazeetaaga okugulamu emmere (enngano). 

Naye Ali (Allah amusiime) aba ayingira mu nnyumba ye ne 
wabaawo omusajja eyamutuukirira ng’ayagala kumuguza nngamiya 
n’amugamba nti: ‘Twala enngamiya eno ku dirbamu za zaabu 140 onaa- 
sasula oluyannyuma’. Ali yakkiriza era omusajja enngamiya n’agimure- 
kera. Nga wayiseewo akaseera katono, wabwo omusajja omulala eyajja 
n’agula enngamiya ku Ali ku dirbam bibiri (200) era n’asasubrawo. 

Ali yasasula ebbanja ly’omusajja erya dirbam ekikumi mu ana (140) 
eyamuguza enngamiya, n’afissaawo ebinusu bye yawa mukyala we 
Fatuma nga bw’amugamba nti eno y’empeera Allab gye yalagaanyisa 
ng’ayita mu Nnabbi we (Allab asse ku ye okusaasira n’emirembe); 
twawaddeyo dirbam mukaaga (6) Allab Owoobuyinza n’atusasulamu 
emirundi kkumi (60). Yasoma aya eno: 

“Omuntu oyo akola ekirungi (ekimu) ajja kusasulwa ebirungi 
kkumi ebyenkana ekirungi ekyo ...” (An’aam, 6:160) 

Okwongereza ku mawulire gano amalungi, aya eno etunnyonnyola 
nti okuwa zaka ne saddaaka kuggulawo enzigi z’okusaasira kwa Allab 
era ne kutangira omuntu awaddeyo emitawaana egyandimutuuseeko: 

“Abaffe waliwo empeera eva mu kukola obulungi okuggyako 
okusasulwa obulungi.” (Rabmaan, 55 : 60) 

Ekyafaayo kino wammanga kiwa ekifaananyi ekirungi ku migaso 
emingi egiri mu kasaddaaka: 

Lumu ababbi baayingirira edduuka ne basaba nnyini lyo, eyab omu- 
sajja omukade, abawe ssente zonna ze yali alina mu dduuka. Omusajja 
teyabna kya kukola okuggyako okukkiriza okuwaayo ssente zonna ezaab 
mu seefu. Kyokka aba tannagulawo sseefu kuwaayo ssente, omu ku 
babbi kwe kujjukira nannyini dduuka. Yakyukira banne ng’abasonzee- 
mu emmundu n’abagamba nti: “Temuyinza kubba musajja ono okug- 
gyako nga musoose kunzita.” 

Babbi banne kyababuukako engeri munnaabwe ono gye yab 
abeekyusirizza kwe kumubuuza nti: 

“Tubbye amaduuka mangi okutuuka wano, kati kiki eky’enjawulo 
ekiri ku muntu ono? Tuleke naawe tukole omulimo ogwatuleese.” 


Omusajja yabaddamu nti: 








OBUSIRAAMU MU MWOYO N’EBIKOLWA 


“Mumanyi omusajja omukadde ono y’ani? Omusajja ono ye yayam- 
banga abantu bange mu kaseera we nnabeerera ng’ebiseera byange mbi- 
malira mu kunywa mwenge n’okuzannya zzaala; we nnalekerera abantu 
b’amaka gange omusajja ono ye yabalabiriranga era nga y’abayimiri- 
zaawo era nga y’aweerera n’abaana bange. Mbasaba temulemera ku kino 
omusajja ono tumuleke.” 

Bwe batyo ababbi beetonda era ne bagenda nga tebatutte kantu 
konna okuva mu dduuka ly’omusajja omukadde. 

Kino kifaananyi kirungi ekiraga engeri okuyamba gye kuyinza oku- 
taasa omuntu omutawaana ogwandimutuseeko. 

Eky’okulabirako ekisinga obulungi ku ngeri abantu gye bayinza 
okuyambamu abaavu n’okugonjoola ebizibu byabwe tukijja mu bulamu 
bwa Nnabbi Mubammadi (Allab asse ku ye okusaasira n’emirembe). 
Nnabbi yayagala okufuula okugaba ekitendo buli Musiraamu ky’atatee- 
keddwa kwawukana nakyo. Bw’atyo yagamba nti: 

“Omukono ogwa waggulu (oguwa) gwe gusinga omukono ogwa 
wansi (ogutwala).” (Bukbari, Zaka, 18) 

Mu badiisi eno wammanga, Nnabbi yatendereza nnyo abo abawaayo 
saddaaka n’agamba nti: “Ensaalwa tekkirizibwa okuggyako mu bintu 
bibiri: omuntu AUab gw’awadde obugagga n’abeera ng’abusaasaanya mu 
kkubo ettuufu, n’omuntu Mlab gw’awadde amagezi (amakulu okuma- 
nya eddiini) n’akola ekyo ekiteekeddwa okukolebwa ng’akozesa amagezi 
agO era n’agasomesa abalala.” (Bukhari, ekitabo 2, ekitundu 24, namba 490) 

Era edduwa eno kifaananyi kirungi ekiraga engeri Nnabbi (AUab 
asse ku ye okusaasira n’emirembe) gye yayagalanga abaavu n’abanafu 
mu bantu b’Ekibiina kye: “Ayi Katonda wange! Nkusaba onnyambe nso- 
bole okuwangaala ng’abaavu, ombeezeewo ng’omwavu era (ku Lunaku 
Iwenkomerero) onzuukirize wamu n’abaavu.” (Trimidbi, Zubdu, 37) 

Ennyumba ya Nnabbi (Allab asse ku ye okusaasira n’emirembe) 
yagifuula bubudamo bw’abaavu, nga yaddira ekifo ekimu mu nnyumba 
ye n’akiwaayo okubudamya abaavu abaasenguka okuva e Makka abama- 
nyiddwa nga Bamubaajiruuna. 

Mu badiisi emu, Nnabbi (Allab asse ku ye okusaasira n’emirembe) 
agamba nti abaavu bajja kumala emyaka amakumi ana (40) nga bayin- 

gidde mu Jjana olwo abagagga balyoke bayingire, okuva abaavu Iwe 
batalina byabugagga bya kunnyonnyolera. (Tirmidbi, Kitaabu al-Zuhd). 

Abagagga, mu butuufu, be b’okubeera abaavu ku Lunaku 
Iw’okuzuukira (olw’okuba nga bajja kuweebwa empeera ntono) okug- 
gyako oyo Allab gw’aba yawa eby’obugagga ng’abiwaayo (mu saddaaka 
ng’abigabira abamu) ku ddyo, ku kkono, mu maaso n’emabega ate era 
n’abikolamu emirimo emirungi.” 

Mu ngeri eno, Obusiraamu busomesa nti obugagga oba obwavu 
tewali kisinga kinnaakyo bulungi ku bwakyo, wabula obulungi buli mu 
ngeri omuntu gye yeeyisaamu. Omwavu naye asobola okubaako n’eki- 
rungi ky’akolera abantu; era bw’atyo aba alina okutwalibwa ng’ekikulu. 
Ku kino Nnabbi (AUab asse ku ye okusaasira n’emirembe) agamba nti: 
Singa omwavu aba talina maanyi ga ssente okusobola okuwaayo mu 
saddaaka, naye enneeyisa ye ennungi n’ebigambo bye ebirungi by’ajja ku 
ntobo y’omutima gwe, biba bijja kubalibwa nga saddaaka. Mu ngeri eno, 
Obusiraamu buwa emikisa gya kyenkanyi eri omugagga n’omwavu 
mw’asobola okufunamu empeera. Ssente n’ebyobugagga si bye 
by’omuwendo ebisinga, ekisinga obukulu ye ngeri omuntu gye yeeyisaa- 
mu nga ssente (oba eby’obugagga) teziriiwo oba weeziri. Omuntu alina 
okweyisa ng’omuntu n’ekitiibwa kye ekijjuvu mu kiseera ky’obwavu oba 
obugagga. Ku bino byombi tekuli kibi (ku bugagga oba obwavu) singa 
omukkiriza yeeyisa bulungi mu mbeera ezo zombi. Tetutegeeza nti 
obwavu bulungi, wabula kye tugamba wano kye ky’okuba nti obwavu 
bwe buba tebusobola kwewalika (nga bwazze), Omusiraamu aba alina 
okweyisa mu ngeri ey’ekitiibwa okugezaako okubweyambulula. 

Waliwo ensonga endala enkulu eri emabega w’okulaalika zaka 
n’okugaba okwa kyeyagalire (okusaddaka). Zaka egenderera okuziyiza 
abantu abatono okwekomya ebyobugagga byonna. Eby’obugagga bwe 
bibeera mu mikono gy’abantu abatono, kino kitera okuvaamu okutyo- 
boola eddembe n’ekitiibwa ky’abaavu. Obugagga bwe bufuuka obukoze- 
sebwa okulinnyirira n’okweyagalira ku bantu, embeera embi ennyo eba 
tesobola kwewalika eri abagagga. Buli muntu mu kitundu, k’abe mugag- 
ga oba mwavu yeetaaga munne mu bintu by’ensi ne mu by’omwoyo, 
ng’ekitundu mu nteekateeka za Allab Owoobuyinza. Kiteekwa kimanyi- 
ke nti buli kintu, nga n’ebintu byaffe mw’obitwalidde, byonna bya AUab. 

Omuntu ebintu abifuga mu ngeri si ya ddala, era kino Allab akyogerako 
bw’atyi mu Kulaane: 

“Abange mmwe abantu! Mmwe baavu (abalina obwetaavu eri 
Allab) naye Ye Allab ye Mugagga Atenderezebwa.” (Faatwir, 35 : 15 ) 

Nga aya eyo waggulu bw’ekiraga, omuntu talina ky’alina kikye, era 
eyo ye nsonga Iwaki bulijjo ali mu bwetaavu eri Allab mu mbeera zonna 
ne w’abeerera omugagga. Tuwangaalira mu bwakabaka bwa Allab era 
tuyimirirawo ku riziki Ye eyo gy’aba atuwadde. Wabula, olw’ensonga 
Allab ze yeesigaliza nga Yekka y’azimanyi, omuntu atuuka okulowooza 
nti ebintu by’alina bibye era y’abirinako obuyinza. Twerabira nti tubeera 
mu mbeera ya kugezesebwa mw’ebyo bye tufuna. Nabbi Sulayimaani 
(Solomon) (emirembe gibeere ku ye), yalina eby’obugagga ebitayogere- 
keka n’obwakabaka obutenkanika mu byafaayo by’omuntu. Kyokka 
eby’obugagga byonna bye yalina byamuggwaako mu kaseera mpaawo 
we kaaga. Naye bwe yasaba okusonyiyibwa okuva eri Allab, Allab 
yamuddiza obwakabaka bwe n’ebintu bye byonna bye yali amuggyeeko. 
Bw’atyo mukwano gwa Allab atulabula nga bw’agamba nti si kirungi 
okudduka nga tugoba riziki wabula ekirungi okusinga kwe kudduka nga 
tunoonya Oyo (Allab) atuwa riziki (atubeezaawo). 


Obugagga bwesigwa obuweebwa omuntu ekiseera ekigere nga 
kigezo gy’ali. Oyo abuweereddwa aba takkirizibwa kubukozesa okusin- 
ziira nga ye bw’ayagala. Omuntu oyo alina okusaasaanya obugagga nga 
nnannyini bwo owa ddala, Mlab Owoobuyinza, bw’aba amulagidde. 
Singa omuntu akozesa eby’obugagga mu ngeri Allab gy’atayagala, kivii- 
rako omuntu oyo okufuuka omwonoonefu era n’akola obulyazaamanyi 
ku bantu banne. Omuntu bw’ayagala ennyo eby’obugagga mu ngeri ete- 
riimu kasiba, eby’obugagga bisobolera ddala okumuviirako obulumi, era 
eyo ye nsonga Iwaki Allab Owoobuyinza eby’obugagga abiyita kigezo. 
Omuntu bw’abyagala n’ayitawo n’abifuula nga kye kintu kyokka kye yet- 
tanira era ekyenkomeredde mu kifo ky’okubitwala ng’ekkubo erimutuu- 
sa eri ekiruubirirwa, biba bimufuukidde kigezo. Allab abantu ab’ekikula 
ekyo aboogerako bw’atyi mu Kulaane nti: 




N’abo abakweka zaabu ne ffeeza ne batabisaasaanya mu 
kkubo lya Allab basanyuse n’amawulire ag’ebibonyoobonyo ebiru- 

ma.” (Tawuba, 9 : 34) 

“Olunaku (emmaali yaabwe) Iw’eryengezebwa mu Muliro 
Jabannama, ebyenyi byabwe n’embiriizi zaabwe n’emigongo gyabwe 
ne bisiiyiikibwa n’emmaali eyo, (ne bagambibwa nti) kale muloze ku 
bibonyoobonyo by’ebyo bye mwali mutuuma.” (Tawuba, 9: 35) 

Ne Nnabbi (Allab asse ku ye okusaasira n’emirembe) atulabula ku 
kabi akayinza okubeera mu bukodo n’okukwatirira eby’obugagga (obu- 
tabita), ng’omuntu kye yettanira kwe kumatiza ebyetaago by’omwoyo, 
n’agamba nti: 

“Teri lunaku Iwonna omwanaadaamu Iw’azuukuka ku makya okug- 
gyako ng’akyalirwa Bamalayika babiri. Omu ku Bamalayika abo agamba 
nti: ‘Katonda wange! Nkusaba oyongere omuntu oyo asaasaanya (mu 
kkubo lyo), ate omulala n’agamba nti: ‘Katonda wange! Nkusaba osaa- 
nyeewo eby’obugagga by’omuntu oyo akwatirira emmaali (n’atagisaa- 
Saanya mu kkubo lyo)’.” (Muslim, Zakat, ekitundu 005, namba 2205) 

Ku ludda olulala, Nnabbi (Allab asse ku ye okusaasira n’emirembe) 
atendereza abo abasaasaanya olw’obulungi bw’abantu bonna nga 
bw’agamba nti okuwaayo mu kuyamba kusika omuntu okumutwala mu 
Jjana naye ate obukodo buwalabanya omuntu okumutwala mu Muliro. 

Okugaba muti oguli mu Jjana naye ng’amatabi ga gwo gali kuno ku 
nsi. Buli muntu oyo eyeerippa ku ttabi ly’omuti ogwo limutwala mu Jjana. 
So ng’ate, ku ludda olulala, obukodo muti oguli mu Muliro era ng’amatabi 
ga gwo gali kuno ku nsi. Omuntu yenna eyeerippa ku limu ku matabi ago 
limuwuuba limukasuka mu Muliro.” (Bayhaqi, Sbu’abul Imaani) 

Kuno kulabula okweyolefu okuva ewa Nnabbi (Allab asse ku ye 
okusaasira n’emirembe) nga kukwata ku nkomerero embi ennyo 
ey’abantu abakodo abo abatatuukiriza buvunaanyizibwa bwabwe eri 
abantu abalala okugeza ne bagaana okuwaayo zaka ne usbur (omutem- 
wa abalimi gwe balina okuwa eri abaavu ogwenkanankana ekimu 
eky’ekkumi eky’ebirime bye baba bakungudde). 

Aya zino ne badiisi bikkaatiriza nti okwagala eby’obugagga bwe 
kwekwata ekifo mu mitima gy’abantu baba bajja kutuuka okubba ebivu- 
naanwa abaavu bye bababanja okuva mu by’obugagga byabwe. 
N’okulabula kuno okweyolefu okuva ewa Allab, tulina okubeera 
abeegendereza ennyo okulaba nga tutuukiriza obuvunaanyizibwa bwe 

tulina obw’okuyamba abaavu era tugezeeko okuwaayo ekyo ekisukka 
mu bbiri n’ekitundu ku by’obugagga byonna bye tulina, ng’ekyo kye 
kisembayo obutono Obusiraamu kye bulagira. Aya eno wammanga etu- 
lunngamya eri emisingi gy’okugaba: 

“Bakubuuza kiki kye baba bawaayo. Bagambe nti ekyo kye 
mubanga mugabye ekirungi...” (Baqara, 2 : 215 ) 

Basswababa ba Nnabbi (AUab asse ku ye okusaasira n’emirembe) 
baategeera bulungi nnyo obukulu bw’okuwaayo saddaaka era baavuga- 
nyanga wakati waabwe mu kuwaayo eby’obugagga byabwe eri abo abee- 
taavu. Nnabbi (yUlab asse ku ye okusaasira n’emirembe) bwe yabasaba 
okuyamba nga bali mu lutalo Iw’e Tabuuk, Umaru yawaayo kimu kya 
kubiri eky’obugagga bwe, ng’alowooza nti okuwaayo ekitundu yali asinze 
Basswababa banne mu kugaba. Kyokka Abu Bakari ye bwe yagenda 
okuwaayo eby’obugagga bye byonna yabikukumba n’abitwalira Nnabbi 
(Allab asse ku ye okusaasira n’emirembe) ng’abiwaddeyo mu kkubo 
ly’Obusiraamu. Nnabbi (yMlab asse ku ye okusaasira n’emirembe) bwe 
yamubuuza nti: “Kiki ky’oleseeyo eka okumala ebyetaago by’abantu b’omu 
maka go?” Abu Bakar yamwanukula nti: “Ndeseeyo Allab ne Omubaka 
we (nga be b’ongonjoolera ebizibu byayo).” Ekyafaayo kino ekijja kiraga 
endowooza y’ekisuufi ekwata ku kuwaayo saddaaka. Olunaku lumu faqiihi 
(kakensa mu mateeka g’Obusiraamu) omu yabuuza Omusuufi Sbibli 
ng’ayagala kugezesa kulaba okumanya kwe amateeka g’eddiini we kwali 
kukoma. Yamubuuza omuwendo gwa zaka Omusiraamu gw’alina 
okuwaayo kuba mu kiseera ekyo abamanyi abamu baali balowooza nti 
Abasuufi tebalina kye bamanyi mu mateeka g’Obusiraamu. 

Sbibli kwe kubuuza Faqiih nti: “Oyagala nkuddemu okusinziira ku 
bamanyi b’amateeka (faqiih) kye bagamba oba ba faqiir (abaavu 
Abasuufi) kye bagamba?” 

Faqiih yamuddamu nti: “Njagala onziremu okusinziira ku njuyi 
zombi bye zigamba.” 

Sbibli kwe kugamba nti: “Okusinziira ku Bafaqiihu, ekiseera 
eky’omwaka kiba kirina okuyita ku by’obugagga nga tebinnaba kukaka- 
tibwako zaka. Olwo (bwe bimala okuyitako omwaka) buli dirbam ebiku- 
mi ebibiri (200) osasula kimu kya makumi ana (1/40) ng’ekyo kiwera 
dirbam ttaano (5). Naye okusinziira ku Basuufi, ssente zonna dirbam 

ebikumu ebibiri (200) oziwaayo bw’omala ne weebaza Allab olw’okuba 
osobodde okweggyako obuvunaanyizibwa (bw’eby’obugagga). 

Sbibli kye yaddamu faqiihu, faqiihu teyakyagala kwe kugamba nti: 
“Ffe Obusiraamu twabusoma nga tubujja ku bamanyi Abasiraamu (sso 
si Basuufi). 

Ye Sbibli n’addamu Faqiih okuddamu okwamumalamu kyekubiira 
yenna gwe yalina nti: “Ffe Obusiraamu twabusoma okuva ku Sswababa 
eyali asinga okubeera Nnabbi (Allab asse ku ye okusaasira n’emirembe) 
ku lusegere (ng’ategeeza Abu Bakari) eyateeka eby’obugagga bye byonna 
mu mikono gya Omubaka wa AUab era bwe yamala ne yeebaza Allab 
(olw’okumosobozesa okweggyako obuvunaanyizibwa obw’amaanyi) 
(Mektub, 34, U^iincii Yuzyyil)” 

Nnabbi (Allab asse ku ye okusaasira n’emirembe) ye yali omusaale 
mu kuwaayo saddaaka, engeri gye yali eky’okulabirako ekirungi mu 
mwoyo gw’okugaba okutasalako. Ekyafaayo kino wammanga kyakulabi- 
rako kirungi okuva mu bulamu bwa Nnabbi (Allab asse ku ye okusaasira 
n’emirembe). Olunaku lumu yali asalidde abantu b’omu maka ge endi- 
ga. Wabula ate bo ennyama esinga obungi baagaba ngabe ne wasigalawo 
kibegabega kyokka. Nnabbi (Allab asse ku ye okusaasira n’emirembe) 
bwe yabuuza mukyala we Ayisa (Allab amusiime) ennyama eyali esigad- 
dewo bwe yali yenkana, Ayisa kwe kumuddamu nti: “Kibegabega kyokka 
kye kisigaddewo (ennyama y’endiga esigadde yonna tugigabye)”. Nabbi 
(Allab asse ku ye okusaasira n’emirembe) kwe kumuddamu nti: 
“Ekitegeeza nti, okuggyako ekibegabega, ennyama y’endiga yonna tugi- 
sigazizza.” Mu kino Nnabbi (Allab asse ku ye okusaasira n’emirembe) 
yali ayagala kutegeeza nti ennyama y’endiga gye tugabidde abeetaavu 
yonna esigadde yaffe ddala ku Lunaku Iw’enkomerero nga tugenda 
kuganyulwamu nga tufuna empeera ez’olubeerera Allab z’agenda oku- 
tuwa. So ng’ate ku ludda olulala, ekitundu kye tusigazizza okulya ekyo 
kijja kutuyamba kutumalako njala gye tulina mu kaseera akatono era 
omugaso gwayo tegujja kugenderera kutuuka ku Lunaku Iw’enkomere- 
ro. Bw’ogeraageranya kino n’ebirungi bye tugenda okugabana ku 
Lunaku Iw’enkomerero, ebirungi eby’ekiseera bye tugenda okufuna mu 
kyetusigazizzaawo kiringa kumala biseera. 

Nnabbi (Allab asse ku ye okusaasira n’emirembe) bwe yabeeranga 
ne ssente awaka nga teyeebaka okutuusa ng’amaze okuziwaayo nga sad- 
daaka eri abo abalina obwetaavu okusinziira ku ddaala lye yalina mu 
by’omwoyo. Wabula eddaala bwe lityo ery’okugaba teyaliragira 
Basiraamu bonna okulituukako, wabula yabalagira okubeera mu mak- 
kati era n’abakubiriza okugaba okusinziira ku busobozi bwabwe. 
Okugeza, wadde nga yakkiriza Abu Bakari okuwaayo eby’obugagga bye 
byonna bye yalina, naye Sswababa omulala ye ate yamuwa amagezi 
okuwaayo ebimu ku by’obugagga bye ebirala abyesigalize (bimuyambe 
n’abantu be) (R. M. Sami, Tebiik Sefer olup. 66). 

Okubissa mu bigambo ebirala, Obusiraamu tebulagira bantu kweg- 
gyako na kuwaayo bugagga bwabwe bwonna; kye bukola bubakubiriza 
bukubiriza okuwaayo okusinziira ku wwa we baba batuuse mu by’om- 
woyo n’ebintu bye balina oluvannyuma Iw’okutuukiriza ebyabalaaliki- 
bwako. Wabula Basswababa ba Nnabbi (AUab asse ku ye okusaasira 
n’emirembe) abamu, okugeza Abu Dbarri, bo kye baategeera mu by’oku- 
labirako bya Nnabbi (Allab asse ku ye okusaasira n’emirembe) kwe kuba 
nga tekikkirizibwa bantu okutereka ssente basobole okuzikozesa mu 
biseera eby’omu maaso, ne batazikozesa mu bintu ebigasa abantu bonna 
okutwaliza awamu. 

Eky’okulabirako ekirala ekirungi kyali kya Abdurrabmaani bin 
Awuf naye eyagoberera enkola ya Nnabbi (Allab asse ku ye okusaasira 
n’emirembe). Yayinzanga okuwa abaavu eby’okulya so nga ye enjala 
emuluma. Yali tafaayo ku bizibu ye ebyabanga bimwetoolodde naye nga 
ate ku ludda olulala afuba okusaasira abalala n’okubayamba okumalawo 
ebizibu ebyabwe. Basswababa emitima gyabwe baagiwundanga n’okuwu- 
lira muli nti eby’obugagga bye baabeeranga nabyo nti byali bibateresedd- 
wa buteresebwa era nga AUab. 

Mu bimpimpi, abo abeegomba okutuuka ku byengera ebitaggwaawo 
balina okukimanya nti si be bannannyini aba ddala ab’ebintu bye balina 
mu bulamu wabula nti bakuumira bikuumire Allab, nannyini byo owa 
ddala, era nti olunaku lumu bajja kubuuzibwa ku mbalirira n’engeri gye 
baddukanyaamu ebintu bya Allab ebyo ebyabateresebwa. Aya eno wam- 
h manga kino ekitujjukiza bulungi bw’etyi: 

“01uvannyuma ku Lunaku olwo ddala mujja kubuuzibwa ku 
byengera.” (Takaatbur, 102 : 8) 

01uvannyuma Iw’okutegeerera ddala ebiva mu kulabulwa kuno, 
Abasuufi tebeerabira nti okukozesa ebintu ebiri tialaali (ebikkirizibwa mu 
mateeka g’eddiini) kujja kubaleetera okubuuzibwa (okuttottola engeri gye 
baabikozesaamu) so ng’ate okukozesa ebintu ebya baraamu (ebitakkirizi- 
bwa mu mateeka g’eddini) kujja kubaleetera okubonerezebwa. 

N’olw’ekyo, abagagga abo abasaasaanya emmaali yaabwe okusanyu- 
sa emyoyo gyabwe ne bye beegomba ebya wansi (ebinyoomesa) mu 
butuufu baba beetisse bisiki ebigenda okubakumira omuliro gwe baliyin- 
gira. Wabula ekintu ekituufu kwe kukola ekyo awatali kussa mu mutima 
okwagala eby’obugagga nga kino omuntu akikola ng’ayita mu kusaddaa- 
ka. Ekitali ekyo, obugagga tebulina kirala okuggyako okukola omulimo 
gw’omwetissi asitula ebintu by’abalala so nga ye tasobola kubeera nnyini 
byo. Mu ngeri y’emu eby’obugagga ebitasaasaanyizibwa mu kkubo lya 
Allab bijja kudda mu mikono gy’abasika naye ng’obuvunaanyizibwa 
bwonna buli ku muntu eyabikunngaanya mu kusooka. 

Ekigendererwa ky’okufuna eby’obugagga kirina kubeera kutuuka ku 
ddaala lino Nnabbi (Allab asse ku ye okusaasira n’emirembe) lye yatula- 
girira erya: “Omuntu asinga abantu obulungi y’oyo asingira ddala oku- 
bagasa.” (Twabaraani, Maj’muuatu Awsatw, VI, 58) Ssente ziteekeddwa kukuumi- 
bwa mu nsawo so si mu mutima. 

Kisaana kitegeerekeke nti edduwa z’abaavu n’abo abatalina mwasii- 
rizi ze basabira abagagga okubeera obulungi ye nsibuko y’eddembe eri 
abagagga. Kuno kuyamba okw’omwoyo abaavu kwe bayamba abagagga. 
Kiteekwa okukkaatirizibwa omulundi omulala nti obwavu si buswavu 
engeri gye buyinza okulabikiramu okusaasira kwa AUah ku Lunaku 
Iw’enkomerero. 

Abagagga abagabi n’abaavu abalimu ensa abo abagumira ebizibu 
benkanankana mu kufuna okusiima kwa Allab n’okufuna ekifo ekya 
waggulu mu butuukirivu. Ku ludda olulala, Obusiraamu bwesammula 
omugagga oyo eyeeyisa mu ngeri y’okwemanya n’okwewulira. Kuno 
kw’ogatta abantu abo abeeyisa ng’abaavu basobole okwanguyirwa okufu- 
na bye beetaaga nga tebatawaanye, abo nabo Obusiraamu bubanyooma 
nnyo. N’olw’ekyo, Nnabbi (Allab asse ku ye okusaasira n’emirembe) 

yasaba Allab amuwomye ebibi ebiri mu bugagga n’obwavu ng’agamba 
nti: “Katonda wange! Nneewogoma mu Ggwe okumponya ebigezo 
by’Omuliro Jabannama; n’ebibonyoobonyo by’Omuliro; n’ebikemo 
by’entaana n’ebibonyoobonyo by’entaana; n’obubi bw’ebikemo by’obu- 
gagga n’ebibi ebiri mu bikemo by’obwavu.” (BukLari, Ekitabo 035, namba 6534) 

N’olw’ekyo, oyo yenna alina ekitone eky’okumatira n’ebyo by’alina 
ng’ebiterese n’okwewaayo eri okusalawo kwa Allab, abo be bagagga aba 
ddala. Omuntu bw’aba ayagala okubeera omugagga owa ddala, aba alina 
okuleka abalala ne baganyulwa mu bintu by’alina mu nsi era ne babifu- 
namu emigaso. Ekigendererwa eky’Omusiraamu omulungi kwe kubeera 
omuntu agasa abalala n’olulimi Iwe n’emikono gye, amakulu nti akozesa 
ebiyungo bye byonna ku Iw’obulungi bw’abantu bonna. 

Okuwaayo zaka ne saddaaka ez’ebika ebirala, kutegeeza kusiima na 
kwebaza Allab. Omuntu ow’ekika kino Allab amulagaanyisa okumwon- 
gera ebyengera ebirala olw’okusiima n’okwebaza ebyengera by’aba 
amuwadde. 

Allab Owoobuyinza agamba mu Kulaane nti: “Katonda wo yalangi- 
rira nti: 

‘Bwe munanneebaza nja kubongera; naye bwe mutanneebaze, mazi- 
ma ebibonerezo byange biyitirivu nnyo (bika nnyo)’.” (ibraabiim, 14: 7) 

Nnabbi (yMlab asse ku ye okusaasira n’emirembe) naye yakkaatiriza 
ekiragaanyiso kino mu badiisi eno wammanga: 

“Abange mmwe abaanadaamu! Muwe abalala nga nammwe bwe 
mujja okuweebwa.” (Bukbari ne Muslim) 

Okubonaabona kuli eri abo abawoza nti: “Obugagga buno nabufuna 
nga mpita mu kukola ennyo” olwo n’alyoka alengezza abaavu. Ab’engeri 
eyo baba beeteekerateekera enkomerero embi nga Qaruuna bwe bamu- 
tunyumiza mu Kulaane. 

Oaruuna yaliwo ku mulembe gwa Nnabbi Musa (emirembe gibeere 
ku ye). Mu kusooka Qaruuna yali muntu mulungi. Naye, oluvannyuma 
bwe yafuuka omugagga ffugge teyasobola kukuuma butukuvu bwa muti- 
ma gwe era embeera ze ne zikyukira ddala. Eby’obugagga bye yalina 
byamufuula eyeeyagala era eyeewulira. Kulaane etunyumiza ebikwata ku 
Oaruuna bw’etyi: 

“Mazima Qaruuna yali mu kibiina kya Musa wabula n’abeyagali- 
rako n’okwemanya. Ne tumuwa amawanika ge mmaali empitirivu nga 
mazima ebisumuluzo byago byandizitoweredde ekibiina ky’abasajja 
abaamaanyi. Mu kiseera abantu b’ekibiina kye bwe baamugamba nti: 
‘Tokyamuka. Mazima AUab tayagala bantu bakyamuukirira (abasanyuka 
nga beemanya olw’obugagga) ...” (Qaswasw, 28:76) 

Qaruuna teyawuliriza bantu be bye baali bamugamba era n’asalawo 
okuggala amatu ge eri okubuulirirwa kwonna n’agaana n’okutwala ama- 
gezi agaamuweebwa Musa (emirembe gibeere ku ye). Nnabbi Musa 
(emirembe gibeere ku ye) bwe yamusaba okuwaayo zaka eyali emuban- 
jibwa okuva mu by’obugagga bwe, yeerabira nti obuwanguzi bwe yali 
atuuseeko yali yabujja ku Nnabbi Musa (emirembe gibeere ku ye) olwo 
n’agamba nti: 

Oyagala kutwala bya bugagga bwange? Qbugagga nze mbwekoledde. 

Kulaane enyumya emboozi eno bw’etyi: 

“Noonyanga mw’ebyo Allab bye yakuwa Ennyumba ey’Enkomerero 
era teweerabiranga omugabo gwo mu nsi, olongoose eri abalala nga 
Allab bwe yakulongooseza. Tonoonyanga okwonoona mu nsi (kubanga) 
ddala Allab tayagala boonoonyi. 

“Qaruuna n’agamba nti: ‘Bino byampeebwa ku Iw’okumanya kwe 
nnina’. Abaffe teyamanya nti Allab yali yazikiriza dda emirembe nga 
(Qaruuna) tannabaawo mu mirembe egyayita abo abaali bamusinga 
amaanyi era nga bamusinga n’emmaali ennyingi gye baali bakunngaa- 
nyizza? Era tebabuuzibwa aboonoonyi ku bibi byabwe (kubanga Allab 
byonna abimanyi). Bw’atyo Qaruuna na’vaayo eri abantu be ng’ali mu 
magyolobera ge. Abo mu bo abaagala obulamu bw’ensi ne bagamba nti: 
‘Kale singa naffe tulina ng’ebyo bye baawa Qaruuna! Mazima ye alina 
omukisa ogw’amaanyi. 

“Bo abaaweebwa okumanya okwannamaddala ne bagamba nti: 
‘Zibasanze mmwe! Empeera za Allab ze zisinga obulungi eri oyo aba 
akkirizza n’akola emirimo emirungi naye ng’ekyo tebasobola kukituu- 
kako okuggyako abagumiikiriza. 01uvannyuma ne tumusanyaawo 
n’amayumba ge n’amiribwa ettaka. Yalinga ataalina kibiina kya bamu- 
taasa nga oggyeko Allab era teyali wa mu bayinza okwetaasa. 





OBUSIRAAMU MU MWOYO N’EBIKOLWA 


“Ne bakeesa enkya abo abaali beegomba ekifo kye eggulo limu nga 
bagamba nti: ‘Ee! Abange! Nga Allab agaziyiriza eby’okufuna oyo gw’aba 
ayagadde mu baddu be ate n’afundiza oyo gw’aba ayagadde! Singa naffe 
Allab teyatusaasira nga yatuwa ebyengera yanditumizisizza ettaka (nga 
bw’akoze Qaruuna). Abange nga abakaafiiri tebafuna kwesiima!” (Qaswas. 
28 : 77 - 82) 

Ekyatuuka ku Qaruuna ye nkomerero embi etuuka kw’abo abaagala 
ennyo obugagga kuno ku nsi ne beerabira Enkomerero. Ekyo kifaananyi 
ekiraga engeri omuntu omu gye yafiirwamu essanyu n’obugagga eby’olu- 
beerera olw’omululu gwe yalina. 

Qmutontomi annyonnyola enkomerero ya Qaruuna mu bunyiriri 
buno wammanga: 

Buno bugagga kika ki Qaruuna! 

Obwakuleetera okubeera omusabirizi atalagibwa kusaasirwa. 

Kati ku Nkomerero yafiirwa ebyo byonna bye yalina ku nsi n’afuu- 
ka omuwejjere, okuva bwe kiri nti Enkomerero ennungi y’abo bokka 
abaaweereza Allab nga bamutya, wamu n’obwesimbu, era nga batya 
obusungu bwe. Aya eno wammanga ennyonnyola bulungi ensonga ezi- 
yiirako omuntu okufiirwa empeera ku Lunaku Iw’enkomerero: 

“Eyo Ennyumba y’Enkomerero (ennungi) tugiteerawo abo abataa- 
gala kwesukkulumya (kwekuza) mu nsi wadde okwonoona. Era 
Enkomerero ennungi y’abo abatya Allab.” (Qaswasw, 28: 83) 

Jalaalu Ddiini Ruumi (Allab asse emikisa mu kyama kye) yeewuu- 
nya enkomerero embi ey’abantu abo abaagala ennyo eby’okufuna ne 
bagenda mu bulamu bw’oku Lunaku Iw’enkomerero nga tebalinaawo 
kantu konna. 

Qkusinziira ku Ruumi, eby’obugagga bw’oku nsi bisaana bisaasaa- 
nyizibwe mu kkubo lya Allab era omuntu talina kufuuka muddu wa 
bugagagga obwo. Ekitali ekyo, omuntu okubeera omuddu w’eby’obu- 
gagga nsonga ejja okumutwala ku Lunaku Iw’enkomerero ng’ayanjala 
ngalo nsa. 

Era okusinziira ku Ruumi, abantu abasinga bafuuka baddu ba bintu 
byanfuna bya nsi. Mpozzi okufaananako n’emisota, abo abasinza 

eby’obugagga balindirira wansi ne bafukaamirira eby’obugagga ne bee- 
teeka mu mbeera ebanyoomesa ennyo era ey’okwekkakkanya olwo ne 
batuuka mu ggulu nga banjala ngalo nsa tebalina ke balina. 

Singa eby’obugagga tebiweebwayo ku Iwa Allab kale biba tebirina 
mugaso okusinziira ku ndaba ya Ruumi. 

Waliwo ekyafaayo ekirala ekyagwawo ku mulembe gwa Basswababa 
ba Nnabbi (Allab asse ku ye okusaasira n’emirembe) nga kyefaanaanyi- 
rizaako ekya Qaruuna. Waliwo Sswababa wa Nnabbi (Allab asse ku ye 
okusaasira n’emirembe) eyali ayitibwa Tba’alaba eyali omwavu lunkupe 
naye nga yali ayagala nnyo okufuna eby’obugagga. 

Bw’atyo Tba’alaba yagenda ewa Nnabbi (Allab asse ku ye okusaasira 
n’emirembe) n’amusaba amusabire afuuke omugagga. Nnabbi (Allab 
asse ku ye okusaasira n’emirembe) mu bukkakkamu yagaana okumusa- 
bira ng’agamba nti: 

“Eby’obugagga ebitono naye ng’osobola okwebaza Allab birungi 
okusinga eby’obugagga ebingi by’otasobola kwebaza bulungi Allab.” 

Tba’alaba yakkiriza bye yali yeegomba n’abivaako okumala akasee- 
ra, naye oluvannyuma n’awulira ng’ate ayagala nnyo obugagga n’oku- 
singako luli. Yaddayo ewa Nnabbi (Allab asse ku ye okusaasira n’emi- 
rembe) n’addamu okumusaba ekintu kye kimu: “Mubaka wa AUab! 
Nsabira eri Allab nsobole okufuuka omugagga (binojjo)!” 

Era ku mulundi guno Nnabbi yamuddamu bw’atyi: 

“Abaffe siri kyakulabirako ekirungi gy’oli?! Nkulayirira Allab nti 
singa nnayagala ensozi ezo zandifuuse zaabu ne ffeeza era zandingobe- 
redde buli we nnandibadde ndaga, naye ekyo si kye nayagala.” 


Tba’alaba yagezaako nnyo nga bw’asobola okuleka okwagala kwe 
naye eky’okwegomba okubeera omugagga kyamulemeramu ng’alowooza 
nti bwe yandifuuse omugagga yandiyambye abaavu era n’afuna empeera 
ennyingi okuva eri Allab. Ekyagala ky’omwoyo kyamusinza amanyi kwe 
kuddayo ewa Nnabbi (AUab asse ku ye okusaasira n’emirembe) n’amu- 
gamba nti: 


“Ndayira Allab eyakutuma nga Nnabbi, Allab bw’ananfuula omu- 
gagga nja kulabirira abaavu era ntuukirize obuvunaanyizibwa bwange.” 

- 






OBUSIRAAMU MU MWOYO N’EBIKOLWA 


Tka’alaba bwe yalemera ku ky’okumusabira, Nnabbi (Allab asse ku 
ye okusaasira n’emirembe) yamusabira Allab bw’atyi: “Katonda wange! 
Wa Tba’alaba obugagga bwe yeegomba okuva gy’oli.” 

01uvannyuma Iwa Nnabbi (Allab asse ku ye okusaasira n’emirembe) 
okumusabira, Allab Owoobuyinza yawa Tba’alaba obugagga. Mu kaseera 
akatono ddala, Tba’alaba yafuuka omugagga ffugge era amagana n’ebiraalo 
by’ensolo ze byabikka ensozi z’e Maduna. Wabula Tba’alaba, gwe baali baa- 
kazaako ekinyonyi ky’omu muzikiti, yatandika okwesamba omuzikiti era 
esswala za jama n’atandika okuzikendeezaako. Kino kyagenderera okutuusa 
Iwe yatuuka okujjanga mu muzikiti ku lunaku Iwa kutaano Iwokka okusaala 
esswala ya Juma. Kino yakikola okumala akaseera naye ekiseera kyatuuka 
nga ne mu sswala y’olw’okutaano eya Juma takyalabikako. 

Nnabbi (Allab asse ku ye okusaasira n’emirembe) bwe yategeera 
embeera eno, yagyogerako n’agamba nti: 

“Tba’alaba alabye yeyonoonedde obulamu bwe obulungi (obulamu 
bw’okutya Allab bwe yabmu nga tannaba kugaggawala).” 

Era obutamanya bwa Tba’alaba bwagendera ddala mu maaso 
n’atuuka n’olunaku lumu okugamba abakungu Nnabbi (Mlab asse ku ye 
okusaasira n’emirembe) be yab asindise okukunngaanya zaka okuva mu 
by’obugagga bye (ebiseera ebyo abakungu be ggwanga be baakunngaa- 
nyanga zaka olw’okusobola okulaba nga zaka egabibwa bulungi) nti: 
“Ekyo kye mukola bwe bubbi obw’emisana era obwenkukunala.” 

Mu ngeri eyo n’akatono akasembayo omuntu k’abna okuwaayo nga 
saddaaka akalaalikibwa Kulaane nako yagaana okukawaayo. Obweyamu 
bwonna bwe yali yakola nti yab wa kuwaayo eby’obugagga bye ebisinga 
obungi biyambe abaavu n’abeetaavu ebyo byonna yabyerabira. Era 
bw’atyo bwe y’afuuka omunnanfuusi ng’ebigambo bye bikontana 
n’ebikolwa bye. 

Abantu ng’abo ebiri mu myoyo gyabwe Kulaane ebyogerako bw’etyi: 

“Ne mu bo mubmu abo abaalagaanyisa 7\Jlab nti bw’anaaba atuwadde 
mu birungi bye tujja kusaddaaka nnyo era tujja kubeerera ddala mu balon- 
goofu. Wabula bwe yamala okubawa mu birungi bye baabikodowalira ne 
It beekyusa nga nabo bawakanya kye baalagaanyisa.” (Tawuba, 9:75- 76) 

Tba’alaba bwe yasuula muguluka amagezi Nnabbi Mubammadi 
(Allab asse ku ye okusaasira n’emirembe) ge yamuwa n’okubuulirira 
kwe, yaggyibwako emikisa n’ebyengera bya Allab era n’afuuka ow’omu 
bantu abajja okubeera mu mbeera embi ennyo ku Lunaku Iw’enkomere- 
ro okuva Iwe yalimbibwalimbibwa endabika y’eby’obugagga eby’ekiseera 
kyandisinzeeko n’aba mwavu ebbanga lyonna. We yafiira ng’ali mu 
mbeera ekwasa ekisa, era amagezi Nnabbi (AUab asse ku ye okusaasira 
n’emirembe) ge yali yamuwa gaali gamuvugira mu matu nti: 

“Eby’obugaga ebitali bingi naye ng’oyinza okubyebaliza Allab bisin- 
ga eby’obugagga ebingi by’otasobola kwebaliza Allab mu ngeri esaana.” 

Yagaana okuwuliriza okulabula kwa Nnabbi (Allab asse ku ye oku- 
saasira n’emirembe) ku bikwata ku kabi akali mu by’obugagga olwo 
n’afiira mu mbeera embi ennyo mu bulumi obutasalako. Yeesiriwaza ne 
yeeyonoonera ebyengera ebitaggwaawo n’abiwaanyisaamu amasanyu 
ag’akaseera akatono, n’afuna ebyo bye yali alowoozezza okubeera essa- 
nyu eritaggwaaWO. (Abmed Shahiin, Tarbiin §eref Levhalan, olup. 27) 

Nga bwe kitegeerekeka okuva mu by’okulabirako ebyaliwo, omun- 
tu mu butonde bwe agujubanira nnyo obugagga bw’omu nsi eno obu- 
teerekaamu. Omwoyo gufuna okumatira mu kukunngaanya obugagga 
obutaliiko kkomo. Wabula, omuntu kasita asendebwasendebwa ebi- 
rowoozo bya Sitaane aba taliddamu kumatira na bintu byonna by’afuna. 
Kadiisi eno wammanga ennyonnyola bulungi omululu gw’omuntu oguli 
mu butonde bwe: 

“Singa omwanaadaamu aba n’ebiwonvu bibiri nga bijjudde zaabu 
era aba ajja kululunkanira eky’okusatu. Ensi eno yonna y’eyinza okuma- 
tiza enjala mwanaadaamu gy’alina.” (Bukbari ne Muslim) 

Buli Iwe wabeerawo okweyongera mu by’obugagga era wabeerawo 
okweyongera okululunkanira okufuna eby’obugagga ebisingawo. 
Omuntu gy’akoma okunyiikira mu kukaayanira eby’obukufuna by’ensi 
atuuka okuggwaamu ak’obuntu okugeza nga okusaasira, ekisa, okwagala 
n’okwewaayo. Okuwaayo saddaaka kumufuukira kuzibu nnyo ng’eno 
omwoyo gwe bwe gumugamba nti: “Towaayo kati, lindako katono omale 
okweyongerako ku bugagga olwo oyinza n’okuwaayo mu saddaaka ekin- 
gi n’okusingako kati.” 

Abantu ab’ekika ekyo bafiirwa okutereera kw’omwoyo gwabwe 
wamu n’obutebenkevu bw’emibiri gyabwe. Okuva Iwe batakozesa kakisa 
akabaweebwa mu nsi muno bafuuka badiisi eno b’etuukirirako nti: 

“Abo abagamba nti: ‘Nja kukikola enkya’ awatali kubuusabuusa 
baba bafiiriddwa nnyo.” 

Ekyafaayo kya Tba’alaba kye twaleese waggulu tekiraga kifaananyi 
kya butonde bwa muntu obulimu okululunkana kyokka, naye era kifaa- 
nanyi kirungi ekiraga enkomerero embi ey’omuntu atassa kitiibwa mu 
ngeri ennungi ez’okusaba n’okusaala. Omuntu bwe yeekakaatikako 
embeera eteri yamutonderwa ebintu ebiyinza okuddirira ebifaanana 
ng’ebyatuuka ku Tba’alaba biba tebyewalibwa. Wadde Nnabbi (AUab 
asse ku ye okusaasira n’emirembe) yali amanyi ekyali kigenda okutuuka 
ku Tba’alaba naye era yamusabira ng’ayagala kulaga bantu b’Ekibiina 
kye kifaananyi ekyenkukunala eky’akabi akali mu kululunkana. 
N’olw’ekyo, bwe tuba tusaba ekintu okuva ewa Allab Owoobuyinza tetu- 
saanye kwesiga nnyo magezi gaffe era ku dduwa zaffe tulina okugattako 
nti: “Bwe kiba nga kiri mu bintu by’okkiriza era bwe kibeera kiri mu 
bulungi bwaffe, tukusaba okkirize okusaba kwaffe.” Ekitali ekyo, tuyinza 
okutuuka ku buzibu olw’obutalabirawo buzibu obuyinza okubeera mu 
bintu bye twegomba. Okusaba edduwa kulinga okuwaayo saddaaka; 
kuyinza okukyusa mu kugera (Qadarul Muqayyad) okwagererwa edda 
omuntu. Wabula, bwe tuba tusaba Allab okukyusa bye yatugerera tetu- 
teekeddwa kwesiga magezi gaffe nga tetwelekaamu okuva Iwe kiyinza 
obutatubeerera kirungi bulijjo. Okusaba kyengera okuva eri Allab era 
kiragiro okuva gy’ali. Wabula, okusaba kwaffe bwe tukujjuzaamu okwe- 
gomba kw’emitima gyaffe n’amagezi, tetuteekeddwa kukiremerako nti 
amagezi gaffe kye gatulaga kye kituufu era nti bye tutadde mu kusaba 
kwaffe bye bituufu era bye by’omugaso gye tuli. Olw’ekyo tuteekeddwa 
okugatta ebigambo bino mu kusaba kwaffe: 

“Katonda wange! Nkusaba onnyambe nsobole okutuukiriza ebigen- 
dererwa byange bwe kiba nga kye kirungi gye ndi.” 

Okukozesa eby’obugagga nga tugendera ku biragiro bya Katonda 
kuyinza okumalawo obubenje obuli mu kululunkana. Kino kirina 
okukolebwa ku Iw’obulungi bw’abantu bonna mu kitundu n’abantu 
sekinnoomu mu bulamu buno ne ku Lunaku Iw’enkomerero. 

AMATEEKA AMAKULU AGAGOBERERWA MU KUTOOLA ZAKA 

Zaka esasulwa ebitundu bibiri n’ekitundu ku buli kikumi (2.5%) ku 
by’obugagga omuntu by’alina (okuwaamu zaka) mu mwaka omulundi 
gumu. Amateeka ga Kulaane ebiseera ebisinga gakolera ku mwaka ogwa 
kalenda ey’omwezi era nga gubaamu ennaku bisatu mw’ataanu mu ttaa- 
no (355). Wabula amawanga agasinga obungi gakozesa kalenda ey’enju- 
ba era ng’omwaka gubeeramu ennaku bisatu mu nkaaga mu ttaano 
(365). N’olw’ensonga eyo ennaku ekkumi (10) ezeeyongeramu zigatti- 
bwa ku muwendo gwa zaka etoolebwa, olwo omuntu n’aba ng’asasula 
ebitundu nga bibiri n’obutundutundu mukaaga ku buli kikumi (2.6%). 
Kuno ogattako nti mu nsi omuli okulinnya ennyo okw’ebbeyi y’ebintu 
omuwendo gwa zaka gulina okubalibwa nga gugoberera omuwendo 
ogutakyukakyuka. Mu nsi ezimu ebbeeyi y’ebintu egenda ne yeeyongera 
ebitundu kikumi ku kikumi (100%). Bwe kityo, singa tusasula zaka oku- 
sinziira ku mbalirira y’eby’obugagga eyasooka, naye ku nkomerero 
y’omwaka, omwavu aba ajja kufuna kitundu ky’ekyo awa zaka ky’aba 
alina okusasula. 


Etteeka eddala ekkulu liri nti zaka eweebwa muntu. Ebitongole ebi- 
funa ebirabo okugeza emizikiti, amasomero, amalwaliro, tebiweebwa ku 
zaka. Tuyinza okubiyamba ne saddaaka endala ezitali zaka. Kiteekwa 
kitegeerekeke nti emmere gye tuliisa abaavu nayo tekkirizibwa nga zaka 
engeri omwavu gy’atasobola kugifuula yiye. 

Kulaane ennyonnyola bulungi ani ateekeddwa okufuna ku zaka. Mu 
mbeera eno abantu bano baba bajja kusobola okuwangaala ng’abantu 
awatali kunyoomebwa oba abalala kubayisaamu maaso. Era Obusiraamu 
bugenderera okuziyiza abantu okusaba nga bubasobozesa okufuna ebye- 
taago ebikulu mu bulamu. 


Olunaku lumu munnakyalo omu yajja eri Nnabbi (Allab asse ku ye 
okusaasira n’emirembe) n’amusaba obuyambi bwa ssente. Nnabbi (Allab 
asse ku ye okusaasira n’emirembe) bwe yamulaba nga mulamu bulungi 
era nga wa maanyi kwe kumubuuza nti: 


“Kiki ky’olina mu bulamu?” 


Omusajja yaddamu nti: Nnina ensawo ey’olugoye (Iwa pamba) ne 
bakuli (ekibya). 

Nnabbi yamuwa amagezi gano: ‘Ebyo byombi bitunde ogule embaz- 
zi, oteme enku okuva mu kibira, mu ngeri eyo ojja kusobola okufuna 
ssente ezigula eky’okulya. (Abu Dawud, Kitaab al-Zakat) 

Omusiraamu ono yakolera ku magezi Nnabbi (Allab asse ku ye 
okusaasira n’emirembe) ge yamuwa era mu kiseera kitono yali amaze 
okuwona obwavu. 

Obusiraamu ddiini etegwa lubege. Tegaana batalina oba abeetaavu 
kusaba buyambi naye mu kiseera kye kimu ebakubiriza okukola baso- 
bole okweyimirizaawo. Abo abafuula okusabirirza omuze Kulaane eboo- 
gerako bw’etyi: 

“Ne mu bo (Abannanfuusi) mulimu abo abakwogerera 
amafuukuule mu kugaba saddaaka bwe baba nga baweereddwako 
basiima. Naye bwe baba nga tebaweereddwa ogenda okulaba nga 
basunguwadde!” (Tawuba, 9 : 58) 

Abantu abo bafiirwa ebitiibwa byabwe era baagala nnyo obulamu 
obw’eddembe. Nabbi (Allab asse ku ye okusaasira n’emirembe) abantu 
ab’ekika ekyo teyabaagalanga era yabakubirizanga kukola. Olunaku 
lumu omusajja yajja eri Nnabbi (Allab asse ku ye okusaasira n’emirem- 
be) ng’asaba amuwe saddaaka. Mu kumuddamu, Nnabbi (Allab asse ku 
ye okusaasira n’emirembe) yagamba bw’atyi: 

“Allab Owoobuyinza eky’abantu abafuna zaka teyakirekera kusali- 
bwawo kwagala kwa bantu wadde okwagala kwa Bannabbi. Emiteeko 
gy’abantu abafuna zaka yagyogera. Bw’oba ogwa mu kimu ku biti 
by’abantu bano oyinza okufuna omugabo gwo mu zaka.” (Bayhaqi, Sunanul 
Kubra, V, 116) 

Nnabbi (Allab asse ku ye okusaasira n’emirembe) era yalaga 
obwegendereza obungi bwe yagabanya zaka. Mu biseera ebyo Nnabbi 
(Allab asse ku ye okusaasira n’emirembe) yakunngaanyanga zaka okuva 
ku bagagga era n’agigabanya mu biti by’abo abogerwako mu Kulaane. 
Kino tekitegeeza nti tetulina kuyamba bantu mu ngeri yonna naye ekyo 
bwe tuba tukikoze obwo obuyambi tebubalibwa nga zaka eyalaalikibwa. 
Omuntu ayinza okusaasaanya ssente mu makubo amalungi ng’ekikolwa 
ekya sunna. Nnabbi (Allab asse ku ye okusaasira n’emirembe) yagaana 
okuwa zaka abantu abo abatateekeddwa kugifuna naye teyagaana muntu 

kuyamba mulala nga bw’aba ayagade mu ngeri eya sunna (kyeyagalire) 
okuva Kulaane Iw’eragira nti: 

“Ate omusabi tomukaayukiranga (tomugobaganyanga).” (Dhwuha, 
93 : 10) 

Nnabbi (Allab asse ku ye okusaasira n’emirembe) agamba nti kiko- 
Iwa kya mpisa nnungi Omusiraamu obutaleka abo abayanjuluza engalo 
zaabwe (abasaba obuyambi) okuddayo nga tebalina ke bagenze nako ne 
bw’eba ntende emu bw’etyi. (Bukbari, Kitaabu al-Zakat) 

Ng’akolera ku badiisi eno, taata wange Musa Efendi yawanga sad- 
daaka n’abo abaali bafudde okusaba eky’obusuubuzi era yagambanga 
nti: “Tulina okubeeranga nga tuwa saddaaka olw’ensonga nti tuleme 
kumanyiira obutagaba ne tufuuka abakodo.” 

Obusiraamu ddiini etegwa lubege; ku ludda olumu ewa abagagga 
amagezi okuwaayo nga bwe basobola saddaaka eri abaavu ne mu mirimo 
emirala emirungi, ate ku ludda olulala ekubiriza omwavu okukola ennyo 
asobole okweyimirizaawo era aleme kudda mu kusabiriza. Abantu abamu 
bayinza okulowooza nti okukubiriza ennyo okugaba kiyinza okutondawo 
omugigi gw’abantu abanyuunyuta bannaabwe nga bawangaalira ku sad- 
daaka za bagagga. Okusobola okuziyiza embeera y’abaavu okukozesa ekisa 
ky’abalala obubi, Obusiraamu bukkiriza okusaba obuyambi okuva mu 
balala mu mbeera eziteebeereka ng’omuntu ali bubi nnyo. Okusaba abala- 
la kimalamu ensa era omuntu ne kimussa wansi mu bantu abali mu kitun- 
du. N’olw’ekyo, Nnabbi (Allab asse ku ye okusaasira n’emirembe) 
Basswababa be yabateeka mu mbeera ey’obutasaba kintu okuva ew’omun- 
tu yenna mu kiseera we yakkrririza okuwera kwabwe. 

N’olw’ekyo, mulimo gw’Abasiraamu abalungi okunoonya abantu 
abeetaavu abatuufu abatayagala kusaba bantu mu lujjudde ate nga enso- 
nyi zibakwata okwogera ku buzibu bwabwe mu by’ensimbi. Mu badiisi 
eno wammanga Nnabbi (Allab asse ku ye okusaasira n’emirembe) 
annyonnyola abaavu ng’abantu abo abatalina ssente zibamala kutuukiri- 
za byetaago byabwe ebya buli lunaku: 

Abu Kurayira anyumya nti: 

Omubaka wa Allab yagamba nti: “Omuntu omwavu ssi y’oyo agen- 
da ng’asaba abantu ekitole ky’emmere kimu oba ebibiri olubatu oba 

entende emu oba ebbiri. Wabula omwavu y’oyo atalina ssente zisobola 
kumala byetaago bye ate ng’embeera ye abantu abalala tebagimanyi, 
olwo basobole okumuwa ekintu kyonna nga saddaaka, ate ng’era tasaba 
bantu.” (Bukhari, ekitabo 2, ekitundu 24, namba 557) 

Mu badiisi eno Nnabbi (AUab asse ku ye okusaasira n’emirembe) 
atulabula nti abo abagenda basaba abantu basobola okufuna ebyetaago 
byabwe ebisookerwako n’olw’ekyo amaaso tulina okugakyusa ne tufa 
kw’abo abagumiikiriza ne batasaba ne bagumira obwavu. Kulaane mu 
aya eno wammanga essa essira ku bukulu bw’okuwa abantu ab’ekika 
ekyo saddaaka n’egamba nti: 

“Saddaaka eweebwa abo abaavu abaazingizibwa ekkubo lya AUab 
nga tebasobola kwetaaya mu nsi (okukola oba okusuubula). Abatamanyi 
balowooza nti bagagga (si beetaavu) olw’okwessaamu ensa. Obamanyira 
ku bubonero bwabwe. Tebasabiriza bantu mu ngeri ey’okubapeeka. 
Ekyo kyonna ekirungi kye muba muwaddeyo mazima Allab Akimanyi.” 
(Baqara, 2 : 273) 

Nga bwe kitegeerekeka mu aya eno abo abawa zaka balina okukola 
okunoonyereza ku abo be baagala okuwa zaka. Omuntu awaayo zaka 
kino bw’atakikola n’awa zaka omuntu oluvannyuma n’akizuula nti oyo 
gwe yawadde teyabadde na bisaanyizo ebiweebwa zaka aba alina okud- 
damu okuwa omuwendo gwe gumu ogwenkanankana ne gwe yagabye 
kubanga zaka ye gye yagabye eba teyabaliddwa ng’entuufu. Naye bw’aba 
nga yakoze ensobi oluvannyuma Iw’okunoonyereza olwo asonyiyibwa 
era aba talina kuddamu kuwa zaka mpya. 

Eky’okubiri, tulina okuwa omwavu obwannannyini bw’ekintu kye 
tuba tuwaddeyo; omuntu gwe tuwadde ekintu alina okufuna obwannan- 
nyini bwa kyo (okuba nga kiri mu mikono gye y’akifuga). 

Bwe tuba tuwaayo zaka tulina okugoberera emisingi gino egijja. 
Ekisooka, tulina obuvunaanyizbwa eri emibiri gyaffe, mu ngeri y’emu 
tulina obuvunaanyizibwa eri abantu b’omu maka gaffe, olwo ab’olugan- 
da ne baddako nga bagenda bagoberegana mu biti byabwe okusinziira 
ku bukulu bw’oluganda Iwe tulina nabo. Amateeka agafuga okusika olu- 
ganda luno galubala ng’omusingi omukulu. N’abo be tulinako obuvu- 
naanyizibwa nabo balina bwe baddinngana mu bukulu: abasooka be bo 

be tulinako oluganda olw’omusaayi olw’okumpi ate nga balina ebyetaa- 
go ebya mangu. 

Bwe tuba tulonda abafuna zaka tusooka kulowooza ku bwangu 
bw’ebyetaago byabwe awamu n’oluganda Iwe tubalinako. Singa omuntu 
ow’ebbali n’ow’oluganda nga balina ebyetaago nga byonna byetaaga 
kukolako mu bwangu, tusoosa wa luganda naye omuntu ow’ebbali 
bw’abeera ng’ekyetaago kye kya mu bwangu okusinga ow’oluganda 
olw’okumpi olwo gwe tusoosa. Okusoosa ow’oluganda Iw’omuntu teki- 
tegeeza kwerabira bantu abo ababonaabona era abali mu mbeera embi. 

Emisingi gino giraga nti Obusiraamu ddiini ya kusaasira era nti 
maanyi agatumbula obulamu obutaliimu kyekubiira. Ekibala ekisinga 
obulungi mu kukkiriza AUab kwe kulaga okusaasira eri abalala. 
Omutima ogutalina busaasizi eri abalala, mu butuufu teguba mutima 
mulamu, gubeera mufu. Basmalab (okusoma ebigambo Bismi Llaabi ar- 
Rabmaani ar-Rahiimu ekitegeeza nti ntandise n’erinnya lya Allab 
Omusaasizi ennyo ow’okusaasira okubuna Omusasizi ow’okusaasira 
okw’enjawulo) Abasiraamu bonna gye basoma nga batandika okukola 
ekintu ekipya, ewa enkizo amannya ga Allab egeekuusa ku kusaasira 
kwe: “(Ntandise) n’erinnya lya Allab Omusaasizi ennyo, Omusaasizi 
ow’okusaasira okw’enjawulo” (Faatiba, i: i) 

Essuula ya Kulaane esooka nayo eggyayo bulungi ebitendo bya 
Allab eby’okusaasira: 

“Amatendo gonna amajjuvu ga Allab Omidezi w’ebitonde byon- 
na. Omusaasizi ennyo alina okusaasira okubuna, Omusaasizi ow’oku- 
saasira okw’enjawulo.” (FaatiEa, i: i) 

Okugatta kw’ebyo, ebyafaayo bingi ebikwata ku bulamu bwa 
Abasuufi bijjudde ebikolwa eby’okusaasira eri ebitonde bya Allab. 

Nnabbi (Allab asse ku ye okusaasira n’emirembe) mu badiisi nnyin- 
gi yateeka nnyo essira ku bukulu bw’okulaga okusaasira omuntu asobole 
okufuna okusaasira kwa Allab. Mu emu ku badiisi ze yagamba nti oku- 
saasira kwaffe kuteekwa okubuna ebitonde byonna: 

“Saasira abo ebyo (ebitonde) ebiri ku nsi olwo abo abali mu ggulu 
bajja kulaga okusaasira gy’oli.” (Abu Dawuda, Adab 58) 

Okutuukiriza ebiragiro ebikwata ku ssente mu Busiramu, okugeza 
zaka, saddaaka ne usbur bimu ku bisumuluzo ebisinga obukulu 
eby’okufuna okusaasira kuno. 

USHUR 

Usbur gwe musolo Obusiraamu gwe bulaalika ku balimi nga bagu- 
jja ku birime byabwe. Lino limu ku mateeka g’Obusiraamu abalimi aba- 
singa mu nsangi zino ge beerabira. Usbur kigambo kya Luwalabu eki- 
tegeeza ekimu eky’ekkumi, amakulu nti kimu eky’ekkumi (I/IO) eky’ebi- 
rime ebikunguddwa kirina okuweebwa abaavu singa okukungulwa 
kutuukiddwaako awatali kufukirira. Naye omulimi bw’aba nga yakozesa 
ebintu ebirala ebyeyongerako, okugeza okufukirira ebirime, olwo aba 
yeetaaga kuwaayo ebitundu bitaano ku buli kikumi eby’ebintu ebikun- 
guddwa eri abaavu. 

Abo abatawaayo usbur babeera bavunaanibwa ng’abo abatawaayo 
zaka. Okuwaayo ebimu ku birime ebikunguddwa kitegeeza kwebaza 
Allab olw’ebyo bye yawa omulimi. Abo abatawaayo bbanja lya mwavu, 
omutambuze, n’abalala abateekeddwa okufuna ku usbur, baba balyazaa- 
maanya baavu ku bbanja lye balina ku by’obugagga bwabwe, eriva mu 
kusaasira kwa Allab. 

Okusinziira ku binyumizibwa waaliwo omusajja omu eyali omugabi 
ng’abeera Yamani (Yemen) okumpi n’ebitundu by’e Sanaa. Yalina ama- 
limiro g’entende n’amasamba amalala, ebyali bikungulwamu ebirime 
ebingi. Buli makungula yawangayo usbur awera eri abaavu. Omusajja 
ono bwe yafa, batabani be baafuuka ba mululu era ne beematiza nga 
bagamba nti: 

“Abantu baffe be tulabirira bangi ate nga tetulina kingi kya kukun- 
gula. Omwaka guno tukunngaanye ebirime ng’abaavu tebannaba kuma- 
nya awo tujja kuba nga byonna tubyesigaliza.” 

Bwe baamala okusalawo ekyo enkeera baagenda mu nnimiro 
okukungula. Bwe baatuuka mu nnimiro baali tebakyasobola kugitegeera 
ne batandika okwewunaaganya nti: Tuzze mu kifo kituufu? 
Eky’okusaalirwa ennimiro yonna yali esirisse ng’efuuse muyonga 
olw’omuliro ogwali gugyokezza. 

Kitaabwe (mu biseera bye) bwe yalinga aggyamu omusolo ogwa 
usbur nga bwe kyetaagisa, Allab yateekanga emikisa mu nnimiro eyo era 
ng’amuwa amakungula amalungi. 

Ekyafaayo kino okuviira ddala mu Kulaane kitulaga bulungi ebizibu 
ebiyinza okutuuka ku mukodo era atatuukiriza biragiro bya Allab 
ebikwata ku usbur. 

“Mazima Ffe twabagezesa nga bwe twagezesa bannannyini nni- 
miro, mu kiseera we baalayirira nga bwe baali bagenda okukungula 
ebibala by’ennimiro ku makya. Ne batagamba nti: ‘Allab bw’anaaba 
ayagadde’. Omugenyi (omuliro) n’agikyalira okuva eri Katonda wo 
ekiro nga beebasse. N’ekeesa enkya ng’eddugadde ebunye ebisiriiza 
eringa obudde obw’ekiro. 

“Ne bakoowoolagana ku makya nti: “Mukeere mugende eri enni- 
miro yammwe bwe muba ab’okukungula. Bwe batyo ne bagenda nga 
boogeraganya mu kaama nga bwe bagamba nti: ‘Temukkiririza ddala 
munaku yenna kuyingira olwaleero.’ Ne bagenda ku makya nga bama- 
lirivu nga balowooza nti baalina amaanyi (agasobola okuziyiza aba- 
naku okutwala ku bibala byabwe). 

“Naye bwe baalaba ennimiro (ng’eyidde yonna eweddewo) ne 
bagamba nti: ‘Mazima ffe tuli babuze.” (Qalam, 68 :17 - 26) 

Allab Owoobuyinnza atuyigiriza nti abo abatasiima era nga tebakki- 
riza kugabana na balala ebyo Allab by’aba abawadde, ne mu nsi muno 
mwokka, bajja kubeera n’enkomerero embi. Okuva bwe kiri nti Allab 
amanyi ebyo ebikusike ebiri mu mitima gy’abantu teri kintu na kimu 
kisobola kusumattuka kumanya kwe. 

Mu lunyiriri luno olujja wammanga, Ruumi alandulula bulungi 
obutaba na mugaso obuli mu kwagala eby’obugagga okufuula omuntu 
atalina busaasizi era ne kumufuula alina omululu. Agamba nti: 

“Aloota nti alina eby’obugagga era n’abeera ng’alina okutya nti 
omubbi ayinza okusitukira mu nsawo ye eya zaabu. 

“Naye okufa bwe kusika okutu kwe era ne kumufuula azuukuka 
okuva mu tulo, olwo n’agwa ng’asekerera okutya kwe.” (Mas. iii, 2640 - 4i) 

Aya eno wammanga eraga abantu abali mu mbeera embi bwe balye- 
salira omusango era ne bakwasa ekisa bwe balizuukira okuva mu ntaana 
nga balinga abazuukuse okuva mu tulo: 

“Era musaasaanye mw’ebyo bye twabagabira ng’okufa tekunnag- 
gyira omu mummwe olwo agambe nti: ‘Katonda wange! Singa onnin- 
dirizzaako akaseera katono ne mpaayo saddaaka era n’embeera 
ow’omu balongoofu...’.” (Munaafiquuna, 63 : 10) 

Wabula mu kiseera ekyo obudde bujja kuba buyise okukozesa aka- 
kisa akatuweebwa mu nsi muno. Nga aya eno bw’etutegeeza enkomere- 
ro embi ennyo ey’abo abatatuukiriza buvunaanyizibwa bwabwe 
obw’eby’ensimbi eri abantu b’omu kitundu, era etutegeeza nti tutee- 
keddwa okukozesa akakisa ke tuweebwa tuweeyo saddaaka mu bungi. 

Okugaba (ku Iwa AUab - infaaq), kwogerwako mu Kulaane emi- 
rundi egisukka mu bikumi bibiri (200) ng’okussa essira mu kintu kino 
kulaga nti omukkiriza omulungi y’oyo awaayo eby’obugagga bye eri 
Allab. Nnabbi (Allab asse ku ye okusaasira n’emirembe) bwe yatandika 
okusomesa Obusiraamu yateranga okusisinkana mu nkukutu abantu 
abaavanga e Madiina. Yasisinkana ebibinja okuva e Madiina emirundi 
ebiri era ne bamuwa obweyamu. Mu nsisinkano ey’okubiri mu kifo 
ekiyitibwa Aqaba, Abdalla bin Rawaaba bwe yabuuza Nnabbi (Allab asse 
ku ye okusaasira n’emirembe) nti: 

“Owange Nnabbi! Kalombolombo ki k’oteekawo, mu linnya lya 
Allab ne ku lulwo, osobole okukkiriza okuwera kwaffe gy’oli?” 

Nnabbi (Allab asse ku ye okusaasira n’emirembe) yaddamu nti: 
“Akalombolombo kange, mu linnya lya Allab, kwe kuba nga musinza 
Allab ne mutamugattako kintu kirala mu kumusinza kuno. 
Obukwakkulizo bwange kwe kuba nga mujja kunkuuma nga bwe 
mukuuma obulamu bwammwe n’eby’obugagga byammwe”. 

Abantu b’e Madiina baddamu ne babuuza nti: 

“Bwe tukola ebyo tufuna mpeera ki? 

Nnabbi (Allab asse ku ye okusaasira n’emirembe) kwe kubaddamu 
It nti: “Empeera yammwe Jjana!” 

Abantu b’e Madiina, mu ssanyu eringi olw’ekirabo ekyo, baagamba 
nti: “Kuno nga kulamuza kulungi era okulimu amagoba! Tetulimenya 
ndagaano gye tukoze era tetulyagaliza balala kumenya ndagaano ze 
bakoze naawe (ku bukwakkulizo nga buno).” (ibn Katbiiri, Tafsiir, ii, 406) 

Era okuva ku mboozi eno Allab yassa aya eno wammanga: 

“Mazima Allab yagula ku Bakkiriza emyoyo gyabwe n’emmaali 
yaabwe nga bajja kufuna Ejjana. Balwana mu kkubo lya Allab ne batta 
nabo ne battibwa. Ekyo nga ndagaano ku Ye gye yeekakasaako olwe- 
kakasa mu Tawuraati ne mu Njiri ne mu Kulaane. Ani atuukiriza 
endagaano ye okusinga Allab. Kale musanyuke ku Iw’okutunda 
kwammwe okwo kwe mukoze era okwo kwe kwesiima okunene.” 

(Tawuba, 9 : 111) 


Allab agula atya obulamu bwaffe n’eby’obugagga byaffe? Okufa 
ng’omujulizi, ng’owaayo obulamu bwo mu kkubo lya AUab, mu butuufu 
kuba kuguza Allab bulamu obwo. Sumayya, omuntu eyasooka okuttibwa 
olw’okukkiririza mu Busiraamu yawaayo obulamu bwe mu kkubo lya 
Allab n’omutima gumu. Bw’atyo yagula omugabo gwe mu Jjana, era 
n’atuula ku nnamulondo ye mu mitima gy’abakkiriza, ng’alinda bulinzi 
Lunaku Iwa nkomerero okuweebwa empeera ze ennyingi. Okulabira ku 
mukyala oyo, naffe tulina okudda ku saddaaka n’emitima gyaffe gyonna. 

Mu lutalo Iw’e Dardanelles (Gallipoli) eggye ly’Abaturuuki n’ama- 
sasi obusasi teryalina gamala naye olw’okuwaayo obulamu bwabwe oku- 
taliimu kakwakkulizo konna baasobola okuwangula omulabe. Waliwo 
eby’okulabirako ebirala bingi okuva mu byafaayo ebiraga ng’abantu abo 
abaawaayo obulamu bwabwe n’eby’obugagga byabwe mu kkubo lya 
Allab ku nkomerero bwe bajja okubeera abawanguzi: 

Okutunda eby’obugagga eri Allab kutuukirira na kuwaayo saddaa- 
ka. AUab Owoobuyinza ng’abala ebitendo by’abo abamutya agamba nti: 


“Kino ekitabo (Kidaane) tewali kubuusabuusa mu kyo (okubanga 
kyava eri Allab) nga kyakulunngamya eri abo abatya Allab. Abo abak- 
kiriza bye batalabako ne bayimirizaawo esswala era ne bagaba nga 
bajja mw’ebyo bye tubawadde.” (Baqara, 2:2-3) 


Okuwaayo saddaaka kwa ngeri nnyingi. Okuwaayo kutandikira ku 
kuwaayo ekyo ky’olinawo. Okuwaayo ne bwe luba lubajjo Iwa ntende 

- 

emu kubalibwa ng’ekikolwa ky’okusaddaaka ate nga saddaaka ne bw’eba 
nga ntono okusinga olubajjo Iw’entende era ekuuma omukkiriza 
n’atayokebwa muliro. Nnabbi (Allab asse ku ye okusaasira n’emirembe) 
Abasiraamu bonna ababala ng’abagagga kubanga buli omu asobola 
okufuna k’awaayo mu ngeri emu oba endala. Nnabbi atubuulira nti oku- 
tendereza erinnya lya AUab, okulagira abantu okukola ekirungi, okuyam- 
ba abo be baba balyazaamanyizza, okuwa abakkiriza amagezi, okuwa 
essanyu emitima gy’Abasiraamu, okuggya mu kkubo ebintu ebiyinza 
okukola obulabe ku bantu abayita mu kkubo eryo, n’ebirala, ebyo byon- 
na bibalibwa ng’ebikolwa eby’okusaddaaka. Obugagga obwannamaddala 
mu Busiraamu bubeera mu mutima gwa muntu. Abantu babeera bagag- 
ga nga bwe bawulira muli. Okumwenya kw’abo abalina obugagga mu 
mitima gyabwe okwo nakwo kubalibwa ng’ekikolwa ekya saddaaka. Abo 
abalina obugagga obw’omu mutima basanyufu era bagabanya essanyu 
lyabwe eri mikwano gyabwe. Kusadaaka ki okuyinza okusinga okuwa 
abantu abatwetoolodde essanyu?! Ku ludda olulala, teri kuvumula 
kuyinza kukolebwa eri abo abalina obwavu mu mitima gyabwe. Mu 
bigambo ebirala, obugagga obwaddala tebuli mu kubeera na byabugagga 
bingi; obugagga bwe bugagga bw’omu mutima. Okuva Abasiraamu aba- 
tuufu Iwe bali bagagga mu mitima gyabwe, bawaayo saddaaka okuva mu 
bintu bye balina. Okuwaayo saddaaka kye kyolekera ddala omukkiriza 
nga bw’awulira okusaasira n’okwewaayo. 

Obulamu bwa Basswababa ba Nnabbi (Mlab asse ku ye okusaasira 
n’emirembe) bujjudde eby’okulabirako bwe bityo. Ekimu ku bifaananyi 
ebisinga obulungi kye ky’obulamu bwa Umaru. Amagye ga Umaru bwe 
gaggulawo Yerusalemi (Jerusalem) eri Obusiraamu, Umaru yatandika 
olugendo n’omuddu we ng’agenda e Yerusalemi akwasibwe ebisumu- 
luzo by’ekibuga. Enngamiya eyali ebatambuza baagituulangako mu 
mpalo. Kyokka bwe baali banaatera okuyingira ekibuga oluwalo 
Iw’okwebagala enngamiya Iwali Iwa muddu. Omuddu eky’okuyingira 
Yerusalemi nga ye yeebagadde enngamiya nga mukama we ali ku bigere 
yali takyagala. Wabula Umaru eyali omugagga mu mutima yagaana era 
n’akikkaatiriza ng’omuddu bwe yalina okusigala ku nngamiya kuba Iwali 
luwalo Iwe; bw’atyo Umaru n’ayingira ekibuga ng’ali ku bigere. 

Eky’okulabirako ekirala tukijja ku bulamu bwa Ali, Kaliifa ow’oku- 
na era mukoddomi wa Nnabbi (Allab asse ku ye okusaasira n’emirembe) 

gwe yawa omuwala. Awaka wonna baali basiiba naye ng’emmere gye 
balina ey’okusiibulukukirako ntono tebamala. Wabula olweggulo omu- 
sajja omwavu omu yajja awaka n’asaba emmere. Baddira emmere yonna 
gye baalina ne bagiwa omusajja ono omwavu era bo ne basula enjala. 
Olunaku olwaddako ng’enjuba eri kumpi okugwa, ng’ekiseera ky’okusii- 
bulukuka kiri kumpi kutuuka, mulekwa yajja naye n’abasaba emmere. 
Mu ngeri y’emu baddira emmere yonna ey’okusiibulukukirako ne 
bagiwa mulekwa. Olunaku olwaddako baali bafunye emmere ey’okulya 
naye omuddu n’ajja ng’asaba emmere. Nga bakola ekikolwa kye kimu 
eky’okusaddaaka era baalaga ekifaananyi ekisinga okuba ekya waggulu 
mu buteebalirira n’okusaddaaka. 


Omutima omugabi ogw’ekika kino gwalagibwanga Basswababa ba 
Nnabbi ne bwe baabanga batuusizza okussa omukka gwabwe ogw’enko- 
merero. Mu lutalo Iw’e Yarmuuk omusajja yali awa amazzi og’okunywa 
eri Basswababa basatu abaali bafunidde ebisago eby’amaanyi mu lutalo 
naye buli omu amazzi yagaana okuganywa ng’ayagala munne y’aba 
asooka okunywa. Omusajja yeetooloola n’amazzi mu Basswababa abo 
abaali bataawa naye bonna amazzi tebaaganywa kuba buli omu yafa 
ng’owamazzi tannaba kudda gy’ali. 


Bino nno byakulabirako ebisinga obukulu mu kuwaayo saddaaka 
era mu Luwalabu okuwaayo okw’ekika kino kuyitibwa Isaar. Isaar kisin- 
gawo ku kuwaayo obuwi saddaaka, wabula kirimu n’okwagaliza omulala 
okusinga nga bwe weeyagaliza; kwe kuwa abantu abalala ekintu naawe 
kye weetaaga. Okuwaayo okw’ekika kino tekutera kusangika mu bantu 
ab’omulembe guno. Abantu tebategeera bukulu obuli mu kugaba kuno 
okuyitiridde. Wabula singa tufumiitiriza ensi bwe yandibadde singa buli 
omu yafanga ku bulungi bw’abantu abalala okusinga bw’afa ku bubwe, 
twandikisanze nti tusobola okuwangaala obulamu obw’ejjana mu nsi 
muno. Olw’ensonga eyo, tuteekeddwa okukubiriza Abasiraamu aba buli- 
jjo okuwaayo zaka ate era n’okwongera ku muwendo guno nga bagaba 
saddaaka eza kyeyagalire. Okwongereza kw’ekyo, tulina okutikka obu- 
vunaanyizibwa bw’okugabanya zaka ebitongole n’ebibiina ebisobola 
okukola omulimo guno mu ngeri ey’ekikugu. Kino kisoboka nga tuyise 
mu kutendeka abantu abeesimbu abakozi abateebalirira era abasobola 
okwewaayo okukola omulimo guno. Mu ngeri y’emu buvunaanyizibwa 
bwa Umma (Abasiraamu bonna okutwalira awamu ng’ekibiina) okulaba 

nga bazimba amalwaliro, ebisulo eby’abo abatalina we basula n’amafum- 
biro ag’enva. 

Mu bufunze, okuwaayo ennyo saddaaka kisaana kibeere kitendo 
kya mukkiriza. Aya eno wammanga ennyonnyola bulungi engeri 
okuwaayo saddaaka bwe kiri ekitendo ekitayinza kwawukana na 
Musiraamu: 

“Abo abasaasaanya (mu kkubo lya Allab) nga bali mu mbeera y’obu- 
gagga ne mu bwavu, era abeefuga mu busungu bwabwe, era abo abaso- 
nyiwa abantu, mazima Mlab ayagala abalongoosa.” (Aali imraan, 3 :135) 

Jafaari al-Swaadiq, eyali omuntu omututumufu ennyo nga yali ava 
mu lulyo Iwa bazzukulu ba Nnabbi, yalaga ebitendo byonna ebibeera mu 
mukkiriza ebyogerwako mu aya ya Kulaane eyo waggulu. Yalina omuko- 
zi eyali alabirira awaka. Olunaku lumu yaleetera mukama we Jafaari 
(Allab amusaasire) ssupu naye n’amumuyiira (nga tagenderedde). Jafaari 
yatunuulira omukozi butereevu mu maaso engeri ekyambalo kye kyon- 
na bwe kyali kibunye ssupu. Omukozi bwe yalaba mukama we ng’anyii- 
ze kwe kumugamba bw’atyi: 

“Mukama wange! Allab Owoobuyinza agamba mu Kulaane ng’ayo- 
gera ku Bakkiriza ng’abantu abo abafuga obusungu bwabwe”, era awo 
n’asoma aya eri gye twaleese waggulu. 

Jafaari olwawulira omuddu bye yali agamba kwe kugamba nti: “Kale 
obusungu bwange mbufuze.” 

Mu kiseera ekyo kyennyini omuddu yasoma ekitundu eky’okubiri 
ekya aya olwo n’agamba nti, “Allab Owoobuyinza agamba nti Abakkiriza 
abalungi basonyiwa abantu ababa bakoze ensobi”. 

Jafaari kwe kugamba nti: “Kale nkusonyiye ensobi gy’okoze.” 

Omuddu bwe yava awo kwe kugamba nti: “Allab mu Kulaane 
agamba nti ayagala abo abawaayo ennyo (abalongoosa)”. 

Jafaari olwawulira ekyo kwe kugamba omuddu nti: “Kati oyinza 
okugenda n’olya butaala, nkutadde (oli mwana wa boobwo)”. 

Bw’atyo yassa mu nkola amateeka gonna agali mu aya mu bulamu 
bwe era n’assaawo eky’okulabirako ekirungi eri abantu abalala ab’Eki- 
h biina ky’Obusiraamu. 

Nga Nnabbi (Allab asse ku ye okusaasira n’emirembe) bwe yagam- 
ba nti omukazi eyali omwonoonyi yasonyiyibwa olw’ekisa kye yakolera 
embwa eyali efa enkalamata bwe yagiwa amazzi n’enywa. Yafuna Ejjana 
olw’ekikolwa kino ekitono eky’okulaga obusaasizi. So ng’ate ku ludda 
olulala, omukazi omulala ajja kuyingira Omuliro olw’ekikolwa eky’obu- 
kambwe kye yakola ku kkapa. Omukazi ono yasibira kkapa awantu 
n’agireka okufa enjala. Bino byakulabirako bikulu ebiraga engeri omuk- 
kiriza gy’alina okweyisaamu eri abalala. Omukkiriza ateekeddwa oku- 
beera oweekisa, eyeewaayo, era omugabi eri abalala. 

Okugaba okwaddala, okujja okukkirizibwa mu maaso ga Allab, kwe 
kwo omuntu kw’akola ng’awaayo ekintu kye eky’omugaso era naye ky’aya- 
gala. Singa omuntu awaayo saddaaka okuva mu bintu ebitalina mugaso 
gy’ali, ekikolwa kye kino kiba tekijja kubalibwa ng’ekirimu amakulu. 

Mu Biseera Ebyessanyu (omulembe gwa Nnabbi, Allab asse okusaa- 
sira ku ye n’emirembe), abantu baawanga Basswababa abaavu abaali mu 
Muzikiti. Baayitibwanga Abantu Ab’akatebe era omulimo gwabwe gwo- 
kka gwali gwa kuyiga Busiraamu, bwe batyo nga tebasobola kweyimiri- 
zaawo. Nnabbi (AUab asse ku ye okusaasira n’emirembe) ne Basswababa 
be abagagga baasomberanga abantu bano ebintu nga mwe muli n’em- 
mere. Naye waliwo Basswababa abamu abaabaweereza entende ezoo- 
noonese ng’emmere abaavu bano ne bawalirizibwa ne bazirya olw’enjala 
ey’amaanyi gye baalimu. Olw’ekikolwa kino ekyennyamiza ekyazuukawo 
Allab Owoobuyinza yassa aya eno erabula nti: 

“Abange mmwe Abakkiriza! Muweeyo nga mujja mu birungi bye 
muba mupakasizza ne mw’ebyo bye tuba tubaggyidde mu ttaka (ebi- 
mera n’ebirala). Temugendereranga okuggyamu ebibi mu ebyo bye 
muba mugaba sso nga nammwe temwandibadde beetegefu okubitwa- 
la singa babibawadde okuggyako nga muzibiridde, era mumanye nti 
mazima Allab mugagga, Atenderezebwa.” (Baqara, 2:267) 


Mu aya endala Allab Owoobuyinza atutegeeza nti okusobola oku- 
beera okumpi ne Allab tulina okuwaayo saddaaka nga tujja mu ebyo bye 
tusinga okwagala: 


“Temulifuna bulungi (mpeera) okutuusa nga muwaddeyo okuva 
mw’ebyo bye mwagala. Bidi kintu kyonna kye muwaayo mazima 
Allab Akimanyi.” (Aali Imraan, 3 : 92) 

Aya eno bwe yakka, Basswababa ba Nnabbi (Allab asse ku ye oku- 
saasira n’emirembe) baatandika okuvuganya nga buli omu ayagala y’aba 
awaayo ekyo ky’asinga okwagala. Basswababa abaali bawuliriza Nnabbi 
(Allab asse ku ye okusaasira n’emirembe) aya eno yabagenda wala nnyo. 
Kino baakitegeera nnyo era ne bakiyingiza mu mitima gyabwe n’ensi 
zaabwe ez’omunda. Baali beeyaza engeri gye bandisoboddenga okuwaayo 
ekyo kye basinga okwagala. Omu ku Basswababa yayimirira. Sswababa 
ono ekyenyi kye ekyali kitangalijja olw’ekitangaala ky’Obukkiriza yali 
ayitibwa Abu Twalba (rMlab amusiime). Yalina omusiri gw’entende 
omunene nga gwalimu emiti gye ntende lukaaga ( 600 ) lulamba era nga 
yali agwagala nnyo. Omusiri guno gwali guliraanye Omuzikiti gwa 
Nnabbi. Abu Twalba yateranga okuyita Nnabbi (Allab asse ku ye oku- 
saasira n’emirembe) n’amukyaza mu musiri olwo ne gufuna emikisa. 

Abu Twalba yagamba bw’atyi: “Mubaka wa Mlab! Nze ekintu kye 
nsinga okwagala mu bintu bye nnina gwe musiri gwange guno oguli mu 
kibuga naawe gw’omanyi obulungi. Ku ssaawa eno nguwaayo eri 
Omubaka wa AUab ku Iwa Mlab. Oyinza okugukola nga bw’oyagala 
ng’oguwa abaavu.” Olwamala okwogera ebigambo bye ebyo kwe kugen- 
da mu musiri okutuukiriza kye yali asazeewo. Bwe yatuuka mu musiri 
yasangamu mukyala we ng’atudde wansi w’ekisiikirize ky’omuti. Abu 
Twalba teyayingira mu musiri. 

Mukyala we yamubuuza nti: “Abu Twalba! Lwaki okomye bweru? 
Yingira mu musiri!” Abu Twalba kwe kumugamba nti: “Ssisobola kuyin- 
gira mu musiri, naawe wandikuttemu ebibyo n’ovaamu.” Omukyala 
kino si kye yali asuubira Abu Twalba okumugamba, kye yava amubuuza 
nti: “Ate ogubadde? Omusiri si gwaffe?” Wano Abu Twalba we yakamu- 
temera nti: “Okuva kati omusiri guno gwa baavu b’e Madiina.” Yabuulira 
omukyala amawulire ag’essanyu agali mu aya ya Kulaane era n’amu- 
tegeeza mu ssanyu saddaaka gye yali akoze. 

Omukyala wano we yamubuuliza nti: “Ekyo okikoze ku Iwaffe ffem- 
bi oba ku lulwo ggwe wekka?” 

Abu Twalba kwe kumuddamu nti: “Nkikoze ku Iwaffe ffembi.” 
Omukazi kwe kumugamba nti: “Allab asse okusiima kwe gy’oli Abu Twalba! 
Nange kino nnakirowoozangako bwe nnalabanga abantu abaavu abatwe- 
toolodde, naye nga sifuna buvumu kukugamba. Nsaba Allab akkirize oku- 

saddaaka kwafFe. Omusiri ngenda kuguvaamu nzije tugende ffembi”! Ssi 
kizibu kuteebereza embeera ey’essanyu ensi gye yandibaddemu singa empi- 
sa ez’ekika kino zaali zisimbye amakanda mu mitima gy’abantu. 

Abataputa ba Kulaane bannyonnyola ekigambo ky’Oluwalabu al- 
Birr nga obulungi, okuwaayo saddaaka okusembayo waggulu, Ejjana, 
okusaasira kwa Allab n’okusiima kwe gye tuli. Era ekigambo kye kimu 
kyeyongera okunnyonnyolwa mu Kulaane bwe kityi: 

“Obulungi (al-Birr) ssi kwe kukyusa ebyenyi byammwe (ne 
mubyolekeza ku ludda olwa) Ebuvanjuba oba Ebugwanjuba; naye al- 
Birr y’oyo akkiriza Allab, n’Olunaku Iw’enkomerero, ne Bamalayika, 
n’Ekitabo, ne Bannabbi, n’awaayo emmaali, awamu n’okuba ng’agya- 
gala, ab’oluganda, ne bamidekwa, n’abawambe, n’omutambuze, n’abo 
abasaba, ne mu kununula abaddu, n’ayimirizaawo esswala, n’awaayo 
zaka, n’abo abatuukiriza endagaano bwe baba nga bazikoze, n’abagu- 
miikiriza mu biseera eby’obwavu obw’ekitalo ne mu bulwadde, ne mu 
biseera by’okulwana (eby’entalo). Abo be bantu aboogera amazima 
era be batya Allab.” (Baqara, 2 : 177) 

Bwe kityo, abantu abo bonna abaatuuka ku ddaala lya al-Birr mu 
kuwaayo saddaaka mu butuufu baafuna ebirungi byonna ebirala. Mu 
kukkaatiriza kino Nnabbi (Allab asse ku ye okusaasira n’emirembe) 
yagamba nti: 

“Oyo yenna ateeka aya eno mu nkola mu bulamu bwe Allab ajja 
kumuwa okutuukirira mu kukkiriza kwe.” (Nasafl, Madaariku al-TanzUl, i, 249 ) 

Mu nnaku zino, obwasseruganda n’okukolera awamu bisaanyeewo, 
so ng’ate obukyayi, empalana n’obulabe byeyongedde nnyo mu bitundu 
bya bantu nga kino kiva ku butafa ku bizibu by’abaavu. Okusobola 
okulwanyisa embeera eno enkyamu, twetaaga okulangirira kaweefube 
ow’okuwaayo saddaaka n’okugaba. Tulina okulowooza nti naffe tuyinza 
okubeera mu ngatto z’abeetaaga obuyambi. Bwe kutyo, okuwaayo sad- 
daaka eri abaavu, mu butuufu, kuba kwebaza na kulaga kusiima ebyo 
Allab by’atukoledde. Omusuufi omwatiikirivu Aziiz Mabmud Kudayi 
yatuuka n’okusaba Bakabaka beetabe mu kaweefube w’okuwaayo sad- 
daaka. Mu bbaluwa ye eri Sultan Selim Ow’okusatu yawandiika bw’atyi: 

“Okufaananako jajja wo Suleiman Omulungi eyaleetera abantu ba 
Istanbul amazzi ng’agajja mu nsulo ez’ewala (eziyitibwa Istrancalar), 
naawe oteekeddwa okuwa abaavu enku mu butiti buno obujja.” 

Okulwanyisa obwavu ne kaweefube ow’okukubiriza okusaddaaka si 
kikulu kuffe ffekka wabula kikulu ne ku bantu ab’omu maka gaffe. Nga 
bwe tutendeka abaana abato okusaala nga bakyali bato ye ngeri y’emu 
gye tuteekeddwa okutendekamu abaana baffe abato okusaddaaka n’oku- 
lumirirwa abalala. Lino tteeka lye tulina okutuukiriza ng’abaana baffe 
bakyali bato, ekitali ekyo bajja kuba nga tebasobola kusaddaaka mu 
biseera byabwe eby’obukulu. Balina okukula nga bakirina mu bwongo 
nti eby’obugagga ddala bya AUab. 

Abo abayagala okubeera abalongoofu mu Busiraamu balina obu- 
taawukana na kutoola saddaaka mu kkubo lya Allab enfuna yaabwe ne 
bw’ebeera nga si ngazi nnyo. Tulina okuyamba abo abali mu mbeera 
embi; waakiri ekyo bwe tuba tetukisobola ne tusabira basabire babeere 
bulungi. N’okubalumirirwako kyokka nakyo kibalibwa ng’ekikolwa 
eky’okusinza mu maaso ga Allab Owoobuyinza. Era tuteekeddwa oku- 
kikuuma mu bwongo nti mu biseera bino omulimo ogusinga obukulu 
mu bikolwa by’okuyamba kwe kutendeka abantu abo abagenda okukola 
mu bitongole by’okuyamba n’okuwaayo mu bitongole bino. Nga kaken- 
sa omu lumu bwe yagamba nti: 

“Enjawulo wakati w’ensi ezaakula n’ezo ezitannaba kukula kibinja 
kya bantu abayigirize.” 

Ensi erina ennyonta eri abantu ab’ekika bwe kityo. Obusiraamu bwe 
bubeera nga buli mu mbeera etiisa nga n’Abasiraamu bayigganyizibwa 
ensonga eri kubulawo bantu abayigirize ennyo. Tuteekeddwa okweggya- 
mu obugayaavu ne tubusiba ku mpagi tutandike okufuba okubeera nga 
bwe kyetaagisa okubeera Omusiraamu omutuufu. Kino kisoboka singa 
tunaaba twewaddeyo ku Iw’abantu. 

Okuteekawo ebibiina ebigabi by’obuyambi, kitandikawo okwewaayo 
kuno okwetaagisa wamu n’okuwaayo mu kuyamba. Okuteekawo ebibii- 
na ebigabi by’obuyambi kitegeeza kuwaayo byabugagga mu kuweereza 
Allab n’okukifuula eky’olubeerera. Okutuukirira kw’Obusiraamu kuso- 
bola okutuukibwako nga tuyita mu kulaga kusaasira na kwagala bitonde 

bya Allab na kyenyi ekisanyufu. Okuwaayo eby’obugagga byaffe n’obu- 
lamu bwaffe mu kkubo lya Allab, mu butuufu, kuba kwegulira Jjana. 

Eby’obugagga omuntu by’abeera nabyo n’abaana be bikwata ekifo 
kya waggulu mu kuziyiza omuntu okutambulira mu kkubo lya AUab. 
Allab Owoobuyinza alabula abantu obubenje buno n’agamba mu 
Kulaane nti: 

“Mazima eby’obugagga byammwe n’abaana bammwe bikemo, ate 
nga ewa Allab y’eri empeera ennyingi.” (Tagbaabun, 64: is) 

“Abange mmwe Abakkiriza! Temuleka mmaali yammwe 
(eby’obugagga) wadde abaana bammwe ne bibakyusa okubajja ku 
kujjukira Allab; abo abakola bwe batyo bo beebo ab’okufaafaagani- 

rwa.” (Munaaflquuna, 63 : 9) 

“Kale mutye Allab nga bwe musobola (mwewale obusungu bwe) 
muwulire era mugonde era muweeyo ekyo kye kirungi eri emyoyo 
gyammwe; omuntu oyo aba awonyezeddwa omululu gw’omwoyo gwe 
abo be b’okwesiima.” (Tagbaabun, 64 : 16) 

“Bwe muwola Allab ebbanja eddungi, ajja kulibakubisizaamu 
emirundi ebiri era abasonyiwe ebyonoono byammwe, kubanga Allab 
asiima era waakisa.” (Tagbaabun, 64 : i7) 

Nga bwe kitegeerekeka mu aya ezo waggulu, okusinziira ku 
Busiraamu omwavu n’omunafu bikemo eri omugagga mu ngeri y’oku- 
tuukiriza obuvunaanyizibwa bwabwe (okuwaayo ebbanja lyabwe) oba 
nedda. Enzigi z’eggulu zijja kubeera nzigule eri abagagga olw’edduwa 
z’abaavu. Olw’okugaba, eby’obugagga tebikkirizibwa kubeera katoffaali 
ka kansa mu mubiri gw’omuntu. Bwe kityo, ebibiina ebigabi by’obuyam- 
bi bifo bya kijjukizo bya kusaasira era ebifo ebisinga obulungi saddaaka 
mwe zigabirwa. Ebibiina ebyo lutindo oluyunga omugagga n’omwavu. 
Olw’okubeerawo kw’ebibiina ebyo n’obungi bw’ebibiina ng’ebyo, 
obukyayi n’okutamwa ebiri wakati w’abagagga n’abaavu biba tebijja 
kufuna ttaka ggyimu mwe byegiriisiza. 

Kisaana kimanyibwe nti bajjajja ffe Ba-Ottoman baatandikawo 
ebikumi n’ebikumi by’ebibiina ebigaba obuyambi. Wadde nga bingi bya- 
nyagululwa mu biseera bino, ebibiina ebigabi by’obuyambi emitwalo 
ebiri mu kakaaga mu lusanvu mu kyenda mu munaana (26,798) bikya- 

liwo era nga byeyimirizaawo byokka. Aba Ottoman, abassa Obusiraamu 
mu nkola n’obwesimbu baalaga ensi okusaasira kw’Obusiraamu oku- 
takoma. Okusaasira kuno tekwakoma ku bantu bokka wabula kwazingi- 
ramu n’obwakabaka bw’ensolo. Ebimu ku bibiina bino bikola ku bisolo 
byokka ebiba bituusiddwaako obuvune oba ebiba tebisobola kusenguka 
kugenda mu bifo we birina okubeera ng’emyezi gy’obutiti gituuse. 

Mu bigambo ebirala, ebibiina ebigaba obuyambi mwe mweyolekera 
obuYunaanyizibwa Abasiraamu bwe balina eri abantu bonna okutwalira 
awamu. Ebyo bye biva mu nzikiriza egamba nti tuteekeddwa okwagala 
ebitonde ku Iwa Omutonzi eyabitonda. Allab Owoobuyinza ebintu byon- 
na ebiyimirizaawo obulamu yabiteeka mu mikono gy’omuntu ng’omusi- 
gire ow’okumala ekiseera ekigere. Eby’obugagga, abaana, obulamu byonna 
byaweebwa omuntu ng’obwesigwa era biteekeddwa okukozesebwa mu 
kkubo lya Allab. Bwe biba bikozeseddwa mu kkubo lye, biba bijja kuleeta 
emikisa n’empeera ennungi ku Lunaku Iw’enkomerero. 

Basswababa ba Nnabbi (Allab asse ku ye okusaasira n’emirembe) 
bwe baawulira etteeka eribakubiriza okusaddaaka byonna bye baalina 
babireeta ewa Nnabbi (Allab asse ku ye okusaasira n’emirembe). Aya 
eno wammanga yabawa amaanyi ag’okuwaayo n’omutima gumu nti: 

“Tebamanyi nti Allab akkiriza okwenenya okuva mu baddu be era 
n’akkiriza saddaaka (zaabwe ze baba bawaddeyo).” (Tawuba, 9:104) 

Tuteekeddwa okumanya nti saddaaka teweebwayo mu bintu byok- 
ka. Buli kintu Allab kye yatuwa kiteekeddwa okukozesebwa mu kkubo 
lya Allab. Basswababa ba Nnabbi (Allab asse ku ye okusaasira n’emi- 
rembe) baawaayo obulamu bwabwe wamu n’eby’obugagga byabwe mu 
kkubo ly’okuyita abantu bayingire Obusiraamu. Baatuuka wala nnyo mu 
biseera byabwe basobole okusaasaanya eddiini ya Allab. Qusam bin 
Abbaasi (nga Abaasi yali taata omuto owa Nnabbi) ne Mubammadi bin 
Utbmaan (mutabani wa Kaliifa era mukoddomi wa Nnabbi) baalaga 
ekifaananyi ky’okuwaayo bwe baawaayo obulamu bwabwe basobole 
okusaasaanya Obusiraamu. Baatambula okutuuka ewala ennyo e 
Samarqand basobole okusaasaanya ekitangaala ky’Obusiraamu. 
Olw’okwewaayo kwe baakola ekitundu ekyo kyavaamu abamanyi abaa- 
tiikirivu okugeza Bukbari, Imaamu Qaasaanii, Imaamu Tirmidbi, Sbab 
^ Naqshband, n’abalala bangi. 

Okufaananako n’ebyo, okuwaayo okusinga obunene olwaleero kwe 
kussa mu nkola mu bujjuvu era n’omutima gumu Obusiraamu n’okubu- 
laga nga embeera y’obulamu. 

EMPISA Z’OKUSAASAANYA 

(OKUWAAYO ZAKA NE SADDAAKA) 

Omuntu bw’awaayo saddaaka (k’ebe ey’obuwaze oba eya kyeyagali- 
re) kintu kikulu nnyo okugiwaayo obulungi. Omuntu oyo awaayo alina 
okwebaza oyo gw’aba awadde saddaaka okuva Iw’aba ng’amusobozesez- 
za okutuukiriza obuvunaanyizibwa obumukakatako wamu n’okuba nga 
amusobozesezza okweyoolera empeera ennyingi okuva eri Allab. Mu 
ngeri y’emu omuntu awaddeyo zaka oba saddaaka akuumibwa obutafu- 
na mitawaana na butyabaga olwa zaka oba saddaaka eyo, era bimufuu- 
kira engabo emutaasa emuwonya okutya n’okweraliikirira. 

Kulaane etusomesa empisa ennungi omuntu z’alina okwolesa 
ng’awaayo saddaaka: 

“Abange mmwe Abakkiriza! Temwonoona saddaaka zammwe nga 
muyita mu kulaalaasa (be muba muziwadde) oba okunakuwaza, ng’oyo 
asaasaanya eby’obugagga bwe abantu bamulabe (asaddaaka ka bandabe) 
naye nga takkiriza Allab n’Olunaku Iw’enkomerero. Ekifaananyi kye 
kiringa eky’olwazi oluseerera okuli enfuufu, enkuba ey’amaanyi n’eru- 
tonnyako n’eruleka nga Iwereere (lutukula). Tebalina kye basobola 
mw’ebyo bye baapakasa. Ate Allab talunngamya bantu abo abatakkiri- 
Za.” (Baqara, 2 : 264). 

Aya eno bw’eba etukuutira okuwaayo saddaaka oba zaka era etuso- 
mesa bulungi engeri gye tuteekeddwa okubeera abeegendereza engeri 
gye tubiwaayo. Mu bigambo ebirala, singa abawaayo bayisaamu amaaso 
mu be bawa oba ne bamenya emitima gyabwe olw’ebigambo oba ebiko- 
Iwa ebibi bye baba bakozesezza, AUab okuwaayo okwo kwe baba bakoze 
takubalaamu kantu. Omuntu bw’ayamba omulala teyandisuubidde 
mpeera yonna eva eri gw’ayambye era okuyamba kwe kwandikoleddwa 
ku Iwa Allab Yekka. Abu Dbarri anyumya nti Omubaka wa Allab (Allab 
asse ku ye okusaasira n’emirembe) yagamba nti: 

“Waliwo ebiti by’abantu ba mirundi esatu AUab b’atajja kwogera 
nabo Ku Lunaku Iw’okuzuukira wadde okubatunulako oba okubaso- 

nyiwa era nga bagenda kubeera n’ebibonerezo ebiruma”. Kino Omubaka 
wa Allab (Allab asse ku ye okusaasira n’emirembe) yakiddinngana emi- 
rundi esatu. Abu Dbarri kwe kugamba nti: ‘Abo bambi baalemwa era ne 
bafiirwa; abantu bano be baliwa, Omubaka wa Allab? Nnabbi kwe 
kumugamba nti: ‘Bano be: Omuntu oyo awalula ekitundu ekya wansi 
eky’engoye ze (nga kino akikola Iwa kweyagala), omuntu oyo alaalaasa 
gw’akoledde ekirungi, n’oyo atunda ebyamaguzi ng’ayita mu kulayira 
naye nga by’alayira si bituufu.” (Muslim, imaan, i, I92) 

Bino byonna bitulaga nti abo abateeka obukwakkulizo ku be bawa 
saddaaka oba ne balaalaasa abaavu be baba bawadde n’abo ababakosa 
mu ngeri gye bawuliramu, Allab ajja kubabonereza. Na bwe bityo ebi- 
tendo bino ebibi mazambi manene mu kuwaayo saddaaka. 7\Jlah atu- 
nuulira emitima gy’abantu era n’agipima era nga Ruumi bwe yagamba, 
“Waayo okubeerawo kwo n’eby’obugagga byo mu mirimo egy’okusad- 
daaka osobole okwefuga emitima gy’abantu. Edduwa eziva mu mitima 
gyabwe nga bakusabira zijja kwakaayakanya entaanayo ekutte enzikiza.” 

Okusinziira ku Ruumi, abaavu kakisa kalungi abagagga ke bayinza 
okukozesa okulaga okusiima kwabwe eri Allab. Nga Allab bwe yabawa 
ebyengera nabo basobola ekyo okukiraga nga bayita mu kuwa abaavu. 
Bwe batyo bwe basobola okukuuma emitima gy’abaavu nga tegyennyise: 

“Nga omusabiriza bw’ali endabirwamu weegendereze! Omukka 
gw’ossa gwonoona mu maaso g’edabirwamu.” (Mesa, 2748) 

Abaavu ze ndabirwamu z’ebyengera bya Allab, (Mesa, 2748) okuva 
abaavu Iwe boolekeza ebyenyi byabwe eri abantu abo abaagala okugaba 
nga babawa omukisa okuwaayo ku Iwa AUab, abaavu mu butuufu be 
bateekateeka ekkubo ery’abagagga ery’okwesiima. Kuno kw’ogatta nti 
abaavu batandika okwagala n’okuwa abagagga ekitiibwa olw’obugabi 
bwabwe. Mu ngeri eyo, okusaasira n’omukwano ebibeera mu mitima 
gy’abaavu n’abagagga byeyongera okutinta. 

Okubissa mu bigambo ebirala, Allab yafuula abaavu endabirwamu 
abagagga mwe balabira okugaba kwabwe. Ruumi ayogera ku nkomerero 
embi ey’abagagga abo abalina emitima emibi n’agamba nti: “Abagagga 
abalina emitima emirungi abo abaafiirwa okubeerawo kwabwe olwa 
Allab baafuuka okweyoleka kw’obugabi bwa Allab. Bwe baamala okufu- 
na omugabo mu kugaba okutukuvu baasaanyaawo okubeerawo kwabwe 

mu kugaba okutukuvu. Abagagga be bajja okubeera abaavu mu myoyo 
okuggyako abo abatateeka birowoozo ku bya kufuna bya nsi eno. 
Obugagga bwabwe obulabika ku ngulu buli bifaananyi bufaananyi 
eby’embeera zino embi. Abantu bano be bantu abatafaayo ku bintu nga 
bwe biri era abatalina myoyo. Tobasemberera kubeera ba mukwano; 
tokasuka magumba ku bifaananyi bya mbwa!” 

“Abantu abo baddu eri ebyo bye baagala. Tebalina kye bamanyi ku 
nnyonta entukuvu.” 

Ruumi atulabula obutagezaako kukola mukwano ku bantu abo 
n’agamba nti: “Toteeka sowaane ya mmere mu maaso ga muntu mufu. 
Abantu bwe batyo (abakodo) bajja kubeera abasabiriza abatalina ke bali- 
na ku Lunaku Iw’enkomerero. 

Omusuufi omwavu ayagala omugaati oyo kyennyanja ekiri ku luka- 
lu. Alina ekifaananyi kya kyennyanja naye adduka okuva mu nnyanja. 
Ayagala Allab naye Iwa kufuna: Omutima gwe teguli mu mukwano 
n’Obulungi bwa Allab n’Ebirungi bye.” (Mesa, i, 2750 - 55 ) 

Nga tuwumbawumba, tetuteekeddwa kubuzaabuzibwa ne tuva ku 
birungi ebiri mu Lunaku Iw’enkomerero nga tulimbibwalimbibwa 
eby’okwewunda kw’oku nsi okugeza ng’okufuna emmere ennungi 
n’eby’okunywa ebirungi. Bwe tuba tetwagala kufiirwa ku Lunaku Iw’en- 
komerero tuteekeddwa abanaku okubeetoolooza n’okugaba kwaffe. 

Omusingi omulala okuzimbirwa okugaba saddaaka kwe kugigaba 
mu kyama, amakulu, obutayatuukiriza abantu abo abaafunye saddaaka. 
Abaavu bwe babawa saddaaka mu Iwatu, ensonyi ziba zijja kubaggwaa- 
mu olwo bwe wayitawo ekiseera okusabiriza bagufuule muze olwo 
bafuuke abagayaavu. Mu ngeri eyo eby’okwagala okukola baba bajja 
kubivaako. Eky’okubiri, okuwaayo mu Iwatu kuwaga omuntu agaba 
okutandika okweraga n’okwemanya. N’olw’ekyo, okugaba saddaaka mu 
kyama kirungi eri oyo gwe bawa n’oyo awaayo. 

Wabula, ebiseera ebimu, olw’okwagala okukubiriza abalala okuwa 
saddaaka, omuntu ayinza okugaba mu Iwatu asobole okufuuka eky’oku- 
labirako eri abalala. Mu ngeri eyo, abantu ba bulijjo baba bajja kugobe- 
rera ekikolwa kye eky’ettendo. N’olw’ekyo Kulaane egamba nti: 

“Bwe mwolesa saddaaka zammwe ekyo kirungi; naye bwe muba 
muzikwese ne muziwa abaavu ekyo kye kisinga obulungi; Allab ajja 
kubaggyako ebimu ku bibi byammwe. Era Allab Amanyi byonna bye 
mukola.” (Baqara, 2 : 271) 

Abannyonnyozi ba Kulaane mu aya eyo baggyamu nti okugaba 
okwalaalikibwa (zaka) yo erina okuweebwayo mu Iwatu, naye okugaba 
okwa ssunna (saddaaka) kwo kulina kukolebwa mu kyama. 

Engeri esinga obulungi mu kuwaayo kwe kuwaayo n’omukono ogwa 
ddyo omukono ogwa kkono ne gutuuka obutamanya ku kuwaayo kuno. 
Nga badiisi bw’ekirambika, Abantu abaagala okugaba bwe batyo bajja 
kubeera wansi w’ekisiikirize kya Namulondo ya Allah ku Lunaku Iw’okula- 
mula. Bakadde baffe ab’edda nabo beeyisa nga bwe batyo ku bikwatagana 
n’okugaba. Mu kiwanduko ekyateekawo ensawo ye, Sultan Omuturuuki, 
Fatib Omuwanguzi, yateekawo obukwakkubzo buno wammanga: 

“Nze Sultan Fatib Mobammed, omununuzi wa Istanbul, mpaddeyo 
amaduuka gange agasukka mu kikumi mu asatu mu mukaaga (136), ge 
nnateekawo nga gava mu ntuuyo zange, nga ensawo ey’okuyamba 
n’obukwakkubzo buno wammanga: 

Mu ffumbiro erya ssupu lye nnazimba mu kizimbe ekiri okumpi 
n’omuzikiti, bannamwandu b’abazira abo abaafiira mu ntalo z’eddiini 
n’abaana baabwe, n’abaavu b’omu Istanbul bajja ku li i s ibwa. Wabula abo 
abatasobola kujja mu flfumbiro ly’enva okunona emmere yaabwe olw’en- 
songa emu oba endala, emmere yaabwe bajja kugibatwalba mu mukebe nga 
gusaanikiddwaako ate ng’obudde bukunidde (mu nzikiza) olwo basobole 
obutayisibwamu maaso mbu kubanga emmere bagijja mu ya saddaaka.” 

Nga bwe kirabika obulungi mu kiwandiiko kino, Sultan Fatib yeeyi- 
sa mu ngeri esembayo okubeera ey’obwegendereza okukuuma n’okuwa 
omwavu ekitiibwa, era n’ateekawo amateeka agaali ag’okusobozesa oku- 
tuukiriza ekigendererwa ekyo. Abantu ba Kabaka abnga oyo tebaabna 
kirala wabula okweyisa nga ye. Baayinzanga okuteeka ssente za saddaaka 
mu mabaasa mu mayinja aga saddaaka (amayinja ago gaabeerangamu 
ebitub waggulu wa go abasaddaaka basobole okuyisaamu saddaaka oku- 
zisuula mu nda olwo abaavu ne batwala ssente awo wonna we baazee- 
taagiranga). Amayinja gano baagateekanga mu mizikiti ng’omwavu 
atwala ssente awatab kumala kwemalamu. 

_ 

Eno ye ntikko ey’empisa ennungi, okuva omugagga Iw’ataalinanga 
kumanya oyo eyafunanga saddaaka so nga n’abaavu tebamanyanga ani 
eyabanga abawadde ssente. Mu ngeri eyo abagagga bakugirwa obuteeya- 
galira ku baavu n’abaavu ne bakugirwa obutawulira bbanja eri oyo aba 
abawadde. 

Ekigendererwa ekikulu mu ddiini oluvannyuma Iw’okukkiriza Allab 
kwe kufuna abantu abalina empisa ennungi era nga bategeera nnyo 
n’okuteekateeka ekibiina ky’abantu ekirungi. Ekibiina bwe kityo ekituu- 
kiridde kisoboka okubeerawo emitima gy’abantu abakirimu nga girina 
ekisa era nga gifaayo, ekintu ekisobola okubatuusa ku kuwaayo saddaaka 
eya kyeyagalire awamu n’eyo ey’obuwaze (zaka). 

Tuwangaalira mu Bwakabaka bwa Allab nga n’ebintu bye tuba 
nabyo tubifuna Iwa kusaasira kwa Allab. Abo abagayaala okukola ebiko- 
Iwa eby’okusinza ebyetaaga okuwaayo ssente, baba tebakimanyi nti buli 
kintu kya Allab Oyo gwe bagezaako obuddiza byabugagga bye. 

Omukwano gukula Iwa kwewaayo mu kkubo lya mwagalwa. Omuntu 
ayagala munne yeewaayo n’afuririra oyo gw’ayagala nga kino kisinziira ku 
ddaala ly’omukwano oguli wakati awo. Ebiseera ebimu omuntu ayagala 
munne ayinza n’okuwaayo obulamu bwe asobole okusanyusa gw’ayagala. 
Okuva saddaaka Iw’eweebwayo ku Iwa Allab, Allab agamba mu Kulaane 
nti Ye y’atwala saddaaka ng’ayita mu mikono gy’omwavu: 

“Abaffe tebamanyi nti Allab y’akkiriza okwenenya okuva mu 
baddu be era n’atwala ne saddaaka (ze baba bawadde), era (nti) ddala 
Allab Ye Musonyiyi Omusaasizi ennyo.” (Tawuba, 9 :104) 

Olw’okukkaatiriza ensonga y’emu Nnabbi (Allab asse ku ye okusaa- 
sira n’emirembe) agamba nti: 

“Awatali kubuusabuusa, omuntu bw’awaayo saddaaka, Allab y’asoo- 
ka okugifuna ng’omwetaavu tannaba kugifuna, oluvannyuma n’agiwa 
omwavu.” (Munawii, Kanz al-Haqaaia) 

N’olw’ekyo, ekintu ekikulu mu kugaba kwe kuba ng’ekintu ekiga- 
biddwa kiweereddwaayo mu bwesimbu na ku Iwa Allab. Abantu abo 
abawaayo saddaaka tebateekwa na kamu kweyagalira oba kuwulira nga ba 
waggulu okusinga abo abaganyulwa mu bintu ebyo bye bawaddeyo (abaa- 
vu oba abeetaavu); tebateekeddwa kusuubira bantu abo be bawadde 

kubeebaza oba kubasiima. Endowooza eyo eteri ntuufu eba ejja kusangu- 
lawo empeera ezandivudde mu kugaba. Wabula ate abo abawaayo be ban- 
dibadde balina okwebaza abo be baba bawadde saddaaka. Eno y’engeri 
yokka 7\Jlah gy’aba ajja okukkiriza okusinza kwaffe okuli mu kuwa sad- 
daaka. Aya eno wammanga eyogera ku bikolwa eby’okugaba ebya Ali ne 
Eatuma etuyigiriza empisa ze twandigoberedde: 

“Ne baliisa emmere, olw’okwagala Allab, omunaku ne mulekwa 
n’omuwambe, (nga bwe babagamba nti) ‘mazima ffe tubaliisa Iwa 
kunoonya kusiima kwa Allab, tetubeetaagamu mpeera wadde okwe- 
baza. Ffe tutya, okuva ewa Katonda waffe, Olunaku oluzibu ennyo era 
olugenda okutideeta okufuma (mu maaso)’. Olwo Allab n’abakingiri- 
za (n’abataasa) obubi bw’Olunaku olwo, era n’abawa okutangalijja 
n’essanyu.” (Insaan, 76 : 8 - 11) 

Abagaba bwe babeera n’omutima omulungi, abo be bawa saddaaka 
nabo baganyulwa mu ngeri gye baba bawulira. Ebigendererwa byabwe 
ebirungi n’obwesimbu bibbulukukira mu mitima gy’abaavu. Bwe baba 
nga ddala babadde tebasaanidde saddaaka gye bafunye, bakyusa embee- 
ra zaabwe embi. Ekyafaayo kino Nnabbi (Allab asse ku ye okusaasira 
n’emirembe) kye yayogera kituwa ekifaananyi eky’okyuka kuno okuva 
mu mbeera embi okudda mu nnungi: 

Omubaka wa AUab (AUab asse ku ye okusaasira n’emirembe) 
yagamba nti: “Omusajja omu yagamba nti yali agenda kubaako ne 
ky’awaayo nga saddaaka. Yafuluma ne kye yali agenda okuwaayo mu 
saddaaka naye n’akiwa omubbi nga tamutegedde. Enkeera abantu baa- 
mugamba nti saddaaka ye gye yawaayo yagiwa mubbi. (Bwe yawulira 
ekyo) kwe kugamba nti: “Ayi Allab! Amatendo gonna gago. Nja kudda- 
mu mpeeyo saddaaka endala.” N’era yafuluma ne saddaaka naye n’agiwa 
malaaya nga tategedde. Enkeera abantu kwe kumugamba nti saddaaka 
ye gye yali awaddeyo ekiro yali yagiwadde malaaya. Omusajja yagamba 
nti: “Ayi Allab! Amatendo gonna amajjuvu gago. Saddaaka yange 
nagiwadde malaaya. Nja kuwaayo saddaaka endala.” Bw’atyo yafuluma 
ne saddaaka ye naye era nga tagenderedde n’agiwa omuntu omugagga. 
Enkeera abantu baamutegeeza nga saddaaka ye bwe yali agiwadde 
omuntu omugagga. Omusajja ono kwe kugamba nti: “Ayi Allab! 
Amatendo amajjuvu gonna gago. Saddaaka zange naziwadde mubbi, 
malaaya na muntu mugagga.” 01uvannyuma ne wabaawo eyamugamba 

nti, “Saddaaka gye wawadde omubbi eyinza okumuyamba n’alekayo 
okubba, ate gye wawadde malaaya eyinza okumugaana okwetaba mu 
kukola obwa malaaya (okwenda), so nga eyo gye wawadde omusajja 
omugagga eyinza okumuyamba n’agifunamu essomo olwo eby’obugagga 
bye Allab bye yamuwa n’abisaasaanya mu kkubo lya Allab.” (Bukbari, zakat, 
ekitabo 2, ekitundu 24, namba 502) 

Kisanyusa nti amakulu ga badiisi eno gabbulukukira mu bintu ebya- 
gwawo mu bulamu bwa mukwano gwa AUab omu eyayitibwanga Saami 
Efendi, nga kyanyumizibwa Muusa Efendi ekyali bwe kityi: 

Olunaku lumu waliwo omuntu eyakuba mmotoka mwe twali 
omukono, era bwe twayimirira n’agamba bw’atyi: 

Hadji, taata mpaayo ku ssente ku Iwa Allab ngulemu ssigala. 
Mikwano gya Saami eky’okuwa omusajja ssente agulemu sigala tebaakya- 
gala. Wabula ye Seeka waffe yagamba nti: engeri gy’asabye obuyambi 
kirungi okubumuwa. Omusajja omwavu, bwe yalaba empisa bwe zityi, 
kwe kubagamba nti yali akyusizza ekirowoozo, era nga yali agenda 
kugula mugaati mu kifo kya sigala. Olwo n’agenda ng’ali mu ssanyu 
eppitirivu. 

Olw’okwagala okumanya, omu ku banne ba Seeka yagoberera omu- 
sajja alabire ddala kye yali agenda okukozesa ssente. Naye ekyamwewuu- 
nyisa, omusajja yatuukiriza kye yali alagaanyisizza era ssente n’azigula- 
mu mugaati. 

Kino kifaananyi ekyogera ekiraga saddaaka eba eweereddwaayo ku 
Iwa Allab ng’era kye kigiweesezzaayo kyokka, engeri gy’eyinza okukyu- 
saamu emitima gy’abo ababa bagifunye. N’olw’ekyo, bwe tuba tuwaayo 
saddaaka tulina okwenoonya mu mitima gyaffe okusinga omuntu aga- 
nyulwa mu kugaba kwaffe. 

Katonda wange! Nkusaba ofuule okusaasira kwo okutalina kkomo 
nga lye ggwanika ly’emitima gyaffe ery’olubeerera. 





EBYETAAGISA MU KUTOOLA ZAKA 

Zaka ku by’obugagga erina obukwakkulizo butaano (5): 

1. Okubeera Omusiraamu, omulamu w’omutwe (atali mulalu), obwa- 
na bwa boobwe (ssi muddu), okuweza emyaka egy’obukulu. 

2. Okubeera n’eby’obugagga ebisukka mu niswab ebisinga mu 
byetaagisa okumala ebyetaago eby’obulamu (ennyumba, emme- 
re, emmotoka, n’ebirala) okumala omwaka omulamba. 

3. Ebintu omuntu by’alina biteekwa okubeera nga byeyongera 
ebbeeyi. 

4. Okubeera nga biyiseeko omwaka nga tugoberera embalirira 
y’omwezi. 

5. Okubeera n’obwannannyini obutuufu ku bintu oba eby’obugagga. 

Eby’obugagga ebikakatamu zaka: 

Ekigero ekitandikirwako okuwaamu zaka kikyuka okusinziira ku 
bintu omuntu by’alina era ekipimo kino mu ndiga n’embuzi zibeera 
amakumi ana (40); mu nte amakumi asatu (30) ate mu nngamiya ttaano 
(5). Okuwa zaka mu zaabu, alina kupima waakiri gulaamu kinaana 
mw’emu (81) ate mu ffeeza omuwendo gubeera gulaamu ebikumi bitaa- 
no mu nkaaga mw’emu (561). Omuntu bw’aweza omuwendo guno aba 
ateekeddwa okuwa zaka nga bw’erambikibwa mu bitabo by’amateeka 
g’Obusiraamu. 

Abantu abafuna ku zaka: 

Allab Owoobuyinza annyonnyola bulungi ebiti by’abantu abo 
abafuna zaka. 

“Mazima saddaaka (zaka) z’abo bokka abaavu n’abanaku, n’abo 
abazikolako, ne mu kusikiriza emitima gy’abo abasikirizibwa 
Obusiraamu ne mu kununula abaddu, n’abo abali mu mabanja, ne 
mu kkubo lya Allab (abalwanyi), n’omutambuze; nga kiragiro okuva 
eri Allab; Allab Amanyi byonna, Mugezi.” (Tawuba, 9: 60 ) 

I. Omwavu: Okusinziira ku Busiraamu buli muntu atalina byabu- 
gagga ebisobola okuweebwamu zaka oyo abalibwa nga mwavu. 
Bw’atyo omuntu oyo atasobola kuwa zaka aba asobola okugiwee- 
bwa. Abantu ab’ekika ekyo ne bwe babeera nga balina omulimo 
gwe bakola bafuna zaka okusinziira ku byetaago byabwe. 

_ 

2. Abanaku: Okusinziira ku Busiraamu abantu abo abatalina 
mmere ebamala okuyita mu lunaku abo bayitibwa banaku 
(masikiini). Abeetavu ab’ekika ekyo bawangaalira mu bwavu 
obungi ennyo okugeza abantu abatalina we babeera. 

3. Abakunngaanya zaka ababeera abakozi b’eggwanga. 

4. Abo emitima gyabwe egisikirizibwa (eri amazima). 

5. Abaddu: zaka eyinza okuweebwa abaddu baziwe bakama baa- 
bwe basobole okwenunula okuva mu buddu. Wabula olwaleero 
tewali baddu bafugibwa mu mateeka. 

6. Abo abalina amabanja agabali mu bulago era abo be bantu aba- 
lina amabanja agasinga eby’obugagga bye balina. 

7. Abo abali mu kkubo lya Allab nga mwe muli abalwanyi abalwa- 
nira mu kkubo ly’Obusiraamu, abayizi, n’abo ssente be zig- 
gwaako nga bali mu lugendo Iwabwe olubatwala okulamaga 
olw’e Makka. 

8. Abatambuze: Bano be bo ababa baggweereddwaako ssente nga 
bali mu lugendo ne baba nga balekeddwa nga tebalina buyam- 
bi. Abantu ab’ekika ekyo bayinza okuganyulwa mu zaka ne bwe 
baba nga bagagga ewaabwe gye baava. 

Ku ludda olulala, waliwo abantu abamu abatateekeddwa kuweebwa 
zaka. Omuntu takkirizibwa kuwa zaka taata we, maama we, bajjajja be, 
mutabani we oba muwala we. Ab’oluganda olw’okumpi baweebwa kuva mu 
saddaaka ndala. Abagagga n’abatali Basiraamu nabo tebaweebwa zaka. 

Usbur: Zaka ku birime: 

Abalimi bateekwa okuwa zaka ku birime byabwe. Okusinziira ku 
mateeka g’Obusiraamu nga bwe gannyonnyolwa Ababanafi, omulimi 
alina kuwa kimu kya kkumi mu birime buli kiseera Iwe bikungulwa. 
Singa ettaka okulimirwa ebirime nga lisobola okukungulwamu emirundi 
egisukka mu gumu, zaka erina okuweebwayo buli mulundi Iwe wabee- 
rayo okukungula. Omuntu asalirawo oyo aba agudde eddalu oba abala- 
birira emmaali y’omuntu eyaakafa balina okuwaayo usbur mu birime 
byabwe. Wabula, usbur esasulwa ku bintu ebirwawo era ebiterekebwa 

okugeza enngano era tetoolebwa ku bintu ebyanguwa okuvunda okuge- 
za ebibala n’enva endiirwa. 

Ettaka bwe liba nga lifukirirwa n’ebintu eby’obutonde okugeza emig- 
ga oba enkuba omuwendo gwa usbur gubeera kimu kya kkumi (I/IO) 
eky’ebirime ebiba bikunguddwa. Wabula, omulimi bw’abeera ng’alina 
kusasula ssente asobole okufukirira ebirime, olwo aba alina kuwaayo kimu 
kya makumi abiri (1/20) eky’ebirime ebiba bikunguddwa. Usbur esasulwa 
okuva mu birime byonna era ssente ezaakozesebwa mu kulima tezisali- 
bwako okuva ku muwendo gw’ebirime nga tuwaayo zaka. 

Singa usbur esasuddwa okuva ku birime waba tewali kyetaagisa ate 
kutoola usbur ku bintu ebikolebwa oba ebiva mu kirime. Okugeza ebiri- 
me oba empeke ezikolebwamu butto (bw’omala okuwa usbur mu mpeke 
ate oba tokyawadde mu butto avaamu). 

Usbur eweebwayo ng’ebirime bimalidde ddala okukungulwa. Bwe 
biba tebinnaba kukunngaanyizibwa omuntu aba talagirwa kuwaayo 
zaka. Wabula, omuntu ayinza okusasula mu kiseera ekiri okumpi 
n’okukungula ng’ebirime byengede. 

Singa omuntu aggyayo ebirime ebimu ng’ekiseera ky’okukungula 
tekinnaba, ateekwa okubisasula oluvannyuma. Okugeza singa omuntu 
aggyeeyo kilo z’entende kkumi, aba alina okusasula kilo emu oba oku- 
singawo eya zaka ng’okukungula okujjuvu kutuuse. 

Saddaaka zino ez’ebika byonna ziraga nti Obusiraamu tebuleka 
mwavu n’omwetaavu kusigala mu mikono gy’amateeka. Omuntu yee- 
taaga okuwaayo ssente zino ng’ekitundu ku kusinza Allab. Mu ngeri 
eno, Obusiraamu bwagala okuteekawo embeera za bantu ezipima obu- 
lungi era ezitambulira ku bwenkanya. 









Okulamaga Olw’e Makka 


Kikolwa kya kusinza eri omuntu kinnoomu n’eri abantu bonna 
okutwalira awamu ekizza emitima obuggya. 








"Mulimu obubonero obunnyonnyofu (okugeza) ekifo Buiayimu we 
yayimirira; era omuntu agiyingira abeera mirembe; n'okuiamaga 
okugenda eri Ermyumba buvunaanyizibwa abantu bwe baiina oku- 
tuukiriza oiwa Aiiab, eri oyo aba asobodde okutuuka gy'eri; naye 
oyo awakanya mazima ddaia Aiiab mugagga taiina kye yeetaaga 
eri ebitonde." (Aali Imraan, 3 : 97) 







Okulamaga y’empagi y’Obusiraamu ey’okutaano era gwe mulimu 
ogukyagenda mu maaso nga guzza obuggya emitima gy’abakkiriza 
okuva ku Nnabbi eyasooka Adamu (emirembe gibeere ku ye) okutuuki- 
ra ddala ku Nnabbi asembayo Mubammadi (Allab asse ku ye okusaasira 
n’emirembe). Kuno kusinza okulungi era okweyagaza okutureetera oku- 
manya ekyama ekiri mu bigambo “Fa nga tonnafa”. 


Okulamaga ssi kintu kipya eddiini y’Obusiraamu kye yagunjaawo. 
Eddiini y’Obusiraamu okujja okulamaga olw’e Makka kwali kwasimba 
dda amakanda. Wabula Abawalabu baali baakukyusa nga bakufudde 
mukolo gwa buseegu. Ekika ky’Abakulayisbi, ekyali kirina enkizo ku 
bika bya Abawalabu ebirala, bo baasinzizanga ku Ka’aba nga bambadde 
mu ngeri yaabwe eya bulijjo. Wabula byo ebika ebirala abakyala n’abaa- 
mi emikolo gy’okusinza ku Ka’aba n’okugyetooloola baagikolanga bali 
bukunya nga bwe baazaalibwa. Gwabeeranga mutawaana gwa 
Bakulayisbi okubawa engoye ez’okwebikkako n’okwambala. Kino bwe 
bataakikolanga ng’abagenyi bajja kumalako emikolo nga bali bwereere. 
Era abantu bano baasalanga ebisolo ebya saddaaka omusaayi gwabyo ne 
bagusaasaanya ku bisenge bya Ka’aba, ate mu kifo ky’okukozesa ennya- 
ma eno esaddaakiddwa mu bintu ebizimba bo baayokyanga njokye 
n’esirikka. Obusiraamu bwe bwajja bwasangulawo ebikolwa ebibi 
Abawalabu bye baakoleranga mu kulamaga wamu n’okuwanuuza oku- 
lala kwe baalina. Mu Busiraamu, ensonga enkulu eri mu bikolwa 

- 

eby’okusinza, kwe kujjukira n’okutendereza Allab, okusaba okusonyiyi- 
bwa, n’okugulumiza ebigambo Bye. Obusiraamu bwe bwagogola bijja ne 
bugiggyamu okuwanuuza kw’Abawalabu kwe baali bagigattiseemu, ne 
bugirongoosa ne bugizza mu kkubo ettuufu nga bwe yabeeranga oku- 
sooka mu mbeera entukuvu. 

Okulamaga kulimu ebirungi bingi eri Omukkiriza wano ku nsi ne 
mu bulamu obw’oluvannyuma. Okusaasira kwa Allab okutaggwaawo 
kweragira mu biseera by’okulamaga ku ttaka lino ettukuvu (ery’emizi- 
zo). Abasiraamu bonna abo abeetooloddwa okusaasira kwa Allab n’oku- 
sonyiwa kwe beesanga bali mu kibangirizi ekijjudde omukwano n’ekitii- 
bwa olwo ne bateekawo embeera y’obwasseruganda wakati waabwe. 

Nga tuyita mu kulamaga, tufuna okuyiga mu kwewaayo kwa 
Bannabbi Bulayimu (emirembe gibeere ku ye) ne Ismaaila (emirembe 
gibeere ku ye) ne tutegeera obwesigwa obw’amaanyi bwe baalina mu 
Allab. Nga bwe kyogerwa mu Kulaane, Bulayimu bwe yalagirwa okusala 
omwana we ku Iwa Allab, yakkiriza okusalawo kwa Allab. Mu ngeri 
y’emu, Ismaaila (emirembe gibeere ku ye) yakasuukirira Sitaane amayin- 
ja, Sitaane bwe yali emusendasenda agyemere kitaawe era amubuleko 
awone okusalibwa. Nga tuli mu buwufu bwe bumu obwa Ismaaila eya- 
kasuukirira Sitaane amayinja, naffe twandiyigidde ku kino ne tukasuuki- 
rira bye twagala n’emyoyo gyaffe bye gyegomba wamu n’obwagazi 
bw’emitima gyaffe amayinja. Nga Ismaaila bwe yakuba Sitaane, naffe 
tulina okulwanyisa okwagala kwaffe okutaliimu n’okweraga. Hijja eno 
luba lukunngaana olunene olw’abantu okuva mu nsi ez’enjawulo ne 
langi ez’enjawulo, nga kino kitujjukiza Olunaku Iw’okulamula, abantu 
mwe bajja okukunngaanira mu kkooti ya Katonda nga tewali kusosola 
mu langi oba amawanga. Embeera eno ey’entiisa ejja kuggyawo enjawu- 
kana z’amawanga n’ensibuko z’abantu, abantu bonna ebafuule aboolu- 
ganda, efuule enkolagana mu kukkiriza nga y’amaanyi okusinga enkola- 
gana endala zonna. 

Mu bijja, Abasiraamu bonna bambala engoye enjeru ezitali ntunge 
nga zidda mu kifo ky’engoye zaabwe ze bambala bulijjo. Kano kabonero 
akalaga okwawula omwoyo ku kyambalo ky’eby’obwagazi bw’omutima 
n’okulinnya kw’omwoyo ne gubeera waggulu w’obunafu bwonna, 
h n’ebyetaago by’omubiri ebinyoomebwa era ebikkakkanya omuntu. 

Ekifo emikolo gya hijja we gikolerwa nakyo kirina ekifo kya nkizo 
mu bulamu bw’Abasiraamu. Bino bifo bitukuvu mu ngeri y’emikisa gya 
Allab ne mu ngeri y’eby’omwoyo, n’okusinza Allab ate n’okuba n’obu- 
bonero Obutukuvu. Mu bifo bino, omuntu buli kiseera ajjukizibwa ekisa 
kya Allab ekitabna kkomo n’emikisa gye egitaggwaawo. Kulaane 
ennyonnyola obutukuvu bw’embeera eno ng’obubonero bwa Allab era 
ng’ebifo bya Allab ebitukuvu. 

Ekigendererwa ekirala ekiri mu kulamaga olw’e Makka (okukola 
bijja), kye ky’okuba ng’omulamazi abeera mu mbeera y’emu nga 
Bassswababa ba Nnabbi (Allab asse ku ye okusaasira n’emirembe) ne 
Nnabbi yennyini gye yabeerangamu mu bifo bino ebitukuvu. Ettaka lino 
ettukuvu eryayozebwa amaziga g’abo abaagala Allab okuva ku Adamu 
(emirembe gibeere ku ye) okutuuka ku Mubammadi (Allab asse ku ye 
okusaasira n’emirembe) lyebulunguddwa ebijjukizo bingi ebya Bannabbi 
ab’ebitiibwa, okusaasira kwa Allab kubeere ku bo, n’abagoberezi baabwe. 
Abo bonna abatuukiriza emikolo gya bijja baba bali mu buwufu bwa 
bantu bano abatukuvu. 


Mu ttaka lino ettukuvu, tujjukira esswala za Bannabbi abaasooka 
nga Bulayimu (emirembe gibeere ku ye) eyagamba nti: 

“Katonda waffe! Tufuule ffembi Abasiraamu (abeewaayo ku 
lulwo) ne mu zzadde lyaffe (oteekemu) ekibiina ekyewaayo ku lidwo, 
era otidage emikolo gyaffe gyonna (egya bijja) okkirize okwenenya 
kwaffe; kubanga mazima Ggwe okkiriza okwenenya (kw’abaddu bo) 
era Omusaasizi ennyo.” (Baqara, 2 :128) 

Mu ngeri eno, tuddamu essaala ze zimu nga ze baasaba ne tufuna 
emikisa okuva ewa Allab ng’okusaba kwaffe kukkirizibwa. 

Abasiraamu bulijjo babeera beegomba nnyo okukyalako mu bifo 
bino ebitukuvu. Abatontomi baawandiika ebitontome ebisinga obulungi 
ku ttaka lino. Omu ku bo yab ayogera ku mpewo y’okumakya n’agamba 
nti: 


Mpewo ggwe ey’okumakya! Olunaku lumu bw’oyitanga mu nsi 
entukuvu, twala ebiramuso byange eri Nnabbi ow’abantu n’amajinni. 


Abo bonna abaab batasobola kukyalira bifo bino basindikanga ebi- 
ramuso byabwe nga bakozesa empewo. Baasibulanga abo abagenda oku- 

- 

lamaga nga babasiibuza edduwa zaabwe ezisinga obulungi era baaweere- 
zanga esswala zaabwe ennungi nga bayita mw’abo abagenda okulamaga. 

Naddala mikwano gya Allab abaali batayinza kufuga kwagala kwe 
baalina eri ensi entukuvu, baagendanga ne basaalira mu bifo bino ebi- 
tukuYU nga bakozesa ekyamagero ekya “twayy al-makaan”, ekitegeeza 
nti enngendo empanvu zaafunzibwanga ne basobola okutuuka mu bifo 
mu butikitiki obutono ennyo. 

Abamu ku mikwano gya Allab tebaakomanga ku bo bennyini 
kulambulanga bifo bino (kukola bijja) mu ngeri eno, wabula baasitulan- 
ga n’abo abataalinanga busobozi kugenda mu bijja mu ngeri y’emu 
ey’ekyewuunyo. Olugero luno lumanyiddwa nnyo naddala mu Basuufi 
era ng’eno ye nsonga eyavaako Omusuufi omwatiikirivu gwe bayita 
Aziiz Mabmuud Mudaayi okukyuka n’adda mu Basuufi. 

Mu kiseera ekyo Rudaayi yali mulamuzi wa Bursa ekibuga eky’amaa- 
nyi mu Ba-Ottoman. Olunaku lumu waaliwo omusango ogw’ebyewuunyo 
ogwamuleeterwa omukyala eyajja gy’ali nga yeemulugunya. 

“Omulamuzi ow’ekitiibwa! Buli mwaka omwami wange ayagala nnyo 
okugenda okukola bijja naye olw’obwavu tasobola kusimbula kigere kutan- 
dika ku lugendo olwo. N’omwaka guno bwe kyabadde, yayagadde okugenda 
mu bijja naye n’atasobola. Wabula ng’okulamaga kubulako ennaku ntono, 
yabulawooko n’akomawo nga wayise ennaku ttaano oba mukaaga n’agamba 
nti yakyadde ku ttaka ettukuvu era n’akola bijja. Kisoboka kitya okukola 
bijja mu kaseera akatono ennyo bwe katyo? Omusajja ono mulimba nnyo 
era olw’ensonga eyo njagala kwawukana naye.” 

Olw’okwagala okukakasa obutuufu bw’ebigambo by’omukyala ono, 
Rudaayi yayita bba w’omukazi mu kkooti. Yamubuuza ky’ayogera ku 
bigambo mukyala we bye yali yeemulugunya oba omukyala we by’aloo- 
pye bituufu oba nedda. Omusajja yaddamu bw’atyi: 

“Ssebo Omulamuzi! Buli kintu mukyala wange ky’ayogedde kituufu. 
Ekituufu ky’ekyo nnagenze mu kulamaga, gye nnasanze n’abalamazi 
abalala abava eno e Bursa ne mbawa ebintu byange ebimu babindeetere 
awaka nga bakomawo.” 

Omulamuzi kino kyamuyitirirako kwe kubuuza omusajja nti: 

_ 

“Kijja kitya okuba nga wagenze okulamaga n’otamalaayo na sabbii- 
ti?” (kubanga mu biseera ebyo, ne bwe yabanga entambula esingayo 
obwangu olugendo Iwalinga luwanvu nga lutwala myezi). 

Omusajja yaddamu nti: Ssebo Omulamuzi! Nnali mwennyamivu 
olw’obutasobola kugenda kulamaga Iwe Makka. Bwe nnagenda okukyakra 
mukwano gwa 7\Jlah, Mebmed Efendi kwe kumuyitiramu mu kizibu kyan- 
ge. Yanngamba nzibirize amaaso nagenda okuzibula nga ndi ku Ka’aba” 

Omulamuzi eyali tafunanga ku musango ogw’engeri eyo 
eyeekyewuunyo mu bulamu bwe, yagaana okumatira ebigambo by’omu- 
sajja era okwewozaako kwe n’akugaana. 

Wabula omusajja eyali akyaliko eky’olugendo luno olutali Iwa buli- 
jjo olutukuvu yabuuza omulamuzi ekibuuzo kino wammanga: 

“Ow’ekitiibwa Omulamuzi! Olaba Sitaane, omulabe wa Allab, aso- 
bola okwetooloola ensi yonna mu butikitiki, butya mukwano gwa Allab 
bw’atasobola olw’olumu kugenda kulamaga Iw’e Makka?!” 

Omulamuzi, Mabmud Rudaayi bwe yalaba ng’omusajja by’azzeemu 
bitegeerekeka nnyo kwe kwongerayo mu maaso okuwa ensala ye abala- 
mazi abalala bamale okukomawo okuva mu bifo ebitukuvu asobole oku- 
kakasa oba omuwawaabirwa yaliyo oba nedda. 01uvannyuma Iw’ebban- 
ga, abalamazi baakomawo, Kudaayi n’ababuuza oba baaliko n’omusajja 
ono ku Ka’aba okutuukiriza emikolo gya bijja. Ekyewuunyisa, baakakasa 
nti yaliyo. Wano Omulamuzi we yagobera omusango kubanga omusajja 
teyali mulimba. 

01uvannyuma Iw’ekyafaayo kino eky’ebyewuunyo, Kudaayi yasisin- 
kana Mebmed Efendi, Omusuufi Omwatiikirivu ow’ekiseera ekyo era 
mu ye mwe yayita okusobola okutuuka ku mukulu w’Abasuufi ayitibwa 
Uftaada. Yafuuka omugoberezi wa Uftaada mu kutendeka eby’omwoyo. 
Era ng’ayita mu kutendekebwa n’okulunngamizibwa Uftaada, Kudaayi 
yatuuka ku ddaala erya waggulu mu kkubo ly’ekisuufi era naye n’afuuka 
Omusuufi omututumufu era entaana ye eri mu kitundu kye Uskudar 
mu Istanbul erambulwa abagenyi bangi buli lunaku. 

Mu bimpimpi, omuntu agenda okukola bijja aba tayagala kulaba 
musenyu gwa ddungu, wabula aba ayagala kukyalira ebifo bya Bulayimu 
ne mutabani we Ismaaila. Omuntu aba agenda kulaba ebifo Nnabbi 

(Allab asse ku ye okusaasira n’emirembe) gye yazaalibwa, gye yawangaa- 
lira ne gye yasaasaanyiza Obusiraamu, asobole okusika ku mpewo emu 
ne Nnabbi (AUab asse ku ye okusaasira n’emirembe) gye yasikanga. 
Kino kuba kulinnya mu bigere bya Nnabbi (Allab asse ku ye okusaasira 
n’emirembe) n’okulaba obubonero bwe mu bifo bino nga Kulaane 
bw’egamba nti: 

“Mazima ddala Ennyumba (ey’okusinza) eyasooka eyateekerwawo 
abantu y’eyo eri e Bakka (Makka), ejjudde emikisa era nga ky’ekyoku- 
lunngamya eri ebitonde.” (Aali imraan, 3 : 96 ) 

N’olw’ekyo, abo bonna abatunuulira ebifo bino n’amaaso g’emitima 
gyabwe basobola okulaba emikisa gya Allab okwagala kwabwe eri Allab 
ne kusobola okutambulira mu misuwa gyabwe. Buli gye batunula yonna 
nga balaba bubonero era mu kyo ne bakwatibwa amabbabbanyi oku- 
nyumirwa mu myoyo gyabwe. Bwe batyo buli kaseera bajjukira Mlab, 
ne bamutendereza, ne baddinngana okwogera amannya ge wamu n’oku- 
tendereza Ekitiibwa kye. Obudde bwabwe mu bifo bino ebitukuvu babu- 
mala nga bawa ekitiibwa ekya waggulu era nga bafaayo eri obubonero 
bwa Allab nga bwe kiri mu aya eno: 

“Enkola erina kuba bw’etyo, era n’omuntu agulumiza obubonero 
bwa Allab mazima ekyo kya mu kutya okw’omu mitima.” (Hajj, 22: 32 ) 

N’olw’ekyo, bijja si kusinza mu bikolwa bya mubiri byokka, wabula, 
waggulu wa byonna, kikolwa kya kusinza mu mwoyo. “Al-Hajj al-Ma- 
bruur,” (bijja ennungi), nga Nnabbi bw’agitutegeeza erimu, okuva ku 
ntandikwa okutuusa ku nkomerero, ebikolwa ebirungi omuli okwene- 
nya ebibi, okusaba edduwa, n’okusaba okusonyiyibwa ng’eno y’engeri 
y’okusinza esinga okubeera waggulu. Bwe gityo emitima gifuna emikisa 
n’okusaasira kwa Allab. Omulamazi mu ngeri y’emu asuubiza Allab 
okubeera n’empisa ennungi ezisembayo waggulu n’ebikolwa by’okusinza 
ng’amaze okudda eka. 

Edduwa ya Nnabbi Bulayimu (emirembe gibeere ku ye) ejja wam- 
manga gye yasaba bwe yali azimba Ka’aba etulaga bwe tulina okusaba 
nga tuli mu bifo bino ebitukuvu: 

“Katonda waffe! Tufuule ffembi Abasiraamu (abeewaayo ku 
lulwo) ne mu zzadde lyaffe (oteekemu) ekibiina ekyewaayo ku lulwo. 

era otulage emikolo gyaffe gyonna (egya hijja) okkirize okwenenya 
kwaffe; kubanga mazima Ggwe akkiriza okwenenya (kw’abaddu bo) 
era Omusaasizi ennyo.” (Baqara, 2 :128) 

Abasiraamu abagenda okulamaga olw’e Makka n’emitima egijjudde 
okwagala, bamanya nti batambulira mu kkubo lye limu ne Nnabbi 
(Allab asse ku ye okusaasira n’emirembe) lye yatambuliramu olwo ne 
bawulira nga bafa essanyu. Ekyokulabirako, bwe batambulira lu lusozi 
Sswafa, balowooza ku bigambo Nnabbi (Allab asse ku ye okusaasira 
n’emirembe) bye yagamba abatali bakkiriza ng’abayita okujja eri 
Obusiraamu. Kabaka w’ensi yayogera eri abantu b’e Makka ng’ali ku 
lusozi luno n’abagamba nti: 

“Bwe mbagamba nti emabega w’ensozi zino waliyo omulabe ayagala 
okutulumba, muyinza okukkiriza kye mbagamba?” 

Bannamakka baddamu nti: “Tukkiriza ky’otugamba ne bwe tuba 
nga tetulabye kiri mabega wa lusozi, kubanga ggwe Mubammadi 
Omwesigwa gwe tutayinza kubuusabuusa by’oba oyogedde.” 

Wano Nnabbi (Allab asse ku ye okusaasira n’emirembe) kwe 
kugamba nti: 

“Nga bwe mwandinneesize mu nsonga eyo, era munzikirize kati nga 
mbagambye nti Katonda ali Omu Yekka Oyo eyatonda ensi eno. 
Amasanamu ge musinza tegalina kye gali okuggyako mayinja buyinja, 
ttaka butaka, oba mbaawo. Muve ku masanamu gano mukkiririze mu 
Katonda omu. Mukimanye nti Katonda antumye nga Nnabbi gye muli.” 

Nga bawulidde ebigambo bino, taata wa Nnabbi omuto eyayiti- 
bwanga Abu Lababi n’abatali bakkiriza baddamu nti: “Bino by’otuyitid- 
de?” Olwo ne bamuviira nga tebakkirizza bigambo bye newankubadde 
nga baali bakkiriza amazima agali mu bigambo bye, okwagala kw’emiti- 
ma gyabwe okunyoomebwa ne kubasinza amaanyi ne bagoberera 
enneeyisa ya bajjajjaabwe envundu. 

Naye Nnabbi enneeyisa yaabwe teyamumalaamu maanyi wabula 
yagezaako nga bw’asobola okuweereza amazima agava eri Allab ng’awee- 
reza emitima gy’obuntu ng’oyo awa amazzi g’obulamu omuntu afa 
enkalamata. Mu kulamaga tufuna omukisa gw’okulowooza ku bikolwa 
bya Nnabbi (Allab asse ku ye okusaasira n’emirembe) eby’obuvumu. 

Nga tuli e Makka tuwulira amaloboozi agava mu kusomesa Nnabbi 
(Allab asse ku ye okusaasira n’emirembe) kwe yakoleranga mu Daar al- 
Arqam nga gatuddira. Dar al-Arqam ye nnyumba ya Arqam omugobe- 
rezi wa Nnabbi (AUab asse ku ye okusaasira n’emirembe), Nnabbi gye 
yasomesezanga eddiini Abasiraamu abaasooka mu nkukutu. Tusobola 
okuwaayo ebikopo byaffe batuteekeremu ku mikisa okuva mu bulamu 
Basswababa ba Nnabbi (Allab asse ku ye okusaasira n’emirembe) bwe 
baawangaalanga oluvannyuma Iw’okusenguka okugenda e Madiina. Bwe 
tulambula Empuku y’e Tbawur, tufuna omugabo gwaffe ku biro eby’om- 
woyo ebisatu Nnabbi bye yamalamu ne Abu Bakari ne twetaba mu kwo- 
gera kwabwe. Mu kubeera awamu okw’omwoyo wakati wa Nnabbi 
(Allab asse ku ye okusaasira n’emirembe) ne Abu Bakari, olujegere olwa 
zaabu (olwa Naqshbandiyya) Iwatandikawo. Tusobola okuloza ku 
buwoomu bw’okukkiriza mu mukwano n’okwagala ebyaliwo mu mpuku 
eno. Nga tuli e Madiina tufuna ebijjukizo bya Nnabbi (Allab asse ku ye 
okusaasira n’emirembe) wamu ne Basswababa be awo oluvannyuma ne 
tuddayo mu Makka, ku luno nga tulowooza ku ngeri Nnabbi (Allab asse 
ku ye okusaasira n’emirembe) gye yanunulamu Makka. Bwe tutunuulira 
ensozi ezeetoolodde Makka, tuyinza okukuba obufaananyi bw’emiriro 
Basswababa gye baakuma basobole okutiisa ab’omu Makka ng’okunu- 
nula tekunnabaawo. Era tuwulira nga Bilaali azzeemu okukoowoola 
Abasiraamu okusaala nga kiringa bwe yakola omulundi ogusooka, olu- 
vannyuma Iw’okununula Makka okwaziina kwe Iwe kwabuutikira 
Ka’aba. Era tuwulira nga Nnabbi (Allab asse ku ye okusaasira n’emirem- 
be) asoma aya eno: 

“Era gamba nti: ‘Amazima gazze obulimba ne buseebengerera. 
Mazima obulimba lubeerera bwa kuggwaawo”. (israa, i?: si) 

Nga tumaze okukuba ebifaananyi bino byonna, tuyingiza munda 
mu mitima gyaffe obubonero obwa wabweru nga tulowooza nti Ka’aba 
y’emitima gyaffe eyonooneddwa amasanamu g’okwagala okufuula 
omuntu anyoomebwa, bwe tutyo nga tukozesa amaanyi ag’omwoyo ge 
tuba tujje mu bijja tukoona amasanamu gano ne tukuuma emitima gyaf- 
fe nga miyonjo eri Allab Yekka. Mu ngeri eyo, emitima gyaffe tugifuula 
ekifo ky’okweyoleka okutukuvu. Okuva ku mukkiriza omunafu okutuu- 
ka ku w’amaanyi, omulimu gwa bijja gulimu eby’obugagga bingi ebiraga 
okweyoleka okutukuvu okusinziira ku kutegeera kwa buli omu we kuko- 

ma. N’olw’ekyo hijja kikolwa ekizingiramu ebintu eby’okusinza byonna 
nga bikiikirira emigaso egy’omwoyo emingi ennyo eri Abasiraamu. Mu 
bijja omukkiriza yeeyoleka eri enkuba y’emikisa egy’okusaasira kwa 
Allab ate n’akutula enjegere z’omwoyo (omwoyo ogusendasenda omun- 
tu okukola ebibi) ne yeewala embeera embi ey’omwoyo. 

Ku Arafaati, obukadde n’obukadde bw’Abasiraamu bakunngaana 
ng’ekibakunngaanya kwe kutendereza Katonda waabwe. Olukunngaana 
luno olunene lutujjukiza Olunaku Iw’okuzuukira, abantu bonna Iwe 
balikunngaana mu maaso ga Omutonzi waabwe. Ku lunaku luno abala- 
mazi bonna, nga bambadde ebyambalo bye bimu, baba benkanankana. 
Ate era baba tebakyabna kye basobola nga bonna beetaaga kusaasira kwa 
Allab. Arafaat kwegezaamu kuno ku nsi n’okutandika okweteekeratee- 
kera olunaku olwo okutandika n’olwaleero. Abasiraamu bawaayo oku- 
saba kwabwe okusinga okubeeramu obwesimbu eri Allab era ne basaba 
okusonyiyibwa ebibi byabwe. Abakkiriza baggulawo essuula empya 
entukuYU ey’obulamu bwabwe bwonna, nga balagaanyisa Allab okuwan- 
gaala obulamu obw’obugonvu n’okwewaayo eri Allab. 

Arafa ke kantu akatono akatuwa ekifaananyi ku kinaabaawo ku 
Lunaku Iw’amazuukira, ebigere n’emitwe nga bibikkuddwa, wadde nga 
mu Arafa kino kikwata ku basajja bokka, n’engoye bbiri zokka ng’olumu 
lubisse waggulu olulala wansi. Tewabaayo alina maanyi gatunuubra 
birala okuggyako okulowooza ku byagendako ebimukwatako. 

Arafa kifo kya kunoonya kusonyiyibwa na kufuna bubudamo. 

Nga tub mu Arafa, abantu okukunngaana ku makya ate nga bab 
wamu mu bibinja kijjukizo kya Basiraamu ku bintu ebyabwo edda ennyo 
mu byafaayo by’obuntu mu nsi eno. Omuntu eyasooka, kitaffe Adamu 
(emirembe gibeere ku ye) ne maama waffe Haawa baalya ekibala ekya- 
gaanibwa era ne baggyibwa mu ggulu ne bateekebwa mu nsonda z’ensi 
ez’enjawulo. Adamu (emirembe gibeere ku ye) yasaba Allab amusonyiwe 
ku Iwa Nnabbi Mubammadi (Allab asse ku ye okusaasira n’emirembe) 
ng’amanyi nti yabna ekifo eky’enkizo mu maaso ga Allab. Allab yakkiri- 
za okusaba kwe era n’abasonyiwa, olwo kwe kumusindikira Malayika 
eyamukulembera okumutuusa e Makka. Ate ye Haawa eyali agudde mu 
kifo ekiyitibwa Jidda (Jeddab) naye yakulemberwamu Malayika okumu- 
tuusa e Makka. Baddamu okusisinkana mu kifo Arafaat ku lunaku Iwa 

“Arafa” mu ttuntu. Baakaaba olw’ebibi bye baali baakola era ne basaba 
okusonyiyibwa okuva eri Allab. 

Olw’ekisa kya Allab ekingi, n’omukwano gwe eri obuntu yakkiriza 
okusaba kwabwe era n’akkiriza ne bazzukulu baabwe okusaba mu ngeri 
y’emu era mu ssaawa y’emu mu buli mwaka okutuusa ku Lunaku 
Iw’okulamula. Allab yasuubiza okusonyiwa okwannamaddala n’okwesii- 
ma eri abo bonna abanaatambulira mu buwufu bwa Adamu (emirembe 
gibeere ku ye) mu kusaba okusonyiyibwa mu kifo kye kimu. N’olw’ekyo, 
ku lunaku Iwa Arafa, abalamazi bagenda ku Arafaat ne basaba Allab 
okubasonyiwa. 

01uvannyuma Iw’okuddamu okusisinkana, Allab yalagira Adamu 
ne Haawa okutwala Makka ng’ekifo ew’okubeera amaka gaabwe. Mu 
kujjukira kino, Makka eyitibwa Ummul Qura, Maama w’Ebibuga. 
N’olw’ekyo omwo tulabamu embeera y’Obusiraamu okubeera eddiini 
ebuna abantu bonna. Mu Makka abantu bonna, nga tososodde mu langi, 
ggwanga oba embeera y’ebyenfuna, bafuuka baaluganda nga bajjukira 
nti bonna bava mu taata ne maama omu, nga be Adamu (emirembe 
gibeere ku ye) ne Haawa. Nga bali mu bijja abagagga, abaavu, abafuzi, 
abafugibwa bonna bayimirira mu kibangirizi kimu nga bali mu byam- 
balo bye bimu n’ennyambala efaanana. Newankubadde mu nsi z’Abasi- 
raamu mulimu ebizibu by’eby’obufuzi n’empangaala y’abantu eya buli- 
jjo, embeera ey’emirembe n’obwasserugamda mu bifo ebitukuvu byeya- 
gaza. Abantu balaba entikko y’okusaddaaka ennyo ne balaga omukwano 
omungi ebyandiwadde ekifaananyi ekirungi eri amawanga gonna mu 
nsi yonna. Amatendekero wamu n’ebitongole bingi eby’okwagala okwe- 
faanaanyirizaako kuno bwe kutyi bakoma ku kuloota kuloote. 

Tuyinza n’okugamba nti tewaliiyo ddiini eyali ekunngaanyizza 
bantu bangi aba langi ez’enjawulo n’amawanga mu mbeera etuukiridde 
bw’etyi. Ensonga eri nti Obusiraamu bukulembeza ensonga 
y’eby’emyoyo n’eddiini ng’omusingi gw’obwasseruganda wabula ssi 
migaso egirabikako. Obwasseruganda oba obumu obwesigamiziddwa ku 
migaso egirabwako eba erina okusaanawo ku nkomerero olw’abantu 
ennyonta gye balina okufuna obuyinza n’eby’okufuna (obugagga). 
Okuggyako ng’emyoyo gigunjuddwa mu kwerekereza n’okwagala olwo 
Iwe wayinza okubaawo obwasseruganda obwannamaddala. 

Muzdalifa mu Kulaane eyitibwa “al-Mash’arul Haraam”, ekifo 
awakunngaanirwa eky’emizizo, kye kifo ekijjudde okweyoleka kw’Okwa- 
gala kwa Allab n’Ekisa Kye. Wano emitima we girina okwerabira ebirala 
byonna okuggyako Amaanyi n’Obwakabaka bwa Allab era ne gyeraga 
eri okweyoleka kw’emikisa Emitukuvu. 

Ng’ennaku z’okusaddaaka ebisolo okw’okweyama ziwedde abala- 
mazi basala ebisolo eby’okusaddaaka {“Qurbaan”) okugulumiza erinnya 
lya Allab nga bajjukira okusaddaaka Nnabbi Bulayimu (emirembe gibee- 
re ku ye) kwe yakola era nga tuyita mu kusaddaaka ebisolo nga tukoppa 
Nnabbi Bulayimu, tufuna embeera ey’omwoyo naye gye yafuna. Abo 
bonna abaafuna omukisa guno ne bawulira empewo za Bulayimu mu 
kusaddaaka kwabwe, baba balina okusoma aya ya Kulaane eyo eyogera 
ku Bulayimu bwe yalangirira nti: “Mazima ddala nze njolekezza ekye- 
nyi kyange eri Oyo eyatonda eggulu n’ensi; nga ndi asinza Allab 
Yekka, era nga siri wa mw’abo abagatta ebintu ebirala ku Allab” 
(An’aam, 6 : 79 ) 

“Gamba nti: mazima okusaala kwange n’emirimo gyange (emi- 
rungi gyonna) gye nkola, n’obidamu bwange n’okufa kwange, (byon- 
na) bya Allab Omidabirizi w’ebitonde.” (An’aamu, 6 :162) 

Nnabbi ow’ekitiibwa Bulayimu (emirembe gibeere ku ye) yasoma ebi- 
gambo bino wammanga ng’ali mu lugendo Iwe olwamujja e Baabil 
(Babylonia) okugenda e Damascus nga AUab bw’akirambika mu Kulaane nti: 

“(Bidayimu) n’agamba nti (ka nve mu nsi eno). Mazima ddala 
nze nngenze eri Katonda wange! Ajja kunnunngamya (andage ekifo 
ekirungi eky’emirembe). Katonda wange! Nkusaba ongabire (omwa- 
na) ow’omu balongoofu.” (Swaffaat, 37 : 99 - 100) 

Aya eno etutegeeza nti waliwo olugendo olulina okutambulwa 
okuva mu mutima gw’omuntu okugenda ewa Allab Oyo asinga okubee- 
ra ow’omukwano. Era mu lugendo luno Omukkiriza asobola okutuuka 
eri Katonda. 

Kulaane eyongera n’ennyonnyola engeri edduwa ya Bulayimu gye 
yasaba bwe yayanukulwa: 

“Ne tumuwa amawulire ag’essanyu (nga tumutegeeza nga 
bw’anaafuna omwana) omulenzi ow’ekisa.” (Swaffaati, 37 : loi) 

Ate bwe yatandika okukola naye, n’amugamba nti: Mutabani! 
Nkukakasa nti ndabye mu kirooto nga nnina okukusaddaaka; kitunule- 
mu olabe ky’olaba. Ismaaila yaddamu nti: 

“Kitange! Kola ekyo ky’olagiddwa. Ojja kunsanga, Allab bw’anaa- 
ba ayagadde, nga ndi ow’omu bagumiikiriza (abavumu). (Swaffaat, 37 :102) 

Bombi bwe baamala okwewaayo eri okusalawo kwa AUab, era nga 
Bulayimu amaze okumuganzika ku kyenyi (amusale), twamukoowoola nti: 

“Owange Bidayimu! Mazima otuukirizza endooto! Mazima ddala 
Ffe bwe tutyo bwe tusasula abakozi b’obidungi. Mazima ddala, okwo 
kwe kugezesebwa okweyolefu.” (Swaffaat, 37:103 - 106) 

“Ne tumunumda n’ekyokusala ekisava (nayo yali ndiga njeru); ne 
tumulekerawo okwogerwako obulungi mu balijja oluvannyuma. 
Emirembe gibeere ku Bulayimu bwe tutyo bwe tusasula abakozi 
b’obidungi. Mazima ye (Bidayimu) wa mu baddu baffe Abakkiriza.” 

(Swaffaat, 37 : 107 - 111 ) 

Nnabbi Bulayimu (emirembe gibeere ku ye) ku Iw’akabonero okuva 
eri Allab, yatwala Kajara ne mutabani we Ismaaila e Makka. 
01uvannyuma n’addayo ewa mukyala we Sarab. Yateranga okukyalira 
Kajara ne mutabani we (Ismaaila). Mu lumu ku nkyala ze zino, Nnabbi 
Bulayimu yali alabye Makka mu kirooto era nga mu kirooto kino yalaba 
ng’asala omwana we Ismaaila (emirembe gibeere ku ye). Bulayimu 
yabuusabuusa ekirooto kino oba nga ddala kyali kiva wa Katonda oba 
nga bukuusa bwa Sitaane. Wabula oluvannyuma Iw’okufuna ekirooto 
kino enfunda ezaawerera ddala essatu ennamba yamanya nti kyali kiva 
wa Katonda. Ebirooto ebibiri ku birooto bino Bulayimu yabiroota mu 
nnaku ebbiri ezisembayo ng’ekiseera kya Eid-ul-Adhuha (gye tusaala 
kati) tekinnatuuka ate ekirooto eky’okusatu kyo n’akiroota ku lunaku 
olukwatagana n’olunaku olusooka olwa iddi gye tusaala olwaleero. 

Bagamba nti, Mlab Ow’obuyinza yalagira Bulayimu (emirembe 
gibeere ku ye) okusala omwana we kubanga Bulayimu yali yasuubizza 
Allab nti singa yalina omutabani yali wa kumusaddaaka ku Iwulwe. 
Allab kwe kumugezesa oba yali asobola okutuukiriza kye yali yeeyama 
oba nedda. Wabula Bulayimu teyamenya kisuubizo kye era oluvannyu- 
ma yagamba maama wa Ismaada (Rajara) okumunaaza n’okumusiiga 

akawoowo. Bulayimu (emirembe gibeere ku ye) yategeeza Hajara nga 
bwe yali alina ewa mukwano gwe gye yali atwala omwana. Era yagamba 
Ismaaila (emirembe gibeere ku ye) agende n’ekiso wamu n’omuguwa, 
ng’amugamba nti: 

“Owange mutabani! Nngenda kukusaddaaka ku Iwa Allab.” 

Bombiriri baagenda mu kifo ekiyitibwa Arafaat, abalamazi gye 
bakunngaanira ku lunaku Iwa Arafa. Sitaane yali erinze akaseera aka- 
tuufu, era nga yeefudde ng’omusajja, yatuukirira maama waffe Hajara 
n’emubuuza nti: ‘Omanyi wa Bulayimu gy’atwala mutabani wo?’ 

Hajara yaddamu nti: “Amutwala wa mukwano gwe.” 

Sitaane kwe kumugamba nti: “Nedda! Bulayimu mutabani wo amu- 
twala kumusala.” 

Hajara yaddamu nti: “Ekyo tasobola kukikola kubanga ayagala nnyo 
mutabani we.” 

Sitaane kwe kumunnyonnyola nti: “Bulayimu agenda kusala omwa- 
na kubanga (agamba nti) Allab y’amulagidde okukikola.” 

Hajara yalaga obwesige obw’amaanyi mu yMlab era n’addamu 
Sitaane nti: “Bw’aba nga Allab y’alagidde ekitegeeza nti ekyo kintu 
kirungi, kuba Allab tumwesiga.” 

Sitaane bwe yamala okulemererwa okusendasenda maama waffe 
Hajara, yadduka za mbwa okugenda ewa Ismaaila (emirembe gibeere ku 
ye) esobole okumusendasenda. Yabuuza Ismaaila (emirembe gibeere ku 
ye) ebibuuzo bye bimu nti: 

“Omanyi ddala wa taata wo gy’akutwala?” 

Ismaaila (emirembe gibeere ku ye) yaddamu nti: “Antwala kutuuki- 
riza kiragiro kya Allab.” 

Sitaane kwe kumusoomooza nti: “Okimanyi nti taata wo ajja kukusala?” 

Ismaaila (emirembe gibeere ku ye) ng’awulidde kino yavuma 
Sitaane n’agigamba nti: “Genda ewuwo ggwe eyakolimirwa! Efe ebira- 
giro bya Katonda waffe tubigoberera mu mukwano.” 01uvannyuma 
n’agikasuukirira amayinja. 

Sitaane teyapondooka era ku luno kwe kwanguwa n’agenda ewa 
Bulayimu (emirembe gibeere ku ye) n’amugamba nti: 

“Musajjamukulu! Mutabani wo omutwala wa? Sitaane yakulimbye 
mu kirooto kye waloose, ebirooto byo tebiva wa Katonda wabula bike- 
mo bya Sitaane.” 

Bulayimu yaddamu nti: “Ggwe Sitaane nnyamuka mangu!” 

Yalonda obuyinja musanvu n’akasuukirira Sitaane emirundi esatu 
mu bifo eby’enjawulo. N’olw’ekyo ekikolwa ky’okukanyugira Sitaane 
amayinja kiva ku kujjukira kikolwa kya kitaffe Bulayimu (emirembe 
gibeere ku ye) kino era ekikolwa kikolebwa buli mulamazi. Okusaddaaka 
kuno okutalina kukwenkana, kuzze kubaawo mu Busiraamu ng’okuka- 
nyuga obuyinja kimu ku mikolo mu kukola bijja. 

Bwe baali bava e Mina nga bagenda mu Arafaat, Bamalayika baabu- 
gaana essanyu. Buli omu yatandika okubuulira munne nti: 

“Tutendereza Allab! (Tolaba nga kyewuunyisa) Nnabbi okutwala 
Nnabbi munne okumuwaayo nga saddaaka”. 

Bulayimu yannyonnyola eky’olugendo Iwe n’ekiragiro kya yMlab 
ekikwata ku mutabani we Ismaaila (emirembe gibeere ku ye) n’agamba nti: 

“Owange mutabani! Ndagiddwa mu kirooto okukusala nkuweeyo 
nga saddaaka.” 

Ismaaila (emirembe gibeere ku ye) yabuuza: “Taata! Ddala AUab 
y’akulagidde onsale ompeeyo nga saddaaka?” 

Bulayimu yaddamu nti kituufu. Ismaaila (emirembe gibeere ku ye) 
olwawulira kino kwe kuddamu bw’atyi: 

“Taata! Kola nga bwe bakulagidde. Allab bw’anaaba ayagadde, ojja 
kunsanga nga ndi mu bantu abagumiikiriza.” Mw’ekyo yalaga nti aso- 
bola okwewaayo okusaddaakibwa nga musanyufu okusobola okutuuki- 
riza ekiragiro kya Allab. 

Banyumya nti, Bulayimu (emirembe gibeere ku ye) bwe yateeka 
ekiso ku bulago bwa Ismaaila (emirembe gibeere ku ye), Malayika enku- 
lu Jibuliilu, ng’amaze okulaba embeera bw’efaanana, kyamuyitirirako 
okusinga kye yali alabyeko. Kye yasooka okukola mu kaseera ako kwe 

kujjako obwogi bw’ekiso. Ekisa kya Allab Owoobuyinza n’Obuyambi 
bwe byajja mu kaseera ako okuva Bulayimu (emirembe gibeere ku ye) 
bwe yali amaze okulaga nti yali asobola okusaddaaka omwana we ku 
lulwe. Allab yamuwaanyisizaamu endiga gye yamusindikira okuva mu 
ggulu. Bulayimu ne Ismaaila baasala endiga eno ne batendereza Allab 
olw’ekyengera kino kye yali abawadde. 

N’olw’ekyo, Abasiraamu bwe basaddaaka ebisolo ku Iwa Allab, bali- 
na okujjukira ebintu bino. Ekigendererwa ekikulu kwe kulaga nti tulina 
kye tuyiga mu kwewaayo kwa Bulayimu (emirembe gibeere ku ye) oku- 
taliiko kakwakkulizo n’okussa mu nkola ebintu bino mu bulamu bwaffe. 
Ekitali ekyo, okusala obusazi ebisolo tekirina mugaso mu maaso ga Allab 
singa amakulu ag’omwoyo gabuzeewo. Olw’okukkaatiriza ensonga eno, 
Kulaane etulabula nti: 

“Ennyama y’ensolo (ze musaddaaka) wadde omusaayi gwazo tebituu- 
ka ku Allab naye okutya kwe mubaamu kwe kumutuukako.” (Hajj, 22:37) 

Nga bamaze okusaddaaka eri Allab, abalamazi basalako enviiri zaa- 
bwe okulaga nti baddu ba Allab. Mu biseera ng’Obusiraamu tebunnajja, 
omuntu eyalinanga omuddu gwe yabanga agenda okuta, yasookanga 
kumumwako nviiri nga tannamuta okulaga nti abadde muddu. 
Abasiraamu eky’okumwa baakitwala mu maaso okulaga nti baddu ba 
Allab era abawulize eri ebiragiro bye. Okukozesa ebigambo ebirala, oku- 
sala enviiri ke kabonero akalaga okuwaayo obulamu bwaffe eri okusa- 
lawo kwa Allab. 

E Mina, Nnabbi Bulayimu (emirembe gibeere ku ye) ne Ismaaila 
(emirembe gibeere ku ye) gye baakasuukirira Sitaane amayinja, kifo 
kitukuvu ekiwa obujulizi ku kwewaayo kwabwe n’obwesigwa bwe balina 
eri Allab. 


Okukuba Sitaane amayinja kabonero ak’okukasuukirira amayinja 
sitaane ey’omunda amakulu omwoyo gw’omuntu. Era kujjukira butya 
Nnabbi Bulayimu (emirembe gibeere ku ye), Ismaaila (emirembe gibee- 
re ku ye) ne Rajara bwe baatuukiriza eky’okukasuukirira Sitaane 
amayinja, ne bagaana okukkiriza Sitaane okubasendasenda. 


Okukuba amayinja mu biseera eby’edda kyategeezanga okugobaga- 
nya na kikolimo kuba abantu baakolimiranga abalabe baabwe nga bayita 

- 

mu kubakuba amayinja. Ekitendo kya Sitaane, “rajiimu”, mu Luwalabu 
kitegeeza “eyakasuukirirwa amayinja, nga kino kitegeeza “eyakolimirwa” 
oba engobaganye. 

Waliwo omugaso omulala mu kukasuka amayinja nga kutujjukiza 
ekyafaayo ekyaliwo edda mu byafaayo by’Obusiraamu ekya Abraba, 
eyali omuduumizi okuva mu Yemen era nga yali mugoberezi wa Kristo. 
Abraba yali ayagala okusaanyaawo Ka’aba. Nga bwe kinyumizibwa mu 
Kulaane, ensaalwa ya Abraba eri Ka’aba yamutuusa okulumba Makka 
n’eggye eddene nga kuliko n’enjovu. Wabula Allab yasaanyaawo eggye 
lino ng’akozesa obunyonyi obwasuulanga obuyinja ku ggye lino. 
Obuyinja buno bwasaanyawo eggye lya Abraba ery’amaanyi. Bwe kutyo 
okukasuka obuyinja kukolebwa okujjukira ekyafaayo kino. 

Mu bimpimpi, okukasuukirira Sitaane amayinja kitegeeza kukoli- 
mira na kugobaganya Sitaane n’okulongoosa emitima okugiggyamu 
Sitaane tusobole okudda eri Allab mu kwewaayo okujjuvu. Nnabbi 
(Allab asse ku ye okusaasira n’emirembe) agamba mu badiisi emu nti 
ekigendererwa ky’okukasuka amayinja kiri kimu nakyo kwe kuteekawo 
okujjukira Allab. (Misbkat ne Tirmidbi) 

Mu badiisi endala Nnabbi (Allab asse ku ye okusaasira n’emirembe) 
annyonnyola bijja nga: okukuba Sitaane amayinja, okusennyenta (oku- 
tambula ng’abaduka) wakati w’obusozi Sswafa ne Mar’wa, n’okwetoo- 
loola Ka’aba. Ekigendererwa ekikulu ekiri emabega w’ebikolwa ebyo 
byonna kwe kujjukira Allab. (Tirmidbi ne Nasaa-i). 

Sswafa ne Mar’wa bwe busozi obubiri Kajara bwe yaddukirangako 
ng’ava ku kamu okudda ku kalala ng’anoonya amazzi ag’okunywa ye n’om- 
wana we Ismaaila eyali afa enkalamata. 01uvannyuma, Allab Owoobuyinza, 
yabawa oluzzi Iwa Zamzamu, olukyawa abalamazi amazzi n’okutuusa olwa- 
leero. Mu kusobola okutujjukiza ekyafaayo kino, okusennyenta (sa’y) wakati 
w’obusozi obubiri kwafuuka ogumu ku mikolo gy’okukola bijja. 

Okusobola okulaga obukulu bw’ensozi zino ebbiri, Allab 
Owaawaggulu, agamba mu Kulaane nti: “Mazima Sswafa ne Mar’wa 
bubalibwa mu bubonero bwa Allab.” (Baqara, 2: iss) 

Ka’aba kifo kya mugaso nnyo Abasiraamu bonna gye boolekera nga 
bali mu kusinza kwabwe era kye kifo emitima gy’Abasiraamu gye giku- 

bira. Ng’omutima bwe guli ekifo ekisinga obukulu mu muntu, ne Ka’aba 
kye kifo ekirimu okweyoleka okutukuvu kuno ku nsi. Okukyogera mu 
ngeri endala, Ka’aba erina ekifo kye kimu ng’omutima kye gulina mu 
mubiri gw’omuntu. Mu Ka’aba tulinamu ekifo kya Bulayimu (emirembe 
gibeere ku ye) oyo Abasiraamu gwe bayita Kbaliilullab (Mukwano gwa 
Allab). Allab Owoobuyinza yalagira abalamazi okusaalira esswala 
y’okwetooloola emabega w’ekifo ekyaweebwayo ng’ekifo kya Bulayimu. 
Mu ngeri eyo, baba bajja kugoberera obuwufu bwa Bulayimu mu 
kwewaayo eri okusalawo kwa Mlab. 

Waliyo era Ejjinja Eriddugavu buli Musiraamu ly’awa ekitiibwa. 
Abasiraamu banywegera ejjinja lino era ne baliramusa ng’akabonero 
k’okukkiriza obuddu bwabwe eri Allab. Kino era kiraga okuleka okwe- 
gomba kw’omwoyo awamu n’okusikirizibwa Sitaane. 

Ejjinja lino ery’emikisa, era liraga entandikwa n’enkomerero 
y’emikolo gy’okulamaga. Wadde ng’amayinja gonna agali ku Ka’aba 
gaakyusibwako mu biseera by’okuddaabiriza Ka’aba, Ejjinja Eriddugavu 
likyali mu kifo kyalyo ekiri mu nsonda. Linywegeddwaako obukadde 
n’obukadde bw’emimwa era ne likwatibwako obukadde n’obukadde 
bw’ebibatu eby’emikisa. Bwe lityo, wadde nga jjinja lya bulijjo, naye 
lyafuuka kabonero akalaga obwagazi bwaffe eri Ka’aba. Umaru kino 
yakikakasa bwe yanywegera Ejjinja lino nga Abdullab bin Sarjis bw’anyu- 
mya nti: “Nnalaba Umaru bin Kbattwab (Allab amusiime) nga anywege- 
ra Ejjinja nga bw’agamba nti: ‘Ndayira Allab! Nkunywegera nga nkima- 
nyidde ddala nti oli jjinja eritasobola kukola bulabe oba okuleeta obu- 
lungi; era singa saalaba Mubaka wa Allab ng’akunywegera, ssaaliku- 
nywegedde’.” (Muslim, Ekitabo 007, namba 2914) 

Mu bimpimpi, n’ebitendo ebyo byonna, Ka’aba kisiikirize ky’obwa- 
kabaka bwa Allab era ensibuko y’Okusaasira kwa Allab n’Emikisa gye. 
Ekitendo kya Mlab eky’Okusaasira n’Okusonyiwa bisinga kweyolekera 
wano okusinga ewalala yonna mu Bifo bino Ebitukuvu. Ka’aba y’ensi- 
buko y’ekitangaala kya Mlab era ye njuba emulisa emitima gyaffe. 


OKUZIMBA KA’ABA 


Okusinziira ku byogerwa mu bitabo by’ediini, Adamu (emirembe 
gibeere ku ye) ne Haawa baabaawula (buli omu okuva ku munne) olu- 

- 

yannyuma Iw’okugyeema naye oluvannyuma ne basisinkana ku Arafaat 
ne batambula nga badda Ebugwanjuba. Adamu (emirembe gibeere ku 
ye) kwe kusaba 7\Jlah amuddize empagi y’ekitangaala gye yeetooloolanga 
ng’asinza Allab mu ggulu. Bwe yasaba bw’atyo, empagi y’ekitangaala 
n’emuddizibwa era awo n’atandika okusinza Allab ng’agyetooloola. 

Empagi eno ey’ekitangaala yabula mu mulembe gwa Nnabbi Setb 
(emirembe gibeere ku ye), ne wasigalawo Ejjinja Eriddugavu lyokka. 
Wabula yazimba Ka’aba ng’efaanana n’empagi y’ekitangaala n’ateeka 
Ejjinja Eriddugavu lino ku mabbali ga yo. Olwaleero, ekyo kye tuyita 
Hajar al-As’wad ly’ejjinja eryo. 01uvannyuma Iw’amataba ga Nnabbi 
Nuubu (emirembe gibeere ku ye), omuzimbo guno gwasigala wansi nga 
gubikkiddwa omusenyu okumala ebbanga eddene. 

01uvannyuma ennyo Nnabbi Bulayimu (emirembe gibeere ku ye), 
ng’akolera ku biragiro bya Allab, yatambula okutuuka mu bitundu ebye- 
toolodde Ka’aba era awo n’alekawo mukyala we Hajara ne mutabani we 
Ismaaila (emirembe gibeere ku ye). Nga ali ne mutabani we, yazuula 
omusingi gwa Ka’aba ogwali gwazimbibwa Setb (Sbeed) (emirembe 
gibeere ku ye) n’addamu n’aguzimba buto. Bwe yamaliriza okuzimba 
Ka’aba yasaba AUab: 

“Era jjukira ekiseera Bulayimu we yagambira nti: ‘Katonda 
wange! Fuula ekibuga kino (Makka) eky’emirembe, ogabire abantu 
baamu ebibala abo abakkiriza Allab n’Olunaku Iwenkomerero’.” 

(Baqara, 2 : 126 ) 

Ekyava mu kusaba kuno, kye tusobola okulaba nga mu Makka, 
abantu abasinga beeyagalira mu buwoomi bw’okukkiriza wamu n’em- 
mere ennungi n’ebibala eby’enjawulo. 

Ka’aba yaakaddamu okuzimbibwa emirundi kkumi na gumu (11) 
miramba. Okusooka yazimbibwa Bamalayika. Omulundi ogw’okubiri 
n’ezimbibwa Adamu (emirembe gibeere ku ye), ogw’okusatu n’ezimbi- 
bwa Setb (Sbeed) (emirembe gibeere ku ye), ogw’okuna n’ezimbibwa 
Bulayimu (emirembe gibeere ku ye), ogw’okutaano n’ezimbibwa ekika 
kya ba Amaalika, ogw’omukaaga n’ezimbibwa ekika kya ba Jurbum, 
ogw’omusanvu n’ezimbibwa Quswayy omukulembeze wa Bannamakka, 
ogw’omunaana n’ezimbibwa ekika ky’Abakulayisbi (Quraish), ogw’om- 
wenda n’ezimbibwa Abdullab bin Zubayiri eyabeerawo mu mulembe 





OKULAMAGA OLW’E MAKKA 


ogwasooka ogwatuumibwa Bataabi-uuna, oluvannyuma Iw’okufa kwa 
Nnabbi Mubammadi (Allab asse ku ye okusaasira n’emirembe). Ka’aba 
yaddamu n’ezimbibwa omulundi ogw’ekkumi nga yazimbibwa nnaakye- 
malira Rajjaaji ate ogw’ekkumi n’ogumu gwali gwa Sultan Murat 
Ow’okuna (IV) Kabaka wa Ba-Ottoman,. 

Abaottoman baawa ebifo bino ebitukuvu ekitiibwa. Empisa ezisinga 
okubeera ez’ekika ekya waggulu ze baayolesa zaasinga kulabikira mu 
biseera bya Murad IV (Ow’okuna). Ka’aba yakosebwa amataba era ebi- 
senge byayo ne byonooneka nnyo. Olw’okugiddaabiriza, Yinginiya 
omukulu, Ridvan Agba yatumibwa okugenda e Makka. Bwe yamala 
okukola okunoonyereza okumala ku Ka’aba yazzaayo bye yali azudde. 
Naye olw’ekitiibwa ekingi kye yalina eri Ka’aba, Ennyumba ya Allab, yee- 
sanga nga yali tayinza kugamba nti ebisenge ebimu byali byonoonese, kwe 
kusalawo okugamba nti: “Ebisenge ebimu ebya Ka’aba bivunnamye.” 

Era baafaayo nnyo mu kusobola okuziyiza abakozi ab’ekiwuggwe 
okuyisa amazzi waggulu w’ebifo eby’ekitiibwa. Bino byonna biraga oku- 
gulumiza Abaottoman kwe baalaga eri ebifo bino. Ekitiibwa ekya waggulu 
kino kyatandikira mu kibuga ekikulu kyennyini. Mu kiseera ekyo, bwe 
baasomoka Bospborous, ekifo ekyo Abasiraamu mwe baasooka okussa 
ebigere kyali kiyitibwa Haram, kubanga kye kyali kirina okubatuusa ku 
Ka’aba. Bwe batyo baatandika okweyisa nga bwe balina okweyisa mu 
Haram. Tebakkiriza mpisa yonna mbi nga bali mu kkubo eribatuusa ewali 
Ka’aba. Naabi Omutontomi bye yayogera byokka biwa ekyokulabirako 
eky’amaanyi ku ndowooza Baottoman gye baalina ku bifo ebitukuvu: 

Mu mwaka 1678, yatandika olugendo olw’okulamaga ng’awere- 
keddwaako abakungu bangi. Bwe baali bawummuddemu, yalaba omu 
ku bajaasi be abakulu mu kibinja ng’alannamye ebigere abyolekezza eki- 
buga kya Nnabbi (Allab asse ku ye okusaasira n’emirembe) ekya Madiina 
al-Munawwara (mu nnono za Baottoman omuntu okulannama ng’ama- 
gulu ogoolekezza omuntu si mpisa nnungi). Naabi yawulira bubi olw’en- 
neeyisa y’omujaasi ono omukulu etaali ya buvunaanyizibwa era 
n’ayiiyaayo ekitontome kino wammanga: 

Mwewale obutaba na bmunaanyizibwa, kino kye kifo Omwagalwa 
wa Allab (we yabeeranga) 

Ekifo kino amaaso amatukmu we gaggukira, ekifo kya Omwawule 
(Nnabbi Mubammadi) 

Woo Naabi! Yingira ekifo kino n’okukigulumiza kwonna 

Ekifo kino Bamalayika mwe beetooloolera era kinywegerwa ne 
Bannabbi. 

Ekibinja ky’abalamazi bwe kyatuuka mu Madiina ng’esswala y’oku 
makya ebulako katono, Naabi yawulira ekitontome kye nga kisomwa 
abaaziinyi b’omu Madiina. Kino kyamukyamula era n’ayanguwa asobole 
okumanya engeri gye kyali kizuuseemu kubanga ekitontome kino yali 
yakiwandiika ggulolimu era nga tewali yali akimanyi. 

Naabi yasisinkana omwaziinyi n’amubuuza: “Wayize otya ekitonto- 
me kino?” 

Omwaziinyi yamuddamu bw’atyi: “Ekiro ekyayise nga ndi mu tulo 
Omubaka (Allab asse ku ye okusaasira n’emirembe) yandabikidde 
n’anngamba nti: 

‘Mu Kibiina kyange, omutontomi gwe bayita Naabi ajja okunkyalira 
era ajjudde omukwano gwange okukoma gye gukoma. Olw’omukwano 
gw’alina gyendi mwanirize n’ekitontome kye bw’anaaba ayingira ekibu- 
ga bw’atyi. Bwe tutyo bwe twayize ekitontome okuva gy’ali (Omubaka) 
era ne tugoberera ekiragiro kye’.” 

Naabi yatandika okusinda era n’afukumuka amaziga agalinga enku- 
ba nga bw’agamba nti: “Ekitegeeeza nti Omubaka wa Allab (Mlab asse 
ku ye okusaasira n’emirembe) nange yantadde mu bantu b’Ekibiina kye, 
Enjuba y’ensi ebbiri yanzikirizza ng’omu ku bantu b’Ekibiina kye.” 

Nga bwe tulabye mu ky’okulabirako kya Naabi, ekintu ekikulu mu 
mikolo gy’okulamaga kwe kweyisa mu ngeri esembayo waggulu mu 
kuwa Nnabbi (Allab asse ku ye okusaasira n’emirembe) n’Ennyumba ya 
Allab ekitiibwa. 

Ka’aba, era eyitibwa Ennyumba ya Allab, ebadde ekifo ekitukuvu 
okuva mu kiseera ky’omuntu eyasooka, Adamu (emirembe gibeere ku 
ye). Kulaane etulagira okulambula ebifo bino nga tukola emikolo egy’en- 
jawulo: 

“Mazima Ennyumba eyasookera ddala okuteerwawo abantu (okusa- 
biramu) yeyo eri e Bakka (Makka), ekifo eky’emikisa era nga kya kulimn- 
gama eri ebitonde byonna. Muyo mulimu obubonero obweyolefu omuli 
ekifo kya Bidayimu (we yayimiriranga okusaba). Omuntu yenna agiyin- 
gira abeera mirembe. Era AUab akakasa ku bantu okulambida Ennyumba 
eyo (nga kikakafu) ku mimtu aba asobola ekkubo erituuka gy’eri. 
N’omuntu awakanya (obukakafu bwa bijja) amanye nti mazima AUab 
mugagga (ateetaaga) eri ebitonde Bye.” (Aali imraan, 3:96 -97) 


Nga bwe kyeyoleka mu mwoyo gw’OBusiraamu, buli muntu yenka- 
nankana ne munne mu nnyiriri za sswala ya jama. Ne bw’aba mukulembeze 
wa ggwanga bw’atuuka ekikeerezi mu muzikiti asaalira mabega, songa 
Omusiraamu omwavu bw’akeera mu muzikiti asaalira ku lunyiriri olusoo- 
ka. Abantu balina kusaalira we basanga ebifo ebikalu. Yunifoomu n’ennyota 
(ku byambalo) tebirina kye bizitowa mu muzikiti. Omwenkanonkano 
ogw’ekika kino ate gweyongera ne gulagibwa mu Hijja mu ngeri esingako 
obujjuYU. Nga buli muntu bwe bamuzinga mu ssuuka enjeru (ng’afudde), 
n’abalamazi bonna bambala engoye ze zimu era enjawulo mu bbeeyi y’en- 
goye n’eba nga teriiwo. Okulamaga kulaga omwenkanonkano gwe tuddamu 
okulaba mpozzi mu kufa. Nga omukulembeze w’eggwanga bwe bamuziika 
mu ngoye enjeru, n’omwavu naye mwe bamuziika. Abalamazi okwebikka 
olugoye olunene mu bifuba byabwe wamu n’ebiwato, kireeta ekifaananyi 
ky’embeera y’abantu nga bali mu ntaana. 

Tulina okumanya nti okufa lye tteeka eritaddukwa, Allab lye yatee- 
rawo ebitonde bye eby’ekiseera. Obuwangaazi bw’omuntu bubalibwa 
bulungi ddala nga n’emirundi gy’assa gibalibwa ne gissibwa ne mu 
biwandiiko. Waliwo essaawa endagaanye ey’okufa (ajaali) eri buli muntu 
era nga teyinza kukyuka n’akatono. Tetuwulirangako muntu yenna yali 
asimattuse kufa. Okuva Iwe tutamanyi ddi we tulifiira, tetwandigayaali- 
ridde kulamaga Iw’e Makka kukola bijja. Ekitali ekyo, amawulire amabi 
okuva eri Omubaka gajja kutuukirira gye tuli: 


“Omuntu bw’afa nga tagenze kulamaga naye ng’ebisaanyizo ng’em- 
mere, eby’okunywa, n’entambula abirina, tewali kijja kuziyiza muntu 
ono kufa nga Muyawudi oba Mugoberezi wa Kristo.” (Tirmidbi, Haj, 3) 


Okulabula kuno okweyolefu Nnabbi (Allab asse ku ye okusaasira 
n’emirembe) kwe yakola kujjukiza Abasiraamu abo abatafaayo kutuuki- 

- 

riza kiragiro eky’okukola hijja ate nga balina ebyo byonna ebyetaagisa 
nti bajja kubonerezebwa mu bulamu obw’oluvannyuma. Okulagajjabra 
ekiragiro kino kutegeeza kunyooma kiragiro kyennyini. 

Hijja eragirwa omuntu okugikola waakiri omulundi gumu mu 
buwangaazi bwe; n’olw’ekyo ebeera nsobi nnene nnyo eri Omusiraamu 
eyeesobola okugirindiriza. Nnabbi (Allab asse ku ye okusaasira n’emi- 
rembe) agamba nti abo bonna abakakatibwako okukola bijja bandiyan- 
guye okugikola. (Jam’ul Fawaa-id, II, 77) 

Ennyumba ya AUab ejjudde ebintu ebijjukiza ebyagwawo ku bwesi- 
gwa n’okwewaayo Nnabbi Bulayimu (emirembe gibeere ku ye) n’abantu 
b’ennyumba ye bye baabna mu Allab. Bwe twogera ku bigambo okwesi- 
gwa Allab, okwewaayo gy’ali n’okulamaga mu bwangu ddala amannya 
ga Bulayimu (emirembe gibeere ku ye) ne Ismaaila (emirembe gibeere 
ku ye) gajja mu bwongo bwaffe. Olw’obwesimbu bwe baabna, okulama- 
ga kwafuubbwa kikolwa kya kusinza eky’etteeka, ekijja okugenda mu 
maaso okutuusa ku lunaku Iw’ensi olusembayo. 

Okwesiga Allab kitegeeza kumwesigamako, kuba na bwesige obu- 
jjuvu mu Ye, na kuteekawo muntu ng’omusigire. Mu nkola ey’ekisuufi, 
kitegeeza muntu omutima gwe nga gujjudde AUab, nga Ye Yekka gwe 
gwesiga, nga n’obuyambi bugunoonya kuva gy’ab Yekka. Allab 
Owoobuyinza bwe yabuuza Musa (emirembe gibeere ku ye) ebikwata ku 
muggo gwe, Musa (emirembe gibeere ku ye) yaddamu nti: “Guno 
muggo gwange kwe nneesigama ...” Allab Owoobuyinza kwe kumu- 
gamba nti: “Gusuule wansi”, okuva okwesigama kwe (okwa Musa) ku 
muggo guno bwe kwali kusiikirizza okwesigama okujjuvu eri Allab. 

Ku ani gwe tubna okwesigamirako, Allab atugamba mu Kitabo kye 
Kulaane nti: 

“Eri Allab Abakkiriza gye beesigamira.” (Tawuba, 9: 5i) 

“Mwesige Allab bwe mubeera nga muli bakkiriza.” (Maa-ida, 5 :23) 

“N’omuntu eyeesiga Allab, Allab amumala (mu byonna).” (Twalaq, 
65:3) 

Omubaka agamba nti bwe twesiga Allab mu bujjuvu, ajja kutulabi- 
rira nga bw’alabirira ebinyonyi ebiva mu bisu byabyo ku makya nga 
biyala ate ne bidda olweggulo nga bikkuse. 

_ 

Okwesiga Allah tekitegeeza kulekayo kukola byetaagisa kutuuka ku 
ky’oyagala wamu n’obutafaayo ku mateeka ga butonde. Wabula kitegee- 
za kwesiga Allah mu bujjuvu ng’omaze kutuukiriza by’olina okukola 
okutuuka ku kye weetaaga okufuna, so si kwesiga Allab kukukolera ne 
ku byetaagisa oba amakubo, nga tofudde ku kusalawo kwa AUab. 
Wabula, omuddu alina okunoonya obubudamo mu maanyi ga Allab. 

AUab Owaawaggulu agamba nti: 

“Beebuuzeeko mu nsonga. Naye bw’oba omaliridde weesige 
AUab. Mazima AUab ayagala abamwesiga.” (Aali imraan, 3:59) 

Allab Ye muyambi w’Omukkiriza mu nsi zombi. Era buli muddu 
amwesiga amumabra ebyetaago bye. Essanyu eryannamaddala era 
ery’ekimmemmette liri mu kudda gy’ali, ng’omuntu n’abantu b’ekitun- 
du, nga tusaba obuyambi bwe n’okumwesiga. 

Mu Luwalabu, ekigambo Salima kitegeeza kwewaayo era kiwa 
makulu ga kwewaayo eri okusalawo n’okukkiriza Allab by’aba akoze mu 
ssanyu. 

Nnabbi Bulayimu (emirembe gibeere ku ye) yali yajjuza omutima 
gwe okwagala Allab. Malayika bwe zaabuuza Allab nti: ‘Bulayimu ayinza 
atya okuba mukwano gwo ng’alina obulamu obubwe, ebintu wamu 
n’amaka ge (by’ajja okusinga okussaako omwoyo okusinga Ggwe)’. 
Olwo Allab n’alaga Bamalayika engeri Bulayimu gye yeewaayo eri Allab 
mu bigezo bisatu: 

Ekigezo ekyasooka kyali ku bulamu bwe, nti bwe yali ali kumpi 
okukasukibwa mu muliro (ng’abalabe be bakozesa envuumuulo), 
Malayika zaayanguyiriza okumuyamba naye n’agaana obuyambi bwazo 
n’agamba nti: 


“Ssetaaga buyambi bwammwe. Ani yawa amaanyi g’okwokya eri 
omuliro? Allab y’asinga abayambi bonna.” Mw’ekyo obwesige bwe 
bwonna yabussa mu Allab Yekka. Ng’okumusasula olw’okwewaayo 
kuno okutabimu nkenyera yonna eri amaanyi ga Allab, AUab yalagira 
omuliro bw’atyi: 


“Ne tugamba (omuliro) nti: Owange muliro beera obunnyogovu, 
n’emirembe eri Bulayimu.” (An’biyaa, 21 69) 

Mu kigezo eky’okubiri, yagezesebwa ku mmaali ye. Jibuliilu yagen- 
da ewa Bulayimu (emirembe gibeere ku ye) n’amwegayirira amuwe 
ebimu ku byali mu kisibo bye. Bwe yatendereza Katonda yamugamba 
nti: “Twala ekisibo kyonna kikyo.” 

Mw’ekyo yasobola okuyita ekigezo ky’okusaddaaka emmaali ye ku 
Iw’okwagala Katonda. 

Obuddu obwannamaddala eri Allab tebulina kirala wabula 
okwewaayo gy’ali. Wabula okwewaayo kusinziira ku mukwano n’obwe- 
toowaze. Tulabye ekifaananyi ekirungi eky’okwewaayo okwesigamizidd- 
wa ku mukwano gwa Bulayimu (emirembe gibeere ku ye) gwe yalina. 
Obulamu obubwe, abantu be, n’ebyobugagga tebyamugaana kutuukiriza 
biragiro bya Allab, ng’asinziira ku bukkiriza n’okwewaayo bye yalina eri 
Allab. Ng’okumusasula olw’obwesimbu bwe, emikolo gy’okulamaga gijja 
kusigala nga weegiri okutuusa ku Lunaku Iw’okulamula ng’akabonero 
k’okwewaayo kwe n’okwesiga bye yalaga eri Allab. 

Olulimi Iwe nga luwa ekitangaala ku mbeera y’omutima gwe Iwa- 
gambanga nti: 

“Neewaddeyo eri Allab Omulabirizi w’ebitonde byonna.” (Baqara, 2 : i3i) 

Okwongereza ku by’okulabirako bya Bulayimu ne Ismaaila abaalaga 
okwesaddaaka okwenjawulo n’okwewaayo eri Allab ebitenkanika, 
Nnabbi Mubammadi (Allab asse ku ye okusaasira n’emirembe) yalaga 
emikolo n’emisingi (empagi) ebya bijja, bwe yali ali mu kulamaga kwe 
okwasembayo, naddala mu kwogera kwe okwasembayo kwe yakola mu 
kulamaga kuno, kwe kulunngamya okusinga obulungi eri abalamazi 
ng’alaga engoberera y’okulamaga okulungi okutuusa ku Lunaku Iwen- 
komerero. Mu kwogera yalambika eddembe ly’abantu ery’obwebange, 
n’obuYunaanyizibwa bw’Abasiraamu n’anyweeza ennyiriri z’Abasiraamu 
ku kwagala n’omukwano n’okusaasira. 

Abo bonna abasuubira okugenda okulamaga olw’e Makka balina 
okwetegeka mu mwoyo ne mu birala. Okwesiga Mlab tekitegeeza butee- 
tegekera lugendo Iw’okulamaga na buteesibirira ntanda. Abayonaani 
abamu baagendanga okulamaga nga tebalina wadde emmere n’eby’oku- 
nywa nga bagamba nti: “Twesiga Allab”. Bwe baatuukanga e Makka olwo 

ate ne batandika okusabiriza ng’enjala ebaluma. Okusobola okulabula 
abalina endowooza enkyamu mu kwesiga Allab, Kulaane egamba nti: 

“Era mwesibirirenga entanda (ey’okubabeezaawo mu lugendo, naye) 
mazima entanda esinga obulungi kwe kutya Allab. Era mutye, abange 
mmwe abalina amagezi agategeera.” 

Nga bwe kitegeerekeka okuva mu aya ya Kulaane eyo waggulu, 
Omusiraamu yeetaaga okwesibirira entanda ez’emirundi ebiri mu nsi 
entukuYU. Yeetaaga ebintu ebya bulijjo ng’emmere emala, n’emmere ey’om- 
woyo ng’okwewaayo, obugumiikiriza, n’ebirala. Omusiraamu aba alongoo- 
sezza omutima gwe okuggyamu endwadde z’omwoyo ye yekka asobola 
okutuukiriza kino. Okubeera n’omutima bwe gutyo y’engeri yokka gye 
basobola okutegeera okusinza nga bwe kuli, naddala bijja mu bwennyini 
bwayo, nga Ruumi bw’akirambika mu mboozi eno wammanga: 

Baayaziid Seeka w’ekitundu, yali ayanguwa ng’agenda Makka kuko- 
la bijja (okulamaga okunene) ne Umura (okulamaga okutono). Mu buli 
kibuga mwe yatuukanga ng’asooka kunoonya abantu abakulu (abatuku- 
vu). Yasobolanga okutambulatambula ng’abuuza: “Ani mu kibuga kino 
eyeesigama mu kutegeera omwoyo?” Kino yakikolanga olw’okuba nga 
yakkirizanga nti yonna gye yagendanga mu ntambula ze nti yali alina 
okunoonyaayo omuntu omutukuvu. 

AUab Owoobuyinza agamba mu Kulaane nti: 

“Mubuuze abalina okumanya bwe mubeera (nga mmwe) temu- 
manyi.” (An’biyaa, 21:7) 

N’olw’ekyo, Musa (emirembe gibeere ku ye) baamulagira anoonye 
Kbidr eyalina okumanya okw’omwoyo. Baayaziid yali anoonya Kbidri 
ow’ekiseera ekyo era yagwa ku musajja omukadde agwa mu ttuluba lino 
ng’afaanana ng’omwezi ogubonese. Yamulabamu ekitiibwa n’enjogera 
y’abasajja abatukuvu. Amaaso ge gaali tegalaba naye ng’omutima gwe 
gujjudde ekitangaala ng’enjuba. Baayaziid yatuula kumpi naye 
n’amubuuza ku mbeera ye. Yakizuula nti yali musajja eyava ku by’ama- 
sanyu ate ng’alina amaka. Wano omukadde ono we yamubuuliza nti: 
“Olaga wa Baayaziid? Ogenda mu kifo ki? Era Iwaki weeteekako omu- 
gugu gw’okugenda mu kifo ekigwira?” Baayaziid yaddamu nti: “Nngenda 
ku Ka’aba era nnina Dirbam (binusu bya ffeeza) ebikumi bibiri (200) 

ezinannyamba mu kkubo.” Omusajja ono n’amugamba nti: “Dirbam 
ezimu ziteeke wano endala oziwe abali mu bwetaavu. Okusobola okug- 
gula amaaso g’omwoyo gwo, sooka oyingire emitima gyabwe. Funa obu- 
lamu obutaggwaawo weeyongereyo mu lugendo Iwo ng’omutima 
mutukuYU. Newankubadde nti Ka’aba Nnyumba ya Allab ey’okukole- 
rako emikolo gy’eddiini, embeera ng’eyange ye nnyumba y’ebyama bya 
Allab eby’omu nda. Ka’aba y’ennyumba eyazimbibwa Bulayimu muta- 
bani wa Azar naye omutima gwange kye kifo kya Allab eky’ekitiibwa. 

Bw’oba olina okumanya omwoyo, weetooloole Ka’aba y’omutima. 
Omutima ye Ka’aba y’omubiri era nga yakolwa mu ttaka. Allab yatuwa 
ebiragiro by’okukyalira Ka’aba gye tulaba tusobole okutuuka ku Ka’aba 
y’omutima ogulongoseddwa okuva mu bukyafu. 

Kimanye nti bw’olumya omutima ate nga kye kifo ky’okutunula 
okutukuvu, ne bw’ogenda okulamaga ku bigere empeera z’ofuna teziso- 
bola kubikka kibi kya kumenya mutima gwa muntu. Omuntu omutuu- 
kirivu ky’ekyobugagga ekiri mu byama Ebitukuvu. Bw’oba oyagala oku- 
laba okweyoleka kw’ekitangaala kya Allab toddukanga kugezesebwa 
n’ebizibu eby’enjawulo. (Laba Mesa. ii, 2218 - 2251 ) 

Baayaziid yawuliriza eby’ekyewuunyo eby’ogeddwa n’abiteeka mu 
matu ge ng’empeta eya zaabu. Mu kwogeraganya kwe ne Seeka ono, 
omutima gwa Baayaziid gwafuna ku mugabo mu kusaasira. 
01uvannyuma yeeyongerayo n’olugendo Iwe ng’alina ebirowoozo ebi- 
jjudde emirembe (ebitebenkevu). 

Mu by’okulabirako bino ebirungi, Ruumi alunngamya emitima eri 
amazima g’okulamaga era n’awa abakkiriza abagenda okulamaga olw’e 
Makka amagezi gano: 

“Ekiseera ky’okulamaga okugenda e Makka bwe kituuka, genda 
n’ekigendererwa eky’okulambula n’okwetooloola Ka’aba. Bw’ogenda 
n’ekigendererwa kino oba ojja kulaba Makka mu butufu bwayo.” 

Ensonga Iwaki Ruumi awa eky’okulabirako ky’okulamaga eri nti 
okulamaga kye kimu ku bikolwa mu kusinza ebirina okukwatibwa 
n’obwegendereza. Ebintu bingi ebikkirizibwa mu biseera ebirala mu 
mwaka naye ate mu kiseera ky’okulamaga nga tebikkirizibwa. 
N’olw’ekyo, ekisooka mu byonna, omulamazi alina okuteekateeka omu- 

tima gwe okusobola okutuukiriza omulimo guno ogutali mwangu. 
Okuyiira ddala ku ntandikwa ng’omulamazi asazeewo okugenda okula- 
maga, Sitaane egezaako nga bw’asobola okwonoona omutindo gwa bijja. 
Olugendo Iw’okulamaga lulabika ng’olwangu ennyo ate olunyuma naye 
lujjudde ebizibu bingi. Kino kituufu era kituukirira ne ku mikolo egiko- 
lebwa mu kulamaga. Bw’atyo omulamazi alina okwenaanika ekyambalo 
eky’obugumiikiriza n’okugumira ebizibu. N’olw’ekyo omulamazi alina 
okusaba nti: 


“Ayi Katonda wange! Nkusaba okulamaga kwange kuno okunfuuli- 
re okwangu.” 

Tetulina kwerabira nga twogera ebigambo bino mu kiseera ky’oku- 
lamaga: 

“Labbayka Allaabumma labbayka. Labbayka Laa sbariika laka lab- 
bayka. Innal Hamda wanni-imata laka wal mulk. Laa sbariika laka.” 

“Ndi wano ku lulwo Allab, ndi wano ku lulwo (nnyanukudde 
okuyita kwo, ate ndi mugonvu eri ebiragiro byo). Tolina akwegattako, 
ndi wano. Ddala amatendo gonna amajjuvu n’ebyengera, nobufuzi 
bibyo, tewali kikwegattako.” 

Mu kino, tuba tukakasa nti twanukula okuyita kwe. Tuba tukkiriza 
nti mu bwakabaka bw’omu ggulu ne ku nsi tewali kyegatta ku AUab. 
Bwe tutyo, tuba tweyama gy’ali nti tetujja kukkiriza kusendebwasende- 
bwa Sitaane n’emyoyo gyaffe. 

Ekitali ekyo, singa tukola okulamaga mu ngeri eteriimu kufaayo, 
nga tetugoberera mateeka ge twakalabako, okulamaga kwaffe kuba teku- 
jja kutugasa. Naddala, abo abagenda mu bifo ebitukuvu nga ssente zaa- 
bwe tebaazifuna mu makubo matuufu ne ssente ze baatereka nga bayita 
mu makubo agakontana n’enjigiriza y’Obusiraamu, ekitegeeza nti tewali 
kikolwa kya kusinza ekiyinza kukolebwa ne ssente ezivudde mu makubo 
agatakkirizibwa mu ddiini. Bwe batyo, ebigambo bye boogera nti, 
“Tuliwo kukuweereza” biba bijja kutegeeza nti “Tetuliiwo kukuweereza” 
okuva Iwe twamenya etteeka erisinga okubeera ekkulu mu kulamaga. 


N’olw’ekyo, tuyinza okugamba nti etteeka erisinga obukulu mu 
kulamaga kwe kufuna (ssente oba eby’obugagga) mu makubo amatuufu 
(agakkirizibwa mu mateeka g’eddiini). Ery’okubiri omutima ogw’amazi- 

- 

ma. Buli omulamazi Iw’agamba nti “Labbayka” ebigambo bino birina 
okukuma omuliro mu mutima gwe. Eyo y’engeri yokka Omukkiriza 
gy’ayinza okutuukiriramu Allab. Ekitali ekyo, ebigambo obugambo 
ng’omuntu tabitegeeza tebirina mugaso. Ekyenyi kya muzzukulu wa 
Nnabbi (rMlab asse ku ye okusaasira n’emirembe) ayitibwa Ruseyini 
kyapeeruukanga buli bwe yagambanga nti “Labbayka” ng’atya okudda- 
mu kwa Allab okubeera “Laa Labbayka” (si Labbayka). Tusaba Allab 
atusobozese okukola bijja n’emibiri wamu n’emyoyo gyaffe. 

Amateeka agagobererwa mu kulamaga gayamba omuntu okuba 
n’ekisa n’obulamu obw’omwoyo. Omulamazi bw’ayambala ebyambalo 
eby’enjawulo ebyeru eby’emikolo (bye bayita Kiraami) aba aleka empisa 
ez’obukambwe n’embi zonna. Kino kifuula omuntu okuba ow’ekisa era 
omulungi okusingako bwe yali okuva okuyigga ebisolo, okukuula ebi- 
mera, okumenya amatabi g’omuti, n’okulumya ebitonde Iwe bigaanibwa 
mu biseera by’ennaku z’okukola bijja. 

Allab agamba mu Kulaane nti: 

“Omuntu yenna asalawo okukola bijja (mu myezi egyo), teyeegatta 
na mukyala, oba okwonoona, oba okuyomba ng’ali mu bijja. Na buli 
kirungi kye muba mukoze Allab akimanya. Era mwesibirirenga entanda 
naye ddala entanda esinga obulungi kwe kutya Allab. Era muntye aban- 
ge mmwe abalina amagezi agategeera.” (Baqara, 2:197) 

Abalamazi tebajja kulwana n’okulumya abalala; bajja kweyisa 
bulungi ate babe n’ekisa eri abalala ku Iwa Omutonzi. Naddala, okulu- 
mya emitima gy’Abakkiriza kitwalibwa okuba ezzambi eddene. 
N’olw’ekyo Umaru (Allab amusiime) alina Iw’ataanyweegera Ejjinja 
Eriddugavu olw’okutya okulumya abalamazi abalala olwa nnamungi 
w’omuntu eyaliwo. 

Mu Busiraamu, okusinza kwonna kutandika na kuleeta nniya 
(kumalirira). Okuleeta nniya okw’abalamazi kutandika na kwambala 
Kiraami (engoye z’emikolo). Ng’olugoye luno lumaze okwambalwa, 
omulamazi akyuka n’adda mu mbeera entukuvu (ey’omwoyo) n’aleka 
enneeyisa ye eya bulijjo. Olugoye luno olweru lumujjukiza okufa n’oku- 
zingibwa mu ssanda. Bw’atyo n’amala obudde bwe ng’alowoolereza ku 
kufa n’engeri gy’ayinza okukwetegekeramu. Okugoberera amateeka 

g’okulamaga gonna, kuleetera omuntu okutuuka mu mbeera esinga oku- 
beera eya waggulu, nga Kulaane bw’egamba nti: 

“Mazima twatonda omuntu mu kifaananyi ekisinga obulungi.” 

(Ttiin, 95 : 4) 

Nnabbi (Allab asse ku ye okusaasira n’emirembe) awa amawulire 
amalungi gano eri abalamazi nti: “Okukola bijja ne Umura kulongoosa 
ebibi by’omulamazi nga asidi akozesebwa abaweesi ba zaabu bw’alon- 
goosa zaabu ne ffeeza.” (Nasaa-i ne Tirmidbi) 

Madiisi wammanga nayo etuwa amawulire amalungi ag’abalamazi. 
Nnabbi (Allab asse ku ye okusaasira n’emirembe) yagamba nti: “Oyo 
yenna akola bijja ku Iwa Allab ate n’ateegattiramu n’omukyala n’atakola 
bintu bikyamu oba ebibi ajja kuddayo ng’alinga eyaakazaalibwa (nga 
talina kibi kimusigaddeko).” (Bukbari, ekitabo 2, ekitundu 26, namba 596) 

Amawulire gano amalungi gatuukirira eri abo ababa bakoze bijja 
mu ngeri ekkirizibwa, gye bayita al-Hajj al-Mabruur. Abo abatuuse ku 
ddaala lino ery’okulamaga era bafuna ebirungi bino wammanga: 

1. Okufuna obuvunaanyizibwa, 

2. Embeera y’okusonyiwa, 

3. Okukuuma omubiri n’ebikolwa nga bitukuvu, 

4. Oluganda Iw’Obusiraamu 

5. Okumanya nti enkizo ku balala esinziira ku kutya Allab, 

6. Ebyenfuna ebiyita mu makubo amatuufu 

7. Amazima (obwesimbu). 

Bwe kityo, okulamaga si kikolwa kya kusinza businza kwokka. 
Okulamaga era kwongera obusobozi bw’omuntu. Kukulaakulanya 
embeera y’abantu, empisa wamu n’embeera y’eby’obufuzi ebya Ummah. 
Kusomesa enkola y’Obusiraamu ebuna mu buli mbeera n’abantu, 
ebikwata ku Busiraamu okusinga embeera y’okusinza endala yonna. 

Ku ludda olw’omuntu, okulamaga kumuwa omukisa okwetegereza 
ebikolwa bye wamu n’enneeyisa n’okwepimamu n’okutereeza ensobi ze 
olw’obulamu obujja mu maaso. 





OBUSIRAAMU MU MWOYO N’EBIKOLWA 


Okukola hijja kukakata ku muntu waakiri omulundi gumu mu 
bulamu. Wabula nga bwe gub mu kusaala esswala eza buli lunaku n’oku- 
siiba, omukkiriza ayinza n’okulamaga okulamaga okwa ssunna (okw’en- 
nyongeza). Abasiraamu abamu bakitwala nti okugenda okukola bijja 
emirundi egisukka mu gumu kuba kwonoona ssente. Endowooza eno 
eteri ya buvunaanyizibwa eraga butali bukkiriza n’abo abatategeera 
kigendererwa na maanyi ga bijja og’okukyusa omuntu be boogera ebi- 
gambo bwe bityo. 

Okuviira ddala mu Kiseera Ekyessanyu (ekiseera kya Nnabbi) 
Abasiraamu babadde bateeka mu nkola ebikolwa by’okusinza ebitali bya 
buwaze n’omukwano wamu n’okwagala. Ebikolwa bino eby’okusinza ebya 
kyeyagalire bisembeza omuddu kumpi ne Allab nga bwe kirambikibwa 
mu badusi emanyiddwa ennyo. Biwa okumanya n’okutegeera okw’omun- 
da okw’omwoyo. Bireetera Abasiraamu okubeera abeesimbu era abasaasi- 
zi ab’ekisa. AUab afuuka amaaso gaabwe ge balabisa, n’amatu gaabwe ge 
bawuliriza. Mu bimpimpi, ebikolwa byabwe okugeza ng’okuwulira, oku- 
lowooza bitandika okulunngamizibwa Ekitangaala kya Allah. 

Okukulaakulana okw’omwoyo kuno kusobola okulabibwa mu bikolwa 
by’okusinza ebitali bya buwaze (ebya kyeyagalire) ate n’okulaga ekisa eri 
ebitonde. Imaamu omututumufu gwe bayita Abu Kaniifa, yagenda okukola 
bijja emirundi ataano mw’etaano (55). Ndowooza kino kiraga omugaso 
gw’okulamaga era tewali bigambo birala byetaagisa kwongerwako. 


OKULAMAGA OKUTONO (UMURA) 


Nga twongereza ku Hajj (okulamaga okunene) ekolebwa ku nnaku 
ezitakyuka mu mwaka, omuntu asobola nate okukola okulamaga okuto- 
no kwe bayita Umura mu kiseera kyonna mu mwaka. Olw’okuba nti 
Umura ekolebwa ekiseera kyonna ky’eva eyitibwa okulamaga okutono. 

Mu Umura, omulamazi teyeetaagisa kugenda kukyala mu Arafa. 
Omulamazi yeetooloola Ka’aba yokka n’okudduka ku nsozi za Swafa ne 
Marwa. Umura bw’eba ekolebwa mu mwezi gwa Lamanzaane, Nnabbi 
yagamba nti empeera zaayo zibeera waggulu ng’empeera z’okulamaga 
okunene (Hajj). 



Bwe tulambula entaana ya Nnabbi mu Madiina, tubna okumanya 
nti ekifo kino we tubna okwogera okwagala kwaffe n’ekitiibwa eri 

Nnabbi waffe. Allab yamuyita “Omwagalwa wange” era n’atulagira 
okwagala Omubaka we ng’asinziira mu Kulaane wammanga: 

“Gamba nti: Bwe mubeera nga bakitammwe, ne baganda bammwe, 
ne bakyala bammwe, n’abooluganda Iwammwe, n’emmaali gye mukoze 
ne mufuna, n’eby’okusuubula bye mutya okukendeera, n’amayumba ge 
mweyagaliramu (bwe biba ng’ebyo) bye bisinga okwagalwa gye muli 
okusinga Allab ne Omubaka we wamu n’okulwana mu kkubo lye, kale 
mulindirire okutuusa Allab Iw’anaaleeta ekiragiro kye. Era Allab talunn- 
gamya kibiina ky’aboonoonyi.” (Tawuba, 9 :24) 

Qady lyaad aya ya Kulaane eno agitegeeramu nti 7\Ilah yalaalika ku 
Umma okumwagala Ye wamu ne Omubaka we. N’olw’ekyo tewali kirina 
kusinga kwagalibwa gye tuli kwenkana Nnabbi (Allab asse ku ye okusaa- 
sira n’emirembe) ka zibe nju zaffe, abantu b’omu maka gaffe, oba emiri- 
mo gyaffe. 

N’olw’ekyo, Imaam Maaliki atwala entaana ya Omubaka ey’ekitii- 
bwa ng’entukuYU nga Ka’aba olw’okuba nti ensi n’ebitonde byatonde- 
bwa ku lulwe. Olw’ensonga eno tulina okukyala e Madiina nga tumaze 
okukola bijja. Mu kukyala kuno n’okuwunyiriza ku nfuufu y’ettaka lino, 
tulina okuwa Nnabbi (Allab asse ku ye okusaasira n’emirembe) ekitii- 
bwa, era eyo ye ngeri gye tusobola okuganyulwa mu kusaasira kwe. 

Nnabbi (Allab asse ku ye okusaasira n’emirembe) atutegeeza nti oku- 
mukyalira ng’amaze okufa kye kimu n’okumukyalira ng’akyali mulamu. 

Wabula, omuntu alina okulaga okussa ennyo ekitiibwa ng’akyalira 
entaana ya Nnabbi (Allab asse ku ye okusaasira n’emirembe). Olunaku 
lumu Imaamu Maaliki yali mu muzikiti gwa Nnabbi, Jafaari Mansuur, 
eyali Kaliifa ow’ekiseera ekyo, yajja mu muzikiti asobole okumubuu- 
zaayo ebibuuzo. Baatandika okukubaganya ebirowoozo. Wabula okuwa- 
kana bwe kwanyinyitira, Kaliifa yatandika okwogerera waggulu. Imaamu 
Maaliki kwe kumulabula n’agamba nti: 

“Owange Kaliifa! Kkakkanya ku ddoboozi lyo wano, Allab yalabula 
abantu ab’ebitiibwa abakusinga obutasitula maloboozi gaabwe nga bali 
wano”. Wano yali asinziira ku aya mu Kulaane egamba nti: 




“Abange mmwe Abakkiriza! Temusitulanga maloboozi gammwe 
waggulu w’eddoboozi lya Nnabbi. Era temwatuukiriza erinnya lye 

(nga mumuyita) nga bwe mweyatuukiriza mwekka, olw’okutya nti 
emirimo gyammwe gijja kwonooneka nga nammwe temumanyi.” 

(Rujuraati, 49 : 2) 

Kaliifa yasiima empisa za Imaamu ez’ekika ekya waggulu ng’ali awali 
Nnabbi (Allab asse ku ye okusaasira n’emirembe) era n’amubuuza: 

“Owange Imaamu! Nkyuse ekyenyi kyange nkitunuze e Rawudbwa 
(we baaziika Nnabbi) oba eri Ka’aba?” 

Imaamu Maaliki yaddamu nti: “Bw’oba mu Madiina ekyenyi kyo 
kitunuze eri Rawudbwa kuba ebitonde ne Ka’aba byatondebwa ku lulwe. 
Abantu bonna beetaaga okuwolereza kwa Nnabbi Mubammadi (Allab 
asse ku ye okusaasira n’emirembe).” (Qaadi lyaadbwi; Swifa al-Shariifu). 

Abasiraamu abamu ensonga eno bagibuusa amaaso ne beewaza 
Abasiraamu okutunuza ebyenyi byabwe eri Rawudbwa. Bagamba nti 
lamusa ku Nnabbi (Allab asse ku ye okusaasira n’emirembe) omuviire. 
Mutunuze ebyenyi byammwe eri Ka’aba. Beerabira nti Nnabbi (Allah 
asse ku ye okusaasira n’emirembe) mulamu. Kulaane etutegeeza nti abo 
bonna abaafiira mu kkubo lya Allab balamu ne Bannabbi abali mu bifo 
ebyawaggulu okubasinga nga mw’obatwalidde, naddala omukulembeze 
w’ensi zonna, asinga ettutumu mu nsi Nnabbi Mubammadi (Allab asse 
ku ye okusaasira n’emirembe) oyo alina obulamu obw’enjawulo. 


Mu bimpimpi, ekirabo ekisinga abalamazi kye balina okuddayo 
nakyo mu nsi zaabwe, z’embeera ez’enjawulo ez’Ensi Entukuvu. Balina 
okuddayo n’ebijjukizo nga beeyongera mu maaso n’okukola emirimo 
emirungi gye baasiga mu kukyala kwabwe. Bwe batyo baba bajja kukola 
ng’amadirisa ag’eby’emyoyo emirungi egiri mu Bifo Ebitukuvu okuso- 
bola okutuuka ku abo abatannagendayo. 

Omulyoyi w’emyoyo mu Pakistan, Mubammad Iqbal yabuuza ebi- 
buuzo bino wammanga eri abalamazi abaali baakava okukola hijja: 




Mulambudde e Madiina “eyakaayakana” enjawufu. Emitima gyam- 
mwe mugijjuzzaamu ki okuva mu katale k’emyoyo ak’e Madiina? Ebintu 
bye muleese okugeza nga eby’okwebikka ku mitwe (enkuffiira), obulaa- 

di, n’emisaalo bijja kuggwaawo mu kaseera mpa we kaaga; biki bye 
muleese ng’ebirabo by’emwoyo okuva e Madiina ebyo ebitajja kug- 
gwaawo? 

Mu birabo byammwe muleese enneeyisa y’okwewaayo n’amazima 
nga aga Abu Bakari, obwenkanya ng’obwa Umaru, omutima omugabi 
n’obuteegyalabya nga Utbmaani? Munaasobola okuwa Umma, eri mu 
kubonaabona olw’ebizibu enkuyanja, essuubi okuva mu “Biseera by’Es- 
sanyu (Aswri Sa-aada)?” 

Tusaba Allab atuteeke mw’abo abaganyuddwa mu mikisa gy’om- 
woyo mu ttaka ery’Ebifo Ebitukuvu, era atuteeke wamu n’abo abakya- 
lidde Omubaka wa Allab n’omutima ogusiriira omukwano. 

Tusaba Allab atugonnomoleko obulamu bw’okwewaayo eri Allab 
n’okumwesiga, era obubudamu n’obuyambi tubisuubire mu Ye Yekka. 
Tusaba Allab atufuule abatuukiriza omulimu n’omutima gw’okulamaga 
n’omutima oguwulira emikisa egy’Ebifo Ebitukuvu. 










Omwezi Omutukuyu Ogwa 
Lamanzaane N’OKUSIIBA 







"Omwezi gwa Lamanzaane gwe gwo Kulaane mwe yakkira ku 
Iw' okulunngamya abantu n'obunnyonnyofu okuva mu bulunngamu 
n'okussaawo enjawulo (wakati w'amazima n'obulimba). (Baqara, 2:185) 






Cri'mwezi gwa Lamanzaane omutukuvu gwe mwezi Allah 
Owoobuyinza gwe yatuwa ng’akakisa ak’okweyoolera empeera. Mu 
mwezi guno tujjukira obukulu bw’ebyengera Allab by’atuwadde bye 
tutera okutwala ng’ekitali kikulu ne tutatwala buvunaanyizibwa ku bye- 
baza mu ngeri esaanidde. 

Ekigendererwa ky’okusiiba kwe kufuna taquwa (okutya) n’okukkak- 
kanya omwoyo (nafs) ogweyagaliza gwokka, okugugunjula, n’okugufu- 
ga. Okusiiba kubna kuba n’ekigendererwa kya kusinza bwe tuba nga 
ddala tusuubira okuganyulwa mu mikisa gya kwo. Mu kusiiba tusobola 
okufunamu ebitendo ebya waggulu okugeza okugumiikiriza, obuvumu, 
n’okwesamba ebikolwa ebitunyoomesa ebiva ku bwagazi bw’omwoyo. 
Okusiiba kukuuma ekitiibwa ky’omukkiriza nga bw’olaba engabo, era 
kumusumulula okuva mu kumabra amaanyi n’ebirowoozo mu kulya 
n’okunywa ng’ensolo. 


Ogumu ku migaso egiri mu kusiiba kwe kuwa omuntu obuvumu 
n’okuguma mu biseera ng’enjala ne kazigizigi w’ebigwa bitalagaanye. 
Era kutusomesa okubeera abasiima era abeebaza ebyengera bya Allab 
Owoobuyinza by’atuwa. Bwe tusiiba tutegeera ebizibu by’abanaku aba- 
bonaabona olw’obutaba na kyakulya, olwo okusaasira kwaffe gye bali ne 
kweyongera amaanyi. Entegeera bw’etyi eyamba okuziyiza obutaban- 
guko mu kitundu n’enjawukana mu bantu eziva ku madaala ge balimu. 
Tusobola okugamba nga tetukirumyemu nti ensinza y’eddiini y’Obusi- 

- 

raamu tekkiriza njawukana mu bantu eziva ku madaala gaabwe nga bwe 
tukiraba mu mawanga agatali gamu. Okusiiba (swawum) n’okusaala 
(swala) bireeta omwenkanonkano wakati w’abantu mu maaso ga Allab. 
Tewaliiwo muntu aggyibwako buvunaanyizibwa bwa kusiiba na kusaala 
okuggyako abo abalina ensonga ezikkirizibwa. 

Olw’ebirungi ebiva mu kusiiba kye kuva kutaalaalikibwa ku 
Basiraamu bokka wabula ne ku bantu b’emirembe egyasooka. Allab 
Owoobuyinza agamba nti: 

“Abange mmwe Abakkiriza! Okusiiba kubalaalikiddwaako nga bwe 
kwalaalikibwa kw’abo abaabasooka, mulyoke mutye Allab. (Okusiiba) 
ennaku embale....” (Baqara, 2 : 183 - 184) 

Obusiraamu buteekawo ensinza ez’enjawulo eri abakkiriza. Ensinza 
ez’enjawulo mu Busiraamu zigendererwamu okuvumula obulwadde 
bw’omwoyo obw’enjawulo. Obulwadde buno bweyongera naddala mu 
biseera abantu we babeerera obulungi era nga balamu. Ebiseera ebye 
Makka (nga Nnabbi tannasenguka), Abasiraamu tebaafuna mwagaanya 
kuba na ndwadde za mwoyo, kubanga olutalo Iw’okutaakiriza obulamu 
bwabwe mu biseera ebyo ebizibu terwabalekera kadde kufuna bulwadde 
obwo. Wabula oluvannyuma Iw’okusenguka okugenda e Madiina 
eby’enfuna by’Abasiraamu byalongooka. Mu ngeri y’emu e Madiina 
baafuna obuweerero okuva mu kutulugunyizibwa bataali bakkiriza 
ab’omu Makka. Okusobola okutangira Abasiraamu omutawaana ogwali 
guyinza okugwawo nga guyita mu kukozesa obubi eby’obugagga 
n’okweyagalira mu byengera, kyali kyetaagisa okubeerawo engeri 
y’okweziyiza oba okukugirwa mu nkozesa y’ebintu by’ensi bye baali 
bafunye. Kyali kiseera kituufu eky’okulaalika okusiiba okusobola 
okukuuma emyoyo gy’abakkiriza nga miramu. 

Mu butuufu, okusiiba kulinga eddagala ku ndwadde kye kimu za 
mubiri oba mwoyo. N’olw’ekyo okusiiba kulaalikibwa mu nnaku mbale 
sso ssi mwaka mulamba. Singa eddagala erimu erikozesebwa okuvumula 
endwadde ez’amaanyi nga lyali likozesebwa omwaka mulamba, omubiri 
gwandituuse ekiseera ne gumanyiira eddagala ekyandiyinzizza obu- 
tayamba kuvumula muntu alikozesa. Mu ngeri y’emu n’okusiiba kulina 
okukolebwa mu biseera ebigere. Bwe tusiiba kagenderere tekiyamba 
It nnyo kuwonya bulwadde so ng’ate okusiiba kuyinza okunafuya omubiri 

ne kugutuusa ku ddaala nga tegukyasobola kutuukiriza buvunanyizibwa 
obwa bulijjo Obusiraamu bwe bwagala gukole. Olw’ensonga eno, Nnabbi 
(Allab asse ku ye okusaasira n’emirembe) teyakkiriza Basswababa be 
kusiiba buli lunaku. 

Abasiraamu bonna bakakatibwako okusiiba mu mwezi gwe gumu 
mu mwaka, era nga ogwo gwe mwezi gwa Lamanzaane. Kino kyongera 
amaanyi mu bumu mu Ummah wamu n’okufuula omulimu gw’okusiiba 
omwangu. Omwoyo gw’obumu guwa obulamu bw’emyoyo gyaffe obu- 
gagga obulala wamu n’amaanyi amapya. Ekirala ekiri mu kusiiba kwe 
kuba nga tugoberera mwezi. Mu ngeri eyo ekisiibo kitambula ne tusiiba 
mu biseera by’omwaka eby’enjawulo, nga tusiibako mu biseera by’ekyeya 
eky’okya ate ne tusiibako ne mu biseera by’obutiti obudde we bubeerera 
nga bunnyogoga ate ng’ebiseera by’emisana bimpi (obudde bulwawo 
nnyo okukya ate ne buziba mangu). Olw’okuba nti buli lunaku mu 
mwaka luwa Lamanzaane ekitiibwa, zonna zifuna emikisa gya 
Lamanzaane. Okukyukakyuka kuno okw’ennaku ze tusiibirako nate 
kuleeta essanyu ly’omwoyo ery’enjawulo. Kino kifuula okusiiba okuba 
okwangu n’engeri ey’enjawulo omukkiriza gy’awuliramu buli kiseera 
w’asiibira. Tusobola okulaba obugagga buno mu aya eraalika okusiiba. 
Aya eno etutegeeza nti: 

“Abange mmwe Abakkiriza! Okusiiba kubalaalikiddwaako”. 

01uvannyuma Iw’okwagala okutugumya aya eyogera nti okusiiba kwa- 
laalikibwa ne ku mawanga amalala: “nga bwe kwalaalikibwa kw’abo 
abaabasooka”. Bw’emala n’egamba nti okusiiba tekugenderera kukole- 
bwa mu nnaku zonna ez’omwaka: “(Okusiiba) ennaku embale....” 

(Baqara, 2 : 183 - 184) 

01uvannyuma Iw’ebyo waggulu, Allab Owoobuyinza ayogera ku 
birungi by’okusiiba n’obukwakkulizo bwakwo: 

“Omwezi gwa Lamazaane gwe gwo ogwakkiramu Kulaane nga 
kwe kidunngama eri abantu n’obunnyonnyofu okuva mu bidunnga- 
mu n’okussaawo enjawulo (eyawula wakati w’amazima n’obulimba). 
Kale omuntu oyo aba aliwo mu mmwe mu mwezi (ogwo) ateekeddwa 
okugusiiba, ate oyo abeera omidwadde oba ng’ali mu lugendo, alina 
okubala (n’asasida ennaku z’atasiibye) mu nnaku endala (ezitali mu 
mwezi gwa kisiibo). Allab abaagaliza bwangu, naye tabaagaliza buzi- 

bu; (ayagala) mujjuze okubala ennaku, mutendereze Allab olw’ekyo 
kye yabalunngamyamu oba olyawo ne mwebaza.” (Baqara, 2 :185) 

Aya eno era etulaga nti ekigendererwa ky’okusiiba kugulumiza 
Allab wamu n’okumwebaza. Mu ngeri eno okusiiba kulina bingi ebirun- 
gi bye kulimu okusinga ku nsinza endala. Sbakik Balkbi agamba nti: 
“Okusinza Allab nga bwe kyetaagisa kitone kizibu. Wabula kisobola 
okutuukibwako nga tuyise mu kweyawula (osigala n’asigala yekka) 
n’okusiiba. 

Okukendeeza ku mmere omuntu gy’alya nalyo kkubo lya mulembe 
mu kujjanjaba. Okwepimira emmere y’embeera esooka mu kubeera 
omulamu mu mubiri, ne mu nkola y’obusawo obw’omulembe. Mu 
kusiiba abakkiriza bagoberera enkola eno ennungi mu ngeri esinga obu- 
lungi, nga bayiga okwefuga. 

Okulumwa enjala nalyo ddaggala lya maanyi, mu kufuga nafs 
(omwoyo). Kigambibwa nti omwoyo bwe gwatondebwa gwalina 
amawaggali: gwagezaako n’okugamba Katonda waagwo nti: “Ggwe ye 
Ggwe nange y’enze.” Wabula Allab bwe yagubonereza n’enjala gwa- 
tegeera ensobi yaagwo ne gutegeera obunafu bwagwo n’obutaba kintu 
mu maaso ga Omutonzi waagwo. N’olw’ekyo tewali ddagala lisinga 
kukola okukuuma omwoyo nga mulamu ng’enjala. 

Jalaalu Ddiini Ruumi agamba nti: “Emmere y’omuntu eyaddala kye 
kitangala kya Allali. Okumuwa emmere esukkiridde ssi kirungi eri 
omuntu. Emmere eyannamaddala eri omuntu kwe kwagala kwa Allab 
n’amagezi (okutegeera). 

Obutatereera bw’omuntu buva mu kwerabira okuliikiriza omwoyo 
gwe ne yeemalira ku kuliikiriza omubiri gwokka. Omubiri guno tegukut- 
ta (gusigala gwagala). N’olw’ekyo obulwadde buno obw’omululu bulee- 
tera ekyenyi okupeeruuka n’amagulu okukankana, omutima ne gukubira 
kumukumu olw’obutabeera na mirembe. Okuliikiriza okw’ensi kuli 
ludda wa era okuliikiriza okutakoma kuli ludda wa? (Waliwo enjawulo 
nnene nnyo wakati w’ebyo byombi)” 

Allab ayogera ku bajulizi abafiira mu ntalo z’eddini n’agamba nti: 
“Balabirirwa.” Tewali mumwa oba mubiri bye bakozesa mu kulya (baba- 
twala na mwoyo). 

Luqmaani yawa mutabani we amagezi: Olubuto Iwo bwe lujjula 
(bw’okkuta) obwongo bwo bwebaka ne butasobola kutegeera bintu bya 
magezi ate ebiyungo ne bigayaala nga tebikyasobola kusinza. 

Mukwano gwa AUab omu yagamba nti: “Neekingiriza ne Allab mu 
musuufi ajjuza olubuto Iwe n’ebika by’emmere eby’enjawulo n’alugoo- 
taanya.” 

Maama wa Abakkiriza, Ayisa yagamba nti: Mugezeeko okuggula 
emiryango gya Malakuut (ensi y’emyoyo). Baamubuuza nti: Tutya? Ye 
kwe kubaddamu nti: Nga muyita mu njala n’ennyonta. 

Mukwano gwa Allab Mabmud Sami Ramazanogblu yateeka essira 
ku bulungi bw’okulya n’okunywa ekitono mu kitabo kye Mukereen 
Insan (Omuntu Omutuukirivu) yagamba nti: “Baabuuza abasawo: 
Bujjanjabi ki obusinga, ne baddamu nti: Kulyako katono. Abantu aba- 
tegeera ensonga babuuzibwa gye bajja amaanyi amangi n’obuvumu oku- 
sinza Allab. Baddamu nti kulya katono. Abasuufi baabuuzibwa nti: Kiki 
ekifuula enkolagana y’omuntu ne AUab okubeera ey’amaanyi. Baddamu 
nti: Kulya katono. Abamanyi babuuzibwa nti: Mbeera ki esinga obulungi 
mu kuyiga. Baddamu nti: okubeera mu mbeera ey’enjala (okusinga 
ey’omukkuto) n’okulya akatono.” 

Okulyako akatono (okwewala okulya okutuusa Iw’okkuta) kulina 
emigaso mingi: 

1. Mu nj ala ey’ekigero mulimu okutereeza ebirowoozo n’omutima; 
okujjukira kubeera kwa maanyi. Mu mbera ey’okukutta ennyo, 
mulimu okwerabira n’obusiru. 

2. Mu njala ey’ekigero mulimu obukkakkamu bw’omutima. Omu- 
tima gufuna emigaso ne gufuna essanyu okuva mu kusinza 
n’okusaba edduwa. Naye n’olubuto olujjudde omutima guba 
tegukyawulira era tegufuna ssanyu lyonna mu kusinza. 

3. Mu njala ey’ekigero mulimu obugonvu bw’omutima n’okwe- 
toowaza. Omukkuto guleeta kunyooma, kwemanya, kwewulira 
na kweraga. 

4. Mu njala ey’ekigero omuntu alowooza ku baavu n’abayala, naye 
omuntu akkuse tajjukirira ddala mwavu n’oyo ali mu bwetaavu 
n’akamu. 

5. Mu njala ey’ekigero obwagazi, ebyetaago, n’omwoyo gw’omun- 
tu bye gwagala bimalibwamu amaanyi. Naye mu bukkufu 
omwoyo gw’omuntu gufuuka, gweyongera amaanyi era n’okwa- 
gala kwagwo ne kweyongera. 

6. Mu njala ey’ekigero omubiri guba muwewufu nga gusobola 
okutegeera. Naye mu bukkufu, omubiri guba mukoowu era nga 
guwulira tulo. 

7. Mu njala ey’ekigero omuntu awulira nga mwetegefu okusinza 
n’okuweereza Allab. Naye olubuto bwe lubeera lujjudde omun- 
tu awulira bugayaavu era ng’ayagala kuwuummula. 

8. Mu njala ey’ekigero omubiri guwulira nga mulamu. Obulwadde 
bugenda. Okulya ennyo kuleetera omubiri okuwulira nga 
guweddemu amaanyi era nga mulwadde. 

9. Mu njala ey’ekigero omubiri guwulira nga muwewufu era nga 
gulina obuweerero ekiwa omuntu essanyu. 

10. Mu njala ey’ekigero omuntu awulira ng’ayagala okuwaayo era 
nga mwetegefu okuyamba abanaku mu ngeri y’okubawa sad- 
daaka. Ku ludda olulala, abatalumwako njala tebategeera mbo- 
nabona abaavu gye babeeramu. Era olw’enjala, mu kiseera we 
walibeererayo ebbugumu eringi ku Lunaku Iw’okulamula 
olw’entiisa, omuddu ajja kuba mu mbeera ey’obunnyogovu 
afune n’ekisiikirize. Omukkuto guleeta embeera eva mu buko- 
do n’edda mu nsaasaanya ey’ekyeyonoonere ereetera omuddu 
okwonoonekera ddala. 

Mu bigambo ebirala, olubuto olujjudde luwaga omwoyo gw’omun- 
tu nga gukola nnyo okusobola okwetuusaako bye gwegomba ebikkakka- 
nya omuntu. Ku ludda olulala, okusiiba, bwe kuba kutuukiriziddwa 
ng’omusiibi tayisizza w’alina kukoma, kuggulawo amaanyi n’obusobozi 
obw’okulowoolereza era ne kufuula omutima gw’omuntu oguwulira 
n’okumanya Allab. Kadiisi eno wammanga ewumbawumba ebyo byon- 
na bye tuzze twogera: “Musiibe muzuule obulamu (obw’omwoyo n’omu- 
biri)” (Twabaraani). 

Enkola za Bannabbi ba Allab abakulu ab’ebitiibwa nazo zitulaga 
h obukulu bw’okusiiba okusobola okutuuka ku butuukirivu bw’omyoyo. 

Okusiiba y’egeri Allab Owoobuyinza gye yasinganga okukozesa okufuula 
Bannabbi abatuukiridde. Okusiiba lye kkubo omwayitibwanga okuteeka- 
teeka Bannabbi okufuna obubaka okuva eri Allab. Okugeza Musa (emi- 
rembe gibeere ku ye) yasiiba ennaku n’ebiro amakumi ana (40) ng’alinda 
okufuna obubaka ng’ali ku lusozi Sinaayi. 01uvannyuma Iw’ekiseera kino 
eky’okusiiba Tawuraati yassibwa. Mu ngeri y’emu Yisa (emirembe gibeere 
ku ye) yasiiba ennaku ze zimu nga tannaweebwa Njiri. 

Ate era Nnabbi waffe Mubammadi (Allab asse ku ye okusaasira 
n’emirembe) yamala omwezi mulamba mu mpuku ya Hira okumpi ne 
Makka, ng’asinza Allab era ng’alowoolereza ku Bunene bwa Allab. Olu- 
vannyuma Iw’ekiseera kino eky’okuteekebwateekebwa yafuna obubaka 
okuva ewa Allab nga buyita mu Malayika Jibuliiru, era awo omutima 
gwe ne gujjula Emikisa gya Allab. 

Bino byonna biraga nti omugaso ogwannamaddala oguli mu kusii- 
ba gwa mwoyo okusinga omubiri. N’olw’ekyo bwe tuba tusiiba ekigen- 
dererwa kyaffe kirina kubeera kusinza Allab Owoobuyinza. Bwe tuluu- 
birira ebigendererwa by’ensi okugeza ng’okukendeeza ku nsaasaanya 
yaffe gye tukola ku mmere oba okukendeeza obuzito bw’omubiri tuba 
tusubwa emigaso emituufu. Kino tusobola n’okukyogerera ku bikolwa 
ebirala eby’okusinza. Okugeza, omuntu bw’asaala esswala ettaano eza 
buli lunaku ng’ayagala kufunamu okukuuma omubiri nga mulamu 
(exercise) aba tabalibwa ng’omuntu atuukiriza ekiragiro kya Allab. 
Wabula, omuntu bw’atyo aba agoberera kiragiro kya mwoyo gwe kye 
gumugamba naye nga yeefuula ali mu kusinza. 

Ebikolwa by’okusinza byonna bikolebwa Iwa kigendererwa kimu 
mu mwoyo: kufuna kusiima kwa Allab. Okukola kino, omuntu yeetaaga 
okutendeka n’okusomesa omutima gwe, asobole okugugogola okugug- 
gyamu ebirowoozo ebyo ebimukkakkanya. Ate era tetusobola kufuna 
kusiima kwa Mlab nga tuyita mu bigendererwa by’okumatiza emyoyo 
nga bino. 

Okusobola okuganyulwa obulungi mu mwezi gwa Lamanzaane 
omutukuvu, omuntu aba alina okugoberera amagezi ga Nnabbi (Allab 
asse ku ye okusaasira n’emirembe) gano ge yawa: 


I. Okuddamu okwogera “Sbabaada”. 

2. Okusaba okusonyiyibwa okuva eri Allab n’okuddinngana aman- 
nya gye. 

3. Okukola emirimu emirungi (a’amaal al-swalihaat) gyonna 
omuntu gy’asobola okusobola okuyingira Ejjana. 

4. Okwewala ebyo ebyagaanibwa (baraam) tusobole okwewala 
Omuliro. 

5. Okusaddaaka ennyo n’okuwa essanyu abo abalina ebizibu ku 
mitima. 

6. Okuwa futaali (emmere y’okusiibulukukirako) eri abakkiriza. 

Mu butuufu, teri kkomo ku bintu omuntu by’ayinza okukola ng’ebi- 
rungi. Buli muntu alina okukola nga bw’asobola okusobola okuvuganya 
mu kukola ekirungi ekiyamba Abasiraamu. Lamanzaane kye kiseera 
omukkiriza mw’alina okutereereza empisa ze. Nga bwe twegendereza 
obutakozesa mimwa gyaffe mu kulya mu mwezi gwa Lamanzaane, era 
mu ngeri y’emu tulina okubeera abeegendereza obutagikozesa mu 
kugeya n’okwogera ebigambo ebitalina mugaso. Ekitali ekyo, tusubwa 
kye tuluubirira mu kusiiba, eky’okutereeza empisa z’omukkiriza okusin- 
ziira ku mpisa z’Obusiraamu. 

Ku nsonga eno, Nnabbi (Mlab asse ku ye okusaasira n’emirembe) 
yagamba nti: “Okusiiba ngabo (ekuuma omuntu) kasita omusiibi tayo- 
noona kisiibo kye.” 

Basswababa ba Nnabbi (Allab asse ku ye okusaasira n’emirembe) 
baamubuuza engeri ekisiibo gye kikosebwa. Nnabbi (Allab asse ku ye 
okusaasira n’emirembe) kwe kubaddamu nti: “Na kulimba n’okugeya.” 
(Nasaa-i, Mu’jam al-Awsatw) 

Abageyenguzi beeziyiza okulya mu budde obw’emisana naye 
olw’okugeya kwe bakola baba balya ennyama y’abantu (okugeya Obusi- 
raamu bukufaanaanyirizaako kulya nnyama ya mulambo). Bwe kutyo 
okusiiba kwabwe okw’omubiri kumenyebwa. Eby’abantu bwe batyo 
Sufyaan Tbawuri abyogerako bw’atyi: 

“Okugeya kwonoona okusiiba.” 

Mu ngeri y’emu, omumanyi ow’ettutumu Mujaabid agamba nti 
okugeya n’okulimba byonoona okusiiba kw’omuntu. Abo aboonoona 

_ 

esswala zaabwe (swalat) n’okusiiba kwabwe (swawm) nga bayita mu 
kugeya n’okuwaayiriza, n’okulumya abalala, Nnabbi (AUab asse ku ye 
okusaasira n’emirembe) aboogerako bw’atyi, “Mu bangi abasiibi mulimu 
abawera ng’omugabo gwabwe gwe bagabanayo kulumwa njala kwokka. 
Waliwo era bangi abasaala esswala z’ekiro naye ng’omugabo gwabwe 
kukoowa kwokka.” (Twabaraani) 

Mu Radiisi endala efaanaanako ng’eyo, Nnabbi (Allab asse ku ye 
okusaasira n’emirembe) yagamba nti: “Oyo yenna atava ku kwogera 
ebya swakaba (ebigambo ebitemerere) n’okukola ebikolwa ebibi, Allab 
teyetaaga kuva kwe ku mmere n’eby’okunywa (amakulu nti Allab tajja 
kukkiriza kisiibo kye)”. (Bukbari, ekitabo 3, ekitundu 31, nnamba 127) 

Radiisi ezo zonna zikyoleka bulungi gye tuli nti kikulu nnyo okufu- 
ga enneeyisa n’okukuuma empisa zaffe mu Lamanzaane. Era tulina oku- 
teekateeka emitima gyaffe n’obwongo bwaffe nga tugenda okusiiba. 
Okusiiba tekulina kukolebwa n’obutafaayo n’obugayaavu. Tulina oku- 
saala sswala zaffe n’obwegendereza obungi wamu n’okuteekayo omwoyo, 
emyoyo gyaffe ne tugiwa amaanyi nga tujjukira Allab, okusoma Kulaane 
n’omutima omukakamu oguwuliriza n’okussaayo ebirowoozo ne tulon- 
goosa ebyobugagga byaffe nga tuwaayo ne zakka. Tetulina kwerabira nti 
Kulaane entukuvu yassibwa mu mwezi gwa Lamanzaane era tulina 
okwegendereza ekisusse okussa mu nkola ebiragiro bya Kulaane mu 
bulamu bwaffe. 

Okusoma Kulaane entukuvu okwannamaddala kukolebwa mutima. 
Amaaso ag’ebweru gakola nga ndabirwamu ez’eriiso ly’omutima. 
Waliwo akakwate ak’amaanyi wakati wa Lamanzaane ne Kulaane. 
Lamanzaane ky’ekiseera ky’okuwulira eddoboozi lya Kulaane; edoboozi 
eritujjukiza gye tunadda oluvannyuma Iw’okufa. Nnabbi (Allab asse ku 
ye okusaasira n’emirembe) yagamba nti: “Okusiiba ne Kulaane bijja 
kubeera abawolereza baffe ku Lunaku Iw’okulamula. (Ahmada bin Hanbal, 
Musnad, II, 174) 

“Okusiiba kitundu kimu kya kubiri kya bugumikiriza” (Tirmidbi, 
Da-awaat, 86) 

Empeera z’okusiiba zijja kubalibwa luvannyuma ku Lunaku Iw’oku- 
lamula. Mu badiisi Qudsi eyayogerwa Abu Kurayira: 

Omubaka wa Allab yagamba, nti: “Allab yagamba nti: ‘Ebikolwa 
bya baanaadaamu byonna byabwe, okuggyako okusiiba, okwo kwange, 
era nja kukwesasulira. Okusiiba ngabo (etangira omuntu omuliro oba 
okukola amazambi). Omu mu mmwe bw’aba asiibye, yeewale okwegatta 
n’omukyala n’okuyomba, era oli bw’aba ayagala kulwana naye oba 
kuyomba naye amugambe nti: “Nnasiibye!” Ndayira Oyo alina obuyinza 
ku mwoyo gwange nti, olusu olubi oluva mu kamwa k’omusiibi luwunya 
bulungi mu maaso ga Allab okusinga akawoowo ka misiki (musk). 
Omusiibi alina amasanyu ga mirundi ebiri: agamu agafuna mu kaseera 
ng’agenda okusiibulukuka ate amalala ajja kugafuna ng’agenda okusisin- 
kana Katonda we, olwo ajja kubeera n’essanyu olw’okuba nga yasiiba.” 

(Buldiari, ekitabo 3, ekitundu 31, nnamba 128) 

Kulaane, mu aya eno wammanga, ejja etubuulira ku mitendera 
gy’abo AUab b’agenda okusonyiwa era abawe empeera ennyingi, mwe 
yayogerera abo abasiiba: 

“Mazima, Abasiraamu abasajja n’Abasiraamu abakazi, n’Abakki- 
riza abasajja n’Abakkiriza abakazi, n’abasajja Abakkiriza abagonvu 
n’Abakkiriza abakazi abagonvu, n’abasajja abaamazima n’abakazi 
abaamazima, n’abasajja abagumiikiriza n’abakazi abagumiikiriza, 
n’abasajja abeewombeeka, n’abakazi abeewombeeka, n’abasajja aba- 
saddaasi n’abakazi abasaddaasi, n’abasajja abasiiba n’abakazi abasii- 
ba, n’abasajja abakuuma obwereere bwabwe n’abakazi abakuuma 
obwereere bwabwe, n’abasajja abajjukira ennyo Allab n’abakazi aba- 
jjukira ennyo Allab, Allab yabategekera okusonyiwa n’empeera 
ennyingi.” (Abzaabu, 33 : 35) 

Nnabbi (Allab asse ku ye okusaasira n’emirembe) naye atutegeeza 
nti omukkiriza asiiba ajja kusasulwa empeera emirundi ebbiri, ogumu 
wano ku nsi ate omulala mu bulamu obuddirira. Ku nsi empeera azifuna 
enjuba egudde ng’asiibulukuka. Empeera ez’omulundi ogw’okubiri azi- 
funa ng’asisinkana Katonda we bw’alimuwa ekifo ekya waggulu ennyo. 
Wabula tetubuulirwa mpeera bwe zenkana tusobole okwongera okwa- 
gala kwaffe kwe tulina mu kusiiba. Mu kusindana okw’ensi ebiseera 
ebimu ekirabo tebakyogera era bakirindiriza basobole okwongeramu 
amaanyi mu kukifuna. 

Okusiiba mbeera ya kusinza omuntu mw’ayita okuyiga engeri 
y’okutegeeramu ebyengera bya Allab Owoobuyinza. Omuntu asiibye 
afuna omukisa okutegeera obuzibu bw’obwavu n’enjala. Ng’ayita mu 
kusiiba, omukkiriza yeekuuma okuva mu buddu bw’ebintu by’ensi ebi- 
riwo n’afuna omutindo ogwa waggulu mu kwefuga. 

Ku kusiiba ogattako sswala ya tarawiya (tarawiibi) esaalibwa mu 
jama oluvannyuma Iw’okusaala sswala eyalaalikibwa ey’ekiro (Isba). 
Sswala eno esaalibwa mu mwezi gwa Lamanzaane ng’era eri ssunna. Mu 
bifo bingi mu nsi, Kulaane esomebwa mu mwezi guno era mu sswala ya 
talawiya (taraawiib). Wabula esswala zino zirina okusaalibwa n’okutya 
mu mitima, era mu ngeri ya kimpoowooze nga tewali kwanguyiriza. 
Eby’embi, mu mizikiti egimu abantu basaala esswala ya talawiya nga 
banguyiriza balinga abavuganya ku ani anaasooka. Nnabbi (Allab asse 
ku ye okusaasira n’emirembe) atugamba nti esswala ya talawiya yagifuu- 
la ssunna Abasiraamu basobole okugigoberera. Yayongera n’agamba nti 
singa omukkiriza asiiba mu mwezi gwa Lamanzaane ng’asuubira empee- 
ra okuva eri Allab yekka, kyokka era n’asaala talawiya, afuuka atalina 
kyonoono kyonna n’aba ng’olunaku maama we Iwe yamuzaala. (Abmada 

bin Kanbali ne Nasaa-i) 

Ensonga endala enkulu mu Lamanzaane kwe kulya ddaaku (Subuur), 
eriibwa ng’emmambya tennasala, okusiiba kulyoke kutandike. Ebiseera 
ebisinga obungi abantu basubulukuka nga balya futaali mu budde kuban- 
ga futaali aliibwa obudde bukyali, naye bangi ddaaku bagiragajjalira ne 
bagitwalanga eky’okusaaga kubanga eriibwa obudde bugenze. Tulina 
okuba abavumu mu birowoozo okubaako kye tulya ne bwe kuba kunywa 
giraasi ya mazzi. Ku nsonga eno Anasi bin Maaliki yagamba nti Nnabbi 
(Allab asse ku ye okusaasira n’emirembe) yagamba nti: 

“Mulye ddaaku (subuur) kubanga ddaaku erimu emikisa.” (Bukhari, 
ekitabo 3, ekitundu 31, nnamba 146) 

Nga Sabl bin Saad bw’anyumya, Omubaka wa AUab yagamba nti: 
“Abantu bajja kusigala mu kkubo eggolokofu ebbanga lye balimala nga 
bayanguyiririza okusiibulukuka.” (Bukbari, ekitabo 3, ekitundu 31, namba 12) 

Okusobola okumanya ebikwata ku mwezi gwa Lamanzaane omu- 
tukuYU omuntu alina okuggulawo omutima gutonnyemu enkuba 
ey’okusonyiwa kwa Katonda n’Emikisa Gye. Enjazi n’amayinja tebiga- 
nyulwa mu nkuba eno okuggyako amataka amagimu ge gagifunamu 
omugaso. Okukozesa ebigambo ebirala, nga tuyita mu kumanya okubee- 
rawo kwa rMlab n’okumwebaza ebyo by’atukoledde tulina okuganyulwa 
mu mwezi guno. Nnabbi (Allab asse ku ye okusaasira n’emirembe) 
atuwa amawulire gano amalungi nti: 

“Omwezi gwa Lamanzaane bwe gutandika emiryango gy’eggulu gig- 
gulwawo ate emiryango gy’omuliro ne giggalwa era Sitaane n’ekaligibwa 
ku njegere.” (Bukbari, Ekitabo 3, ekitundu 31, namba 123) 

Kino kitegeeza nti abo bonna abasiiba mu butuufu bw’okusiiba 
tebakola mazambi. Ng’okunoonyereza okwakolebwa mu nsi z’Abasiraa- 
mu bwe kukiraga, obumenyi bw’amateeka bukendeerera ddala mu 
mwezi gwa Lamanzaane ne bubeerera ddala wansi we bukoma. Ebibi 
bya Sitaane biteekebwako ekkomo, wabula ebibi by’omwoyo byo bigen- 
da mu maaso, bwe batyo Abasiraamu balina okubeera abazuukufu eri 
ebyegombwa ebitalina mugaso. 

Nnabbi (Allab asse ku ye okusaasira n’emirembe) era atugamba nti 
mu mwezi gwa Lamanzaane eggulu lyenaanika ebintu ebitangira ebya 
buli ngeri ne lisaba AUab nti: Katonda wange! Leka abantu bannyingire 
mu mwezi guno. (Twabaraani). 

Okusiiba kunnyonyolwa ng’okwewala emmere, eby’okunywa wamu 
n’okwegatta naye ate kyetaaga n’okwewaza omwoyo ebyo byonna ebye- 
gombwa. Abasuufi bakkaatiriza oludda olw’omwoyo ng’ekitundu ekiku- 
lu ennyo mu kusiiba. Ng’omuntu bw’alekayo okulya n’okunywa mu 
ngeri y’emu alina okulekayo empisa embi ng’okugeya, okulimba n’ebi- 
rala. Nnabbi (Allab asse ku ye okusaasira n’emirembe) atulabula mu 
nsonga eno n’agamba nti: 

“Oyo yenna atalekaayo kuwaayiriza n’ebikolwa ebikyamu, Allab 
talina bwetaavu mu kulekayo kwe emmere n’eby’okunywa (ekitegeeza 
nti Allab tajja kukkiriza kusiiba kwe)” (Bukkari, ekltabo 3, ekltundu 31, namba 
127; Tirmidbi, Baabu Swawm; Abu Dawuda, Swawm, 236; Ibn Maajab, 122) 

Nga bwe kikkaatirizibwa mu badiisi eyo waggulu, tuteekeddwa 
okwewala emize emibi gyonna egiyinza okukosa okusiiba kwaffe. Nad- 
dala, omuze omubi ogw’obusungu n’enneeyisa ey’obukambwe ebirina 
okumalibwawo. 

Omubaka wa Allab (Allab asse ku ye okusaasira n’emirembe) 
yagamba nti: “Okusiiba ngabo. Omuntu asiibye alina okwewala okwe- 
gatta n’omukyala era talina kweyisa mu mbeera eyeekisiru eteri ya 
kitegeevu, era omuntu bw’amulwanyisa oba okumuvuma (tamuddiza 
wabula) agambe emirundi ebbiri nti, “Nnasiibye”. Nnabbi (Allab asse ku 
ye okusaasira n’emirembe) yayongerako nti, ‘Ndayira Oyo afuga 
omwoyo gwange, olusu oluwunya obubi oluva mu kamwa k’omuntu 
asiibye mu maaso ga Allab luwunya bulungi okusinga akawoowo ka 
misiki (musk).’ (Allab agamba ku muntu asiibye) nti: “Yeerekerezza 
emmere ye n’eby’okunywa ne bye yeegomba (obwagazi bwe) ku Iwange. 
Okusiiba kwange, era nja kusasula (omuntu asiibye) olw’ekisiibo ate 
ng’empeera emu ey’ebikolwa ebirungi ekubisibwamu emirundi kkumi 
miramba.” (Bukbari, ekitabo 3, ekitundu 31, namba 118) 

Erinnya ly’omwezi gwa Lamanzaane eddala lye ‘omwezi gw’obugu- 
miikiriza’ n’okumanyiira embeera. Abannyonnyola Kulaane abamu ban- 
nyonyola ekigambo swawmu eky’Oluwalabu (okusiiba) nga swabru 
(okugumiikiriza), nga kino kiraga nga bwe waliwo okukwatagana wakati 
w’ebigambo bino ebibiri. N’olw’ekyo, okusiiba kulina okutukugira 
mw’ebyo bye twagala ebibi n’okubeera abagumikiriza mu buzibu bw’en- 
jawulo. 

Mu Busiraamu, obugumiikiriza bukwata kifo kya ku mwanjo mu 
mpisa ennungi. Obugumiikiriza kitundu kya Bukkiriza ate kisumuluzo 
kya kwesiima. Obugumiikiriza butwala omuntu mu Jjana. Obugumiiki- 
riza butukugira mu bintu ebitasanyusa ebizuuka awatali kukosa bipimo 
bituufu n’okwewaayo eri Allab. Bannabbi wamu ne mikwano gya Allab 
baatuuka mu bifo ebya waggulu ne bafuna n’obuyambi bwa Allab nga 
bayita mu bugumiikiriza. Okuba nti tulina okulaga obugumiikiriza mu 
nsi eno kintu kikakali naye ate kye kijja okutuwa ebibala ebiwoomerera 
ku Lunaku Iwenkomerero. Okusobola okukendeeza ku bukaawu 
bw’obugumiikiriza tulina okulowooza ku byengera bya Allab by’atuwa 
Tulina okulowooza nti emabega w’ebizibu n’obutyabaga waliyo obugu- 
miikiriza bwe bulagibwa okusasulwa okwa maanyi mu bizibu bino 

Etteeka ekkulu mu bugumiikiriza liri nti Omusiraamu alina okubulaga 
ng’omutawaana gwa kagwawo bwe gutyi. Obulumi bw’omutawaana bwe 
bukendeera awo obugumiikiriza buba tebujja kusasulwa. Erinnya lya 
Allab erya “As-Swabuuru” tusinga kulirabira ku Bannabbi ne mikwano 
gya Allab. Nga mu bintu bye twasikira, okugumiikiriza kye kisinga 
obukulu mu biseera eby’essanyu wamu ne mu biseera eby’ennaku; mu 
biseera eby’obwavu wamu n’eby’obugagga. 


Okusobola okusiiba nga tumanyi nti AUab ali naffe, n’obwegende- 
reza tulina okutuukiriza ebintu ebiri mu kusiiba okugeza ng’okulya 
ddaaku (sukuur), okusaala talawiya, okusoma Kulaane okwenyigira mu 
kusaba ennyo n’obwetoowaze, n’okwogera ku mannya ga Allab n’ebi- 
tendo bye. “Ekiseera ky’okusiibulukuka kiseera kirungi nnyo kuba wano 
Allab akkiriza esswala era n’ayanukula edduwa (okusaba). Kye kiseera 
eky’okubeera awamu ne Allab. Okumala akaseera kano n’abalala n’oku- 
gabana emikisa kikulu nnyo kubanga eno ye nsibuko y’okusaasira era 
kwe kumatira kw’omwoyo. N’olw’ekyo, Nnabbi (Allab asse ku ye oku- 
saasira n’emirembe) atuwa amagezi okugabana emmere yaffe eya futaali 
n’Abasiraamu abalala. 

“Oyo yenna awa omuntu asiibye futaali, aweebwa empeera 
ng’ez’omuntu asiibye ate ng’empeera y’oyo gwe basiibuludde tekende- 
zeddwaako n’akatono. (Tirmidbi, Swawm, 90) 

Basswababa ba Nnabbi (Allab asse ku ye okusaasira n’emirembe) 
abaavu bwe baawulira kino baagenda ewa Nnabbi ne bamugamba nti 
baali tebalina busobozi bugaba mmere ya kusiibulula basiibi ng’abagag- 
ga bwe baalina. Ku kino Nnabbi (Allab asse ku ye okusaasira n’emirem- 
be) yabaddamu nti ne bwe baba babajjudde mu ntende ne bawaayo olu- 
bajjo oba nga bawaddeyo mata amatono okusobola okusiibuulula omun- 
tu baali bajja kufuna empeera ze zimu nga bannaabwe Basswababa aba- 
gagga abagaba futaali omungi. 

Ku kusiiba okwalalikibwa, tulina okugattako okusiiba okulala okwa 
kyeyagalire. Embeera y’abaddu ba AUab abalondemu bwe bwesigwa. Kino 
kisobola okutuukibwako ng’omuntu ayita mu kubeera na nniya nnungi 
n’okutukuza omwoyo gwe. Nnabbi (AUab asse ku ye okusaasira n’emirem- 
be) ne Basswababa be baasiibanga okusiiba okwa kyeyagalire (okwa ssunna) 
ebiseera bingi mu mbeera etaalinga nyangu ey’ebbugumu ly’omu Bizinga 
bya Buwalabu. Abamu baabanga tebaUna ngoye za kwebikka okwetangira 
ebbugumu ery’amaanyi eryo. Baasiibiranga ddala ne ku nnaku ez’ebbugu- 
mu. Baayinzanga emibiri gyabwe okugibikka ebibatu basobole okugikuuma 
obutatuukibwako bbugumu ery’amaanyi. Wadde embeera yali bw’etyo, 
naye baagendanga mu maaso n’okusiiba okwa kyeyagaUre nga bawuUra 
obuwoomerevu obulala obw’okumatira kw’omwoyo. 

Waliwo embeera eyayinzanga okuleetera abo abasiiba okusiiba 
okwa sunna okusiibulukuka ng’obudde tebunnaba kutuuka, okugeza 
nga bayitiddwa ku mikolo oba nga waliwo ensonga endala. Okusinziira 
ku mbeera nga bw’eri omukkiriza ayinza okusalawo okumalako okusiiba 
oba okusiibulukuka okusobola okusanyusa mikwano gye oluvannyuma 
olunaku n’aluliwa mu nnaku endala. 

Abu Said (Allab amusiime) yanyumya ekyafaayo kino: 

“Olunaku lumu nnali ntegekedde Nnabbi (Allab asse ku ye okusaa- 
sira n’emirembe) ne Basswababa be emmere. Bwe nnagabula emmere 
omu ku Basswababa kwe kugamba nti: ‘Nnasiibye’. Awo Nnabbi (Allab 
asse ku ye okusaasira n’emirembe) kwe kumugamba nti: ‘Mugandawo 
akuyise n’akutegekera emmere kati ogamba nti wasiibye! Siibulukuka 
kati oliwe ku lunaku olulala.” (Tirmidbi ne Abu Dawuda). 

“Olulala Nnabbi (Allab asse ku ye okusaasira n’emirembe) n’abamu 
ku Basswababa be baalya emmere nga Bilaali asiibye. Nnabbi (Allab asse 
ku ye okusaasira n’emirembe) kwe kwogera ku mbeera ya Bilaali 
n’agamba nti: ‘Ffe tulye riziki yaffe, eya Bilaali eri mu Jjana.” (ibnMaajab) 

Radiisi zino zituwa omukisa okusalawo okumalako olunaku omun- 
tu Iw’asiibye oba obutalumalaako okusinziira ku mbeera nga bw’eba 
efaanana. 

Allab ajja kutubala ebikolwa byaffe byonna n’obulamu bwaffe. 
Ebiseera ebisinga obulungi by’ebyo bye tumala nga tuli naye era ku 
lulwe. Bwe tuyingira entaana olwo byonna bye tulina n’ebitukwatako ne 
bye tujjukira mu bwongo bwaffe eby’oku nsi eby’ekiseera tuziikibwa 
nabyo. Wabula ebikolwa byaffe ebirungi bye tukola ku Iwa Allab byokka 
bye bijja okutugasa. Nnabbi (Allab asse ku ye okusaasira n’emirembe) 
agamba nti omukkiriza bw’afa esswala (swalat) ze zijja kuwummulira 
waggulu w’omutwe gwe, okusaddaka kwe kuwummulire ku ludda Iwe 
olwa ddyo, ate okusiiba kwe ku kkono we. (Fadbwailul A’amaal). 

Obuwangaazi obwamalibwa nga tebuli ku Iwa Allab obwo buba 
bukwenyakwenya nnyinibwo ng’okutangalijja (okulinga amazzi) omun- 
tu kw’alaba mu ddungu ng’akasana keememula. Ekifaananyi (ky’amazzi) 
kiba tekiriiwo wabula kibeera mu bwongo bwa muntu. 

Ku Iw’okusaasira kwa AUab, tugoberere amagezi Nnabbi (Allab asse 
ku ye okusaasira n’emirembe) g’atuwa era tukozese akakisa ak’amaanyi 
nti emyezi emitukuvu emingi egya Lamanzaane gituwa ekkubo tusobole 
okukola emirimo emirungi ate nga bwe tufuba okukendeeza ensobi zaffe. 

Nnabbi (Allab asse ku ye okusaasira n’emirembe) agamba nti singa 
abantu baali bamanyi omwezi gwa Lamanzaane n’emikisa egigulimu, 
baalyegombye nti Lamanzaane yeeyongereyo omwaka gwonna.” (ibn Khu- 
zayima, Swabiibi, III, 190) 

Omwezi gwa Lamanzaane omutukuvu kadde ka kusonyiyibwa; mu 
mwezi guno empagi z’obusiraamu zonna zikolebwa okuggyako Hijja. 
Wabula era okusiiba kuteekateeka emyoyo gy’abakkiriza olw’eddimu 
ly’okulamaga nga kuyita mu kusengejja n’okutereeza empisa zaabwe. 
Mu kulamaga Abasiraamu batendekebwa okubeera abantu abalungi ate 
n’obutaba baddu abakambwe, abanyigiriza abalala era abagyeemu. 

Lamanzaane ewa abakkiriza bonna omukisa omunene okusobola 
okufuna okusiimwa kwa Allab. Kye kiseera ky’okweyoolera emikisa n’okwe- 
siima. Nga Nnabbi (7\Jlah asse ku ye okusaasira n’emirembe) bw’agamba: 
Entandikwa ya Lamanzaane kusaasira, mu makkati ga yo kusonyiyibwa, ate 
ku nkomerero ya Lamanzaane kuteebwa kuva mu Muliro. 

Omwezi gwa Lamanzaane gulinga ekiseera ky’omwaka emiti we 
h gimulisiza nga buli w’otunula olaba kiragala mwereere. Mu ngeri y’emu. 

mu mwezi gwa Lamanzaane, emiti gy’obukkiriza egikaze gifuna obula- 
mu okuva mu mazzi g’emirimu emirungi egikolerwamu. Wabula abo 
abatamanyi mugaso gwa Lamanzaane bali mu kufiirwa nga bwe kiram- 
bikibwa mu badiisi eno wammanga: 

“Olunaku lumu Nnabbi (Allab asse ku ye okusaasira n’emirembe) 
yatugamba tutuule kumpi ne minbari (ekituuti kwe yayimiriranga 
okubuulira ku Iw’okutaano), era ffenna twasembera ne twetooloola min- 
bari. Nnabbi (Allab asse ku ye okusaasira n’emirembe) yatandika oku- 
linnya obudaala bw’ekituuti. Bwe yalinnya akaddaala akasokka kwe 
kugamba nti: ‘Aamiina’, ku kadaala ak’okubiri n’addamu n’agamba nti 
‘Aamiina’. Yalinnya akadaala ak’okusatu era n’agamba nti: ‘Aamiina’. 

Bwe yakka okuva ku minbari twamubuuza bwe tutyi: 

“Nnabbi! Tuwulidde ekintu kye tutawulirangako ng’okikola. Lwaki 
oyogedde nti Aamiina emirundi esatu?” 

Nnabbi (Allab asse ku ye okusaasira n’emirembe) yabaddamu nti: 

“Bwe nabadde nninnya eddaala erisooka, Malayika Jibuliilu yazze 
gyendi n’agamba nti: ekikolimo kya Mlab kibeere eri oyo ataakozesa 
kakisa ka Lamanzaane okusobola okufuna okusonyiyibwa okuva eri 
Allab. Awo ne nngamba nti: ‘Amiina’. 

Bwe nabadde ku ddaala ery’okubiri Jibuliilu n’asaba nti: “Ekikolimo 
kibeere kw’abo abataagamba nti ‘emirembe gibeere ku ggwe (abataku- 
saalira)’ ng’erinnya lyo lyogeddwaako.” Awo ne nziramu nti: ‘Amiina’. 

Ku ddaala ery’okusatu Jibuliilu naddamu n’agamba nti: “Ekikolimo 
(kya Allab) kibeere eri abo abataayingira Jjana so nga baafuna omukisa 
bakadde baabwe bombi oba omu n’akaddiwa nga weebali (amakulu nti 
abo abataalabirira bakadde baabwe bombi oba omu mu bukadde bwabwe 
bwe batyo ne batasobola kweyoolera mpeera ez’okubayisa obulungi).” 

Era ne nngamba nti: “Amiina”. (Kaakimu, Mustadrak, IV, 170)” 

Madiisi eyo waggulu eraga embeera esembayo obubi abantu abali 
mu biti eby’emirundi esatu gye balimu. Abantu ab’ekiti ekisooka b’ebo 
abataasinza Allab mu mwezi gw’okusonyiwa ogwa Lamanzaane. Ekibin- 
ja eky’okubiri be bo abatasaalira ku Nnabbi (abataagamba nti ‘emirembe 
gibeere ku Nnabbi’) ng’erinnya lye lyogeddwaako. N’ekiti ekisembayo 

kye ky’abo abataalabirira bazadde baabwe mu bukadde bwabwe. Tulina 
okuba abegendereza ennyo ku nsonga zino essatu bwe tuba nga twagala 
okuyingira Ejjana. 


Ng’oggyeeko okusiiba, ennaku za Lamanzaane zirina okwongerwa- 
mu ekitiibwa n’okuwundibwa n’emirimu emirungi emirala, naddala 
okuyamba abo abatalina mwasirizi. Bamulekwa, bannamwandu, abantu 
abatalina mwasirizi, abalwadde, abaavu n’abantu abagwa mu biti ebirala 
eby’abeetaavu balina okuwagirwa naddala mu by’ensimbi era tebalina 
kulekebwa bokka beekolere ku bizibu byabwe. Balina okugwibwa mu 
bifuba n’omukwano, era mu ngeri eyo ekitiibwa kya Lamanzaane kiba 
kiragiddwa. Emirimo emirungi egy’okuwaayo gifuula okusonyiwa kwa 
Allab okw’olubeerera. Abaddu ba Allab abalungi abatuukiriza ebikolwa 
eby’ekika kino bajja kubuutikirwa Okusaasira kwa Katonda n’Emikisa 
gye. AUab aggulawo emiryango gy’okusaasira naggala emiryango 
gy’Omuliro. Nnabbi (Allab asse ku ye okusaasira n’emirembe) agamba 
nti: “Okugaba kuziyiza emitawaana nsanvu egy’enjawulo.” (Suyuutw, al-jaa- 

mi-u’s Swagltiiru, ekitabo II, olup. 52) 

“Okugaba kuzikiza obusungu bwa Allab.” (Tirmidlii, Zaka, 28 ) 

Luqman al-Hakiim yawa mutabani we amagezi gano: “Mutabani 
Bw’oba okoze ezzambi, ng’omanyi oba nga tomanyi, weenenyezengawo 
eri Allab ate oweeyo saddaaka.” 

Mu bumpimpi, saddaaka eweebwayo mu mwezi gwa Lamanzaane 
esasulwa musera era Nnabbi (AUab asse ku ye okusaasira n’emirembe) 
ayogera ku mwezi guno okubeera omwawufu mu bigambo bino wam- 
manga: 

“Owange Omubaka wa Allab! Saddaaka ki esinza empeera?” 

Nnabbi yaddamu nti: Saddaaka eweereddwaayo mu mwezi gwa 
Lamanzaane” (Tirmidbi). 

Mikwano gya Allab bayawulamu ebibinja by’abasaddaasi mu biti 
eby’enjawulo. Abantu ba Sbariab (okugondera amateeka g’Obusiraamu) 

bawaayo okuva mu by’obugagga byabwe. Abantu aba haqiiqah (abadda- 
la) bawaayo okuva ku myoyo gyabwe wamu n’eby’obugagga byabwe. 

Abantu abamanyi (Aarifuuna) bawaayo okuva mu mitima gyabwe 
okuva emitima gyabwe bulijjo Iwe gibeera mu maaso ga Allab. Abaagala 
(Allab) bawaayo okuva mu myoyo gyabwe, okuva emyoyo gyabwe bwe 
giri emimativu n’okweyoleka kw’ebyo Katonda bye yagisalirawo. Oku- 
saddaaka kw’abagagga kutuukirira na kuggya ssente mu nsawo za ssente 
(pocket money) zaabwe, okusaddaaka kw’abasuuufi kwe kweggyako buli 
kyonna ekiri mu mitima gyabwe okuggyako Allab. 

Okuwaayo kwa Abasinza (Aabid) kuva mu bintu emyoyo gyabwe 
bye gyegomba okuva Iwe batalekaayo kuwaayo mibiri gyabwe mu kusin- 
za n’okuweereza 7\Jlah. 

Abantu abagabi nga n’emitima gyabwe migagga tebakaluubirirwa 
kusaddaakira baavu. Abaavu n’abanafu babeera basanyufu olw’okubee- 
rawo abagagga abeebaza Allab olw’ebyengera bye yabawa (ng’eby’obu- 
gagga byabwe babigabira abaavu). Ng’ebire by’omwezi gwa kafuumuu- 
lampawu (April) bwe bigabirira ettaka ekkalu nga biriwa amazzi ag’en- 
kuba ey’emikisa, mu ngeri y’emu abantu ab’ekisa, abagabi boolesa oku- 
saasira kwa 7\Jlah eri abaddu Be. 

Abaggaga gye bakoma okugaba mu bwesimbu n’omukwano, n’emi- 
gaso n’emikisa eby’oyo afuna saddaaka gye bikoma obungi. Awo 
okuwaayo n’okutwala bifuuka essanyu eri enjuyi zombi. Obunnyikivu 
bw’omwoyo gw’oyo awaayo bubbulukukira mw’oyo aweereddwa. Kino 
kye kiyitibwa obusuubuzi obutaliimu kufiirwa (tijaaratan lan tabuuraa). 

Ku ludda olulala, Allab Owoobuyinza, agamba mu Kulaane nti: 

“Abange mmwe abantu! Mmwe baavu (abeetaga) eri Allab. Naye 
Allab Ye ye Mugagga (atalina kye yeetaaga), Atenderezebwa.” (Fatwir, 
35 : 15) 

N’olw’ekyo Omuggaga Owannamaddala ye Allab yekka. Abaddu ba 
Allab bonna nga mw’otwalidde omugagga n’omwavu, balina okumanya 
nti buli kiseera bali mu bwetaavu eri Allab era ne bawulira embeera 
y’obwavu eri Allab mu biseera byonna. Abasuufi n’abamanyi ab’amaa- 
nyi okusobola okulaga obwavu obw’ekika ekya waggulu baagamba nti: 
“Obwavu kwe kwesiima kwaffe.” 

Ebigambo bino biraga magezi, okuva Iwe biraga nti obugagga 
bw’omutima busingako ku bugagga obw’eby’okufuna by’ensi. Empulira 
ey’ekika kino ye nsibuko y’obulungi mu bagagga ab’omutima omulungi 
n’abaavu. Ebigambo bino era biraga okumatira {qanaa-at) n’ekyo omun- 
tu ky’alina, ne bwe kiba nga kantu katono. 

Singa omuntu omugagga abeera n’embeera y’okuwulira okumatira 
n’ekyo ky’alina aba ajja kwekuuma okuva mu mbeera y’okubeera 
omukodo oba okwegyalabya okwa kyeyonoonere. Ate singa omwavu 
abeera n’embeera ey’okumatira aba ajja kutambulira mu bulamu 
obw’okwessaamu ensa era abeere ng’asaba Allab Yekka okumumalira 
ebyetaago bye. Nga Ruumi bw’agamba nti ekigwanira omuntu omugabi 
kwe kugabira abanaku ate ekigya mu mwagalwa kwe kuwaayo obulamu 
bwe eri omwagalwa we. 

Obulamu bwa Nnabbi (Allab asse ku ye okusaasira n’emirembe) 
buwa ekifaananyi ekisinga okuba ekya waggulu mu kusaddaaka, era 
kakensa Ibn Qayyimi annyonnyola okugaba kwa Nnabbi (Allab asse ku 
ye okusaasira n’emirembe) mu ngeri eno wammanga: 

Nnabbi teyali nga muntu mulala yenna mu kugaba kwe. Teyakunn- 
gaanya bya kufuna bya nsi mu nju ye. Omuntu bwe yamusabanga ekintu 
kyonna nga tayinza kumuzzaayo nga tamuwadde kintu kitono oba eki- 
nene ennyo. Bwe yagabanga teyatyanga kwavuwala. Gy’ali, okusaddaaka 
kwamuwanga essanyu ery’ekika ekya waggulu. Essanyu lye yafunanga 
lyasingiranga wala ery’oyo gwe yabanga awadde ne bwe yabeeranga 
ng’ekimuweereddwa kya kumuyamba kugonjoola kizibu eky’amaanyi 
eky’amang. Ye yali asinga abantu bonna okuwaayo mu kkubo lya Allab. 
Omukono gwe ogwa ddyo gwabeeranga empewo esaasaanya ebyengera 
ebiva mu kusaasira kwa Allab. Omuntu ali mu bwetaavu bwe yamubuu- 
liranga ebizibu bye n’okubonaabona yawuliranga ennaku era ng’oluusi 
amuwa emmere eyiye (gy’abadde agenda okulya) n’engoye ze. Mu kita- 
bo kya Kaziin mulimu nti Jabbeeri yanyumya nti: 

Omwana omuto yajja eri Nnabbi (Allab asse ku ye okusaasira 
n’emirembe) n’amugamba nti maama we yali ayagala ssaati. Mu kiseera 
omwana we yamugambira Nnabbi (Allab asse ku ye okusaasira n’emi- 
rembe) yali talina ssaati okuggyako eyo gye yali ayambadde. Nnabbi 
(Allab asse ku ye okusaasira n’emirembe) kwe kugamba omwana agende 

akomewo eddako. Omwana yagenda naye oluvannyuma Iw’akaseera 
katono yakomawo n’agamba Nnabbi (Allab asse ku ye okusaasira n’emi- 
rembe) nti maama we yali ayagala ssaati eyo Nnabbi (Allab asse ku ye 
okusaasira n’emirembe) gye yali ayambadde. 

Nnabbi (Allab asse ku ye okusaasira n’emirembe) bwe yawulira 
ekyo kye yakola kwe kuyingira mu kisenge kye n’ayambulamu essaati 
n’agiwa omwana. Waayita akaseera katono ekiseera ky’esswala ne kituu- 
ka Bilaali n’ayaziina ng’akoowoola abakkiriza bagende basaale. Bilaali 
bwe yamala okwaziina Basswababa kwe kulinda Nnabbi (Allab asse ku 
ye okusaasira n’emirembe) akubasaaza nga tebamulaba. Baamulindako 
akseera ne basalawo okugenda ewuwe balabe ekyali kimutuseeko. Bwe 
baamulaba embeera gye yalimu baategeera ensonga eyali emugaanye 
okugenda mu muzikiti okuva Iwe yali talina ssaati ya kwambala. Kyaba- 
twalira ekiseera kiwanvu nga balowoolereza ku kugaba kwa Nnabbi 
(Allab asse ku ye okusaasira n’emirembe). 

Umaru bin Abdul Aziizi eyaweebwa ekitiibwa ky’okuba Kaliifa 
ow’okutaano mu Busiraamu, olw’eddiini gye yalina n’obwenkanya, 
yagamba bw’atyi: “Sswala za jama okutwala ekitundu okudda eri AUab, 
okusiiba kuggulawo emiryango gy’olubiri Iwa Kabaka, ate okuwaayo ne 
kukutwala mu maaso ga Kabaka (Allab).” 

Mu kuwumbawumba, tulina okukola nga bwe tusobola okukozesa 
omukisa gwe tulina mu mwaka guno. Tetuyinza kumanya oba tujja 
kuweebwa omukisa omulala okutuuka ku mwezi omutukuvu omwaka 
ogujja. Ng’oggyeko okusiiba n’okusaalira esswala zaffe mu muzikiti, tuli- 
na okusoma Ebigambo bya Allab Ebitukuvu. Tuteekeddwa okusaddaaka 
ennyo nga tuwa abaavu. Nnabbi (Allab asse ku ye okusaasira n’emirem- 
be) yatutegeeza nti saddaaka esinga obulungi y’eyo eweebwayo mu 
mwezi gwa Lamanzaane. Nga tugasse emirimo gino gyonna emirungi 
tuteekeddwa okudda eri Allab mu bwetowaze n’obuwombeefu. Tusaba 
Allab atuyambe tusobole okusiiba mu ngeri esinga obulungi. 

Ubayd bin Umayr anyumya bw’atyi: “Abantu bajja kuzuukizibwa 
nga bali bwereere ate ng’enjala n’ennyonta bibula okubatta. Abo abaalii- 
sa bannaabwe ku Iwa Allab bajja kuliisibwa, ate abo abanywesanga ku 
Iwa Allab bajja kuwonyezebwa enkalamata (ennyonta), ate n’abo 
abaawaayo engoye ku Iwa Allab bajja kwambazibwa. 

Nnabbi (Allab asse ku ye okusaasira n’emirembe) agamba nti: 
“Bantu mmwe! Muweeyo saddaaka eri abalala nammwe musobole 
okuweebwa”. (Bukbari ne Muslim). 

Okuwaayo saddaaka okwannamaddala Ruumi akunnyonnyola mu 
ngeri esinga obulungi nti: “Obugagga tebukendeera Iwa kuwaayo, (wabu- 
la) okuwaayo mu saddaaka kukuuma eby’obugagga obutayonooneka.” 

Saddaaka z’owaayo zifuuka abakuumi b’ensawo yo eya ssente, sswa- 
la z’osaala zifuuka omulunzi wo akukuuma okuwona emisege n’emi- 
tawaana emirala. 

Abo abasiga ensigo mu biseera by’okusiga ebituufu ebyagi byabwe 
bifuuka bikalu, naye mu biseera by’amakungula bazza ensigo ze baasim- 
ba nga bazikubisizzaamu emirundi mingi nnyo. Mu tterekero ekkalu 
erimu omuntu awaanyisaamu amaterekero agajjudde mangi. 

Ku ludda olulala, ensigo z’enngano bwe ziba tezisigiddwa ne zireke- 
bwa mu tterekero, nnamujinga ne kawuukuumi, obuwuka n’amamese 
bizirya.” 

Allab Owoobuyinza agamba mu Kulaane nti: 

“Musaasaanye (nga muwaayo mu saddaaka) mw’ebyo bye tuba 
tubawadde ng’okufa tekunnatuuka ku omu mu mmwe.” (Munaafiquuna. 
63 : 10) 

“N’abo abakunngaanya zaabu ne ffeeza ne batabisaasaanya mu 
kkubo lya Allab basanyuse n’ebibonerezo ebirumya”. (Tawuba, 9: 34) 

Zaka ne saddaaka biweebwayo ku Iwa Mlab. N’olw’ekyo birina 
okuweebwayo mu ngeri eweesa omuntu ekitiibwa nga kiringa nti Allab 
y’abikwata. Nnabbi (Allab asse ku ye okusaasira n’emirembe) ng’akkaa- 
tiriza ensonga eno yagamba nti: 

“Awatali kubuusabuusa, saddaaka esooka kutuuka mu Mikono gya 
Allab (amaanyi ge) nga tennatuuka mu mikono gy’abaavu (AUab y’asoo- 
ka okugitwala n’oluvannyuma n’agiwa abaavu). (Munaawi, Kanz al-Haqaaiq) 

Kadiisi eno wammanga eyongera okunnyonnyola ensonga eno: 

It Omubaka wa Allab yagamba nti: 

“Omuntu bw’awaayo saddaaka eya ssente ze yafuna mu makubo 
amatuufu ezenkanankana n’ekibala ky’entende emu Allab azitwala mu 
mukono Gwe ogwa Ddyo ate oluvannyuma n’agaziya empeera z’omuntu 
oyo (awaddeyo ssente ezo), ne zifuuka ng’omuntu mummwe aba akuzizza 
omwana gw’embalaasi ye ne zigejja nnyo okwenkana olusozi olunene.” 

Omugaso gwa saddaaka era gwongera ne gukkaatirizibwa mu 
Kulaane okuva Kulaane Iw’ekkaatiriza nti Allab y’atwala saddaaka: 

“Tebamanyi nti mazima Allab y’akkiriza okwenenya kw’abaddu be 
era n’atwala ne saddaaka (zaabwe) era (nti) mazima Allab ye Akkiriza 
okwenenya, Omusaasizi ow’okusaasira okwenjawulo?” (Tawuba, 9:104) 

N’olw’ekyo omukkiriza ateekeddwa okubeera omwegendereza 
ennyo ng’awaayo saddaaka. Kulaane, mu aya eno, ennyonnyola empisa 
ezeetaagisa mu kuwaayo saddaaka: “Abange mmwe abakkiriza! Tem- 
wonoona saddaaka zammwe n’okulaalasa (ebyo bye mugabye) oba 
okunakuwaza (abo be muwadde), okufaanana n’oyo agaba emmaali 
ye olwa bandabe nga takkiriza Allab na Lunaku Iwa nkomerero.” 

(Baqara, 2 :264) 

Okusobola okwewala okulaalasa n’okunakuwaza, mikwano gya 
Allab bayimirira bwe baba bawa abeetaavu saddaaka ng’akabonero aka- 
laga obwetoowaze. Nnabbi Sulayimaani (emirembe gibeere ku ye) omu- 
tima gwe teyaguwaayo ku byabugagga bya nsi, ate era yaggya mu muti- 
ma okwagala kw’ensi. Yateranga okukyalira abaavu era ng’anyumirwa 
nnyo okutuula nabo. Yayinzanga okugamba nti omunaku atuukana na 
munaku. Mu ngeri eyo, yalaga obwetoowaze obw’ekika ekya waggulu 
awamu n’okuba nga yali mugagga ffugge. Mu mazima yali ategedde 
nnyo amakulu ga aya ya Kulaane egamba nti: 

“Abange mmwe abantu! Mmwe baavu (abetaavu eri Allab). Naye 
Ye Allab ye Mugagga Atenderezebwa.” (Faatwir, 35 : 15 ) 

Lumu omusajja ataali wa buvunaanyizibwa yamubuuza ensonga 
Iwaki yali ayagala nnyo okutuula n’abanaku: “Lwaki obeera n’abaavu 
n’olya nabo?” 

Sulayimani (emirembe gibeere ku ye) yamuddamu nti: “Nze njagala 
bwagazi abo ab’emitima emigagga ne bwe baba nga baavu mu bintu ebi- 
rabikako.” 

Omumwa gw’olwendo Iw’amazzi bwe guba guzibikidddwa bulungi 
(amazzi ne gatatonnya) lusobola okuseeyeyeza ku nnyanja ebbanga 
eggwanvu nga telubbidde. Omutima gw’Omusiraamu nagwo bwe gutyo; 
bwe guba gujjudde okwagala Allab ne gusaanikirwa bulungi ne gutatuu- 
kibwako bya kwegomba bya nsi, gusobola okuyita mu muyaga 
gw’amayanja g’ensi. Gusobola okutuuka mu bifo (awayimirirwa) ebya 
waggulu nga tegubbiddeeko mu bitimba bya nsi eno ebisikiriza. 

Omusiraamu omutima gwe bwe guba nga guzimbiddwa ku kugaba, 
okusaasira, obwetoowaze, n’okwagala, teguyinza kuwugulwa na bisikiri- 
za bya nsi era gutuuka mu bifo ebya waggulu mu by’omwoyo. 
Eby’okwewunda by’ensi tebirina makulu mu maaso g’omwoyo. Ekye- 
gombwa kyokka gwe mutima okuba nga gujjuziddwa okwagala n’oku- 
manya Allab era mu ngeri eyo gusobola okubuuka okugenda mu ggulu 
ly’okwagala kwa Katonda. 


V 


Mu mwezi gwa Lamanzaane omutukuvu waliwo naddala ekiro 
kimu ekiyitibwa Lailat-ul-Qadr (Ekiro eky’Okugera) ekiteekeddwa 
okukozesebwa mu kusinza Allab. Kino ky’ekiseera eky’enjawulo Allab 
mw’asaasaanyiza okusaasira kwe eri Ekibiina kya Mubammadi (Allab 
asse ku ye okusaasira n’emirembe). Mu kiro kino, Allab ateeka amawa- 
nika ge ag’omyoyo ku Basiraamu. Olw’obukulu bw’olunaku luno, AUab 
Owoobuyinza yassa essuula nnamba eyitibwa Ssuula al-Qadr (Ssuula 
eyogera ku Kugera oba Amaanyi). Kino kijjukizo Allab kye yatulekera 
okuviira ddala ku mulembe gwa Nnabbi Mubammadi (Allab asse ku ye 
okusaasira n’emirembe) eri abo abettanira eby’omwoyo n’abaagala 
okufuna okusaasirwa n’okusonyiyibwa. 

Nnabbi (AUab asse ku ye okusaasira n’emirembe) yagamba nti: 
“Abo abamala ekiro ekyo nga bali mu kusinza n’okuweereza, nga bakki- 
ririza mu bukulu n’obutukuvu bwakyo, ebyonoono byabwe byonna bye 
baba baakakola bijja kubasonyiyibwa okuggyako abo abatyoboola 
eddembe lya baddu bannaabwe. 





Kino Omukkiriza asobola okukituukako singa aba atukuzizza 
omwoyo gwe n’aguggyamu ebintu ebibi ng’obunnanfuusi, okweraga, 
n’okwewulira, era ekiseera kino n’akimalira mu bikolwa ng’okusiiba. 

okusaala, n’okuwaayo saddaaka. Emitima gyaffe bwe gimala okutende- 
kebwa obulungi mu ssomero lya Lamanzaane obulungi, olwo tuba tuka- 
katibwako okutikkibwa diguli etusobozesa okujaganya Eid-ul-Fitr, 
esswala, wamu n’okuwummula ku nkomerero y’omwezi. 


Tuli batambuze mu kkubo ly’omwoyo okusobola okufuna Amazi- 
ma. Olunaku lumu tujja kuyita mu mbeera gye tulimu olwaleero oba 
bijja kutuggyibwaako. Bwe tutakozesa kakisa kano tujja kwesanga nga 
twejjusa ennaku n’emikisa egituyiseeko. 

Ennaku za Lamanzaane nnaku za kusonyibwa n’okuteebwa okuva 
mu Muliro. N’olw’ekyo buli mwezi guno omutukuvu Iwe guggwaako, 
abakkiriza abalungi bakulukusa amaziga olw’ennaku eba ebula okubatta. 
Wabula Allab Owoobuyinza, atusasulamu n’okujaguza okwa Eid ng’em- 
peera y’obugumikiriza, okusiiba, okusaddaaka n’emirimo gyaffe emirala 
emirungi. 

Ka tusabe Allab Owoobuyinza atufuulire obulamu bwaffe bwonna 
omwezi gumu ogwa Lamanzaane ate n’amakya gaffe ku Lunaku Iwenko- 
merero agatufuulire Eid n’okugyaganya eby’essanyu. Aamiina. 





























































































